
а) НАТО агресија - Југославија - 1999 


7... да је воде послушати вило 
бабо љуто кнеже проваињаше: 
ћо је срвин и српскога рода, 

а не доће на вој на ђосово, 

од руке му ништа не родило, 
ни у пољу пшеница вједица, 

ни у врду винова аозица, 

не имао рода ни порода, 

рћод капо доб му је колена" 


Блетва цара Пазара, 
настала пре ђосовсђог Боја 


КЊИГУ ПОСВЕЋУЈЕМ 


Палим и преживелим припадницима 
војске и полиције, херојима 
одбране Косова и Метохије, 
који су бранећи свету 
српску земљу у другом 
косовском боју исписали најсветлију 
страницу новије српске историје и 
ушли у легенду, 
да се њихов хероизам 
и жртвовање 
не забораве 


РЕЧ АУТОРА 


Отварајући корице ове књиге улазите у најновије поглавље српске 
историје. На страницама које следе забележен је рат који су наша војска и 
полиција водили за одбрану свете српске земље Косова и Метохије од 
шиптарских терориста и агресије НАТО 1998. и 1999. године. У књизи је 
описан део битака, јунаштва, хуманизма, страдања у другом косовском боју, 
који је вођен 610. година после видовданске битке нашег часног кнеза Лазара 
и његових Обилића за одбрану Србије од Турака. Достојни наследници 
славних предака, припадници Војске Југославије и МУП-а Републике Србије 
улажући себе и своје животе одбранили су свету српску земљу од терориста 
и НАТО агресора. иако је укупни однос потенцијала 19 најразвијенијих 
земаља Запада, чланица НАТО-а, и СРЈ био 600:1. 

На Косову и Метохији су, током 1998. и 1999. године, вођене тешке 
и крваве битке са шиптарским терористима, НАТО авијацијом и 
специјалним снагама, и заустављена жестока копнена агресија из Албаније. 
Те битке које су описане у књизи су надасве истините. У многима од тих 
битака учествовао сам као ратни репортер, хроничар херојске борбе за 
одбрану Косова и Метохије са сниматељем Томиславом Магочијем. 

„Други косовски бој" је јединствено, драгоцено, аутентично 
сведочанство о јуначкој борби, витештву испољеном у наметнутом нам рату, 
изузетној војничкој способности припадника војске и полиције. Књига је и 
сведочанство о злоделима и геноциду који су спроводили шиптарски 
терористи и НАТО агресор над цивилним становништвом на Космету. На 
страницама ове књиге забележен је део наше новије историје којом ће се 
генерације које долазе поносити. Косметски јунаци ће бити надахнуће у 
тренуцима посрнућа, Наши хероји који животе оставише на светој српској 
земљи бранећи Србију својим жртвовањем су нас заклели на вечиту борбу за. 
слободу отаџбине. 

Када прочитате и последњу страницу ове књиге бићете поносни на 
нашу војску и полицију, на величанствену победу коју су извојевали у 
ваздушно-копненој бици на Косову и Метохији те 1999. године. Зато „Други 
косовски бој" треба да се чита и о њему приповеда у свакој српској 
породици. На Космету су 1998. и 1999. године рођени нови хероји који су 
ушли у строј легендарних бораца за слободу Србије. 

Књигу сам написао да бих отргао од заборава жртвовање и хероизам 
који су испољени у одбрани Космета, да бих од лажи одбранио истину, да 
бих злочине шиптарских терориста и НАТО-а раскринкао а јунаке који су 
своју отаџбину бранили овековечио. То је мој дуг младости Србије која је 
бранила своју отаџбину. Био сам ратни хроничар крвавих битака и велике 
победе наше војске и полиције. Написао сам ову књигу јер су то од мене 
тражиле душе наших погинулих хероја који су ушли у историју и легенду. 
Они су умирали да би Србија живела, Србија треба да се поноси њима, да их 
слави и ода им признање. Сада сени хероја могу да се смире, и ја. 

ПОЧЕТАК 


Средином марта 1999. године у Београду, Србији и Југославији 
увелико је већ владала ратна психоза. Претње НАТО-а да ће зомбардовати 
нашу земљу биле су озбиљне и учестале. Изјаве западних званичника, 
жестока пропаганда водећих светских медији, активности терориста на 
Космету јасно су указивали да се озбиљно припрема агресија на Југославију. 
Рат је био све ближи. Хоће ли Београд бити бомбардован, или ће само 
ударити по Космету, колико ће трајати бомбардовање, које ће циљеве 
гађати, можемо ли се и имамо ли чиме супротставити, била су најчевћа 
питања која су тих дана постављана. Као дугогодишњи војно-политички 
аналитичар дилему нисам имао - бомбардоваће нас. Моје место ратног 
репортера, Србина  васпитаваног она  видовданским _ традицијама 
слободарства, непокора, борбе за одбрану отаџбине, јунаштва и чојства, 
било је тамо где ће бити најжешћи удар, на Косову и Метохији. Спремао 
сам се за рат. Договорио сам се са сниматељем Томиславом Магочијем, с 
којим сам 1998. и почетком 1999. године најчешће боравио на Космету 
снимајући прилоге о терористичкој агресији из Албаније и борби наше 
војске и полиције с терористима, да одемо на Космет и тамо дочекамо 
почетак бомбардовања. 

Преда мном је био трећи рат за осам година. Страдање мог народа и 
одбрану права на живот Срба у Хрватској и Босни и Херцеговини пратио 
сам као спољно-политички уредник листа „Војска" и прво као сарадник а 
онда као војно-политички коментатор државне телевизије. Био сам сведок 
страдања Срба у Хрватској и Босни и Херцеговини и њихове борбе за 
одбрану вековних огњишта. Свом силином приближавао се рат за одбрану 
свете српске земље Косова и Метохије. Тада нисам знао да ме још само 
недељу дана дели од почетка најжешћег рата у послератној европској 
историји. 

Вече пред полазак на Космет био сам нерасположен, нервозан и 
деконцентрисан. Са породицом сам живео у изнајмљеном стану у Земун 
пољу. Позвао сам супругу Данијелу, тада једанаестогодишњег сина Дејана и 
осмогодишњу кћер Милицу. Сели смо сво четворо на кревет. Узео сам 
њихове малене ручице и чврсто их стегавши рекао: „Рано ујутро одлазим на 
Космет, нећу се брзо вратити, јер ће ускоро почети рат. Нажалост, 
детињство ће вам остати у сећању и по рату који вас чека. Бићете сами, ја 
нећу бити с вама. Држите се храбро и достојанствено као што ћу се и ја 
борити за нашу Србију. Нећу вас обрукати, поносићете се својим оцем. 
Немојте ни ви да обрукате презиме које носите. У нама тече крв поносних 
ратника који су увек животима бранили своју отаџбину. Увек смо били први 
у биткама, тако ће бити и сада. Косово и Метохија су српска земља, светиња 

и симбол слободе и непокора. Жртвовати се за слободу отаџбине је части 
обавеза сваког Србина. Одбрана Космета и Србије је изнад наших живота и 
породица. Моја ће вас љубав штитити када не будем уз вас. Ако се не 
вратим, на теби је Дејо, ако буде затребало, када порастеш да будеш први у 
одбрани земље и осветиш ме. Будите поносни што припадате српском 
народу, слободу цените изнад свега. Живот у ропству је тежи и страшнији 
од смрти у одбрани земље. Ако ме више не видите, нека вам мој лик стално 
буде у мислима у тренуцима искушења, знајте да ћу увек бити с вама". 
Милица ме својим сањивим крупним окицама гледала радознало и збуњено 
и није ме баш разумела. Дејан јесте. Био је узнемирен оним што сам рекао. 
Супрузи сам дао инструкције како да се понаша када почне бомбардовање и 
да сама процени да ли ће с децом остати у Земун пољу, отићи у Крагујевац 
код њених родитеља или у Сурдулицу код моје мајке. Мало сам спавао те 
ноћи. Знао сам какве нас страхоте чекају. Устао сам пред зору. Чуо сам 
сирену и погледао кроз прозор. У белој „темпри" био је Тома. Отишао сам 
до Дејана и Милице који су спавали. Чврсто сам их загрлио и пољубио. 
Било ми је тешко. Узео сам торбу и кренуо. На вратима сам загрлио 
Данијелу, пољубио је и рекао: „Ако се не вратим чувај их добро, васпитавај 
их да буду поносни и поштени, да воле живот и цене слободу, да буду Срби. 
Пред нама је рат, ја идем на Костгет да ратујем, ти чувај децу. Твој рат ће 
бити много тежи, али знам да имаш снаге за то. Када ти буде најтеже 
помисли на мене и знај да ћу увек бити уз вас као и ви уз мене". Изашао сам 
и сео у ауто. Кренули смо, окренуо сам се још једном, погледао осветљен 
прозор и Данијелу. Кроз прозор сам избацио руку са стиснутом песницом и 
рекао: „За Србију". Отишао сам у рат. Ни слутио нисам да ће тај пут бити 
дуг 26.000 км и 96 ратних дана. 

У Приштини је некако све било уобичајено. Отишли смо код 
генерала Павковића и Лазаревића: „Здраво ратни другови, зар сте мислили 
да без мене ратујете. Од данас, па до победе, бићемо заједно, командујте", 
рекао сам. Нисам тада знао да ће Павке и Лаза ући у легенду, у строј 
највећих српских војсковођа, ни да ћемо ја и Тома ући У историју 
новинарства и у колону хероја одбране Космета. Неколико наредних дана 
снимали смо акције разбијања терориста по Дреници. Рат нам је био све 
ближи. Зазвонио ми је мобилни телефон. Јавио се новинар нишке „ТВ5", 
Зоза Марјановић, који ме је питао могу ли да гостујем уживо у емисији која 
је на програму 23. марта. Пристао сам. Сутрадан смо отишли у Ниш. Био 
сам у емисији код Зозе дан пре бомбардовања. Било је много питања 
забринутих грађана, који су углавном питали да ли ће нас бомбардовати. 
Знао сам да хоће, али се нисам усуђивао да то отворено кажем, већ сам 
анализирајући ситуацију у којој смо се нашли потврдно одговорио на то 
кључно питање. Након емисије јавила ми се супруга и рекла да је на путу за 
Сурдулицу. Одлучила је да у мојој родној кући буде са децом током рата да 
би ми били ближе. Сачекао сам их у Нишу. Тома је преспавао у граду на 
Нишави, а ја отишао за Сурдулицу. Ујутру је дошао по мене. Кренули смо 
за Приштину. Дан нам је прошао у договору како ћемо радити за време 

бомбардовања. Тада смо се први пут договорили да живи нећемо пасти у 
руке терористима. 

Направио сам и план рада с Павковићем и Лазаревићем. Њих 
двојица су били мирни. Распоређивали су јединице, правили планове, 
издавали наређења. Павковићу је зазвонио мобилни телефон, звао га је неки 
мушкарац који је рекао да је из команде НАТО-а и претио му. После 
извесног времена поново је зазвонио телефон. Павке ми је додао мобилни, 
јавио сам се. „Је ли то генерал Павковић", чуо сам глас средовечног 
мушкарца. „Јесте", одговорио сам. „Генерале, предајте се, не борите се, или 
ћемо вас све поубијати, не можете ратовати против НАТО-а..." Прекинуо 
сам везу. Почела је пропагандна агресија. Нисмо знали да нас сати деле од 
почетка бомбардовања. Отишли смо до ТВ Приштина да се са колегама 
договоримо о начину рада. Попио сам кафу са мојим драгим пријатељем 
Југославом Рађеновићем. Из зграде ТВ Приштина отишли смо око 17,00 
часова. Поново сам се видео с Павковићем и Лазаревићем и мојим ратним 
друговима Момом Стојановићем и Грбовићем. Око 19,00 часова, док је 
Приштина била у мраку, људи у кућама или у склоништима очекујући прве 
бомбе, сели смо у кафић преко пута Команде Приштинског корпуса. Са 
власником и његовим пријатељима разговарали смо о ономе шта нас чека. 
На телевизору чујемо вест да су НАТО бомбардери полетели према СРЈ. 
Сви смо занемели. Ћутали смо неко време. „Нек нам је са срећом", 
прекинух ћутање. Око 7 часова и 50 минута стајали смо испред Команде 
корпуса у потпуном мраку. Неколико минута касније зачусмо звук мотора 
изнад нас. Погледах у небо. Ватрена кугла је прелетала управо изнад нас, 
између зграде Команде корпуса и МУП-а. „Томо, камеру", повиках. Тома 
брзо укључи камеру и поче да снима крстарећу ракету која је летела према. 
аеродрому Слатина. Убрзо зачусмо детонацију. Била је то прва ракета која је 
пала на Космет. Почео је други косовски бој који ће ући у историју као једна 
од најславнијих битака коју је наш народ водио за одбрану своје земље и 
слободе. Узео сам микрофон, укључили смо рефлектор и почео сам прву 
ратну најаву: „Нешто пре 20,00 часова, 24. марта 1999. године, почела је 
НАТО агресија на нашу земљу..." 

Приштина је била у мраку, сабласно пуста. Одмах сам отишао у 
зграду Команде корпуса. Павковић и Лазаревић су били у канцеларијама. 
Сишли смо у подрум зграде где је било ратно командно место те прве ноћи 
бомбардовања. Тражио сам да Павковић одмах да изјаву. Пристао је, 
требало је смирити и охрабрити грађане. Павковић је рекао да је агресија 
почела, који су циљеви нападнути у првом налету, да су јединице 
измештене из касарни, добро маскиране и укопане, да агресор није постигао 
изненађење. Сели смо у „темпру" и не палећи светла отишли у зграду 
телевизије која је била у мраку. Монтирали смо материјал и послали први 
ратни извештај с Космета у 21,00 час. Ратна екипа РТС-а, Милован Дрецун 
и Томислав Магочи, почела је свој ратни пут који ће потрајати све до 18. 
јуна. Те прве ноћи бомбардовања слали смо изештаје сваких сат-два. Са 
крова зграде телевизије снимали смо лет ракета, детонације, ватру. 

Павковић и Лазаревић су нам целе ноћи давали изјаве. На крову смо 
дочекали прво ратно јутро. Били смо уморни, али времена за предах није 
било јер се бомбардовање појачавало. Авијација НАТО-а је масовно тукла 
циљеве по целом Космету. Дан нам је прошао у јурцању по терену, снимању 
бомбардовања, дејства наше противваздушне одбране, изјава генерала 
Павковића и Лазаревића, монтирању прилога. Другу, од 46 наредних 
непроспаваних ноћи, провели смо углавном на крову зграде телевизије 
одакле смо имали добар поглед. Неколико наредних ноћи провели смо на 
брдима око Приштине с нашим ракеташима. Првих десетак дана 
бомбардовања имали смо страховито много посла. Просто смо летели 
Косметом, ишли у Дреницу, на југословенско-албанску границу, 
хеликоптером претраживали терен не би ли пронашли остатке оборених 
авиона непријатеља. Био сам просто опијен мирноћом бораца, правим 
мушким држањем. Мада су терористи жестоко напали војску и полицију по 
целом Космету, а НАТО авијација 24,00 часа бомбардовала, није било ни 
страха ни панике код наших бораца. Одбрана од удара из ваздуха, од 
копнене агресије из Албаније и разбијање терориста извођена је по плану 
који су осмислили Павковић и Лазаревић са својим официрима. Морал је 
био невероватан а јединство народа и војске пример за све војне уџбенике. 
Морал команди и јединица Корпуса у припреми и у току извођења 
борбених дејстава и одбране сд агресије НАТО-а, био је на таквом степену 
одлучности, храбрости и пожртвовања да се може упоредити са 
најславнијим периодима великих битака које су прославиле српску војску. 
Атресор није успео да постигне изненађење. Његов план да за неколико дана 
уништи Приштински корпус доживео је дебакл. Јединице Корпуса су 
напустиле војне објекте, материјалне резерве извукле и раселиле. Ефекат 
дејства агресора није дао очекиване резултате. Осим разарања објеката и 
минималних губитака у људству других ефеката није било. Јединице 
Приштинског корпуса су биле на сваком делу Космета, браниле границу и 
разбијале терористе а да нису претрпеле иоле озбиљније губитке. 

А ја и Тома смо тих првих десетак дана гинули од посла. Нисмо 
спавали, нисмо се одмарали, јели смо по парче или два хлеба са мало сира 
или неки нарезак. Нисмо смели да пропустимо ниједан трен рата да не 
забележимо и не сачувамо га за историју. У најтежим тренуцима по наш 
народ и државу били смо прави професионалци, ратни репортери. Наше 
прилоге директно су преносиле све водеће светске ТВ станице. Чак је и 
моћни СММ, кад год би, тих првих дана агресије, ишао наш прилог на РТС- 
У, прекидао програм и преузимао уживо наш прилог. Једино смо ми са 
Космета слали слике правог рата који је беснео на светој српској земљи. Где 
су падале бомбе ми смо били тамо, често испод бомби, где су вођене крваве 
борбе с терористима, где се бранила граница. 

Задужили смо аутоматске пушке и муницију у Корпусу, да бисмо 
имали чиме да се бранимо ако би нас терористи напали. По Космету смо се 
кретали сами све док не дођемо у јединицу. Обезбеђивали смо сами себе, 
али се ипак највише уздали у срећу да нећемо налетети на мине и терористе, 

да нас неће погодити ракета или бомба из НАТО авиона. Тих првих дана 
агресије нисам имао времена ни да се чујем с породицом. Дошао је 4. април, 
рођендан мом Дејану. Први његов рођендан у рату. Нисам могао да 
издржим да не видим сина тог дана. Рекао сам Павковићу да морам да одем 
у Сурдулицу, сложио се. Тому сам оставио да снима. Сео сам у „пајеро", на 
десно седиште ставио пушку, пиштољ и две бомбе и кренуо према Гњилану. 
Много сам ризиковао, али сам морао да видим Дејана и Милицу. Био сам 
једини путник све до Бујановца. Успут су ме заустављали полицајци на 
пунктовима, срдачно ме поздрављајући и чудећи се да идем сам. У 
Сурдулицу сам стигао око 14,00 часова. Испред куће сам почео да трубим. 
Истрчали су Дејан и Милица. Како су се само обрадовали. „Срећан ти 
рођендан сине, да ниједан више не прославиш у рату", рекох Дејану љубећи 
њега и кћер. Данијела ми рече: „Знала сам да ћеш доћи". Око 17,00 часова 
кренуо сам натраг. Било ми је тешко да их оставим, али сам морао, јер сам 
био „припадник" Приштинског корпуса чије су јединице водиле жестоку 
битку за одбрану Космета. Возио сам максимално брзо да ме не ухвати мрак 
самог на путу. Међутим, на пола пута између Гњилана и Грачанице мрак се 
спустио над Косметом. Нисам знао да ли ћу стићи у Приштину. Около су 
били терористи, изнад авијација. Знао сам где су положаји наших бораца 
али сам бринуо да у мраку не припуцају јер не знају ко је у џипу. На срећу, 
без проблема, сам стигао у Приштину. Убрзо смо ја и Тома били поново на 
ноћном дежурству. Рат је увелико беснео. 


СНАГЕ АГРЕСОРА 


НАТО ПАКТ 


На дан агресије на СРЈ 24. марта 1999. НАТО пакт је у Италији и на 
носачу авиона у Јадрану имао 431 авион из 14 земаља чланица. У 
Средоземљу и Јадрану НАТО је ангажовао 19 ратних бродова /1 носач 
авиона и један носач хеликоптера/, 14 помоћних бродова, 3 подморнице са 
11.770 морнара и 2.200 маринаца. На бродовима је било укрцано 42 авиона, 
54 борбена и транспортна хеликоптера и 206 крстарећих пројектила. 

У Македонији је било око 16.500 војника, 157 тенкова, 300 оклопних 
транспортера, 84 артиљеријска оруђа, 40 хеликоптера и 130 моторних 
возила. У Албанији је било 8.000 војника из САД, Велике Британије, 
Италије, Француске, Холандије, Немачке и Данске. Амерички контингент у 
Албанији је располагао, између осталог, са 24 борбена хеликоптера „Апач“, 
27 вишецевних бацача „ракета, 15 тенкова. Посебни тимови специјалних 
снага САД, Турске и Немачке /око 600 специјалаца/ вршили су селекцију 
војно способних мушкараца избеглих са Космета у прихватне центре у 
заграничном подручју Албаније. 

Снаге НАТО-а су током агресије у Македонији нарасле на 20.000 
војника, у Албанији преко 12.000. 
ПРЕГЛЕД БОРБЕНЕ АВИЈАЦИЈЕ НАТО-а АНГАЖОВАНЕ У АГРЕСИЈИ НА СРЈ 


а. Истрес: 
5 У-Р; 
а. Фаинфорд: 
12Ф-117:44.Ф- 
|16ц; 32 Ф-16, 12 : 
|Ф/А-18; 1204-16; ПО БА-6Б 
а. Бриндизи: 
2 АЦ-130; 

а. Червна: 
| 12Ф-15 

--- 


| поп | 
а. Червна: а страна: а Истрана; 


По Миражеаоооц | „5 "Јагуар"; 4 М-ФЦР 

а Франкрајк: 1 Мираж УП 
> м-200од. 
ЈНА "Фош" НА: „ЈНА: 
8 ап 16 Супер | Етандард УП 


а Љоја д, Коле 

2 "Харнер ГР-7“ 
а Махрам: 

1 Канбера 


а Агано: 
6 Ф-18 _ 
еј “Пијаћенца: „ај Пијаћенца: 

14 "Торнадо" ЕЦРЈ _ "6 "Торнадо ЕЦР 


је Геди: 
10Ф-16ц | 
ја. Амендола: 
|6Ф-16 

64 


аЉоја д. Коле: 
12'Т' ЕЦР; 

а Вилафранка: 
[6 АМХ. 

а. Амендола: 

8 Ф16А. 

а Авнано 
|6цФ-а 


ај Грацинозе: 
5 Ф-16 

ПРЕГЛЕД ОСТАЛЕ АВИЈАЦИЈЕ НАТО-а АНГАЖОВАНЕ У АГРЕСИЈИНА СРЈ 


ПРИПАДНОСТ 


|а.Авиано: 

4 Е-3 АУАС5; ; |2 КЦ-130; 

|а. Франкфурт: а Бриндизи: |а.Фаннфорд: 

1 Е-8 Јопи БЗТАК5 |3 МЦ-130Х, 2 ХЦ- 13 КЦ-130/135; 
1300, 3 ЕЦ-1ЗОЕ а Морон (Шл): 
25 КЦ135 и 4 
ки-10. 

а Сигонела: а. Сигонела: 

2 РП-З, 2 ЕП-З; |4 ПЦ 

а. Мајденхол: 


|2 РЦ-135 

а аи |а.Авард: а, Истрес: 

2 ЕЦ-160НГ 1Е3Ф; ПРЧЕЧУН 
Долензаре: ја Каподићино: 
ДЦ 1 Мистер Ф-20; 
а. Сарајево: 

1 Н.262. 


а.Авиано: а Прктика ди а Палермо: 
| ЕД |Маре: 1 вцао; 

2 "Нимрод МП-1" а. Римини: 
10.130; 
а.Анкона 

з ВЦ10 


2 


а.Авнано, 

|Вићенца: 

2 КЦ-130, 1 САЗА- 
212. 

|а.Сигонела: ја. С„Пиза,П. ди 

а. "8-Аапбе" |Маре: 

1 Ц-130, 4 Г-222, 1 


а Бухел: 
1 "Б.Атлантиц“ 


а Римини: 

|2.-27 "Рокег 1 ЦЈ 
130; 

а.Еиндховен: 

1 кц0, 1 Ф-60. 

а Римини: 

2 Ц-130' 

ПРЕГЛЕД СНАГА НАТО-а У МАКЕДОНИЈИ НА ДАН (Д+70) 


Ња ји АЈРазмештено| Тенкови Аре Боре; || транс 
гаје. хеликоп. ЈХеликоп 


СНАГЕ НАТО-а У АЛБАНИЈИ 


|САД 


Италија 


-- 


Француска 


|Немачка 


Белгија 


|Данска 


В. Британија 


|Штанија 


| Холандија 


Аустрија 


Мађарска 


Словенија 


|Пољска 


(Остали 


" Аллисд Форце" (САД) 


таи) 

ТЕРОРИСТИ 


У Албанији се припремљено за извођење операције на Космету 
налазило око 15.000 припадника терористичке „ОВК". Од тога је око 2.000 
терориста пристигло из земаља Западне Европе. Тим снагама помоћ су 
пружиле јединице МУП-г и војске Републике Албаније /6.000-8.000 људи/ 
које су распоређене према нашој граници. На Космету је било око 20.000 


терориста организованих по оперативним зонама. 
Ђиа 7 Конг 
сво | : Палиосог 
листи уста МО -т ата 
не Дарка Слобовха Косово зове 
Косово“ Берова ову 
=== | ГИА “касно та 
Лис кано МЕ Тенеси (парира 
маневара 
Нољанири 
| 
аи 
[ 1 1 
зоалао || _ [Вама дретна Бена Паштр 
Пељша па елинн слана пи 
таи парна татрни 
пл: и а 
трена тпбрио ара 
рат сте аб 
трака трена 
ње Ван 
павни таи 
ја јез 
плена 
ти | ЕЈ Ба ЕЈ 


СНАГЕ ВЈ И МУП НА КОСМЕТУ 


Приштински корпус са придодатим јединицама имао је око 75.000 
људи, МУП 15.000-17.000 и наоружано становништво око 10.000 људи. 

ШТА СЕ ЗАИСТА ДОГОДИЛО У РАЧКУ 


Изванредна антитерористичка акција, коју су припадници полиције 
извели 15. јануара 1999. године у селу Рачак, била је повод за жестоке 
претње бомбардовањем Југославије од стране НАТО до чега је недуго 
затим и дошло. Случај Рачак ће ући у многе уџбенике по три основа: 

- први, бриљантно изведена, максимално ефикасна и чиста 
антитерористичка акција коју су извели припадници полиције; 

други, медијска пропагандна машинерија највећих западних медија 
и НАТО успева да потпуно заташка истину и добро осмишљеним 
пласирањем дезинформација и лажи злоупотреби и искористи међународну 
заједницу за реализацију америчких и НАТО интереса на Балкану; 

- трећи, поједини западни званичници, новинари, институције на 
велика врата су преко Рачка ушли у мрачно поглавље људске историје и 
сврстали се уз мајстора нацистичке пропаганде Гебелса који изразитом 
србомрсцу Вилијему Вокеру може само да буде ученик. 

Истина је, додуше на мала врата и са закашњењем, ипак изашла из 
таме разоткривањем извештаја међународне екипе патолога да у Рачку није 
било никаквог масакра цивила. Савест је некоме прорадила две године 
касније. Да ли ће икада прорадити онима који су на измишљеном масакру у 
Рачку наредили бомбардовање Југославије, убијање наше деце, жена, 
болесника, војника, полицајаца, рушење и уништавање наше отаџбине, 
загађивање радиоактивном муницијом. 

Да би наша али и међународна јавност коначно сазнала шта се 
ЗЕТЕ десило, у овој књизи ће први пут бити испричана истина о догађају у 

ачку. 

Село Рачак, које се налази недалеко од Штимља, у подножју 
Језерске планине, има 250-300 кућа и смештено је у долини. Почетком 
јануара 1999. у селу је био смештен штаб терористичке бригаде са 126 
терориста међу којима је била и злогласна терористичка породица Мујота 
Јотац, два сина и кћерка/ која је одговорна за смрт шесторице полицајаца. 
Околна села Петрово, Лужак и Ранце такође су била под контролом 
терориста. У Рачку, сем неколико стараца, није било других цивила. О 
припремљеној антитерористичкој акцији у Рачку полиција је обавестила 
мисију ОЕЗС, тзв. верификаторе. Акција је најављена за 8,00 часова. У то 
време на брду код борове шуме, поред пута Приштина - Сува Река - 
Призрен, била је и телевизијска екипа „Ројтерса“". Око 15 возила ОЕБС 
распоредило се дуж пута испред Рачка. 

Стотинак полицајаца блокирало је пут од Петровог до села Ранце. 
Распоредили су се дуж асфалтног пута. У боровој шуми, десно од пута, била 

је војна јединица која је имала задатак да подржава полицију која је требало 
да постави блокаду, уђе у село и разбије терористе. План антитерористичке 
акције за Рачак је био да део полиције обиђе Рачак и заузме положаје изнад 
села а да онда остатак полиције крене с пута. На тај начин би терористи 
били ухваћени у обруч и разбијени. Без обзира што се између села које је у 
долини и асфалтног пута налази узвишење, терористи нису ископали ровове 
и бункере на узвишењу, већ иза села на брдима према Језерској планини. 

На брдима која су испресецана изградили су два реда ровова, 
заклона и бункера. Прва и друга утврђена линија међусобно су удаљене око 
200 м. Ровови прате конфигурацију терена, изузетно су добро маскирани и 
не виде се. У првом реду ровова стално су били постављени митраљез 7,62 
мм, „бровинг" 12,7 мм, два ручна ракетна бацача. Из прве линије терористи 
су контролисали село, терен преко села и део асфалтног пута. Брда на 
којима су утврђене линије пошумљена су ниском макијом. 

Први део одлично испланиране антитерористичке акције почео је да 
се реализује у поноћ када је део посебне јединице полиције кренуо да заузме 
утврђене положаје терориста изнад села. У тој малој групи искусних, 
борбом прекаљених полицајаца, који су у бројним окршајима с терористима 
увек излазили као победници, био је и мој ратни друг, изузетно способан 
полицајац који је своје професионално знање пренео многим припадницима 
посебних јединица и оспособио их за борбу против терориста. 

Група има опрему за ноћно осматрање што јој омогућава да се креће 
по великом мраку. Полицајци иду растресито у облику врха стреле. Испред 
је чеони извиђач, па лево и десно бочни. Иза њих је командир групе, па 
остали полицајци распоређни цик-цак да би штитили бокове групе. 
Распоређени су у четири такве групе. Иду у непознато, јер не знају колико је 
тачно терориста у селу, где су им утврђене линије, да ли је терен миниран. 
Пролазе испод моста на асфалтном путу, газе поток. Крећу се као да газе по 
иглама, у потпуној тишини, јер сваки звук их може открити. Шуњају се, 
стално осматрају, јер не знају где су терористи. Корак по корак, сједињени с 
тмином и тишином ноћи, с пушкама спремним за дејство и прстима на 
окидачима, савлађују метар по метар. Користе конфигурацију терена да се 
маскирају, иду увалама, усецима, потоцима као сенке. Сваки мишић на телу 
је напет, чула максимално изоштрена. После четири сата ноћног пробијања 
и пређених пет километара, прва група долази до места са ког може да се 
контролише крај села. Полицајци из те групе се шире, заузимају најбоље 
положаје. Мрак је и даље веома густ. Не виде село већ само обрисе кућа. 
Ноћ је хладна а они мокри. Друга група пролази прву, наставља даље и 
заузима положај. Последњи из прве групе на положају спаја се са 
последњим из друге. Тада откривају ровове у које опрезно и нечујно улазе. 
На том делу у рововима нема никога. Распоређују се у рововима које су 
терористи припремили. 

Трећа група се шуња иза друге. Виде да су ровови дугачки и да их је 
мало да би покрили цео терен на коме је утврђена линија. Последња група, 

коју предводи најискуснији, улази у ровове изнад самог села. Тада виде 
терористу - стражара на врху брда поред „бровинга" који пуши и кашље. 
Полицајци су као сенке, прилазе му. Ако их види и отвори ватру из 
„бровинга" акција може да пропадне а они да погину. Шуњају се погнуто, 
тихо, кроз ров који вијуга као змија и пење се узбрдо изнад центра села. 
Долазе на неколико метара од стражара који потеже пушку. Ликвидирају га 
пригушивачем. На двадесет до тридесет метара је међутим други стражар 
поред митраљеза који чује да се нешто дешава и прилази месту где је био 
први стражар. Пре него што је отворио ватру полицајци га ликвидирају и 
запоседају први ред ровова у дужини од преко два километра. За толики 
простор их је изузетно мало. Чекају, почиње да свиће још једна хладна 
косметска зора. 

У свитање, јединица Војске Југославије у боровој шуми пали 
транспортере а полицајци на асфалтном путу своја возила. Терористи су у 
обручу а да то не знају ни они, ни њихови заштитници и савезници, 
верификатори испред села. Полицајци на путу се распоређују у борбени 
распоред и полако крећу према Рачку. Њихов покрет уочавају терористички 
осматрачи и јављају у село. Терористи након узбуне крећу ка рововима на 
брду не знајући да су тамо полицајци. С пушкама у рукама терористи трче у 
малим групама, свако на одређену страну по већ увежбаном распореду. Сви 
су у црним или маскирним униформама. Полицајци у рововима их виде. Не 
отварају ватру, чекају да приђу. Терористи долазе на 50-100 м. Малобројни 
полицајци у рововима отварају жестоку ватру из аутоматских пушака на око 
сто окорелих и искусних терориста који су потпуно изненађени и у шоку. 
Почињу панично да беже лево и десно а неки се враћају у село. Вичу, 
урлају, после првог шока почињу да се организују, залежу и отварају ватру. 
Многи су већ мртви. Да штабу бригаде у Рачку не би кренули у помоћ 
терористи из суседног села Ранце и Петрово полицајци су кренули у акцију 
на њих и спречили их да појачају Рачак. 

Полицајци који су кренули с предње стране све су ближе селу, зато 
терористи покушавају да се на неколико места пробију према брдима и 
Језерској планини. Покушавају пробоје у групама. Устаје њих 5-6 или 
десетак, трчећи пуцају, залежу. Жестоко се боре. Испаљују ракете из ручних 
бацача на полицајце у рововима, који имају само аутоматске пушке. 
Покушавају да нађу пролаз између полицајаца. Не успева им неколико 
пробоја у којима масовно гину. У покушају пробоја гине и терориста - 
девојка у униформи. 

Битка траје читав дан. Око 15 часова и 30 минута, са сумраком, 
почиње да јењава. Тада један полицајац добија метак у руку. Полицајци који 
су ишли одоздо улазе у село. Мртви терористи леже разасути на простору 
ширине два километра. Само је неколико терориста успело да побегне кроз 
усеке и макију. Остале је стигла заслужена казна за недела и злочине које су 
починили. Сем једног рањеног у руку полицајци нису имали губитке. Била 
је то изванредна ефикасно изведена антитерористичка акција у којој је 

уништен штаб терористичке бригаде. Полицајци у рововима се спајају са. 
колегама који су ушли у село. Део оружја ликвидираних терориста, 
четрдесетак аутоматских пушака, митраљези, ручни ракетни бацачи, 
покупљен је пре мрака када се полицајци који су водили битку с 
терористима на брду враћају у базу а полицајци који су дошли кроз село 
треба да запоседну ровове и ту остану преко ноћи. У међувремену у Рачак 
су ушле и телевизијске екипе „АП" и „Ројтерса" као и посматрачи ОЕВ5-а 
који су у селу код џамије разговарали са двојицом стараца. У центру села, у 
кући у којој је био штаб, полицајци су пронашли компјутер са подацима о 
терористичкој бригади и списком 126 терориста на бројном стању у Рачку. 
Међу њима су била и четири странца, са америчким или енглеским 
презименима. То су били страни инструктори - специјалци. 

Када су полицајци који су дошли кроз село почели да запоседају 
ровове пристигли су терористи са Језерске планине /из Будакова/ и околних 
села који су кренули према Рачку. Отварају жестоку ватру с брда изнад 
ровова које треба да запоседну полицајци који због јаке ватре и неповољног 
положаја напуштају ровове и одлазе кроз село у Урошевац. Терористи улазе 
у Рачак. Тада почиње велика обмана која је у свету лансирана као наводни 
масакр цивила од стране српске полиције. 

Из потока и јаруга извлаче мртве терористе, које стављају на ливаду 
на којој није било ниједног леша пре тога, што је снимила и једна од страних 
ТВ екипа које су ушле у село с полицијом. Терористи пресвлаче четрдесетак 
лешева у цивилну одећу, јер за остале немају одећу. Остале у униформама 
одвозе према Будакову где су их вероватно сахранили. Наравно, никако им 
није одговарало да се виде мртви терористи у униформама. Ти ликвидирани 
терористи, који су се целог дана бесомучно борили, требало је да буду 
приказани као „мирни цивили". Терористи с лешевима односе и оружје које 
полицајци због мрака и широког подручја нису успели да покупе. 

Сутрадан, рано ујутру, долази Вилијам Вокер, џелат, који је требало 
да Србији и СРЈ намакне омчу и отвори пут за бомбардовање. Злочинац је 
почео свој крвави пир. Вокер даје упутства терористима око њега како да 
поређају лешеве да би све личило на масакр, односно стрељање цивила. 
Након тога доводе ТВ екипе и новинаре. Са тугаљивим изразом лица, 
наводно дубоко дирнут, Вилијам Вокер даје изјаве осуђујући српску 
полицију за „масакр“. Терористи су ипак направили грешку, јер новинари 
које су довели нису на месту, где су били набацани лешеви скупљени са 
простора ширине два километра, нашли трагове крви на земљи, ни на одећи 
на лешевима, а ни чауре /сем неколико/ око лешева. Стрељање без крви и 
чаура! Превише и за Вокера. Међутим, званичној и истинитој ·верзији 
догађаја у Рачку где је изведена антитерористичка акција и у којој су 
страдали искључиво окорели, униформисани, и наоружани терористи нико 
није хтео ни смео да поверује, јер Србима и Југославији. је у Вашингтону већ 
било пресуђено. Свет је, хтео то или не, морао да поверује Вокеру да се ради 
о „масакру и стрељању цивила". То што су се ти „цивили“ бесомучно 

борили читав дан покушавајући да се извуку нико није смео да сазна. И, 
наравно, у свему је главну реч водио, по могућности да лажи претвори у 
„истину“, моћни СММ - медиј који злочине које амерички званичници, 
пилоти и војници чине по свету треба да сакрије и оправда, а злочинце 
прикаже као борце за заштиту људских права, за демократију, за мир и 
стабилност. Али, и у самој Србији појединци су тврдили да је реч о 
„масакру“. Откуд ли им само таква „проверена" информација2 Или је неко 
из једног центра послао већ припремљену „истину" и наложио онима које 
плаћа да јавност упознају са „масакром" који је почињен над „цивилима“ у 
Рачку. 

Дан после Вокера, када је једна од највећих пропагандних и 
медијских подвала у послератном периоду, лаж о наводном масакру у 
Рачку, већ обишла свет, а западни званичници, пре свих неморална 
америчка администрација и британска влада, већ осудили „масакр“ и 
упутили тешке претње Југославији, наше снаге безбедности одлучују да 
поново уђу у Рачак и докажу да није било масакра већ да је ликвидиран 
штаб терористичке бригаде. 

Полицајци поново крећу на Рачак. Са собом воде истражног судију и 
екипу за увиђај која чека у Штимљу док се не уђе у Рачак. Акција креће 
рано ујутру. Опет се иде заобилазно, испод моста кроз поток, бочно на прву 
линију ровова. Терористи су унутра, долази до контакта. Наши минобацачи 
и „праге" подржавају полицајце тукући ровове. Полицајци под борбом улазе 
у ровове, терористи се полако повлаче. Полицајци опрезно иду узбрдо кроз 
ровове. Терористи из села и ровова виде да не могу да се одупру и под 
борбом беже према Језерској планини остављајући лешеве терориста који су 
ликвидирани два дана пре. Највише лешева је у џамији. Полицајци 
овладавају првим редом ровова не знајући да је 200 м изнад други ред 
изузетно маскираних ровова који се одоздо не виде. У Рачак долази увиђајна 
екипа и истражни судија. Тада терористи, који су се консолидовали у 
другом реду ровова, отварају ватру на истражну екипу и полицајце који их 
обезбеђују. Да би заштитили екипу и отерали терористе дубље у шуму 
полицајци из првог реда ровова нападају терористе у рововима изнад њих. 
Полицајци излазе из ровова, пребацују се од заклона до заклона, пуцају, 
пузе. Терористи који су изнад њих жестоко одговарају. Полицајци 
напредују кроз макију, куршуми лете на све стране, не виде другу линију 
ровова. Иду погнуто, шуњају се, отварају ватру па залежу, чуче и осматрају, 
пребацују се. Терористи пуцају насумице, јер не виде наше полицајце који 
им се подвлаче. До контакта долази на само пет метара удаљености. 
Одједном виде једни друге и отварају међусобно ватру из аутоматских 
пушака. Једни на друге бацају бомбе. Од бомбе и куршума у бици прса у 
прса, гине полицајац из Урошевца Миро Мјекић а двојицу полицајаца 
рањавају. Још један храбри Обилић дао је живот за Србију. Терористи 
одустају од даље борбе, беже из ровова у које полицајци не улазе већ 
извлаче рањене другове и погинулог Мјекића. 


24 


Милован Дрецун 


Други косовски бој 


Увиђајна екипа завршава посао. На лешевима се очигледно види да 
су пресвлачени јер на одећи нема крви нити рупа од метака од којих су 
погинули, Како је могуће да метак прође кроз одећу и уђе у тело а не поцепа 
је Једном лешу су терористи одсекли главу да би појачали утисак о 
„масакру“. Међутим, на том лешу на врату није било крви што значи да је 

зејаубедава раскола гаф- 
зак да одармоге пд би раж 
река риаоја – делвбасја 2 
паџа, тад, лоза лете зле, 
ојодпови род Јојшта зе апит де: 
8,85 а позе. | 


да 
12 Каска, Маи то“ 
та овигдепг ој - 


зубе 


ја 2 5 
Перне 4 тај 
4 да је па 40 јагагетћ Јебема 
овкпхепо од једпе до 20 гапа 
1ематепов опшја | да 51 зато 
једог злзгаја оба тавоке. 
Бапа, бо Бтповјо да мказаје. 


па ерзековј. „Ма ројнекогт. 


рапа5 


ровгамђа ргета гапи, а рге зс- 
Форадајта Кој 5а том рге- 


Оапаз, дле 
зргаг, Веов. 
ПАМ СКАР 
(гатепк Б 

апја), Је 


глава одсечена после погибије тог 
терористе. Многим лешевима панталоне 
нису биле закопчане. Било је потпуно 
јасно да се ради о намештаљки којом је 
требало створити услове за осуду и 
агресију на Југославију. Сви лешеви су 
затим однети у приштинску болницу где 
је извршена аутопсија од стране међу- 
народног тима патолога који су требали 
да дају суд о томе да ли је заиста било 
масакра. 

Извештај који је јасно показао да 
није било масакра, већ да су терористи 
убијени у борби, остао је сакривен од 
јавности више од две године. Али је зато 
Југославија веома брзо бомбардована и 
хиљаде наших грађана убијено. Да ли ће 
због велике обмане Вокер и његови 
налогодавци, СММ и други медији, 
домаћи „борци за људска права" и 
„истинољубиви“ новинари икада одго- 
варати за геноцид над истином о догађају 
у Рачку“ Где су сада, зашто ћуте; Били 
су први и веома „храбри“ када су лажи 
претворили у „истину“. А сада, као 
последње кукавице ћуте, али нека знају 
да њихово недело звано Рачак неће 
остати сакривено нити ће им икада бити 
опроштено. Због хиљаде грађана Југо- 
славије које су НАТО бомбе побиле. 

Бриљантна антитерористичка ак- 
ција у Рачку засигурно је пример како се 
треба борити против терориста. Део 
извештаја тима међународних патолога, 
који је потврдио да у Рачку није било 
масакра цивила, објављен је у немачком 
листу „Ветшепег 2е!ипа" јануара 2001. 
године. Писање овог. немачког листа 
пренела је и домаћа штампа. Текст који 
следи објављен је у листу „Данас" 18.1. 
2001. године. 

С обзиром да је Хелена Ранте изјавила да „њена истрага не одговара 
службеној верзији масовног погу-бљења и да она не зна шта се у Рачку 
заиста догодило“ истина о догађајима у Рачку коју сам описао у овој књизи 
показује шта се заиста догодило, да је у одлично планираној и професио- 
нално изведеној антитерористичкој акцији, у којој није било цивилних 
жртава, разбијен штаб терористичке бригаде и да је измишљени масакр 
послужио НАТО-у као оправдање за агресију на СРЈ. Истина о Рачку преко 
ове књиге ће коначно угледати светлост дана. Сада ће и Хелена Ранте, 
НАТО и западни државници који су одлучили да нас бомбардују знати, ако 
то и тада нису знали, шта се заиста десило. Међутим, нема дилеме да су они 
и тада знали истину али су је сакрили, масакрирали и претворили у лаж да 
би себе пред светом оправдали за убијање наших грађана и рушење наше 
земље. Сада истину знају и домаћи поштоваоци СММ и НАТО „истине". 
Хоће ли се покајати због ружења сопственог народа, његове полиције и 
војске Било како било истина о Рачку је коначно победила лаж и трајно ће 
остати забележена у овој књизи. 


ЈЕШКОВО - АКЦИЈА ЗА УЏБЕНИК 


Село Јешково било је 1998. јако упориште терориста, Са свих страна 
окружено тешко проходним планинама било је погодно за смештај 
терориста. Једини макадамски пут водио је према Хочи Заградској. Одатле 
се излази на пут Призрен - Ђаковица. Због терора који су спроводили 
терористи мештани села су сишли у Хочу Заградску. Терористи су 
разбијени 1998. године, међутим, следеће године у село је дошла група од 30 
терориста - специјалаца који су били у саставу 125. терористичке бригаде. У 
селу су поставили штаб који је имао задатак да мобилише нове терористе и 
формира бригаду на том подручју. 

Након сазнања да је у Јешкову група терориста, у акцију њиховог 
разбијања, 11. марта 1999. године, кренули су припадници војске и 
полиције. Окружују терористе са свих страна. Полицајци, и војници после 
вишесатног напорног пењања тешко приступачним тереном, долазе на 
врхове брда око села. Борци су на 1176 м надморске висине а Јешково је на 
560 м. Терористи и не сањају да им с те стране прети опасност. Тада наша 
техника улази у Хочу Заградску. До 8,00 часова комплетан круг је затворен. 
Из обруча не може нико да изађе. Борци с брда гледају терористе у селу који 
су сви у црним униформама. Виде једног како се брије, другог како клања. 
У дворишту једне куће су минобацачи. 

Командант призренске бригаде, пуковник Делић, као и увек, тамо је 
где његови војници воде борбу. Потпуковник Стојан Коњиковац са десет 
припадника војне полиције прилази на 300 м терористима који још увек не 

уочавају присуство војске и полиције. Полицајци с брда силазе на 200 м од 
села. У 12 часова и 30 минута почиње дејство наших минобацача 120 и 82 
мм са Цвиљена из рејона Хоче Заградске. „Праге" дејствују директно по 
терористима. Ватрена припрема напада траје десет минута. Терористи су 
изненађени. Вичу: „Алах ек бер" /„Алах је велики'/. Престаје ватрена 
припрема. Почиње сужавање обруча и ватрено дејство. Полицајци упадају у 
село. Из једне куће терориста баца бомбу која рањава тројицу полицајаца. 
Води се битка прса у прса. Полицајац упада у једну кућу. Терориста с 
брадом, кад га је угледао, викне: „Немој брате". Злочинци су били спремни 
на све трикове када су им животи били угрожени. Део терориста покушава 
да побегне кроз брз планински поток дубине до колена. Очито су тај систем 
извлачења увежбавали. Загњуре, па рукама ходају низ матицу. Након 
извесног времена извуку главу из воде да удахну. Али на месту где поток 
прави лакат кривину чекају их борци. Када изроне митраљезац их 
ликвидира. Неколицина покушава брзим трком узбрдо да се извуче. 
Физички су били веома добро припремљени. Међутим ни то им не помаже. 
Полицајци их ликвидирају. Један се терориста сакрио међу мртве 
симулирајући да је погођен. Када су полицајци почели да окрећу лешеве 
потегао је пушку али је полицајац био бржи. Терориста који је био на даљем 
обезеђењу задржао се у шуми до мрака. У Хочи Заградској је видео возило 
ОЕВ5-а. Спустио се увече у село у намери да се са возилом верификатора 
извуче. Када је на путу угледао ротационо светло пошао је према возилу 
мислећи да су у њему савезници - верификатори. Наишао је међутим на 
возило МУП-а. Ухваћен је. Сем њега, комплетна група окорелих злочинаца 
је ликвидирана. Наредних седам дана команда терористичке бригаде у 
Ретимљу непрекидно је радио-везом звала ликвидирану групу, јер нису 
знали шта се десило. А онда су схватили. 

Сутрадан сам дошао да снимим прилог о тој бриљантној 
антитерористичкој акцији. Били су ту и верификатори који су обављали 
увиђај. Мртви терористи у црним униформама лежали су поред потока. 
Када сам погледао брда око Јешкова било ми је јасно зашто терористи нису 
очекивали полицију и војску с те стране. Такав терен вероватно и дивокозе 
избегавају. Верификатори су загледали, тражили, покушавали да нађу 
нешто на основу чега би нас оптужили. Али све је било тако чисто и јасно - 
блиц акцијом уништен је терористички штаб. 

Отишао сам у само село где су били полицајци и војници. Село је 
збијено, неуређено, пут кроз село узан и с великим успонима. Борци су ми 
показали куће у којима су боравили терористи, списак целе групе која је 
требало да овлада тим подручјем и затвори Призрен са југозападне стране, 
један нови противтенковски пројектил „амбруст", минобацаче. У 
ликвидираној терористичкој групи сви су били специјалци. На нашој страни 
није било мртвих. 

Акција на терористе у јешкову је била изванредна и свакако за 
уџбеник антитерористичког дејства из следећих разлога: 

1. Постигнуто изненађење; 

2. Тајност акције; 

3. Довољно снага за потпуно окружење; 

4. Сналажљивост /убацивање на брда изнад села/; 

5. Енергично сужење обруча; 

6. Ефикасна борба у насељеном месту /претраживање кућа/; 

7. Добра веза, међусобно садејство наших снага; 

8. Ефикасно дејство код покушаја бежања терориста, бр 
прецизно преношење ватре с једног на другог терористу; 

9. Брзина акције. 

У том крају изведена је још једна одлична антитерористичка акг 
селу Рогову. То село, с леве стране пута Призрен - Ђаковица, због бли 
границе служило је као прихватна станица за терористе који су се убацу 
из Албаније. Муњевитом акцијом полиције ликвидиран је део групе к. 
била разбијена на граници. Они који су успели да се пробију, 
двадесетак, били су у кући Шиптара који је требало да их превезе ; 
Међу терористима је био и плаћеник - црнац. Када су се укрцали у к 
којим је требало да се превезу упала је полиција. Прецизном ва 
терористи су побијени. Неки су покушали да побегну али су их поли: 
ликвидирали. Нажалост, погинуо је полицајац који је појурио за двој: 
терориста који су бежали. 

За све време акције полиције, цивили који су били у кући нису. 
угрожени. Нису ни огребани. Након ефикасне акције полиције одмг 
дошли верификатори ОЕВ5-а. Међу њима је био и Британац Дрезенкије 
Вокеров помоћник. Њих двојица су били главни савезници, заштитни 
организатори терориста. Просто је незамисливо да толика коли 
антисрпске мржње може да буде у двојици људи. И опет су тражили 
детаљ, да чисту антитерористичку акцију прикажу као злочин 
цивилима. Наравно, није им то пошло за руком. 


НАЈТЕЖИ МАРШ 


Село Кабаш, које се налази источно од пута Призрен - Сува Реј 
око 1000 м надморске висине, пред агресију НАТО било је претворе 
јако и по мишљењу терориста неосвојиво упориште. Терористи су 
Кабашу осећали сигурно због његовог положаја. Наиме, до Кабаша 
личи на орловско гнездо смештено као на неком бедему, стиж 
искључиво теренским возилом путем од Корише. Село је окружено вис 
планинама. Налази се на левој и десној страни кањона кроз који тече п 
из кога је изузетно тешко изаћи горе у село. 

Кабаш је познат по злочину који су мештани починили над српском 
војском у Првом светском рату. Шиптари су примили на ноћење мајора са. 
60 војника који се са српском војском повлачио према Албанији. Мада су 
имали договор са мајором, Шиптари су њега и његове војнике на превару 
заклали и сахранили у масовну гробницу. Злочин је откривен тек двадесетих 
година. 

С обзиром да су се терористи у Кабашу добро утврдили и минирали 
прилазни пут, било је изузетно тешко и максимално ризично разбити их из 
правца Корише. Зато је команда бригаде одлучила да војска приђе Кабашу, 
оданде, одакле их терористи сигурно не очекују. Због тога је, 16. марта 1999, 
део снага пребачен на Брезовицу, а одатле у српска села Јажинце и Севце. 
Мештани села су пре почетка марша војницима поделили цигарете, џак 
вунених чарапа, сокове, шарски сир. Око 23,00 часа јединица коју предводи 
потпуковник Стојан Коњиковац кренула је са водичима у ноћни марш из 
тих села ка објекту Тромеђа на 1934 м надморске висине и Мравинац на 
1500 м. Требало је по дубоком снегу и изузетно хладном времену, брзим 
маршем, с пуном борбеном опремом прећи 12 км и доћи терористима иза 
леђа. На том терену нема никаквог пута. Лети има само стаза за ловце. Све 
је завејано. 

Војници на себи имају опрему тешку 25 кг - два борбена комплета 
муниције, бомбе, оружје, храну, воду, „зоље". Под тежином опреме газе 
снег дубине једног метра, савлађујући велики успон. Готово вертикално 
треба да се са 1037 попну на 1934 м надморске висине. Маршује се 
високопланинским тереном пошумљеним ниском макијом, на коме су 
оштре стене често као ножем одсечене. Снег који веје постаје све дубљи 
како се војници успињу. Изразито је хладно. Прсти на ногама и рукама су 
им већ укочени. Сваки додир коже са леденим цевима пушака значио би 
лепљење коже за цеви. Убрзано ходају док их тишина притиска свом 
жестином. Ледени ветар удара као иглама по лицима бораца који се и на 
ниској температури од изузетног напора зноје. Зној, хладноћа и ветар, а тек 
их чека борба. Промрзли су, од тежине успона убрзано дишу халапљиво 
грабећи ваздух. Маршује се у беспрекорној тишини. Борци су физички 
одлично припремљени, зато и могу да издрже такав напор и приђу 
терористима из правца одакле они и не сањају да ће доћи. 

Како је снег затрпао све стазе колона иде шумом и увалама. Толико 
је стрмо да је нагиб чак 45 степени. Иду један иза другог да би се олакшало 
кретање кроз снег. Видљивост је 10-15 м. Повремено застају ради 
прикупљања колоне и да се водичи оријентишу да се не би изгубили. Око 
7,30 часова, после девет сати готово невероватног марша, излазе на врх 
планине. Толико је хладно да се руке тренутно леде. Са превоја се спуштају 
нешто ниже. Колона се дели на два дела да би се направио леви и десни 
обухват. Тек тада други део јединице креће из касарне. Нису кренули 
раније да терористи не би открили акцију. Терористи су у обручу. Војска из 
касарне се пење према њима а снаге које су ноћним маршем изашле на 

планину спуштају се према упоришту терориста који уочавају покрет војних 
возила одоздо и крећу у извлачење према Жар планини. 

Командант бригаде, пуковник Делић, који предводи снаге одоздо, 
обавештава потпуковника Коњиковца да се терористи извлаче. Коњиковац 
развлачи снаге ради поседања линије блокаде. У том тренутку долази до 
контакта са групом терориста који су у црним униформама. Челни 
терориста има двоглед око врата. Војска је само минут-два пре терориста. 
избила на брдо које надвисује њихове положаје. Једни од других су удаљени 
само десетак метара. Наши борци исцрпљени ноћним маршем максимално 
се напрежу. Почиње међусобна борба. Борци су прецизнији од терориста и 
жешће туку. Терористи се повлаче назад. Терен је застрашујући - јаруге, 
увале, провалије. Потпуковник Коњиковац мора још више да развуче снаге 
да би спречио да се терористи извуку због чега се повећава међупростор 
између група бораца на 25 м. Борци заузимају положаје и маскирају се. 
Убрзо наилази нова група терориста. Потпоручник Селхофер шапатом, да га 
Или не чују, јавља Стојану: „Ево их између нас". Коњиковац се лагано 
окреће према њему. Док се окреће, терориста који стоји на камену изнад, на 
око 30 м, и осматра, види нашег потпуковника. Обојица истовремено 
отварају ватру. Терориста пуца из пумпарице и почиње да бежи. Искусни 
борац Стојан, који је био у изузетно неповољном положају, у окрету отвара 
ватру из аутоматске пушке рафалом. У групи са терористом је девојка у 
црној униформи и муџахедин с брадом. Стојан и два војника у његовој 
близини нису повређени. Спасила их је муњевита реакција искусног 
потпуковника Коњиковца, сада најмлађег пуковника у Војсци Југославије. 
А. могло је да буде трагично јер је та терористичка група прошла кроз 
борбени строј наших бораца који су морали да се развуку, јер их није било 
довољно. Речју, терористи су се нашли у нашем борбеном строју у истој 
линији. Након тога, терористи се повлаче према Кабашу одакле су 
покушали да побегну. Затим праве већи маневар и настоје да се извуку 
преко брда Брешта. Али, наилазе на снаге које се крећу ка групи 
потпуковника Коњиковца да се споје. Почиње блиска борба. Ради се о 
искусним терористима, црнокошуљашима, окорелим злочинцима и 
плаћеницима који се не предају. 

Борци убијају шесторицу терориста. Гине један војник од 
снајперског хица. Борци настављају стезање обруча уз честе сукобе с 
групама терориста. Убрзо јединица овладава комплетним простором 
Кабаша у коме су пронађени пољски кревети, шатори, вреће за спавање, 
муниција, лекови, медицинска опрема, комплети униформи, документација. 
Изванредном акцијом терористи у Кабашу су ухваћени у обруч и разбијени. 
Био је то најтежи марш на Космету при чему су борци, после девет сати 
изузетно напорног успона на температури испод нуле, пробијајући се кроз 
снежну вејавицу, превалили 12 км и одмах, без предаха, ушли у борбу у 
којој су високо професионално и ефикасно извршили најтежу акцију - 
разбијање терориста. 

ВИЛИ 


Знајући да ће НАТО извршити агресију на нашу земљу, терористи 
су се ужурбано припремали да искористе бомбардовање и овладају што 
већом територијом, на коју би ушле НАТО снаге након планираног, али 
нереализованог пораза војске и полиције. Велика концентрација терориста 
била је на подручју Бајгоре, на падинама Копаоника. Очекујући НАТО 
напад, војска је убрзано разбијала терористе. Тако је потпоручник Љупче 
Вилимоновић - „Вили“, 23. марта, са борбеном групом учествовао у акцији 
разбијања јаког терористичког упоришта у селу Пасома. 

Борбена група се постројила у облику потковице, на узвишењу 
удаљеном око 2 км од Доње а четири километра од Горње Пасоме. Село у 
коме су терористи је у рупи, а наши борци на узвишици. „Вилијев"' тенк је 
први у потковици. Док се јединица спрема за покрет, на 40-50 мод 
„Вилијевог" тенка пада ракета испаљена из живице лево од села где су били 
ровови и бункери. Борци отварају ватру, долазе припадници ПЈП и крећ; 
испред технике. Иду полако с размаком. Не могу да се крећу обронцима ве! 
морају путем. На челу је „Вилијев" тенк који долази до брдашцета испред 
села. „Вилију", међутим, отказује лева гусеница па тенк стаје на узвишењу. 
Тада почиње пуцњава у селу у којој гине један полицајац а терористи другог 
рањавају. Жестоко се пуца на стотинак метара од тенка у квару. 

Из села пут води у кланац. Поред пута је рупа из које двојица 
терориста пуцају на полицајце који их не виде. Док посада тенка поправља 
гусеницу, „Вили" уочава терористе у рупи и седа на место нишанџије. Каже 
послужиоцу да напуни митраљез и намешта даљину на митраљезу на 600 м. 
Пушта рафал од три метка који падају на два метра од терориста. Терористи 
виде да су откривени. Један устаје из рупе и бежи, али га „Вили" прецизно 
погађа. Други излази из рупе и бежи према кланцу, али га „Вили", педесетак 
метара пре кланца, у који је хтео да се заклони, погађа. Код тих терориста је 
пронађена моторола са 198 канала. Један је био у униформи МУП-а Србије а 
други у војној униформи. Злочинац је убио неког заробљеног полицајца и 
обукао његову униформу. Правда и заслужена казна га је стигла из 
„Вилијевог" тенка. 

У живици из које је гађан „Вилијев" тенк на почетку акције 
пронађено је пет неиспаљених ракета за ручни бацач и две „зоље". 
Терористи нису стигли да их употребе. „Вили“ је са својим тенком успео да 
избегне ракете терориста али и бомбе и ракете НАТО пилота. Успео је то са 
увежбаном посадом и знањем које је стекао на Војној академији и које је, 
као официр „почетник" тек изашао из клупе, вешто у пракси применио. 
Тако је, на пример, изнад села Бариљева тенк поставио између неколико 

кућа и зелене живице, испод крушке. Тенк је тако добро био маскиран да га 
они који су се кретали путем нису видели. Цеви оруђа увек спремне за 
дејство нису биле уочљиве из ваздуха. Свака два-три дана мењана је 
природна маска /грање и бусење/ на тенковима да се не би осушила и 
разликовала од околине. Када је тенк покретан, одмах су ашовима брисани и 
покривани трагови. Успешно је млади потпоручник, као и његови другови 
из Академије, ратовао против терориста и сачувао поверене му војнике и 
технику. У најтежим и неравноправним условима храбро, витешки, надасве 
професионално бранећи земљу од агресије најмоћније силе у историји 
човечанства стасала је најмлађа генерација ратних официра Војске 
Југославије, на понос својим родитељима и свом народу. Свака вам част 
момци, ви сте достојни наследници наших славних предака и војсковођа. 
Последњих десетак година, када год сам у кругу Војне академије на 
Бањици, снимао свечаност поводом завршетка школовања најмлађих 
официра, док су радосно бацали шапке увис, стрепео сам, док је кроз мене 
пролазила језа, због сазнања да их можда чека рат, да ће погинути. Сећао 
сам се како сам као војник у 63. падобранској бригади у Нишу, 1984. године, 
дао војничку заклетву да ћу земљу бранити не жалећи свој живот. Та ми је 
заклетва, у најтежим тренуцима често пролазила кроз главу током ратних 
дана на Космету 1999. године. А неки су ту заклетву заборавили, или је нису 
ни дали, већ побегли с бојног поља, сакрили се, отишли из мајке Србије која. 
је крварила. Оставили су да српска младост гине, она најчаснија и 
најхрабрија, да други за њих ратују и Србију бране, као да Србија није и 
њихова отаџбина. А сада, после рата, пуна су им уста Србије. Србијо мајко, 
чувај своје јунаке, своју децу која те воле, крваре и гину за тебе, која верују 
у тебе и која немају другу отаџбину. Чувај их од изрода и кукавица који, 
позивајући се на тебе, желе да наше косовске јунаке понизе, осрамоте и 
казне. 
Мајко Србијо, ми смо твоја деца, ми који смо с твојим именом на 
уснама јуришали и гинули, ми који груди истурисмо да те злотвор не 
погани. Прими у наручје своје мртве кћери и синове којима злотвори 
покидаше ноге и руке, посекоше уши и главе, повадише очи. Прими их 
онако, као што су они пркосно гледали смрти у очи и нису од ње бежали, и 
који су, када су у смрт ишли, викали - „За Србију". Учини да им земља буде 
лака, А ми, њихови ратни другови, њихови најближи, и народ памтићемо 
„увек наше хероје и у песмама их опевати, као што су генерације пре нас 
" Лазара и Милоша славиле и нећемо дозволити изродима српским, 
бегунцима и кукавицама да блате њихову херојску смрт и нашу борбу за 
слободу отаџбине. Јер, они су умирали да би Србија живела. 

ОЧИ У ОЧИ С' ТЕРОРИСТИ; 


У намери да пресеку виталну комуникацију Приштина - Подујево 
која је главна веза са ужом Србијом, терористи су од доласка верификатора 
па до агресије претварали села поред тог магистралног пута у јака упоришта 
и утврђивали линију на 200-300 м лево од пута. Крајем фебруара, после 
недељног боравка у Београду који смо искористили да монтирамо 
претходно снимљени материјал, видимо се с породицама и заменимо 
гардеробу, враћам се с Томом на Космет. Када год сам код Мердара улазио 
на Космет знао сам да је све мање времена остало до интервенције НАТО. У 
шали сам Томи говорио да ћемо ускоро у Душанов град, на Газиместан, у 
Пећку патријаршију моћи да одемо само као туристи организацији „Таћи 
турса". Увек ми је одговарао „Нећемо, све ће бити добро“. Али ја више у то 
све ће бити добро нисам веровао. Већ дуже сам стално наслућивао да нас 
чека тежак и неизвестан рат. И због тога сам био веома неспокојан. 

Пролазимо белом „темпром караван“ Подујево, јављамо се 
припадницима МУП-а на контролном пункту. Сви нас на Космету добро 
знају. Десно од скретања за Подујево, изнад пута, видимо ископане ровове. 
У сусрет нам долази возило ОЕВ5-а с перасто. Не волим да их 
сретнем, јер тамо где су они терористи су заштићени. Верификатори их 
снабдевају информацијама о покрету снага безбедности, носе им опрему а 
често и наоружање, превозе рањене терористе у илегалне болнице, штите их 
када их полиција нападне. На самом изласку из Главника према Приштини, 
200 м десно од пута, видим свеже ископану земљу и неке људе. Кажем 
Томи да стане. Излазимо из аута а Тома укључује камеру и зумира. 
„Терористи“, каже ми и даје камеру да погледам. Лепо се виде 
униформисани терористи како ивицом једног шумарка копају ровове. 
Снимамо их. До тада се није знало да су ту. Поред нас пролази бели „голф" 
у коме су четворица мушкараца. Гледају нас и пролазе, али се после пар 
минута враћају и веома споро пролазе поред нас. Брзо узимам пиштољ и 
репетирам га. Кажем Томи: „Бришимо, вратићемо се касније". Недалеко је 
станица милиције у Лужану. Стајемо и одлазимо до командира с којим се 
поздрављамо. „Знаш ли да се утврђују код Коњушевца"2 „Не" - каже. „Мене 
сваке ноћи гађају с овог брда које је одмах изнад станице, када пошаљем 
људе горе, побегну". На брзину смо попили кафу и огрејали се поред 
шпорета на дрва. 

Одлазимо у Приштину код генерала Лазаревића. Доносим му 
мотороле, телефоне, пејџере, апарат за копирање. То сам купио за 
Приштински корпус од пара што сам их скупио на трибинама које никада 
нисам наплаћивао. Велику радост Лазаревића и других официра изазвало је 
двадесетак моторола које сам донео, јер се и те како осећао мањак средства 

везе без којих се није могло успешно ратовати. „Припадници Приштинског 
корпуса су ти неизмерно захвални за ово", каже ми Лаза. „Па и ја сам 
припадник корпуса", кажем му уз осмех. „Јеси и то прави и зато ћеш добити 
кафу", заповеднички ће Лазаревић. Нисам могао више да скупим, беспарица 
је, тешка економска ситуација а неки од којих сам тражио да набаве 
мотороле за наше војнике, за младост Србије, за нашу војску, једноставно 
нису ни хтели да разговарају о томе. Те који су тада били на значајним 
функцијама а нису хтели да помогну својој војсци нећу ни да спомињем јер 
ни као негативци не заслужују да се спомену у овој књизи у којој могу да 
буду само хероји. Није ми било тешко да молим и тражим од директора, 
општинских функционера, приватника, по хиљаду, две, пет хиљада динара 
да купимо мотороле. Али ми је страшно тешко падало када би ми појединци 
рекли да то није њихов посао. Како није, па чија је ово војска. То су наша 
деца, комшије, пријатељи. Њима ће животе спасити оно што будемо купили. 
Често сам у тој акцији скупљања средстава да се помогне Приштинском 
корпусу за рат који је предстојао, а коју сам водио од октобра до марта 1999, 
био горко изненађен, разочаран и дубоко потресен понашањем појединаца 
којима је само лични интерес и положај био важан а припреме за одбрану 
земље небитне. Тај осећај горчине, беса и презира према тим егоистима је 
нешто најгоре што сам до сада доживео. А такви су се најчешће клели у 
патриотизам и причали о одбрани земље. На мој позив много се људи 
одазвало. И помогли смо нашим борцима колико смо могли. Да сам само 
мало више времена имао. Уз кафу Лазаревић ми објашњава шта се све 
десило за недељу дана мог боравка у Београду. „Снимио сам терористе како 
се укопавају недалеко од Лужана", рекох му. „Послаћу људе сутра да виде". 
„Отишао бих још једном да их снимим", упоран сам. „Седи и не лудуј, 
касно је, ускоро ће мрак", саветује ме Лаза. Послушао сам га. Већ је мрак 
над Приштином. Одлазим до мог пријатеља, официра у 15. оклопној 
бригади. Договарамо се да он са својим џипом, ја и Тома, изјутра одемо да 
снимимо терористе. Наравно, да он не буде у униформи. Полазак је 
договорен за 8,00 часова. Те ноћи сам се стално узнемирен будио, као да сам 
наслућивао да се може нешто лоше десити. 

По договору крећемо испред хотела „Гранд" у 8,00 часова. Сивим 
џипом с приштинским таблицама. Тома седи до возача, ја назад десно. 
Свраћамо у Лужане да обавестимо командира станице милиције где идемо. 
„Ако нас нема за сат, највише два, знај да нешто није у реду и јави генералу 
Лазаревићу", кажем му. Одлазимо путем према Подујеву. Тома узима 
камеру и укључује. Испред Главника успоравамо и осматрамо. Пуно је 
људи испред околних кућа. Не видимо терористе испред ровова па 
настављамо за Подујево. На улазу у град сустижемо два возила с 
верификаторима и снимамо их у покрету. У центгу застајемо. Улице су 
пуне људи. Ја и Тома излазимо из возила. Док он снима ја осматрам око нас. 
У Подујеву терористи у цивилеим оделима не презају да припуцају усред 
дана. Већ смо добро укомпонован и истрениран тим. Видим једног младића 
како претрчава улицу и долази до групе на тротоару. Нешто им жустро 

објашњава. Сви се окрећу према нама. То је био довољан знак за узбуну. 
„Завршавај", шапућем Томи и „полако у џип". Постављам се неколико 
метара бочно од џипа да заштитим леђа. Десну руку завлачим испод јакне и 
хватам пиштољ. Погледом тражим полицајце али их не видим. Група 
Шиптара креће према нама. Тома улази у џип а за њим, ходајући уназад и ја. 
Крећемо и излазимо на пут за Приштину. Претиче нас црни „голф"' који се 
после пар минута враћа. Јасно нам је да нас прати. На излазу из Главника, 
поред макадамског пута за Коњушевац, стајемо. Мој пријатељ који вози 
остаје у џипу а ја и Тома излазимо. Десно од нас, на око 80 м, су две високе 
куће. Поред пута је мала увала, а између пута и терориста оранице и ливаде. 
Иза нас, лево и десно, су куће. Бункери и ровови које смо претходних дана 
уочили су на 200 м од нас. Предлажем да макадамским путем кренемо кроз 
село и приближимо се рововима не би ли их боље снимили. Тома и официр 
који је с нама су опрезнији. „Могу и одавде да их снимим", каже Тома. Мада 
инсистирам да одемо ближе не прихватају. На сву срећу, јер тек сам касније, 
када су снаге безбедности разбиле терористе у том подручју, видео да бисмо 
упали у јазбину терориста из које нам не би било повратка. 

Ровови и бункер из кога излази дим лепо се виде. Док тома снима 
залежем поред пута чувајући нам леђа. „Ево их", чујем Тому. Окрећем се и 
видим терористу који гура колица испред ровова, једног како се пење на 
бункер па одатле скаче у заклон, двојицу како нешто раде на ивици шумарка 
где су изградили утврђену линију. У шумарку се једва уочава шест отвора 
који личе на врата. Узимам од Томе камеру чији нам зум служи као двоглед. 
Ти отвори су бункери од бетонских греда. На почетку шумарка видим 
бестрзајни топ. Враћам камеру Томи да настави снимање. Тада поред нас 
лагано пролази плава „аскона“ с отвореним прозорима. У њој је и младић 
кога сам уочио у Подујеву. Након неколико стотина метара окрећу се и 
враћају, испред нас успоравају. Залегао сам поред пута држећи пиштољ у 
руци. Одлазе. Морамо да кренемо, али још само да направимо најаву. 
(Стајем пред камеру и узимам микрофон, Чекамо да се у кадру појаве 
терористи испред ровова. „Ево их, крени", каже Тома. „Под заштитом 
верификатора, у намери да пресеку комуникацију Приштина - Подујево, 
терористи се утврђују на 200 м..." Завршавамо најаву. Док Тома улази у џип, 
осматрам иза нас. Тада и ја улазим и седам на десно задње седиште. 
Стављам пиштољ између ногу, уперен у под, у намери да извадим метак из 
цеви. Тог тренутка, крајичком ока, видим човека поред себе. Тик уз џип 
стајао је човек око 45 година, у жутој јакни а испред још један у плавом 
комбинезону и жути „голф" који нам је препречио пут. Прозор ми је био 
отворен до пола. Изненађено сам погледао човека који је стајао поред мене. 
Док сам улазио у возило нисам ни приметио када је „голф" стао и када су 
нам та двојица пришла. Очи у очи с терористом. И даље држим с две руке 
пиштољ између ногу. Погнут сам напред. Терориста ме пита: „Ко сте, 
одакле сте", на добром српском језику. „Словеначка телевизија", кажем. Тај 
штос са словеначком телевизијом ме је једном спасио када сам почетком 90- 
их са екипом ушао у Јуник да снимим прилог о паравојном организовању 

Шиптара. Као искусни ратни репортер који је често гледао смрти у очи, 
научио сам да реагујем смирено у најтежим и најопаснијим ситуацијама. 
Испод полуоткопчане јакне терористе видим панцирни прслук, цев неког 
аутоматског оружја и моторолу. Обе руке су му у џеповима али је десни џеп 
јако набуџен. Схватам да му је у руци у том џепу бомба. Терористи су 
имали тактику да када зауставе возило, ако им је нешто сумњиво, из џепа 
извуку бомбу и баце је у возило. Гледам га у очи. И он мене строгим 
непријатељским погледом, По његовом погледу и понашању очито је да се 
ради о искусном терористи, вероватно неком команданту. Стао је поред 
задњег дела нашег џипа да би контролисао сву тројицу. „Имате ли 
документа“, пита ме терориста који је мислио на „дозволе“ које је издавао 
злочинац Адем Демаћи. „Имам, имам", одговарам. Настаје тајац. Наравно, 
да нисам имао Демаћијева „документа“, већ нашу новинарску легитимацију 
и пропусницу РТС-а. Али да сам му то показао тај прилог не бих завршио. 
Пролазе секунде, сви ћутимо. Не знам зашто не креће мој пријатељ. Тома 
држи камеру у рукама и не може да узме „колт" који му је испод јакне. Наш 
возач - официр је наслоњен на врата окренут према терористи који стоји до 
мене, пиштољ му је испод јакне. Између седишта је аутоматска пушка. 
Терориста очекује документа. Све време гледамо један другог директно у 
очи. Грчевито стежем пиштољ. Теши ме што је метак у цеви, јер сам у 
предности, Док он извуче бомбу имам времена да пуцам. Толико смо близу, 
20-30 цм, да осећам његов дах. Схватио је да немам документа. Почиње да 
извлачи десну руку из џепа. Морам да пуцам. Осећам неку врелину, 
нарочито у глави. Никада нисам пуцао у човека, али ко буде бржи, живеће. 
Почињем да дижем десну руку у којој ми је пиштољ. Он то прати погледом, 
Видим како му поглед клизи од мог рамена, преко лакта до пиштоља. Тада 
зауставља своју руку, јер схвата да ћу бити бржи од њега. У том преломном 
тренутку мој пријатељ на месту возача, на албанском почиње кратак 
разговор с терористом. Користим то и кажем му да крене. Терориста у 
плавом комбинезону се склања а ми полазимо. Погледом и даље пратим 
оног у жутој јакни да не отвори ватру док одлазимо. Видим да испод јакне 
извлачи моторолу и с неким разговара. Одлазимо. Питам пријатеља шта му 
је рекао. „Да радите за нас, да је све у реду". „Питао ме имају ли документа", 
наставља мој пријатељ „Рекао сам да су документа у реду". 

Главна „документа" која су терористу одвратила да нам не убаци 
бомбу су ипак била у мојим рукама - пиштољ ЦЗ 7,65 мм. Жути „голф" 
којим су нас пресрели био је паркиран у дворишту друге куће која је 
била десно од нас док смо снимали терористе. Очито да је возач 
„голфа" отишао код свог команданта и довезао га. Погрешили су што 
их није било више. Били су сигурни да то странци снимају, јер се тих 
дана нико од наших новинара није заустављао по шиптарским селима. 
Долазимо до Лужана и причамо командиру станице милиције шта је 
било. Предлажем му да ми поново кренемо на исто место а он са 
полицајцима иза, да навучемо терористе на нас па да их похватају. 
Међутим, он нема довољно људи па се враћамо у Приштину. Генералу 

Лазаревићу показујем снимак на коме се све добро види, па и онај 
бестрзајни топ. Гледа карту. Знам да у глави већ има план за разбијање 
терориста који је касније успешно реализован. 


ПОГОЂЕНИ А ИДУ У БОРБУ 


Акција на разбијању терориста лево од магистралног пута 
Приштина - Подујево почела је 20. марта 1999, неколико дана пре агресије 
НАТО. Снаге безбедности кренуле су с бока од Лужана. Механизовани 
батаљон са 100 људи и 200 припадника ПЈП имао је задатак да разбије 
терористичке снаге на том правцу и спречи блокаду магистралног пута. 
Терористи су били груписани највише у селу Годишњак али и у околним 
селима Пендуха, Буринце и Коњушевац. У механизованом батаљону био је 
и водник прве класе Никола. Испред њега чеоно су били терористи, бочно 
на брду, испред и у самој џамији и у селу Пендуха, на ивици шуме испред 
села. Терен је валовит, испресецан а око набујалог потока мекано и 
мочварно тло, расквашен снег дебљине 30-40 цм, ниска температура. Речју, 
веома тежак терен за механизовану јединицу и вођење борбе. Испред на 200 
м траншеји, бункери, у једној ували терористичка стражара. Сви путеви који 
воде у село су минирани противтенковским и ручно израђеним минама. 

Јединица иде увалом заклоњена од дејства терориста. Борбени строј 
је растресит - борбена средства, па строј. Преко изузетно тешког терена 
јединица удара бочно на терористе који су изненађени јер су све путеве 
минирали и нису очекивали да техника може проћи тим тереном. Заузимају 
се почетни положаји за напад. Терористи почињу дејства снајперима с брда. 
и са недовршене џамије са око 500 м. Меци ударају по транспортерима, 
дејствују и минобацачима „чарли" 64 мм, али их пребацују. Гелер рањава 
једног припадника ПЈП. Наши борци одговарају ватром из „прага“ и 
митраљеза. Терористи са брда, са 800-1000 м удаљености, жестоко дејствују 
„бровингом" 12,7 мм. Јединица под кишом куршума и мина креће у напад. 
Прво иду БВП-и па војска, иза њих - 5-6 стрелаца у борбеном строју са 
десетак метара међусобног размака. Војници отварају ватру из топа 20 мми 
ПКТ митраљеза. Минобацачи дају подршку по тачкама где су терористи. 
Транспортери се крећу, па застану и дејствују док се не приближи пешадија 
која их прати. Пешадинци под ватром претрчавају усправно или погнуто, 
залежу, пузе, па опет устају. Код гробља, на улазу у Годишњак, иза траншеја 
терористи дејствују из кинеских ручних ракетних бацача. Промашују тенка 
ракета пада на 4-5 м између два транспортера. Терен је изузетно тежак, има 
много вртача и није за употребу технике. Терористи зато нису очекивали 
снаге безбедности бочно преко тог терена. Како борбе одмичу све је теже за 
кретање. Ујутру, док је тло смрзнуто је лакше, али касније се раскваси, 

створи се блато и крену бујице. Војници који су у нападу упадају у снег, 
мокри су, тешко се крећу. Терористима је знатно лакше јер су добро 
укопани и не крећу се, већ из заклона жестоко туку. 


Један транспортер у борби упада у вртачу која је возачу била у 
мртвом углу па је није видео, и заглављује се. Терористи жестоко распале 
по њему. Долазе два тенка а војници под ватром везују заглављени БВП 

сајлама. Поставља се кружна одбрана око транспортера и тенкова. Остали 
настављају акцију. Ускоро извлаче транспортер чија посада не посустаје, 
већ наставља дејство. Терористи виде да ће бити прегажени. Беже у планину 
остављајући заштитницу која наставља паљбу. Убрзо снаге безбедности 
прелазе преко ровова и чисте терен. У рововима је девет мртвих терориста 
које остали нису успели да извуку. Терен је миниран као и сви мостићи, 
Ипак терористи су разбијени. Увече снаге безбедности, којима су погинула 
два припадника ПЈИ а седморица рањена, улазе у Годишњак. 

Водник Никола је, средином априла 1999, кренуо с јединицом лево 
од пута Подујево - Приштина према Батлави. Ту је био добар део 
терористичких снага из лапског краја. У пределу изнад шајковачког 
водовода је ниско пошумљено земљиште са пуно провалија и вртача. Свуда 
около је тешко проходан крш а авијација непрекидно лети. Док лете авиони 
јединица се прикрије а када оду иде напред. Испред је око 30.000 цивила. 
који су се склонили из околних села која је тукла НАТО авијација. На путу 
од Подујева према Батлави бачене су и касетне бомбе на те цивиле што 
малобројни страни новинари у Приштини нису могли да сниме јер због 
сталног дејства терориста нису смели да дођу на место смишљеног злочина 
НАТО-а према цивилима. Испред те групе цивила која се задржала у селу 
Шајковац, терористичке групе су изнад водовода имале утврђену линију, а 
надаље уређена места на доминантним висовима који су надвисивали нашу 
јединицу. Макадамски путеви на том делу су изузетно уски, непроходни за 
тенкове и транспортере. Војници зато транспортерима обарају дрвеће и 
крче пут кроз шуму при чему сваког часа могу да се суноврате у провалију. 
Најчешће једном гусеницом иду путем а другом преко дрвећа. 

На делу пута изнад водовода терористи отварају ватру. Транс- 
портери не могу да се развију јер иду каналисаним правцем у захвату пута 
који се пробија кроз искрчену шумицу, стеновитим крашким тереном. Има 
много вртача које терористи користе за заседе и као сигурне заклоне. 
Транспортери, без обзира што су лака мета, настављају један иза другог са 
међусобним одстојањем 150-200 м. Пешадија, због јаке ватре терориста, иде 
кроз шумицу бочно - лево и десно од БВП-а штитећи их. Борци улажу 
велике напоре. Иду кроз вртаче, пењу се узбрдо, али не виде терористе који 
су на врху брда па не могу да дејствују. Терористи, међутим, одозго све 
виде: наше борце, њихов распоред и кретање. Тада почиње да дејствује 
наша артиљерија по висовима одакле су терористи тукли аутоматским 
пушкама, снајперима, ручним ракетним бацачима. И у овом рату се 
показало да имамо изванредне артиљерце који су често, у готово 
безизлазним ситуацијама спашавали наше борце. Успут терористи имају 
узастопне положаје на доминантним висовима да би успоравали наш наступ 
док се њихова главнина не извуче. 

Наша пешадија не може због силине ватре и неповољног положаја 
да изађе на врх брда. Зато водник Никола сам са БВП-ом излази на зараван 
где га туче снајпер с леве стране из заклона који је укопан у самој бетонској 

огради поред једне куће. Водник га уочава и наводи оператора на циљ. 
Издаје команду за дејство митраљезом по снајперисти. Никола је на куполи 
БВП-а. Тада снајпериста погађа фар транспортера а Никола се спушта 
унутра. Снајпериста више не гађа јер је мењао положај. Док се спуштао у 
транспортер Никола види с десне стране пута терористу на 50-60 м који са 
ручним ракетним бацачем устаје из једне вртаче која је маскирана ниским 
растињем. Наша пешадија тек излази на врх брда. Терориста стоји и нишани 
БВП. Никола нема времена да наведе нишанџију на циљ јер сваког секунда 
могу бити погођени. Терориста лансира ракету која погађа БВП с предње 
стране у подну плочу. Заправо, то и није био директан погодак, већ је ракета 
рикошетирала од стене. Посада осећа јак ударац. У транспортеру је јак 
натпритисак, дим, ватра. Никола је међутим, поучен борбеним искуством 
држао отворене лукове на транспортеру што је умањило натпритисак који 
се ствара после експлозије и има кобне последице по посаду. У 
транспортеру неко каже: „Погођени смо, јеси ли добро, полако сви смо 
живи", Никола пита: „Јесте ли живи"7 „Јесмо", одговарају му војници. 
„Онда идемо даље". Сви су контузовани и ошамућени али нема повређених. 
Тада, како ми је Никола касније испричао, мозак човека ради сто пута брже 
него обично. Никола прво помисли да се БВП повуче у заклон. Активира се 
противпожарни уређај у транспортеру и избацује прах. Тада им прилази 
други БВП, стаје паралелно на метар удаљености, јер је пут каналисан па не 
могу да се развију. Почињу да се враћају назад, прво БВП који је пристигао 
па онда погођени. Иду у рикверц низбрдо јер нема места да окрену 
транспортере. Ускоро застају и за 3-4 минута се консолидују. Гледају има ли 
повређених, температуру у БВП-у за коју утврђују да је у реду. Не излазе 
напоље, већ одмах крећу поново напред. То само могу наши борци. Још у 
шоку од поготка, после само 6-7 минута, опет крећу у борбу. Никола наводи 
нишанџију на место одакле је гађао терориста: „Нишанџија десно, десна 
ивица пута, даљина 60, ручни бацач, митраљезом уништи"! Транспортер 
креће и излази на вис. Терориста се међутим, вратио у заклон, напунио 
бацач другом ракетом и чекао спреман да поново дејствује. Нишанџија га 
гађа митраљезом. Терориста са ручним ракетним бацачем почиње да бежи, 
али га сустиже зрно из топа 20 мм са БВП-а који је био на око шездесет 
метара, Убијени терориста је имао немачку маскирну униформу и панцир. 
Био је 1980. годиште из Доброг Дола. Погођеном БВП-у само је пукла подна 
плоча, мало је изгорела инсталација и пукла торзиона осовина од једног 
потпорног точка. 

ЗАГЛАВЉЕНИ ТРАНСПОРТЕР 


Јединица потпуковника Тодора Остојића кренула је, 24. марта 1999, 
из Куршумлијске бање преко Турског Тачевца и Горње Репе на положаје на 
Космету. Током преподнева, јединица која је ишла у три колоне, на три пута 
била је између Турског Тачевца и Горње Репе. Војну јединицу у којој су 
били тенкови, транспортери и „праге" пратио је одред САЈ и две чете ПЈП, 
Терен је на том делу каналисан, брдовит и пошумљен. Два пута којим се 
јединица креће су колска а трећи макадамски. 

Јединица иде кроз шуму. На километар и по од Турског Тачевца 
почиње узбрдица на којој је кривина. На челу колоне су два тенка а иза 
транспортер. Пешадија иде лево и десно поред тенкова и транспортера у 
колони, а ПЈП кроз шуму у стрељачком строју. Борци виде каблове на путу, 
колона се зауставља, претражују терен. Поред пута проналазе укопану 
велику плинску боцу покривену гранчицама на коју су прикључени каблови 
који су провучени кроз шуму на пропланак који надвисује кривину. 
Терористи тада отварају ватру са пропланка који је удаљен око 500 м. 
Пешадија залеже око тенкова. Борци одмах отварају ватру. Минобацачлије 
из Турског Тачевца отварају паљбу према пропланку. Тенк и БВП са групом 
ПЛ кроз шуму ниског растиња крећу према пропланку али тамо не налазе 
терористе. Враћају се, борци одвајају каблове од плинске боце, ваде је, 
испуштају плин и празну боцу бацају у шуму. Колона наставља главним 


М. 

После 500 м опет проналазе каблове и плинску боцу укопану са 
стране пута. На колону која се зауставила терористи отварају ватру из шуме 
на брду. Борци одговарају из „прага" и митраљеза са тенка. Пешадија улази 
у шуму. Пребацују се од заклона до заклона, пузе напредујући према врху 
брда са кога терористи беже. Борци на путу ваде и другу боцу. Иза колоне 
иде санитетско возило „пини“ и С-4. Долазе до кривине где је била 
постављена прва боца. Терористи отварају ватру и погађају „пинц" са 
једним а С-4 са два метка. Особље излази из возила и заклања се у шуму, 
нема повређених. Долази група ПЈП која отварајући ватру иде кроз шуму. 
Пузећи и пребацујући се излазе на пропланак где опет не налазе терористе 
који су побегли. 

Колона наставља кретање. Након пређеног километра опет наилазе 
на каблове. Ту се пут спушта, до шумице има још 200 м. Већ је 17,00 часова, 
колона се зауставља, терористи не дејствују. Један БВП креће кроз шуму 
ниског растиња низбрдо да изађе на чистину с које се види Горња Репа. 
Прати га пешадија с обе стране. Лево и десно од њих кроз шуму иде ПЈП. 
На самом изласку из шумице, док је прелазио поток, транспортеру спада 
гусеница и заглављује се у мочварном земљишту. Због тешко проходног 

терена не може да приђе други БВП да га извуче. Чекају тенк за извлачење 
!ТЗИ/. За то време борци извлаче и трећу плинску боцу поред које је била 

укопана и противтенковска мина. Око 18,00 часова припадници САЈ и ПЈП 
враћају се у Турски Тачевац. Крећу се пешке а возила иду у колони. Док 


42 


Милован Дрецун Други косовски бој 


пролазе поред кривине на којој је била прва плинска боца терористи 
отварају ватру, рањавају једног полицајца у ногу и беже. Полицајци 
настављају према селу. 

Потпуковник Остојић је остао на путу да са три одељења стрелаца 
обезбеђује заглављени БВП. Поставља борце у жбуње поред пута а војнике 
у шумици распоређује у кружну одбрану. Око 21,00 час из Горње Репе 
почиње слабија пуцњава према Остојићу и његовим борцима. Пола сата 
касније, са око 150 м, терористи отварају жешћу ватру према заглављеном 
транспортерту на коју борци око њега одговарају. Ватру отварају и војници 
из транспортера. Око 22,00 часа пуцњава се прекида. До јутра је затишје. 

Око 10,00 часова долазе припадници САЈ на договор. Потпуковник 
Остојић жели прво да очисти пропланак на првој кривини. Враћа се на 
кривину, крећу тенк и БВП које прате две групе САЈ и вод ПЈП. Иду кроз 
шумицу у стрељачком строју али им ниско растиње отежава кретање. 
Излазе на пропланак. Стају тенк и БВП док полицајци иду даље ивицом 
шуме и долазе до краја пропланка где налазе два добро утврђена бункера и 
саобраћајницу у којој су три леша терориста и наоружање. Виде четвртог 
терористу који се спрема да ручним бацачем гађа тенк. Полицајци му 
прилазе и ликвидирају га. Акција се наставља, полицајци иду пропланком ка 
Горњој Репи према којој, сат касније, креће и потпуковник Остојић. У 
међувремену пристиже ТЗИ који извлачи заглављени БВП и одвлачи га у 
Крпимеј. Група САЈ се враћа са пропланка носећи седам цеви наоружања 
које су пронашли код побијених терориста. Јединица је запосела планирани 
положај, распоредила се, маскирала и спремно дочекала агресију НАТО. 


МАЈОР „ЈАРАН" УВЕК ИДЕ ПРВИ 


Акција разбијања терористичких снага у Лапском крају изведена је 
изузетно брзо и ефикасно. Једини преостали део изнад Подујева према 
Палатни, Потоку и Луковској бањи очишћен је од терориста крајем марта 
1999. године. У борби с терористима ангажована је ојачана механизована 
чета и два одреда ПЈП - по сто људи с леве и десне стране сеоског пута. 
Мајор „Јаран 1" врши насилно /под борбом/ извиђање. Иде са шест војника 
на правцу употребе дела јединице. Треба да уђе иза линија терориста у 
дубину 2,5 км непримећен, дође на доминантан објекат „мечка" /1,100 м 
надморске висине/ са кога се уочавају сви ватрени положаји терориста, 
траншеји и ровови и врати се истим путем с информацијама. Био је то 
изузетно тежак и крајње опасан задатак поготову што је извођен на етнички 
чистој шиптарској територији која врви од терориста. 

„Јаран 1" са извиђачима креће рано ујутру када пада будност 
терориста. Приближавају се рововима. Између два рова, лево и десно, је 

шума ширине 60 м. Извиђачи непримећени долазе до шуме. Морају да се 
провуку између терориста који су у рововима лево и десно. Морају да пузе. 
Подешавају опрему да не лупа. Везују ашовчиће, рапове, наоружање. 
Пушке обмотавају завојима и крпама. „Јаран 1" увија двоглед у крпу да не 
би бацио одсјај од сунца и одао их. Врше борбени разброј. Мајор издаје 
задатке групама у случају дејства терориста по њима. Крећу. Мајор је увек 
испред свих бораца десетак метара, а иза њега војник. Тако то раде официри 
ВЈ који су увек први у борби. Док пузе, „Јаран" стално гледа да нема мина. 
Осматра да ли има свеже копане земље или жице од мине. Истим путем 
којим прође мајор иду и војници за њим. Док мајор и војник пузе остали су 
спремни да отворе ватру по терористима. После извесног времена прва 
двојица се заустављају, заузимају заклон спремни за паљбу. Тада крећу 
остали. Када приђу запоседају кружну одбрану при чему свако на свом 
правцу осматра и затвара лево и десно. | 

Настављају да пузе, често застају и ослушкују. Воде рачуна да се 
ниједна грана и лист не помере и избегавају шушкање, јер су терористи тако 
близу. Понегде устану и погнуто претрчавају. Док један претрчава двојица 
га подржавају. Све се одвија као у немом филму. Силни су ти извиђачи. 
Поново пузе. Пролазе између два рова. У левом виде двојицу терориста и 
двојицу у десном који пуше, нешто причају и трљају руке од хладноће. Како 
ли је тек нашим борцима који већ пола сата пузе тих 150-200 м и све узбрдо. 
Извиђачи, који су се сви добровољно јавили за тај задатак, ћуте. 
Споразумевају се рукама. Настављају и убрзо пролазе ровове. По дубини 
нема заклона и ровова. Наилазе на цивиле по шумама који напасају стоку. 
Скривају се од њих. Пребацују се од дрвета до дрвета држећи међусобни 
размак 10-15 м, Крећу се у захвату уског пута. Ускоро долазе до „мечке" 
одакле осматрају где је најбољи правац за пролазак технике и пешадије кроз 
маневарско, пошумљено, травнато и испресецано земљиште. Прикупљају 
податке и враћају се истим путем назад непримећени. У повратку, у 
боровњаку који надвисује наше положаје, примећују терористе. Поново 
пролазе између два рова на исти начин - пузећи. До поднева се враћају у 
јединицу. Било је то извиђање за војни уџбеник. 

Сутрадан, између 6,00 и 6 часова и 30 минута, јединица заузима 
почетне положаје и креће у акцију. Непримећени од терориста долазе до 
једног брда с којег виде да у Доњој Пакаштици терористи који отварају 
ватру на полицајце који иду у захвату пута, врше прегруписавање. „Јаран" 
са брда десно од полиције отвара ватру на терористе који беже из села и 
пењу се на суседно брдо. Испред „Јаранове" јединице нема отпора. Пролазе 
кроз ровове између којих су претходних дана пузали. Полиција пролази 
Горњу Пакаштицу и креће према шуми изнад села. Тада терористи са 30-50 
м отварају жестоку ватру, бацају и бомбе, дејствују ручним ракетним 
бацачима. Полицајци су приковани и не могу даље. „Јаран" то види и креће 
са БВП-ом и тенком навише, у боровњак који је на истој надморској висини 
као и брдо лево са кога терористи пуцају на полицајце. „Јаран" издаје 
наређење да се отвори ватра топом 125 и 120 мм и из ПКТ митраљеза. 

Терористи са око 250 м, са густо пошумљеног брда отварају ватру и на 
„Јарана". Војници туку у крошње дрвећа да би се постигао бољи 
распрскавајући ефекат. Тада терористи беже с брда а приковани полицајци 
настављају даље. Прекида се паљба а појављују се два авиона А-10 јер су 
терористи у свим сукобима са снагама безбедности имали везу са НАТО 
авијацијом која им је увек долазила у помоћ. 

„Јаран" командује да техника брзо уђе у боровњак. Гасе се мотори. 
Војници технику покривају боровим гранама а моторе поливају водом јер 
А-10 имају термовизијске ракете које се наводе на топлотни извор. Преко 
мотора стављају и већ припремљено бусење да ублаже исијавање топлоте. 
То бусење су са собом носили да би заштитили технику. Јединица стоји, не 
креће се. Сви су приковани уз дрвеће. Тек када прочитају ову књигу НАТО 
стратези ће схватити зашто нису успели да. прса ђу наше јединице и униште 
их. Такву сналажљивост, знање, врхунску оспособљеност, познавање своје и 
технике агресора има ретко која армија. Све што су наше јединице радиле 
штитећи се од НАТО авијације засигурно ће ући у све војне уџбенике у 
свету. Два А-10 су кружила око 15 минута, али нису успели да уоче 
јединицу, ни тенкове, ни транспортере, ни људство. 

„Јаран" са јединицом наставља акцију од прве до друге линије 
терориста, Затим, иду 50 м кроз шуму у стрељачком строју. Испред је 
пешадија, па борбена возила која се само у случају потребе уводе у борбу 
због дејства авијације. Када се техника уводи у борбу пале се мотори и у 
брзом скоку долази до пешадије. Нема озбиљнијег отпора терориста на том 
делу. Јединица прелази око километар и долази на пошумљено брдо изнад 
Горње Репе. Изненада група од 5-6 терориста отвара ватру са 300-400 м 
удаљености снајперима и пушкомитраљезима. Борци су приковани. „Јаран" 
издаје команду за залегање и отвара се ватра. Позива командире два тенка и 
даје им циљ. Тенк долази у висину наших бораца, креће према брду, „Јаран" 
му даје правац и наводи га. Чим је изашао на брдо тенк отвара ватру из топа. 
и ПКТ-а по терористима који су били у кућама око којих су били ровови и 
бункери. Истовремено „Јаран" тражи подршку артиљерије која прецизно 
погађа узвишење где су терористи који почињу да беже. Борци настављају 
напредовање претрчавањем, од заклона до заклона. Борбена возила иду лево 
и десно, час испред, час иза пешадије. Лево од бораца, на око километар и 
по, беже цивили с којима су и терористи у униформама који су редовно 
користили цивиле као живи штит. Снаге безбедности нису дејствовале по 
групама цивила без обзира што су међу њима били терористи који су једног 
тренутка отворили ватру на цивиле који су хтели да пређу код наших 
бораца. Око кућа које су биле терористичка упоришта борци организују 
кружну одбрану и ноће. 

Сутрадан, око 7,00 часова ујутру, наставља се према Сиљевици и 
Потоку. У почетку нема отпора, али на једном голом брду део полицијског 
одреда налеће на заседну ватру. Са 30-50 м терористи бацају и бомбе. 
„Јаран" даје правац тенкистима који с два пројектила неутралишу 
терористе. Недуго затим јединица улази у Сиљевицу где наилази на збег око 

8.000 цивила који иду према војницима. „Јаран"' каналише збег и упућује га 
у нашу позадину где ће бити сигурни. Прилази старијим Шиптарима и нуди 
им цигарете - „Мораву“. Разговара са њима док војници деле слаткише које 
имају деци. Тако је с цивилима поступала Војска Југославије која није 
ратовала против цивила. Штитила их је и хранила кад год је могла. То је 
једина и права истина, а све друго је прљава, подмукла и измишљена 
пропаганда оних који су свесно и плански убијали и масакрирали цивиле, а 
то су били терористи и НАТО авијација. На „Јараново" питање: „Где су вам 
таби мушкарци", Шиптари кажу да су они који нису хтели у тзв. ОВК 
отишли према Бајгори јер су им терористи причали да ће их снаге 
безбедности стрељати. Тада им „Јаран" с осмехом каже: „Идите, моји ће вас 
војници обезбеђивати док не дођете на сигурно". 

Док је с јединицом био у рејону села Крпимеј, које се налази на 
месту где се Пакаштичка река улива у Лаб који тече Малим Косовом, дошла 
је једна Српкиња у црној одећи. Тражила је оца кога нема већ месец дана а 
који је живео, као једини Србин у селу Ревуче. „Јаран" је одводи два и по 
километра до положаја са којих се види село које гравитира ка злогласној 
Бајгори. Ревуче је било под контролом терориста а жена је дошла из 
Прокупља с намером да по сваку цену оде у село. Љубав према оцу и 
невероватна храброст водили су је према селу у коме су били терористи. 
„Јаран" јој каже да не може да јој гарантује безбедност. Она, међутим, са 
положаја наших бораца сама креће према селу. „Јаран" не може да је пусти 
саму и да је носи на души. Мајор, који све време изазива смрт и пркоси јој, 
узима шлем и рап и креће за њом. Војницима каже: „Ако чујете пуцњаву 
знајте да сам налетео на терористе". С њим добровољно креће и један 
резервни припадник МУП-а. Жена хитро граби познатим стазама према 
селу 300-400 м косо. Не знајући да је њих двојица прате и штите. Ускоро 
прилазе првим кућама у селу и претрчавају од куће до куће. Виде дим из 
једне куће. Полицајац обезбеђује леђа „Јарану" који улази у кућу у којој 
нека жена пере веш. Тада из штале излази старац који види „Јарана" и 
заједно са женом трчи у поток где је била добро природно маскирана стаза. 
„Јаран“ их следи са око 150 м удаљености, онда се зауставља, улази у 
живицу и осматра двогледом. 

Сваког часа могу да се појаве терористи који не слуте да су у 
њиховом леглу жена Српкиња, мајор Војске Југославије и полицајац. На 
250-300 м види двадесетак терориста у селу који истрчавају из кућа с 
пушкама и залежу. Мајор и полицајац претрчавају косо десно, па пузе и 
извлаче се на узвишење. На задњим падинама виса је оборено стабло 
крушке поред кога залежу. Одатле добро виде Ревуче. Терористи, десно од 
њих, претрчавају. Лево поред гробља тројица терориста такође претрчавају. 
„Јаран" каже полицајцу: „Ако нас прођу опколиће нас". Виде жену коју су 
пратили како улази у село и претражује кућу где јој је живео отац. Тројица 
терориста поред гробља трче према шумици а лево и десно од мајора и 
полицајца терористи се развијају. Опкољавају их. Мајор и полицајац не 
желе да се повуку и оставе жену, коју терористи нису уочили, саму. Иако 

већ у полуокружењу двадесетак терориста, мајор који не зна за повлачење и 
страх и храбри полицајац спремају се за борбу. Смрт је мајору поново 
ближа од живота. „Јаран" каже свом саборцу: „Чувај леву страну“, окреће се 
и пузи десетак метара. Залеже поред храста, подешава аутоматску пушку на 
100 м и пребацује на рафалну паљбу. Чека тројицу терориста који их 
окружују с десне стране. Терористи улазе у жбуње и застају. „Јаран" не 
пуца, смирен је и искусан. Чека терористе, мора да буде прецизан. Излази 
први терориста, за њим други, па трећи. Мајор тада пуца и убија двојицу. 
Трећи се баца у густо шипражје и почиње да бежи уз брдо. „Јаран" га гађа, 
терориста пада. Тада почиње страховита паљба терориста с леве стране 
према мајору и полицајцу око којих праште куршуми. „Јаран" каже 
полицајцу: „Лези ту и осматрај тај правац, ако неко крене дејствуј". Он се 
окреће према терористима и осматра бочно. Иза њих је око 200 м брисаног 
простора - њива, до прве куће. Полицајац баца мајору једну од две бомбе 
које има. „Јаран" качи бомбу за униформу да је активира ако га терористи 
ухвате. Жив им неће пасти у руке. Мајор ВЈ се не предаје, бори се или 
умире. „Јаран" пита полицајца: „Јеси ли спреман"7 Овај одговара „Јесам". 
„Сад", каже „Јаран". Устају и трче цик-цак 200 м за живот или смрт. Око 
њих лете меци. Просто је немогуће да избегну неки метак. Остаје им 
последњих педесетак метара. Побеснели терористи бесомучно пуцају јер им 
готово сигуран плен измиче. Мајор и полицајац успешно претрчавају и 
улазе у прву кућу. „Јаран" узима двоглед и осматра да ли их терористи 
прате, Нико не иде за њима. Били су на тзв. ничијој земљи - између наших и 
положаја терориста. 

У кући чекају жену. Терористи су сву пажњу усмерили на мајора и 
полицајца па је нису ни приметили. Жена се извлачи из села, враћа натраг и 
пролази поред „Јарана" и полицајца и не знајући да су ту. Тада се и они 
извлаче и враћају у јединицу. Задивила ме храброст и упорност те жене чије 
име не знам. Сама је кренула под нож терористима. Обично после таквих 
догађаја кажу: „Бог је чувао“ или „Судбина је тако хтела". Овог пута 
међутим, чували су је и спасили јуНаци - мајор и полицајац. Нисам успео да 
сазнам шта је било са оцем те изузетне жене. Знам само да терористи српске 
цивиле не остављају живе. 

'ИДЉИВА 252. ОКЛОПНА БРИГАДА 


Недосањани сан и права ноћна мора за НАТО генерале током 
агресије, били су тенкови ВЈ на Космету. Немоћни да пронађу преко 400 
тенкова распоређених по целом Космету, НАТО пилоти су у очају бацали 
летке којима су обавештавали наше борце да је „уништено“ 300 тенкова. 
Било је заиста смешно када тенкисти узму те летке и седећи на тенковима 
читају да су њихови моћни гусеничари „уништени“, а они „мртви“. 

Неколико дана након почетка бомбардовања, у Команди 
Приштинског корпуса очекивали су долазак наших најмодернијих тенкова 
М-84 из Краљева. Та операција превожења и марша 252. оклопне бригаде из 
Краљева на Космет /250 км пута/ која је изведена у условима превласти 
НАТО авијације у ваздушном простору и удара са дистанце, била је 
јединствена у савременом ратовању - после искрцавања у Нормандији. 
Командант тог моћног транспорта тенкова, ударне песнице ВЈ, био је 
пуковник, у то време потпуковник, Младен Божић, који је на тај задатак 
отишао директно из Школе националне одбране. Одлазак бригаде са 
изузетном ватреном моћи из Краљева организовао је пуковник Славољуб 
Гавриловић. 

Наређење за марш стигло је изненада. Требало је за четири часа 
обавити све припреме, урадити план маршевања, попунити јединице 
муницијом и горивом и кренути пут Космета где су моћне 
осамдесетчетворке жељно ишчекивали да би се успешно зауставила 
евентуална копнена агресија НАТО снага и терориста, Када би та оклопна 
бригада са борбеном и неборбеном техником направила маршевску колону 
она би била дуга више од шездесет километара. Ако би се сви тенкови 
укрцали на воз, склопиле би се десетине композиција. Након изузетно брзих 
припрема из транспорта у коме су била три воза на којима су били 
најсавременији тенкови М-84 и БВПМ-80, 28. марта, у 22 часа и 30 минута, 
кренула је прва композиција. За њом још две. То је био почетак марша који 
је трајао четири дана и почетак жестоког надигравања с НАТО авијацијом. 
Да је транспорт откривен и уништен терористи и НАТО би били у великој 
предности, 

Око један час после поноћи, 29. марта, воз је заустављен у станици 
Лешак. Шеф станице Радојко Брајовић позвао је команданта транспорта 
пуковника Божића, кога познајем још из времена када смо обојица радили у 
листу „Војска“, и саопштио му да је постављен локатор испод моста који је 
на седам километара од транспорта. Локатор је открио чувар пруге. 
Транспорт је заустављен на отвореној прузи а ближи се јутро. Божић 
успоставља везу с дежурним у 125. бригади у Косовској Митровици и тражи 

да пошаљу специјалну јединицу да уклони локатор. Док су борци уклањали 
локатор, Божић, који је имао наређење да се превожење бригаде обави 
искључиво ноћу, знајући да још два воза иду иза и да током ноћи неће стићи 
на одредиште, са железничарима, који су знали дужину свих тунела на 
релацији до Косовске Митровице, прави план да сакрије возове у тунелима 
дуж пруге. Сакривање мора да заврши пре свитања. Након уклањања 
локатора, око 3 часа и 30 минута воз је кренуо даље. Покрет се одвија у 
потпуном мраку, без упаљених светала. У ваздуху је те ноћи, долином Ибра, 
просто кувало од авиона НАТО који су тада најжешће гађали Приштину. 

Око 6 часова и 30 минута први воз улази у тунел „Кула" и ту се 
скрива. Други је у тунелу „Павлица“ а трећи у „Бањској". Након скривања 
возова у тунелима, Божић је са мајором Петрушевским, који је касније 
погинуо на Космету, пешке отишао до станице Лозиште. Око 7 часова 
обавештава генерала Смиљковића, команданта Крагујевачког корпуса, где 
се налази и успоставља везу с генералом Лазаревићем коме подноси 
извештај да је колона точкаша на челу са потпуковником Лукићем већ 
дошла на одредиште у Липљан и пита га шта даље да ради. Лазаревић му 
каже да је неопходно да бригада што пре стигне у Липљан и одмаршује у 
рејон Клине, а да су, што се тиче НАТО авијације, исти и дан и ноћ. Божић 
упознаје Лазаревића да има наређење да кретање бригаде буде ноћу, на шта 
му командант Приштинског корпуса каже: „Види ти то Божићу". 
Процењујући ситуацију и временске прилике, Божић је питао отправника 
возова станице Лозиште Мила Недељковића: „Колико се може задржати 
оваква облачност у овом делу"% Недељковић је одговорио: „Може да 
потраје и недељу дана". Његов одговор био је пресудан да Божић одлучи да 
транспорт крене према Липљану. Била је то храбра одлука пуковника 
Божића који је имао велику одговорност, за, по _ватреној моћи, једну од 
најјачих јединица ВЈ. Прави, способни и храбри официри се управо 
препознају и стасавају у најтежим тренуцима када сами морају да донесу 
најтеже одлуке. Божић наређује борцима да рашпанују тенкове у оклопне 
транспортере, да возачи уђу унутра и да, ако дође до напада авијације, 
спусте тенкове и транспортере са вагона и заузму растресит распоред. 
Радио-везом јавља да крену и остали возови и да уђу у тунеле у којима су 
били претходни. 

У наредна три дана, бригада је са девет војних возова превезена на 
Космет а тенкови и транспортери филмском брзином истоварени. Током 
превожења, док се транспорт као пијавица кретао кроз Косово Поље и друга. 
места до Липљана, народ је поздрављао војску која је из Србије долазила да 
брани свету српску земљу. Људи нису могли да верују да се толика сила 
ваља долином Ибра ка Космету. Најтеже је за време марша свакако било 
пуковнику Божићу који је, иако стално стрепео да их авијација не ухвати на 
отзореној прузи што би било погубно, морао да буде смирен, да реагује брзо 
и доноси праве одлуке. Право на грешку није имао. Поред све 
најсавременије извиђачке опреме и сталних налета НАТО авијације, 252. 
оклопна бригада је из Краљева на Космет стигла непримећена. Када је 

Џејми Шеј, портпарол НАТО-а, пред камерама објашњавао распоред наших 
снага на Космету, тек априла месеца била је уписана 252. оклопна бригада, а. 
тенкови те бригаде су на Космету већ много пре тога били добро укопани и 
маскирани на положајима. Нису их открили НАТО авиони, сателити ни 
авакси, већ је штаб у Бриселу податке добио од терориста. Али ни тада 
западни генерали нису знали да је на Космету комплетна моћна краљевачка 
бригада што су наши тенкисти видели из летака који су бацани из НАТО 
авиона. На лецима је био нацртан авион А-10 са упереном нишанском 
справом на тенк М-84 испод кога је писало: „Припадници 252. батаљона 
предајте се, наши авиони ће вас уништити". Мислили су јадни НАТО 
пропагандисти да је само оклопни батаљон а не цела бригада на Космету. 
Батаљон је само девети део бригаде која је била непремостива препрека за 
терористе и НАТО. 

Припадници 252. оклопне бригаде успешно су маскирали транспорт 
возовима који нису смели да касне и обманули непријатеља. Сачувано је 
људство и моћна техника. Четири дана након доласка бригаде на Космет 
авијација је порушила све мостове на прузи и путевима у долини Ибра. 
Узалуд, јер је оклопна бригада већ увелико изводила борбена дејства у 
рејону Клине. Након тога, добила је зону одговорности: лево Резина, десно 
Крамовичка клисура, Клина, Орлате са командним местом у Ораховцу. 
Јадни Џејми Шеј и Весли Кларк. Баш их нешто жалим. Толико су сањали 
„300 уништених српских тенкова" а њихови пилоти су погодили само 
седам. Сада бих их позвао да броје тенкове ВЈ по Србији и да након тога 
оду на ђубриште историје, где је место злочинцима и лажовима попут њих 
двојице и њихових саучесника политичара и снага НАТО који су починили 
тежак злочин и геноцид над грађанима СРЈ током агресије. 

Бранећи земљу од терориста и НАТО авијације, пуковник Божић је у 
саставу 252. оклопне бригаде, коју је по доласку у Клину распоредио, 
одредио командно место бригаде и потчињених јединица, успоставио везу 
са јединицама МУП-а док није пристигао командант бригаде, показао 
велику сналажљивост, организацијске способности, бригу за поверено му 
људство, храброст и карактеристичну интуицију. Борба пуковника Божића 
за одбрану Космета прекинута је 3. маја, када је у рејону села Мируша на 
путу Малишево - Кијево налетео на терористичку заседу. Тог дана Божић је 
ишао у Клину да би организовао садејство са посебним јединицама МУП-а. 
Мада се са командантом бригаде, пуковником Мандићем, договорио да тај 
задатак изврши наредног дана, имајући у виду да на том путу терористи 
стално постављају заседе а да се у каснијим поподневним часовима повлаче 
у своје базе, одлучили су да се Божић до одредишта пребаци предвече. 
Поред терориста на сваком квадратном метру на Космету претила је 
опасност од авијације која је, по принципу „слободног лова", гађала све што 
се на земљи креће. Са војником, возачем Милојком Дражинцем, радником 
фабрике вагона у Краљеву, око 18,00 часова Божић креће пут Клине. Возач 
ставља панцир на себе, а пуковник пушку на готове. Из Ораховца иду преко 
Троје, па у Малишево а онда према Кијеву одакле су планирали да оду у 

Клину. Успут срећу припаднике њихове бригаде који су на положајима са 
појачаним обезбеђењем због терористичких заседа и упада. „Када смо 
дошли у Малишево осетио сам неку језу кроз кичму и помислио да 
останемо ту ноћ у оклопном батаљону код мајора Дабижљевића", причао ми 
је Божић када смо две године после рата, у Пожаревцу, разговарали о том 
догађају. Међутим, возач је већ скренуо возило и пошао према Кијеву. 
Заиста је невероватно како човек интуитивно предосети опасност и близину 
смрти. То се и мени у више наврата десило. Божић и возач пролазе кроз 
положај инжињеријског батаљона, који је такође био у пуном степену 
борбене готовости, јер је бригада обезбеђивала комуникацију Малишево - 
Кијево. 

Око 19,00 часова у малом усеку, у рејону села Мируша, у тренутку 
испред Божићевог возила искаче терориста у црној униформи и са кука у 
„рамбо" стилу са око 50 м отвара ватру. Божић види пламен из уста цеви. 
Шофершајбна се ломи у парампарчад. Пуковник је присебан, подиже пушку 
у згиб рамена и отвара ватру. Настаје жестока пуцњава. Дражинац је 
смирен, не зауставља возило већ додаје гас. Божић види како се терориста 
испред возила стропоштао али се пуцњава према њима наставља. У 
моменту Божић осећа снажан ударац у тело, у пределу рамена, печење у 
врату и млаз крви из уста. Нагиње се на седиште, клима главом и руком 
показује возачу да је погођен и да убрза. Иза возила се и даље чује пуцњава, 
јер су бочно у заседи била још тројица терориста. Нису успели да убију 
пуковника ВЈ. Дражинац наставља да вози док рањени Божић крвари. После 
три километра возило стаје јер је мотор зарибао. У колима је било преко сто 
рупа од метака а у резервним точковима иза њихових седишта четрнаест 
метака. Имали су луду срећу, али су били и надасве смирени и прецизни. 
Тако се спашава из заседе. 

Рањеном Божићу из уста тече млаз крви. Језиком опипава уста и 
види да му је лева страна образа разнета. Осећа страшно печење у врату и 
бол у рамену. Још увек не зна где је метак ушао а где је изашао. Дражинац 
тада усплахирено прича шта им се десило, каже да ће Божић умрети и пита 
шта ће онда он да ради. Пуковник, који не може да говори, маше главом да 
му да до знања да неће умрети. Иако тешко рањен, иначе физички јак, 
Божић скупља последње атоме снаге и обојица излазе из возила с оружјем. 
Покушава да хода али не може. Дражинац га ставља да седне поред пута с 
оружјем и бомбом. Пада мрак. Тешком муком Божић објашњава возачу да 
су на око километар и по наши артиљерци у рејону Лозице. Возач одлази по 
помоћ а Божић остаје сам, онако беживотан, поред камене ограде. Ставља 
први завој на врат. Ослушкује да неко не наиђе, чује се само крекет жаба. 
Око њега је неизвесност, не зна да ли му наредни тренуци доносе смрт док 
сам седи уз камену ограду. Гледа долину реке Мируше и врхове Троја и 
Дела који га подсећају на родну Славонију. Док је био свестан кроз главу му 
стално пролази мисао: „Само да преживим, завршио сам ја своја ратовања, 
ако умрем како ће то преболети моје Јелена и Тања, мајка, шта ће они када 
ја одем под ледину". Али, не да се пуковник, не умире тако лако српски 

официр у коме тече крв наших славних предака Лазара и Обилића. Док 
очекује смрт нешто му стално говори да неће умрети. 

Ускоро пада у неки полукошмар из кога га је око 21 час тргла 
галама. Био је то Дражинац са артиљерцима. Звали су га да виде где је 
бојећи се да није умро. Ускоро га уз помоћ батерије налазе поред ограде. 
Полако га увлаче у „пинц" и крећу према Кијеву. Међутим, после 5-7 км 
возило се квари и стаје надомак села. Војници трче у село одакле кроз 
неколико минута долази мештанин са фићом и пребацује Божића до центра. 
Кијева, јер даље није могао због недостатка горива. Војници, на пункту у 
Кијеву, од полицајаца траже возило, али они кажу да ноћу не могу да се 
крећу путем до Клине. Божић је већ доста искрварио. Кроз главу му пролази 
мисао да је све завршено и да ће поред двадесет људи око њега умрети. 
Дражинац, међутим, преко радио-станице зове командира станице милиције 
кога је Божић добро познавао и помогао му приликом извођења акција 
против терориста. Командир одмах шаље возило, санитет и пратњу. Око 
22,00 часа та колона, у којој је рањени пуковник, стиже у Клину а одатле 
Божића санитетом пребацују хитно у Пећ. Помоћ му је указао краљевачки 
хирург Ивица Маринковић, који му је дренирао плућа која су се пунила 
крвљу. Другог дана Божић је пребачен у приштинску болницу одакле је 7. 
маја превезен на ВМА. На путу за ВМА, када је са возилом које га је возило 
ушао у Ниш, НАТО авијација је касетним бомбама гађала пијацу, Возило 
које је требало да одвезе Божића у Беорад превозило је мртве и рањене 
цивиле. Божићев колега потпуковник Љубиша Ђорђевић, обезбедио је друго 
возило које је пуковника пребацило на ВМА где је хитно прегледан. Метак 
је Божићу прошао кроз плећку, део плућа, врат, вилицу и зауставио се изнад 
гркљана. Недуго након прегледа, око 21,00 час, засвирале су сирене. Сестра 
је утрчала у собу и померила Божићев кревет даље од прозора. Почела је 
још једна ноћ у којој је разаран Београд и у којој је срушена кинеска 
амбасада. Док се опорављао на ВМА, Божићу је најтежа била помисао да су 
његови другови остали на Космету да се боре са терористима и НАТО 
авијацијом. Након завршетка агресије, Божић 22. јуна као рањеник наставља 
школовање у Школи националне одбране коју завршава врлодобрим 
успехом /8,60/. Распоређен је на нову дужност у Трећој моторизованој 
бригади у гарнизону Пожаревац, где је имао још једну операцију вилице. 
Срели смо се у Пожаревцу, две године након рата. Када ми је рекао да је био 
рањен и показао ожиљак испод вилице просто нисам могао да верујем. 
Никако ми није јасно како га нисам срео на Космету који сам прокрстарио 
уздужи попрсеко. И даље, као што је био док смо радили у листу „Војска“, 
ведар, насмејан, војнички одлучан и гласовит. Разговарали смо мало о рату а 
више о томе како се истина о херојском отпору нашег народа, његове војске 
и полиције, агресору, после рата изокреће. На његовом врату је ожиљак од 
терористичког метка а у мојој и његовој души дубоке косметске ране. Само 
што те ране не зацељују. 

НАЈАВА ДОК ИЗА ЕКСПЛОДИРАЈУ БОМБЕ 


Почиње шеста ноћ бомбардовања. Авијација интензивно туче 
циљеве по Приштини и околини. На мети су касарне, резервоари 
Југопетрола и Беопетрола, складишта, аеродром Слатина, Голеш, 
православно гробље... Дежурамо на крову зграде ТВ Приштина. Изнад лете 
авиони, ракете и крстарећи пројектили. Приштина делује сабласно. Град је у 
мраку. На крову је хладно. Повремено нас неко осветљава ласером. 
Залежемо док се не изгуби црвени зрак. Одјекују детонације, виде се 
стубови пламена од експлозија бомби. Наши ракеташи дејствују. Лете 
„змије" с осветљавајућом муницијом пут неба. Чују се авиони у понирању. 
Горе небо и земља. Тома усмерава камеру према команди корпуса и згради 
МУП-а преко пута јер се очекује да ће те зграде бити гађане. Чујемо звук 
крстарећег пројектила који, летећи ниско, иде према нама. Ако гађају зграду 
телевизије не пише нам се добро. Непомично стојимо и ослушкујемо. 
Пројектил је све ближи а неизвесност све већа. Где ли ће ударити7 Погледах 
у небо, ведро је, звезде су сјајне а месечина обасипа град и нас на крову. 
Призор као из некаквог научно-фантастичног или хорор филма. Звук 
пројектила који је изнад нас враћа ме у сурову ратну стварност. „Ево га, 
снимај". Тома укључује камеру. Видимо ватрену куглу. Тренутак 
неизвесности. Где ће пасти Прелеће нас. Пар секунди затим страшна 
експлозија, јак пламен а онда ватра. „Јеси снимио", питам Тому. „Јесам 
директно". Погодили су зграду МУП-а. „Брзо, идемо тамо". 

Било је тачно два часа после поноћи 29. марта. Кроз прозор улазимо 
у зграду телевизије. Мада је мркли мрак у згради трчимо низ степенице. 
Улазимо у „темпру" паркирану на улици. Не палећи светла јуримо пустим 
улицама према згради МУП-а. Стижемо за неколико минута. На педесетак 
метара испред погођене зграде на улици је море поломљеног стакла и 
малтера са суседних стамбених зграда. Улазимо у двориште зграде МУП-а 
која гори. Ја и Тома смо први који су дошли до зграде. Прилази ми неки 
човек и каже да зовемо ватрогасце. Упућујем га на стражу испред зграде 
корпуса а ја одмах узимам микрофон и правим најаву. Иза мене је разорена 
зграда МУП-а у пламену. „Тачно у два часа авијација НАТО гађала је .." 
почињем најаву али тада одјекују детонације иза мојих леђа. Лете гелери и 
муниција око нас. Само сам мало подигао рамена и наставио најаву. То су 
експлодирале бомбе које су биле у згради МУП-а. Завршавам најаву. Иако 
агресор обично „оверава" погођене циљеве, односно гађа их у два наврата, у 
двориште је дошло доста војника, полицајаца и официра. У подруму су 
двојица припадника МУП-а, који су преживели. На радном месту је погинуо 
мајор полиције Радојица Ковач. Пред нама је стравичан призор. На улици је 

доста грађана који не верују да је НАТО могао да гађа сам центар 
Приштине. Преварили су се и тада као што ће и много пута касније током 
агресије, као и онда када је сравњена зграда поште у центру и околне куће у 
којима су страдале читаве породице. Завршавамо снимање. 

Журимо у зграду телевизије да пошаљемо материјал за Београд. 
Опет без упаљених светала пролазимо поред суда и скрећемо десно. Лево је 
пункт полиције. Полицајци знају да се једино ми, тих првих ноћи 
бомбардовања, крећемо путничким аутом кроз Приштину. Скрећемо у 
улицу која води према телевизији и пијаци. Док смо скретали зачусмо рафал 
који је прошао изнад задњег дела „темпре". Терориста нас је, са највише 80- 
100 м, гађао на улици и на срећу промашио. Само сам успео да кажем; 
„Замало". Остављамо „темпру" испред зграде. Монтирамо материјал у 
телевизији где су сва светла погашена. Као и много пута 1998. године, 
прилоге монтира „Гиза“ који је ишао често са нама тих првих ноћи, 
наоружан аутоматском пушком, да нам помогне и заштити нас ако нас 
терористи који су били сакривени по Приштини нападну, Била је то искрена 
српска и професионална брига за колеге када смо данима и ноћима тешких 
ратних искушења штитили једни друге, када су нам колеге из ТВ Приштина, 
несебично свим снагама помагале да снимимо, монтирамо и пошаљемо 
слике рата за Београд, да јавност обавестимо о злочинима које НАТО и 
терористи чине, о биткама које наша војска и полиција воде да одбране 
Србију. Да није било њих не бисмо успели да будемо хроничари рата. Наше 
колеге су, док смо ми били на граници, по Дреници, у првим борбеним 
редовима, излажући се изузетно великим опасностима покривале други 
паралелни део рата снимајући злочине терориста, последице бомбардовања, 
само бомбардовање, бележећи и директне поготке, дејство наше 
противваздушне одбране, ишли на границу подно Паштрика, снимали 
масовно убијање цивила од стране НАТО авијације, рушење мостова, 
фабрика, водовода. Иако смо били из телевизије Београд прихватили су нас 
као најрођеније. Хвала им на подршци, сарадњи и разумевању. У тим 
данима рата радили смо као један тим, као породица, све за одбрану 
Космета и Србије. 

Остатак-ноћи провели смо на крову снимајући битку коју су наши 
противавионци водили углавном застарелим системима од којих су неки 
стари преко двадесет година, У борби с најмодернијим НАТО авионима за 
21. век, сем добре увежбаности и оштрог ока, највећу улогу одиграло је 
јуначко срце наших бораца. Наређење команданта Приштинског корпуса, 
генерала Лазаревића, било је гађати увек, без обзира да ли су у домету или 
не. И момци су гађали без обзира што су тада откривали своје положаје. 
Небројано много ноћи сам гледао када наши противавионци отварају ватру 
на групе авиона који носе смртоносни терет. Небо је бљештало као да је на 
њему ватромет. Био сам поносан на те јунаке. Срце ми је било пуно док сам 
са околних брда гледао ту неравноправну битку. Јунаци се туку са 
застарелом техником са најмоћнијом силом у историји човечанства, с 
најмодернијим авионима опремљеним уређајима за дејство и дању и ноћу, у 

свим метеоролошким условима. Често бих стајао на брду док небо прашти 
од пројектила, авиони брундају, експлодирају бомбе, са подигнутим 
песницама. Колико је Лазаревићева наредба била добра показао је крај рата. 
Јединице су остале готово нетакнуте захваљујући добром маскирању, брзом 
маневру, промени положаја, уређивању лажних положаја и дејству 
противваздушне одбране која није успела, а није имала ни чиме, да нанесе 
фаталне. губитке агресору али је срчаношћу и одличном увежбаношћу 
успела да његову авијацију подигне на преко 6.000 м одакле пилоти нису 
могли да лако уочавају тачкасте циљеве, односно јединице и технику. 

У почетку ме кукавичлук НАТО пилота који су, када им у сурет 
крену пројектили из „прага“, „бофорса", „стреле", одмах бежали с бојног 
поља најчешће неизбацивши смртоносни терет, изненађивао. У тој 
неравноправној бици с НАТО авијацијом показало се да је људски фактор 
значајнији од најсавременије технике. Сем тога, иако са застарелим 
уређајима, наше техничке службе су успеле да готово све време рата 
прислушкују везу „авакса" с ескадрилама које су бомбардовале. Чим би 
„мајка“ одредила циљ пилотима бомбардера, на мапи у рачунару 
Приштинског корпуса појавио би се крстић са местом где ће доћи до напада. 
Одмах би дежурни официр обавештавао јединицу која је била на удару. 
Брзим маневром јединица би излазила на резервни положај, а агресор 
бомбардовао празан положај. Моћни НАТО није ни слутио, ни знао да 
Војска Југославије слуша његове везе. Изузетан посао током агресије 
одрадили су и наши везисти, Без обзира што је агресор свакодневно гађао 
чворишта везе и упркос застарелом систему веза, наши везисти су веома 
брзо, уз велико пожртвовање и храброст, успостављали војне и цивилне 
везе, па је команда Приштинског корпуса увек имала везу с јединицама. 

Наредну, седму ноћ бомбардовања одлучили смо да проведемо на 
Ветернику, преко пута болничког центра у Приштини. Јавили смо се 
јединици војне полиције у том рејону и паркирали белу „темпру" на 
предњем нагибу омањег виса. Иза нас је био неки метални стуб. Те вечери 
нисмо знали да је то антена, мета које је агресор свуда гађао. Било је ведро. 
Налазили смо се с десне стране пута који из правца Урошевца улази у саму 
Приштину. С леве стране пута био је ракетни систем „КУБ". Хтели смо да 
снимимо његово дејство, али ако их открију и гађају могу и нас да погоде. 
Без обзира на хладноћу и дугу ноћ која је била пред нама, одлучили смо да 
одемо тридесетак метара ниже и залегнемо у жбуње. Од авиона више су нас 
бринули терористи којих је било у кућама удаљеним око 150 м, а који су 
били „цивили“. Повремени лавеж паса би нас опомињао да се ту око нас 
можда крећу људи. Били смо изузетно опрезни јер смо били сами на ледини. 
Наша војска је тек на око 300 м иза нас. 

Почињу налети авијације, опет бомбардују Слатину. Борци им 
жестоко одговарају. Ми седимо поред жбуња на влажној земљи и снимамо. 
Хладноћа се полако увлачи у кости и тера нас да дрхтимо. Месечина је. 
Чујемо звук авиона близу. По звуку закључујемо да кружи. Некако 
истовремено обојица погледасмо „темпру“. Онако бела, на ледини, сва је 

сијала на месечини. Сигурно је била лако уочљива из ваздуха. Одлазимо до 
возила и узимамо два војничка ћебета. Једним прекривамо хаубу а другим 
кров. Крајеве причвршћујемо прозорима. Враћамо се на „положај". Од те 
ноћи смо сталну покривали „темпру" али не задуго, јер после десетак дана 
пређених 8.000 км за то време, „темпра" је готово стала јер су јој отишле 
кочнице, амортизери, а мењач се заглавио. За искушења која су пред нама 
требао нам је јачи и сигурнији ауто који би нам сачувао животе. Добили смо 
од РТС-а сиви „пајеро". Размена аута с возачем који је дотерао „пајеро" из 
Београда извршили смо ван Космета, код Мердара. Од тог тренутка „пајеро" 
је постао, трећи изузетно важан члан наше екипе, ратни друг који је и сам 
био рањен када се гелер у облику врха дебље графитне оловке забио у десна 
врата, на једва пола центиметра од прозора. Са тим гелером вратили смо 
нашег ратног друга после рата РТС-у. Спасао ме је, јер да је гелер само пола 
центиметра ниже пролетео кроз увек отворен прозор завршио би у мојој 
глави. 


ТРОЦЕВЦИ РУШЕ АВИОНЕ 


Јединица противваздушне одбране из Крушевца, наоружана 
троцевним противавионским топовима А-3-М55, у којој је био и резервиста 
Драган Трифуновић, стигла је 4. априла 1999. године на Космет. 
Распоређена је у селу Верић које се налази између Косовске Митровице и 
Ђураковца. Први удар НАТО авијације уследио је 6. априла. Положаји 
јединице су били поред пута Ђураковац - Косовска Митровица. Непосредно 
пре бомбардовања, колона у којој су били и цивили на 15 трактора са 
приколицама, који су се враћали у своје село, зауставила се на путу испред 
положаја јединице. Колону су уочили НАТО пилоти, и без обзира што су 
јасно могли да виде да се ради о цивилима, засули је бомбама. 

Бомбардовање је почело око 13,00 часова. Долећу две ракете. Прва 
пада у двориште куће у којој су били борци. Ракета, уз страховито јаку буку 
приликом детонације, испушта јак густ дим који се не разилази читава два 
сата. Борци се одмах извлаче из куће и спремају за покрет. У другом налету 
падају три забрањене касетне бомбе, које експлодирају са леве и десне 
стране пута на коме је колона цивила у тракторима. Јединица ПВО, која је 
била у непосредној близини, није погођена, а међу цивилима је било 
рањених. Био је то још један у низу планираних и намерних злочина против 
цивилног становништва које је НАТО авијација починила током 78 дана и 
ноћи агресије на нашу земљу. Јединица напушта положаје и одлази у село 
Бело Поље. Борци на положајима у селу Жач, на путу Ђураковац - Клина, 
24. априла дејствују по НАТО авијацији. Око 18,00 часова у Драгановој 
јединици чују авионе и одмах излазе на положаје. Драган, Ивица Бошковић 

и командир одељења Млађа седају за топове који су на положају укопани на 
чистини. У том тренутку на два авиона дејствује други вод удаљен 100 м, са 
два топа, али немају домет. Командир батерије довикује Драгану: „Шта 
чекате, дејствујте"". Међутим, Драган и његови саборци не дејствују по том 
пару авиона који су на висини од преко 5.000 м, јер топови немају тај домет. 

Авиони настављају да круже изнад њих. Тада Драгану иза леђа 
налеће А-10 из правца Приштине. Драган га угледа и окреће топ према 
авиону који је на око 2.000-2.500 м. Домет топа је 4.500-5.000 м када се 
гранате саме активирају, али је домет нишанске справе до 1.300 м. Зато 
Драган нишани одока и иде на претицање. Отвара ватру кратким рафалом 
од две гранате да би видео где лете и колико су далеко. Међутим, са првим 
гранатама погађа авион у труп, испод крила. Види дим и одсјај приликом 
експлозије граната. Али А-10 је добро оклопљен одоздо па му гранате 
ништа не могу. Авион наставља да лети полако тражећи циљ и долази изнад 
топова. Тада Ивица, који је упалио мотор, седа за топ и прикључује се 
Драгану у дејству. Авион је изнад њих, али Обилићи не знају за страх, свим 
срцем боре се у неравноправној борби за Србију. Драган и Ивица 
истовремено са оба топа дејствују. Тада из десног мотора авиона почињу да 
куљају црни дим и пламен. По свему судећи погодио га је Ивица. Авион се 
прво заноси лево а онда почиње да губи висину. Пилот је једва избегао да не 
удари у врх суседне планине. Успева да стабилизује авион и одлеће према 
Албанији. Док је погођени авион губио висину налеће други А-10 који 
понире и баца ИЦ мамце спремајући се да бомбардује. Тада Драган окреће 
топ и дејствује на авион који је испод 2.000 м. Према А-10 лети сноп граната. 
међу којима су и обележавајуће. Пилот види сноп граната које лете испред 
авиона и нагло окреће летелицу, али не сме да настави борбу и бежи према 
Приштини. Реално, троцевни топови, којима су АЕ и Ивица тукли 
авионе не пружају неку шансу у сукобу са тешко оборивим А-10. Драган 
троши све гранате у сукобу с моћном НАТО авијацијом, а Ивици се 
заглављује топ. Нишанџије са друга два топа и даље дејствују на два 
„фантома" који су ван домета и убрзо одлећу. Драган и Млађа скидају 
празне добоше и пуне их на 20-30 м од топа. Авиони се, међутим, тога дана 
нису вратили, већ су целе ноћи кружили изнад положаја јединице не 
дејствујући. 

Авијација 21. маја гађа лажне положаје БРДМ-ова изнад села 
Осојане, који су од Драгановог положаја у селу Жач удаљени 300-400 м 
ваздушне линије. Драган и другови, међутим, не дејствују, јер авиони туку 
по лажним положајима. Као у биоскопу гледају „успешно“ бомбардовање 
НАТО авијације. Сутрадан, у два наврата, осам авиона А-10 дејствује од 17 
часова и 30 минута до 19 часова и 45 минута по положајима Драганове 
јединице. Топови су били добро маскирани, прекривени гранама али тако да 
чим борци седну на топ и окрену га у круг гране саме попадају. Посаде су на 
дежурству недалеко од топова. 

Драган седи испред куће недалеко од топова и види два А-10 који 
праве три до четири круга изнад положаја јединице, на 4.000-5.000 м висине. 

Каже: „Дај боже да ови нас не траже". Тада се прикључује још шест А-10 
који праве круг изнад топова. Одједном, из групе се одвајају два авиона, 
пониру великом брзином и бацају три пута по седам до осам ИЦ мамаца. 
Све се одвија толико брзо да Драган не стиже ни да устане са столице, али 
види када се откачују ракете са авиона и каже: „Људи, ови нас гађају". 
Пилоти прво гађају са две обележавајуће ракете. Једна пролеће изнад самог 
дрвета испод кога су Драган и борци, при чему је закачила грану и пала на 
око 30 м од бораца. Друга ракета, коју Драган види у лету, пада на 40 м од 
њих, на ивицу положаја на коме су топови. Након тога «зиони се извлаче а 
борци залежу. Драган остаје на ногама и трчи до врзине на ивици положаја 
где је пала прва ракета. Док трчи понире други авион и баца две разорне 
бомбе које падају недалеко од ракете која је, прелетевши изнад куће и 
дрвета, пала у поток. Бомбе падају на пар метара од рова јединице за 
ваздушно осматрање и навођење, али борци нису у том рову. У тренутку 
експлозије, Драган скаче у шанац поред пута којим је трчао. Експлозија. 
диже земљу у ваздух и ствара велику прашину. Ствара се кратер дубине 
само 50 цм али пречника 80-100 м у коме је све преорано. Затим устаје и 
наставља. Наилази на прву обележавајућу ракету која непрестано дими. 
Ракета је цела упала у земљу сем пераја које вири 5-10 цм. Драган рукама. 
узима земљу и баца је на ракету, али дим излази и кроз земљу. Затим одлази 
према кући у којој су остали борци из његовог вода. 

Свих осам авиона појединачно настављају да бомбардују дејствујући 
и из топова зрнима са осиромашеним уранијумом. Драган стиже до сеоске 
продавнице, која је на раскрсници сеоског пута који пролази између куће у 
којој су борци и положаја на којима су топови. Стаје иза стуба где је још 
неколико бораца. Не стиже да се баци на земљу, јер тог тренутка падају две 
разорне бомбе на положај који је удаљен 50-60 м. Изузетно јаке детонације 
су просто одувале прозоре и врата са продавнице а гелери избушили зидове. 
Драган утрчава у двориште куће где је било још бораца. Авиони настављају 
дејство, завршавају први налет и одлећу. Драган улази у кућу и пакује 
ствари и опрему да би променили положај. Са опремом полази из собе и 
стаје на врата. Тада возач Славиша утрчава у кућу и каже му да опет 
бомбардују. Био је то други налет петнаестак минута након првог. Пада 
бомба. Славиша се баца у просторију поред. Одјекује детонација која 
одваљује цео шток од врата који пролеће поред Драгана кога експлозија 
баца 5-6 м унутра. Драган, заједно са 30 кг опреме на себи, пада испод 
металног кревета на спрат преко кога пада цео кров, цреп, ламперија, греде 
које лежу на горњи кревет. Са свих страна лете цигле. Преко Драганових 
ногу пада ламперија, али се он брзо извлачи испод кревета и са Славишом, 
који је од стакла изгребан по врату, излази из куће. Бомбардовање се 
наставља, пројектили падају близу куће. У два налета бачено је 35-40 ракета 
и бомби које нису успеле да погоде ниједан од осам добро укопаних топова. 
Гелери су само оштетили цираде и сандуке на три камиона и погодили два 
добоша на топовима из којих су излетеле две гранате које су експлодирале. 
Ниједан борац није страдао. Само је возач лакше рањен. Био је то још један 

у низу великих „подвига“ НАТО авијације. Са 40 пројектила не погодити 
ниједан од осам топова и ниједног борца, то могу само НАТО пилоти који 
због тог бриљантног „успеха“ заслужено треба да уђу у Гинисову књигу 
рекорда. „Браво", за ученике генерала Шорта! 

Драганова јединица је после бомбардовања променила положај. 
Авијација НАТО наредног дана није дејствовала по положају који је 
претходног дана засула бомбама, али зато јесте наредна четири дана 
заредом. Узалуд, јер наши борци више нису били на том месту. Подручје 
које су НАТО пилоти засули бомбама, ракетама и топовским зрнима, након 
доласка снага КФОР-а на Космет, означено је као контаминирано. То је још 
један доказ о геноциду који је починио НАТО током агресије на СРЈ. Драган 
се са својом јединицом, након завршетка агресије, вратио у Крушевац. 


НИ ЧЕТИРИ РАКЕТЕ МУ НИШТА НЕ МОГУ 


Почетком агресије, као командир тенковског вода, водник Влатко 
Раделић био је у саставу механизоване чете. Задатак му је био да са 
борбеним возилом пешадије /ЉЉВП/ развози храну јединици на положају. Био 
је то тежак и крајње ризичан задатак због присуства терориста на терену 
који су стално постављали заседу. Тог преподнева кренуо је на задатак у 
околини села Жиливоде које се налази у подножју Чичавице. Ишао је само 
његов транспортер са посадом. Валовито земљиште макадамског пута којим 
се креће води кроз шуму. Транспортер упада у заседу групе 4-5 терориста. 
који су у шуми изнад пута. Терористи отварају ватру и истовремено 
погађају БВП са чак четири „зоље". Ракете ударају у предњи део возила. 
Детонација је страховита. Возач је рањен у леву руку а водника који је био 
на луку експлозија избацује из возила. Влатко лети кроз ваздух десетак 
метара и пада поред транспортера коме стаје мотор. Пушка му остаје на 
БВП-у. Влатко је у несвести. Експлозија четири ракете ствара велики 
притисак у транспортеру због чега посада не може да отвори лукове и задња 
врата. Војници су као у кавезу из кога нема излаза. Недалеко од њих су 
терористи. Сами су а смрт је близу. 

Водник лежи на путу у несвести. Из транспортера нико не излази, па 
терористи мисле да су сви мртви. Бандити силазе да докрајче војнике. Тада 
се из несвести буди Влатко. „У једном тренутку се будим и видим прилази 
ми Шиптар с упереном пушком “ - причао ми је водник када смо 
разговарали о том догађају. Прилази му и други терориста. Влатко не осећа 
страх, наравно, страх не приличи припаднику Приштинског корпуса. 
Контузован и не баш свестан види као кроз маглу. Отежалом руком, у 
лежећем положају, вади пиштољ Ц3-99, који му је на опасачу, и пуца. Убија 
првог терористу. Остали не смеју да прихвате борбу иако их је више и у 

повољнијем су положају. Беже као што су то редовно чинили. Терористи су 
се углавном борили само из заседе и крили по дубоким рововима и 
бункерима. У отворене нападе су ишли само када их је било двадесет или 
тридесет и педесет на једног нашег борца, двојицу или неколицину. Али су 
се зато зверски иживљавали на киднапованим цивилима, припадницима 
војске и полиције. Пребијали су их, силовали девојчице, жене и мушкарце, 
вадили им очи, црева, мозак, секли руке, ноге, уши, носеве. С друге стране, 
припадници војске и полиције нису ниједног ухваћеног терористу мучили 
ни масакрирали. Ухваћени терористи су завршавали у затвору, на сигурном. 

Када су се терористи разбежали водник отвара врата транспортера са. 
спољне стране. Посада излази и поставља кружну одбрану око БВП-а да се 
супротставе терористима и сачувају транспортер ако се врате у већем броју. 
Влатко узима рањеног војника и на рукама га носи 500-700 м путем поред 
шумице из које могу да искоче терористи. Тада му пристиже помоћ и 
збрињавају рањеног војника. Извлаче погођени транспортер. Када су се 
вратили, десетар пита Влатка: „Како је"7 „Ништа ми не могу", одговорио је 
храбри и искусни борац и командир Влатко, који је наставио са својом 
посадом да брани земљу од агресора и терориста. 

Десетак дана касније, готово на истом месту где му је БВП погођен 
са четири ракете одједном, Влатко је налетео на мину. Био је на месту 
командира. Мина експлодира. Експлозија пробија радио-уређај који стоји 
поред леве Влаткове ноге и кида му ногу. Остали чланови посаде нису 
повређени. Транспортер стаје. Влатков командир, поручник Војкан Марић, 
чује експлозију и одмах креће да му помогне, извлаче их. Када сам Влатка 
видео годину дана после рата још увек је био на боловању и опорављао се. 
Пре тог рањавања водник Радевић је имао још неколико веома тешких и 
неизвесних ситуација. Тако је 25. децембра 1998, око 8,00 часова, кренуо у 
акцију разбијања терориста у селу Обранџа изнад Подујева. 

По снегу дубине 30-40 цм, Влатков тенк је био на левом крилу 
крајње десно. У акцији је учествовао и потпоручник „Камила" из Крагујевца 
са „прагом". Јединица у покрету излази на зараван испред које је велики 
грудобран и пункт терориста. „Прага" излази на плато и десним средњим 
точком наилази на мину која експлодира. Гелер пробија под на месту где 
седи послужилац и цепа торбицу са прибором за чишћење која стоји 
послужиоцу између ногу. Торбица је, на срећу, зауставила гелер и спасила 
војника. Задњи део „праге" је поскочио. Послужилац, коме је то била прва 
озбиљна акција, каже: „Господине потпоручниче, има нека рупа на „праги". 
Потпоручник му каже: „Не брини то је одраније". „Прага“ је на месту 
одакле се види читава зараван. Иако су јој кочнице уништене од експлозије 
наставља кретање. Десно од ње је тенк Т-55. Између тенка и „праге" са 
терористичког пункта иза грудобрана, на двадесет метара од тенка, трчи 
терориста са бомбом у руци и аутоматском пушком право на тенк. Види га 
потпоручник из „праге" и кроз прозор, са места командира, гађа га. Исто 
ради и нишанџија Дарко Стојиљковић. Други терориста претрчава из 

грудобрана у пријавницу. Нишанџија Дарко испаљује две гранате са 70 м 
удаљености. 

Водник Радевић не може даље, јер на десном крилу му се квари 
тенк. Зове потпоручника Дејана Лукића да својим тенком изађе на зараван и 
помогне им на десном крилу. Дејан излази на зараван, стоји на луку. 
Снајпериста га погађа у кук, зрно му пролази кроз ногу. Терористи који све 
време дејствују са утврђених положаја појачавају ватру из минобацача. 
Тенкисти чују на вези да је Дејан рањен. Влатко не чека, треба помоћи 
рањеном саборцу. Искаче из свог тенка, пред њим је стотинак метара 
брисаног простора као једно фудбалско игралиште. Терористи, међу којима 
су и снајперисти, су на 700-800 м. Влатко почиње трку са смрћу. Трчи према 
тенку погођеног потпоручника. Живот му зависи од брзине. Не зна да ли 
трчи у смрт или у живот. Терористи га виде док трчи и концентришу ватру 
на њега. Киша куршума лети око Влатка на све стране, као да се небо 
отворило и са њега пада олово. Ако до тада није, сада је схватио како 
секунди могу бити дужи од вечности. Неће га терористички куршуми. Пење 
се на тенк не хајући за куршуме. Извлачи рањеног потпоручника и носи га 
око 300 м до санитетског возила а онда трком долази до „праге" којом га 
возе до другог тенка, јер је његов покварен. Из другог тенка склања десетара. 
и седа у тенк. Креће у акцију. Није му дало срце војничко и заклетва коју је 
положио да остане уз покварени тенк и не помогне друговима у акцији. 
Такве су старешине Војске Југославије. 

Као ратни репортер био сам надасве поносан када сам био у 
присуству таквих јунака. Они су осветлали образ нашој војсци и народу. 
Нажалост, многи су отишли у смрт бранећи отаџбину. Мој задатак је да 
њихов хероизам, испољен у светом и часном задатку одбране земље и 
народа, забележим у овој књизи да се никада не забораве њихове жртве и 
напори, да на њиховом светлом примеру генерације које долазе науче да 
слобода нема цену, да је жртвовање за слободу отаџбине привилегија 
одабраних који су на Космету ушли у легенду. 


ОШТРО ОКО САМИРОВО 


Првих дана НАТО агресије терористи су се веома осилили 
охрабрени бомбардовањем наших снага. Њихове газде - НАТО стратези 
издали су им задатак да свим снагама и средствима, на целој територији 
Космета, нападну војску и полицију, овладају што већом територијом и 
прихвате копнене снаге НАТО. И терористи су кренули у општи напад. Ни 
они ни НАТО генерали, међутим, нису очекивали да ће војска и полиција, у 
условима 24-часовног бомбардовања и налета авијације, не само смети да 
изађу из заклона и маскираних положаја, већ да ће кренути у жестоку акцију 
разбијања терористичких снага. 

У чишћење терориста на простору Сува Река - Ораховац - Зрзе - 
Ландовица кренула је призренска 549. моторизована бригада на челу са 
пуковником Божом Делићем. Јединице бригаде су, 25. марта 1999, запоселе 
линију блокаде и отпочеле чишћење терориста ради разбијања 125. бригаде 
„ОВК“ чија је команда била у Ретимљу. Борбена дејства су почела и 
одвијала се по плану. Ватрени положаји артиљерије били су у рејону 
Ландовице где се десио занимљив догађај, који може само ратна збиља да 
изроди. 

Иза леђа артиљераца око поднева почели су да се групишу 
терористи у рејону Атмађе и Тумбе. Недалеко од пољопривредног добра 
Ландовице била су два тенка, на једном је био неисправан стабилизатор а 
нишанска справа другог тенка је била на ремонту. Те тенкове обезбеђивали 
су артиљерци. Од тенкиста ту је био само возач тенка и референт општих 
послова у оклопном батаљону Самир Рамовић. Артиљерци су морали да се 
организују и сами разбију терористе који су им прилазили с леђа с намером 
да их побију и домогну се артиљеријских оруђа. Морало се брзо реаговати. 
Артиљерци траже помоћ од двојице тенкиста. Рамовић седа у тенк и довози 
га до ватреног положаја. С обзиром да тенк није имао нишанску справу 
урадио је нешто до тада невиђено. Нанишанио је кроз цев одока. Затим је 
напунио топ. Референт Рамовић је, у ствари, заменио целу посаду тенка. 
Мада је нанишанио кроз цев, првим хицем уништио је једну ватрену тачку. 
Са четири гранате уништава још четири ватрене тачке терориста. Његови 
прецизни хици, без употребе кишанске справе, омогућили су артиљерцима 
да разбију терористе. Самир Рамовић је доказао да је људско око прецизније 
од било које справе и у борби стасао у искусног тенкисту. 


ПАС ОТКРИО ТЕРОРИСТЕ 


Почетком априла 1999, шиптарске терористичке снаге стално су 
нападале дуж пута Приштина – Подујево, посебно код Лужана. Команда 
Приштинског корпуса дала је задатак да се простор источно од те 
комуникације очисти од терориста. У акцији је учествовала посебна 
јединица полиције ојачана борбеном „техником Војске Југославије. 
Терористичке снаге биле су базиране у рејону села Хртица у коме је главна 
база била код школе и Ибрахимовог виса /1213 м/. Акција почиње рано 
ујутру. Јединица креће из рејона Турско Мердаре, десно од пута Подујево - 
Мердаре, па преко Ливадица, Мировца и Баловца. Након проласка јединице 
поред последњих српских кућа у рејону Баловца терористи су отворили 
ватру. Други део наших снага је ишао преко Батлаве и Шајковца. Војници 
уочавају терористе у црним и маскирним униформама који се повлаче од 

Хртице према Туручици и Ибрахимовом вису који доминира целим крајем. 
У подножју Мућал махале виде групу терсриста који из ровова и бункера. 
отварају ватру са 500-600 м удаљености штитећи одступницу главнини која 
иде ка Ибрахимовом вису. Војници отварају ватру и крећу да им пресеку 
пут за извлачење. Једна група одлази око километар северно од Мућал 
махале а друга јужно од Хртице и пресецају терористима одступницу. 

Мајор „Јаран" види пса који пролази 10-15 метара од терориста и 
улази у једну пошумљену дубоку вртачу. Стабло које излази из вртаче, у 
нивоу је пута. Поред је стаза која води у увалу. Борци иду путем кроз шуму 
на ивици вртаче која је дужине 300 м а не види се с пута. „Јаран" каже да 
група војника пође за псом, јер му изгледа као да пас иде за неким кога зна у 
вртачи. Стазом која води у вртачу иде шест полицајаца а с друге стране пет 
војника. Улазе унутра, чују гласове и налазе шесторицу терориста који су се 
тог тренутка пресвлачили у цивилна одела, што им је била уобичајена 
тактика. Када не могу мучки, из заседе, да нападају или да масакрирају 
цивиле, терористи скривају униформе и оружје и постају „мирни цивили". 
Терористи су се у вртачи измешали са групом цивила међу којима је била и 
мајка Шиптара који је био лојалан грађанин Србије и осуђивао терористе, 
Они су га убили у Подујеву 1999. Терористи су ухваћени а цивили пуштени 
да иду кућама. 

Мајор „Јаран" је, крајем априла, разбијао и терористичке снаге на 
Бајгори где наша власт годинама није имала контролу. Терористи су од 
Косовске Митровице до Подујева свакодневно провоцирали и нападали 
војску и полицију. У рејону пошумљене Бајгоре, која се налази на падинама 
Копаоника, у школи је био центар за обуку и комплетни полигони. На том 
подручју су терористи били организовани у јаче формације. Сви који су се 
извукли из Приштине, Митровице и Подујева били су ту. С обзиром на 
велику површину, Бајгора је требало да се ради у две етапе. У првој је 
требало пресећи простор Бајгоре. Како је тај терен брдско-планински, са 
изразитим висовима попут Ђидове /1.420 м/, Пицеља /1.407 м/ и Црног 
камена и за тенкове непроходан, морао је пешадијски да се прочешља 
пошумљен терен. У реализацији прве фазе део полицијских и војних снага 
кренуо је из Ревућа ка Речанима, Куљми, Ђидови и Пицељу. Други део је 
ишао из Брадоша, преко Бајчине, Добротина, Рекалије, Кодралије према 
Бајгори и Ковачици. Основни циљ је разбити командно место терориста. 

„Јаран" са оклопним возилима држи у блокади простор ширине 20 
км - подножје Бајгоре и источне падине Копаоника према Подујеву. Од 
Ревућа ка Речанима јединица наилази на утврђену линију терориста са 
заклонима и бункерима. На Куљми и западним падинама Речана су 
утврђена митраљеска гнезда у којима су „бровинзи“. Са тих положаја 
терористи надвисују нашу јединицу која је била на брисаном простору. 
Пешадија је у стрељачком строју поравната са транспортерима. Терен је 
мочваран, испресецан каналима, веома тежак за кретање. Мада техника не 
може даље, због тежине терена, техничке карактеристике наших оклопних 
јединица и артиљерије омогућиле су покривање даљег наступања пешадије. 

На два километра ширине било је око 150 војника и полицајаца на простору 
који је каналисан. Други део људства иде од Брадаша преко Бајчине и 
Рекалије. Део јединице наступа из правца Подујева а други из правца 
Косовске Митровице. 

Из Речана терористи отварају ватру. Полицајци и војници у боровој 
шумици наилазе на њихове ровове. Јаком ватром терају терористе у бег и 
овладавају рововима а онда настављају увалом и излазе на чистину где их 
терористи гађају. Борци залежу и заузимају заклоне. Уочавају ватрене тачке 
на око 350 м. Ватром топова 20 мм из БВП-а неутралишу уочене ватрене 
тачке а терористи беже у дубину Бајгоре према Ђидови. Јединица наставља, 
прелази око 3 км и долази на линију Куљма - Бели Крш. На простору којим 
су овладали проналазе петнаест мртвих терориста, које њихови нису стигли 
да извуку, и десет моторола које су терористима оставили верификатори 
ОЕВ5-а. Полицајци и војници ноће на висовима. 

Ујутру се акција наставља. На целом простору борци непрестано 
наилазе на утврђене линије терориста и припремљене терене за рушење. На 
јужним падинама Кобилаче постављене су противтенковске мине повезане 
каблом и припремљене за рушење пута, да би се онемогућио пролаз возила. 
Борци током акције проналазе комплетна склоништа са акумулаторима, 
ћебадима и америчким оброцима хране. Терористи су на висовима изнад 
наших бораца. Тује и највећи успон где транспортер једном гусеницом гази 
над провалијом. Стално лете беспилотне летелице и авијација којима посао 
олакшава голет преко које се креће наша јединица. Снаге безбедности 
стално напредују разбијајући терористе. Од Кодралије према Ковачици и 
Мусовић махали терористи су комплетно укопани а склоништа су им 
повезана телефонском везом. На Кобилачи, из правца Пепелишта, 
терористи са висова отварају јаку ватру на део јединице у увалама. Тада 
артиљерија и минобацачи прецизном паљбом неутралишу терористе. Пут ка 
Бајгори је отворен. Терористи су се разбежали и пружају спорадичан отпор. 
Снаге безбедности долазе у Бајгору. 

Код тригонометра 1293 је школа у којој је командно место 
терориста. У школи су пронађена цивилна одела за пресвлачење терориста, 
униформе, спаваоне, америчка хуманитарна помоћ, складиште хране, 
учионице за обуку. Командант те терористичке јединице био је „Зека“. 
Пронађене су веће количине наоружања, муниције, тридесет 
противоклопних вођених ракета, тромблонске мине, документација, 
спискови са именима и задужењима терориста. Мајстор обмане, лажи и 
пропаганде против српског народа, по необјективности, светски новинар 
број један, Кристијан Аманпур, свакако би, да је којим случајем тада била у 
тој школи, сигурно преко СММ известила да су противоклопне вођене 
ракете биле наставно средство за децу и да на списковима нису имена 
терориста већ деце, додуше престареле за школу! 

На око 500 м од школе војници наилазе на крвави траг. Разбијене 
групе терориста, које се повлаче, стално отварају ватру. Снаге безбедности 
опкољавају и чешљају сваки пошумљени вис. На десетак корака од ивице 

шуме запуцао је један од преосталих терориста. Борци се пребацују један по 
један према њему. У тренутку када је подигао руку да баци бомбу завршава. 
своју злочиначку каријеру. 

ПАКАО КОШАРА 


Након петнаестодневног страховитог, систематског бомбардовања и 
офанзиве терориста, с циљем стављања под контролу што већег дела 
територије Космета ради прихвата НАТО снага, 9. априла почела је копнена 
агресија здружених снага терориста, албанске армије и НАТО из Албаније 
на правцу наше карауле Кошаре. 

Циљ НАТО стратега је био да преко ударних група изванредно 
обучених терориста и плаћеника и специјалаца на оперативном нивоу, 
користећи тешко проходан терен и изненађење, убитачно јаку ватрену 
припрему и подршку напада, први пут испробану тактичку варку - 
демонстративна ватрена дејства у рејону карауле Морина и покушај 
изненадног пешадијског пробоја у рејону карауле Кошаре, направе 
мостобран. То је требало да буде прва фаза копнене операције и спајања са. 
терористичким снагама у дубини Метохије на правцу Јуник-Дечане. Тај 
правац омогућава најкраћи спој с јабланичхом групом терориста у ширем 
рејону Радоњичко језеро - Глођане - Прилеп - Барански луг. Та 
терористичка групација се одржавала због сталних напада на наше снаге у 
рејону Кошара. 

Јабланичком терористичком групацијом командовао је Рамуш 
Харадинај. Јабланички крај је погодан за оперативни /јачине батаљона/ 
десант НАТО снага. Ако се наше снаге на Кошарама разбију, конфигурација 
терена омогућава да се тај мостобран релативно лако држи чиме се пресеца 
пут Пећ - Ђаковица - Призрен и ствара коридор за увођење свежих снага из 
Албаније из правца Вицедољ - Тропоја. Терористичка база у Вицедољу у 
којој је десетине бетонских бункера, прављених у време Енвера Хоџе, који 
могу да издрже атомске ударе, била је 1998. године база за обуку терориста, 
а 1999. за убацивање свежих снага у рејон Кошара. У Вицедољу су биле 
специјалне јединице агресора у црним униформама. 

Реализацијом првог дела копнене операције наше снаге око 
Ђаковице биле би блокиране и одвојене од призренских, што би створило 
услов за ширу агресију. Због тога је агресор упорно држао тај тактички 
правац на коме због конфигурације терена, ми нисмо могли да гомиламо 
веће снаге и уводимо технику. Да су пробиле нашу одбрану и прошле на 
подручју Кошара здружене снаге агресора би отвориле целу северну 
Албанију за убацивање снага. У том случају тактички правац Тропоја - 
Јуник - Дечане прерастао би у оперативни правац којим би био уведен 
корпус НАТО, бригада по бригада. 

За копнену агресију у Албанији су припремљене јаке снаге. За 
извођење операције на Космету организовано је 15.000 терориста од тога 

2.000 из земаља Западне Европе. Наоружани су лаким пешадијским 
наоружањем, противоклопним средствима и мањом количином 
противавионских ракета „стингер". 

#85 гдвар 


Приштинћ, 


Тим снагама помоћ су пружиле јединице _ МУП-а војске 
Републике Албаније, у којима је извршена мобилизација резервног 
састава, а груписане су према нашој граници где је распоређено између 
6.000 и 8.000 војника и полицајаца. Те јединице регуларне албанске 
армије, уз авио подршку НАТО-а, садејствовале су шиптарским 

терористичким снагама приликом покушаја пробијања коридора из 
Албаније на Космет код карауле Кошаре и Горожуп. Истовремено, 
НАТО је у Албанији стационирао преко 12.000 војника, од чега је 5.000 
америчких, са 30 тенкова, 26 борбених и 26 транспортних хеликоптера. 

Стратези НАТО су изабрали правац Кошаре, јер је изузетно 
непроходан, а тактички положај рејона је такав да са албанске стране 
омогућава увођење респективне пешадије а с наше онемогућава увођење 
технике. Цела та територија с албанске стране надвисује нашу територију. 
Плато до села Падеж, где се налази албанска караула, види се с наше стране, 
али увале које воде до Падежа нису уочљиве. Терористи су северно изнад 
села Падеж прокопали канал кроз који су бочно /обухватом/ дошли до Раса 
кошареса. Сем тога, агресор је био у великој предности, јер је могао да бира 
правац напада и врши концентрацију снага, док су наше снаге биле 
развучене дуж целе границе и ангажоване по целој територији Космета у 
борбама с терористима и НАТО авијацијом. 

Сама караула Кошаре, изузетно леп објекат, прављен је у претходној 
Југославији у репрезентативне сврхе, с намером да се види с албанске 
територије и покаже наш стандард. Није било ни теоријски предвиђено да се 
сама караула брани, јер су изнад ње висови на албанској територији. 
Караула Кошаре се налази на брдско-планинском земљишту са густом 
вегетацијом - листопадна, делом четинарска шума. То подручје је изразито 
богато воденим токовима, посебно потоцима с великим разликама у 
надморској висини и нагибима. У рано пролеће, када је почела копнена 
агресија, снежни покривач на надморској висини од 700 метара, на којој је 
Батуша, до 1400 метара на Раса кошаресу, био је дебљине од метра и више. 
Цео април био је изразито кишовит, најкишовитији у последњих неколико 
година. Терен је изузетно стрм и стеновит, испресецан косама. Део границе 
који је чинио угао у облику слова Л и сама караула били су на предњем 
нагибу а албанска страна је изразито надвисивала цео потез од карауле до 
села Батуша. 

Цео предео од карауле Морине, подно Проклетија, преко Кошара до 
Ђеравице је предиван, надасве суров и неприступачан. Ту сам често боравио 
током 1998/99. године. Дуго се путује до карауле Кошаре. Када се са 
асфалтног пута Ђаковица - Јуник скрене на макадамски код Батуше почиње 
велики успон кроз густу шуму. Пут до карауле је кривудав с веома оштрим 
и стрмим кривинама. Сама караула је веома лепа. Посебно је лепо уређено 
двориште. Око карауле се нагло уздижу висока брда, која су на албанској 
страни, и практично држе караулу у полуокружењу. Лево од Кошара је 
караула Морина коју сам, у десетогодишњем обилажењу југословенско- 
албанске границе, неколико пута препешачио дивећи се снежним врховима 
дивљих планинских масива у Албанији, често посећивао. Десно је Јуничка 
планина са врхом Мрчај /2.250 м/, Раса е Зогит /2.305 м/ и највиши врх 
Ђеравица /2.656 м/ где се налази наша летња караула и у наставку 
Богићевица на тромеђи Космета, Црне Горе и Албаније. Предео створен за. 

дивљење и туризам, очаравајући у својој дивљој, неукроћеној и недирнутој 
лепоти. 

Приликом тих боравака на караули Кошаре упознао сам и капетана 
Микицу Ковачевића. С њим сам пинц стазом, која иде изнад карауле, крајем 
пролећа 1998. године, отишао на граничну линију одакле се види албанска 
караула Падеж. Ту је терен делимично под ниским растињем. Одатле смо 
снимали албанску караулу са заставом на јарболу. Остављамо пинц у 
шумици да нас не би уочили са албанске стране. Настављамо пешке. 
Педесетак метара лево од карауле, на самој граничној линији, на врху Глава, 
где терен нагло понире налази се албанска осматрачница са које се види 
готово цела Метохија. На осматрачници су била два посматрача ОЕВ5 и ЕУ 
у белим униформама, који су двогледима осматрали нашу територију на 
којој је у току била борба с терористима. Испод њих су три албанска војника 
уз сам гранични камен. Полако смо пришли до посматрача и албанских 
војника. Микици тад јављају на моторолу да група терориста покушава, 
десно од наше карауле, да уђе на нашу територију. Окрећемо се према 
платоу који се готово вертикално диже изнад албанске карауле. Чују се 
пуцњи са албанске стране према државној граници. Долазимо до граничног 
камена на једва пола метра од албанских граничара. Поглед према Морини 
и Ђаковици је величанствен. Недалеко од Морине, на тзв. Бакалијевом путу, 
видимо неколико наших тенкова. Микица зна албански. Започињемо 
изговор са албанским војницима. 0 | 

вропски посматрачи, од којих је један био Немац, остављају 
двогледе, ослањају се на ограду осматрачнице и радознало нас посматрају. 
Кажем сниматељу да их кришом сними а Микици да преведе албанским 
војницима да желим да снимим најаву на граничној линији. Албански 
војници се слажу уз упозорење да не снимамо њихову територију. Наравно - 
кажем, а мислим сасвим другачије. Кажем сниматељу Рођи Богдановићу да 
ћу стати уз сам гранични камен и да у кадру држи и мене и албанске 
граничаре, који су тик уз мене с пушкама у рукама, и да обавезно сними и 
двојицу на осматрачници. Граница је заиста право чудо. Стојимо једни уз 
друге а између нас само гранична линија коју ни ми ни они не смемо да 
пређемо. Ако само закорачим преко ризикујем да оплету по нама с пушкама 
које су им на готове. Била је то заиста јединствена најава. У време 
терористичке агресије из Албаније, када се свакодневно гинуло на граници 
и када је и само прилажење граничној линији било изузетно ризично, 
стојимо уз албанске војнике који држе пушке на готовс. 

Рођа снима, Микица је на пар корака с пушком у рукама, на пар 
стотина метара чује се пуцњава а нешто даље наши граничари воде борбу с 
терористима који покушавају да уђу из Албаније. То је оно што границу 
чини изазовном. Ризик, опасност, изазов, лепота природе, чаробна гранична 
линија. То је оно што ме годинама вукло да снимам прилоге на једној од 
најопаснијих граница на свету. Завршавамо најаву. Одлазимо даље. 
Гранична линија повија стотинак метара даље на зараван где се налази 
велики, поприлично разрушен гранични камен. С албанске стране је пинц 

стаза /макадамски пут предвиђен за кретање војних возила/. Застајемо на 
кривини код граничног камена. Одатле се фантастично види албанска 
караула. Хоћу да је снимим. Рођа се заклања у растиње и одатле снима. Ја и 
Микица стојимо на чистини уз граничну линију. Ка нама иду албански 
војници и европски посматрачи који су били на осматрачници. Не излази 
довикујем Рођи. Без обзира што смо пре десетак минута били једни уз друге 
и разговарали, на граници се никад не зна када ће се запуцати. Сад 
посматрачи започињу разговор. Имају и преводиоца који с Микицом 
разговара на албанском. 

Посматраче занима шта снимамо. Кажем да правимо прилог о 
сталним покушајима терориста, да из оближње базе у Вицедољу, уђу на 
нашу територију и питам их да ли су видели колоне терориста које из 
дубине Албаније иду према граници. Кажу да, наводно, не знају за 
терористе али да су чули приче и да ће, ако кажем где су терористичке базе, 
то проверити. Иако сам знао да лажу, рекао сам им где да потраже 
терористе. Уосталом, цела северна Албанија била је велика терористичка 
база. Бележили су све што сам им рекао о терористима, не зато што нису те 
податке знали, већ да би видели шта ми знамо о томе. Тада се зачула 
пуцњава из правца албанске карауле према нашој територији. Питао сам их 
шта је то. Добио сам одговор због кога сам се насмејао. „Нећете веровати", 
рекоше посматрачи не трепнувши, „То се деца играју у селу с пушкама па 
повремено опале"! Наравно да им нисам поверовао, јер село је било препуно 
терориста који су просто кидисали на наше граничаре. „Пазите да вас та 
деца не погоде“ рекох им, „и  поздравите терористе". Насмејаше се. 
Руковали смо се преко граничне линије. Након тога окренуо сам се према 
сниматељу. „Јеси ли снимио разговор Рођо2" Када сам добио одречан 
одговор био сам силно разочаран јер је тај дијалог јасно показао да су 
посматрачи који су тада били у Албанији у функцији подршке терористима. 

Током лета 1998, по прелепом сунчаном дану, поново сам био на 
караули Кошаре, јер су у том подручју терористи те године свакодневно 
покушавали да уђу из Албаније или да бежећи пред нашим снагама оду у 
земљу орлова. До Ђаковице сам дошао хеликоптером „газела", заједно с 
генералом Павковићем, тада командантом Приштинског корпуса. Слетели 
смо у круг једне од најуређенијих касарни у којој је био гранични батаљон 
коме сам готово свакодневно био у посети. Пилотирао је изузетно храбар 
пилот, чини ми се да је био поручник. 

На подручју Кошара и Ђеравице тих дана је било жестоко. 
Терористи су у таласима кидисали с обе стране границе. Велика 
концентрација терориста била је у Ереничком потоку, између Јуника и 
границе. Ту су били окорели терористи који су, притиснути од наших снага, 
са собом, као живи штит, присилно повели албанске цивиле у намери да се 
пребаце у Албанију. Ишли су гудурама и врлетима, стазама и потоцима по 
изузетно тешком терену. Тражио сам од Павковића хеликоптер да одем на 
Ђеравицу, снимим наше граничаре и надлетим Еренички поток. Рекао ми је 
да изнад тог подручја не смеју да лете хеликоптери јер терористи могу лако 

да их гађају противавионским митраљезима а поседују и противавионске 
пројектиле. Без обзира на ризик инсистирао сам да одем тамо. Павковић ме 
добро упознао до тада и знао је да нећу одустати од намере. Рекао је: „Иди 
питај пилота да ли хоће с тобом". Наравно, пилот, који се чини ми се 
презивао Никчевић, без двоумљења прихвата изазов. Полетели смо. 

Договор је био да у одласку надлетимо једно од најјачих упоришта 
терориста Јуник, у коме је боравио и Ричард Холбрук, па да из правца 
Дечана одемо на Ђеравицу а у повратку уз саму границу. Дивећи се пределу 
без проблема смо слетели у подножје Ђеравице. Летња караула је заправо 
већа барака коју су терористи зими често палили. Због великог снега, 
дебљине и неколико метара, наши граничари нису били на тој караули већ 
на суседној Генерал Павле Илић. Изнад карауле су врхови Мале ђеравице и 
Ђеравице. Околина је фантастична. Зелена борова шума са предивним 
ливадама. Преко, на албанској страни су бројни, оштри планински врхови 
пуни снега. 

За дрвеним столом испред карауле разговарали смо с нашим 
граничарима. Све млади, али надасве храбри момци и искусни граничари. 
Услови живота и одбране границе су изузетно тешки, али су сви они 
заволели границу. Имају и телефонску везу па могу повремено да се чују са 
најближима. Спавају у врећама, али им није тешко, чувају границу. Они су 
први на удару. Одлазимо у шуму на заседно место одакле се виде бачила на 
Јуничкој планини где су биле базе терориста које су наши борци разбили. 
Око бачила су ровови, бункери, неколико трактора којима су се терористи 
кретали шумским путевима до Јуника. Ту је и, сада покојни, генерал 
Љубиша Величковић, бивши командант РВ и ПВО, изузетан пилот чијем се 
умећу дивила наша јавност на аеро-митингу на Батајници, слетео изненада и 
ненајављено с „газелом" и с нашим граничарима обишао границу, 

Враћамо се на караулу. Сада нас чека најризичнији део. Официри на 
караули нас убеђују да не летимо уз границу јер могу да нас оборе 
терористи с наше и албанске стране. Не вреди. Хоћу да снимим терористе и 
цивиле које држе као таоце. Надам се да ћемо их видети, Леп дан за 
умирање, рекох кроз шалу. И заиста био је диван сунчани дан. Скоро ће 16 
часова. Полећемо. Ветар је јак. „газела", која није наоружана, дрхти и 
шкрипи. Ветар је баца час у једну час у другу страну. Прелећемо бачила. 
Идемо уз саму границу. Десно видим албанску караулу. Стављам 
слушалице на уши да могу да чујем пилота. После пар минута видимо 
неколико терориста на једној стеновитој заравни, тридесетак метара од 
шуме у којој је Еренички поток. Један од њих је на трактору који има 
металну корпу на задњем делу у којој су џакови с брашном. „Ближе, ближе" 
- кажем пилоту. Рођа снима. Били смо једва педесетак метара изнад 
терориста. Брзо су побегли у шуму. „Направи круг и врати се" - кажем 
пилоту. „Ако направимо круг ућићемо у Албанију" - каже ми поручник „а 
онда ће нас оптужити да смо ушли на њихову територију". „Иди према 
Јунику низ поток па се врати" - упоран сам. „Не могу јако је струјање". 
„Добро, хајдемо у Ђаковицу" - рекох. На срећу. Да смо се вратили заувек би 

остали у беспућу Јуничке планине. Тек када смо се вратили у Ђаковицу, 
Павковић ми је рекао да су момци са Ђеравице јавили радио везом да нас 
терористи из Ереничког потока гађају противавионским митраљезом 12,7 
мм. Ми нисмо ништа чули од буке коју ствара елиса. Мада сам, одлуком да 
се не вратимо, спасио наше животе, ни данас не могу да преболим што се 
нисмо окренули и још једном прелетели преко терориста. 

Тада нисам ни слутио какав ће ме пакао дочекати када сам, почетком 
априла наредне године, поново отишао на караулу Кошаре. 

За пробој државне границе на подручју карауле Кошаре и извођење 
операције на Космету, у Албанији је било 15.000 терориста из тзв. ОВК, 
јединице МУП-а и Војске Албаније са 6.000-8.000 људи, преко 12.000 
НАТО војника, који су располагали и са 24 борбена хеликоптера „Апач", 22 
оклопна транспортера „бредли", 27 вишецевних бацача ракета који користе 
и ракете „АТАЦМ", 15 тенкова М-1 „абрамс" и борбеним авионима типа А- 
10. Одтога је амерички контингент „Аллиед форце" имао 5.300 људи. 

Насупрот њима била је 125. бригада Приштинског корпуса коју је 
агресија НАТО затекла у јеку извођења борбених дејстава са шиптарским 
терористичким снагама на пет различитих и одвојених праваца од Бајгоре 
до Јуника. Задатак да се поседну положаји, организује одбрана државне 
границе и затворе правци који изводе у дубину СРЈ, довео је бригаду у 
тешку и сложену ситуацију јер је: 

- била ангажована у пет борбених група различитих и разнородних 
састава; 

- борбена дејства су се истовремено изводила у пет различитих 
праваца - рејона; 

- 80% састава команде бригаде био је у саставу борбених група; 

- извршење мобилизације ратних јединица и довођење у рејоне 
употребе; 

- исељавање и дисперзија покретних средстава и ратних 
материјалних резерви; 

- расформирање борбених група, формирање формацијских састава 
и довођење у рејон употребе; 

- поседање и организација одбране државне границе у условима 
увођења јединица у борбу по мери пристизања; 

- дејство шиптарских терористичких снага са територије Републике 
Албаније и остављених снага у зони одговорности бригаде. 

Одбрамбена дејства бригада је изводила у условима када је њена 
команда била врло ретко на окупу а борбеним дејствима командовала 
непосредно са прве линије, нису постојале адекватне резерве за попуну 
губитака, слабе могућности употребе средстава подршке због сталног 
дејства НАТО авијације, недостатак средстава противваздушне одбране 
већег домета, недостатак и застарелост уређаја за одржавање везе. 

Копнена агресија из Албаније почела је на велики петак, 9. априла. 
Нешто после три часа ујутро почиње жестока артиљеријска припрема 
напада гађањем циљева у рејону карауле Морина, лево од рејона Кошара. 

Артиљеријска припрема траје око два часа. Била је то тактичка варка којом 
је агресор усмерио нашу пажњу на караулу Морина и постигао изненађење. 
Истовремено са артиљеријском ватром, по хладном, кишовитом и 
магловитом времену, пешадијске снаге се с албанске територије прикривено 
привлаче до саме граничне линије. Око шест часова терористи крећу у 
изненадни пешадијски напад у рејону Кошара усмеравајући снаге у три 
правца: 

1. Објекат Маја глава - гранични камен Ц-4. 

2. Правац карауле Кошаре све до граничног камена Ц-3/4. 

3. Објекат Раса кошарес - тригонометар 1385. 

У првом таласу напада је 3.000-4.000: терориста. Укупна ширина 
пробоја је 4-5 км. По дубини је ешелонирано око 7.000 терориста. 

Напад је изванредно припремљен, изузетно прецизном ватром из 
минобацача 120 мм, хаубица 125 мм и самохотки. Милиметарски прецизна, 
жестока ватра отворена је по нашој линији одбране, самој караули и посебно 
по објекту Раса кошарес. Са звукомерачима специјалци НАТО-а су 
откривали положаје наших минобацача. Агресор је имао јаку артиљеријску 
осматрачницу на изразито непроходном објекту Маја уљезе, на 1.822 м 
надморске висине, на албанској страни. 

У првом налету у јуриш је кренуло 800 до 1.000 одлично обучених 
терориста из базе у Вицедољу и целе јединице албанске армије 
потпомогнуте припадницима специјалних јединица НАТО - „Зелене 
беретке" и САС. Лоше време, конфигурација и пошумљеност терена ишли 
су на руку агресору који је постигао прво изненађење. Жестоко су јуришали 
искусни терористи, плаћеници, муџахедини од којих су многи били 
дрогирани. Минобацачима су руковали изузетно увежбани страни 
плаћеници - француски легионари. Наши положаји су били на предњем 
нагибу што је агресору олакшало осматрање и прецизну ватру. 

тренутку напада, гранична јединица која је била на предњем крају 
показала је невиђени хероизам. Десетар Славољуб Шарац, са десет војника, 
био је у тренутку напада најближи граничној линији, на свега 70 метара. 
Војници су били у уређеним заклонима. Почиње жестока артиљеријска 
припрема при чему померају ватру метар по метар вршећи опасно 
прострељавање терена. Напад је почео у 7 часова. Терористи су на 
положајима у шуми испод пинц стазе на Маја глави. Прилазе нашим 
положајима на 40-50 метара. У напад креће око 300 терориста. Шарац са 10 
војника брани линију 500-600 метара ширине. Део терориста, користећи 
страховиту ватру осталих, иде напред покушавајући да се приближи нашим 
борцима. Пребацују се по двојица или тројица, од дрвета до дрвета. Шарцу 
прилазе терористи и с левог крила. Долазе на тридесетак метара. Тада наши 
борци отварају ватру и убијају петнаестак терориста. С леве стране, од Маја 
главе, пинц стазом иде група од четири терориста у црним униформама. 
Борци их прецизном ватром ликвидирају. Напади се смењују у таласима од 
30 минута уз дејство албанске артиљерије. Терористи покушавају да приђу 
караули, али једанаест наших јунака одбијају све нападе. Око 13,00 часова 

напади, тридесет пута бројнијих терориста, слабе. Сви наши борци су живи. 
Први напад је око 9,00 часова заустављен на самој граничној линији, иако су 
наши борци били у изузетно неповољној ситуацији а терористи 30-40 пута 
бројнији. Након тога, развијају се жестоке борбе на 100-500 метара 
удаљености. 

У раним јутарњим сатима, албанска артиљерија која под ватром 
држи Маја главу, Главу, караулу Кошаре пребацује ватру на наше заседно 
место на Раса кошаресу где се на самом врху, у заседном месту, налази шест 
наших бораца /пет војника и старешина/ са противавионским топом. 
Почиње да свиће. Магла је. Одједном из шумарка у долини, трчећи кроз 
снег појављује се око 500 терориста. Уз праве индијанске покличе и дреку 
иду у фронтални напад ширине 200 метара. Шест наших бораца отвара 
жестоку ватру. Али не могу да зауставе 500 терориста који им прилазе на 
стотинак метара. Борци се повлаче према Мусиној кући а терористи 
заузимају Раса кошарес и стварају услове да артиљеријом прецизно 
дејствују по нашим положајима на Маја глави, Глави и караули Кошаре. Са 
тог врха су, кроз проређену шуму која још увек није олистала, могли добро 
да виде наше положаје. Током дана наши граничари из групе „Громови", 
који су били на самој граничној линији, гледали су кроз шуму терористе на 
око 150 метара. Стотинак терориста који су носили муницију, опрему и 
минобацаче на коту 601 нису видели наше граничаре. 

Тог 9. априла, док је трајао напад на караулу Кошаре, убачена је 
терористичка група из Јабланице на правцу село Раставица - Батуша - 
караула Кошаре. Групу, у којој је било 19 специјалаца - плаћеника, 
предводио је Батуши из села Кошаре. Група је имала савремену опрему, 
бестрзајни топ, базуке, противтенковске мине, специјалне упаљаче, сатни 
механизам. Опрема је била пореклом углавном из Источне Немачке. Задатак 
групе је био да прихвати снаге из Албаније које су требале да се пробију из 
рејона Кошара, да минира и пресече пут према караули и наноси губитке 
нашим снагама у дубини. 

Група је поставила заседу на путу према караули јужно од села 
Кошаре, 3-4 км у дубини наше територије. У заседу, око 9,00 часова, упада 
командант граничног батаљона у Ђаковици, мајор Душко Шљиванчанин, 
који је након напада на караули Кошаре, на којој је био, тражио појачање. 
Добио је вод војне полиције на челу са потпуковником Ђурицом Иличићем. 
Када је обавештен да му стиже појачање кренуо је у Батушу да се споји са 
војном полицијом и упути их на Раса кошарес. С обзиром да је обезбеђење 
које је Шљиванчанин имао било укључено у борбу, кренуо је само са 
возачем „пинцгауером". На возило у покрету, на једној оштрој серпентини, 
са свега 20-30 метара, терористи из шуме отварају ватру. Мајор 
Шљиванчанин је био на десној а заседа с леве - возачеве стране. Пинц стаје. 
Испред возила су дијагонално биле постављене две противтенковске мине 
на које су касније наишли БОВ и моторно возило. Први рафал не погађа 
војника и мајора. Тог тренутка они су се само погледали. Стиже други 
рафал. Пуца шофершајбна. Возачу Миодрагу Стојановићу почиње да тече 

крв из уста. Шљиванчанин га повлачи према себи. Престаје паљба. 
Миодрагов живот се угасио у одбрани отаџбине. Шљиванчанин излази из 
возила према којем крећу терористи. У покрету из руку пуцају на мајора 
који излази испред возила. Рањавају га на три места. Шљиванчанин силази с 
пута стрмином, низ поток, у шумицу. Терористи трче за њим отварајући 
ватру, али га због густе шуме не виде добро. Шљиванчанин иде низ поток. 
Силази низ главни пут за Батушу и среће Иличића. Пружају му прву помоћ, 

На истом месту где је постављена заседа Шљиванчанину, између 
15,00 и 16,00 часова, на противтенковску мину је наишао БОВ који је ишао 
са карауле у село. Борбено возило у коме је био потпоручник са три војника, 
од детонације се окренуло на кров и остало на путу. Терористи отварају 
ватру и повлаче се. Гину два војника. Један неповређени војник излази из 
БОВ-а и иде потоком наниже према Батуши. Потпоручник такође излази из 
БОВ-а нешто касније и иде путем. 

Други БОВ с карауле креће према Батуши око 16 часова и 30 
минута. Излази из кривине и наилази на преврнути БОВ. Терористи 

дејствују по њему са две ракете из ручног бацача. Погађају га. Од силине 
притиска барутних гасова, водник прве класе Дејан Агочевић, командир 
карауле Кошаре, излеће из куполе, лети кроз ваздух 5-6 метара, удара у 
букву и пада на земљу. Рањен је. Пушка му остаје да виси на дрвету. Возач 
се извлачи неповређен и долази до рањеног Агочевића. Терористичка група 
се извлачи на Шкозу. Ту су се улогорили, осматрали, одржавали везу и 
дејствовали. 

Капетан Микица Ковачевић, мој ратни друг из 1998. године, с 
групом добровољаца и стрељачким одељењем војника иде путем из Батуше 
према караули, Крећу се у колони један по један уз поток. Оклопљени пинц 
са митраљезом на крову иде путем. Прелазе око 500 метара. Тада 
терористичка група са Шкозе отвара ватру на њих. Наши борци, из клечећег 
става, одговарају ватром према Шкози где се ништа не види од густе шуме. 
Најјачу ватру отвара митраљезац на пинцу. Након пет минута настављају 
даље. Долазе до два БОВ-а. Распоређују се у кружну одбрану. Гласно питају 
има ли живих у окренутом борбеном возилу и другом погођеном ракетама. 
Иза букве, према потоку налазе Агочевића и војника. Једна група се с њима 
двојицом враћа у Батушу а остали остају целу ноћ иза букви, кружно око 
БОВ-ова од којих су удаљени педесетак метара. Изјутра чују јауке. Виде да 
има неког, али не знају где је. Траже га по шуми. Убрзо схватају да је у 
БОВ-у. Улазе у борбено возило где налазе рањеног војника који је доста 
искрварио. Он није смео да се одазове претходног дана када су наши борци 
звали јер се плашио да то нису Шиптари. Рањени војник је спашен. 

Потпуковник Љубинко Ђурковић - „Вељко“, чија је јединица била 
на положају изнад Батуше, преузима команду над свим јединицама у рејону 
Кошара. Избацује вод на правцу Молић /летња караула/ - поток Молић - 
село Молић где је био могућ напад. 

Када смо се око 7,00 часова, неиспавани, мокри и промрзли након 
ноћног снимања дејства наше противваздушне одбране са брда око 
Приштине, на истуреном командном месту видели са генералом 
Лазаревићем сазнали смо да је почела копнена агресија. Лазаревић ми је 
рекао да иде у рејон Кошара. Наравно, кренули смо с њим. Договор је био 
да се нађемо у Батуши. Нисмо смели да се крећемо у колони, јер авијација. 
гађа сваку концентрацију возила. Генерал Лазаревић је кренуо први са 
својим џипом. Ја и Тома 5-6 минута касније. Путем нисмо уочили авионе, 
јер је било веома лоше време. Већу смо пажњу посветили рупама на путу 
пуним воде, јер је у свакој могла да буде мина. На излазу из села Батуша, 
типичном шиптарском селу које се налази поред речице Гуша, у подножју 
карауле Кошаре нашли смо генерала Лазаревића који је на једном 
пропланку разговарао са старешинама. Батуша је на почетку макадамског 
пута који води на караулу Кошаре. На ливади између речице и пута за 
караулу било је неколико „пинцгауера" са митраљезима на крову. Десно је 
било неколико минобацача. Док смо снимали разговор генерала Лазаревића 
и старешина почеле су да падају мине око нас. Лазаревић није обраћао 
пажњу на експлозије а ни присутни војници и старешине. 

Једна мина је ударила у овећи камен лево од нас. Тог тренутка по 
нама је запљуштала права киша земље и каменчића. На срећу, били смо 
довољно далеко. Само смо опипали главе да видимо нема ли крви и 
наставили посао. То су с албанске стране тражили наше минобацаче. Борци 
су брзо спаковали минобацаче и трчећим кораком променили положаје. Из 
омање јаруге изнели су сандуке с минама и наставили дејство. Замолио сам 
генерала Лазаревића за интервју. Отишли смо на чистину са које се види 
Мусина кућа. Лазаревић је имао изванредан осећај за медије. Изузетно је 
добро знао колики је значај информисања за успешан исход рата. У 
интервјуима је био крајње концизан и конкретан. Говорио је суштинске 
ствари, без сувишних речи. Као искусан војсковођа слао нас је тамо где се 
одлучивао рат, где су се водиле најкрвавије и најтеже битке, где је хероизам 
наших бораца текао попут набујалих планинских потока кад снег почне да 
се на врховима топи. Да није било генерала Лазаревића ја и Тома не бисмо 
обавили ни половину посла који смо тако успешно завршили у време 
агресије. 

У разговору генерал Лазаревић је, док су око нас падале мине, рекао 
да је у зору 9. априла почела здружена копнена агресија. У кадру поред њега 
био је његов пратилац, мој добар пријатељ и ратни друг, тада старији 
водник, Танкосић кога смо звали Танки. Након разговора генерал Лазаревић 
је отишао у Ђаковицу а ми смо остали у намери да одемо до саме граничне 
линије. То нам, међутим, није пошло за руком јер ниједна јединица тада није 
ишла према граничној линији где су се водиле жестоке борбе. Зато смо с 
„Вељком“ отишли до села Кошаре које је изнад Батуше према граници. 
Изашли смо на ливаду са које се види део границе и Мусина кући. Цесна у 
шумици и лево на једној стени су били наши борци. Даље нисмо могли. 
Вратили смо се у Батушу. Одатле у Ђаковицу и Приштину. Касно увече у 
телевизији Приштина монтирали смо прилог и послали га у Београд. 
Јавност је сазнала да је пакао на Кошарама почео. 

Силовити пешадијски напади с албанске стране су настављени до 
увече у неколико наврата. Нашу импровизовану осматрачницу - заклон, 
терористи су директно погодили пар секунди по изласку наших бораца. 
Агресор није успео да пробије нашу одбрану. Посебну улогу у заустављању 
напада одиграла је наша чета минобацача 120 мм која је прецизно тукла по 
снагама агресора у нападу, захваљујући непосредном осматрању и 
прецизном навођењу ватре. Терористима су нанети велики губици. Дан 
протиче у непрекидним борбама које су трајале 30 сати. Наши борци су 
били мокри од кише која стално пада. Ангажује се и јединица војне 
полиције, под командом мајора Ђурице Иличића. 

ДРАГАН ГРУБИЋ „ГРОМУ 


Водник Иван Васојевић је са 12 војника, међу којима је био и Драган 
Грубић, био на истуреном положају стотинак метара од граничне линије. На 
ивици шуме борци су изградили укопано склониште и ровове 20 метара 
ширине одакле су имали поглед на граничну линију, Маја главу и чистину 
према албанској караули. Борци су преко дана били на том положају а ноћу 
се спуштали у логор око 200 метара иза, у шуми десно укосо. Ту су имали 
шатор око кога су постављали кружну одбрану. На минобацачку ватру, која 
је претходила јутарњем нападу, нису одговарали. Око 5,30 часова, са 
свитањем, престаје минобацачка ватра. Као искусан граничар, војник 
Драган Грубић предосећа напад. Креће на истурени положај да осмотри 
ситуацију. Осталима каже да се још одморе. С њим полазе Владан Чкребо и 
Драган Кривокућа. Грубић узима рап без бомби и тромблона, полазе горе да 
узму воду са извора који је између два положаја и да осмотре. Иду 
путељком кроз шумицу. Не примећују никога. Долазе до извора. Спуштају 
балоне за воду који приликом пада лупају. Снајпериста Чкребо гледа према 
караули Морина. Види нешто на оближњем брежуљку који је удаљен 50-60 
метара. Каже: „Груби, је ли оно човек или дрво"2 Док Криви сипа воду 
Драган гледа према брду. Тада се терориста, који је био између две букве 
окренуо. Граничари су добро видели силуету мушкарца с пушком. Драган 
каже: „Јесте, човек". Сва тројица одмах чучну. Терориста, који се тог 
тренутка окренуо према њима, није их видео. Граничари остају укочени 30 
секунди док се терориста који је осматрао није окренуо према Албанији. 
Драган шаље Кривокућу код осталих бораца да узме митраљез и доведе 
појачање. Преко мотороле извештава командира карауле Кошаре, мајора. 
Шљиванчанина, иначе командира граничног батаљона. Примећују још 
тројицу терориста. Драган каже Шљиванчанину да су приметили четворицу 
терориста око 150 метара у нашој територији и тражи дозволу да их 
ликвидирају. Мајор му одобрава да дејствује али само успешно. Драган 
размишља да можда нема више терориста. Каже Чкреби да снајпером крене 
на њих, потера их у Албанију и сачека помоћ. Он креће десно кроз наше 
минско поље да изађе до краја шумице, пронађе заклон, постави заседу и 
сачека терористе кад крену према Албанији и изађу на чистину да изврше 
задатак. Међутим, само што је дошао до места где је нашао заклон чује иза 
себе кораке и крцкање гранчица. Окреће се с пушком у згибу рамена. Када 
је нациљао видео је Кривокућу који је дошао да га обавести да треба да се 
повуку јер у истуреном заклону нема наших бораца. 

Силазе до шатора. Питају другове где је водник. Кажу им да је са три 
војника изашао на прву линију у истурени заклон. Драган полази горе. Иван 

Дражић и Иван Остојић су залегли иза букве, удаљени један од другог 30 
метара. Драган иде према старешини који је у шуми. Тачно је 6,00 часова. 

Почиње страховита пуцњава. Драган се окреће према Кривом и пита > 
шта се дешава. Криви залеже за букву. Драган чучи поред букве. Тада чују 
две јаке детонације од мина које су упућене са албанске карауле на нашу 

тачку 601, која је требало да да подршку у случају напада на групу у којој је 
био Драган и на караулу. Драган узима моторолу и чује да је нападнута 
тачка 601 минобацачима, да су повређени старешина и војник. Мада су 
очекивали подршку са 601 и карауле јасно им је било да је нису могли 
добити, јер је напад терориста био у току. Драган неће да уноси панику, 
искључује моторолу и ставља је у доњи десни „џеп панталона. Грчевито 
стегне пушку и викне: „Ајте Турци, шта чекате". Иако не види терористе 
саспе два оквира према њима, јер је схватио где су и да је у току напад. 
Погледа у Кривог и остале који леже у заклонима. Планирају да ту остану у 
заседи и сачекају терористе при повратку. Терористи су, у међувремену, 
напали седам војника у доњој бази. 

Драган схвата да од заседе нема ништа. Погледа у Кривог и каже му: 
„Брате, волим те". Под кишом метака потрчи узбрдо према воднику да га 
пита шта да раде. Махинално скаче, баца се иза букве и чује метке који се 
забијају у букву. Гледа око себе, чује гласове и страховиту пуцњаву али не 
види никога. Самом себи каже: „Шта год да се деси, то је божја воља". 
Скида ветровку, узима рап, стисне га устима, устаје и трчи према 
старешини. После педесетак метара узбрдо стиже до водника. Пита га да ли 
су видели неког код заклона. Водник каже: „Не". Схвата да су видели реп 
терористичке колоне, последњу четворицу, која је нападала. Изнад њих на 
брду, на око 40 метара, чују да из жбуња штекће митраљез према Морини и 
виде густ дим од барута. Драган каже: „Ови ће нас средити. Време је да га 
елиминишемо". 

Њих шесторица се договарају да не буду далеко једни од других, да 
крену напред, пробију линију терориста, сиђу низбрдо до наше базе и 
помогну борцима који су остали доле у бази. Крећу напред. Водник и 
Драган иду паралелно са десет до петнаест метара размака. Иза њих борци 
постављају кружну одбрану. Драган, који је већ испуцао два оквира, док 
ставља трећи, размишља о друговима којима у бази треба помоћ и 
заборавља да репетира пушку. Иду према митраљезу. На десетак метара у 
жбуњу примећују митраљез М-84 који је постављен на црном постољу. 
Поред митраљеза је затворена кутија метака и друга постављена за дејство. 
Испред митраљеза, на 4-5 метара, лежи терориста покривен маскирном 
пелерином кога Драган и водник Васојевић нису приметили све док му нису 
пришли. Иду погнуто, веома опрезно. На око 5 метара од терористе Драган 
тихо каже: „Ево га, уби га". Диже пушку и опали, али чује само празно 
„клик". Пушка није била репетирана. Сада је терориста, који се окреће, имао 
Драгана на нишану. Гледају се за трен у очи. Драган види велики страх у 
очима терористе који се диже са земље. Водник га са десетак метара гађа, 
али се терориста пребацује иза букве где није доступан. У међувремену 
Драган репетира пушку, опаљује пар метака, баца се, прави колут напред, 
одбацује се удесно и залеже иза букве. Водник се такође заклања иза 
најближег дрвета. Остали борци, који су ишли паралелно, залежу. Драган 
им руком показује да направе кружну одбрану. Терористи, који су 20 метара 

испред, у густом шумарку, отварају жестоку ватру на наше борце који су иза. 
букви. Терориста који је сакривен иза букве и даље дејствује на водника 
који је лево од Драгана. Након десетак секунди појављује се још један 
терориста који дејствује и на Драгана и на водника. Тада Драган викне 
воднику: „Да ли је код тебе моја бомба"2 Ту бомбу, на којој је била његова 
шифра, носио је ако падне терористима у руке да је активира. Када га 
терористи чују припуцају из свих оруђа рафално не бирајући циљ. 

Водник климањем главе потврђује да је бомба код њега. Драган му 
довикну: „Баци ми је". Водник баца бомбу која пада на 30-40 цм испред 
Драгана. Овај пружа руку и узима је. Каже воднику да му да пробну 
подршку са три кратка рафала. Између Драгана и водника је мало узвишење 
са којег је могао лепо да баци бомбу. После три кратка водникова рафала, 
Драган допузи до малог брега, скида осигурач и баца бомбу на терористу 
удаљеног десетак метара. Викне; „У заклон" и лежећи се откотрља назад. 
Бомба експлодира. Пуцњи двојице терориста који су их гађали престају. 
Драган види једног од њих који је остао.седећи уз букву, мртав са пушком 
преко крила. Пар секунди после детонације, један терориста из шумарка 
креће да узме митраљез М-84. Драган и водник га примећују и прецизном 
ватром убијају. Погледају се, климну главама и почну жестоко да пуцају 
према шумарку. Виде да падају терористи. Чују глас терористе који се дере 
али га не виде. Испред њих се нико не креће. Међутим, Чкребо, који је са 
снајпером био 5-6 метара бочно од Драгана, довикује им да се склоне јер их 
терористи нишане. Драган погледа испред. Не види никога, али послуша 
Чкребу. Спушта главу уз букву. Тада терористи из митраљеза распале према 
њима. Насумице отворе ватру са 3-4 метка јединачном паљбом а онда више 
рафала из три митраљеза које су терористи у међувремену поставили у 
шумарку испред наших бораца. Од силине ватре букве испред граничара су 
биле избушене. Драгану је глава окренута удесно. Једног тренутка митраљез 
почиње да оре земљу на 50 цм уз букву иза које је лежао Дрви. У секунди 
му пролазе слике из целог, тек започетог живота. Да ли је смрт дошла по 
своје; Гледа како меци иду према њему и осећа тупе ударце зрна у букву на 
коју му је наслоњена глава. Тада чују како из доње базе, у којој су мислили 
да нема више живих бораца вичу: „Груби, јагуар, громови"! Погледају се. 
Схватају да има још њихових другова и да могу унети неспоразум и 
заварати терористе. 

Драган опаљује пар кратких рафала. Са његове десне стране почиње 
да их туче ручни ракетни бацач. Кроз дрвеће види путању ракете која их 
прелеће и удара изнад њих. По њима падају гране. Драган, који помисли да 
терористи не знају колико је наших бораца, викне: „Ајте Турци, ово смо 
чекали"! Па још гласније: „Леви батаљон крени више напред, нема чекања. 
Турци дошао вам је црни петак" и почне гласно да се смеје. Окреће се да 
види своју браћу по оружју и крви. Другови му одговарају са подигнута три 
прста и сви почињу гласно да се смеју. Усред битке ори се шума од српских 
Обилића. Тада Драган, још једном викне: „Дражо, Остоја, напред побијте 
банду и без заробљених". Била је то игра да се непријатељ завара, мини 

психолошка операција да се терористи успаниче. Драган се надао да међу 
терористима има оних који разумеју српски. 

Испред бораца експлодира још једна ракета и нагрће земљу на њих. 
Драган , се окреће према Чкреби и пита га: „Видиш ли га" Овај каже: „Да, 
да, ево" · Драган чује један пуцањ, затим други и Чкребу који каже: „Брате, 
сте га паде". Настављају да пуцају. Чују глас терористе који виче док њихов 
ракетни бацач туче нашу десну страну на којој није било никог. Дража и 
Остоја чују да их неко близу њих зове: „Драже, Остоје". Схватају да су у 
потковици, да је шума пуна терориста и да напред не могу да се пробију. 
Драган, подучен од капетана Микице Ковачевића и водника Александра 
Шаранчића који је формирао групу „Громови", предлаже да се повуку и 
пробију до бораца који су остали у бази јер би их останак на истом месту 
сигурно одвео у смрт. Каже воднику: „Не вреди, треба да се повучемо". 
Окреће се и показује руком да крену полако назад. „Ако неко погине" - каже 
саборцима „оставите га, вратићемо се". Пузећи, у истом распореду повлаче 
се до извора. Док се повлаче подршку им дају водник Васојевић и Драган, 
који привлаче пажњу терориста на себе. Водник каже Драгану да крене а да. 
ће му он држати одступницу. 

Храбри водник Иван, у духу славних српских командира и 
команданата, био је први у нападу испред својих војника а последњи у 
повлачењу иза својих бораца. Таква је била та ратна генерација старешина 
Војске Југославије која се витешки и изузетно умешно борила на Космету 
да сачува животе својих војника и одбрани земљу. Драган послуша 
наређење. Креће, али не пузи већ трчи, јер размишља о воднику који је остао 
сам и коме треба помоћи. Трчи до извора, па кроз борову шуму до доње 
базе. Претрчавајући, као на филму, види Небојшу Џамића, који држи у 
рукама митраљез М-84, стоји и пуца на непријатеља не хајући за куршуме 
који лете около. Драган утрчава у заклон и пита има ли мртвих. Кажу му: 
„Не, сви су живи“. Баца пушку и седа за минобацач на пропланку. Тражи да 
му додају мине. Испаљује једну за другу без нишанске справе. Рафалном 
паљбом шаље једну по једну терористима чији положај на брду зна. Види 
где падају мине. Паљба из минобацача траје десетак минута. Уто претрчава 
и водник, који се сам извукао, и каже: „Изгледа да смо их разбили, кренули 
су назад у Албанију". Мада ниједан наш борац више није био на горњем 
положају, терористи су и даље пуцали тако жестоко као да се боре против 
наша два батаљона. 

Борци преброје мине и муницију и виде да им је мало остало. Борба 
се тог првог дана, на положају на коме је био Драган са друговима, 
завршила око 2 часа поподне. Борци су консолидовали редове и направили 
кружну одбрану. Одржали су их изузетна храброст и патриотизам. Нијед- 
ног тренутка нису помислили да одступе или се предају, иако их је било 
само 13 а терориста неколико стотина на брду изнад. Предводио их је 
храбри водник Иван Васојевић по кога је смрт касније дошла на Опљазу. 
Пошто нису имали радио-везу са караулом, јер се испразнила батерија на 
мотороли, нису могли да сазнају шта се дешава па око 16,30 часова одлучују 

да се врате на караулу. Како пинц стаза није била безбедна, договорили су се 
да караули приђу кроз шуму, односно да је прочешљају и виде шта се 
дешава. На све стране се чује стрељачка и минобацачка паљба. Када је пао 
мрак, око 17 часова, узимају што су могли понети. Договарају се да 
међусобно растојање буде најмање 20 метара и да последња тројица морају 
добро да осматрају леђа а сваки борац добро да гледа на леву односно десну 
страну. 

Крећу веома опрезно. Испред иду водник Васојевић, Драган, Џамић, 
Кривокућа и Дражић. Држе размак и чувају леђа једни другима. Пролазе 
кроз минско поље. Имају невероватну срећу. Нико није повређен. Крећу се 
изнад пинц стазе, шумом, где наилазе на један путељак. Водник и Драган 
иду паралелно са међусобним растојањем од пет метара. Остали су у 
борбеном распореду и крећу се путељком. Водник чува леву страну а 
Драган покрива низбрдицу. Долазе иза карауле. Крећу горе. Пролазе њих 7- 
8. Тада терористи, са тачке 601, отварају жестоку ватру из стрељачког 
оружја. Борци се склањају у заклоне. Не знају шта се дешава, одакле 
терористи пуцају. Група која је остала педесетак метара иза, код чистине, 
каже им да дејствују из правца 601. Борци чекају 10 минута. Не одговарају 
на ватру. Онда један по један, у размацима од минут и по до два, претрчава 
група која ј= остала иза. Како који претрчава цела група се помера напред, 
Долазе скоро на вис. Тада почиње минобацачка ватра. Терористи не знају 
тачно где је група која се креће још двадесетак метара и стаје. Седају и 
договарају се са својим водником Васојевићем - „Јагуаром" шта даље да 
раде. Водник одлучује да ту сачекају да падне мрак, а онда да покушају да 
се пробију до карауле. Крећу према пинц стази да се мало спусте, Ту 
наилазе на групу војника који су били иза карауле. То су минобацачлије који 
су им појаснили ситуацију. Рекли су им да је командир карауле са БОВ-ом 
отишао по мине и да очекују да се врати, да су терористи заузели тачку 601, 
да су испред и поред карауле наши борци који бране те положаје. Борбе су 
се водиле 50-100 метара у дубини наше територије. Одлучили су да сачекају 
командира карауле у камењару где су били мало сигурнији. 

У међувремену, када је група водника Васојевића кренула према 
караули ка њима је упућен један вод да им помогне код тачке Ц-4. Они то 
нису знали, јер нису имали радио-везу. Драган и водник се издвајају 50 
метара да се договоре шта да раде. Тада чују као да се камење одроњава. Не 
виде никог а имају осећај да је неко ту. Драган се окреће и подиже пушку у 
згиб рамена. Појављује се заставник који је био помоћник командира 
карауле. Рањен је у десну ногу - прострелна рана од снајперског хица. Сам је 
превио рану и кренуо пинц стазом према Батуши. Прилично је искрварио. 
Изнемогао, са пушком коју је држао о ременик, кретао се надоле и угледао 
Драгана и водника. Није знао ко су. Скочио је доле. Подигли су га у заклон. 
Објаснио им је да су рањеници смештени у Мусиној кући, да их нема много 
а да се он упутио ка караули по помоћ. Док је то говорио почео је да преврће 
очима и пада у несвест. Драган, који је био присутан када је капетан 
Лозница рањен из шиптарске заседе, знао је како треба поступити. Почиње 

да га дрма и тресе. Показује му три прста и пита га колико прстију види. 
Рањени заставник једва изговара. Други пут показује пет прстију. Заставник 
их види чистије. Када Драган покаже седам прстију заставник чисто каже: 
„Видим седам". Драган му каже: „Устај заставниче, твоја војска је уз тебе, 
младост је уз тебе, враћамо се на караулу". Заставник устаје и каже: „Ајде 
војско". Крећу нагоре. 

После двадесетак метара опет почиње паљба. Одлучују да се врате у 
село Кошаре, збрину заставника, који после исцрпљујуће борбе и рањавања 
није могао поново у битку, узму муницију и врате се на караулу. На путу 
према селу Кошаре наилазе на војнике који су ту били на стражи. Успели су 
да се споразумеју, мада је скоро пао мрак. У селу их је сачекао поручник 
„Дабар“. Његовом моторолом јављају капетану Ковачевићу да су у селу и да 
имају рањеника. Капетан Ковачевић је био испод њих на путу према 
караули код погођених БОВ-ова. Капетан им је рекао да ће доћи. Чекали су 
га. Ноћ је. Борци су један поред другог али се не виде. Ни сам не знајући 
зашто, Драган устаје и каже: „Браћо, данас смо имали јако тежак дан, а 
сутра ће бити ј још тежи, Не знам где су нам остали али знам да овде многи 
верују у Бога. Мислим да треба да очитамо оче наш“. Тада устају сви. Чује 
се само звецкање опреме. Драган почиње полако да чита: „Оче наш који... 
Сви тихо понављају за њим. Уто стиже капетан Микица Ковачевић. 
Заставника пребацују у Батушу. Микица им каже да ће доћи ујутру, донети 
храну и муницију, све што је потребно борцима на караули. Терористи су те 
ноћи били јако нервозни. Само су они пуцали. Драган и другови су изашли 
на стражу. Ноћ је била јако хладна. Били су исцрпљени од целодневних 
борби, промрзли и мокри. Очекивала их је неизвесност долазећег дана. 
Мучило их је питање да ли ће им нови дан донети смрт. 

Тог првог дана копнене агресије, на Велики петак, погинули су 
старешина и војник а деветорица рањени, од којих петорица старешина који 
су увек били испред својих војника. Наша линија одбране је стабилизована 
на самој граничној прти. Терористи на коти 601 на Раса кошаресу користе 
ноћ за утврђивање. Страховито брзо и дубоко се укопавају. Око 2 часа после 
поноћи колона од 300 терориста је из Албаније кренула у напад на Раса 
кошарес. По мрклој ноћи, повремено су палили батерије да осветле пут. Тај 
напад су зауставили припадници војне полиције мајора Иличића са 
положаја око карауле. Заставник Слободан Радмиловић, који је показао 
изузетну храброст и сналажљивост у командовању одељењем минобацача, 
испалио је осветљавајућу мину у последњем тренутку, јер су терористи 
пришли на само 10-15 метара од вода војне полиције у коме су били 
Ваљевци. Тада наши борци отварају страховиту ватру из аутоматских 
пушака и митраљеза. Бацају се бомбе. Воде се борбе прса у прса. Изузетно 
храбри Ваљевци одбијају напад. Терористи беже. Морал наших бораца је 
био изванредан, понајвише зато што је командант мајор Иличић био са 
својом војском свуда где су биле борбе. 

ВОЈСКО, МИ РЕЗЕРВНИ ПОЛОЖАЈ НЕМАМО 


Раном зором 10. априла опет почињу напади. Терористи са Раса 
кошареса, где су се утврдили, непрекидно туку наше одбрамбене положаје и 
караулу који су им испод као на длану, Из Албаније непрекидно, 24 часа, 
као што је данима касније чинио, агресор дејствује артиљеријом на потезу 
од карауле Кошаре до Морине и на другом правцу од Кошара до Ђеравице. 

Артиљеријску ватру из Албаније, из ширег рејона Бајрам Цури - 
Тропоја, наводили су француски професионални официри, које су наши 
борци открили електронским извиђањем. Иако су Французи били веома 
стручни и прецизни нису нам нанели велике губитке, јер су наши борци 
били добро утврђени и маскирани. Тако је на фронту карауле Морина, 
ширине 4-5 километара, за све време агресије, рањен само један војник. 

Мајор Шљиванчанин 10. априла издаје наређење да се вод за 
интервенцију са 36 бораца попне на Маја главу, држи је и по могућности 
удари с левог бока на терористе око карауле Кошаре, На челу вода је 
потпоручник Предраг Леовац који не познаје терен, па га зато води 
командир карауле Морина, водник прве класе Братислав Анђелковић, 
Долазе на Маја главу и запоседају је. Са 15 војника Леовац и Анђелковић 
крећу према албанској караули Падеж не знајући колико је терориста 
испред њих. Иду путем уз граничну линију. Излазе на вис да извиде 
ситуацију. Тада их уочавају двојица терориста, који се налазе поред бункера 
испред албанске карауле. Водник Анђелковић прецизном ватром са 400 
метара ликвидира једног. Међутим, тог тренутка велика група терориста, 
који су били стотинак метара од наших бораца, у подножју виса, отвара јаку 
ватру. Наши борци се повлаче према Маја глави. На врху остаје Леовац са 
25 бораца а Анђелковић се враћа на Морину. 

Леовац са својим људима ноћи у боровој шуми без уређених 
положаја. Изнемогли и промрзли спавају на мокрој земљи. Сутрадан држе 
положаје са којих ликвидирају патролу у којој је било пет терориста. Тог 
дана Леовцу и његовим борцима из базе покушавају да дотуре храну и 
опрему. Међутим, група која је ишла према Леовцу упада у заседу на 
Шкози. Гину три борца, а остали се враћају у базу, јер не могу да се пробију 
на Маја главу и дотуре опрему Леовцу кога терористи нападају снажном 
артиљеријском ватром и пешадијски. Леовац се не да. Са својим борцима 
одбија нападе. И другу хладну ноћ проводе на земљи у боровој шуми. 
Терористи настављају и 12. априла са снажним нападима. Леовац више не 
може да одбија нападе. Извлачи се потоком према Батуши. У селу узима 
још 15 бораца и камионима се поново пребацује на Морину. 

У међувремену је испланирана акција да се терористима на Маја 
глави удари с леђа. У првој етапи акције извршено је тактичко извиђање да 
би се видело да ли је могуће направити изненађење. 


САРАУЛА 


раср СОШвРЕС. 


Поток, 


МУСИНА 
КУКА 


22|терофист! 
300“ бој 


У“ је опљаз 
2" • 


војске уугослаите 


Тридесет бораца, које предводи капетан Жељко Гавриловић, иде од 
коте 809 изнад карауле Морина кроз шумицу. Стрељачки строј, максимално 
тихо и опрезно, по ударним и јуришним групама, пребацује се узбрдо 

скоковима. Испред строја су челни извиђачи. Претрчавањем и пузањем 
долазе на сто метара од терориста и потпуно тајно практично улазе у 
положај терориста спремни за изненађење. Одатле осматрају положај 
терориста, како су постављени, организовани и утврђени. Након тога се 
неоткривени повлаче. 

Ударну групу у којој је 40 добровољаца предводи потпоручник 
Леовац са још пет својих војника. Леовац, иако преморен и не познаје терен, 
поново креће у напад на Маја главу 14. априла. Потпоручник Леовац је био 
надасве храбар официр који је 1998. године у борбама са терористима био 
рањен. Гелер му је разнео вилицу. Са уграђеном шипком у вилици одмах, 
након краћег опоравка, тај млади официр, прави изданак српских командира 
и команданата, самоуверено и храбро поново је ушао у борбу са 
терористима. Група на челу са Леовцем иде према Маја глави. Подршку им 
дају артиљерија и водник Анђелковић са карауле Морина који минобацачем 
82 мм чисти терен испред Леовца. Група долази на 600 метара од самог 
врха. Леовац види неколико терориста на врху и са војником по уговору 
Костићем креће у свој последњи напад. Обојица пузећи долазе до ивице 
шуме. Леовац кроз оптички нишан на својој аутоматској пушци осматра. Из 
лежећег положаја прецизном ватром убија терористу на врху Маја главе. 
Тада га погађа снајпер. Метак улази у врат и пролази кроз јуначко младо 
срце тек стасалог официра. Леовац се не да смрти. Свестан је, иако тешко 
рањен. Бије своју последњу битку. Војници га стављају у шаторско крило и 
извлаче са места где је погођен. Моторолом јављају у базу да је рањен. У 
његовој чети шок. Његови војници одмах крећу са носилима горе према 
њему, да свог омиљеног, храброг командира који је у борби био први, 
испред свих, покушају да отргну из загрљаја смрти који је био све јачи, 
Долазе до рањеног Леовца. Стављају га на носила. Секунде које живот значе 
лете брзином сунчевог зрака. 

Борци са Леовцем на носилима трче кроз шуму низбрдо, нехајући за 
терористе. У трку се мењају на носилима. Још куца срце јуначко. Толико је 
у њему храбрости и љубави према отаџбини да му ни метак који га је 
покидао не може ништа. Код Садријине куће, недалеко од карауле Морина, 
рањеног Леовца чека санитет у коме је болничар, водник Павић. После 
једночасовног спуштања војници свог командира доносе до санитетског 
возила. Али откуцаји његовог срца све су слабији. Гаси се још један живот у 
борби за слободу отаџбине. Леовац више није свестан. Потпуно је блед, али 
још увек дише. Пркоси непријатељу и смрти. Стављају га у санитет. На путу 
према Ђаковици, код села Кореница, заувек престаје да куца храбро срце 
потпоручника Леовца. Нема више Предрага. Мајка Србија је изгубила још 
једног од најбољих синова који је ушао у строј легендарних бораца за 
Србију. На караули Морина мук. Водник Анђелковић плаче. А изнад нови 
рафали. 

Терористи су, након погибије Леовца, увидели да су им наши борци 
иза леђа. Зато се престројавају и покушавају да окруже наше борце који су 
заклоњени иза дрвећа и приручних заклона. У стрељачком строју праве 

обухват. Борци, иако им је командир Леовац рањен, држе линију уз борбу и 
нашу прецизну артиљеријску ватру. Међутим, јединица која је требало да се 
споји с њима на десном крилу не успева да се попне на Маја главу. После 
једноипочасовне борбе, у којој је погинуо један добровољац а тројица 
рањена, доноси се одлука да се група врати на полазни положај у рејон 
карауле Морина. 

Поручник Оливер Младеновић је претходног дана био 'на другој 
линији одбране државне границе на Опљазу. Требало је да заустави даље 
нападе терориста. Организовао је положај ширине 300 м. Борци су 
изградили заклоне и укопали се. Оливер је са својим војницима 400-500 
метара од коте 601 где су терористи који су на том вису имали 
противавионски и бестрзајни топ. Терористи 10. априла праве око Оливера 
полуокружење лево и десно. Отварају ватру из три правца из 
противавионског и бестрзајног топа и минобацача. Врше артиљеријску 
припрему пред напад. Терен је такав да терористи у нападу морају да се 
спусте са 601 у долину, па онда да иду навише до Оливерових положаја. То 
је омогућило њиховим минобацачима да све време наступања терориста 
гађају наше борце на положајима. 

Стотинак терориста спушта се пошумљеним тереном. Прилазе на 
око 120 метара. Оливер има 15 војника. РОН покушавају пробој на 100 
м ширине. На том делу је било 7-8 наших бораца. Ту је мали успон према 
нашим положајима. Мине падају на пола метра од заклона за стрелце. 
Терористи у нападу отварају ватру из стрељачког наоружања. Борце је 
поручник припремио да користе паузе у пуцњави, да се спусте у заклоне кад 
пуне оквире, да се када чују лет мине спусте у заклон, да осматрачи 
непрекидно осматрају. Млади поручник је стечено знање на Академији 
успешно примењивао у пракси у тешкој борби, штитећи поверене му 
војнике и бранећи државу. Наши борци жестоко пуцају. Због силине њихове 
ватре терористи не могу даље. Борци, за разлику од терориста који су 
топовима и минобацачима све време напада тукли. наше положаје, нису 
имали артиљеријску подршку. Током ураганских напада терориста, 
поручник Оливер је преко мотороле говорио борцима расутим на положају 
300 м. ширине: „Војско, ми резервни положај немамо". Или ће одбранити 
положај или ће херојском смрћу у борби ући у легенду. 

Иако им је артиљеријска подршка била неопходна Оливер је, знајући 
да га прислушкују, преко мотороле смирено говорио: „У реду је. Подршка 
ако може". Борци су били смирени и без страха. Данима падају киша и снег. 
Оливер је са својим војницима, без замене и одмора, био на положају од 9. 
до 18. априла. 

Другог дана напада добио је подршку минобацача из Батуше, након 
чега су се терористи повукли на 601 и више нису покушавали да крену у 
напад на том правцу. Када се консолидовала линија ухваћен је терориста 
који је рекао да су га из Швајцарске, преко Италије и Албаније, послали на 
Кошаре. Испричао је да су пре кретања на положај пили неке таблете под 
чијим дејством срљају као опијени, без страха. То нормалан човек не ради. 


91 


Милован Дрецун Други косовски бој 


Сем тога, на два дана су добијали смену, а наши борци су без престанка 
данима били на положајима, под борбом. Оливер и његови борци били су 
поносни на себе, јер су успели да зауставе даљи продор знатније 
надмоћнијих терориста. А њима се поносе њихови ратни другови и 
поносиће се наш народ за чију су се слободу борили. 

Таблете о којима је ухваћени терориста причао саставни су део 
обуке коју су терористи пролазили по тзв, Бинишијевом принципу. Дукађин 
Биниши је анестезиолог из Ђаковице, који је обучавао хрватске војнике за 
операције етничког чишћења Срба „Бљесак“ и „Олују". Након тога, ЦИА га 
је одвела у САД. Вратио се на Космет са доласком КФОР-а. Постављен језа 
директора Клиничко-болничког центра у Приштини. По Бинишијевом 
принципу су обучавани и терористи за напад на Кошаре. Ради се о 
класичној обуци која траје три недеље, али уз примену стимулативних 
средстава кроз исхрану, што они који су на обуци не знају. Употребом 
стимулативних средстава - дрога изазива се промена нивоа свести, брисање 
страха. Након такве обуке „заморчад“ иду без икаквог страха. Ако су 
погођени у руку или ногу не осећају бол и иду даље. Такво стање траје 
неколико месеци и изазива оштећења психе. Управо на Кошарама, код 
побијених или заробљених терориста, пронађене су таблете које су редовно 
узимали а нису знали о каквим се таблетама ради. Фанатични јуриши 
терориста, без икаквог страха због могуће погибије, били су свакодневна 
појава. На Кошарама су уочени и драстични случајеви. Терористи којима. 
метак или гелер откину део руке или мишић на ногама настављају јурише 
као да се ништа није десило. 

Поподне агресор уводи резерву, појачавајући први талас напада у 
коме је између 3.000-4.000 терориста а на нашој првој линији само гранични 
батаљон ојачан водом војне полиције. Због силине ватре и изразито 
неповољног положаја за одбрану, јер терен пада ка нама, борци постепено 
прелазе на резервне положаје, знатно повољније за одбрану. Војници 
напуштају објекат Раса кошарес, чији је врх у облику купе, јер изразито 
доминира па је лак циљ за артиљерију која га са албанске стране жестоко 
туче. Каменити врх онемогућава било какво држање, а ефекат артиљеријске 
ватре је велики. На Маја глави са албанске стране терористи су имали већ 
изграђене бункере и склоништа. Албанска артиљерија и НАТО авијација 
стално су тражили наше минобацаче и артиљерију да би их спречили да 
пруже подршку борцима на првој линији. У првом таласу терориста који су 
нападали било је доста муџахедина, страних плаћеника, окорелих и 
фанатизованих терориста. За нападе користе постојеће објекте у Албанији - 
изузетно јаке бункере, отпорне и на атомске ударе, који су повезани 
подземним ходницима. Достигнуте положаје терористи су веома брзо и јако 
утврдили и бетонирали. 

Група граничара водника Ивана Васојевића, међу којима је био и 
војник Драган Грубић, након ноћи проведене у селу Кошаре са капетаном 
Микицом Ковачевићем, кога су граничари изузетно ценили и поштовали, 
креће ка караули Кошаре. Иду пинц стазом која води од села Кошаре до 

Мусине куће где се прелази поток и излази на пинц стазу која води право на 
караулу. Микица и водник имају 15 војника. Иду веома опрезно што од њих 
захтева капетан Ковачевић који је, по речима његових гргничара, чувао 
сваког свог војника као сина. Наилазе на исцепану кошуљу маслинасто- 
зелене боје. Долазе до Мусине куће. Одатле је ризично ићи „пинцгауером". 
Излазе из возила. Узимају конзерве и хлеб. У распореду два по два, са 
размаком од 20 метара, крећу пешице пинц стазом ка караули. На задњој 
кривини, из жбуна испред њих, излазе три наша војника. Кажу им да се 
склоне јер су близу „Турци“. Склањају се с пута уз брдашце. Ту их је 
сачекао веома храбар војник Томислав Рачић. 

Крећу надоле, с друге стране, да би однели храну и муницију 
борцима који су све време на положајима. Ту је био трактор којим је водник 
Рачић дошао. Грубић, Џамић и Небојша крећу према трактору с намером да 
га упале и брже дођу до својих другова. Чим су дошли до трактора 
терористи су припуцали на њих из митраљеза ДШК 12,7 мм. Драган трчи. 
надоле. Стаје као укопан. Са њим је и Трајковић који такође стаје. У једном 
моменту Драган осећа топлину метка близу главе. Има осећај као да је 
авион прошао поред његовог увета. Баца се на земљу и окреће главу у 
правцу одакле је терориста тукао. Прави се мртав. На неких 300 м види се 
ватра из шуме. Драган се брзо окреће, леже на стомак и почиње да пупа у 
правцу ватре. Један метак је рикошетирао и отишао нагоре. Драган викне: 
„Трчи Џамо, трчи Трајко, трчите". Борци пролазе поред њега и заузимају 
заклон. Драган престаје да пуца. Устаје и пребацује се. Долазе до камењара 
иза карауле. Тог дана борбе су почеле тихо, стидљиво, метак по метак, 
рафал по рафал, мина по мина, све жешће и чешће. Ту им се придружује 
војна полиција. 

Драган и један минобацачлија, који је знао где стоје „зоље", крећу 
према караули која је на 30 м. Драган узима моторолу од једног старешине 
војне полиције и тражи „Елана". Добија га на вези и пита одакле бије 
снајпер. „Елан" му објашњава. Драган са две „зоље" гађа место које је око 
200 м од карауле према Морини уз граничну линију. Снајпер је заћутао 
десетак минута. Драган наставља да гађа „зољом" кућицу која је била 30-40 
м од граничне линије у њиховој територији. Прва ракета прелеће преко, 
друга испод, трећа опет испод. Ништа се не дешава. Преко пута њих водник 
Тома Рачић и Југослав Зорић испаљују мине из минобацача 60 мм према 
коти 601. Пошто је Зорић био на десетак метара, Драган подиже „зољу" и 
опаљује. Барутни гасови му мало опрље десну страну косе и обрве. Борци 
жестоком паљбом желе да спрече терористе да прођу. Затим силазе десетак 
метара ниже у бориће. Остале „зоље" су биле у заклону испред кога је била 
чистина коју су морали да прођу. Драган је хтео да крене према заклону али 
му његов саборац није дао, јер је он хтео да оде по „зоље" а да му Драган 
даје подршку. Уследио је покрет руку - длан о длан и Драганове речи: „Ајде, 
крећи". „Груби, брате, чувај се" рекао је борац и почео да трчи. Драган 
чврсто стисне обарач и изађе испред борића да га терористи виде. Понесен 

храброшћу свог друга хтео је да скрене пажњу на себе. Отвара паљбу. Не 
пушта обарач док не испразни свих 40 метака из оквира. Онда прави колут 
назад, па колут у страну, у бориће. Мења оквир, устаје и наставља да пуца. 
Па се опет баца на земљу и откотрља у бориће. За то време борац који је 
трчао преко чистине улази у заклон, отвара сандук са „зољама", ставља све 
„зоље" на леђа и спрема се да поново почне трку са смрћу до својих 
сабораца. Успева да буде бржи од смрти. 

Борци се враћају на првобитни положај и настављају да пуцају. Прва 
„зоља" је прешла преко кућице, друга и трећа такође падају на линију где су 
терористи, али опет почиње да дејствује снајпер. Метак из снајпера пролази 
на метар од бораца. Минут након тога терористи отварају жестоку 
минобацачку ватру. Почињу да дејствују и минобацачи 120 мм с албанске 
стране. Наши борци испаљују још једну „зољу" према кућици. Тада још 
један снајперски метак удара на 30 цм у камен испред бораца и одбија се. 
Чује се тупи звук. Борци се бацају у бориће и крећу у караулу. Испред њих 
је, међутим, импровизовани фудбалски терен који не могу да претрче а да 
их терористи не виде. Пре тога је на борца који је кренуо преко терена 
отворена митраљеска ватра. Јасно им је да би то било самоубиство. Враћају 
се назад до осталих граничара и војне полиције у камењару. Наши борци 
дејствују из минобацача 60 мм а терористи са 120 мм. Почиње да ромиња 
киша. Ватра је све жешћа. Гранчице које су ломили гелери и каменчићи 
падају на све стране читава два сата. Једни на друге жестоко пуцају. 

Драган и његов саборац, који је претрчавао чистину када је ишао по 
„зоље", враћају се на првобитни положај. Гледају одакле туче митраљез. 
Борци испаљују 20 тромблона што из заклона што стојећи из руку, да би 
зауставили терористе да уђу на караулу. Неутралишу митраљез. Међутим, 
минобацачка ватра је све ближе а и све јача. Терористи покушавају да 
неутралишу браниоце карауле, погоде наш минобацач и крену у јуриш. 
Наши борци немају подршку минобацача 82 мм из Батуше. Остају им још 
само три мине. Упорно се боре стрељачком ватром. Тог дана је дошло до 
борбе прса у прса. Наши борци и они. Малобројни браниоци границе нису 
се надали да ће морати да се повуку с карауле. Војник који је био с 
Драганом:каже му: „Ајде Громе, брате, да сакријемо ове две „зоље" када се 
вратимо да знамо где су, да можемо да их одрадимо". Тако су и урадили. 

Терористи заузимају оближњи вис и одатле убитачно туку наше 
борце који се повлаче до следећих положаја и праве борбени распоред. 
Владан Чкребо је на зачељу колоне од 20 војника, са митраљезом М-84 - 
„Цеца". Драган је претпоследњи. Крећу се с размаком од 20 метара. Пуца се 
на све стране. Одједном војник испред Драгана нестаје. Драган сачека 
Чкребу и пита га шта се дешава. Њих двојица остају сами. Чкребо има 
митраљез а Драган аутоматску пушку и 400 метака. Крећу сами до Мусине 
куће. Спуштају се до потока, Драган га прескаче али Чкребо не може са 
„Цецом“. Скида митраљез и баца га преко потока Драгану који не успева да 
га ухвати. Митраљез пада у воду. Улазе у поток обојица, ваде митраљез из 

воде и скроз мокри настављају даље не знајући шта их чека иза следеће 
букве, бомба на потез, мина или терориста. Долазе близу Мусине куће. Чују 
гласове. Спуштају се, чекају десетак минута и крећу уз поток навише. 

Излазе на брежуљак и виде 5-6 терориста обучених у црне униформе 
који иду пинц стазом. Терористи иду опуштено. Драган и Чкребо расклапају 
ногаре митраљеза и. спремају се за борбу. Драган каже: „Кад ти скроз приђу 
пуцај" и узима бомбу од Чкребе. Терористи им прилазе. Чкребин митраљез 
штекће. Драган баца бомбу и отвара рафалну паљбу из аутоматске пушке. 
Ликвидирају терористе. Чекају 4-5 минута да виде да неки терориста није 
жив. Затим се склањају. Настављају даље. После пар километара кроз шуму 
силазе на пинц стазу где срећу капетана и заставника са групом војника који 
су кренули према њима. Драган им каже да горе немају шта да траже. „Горе 
је хаос, изгубили смо наше док смо ишли овамо. Ја и Чкребо смо сами 
успели да дођемо до вас". Капетан је рекао да треба сачекати остале. Ускоро 
је дошао водник са групом војника која је залутала. Драган их пита: „Зашто 
сте нас оставили". Они им кажу да су се вратили, тражили их и звали. Тада 
се сви загрле и изљубе. 

Ускоро стиже заменик команданта 53. граничног батаљона, мајор 
Драгутин Димчевски, човек који је изузетно добро познавао границу, био 
неустрашив и са којим сам 1998. године имао блиских сусрета са албанским 
граничарима који су и пуцали на нас док смо снимали прилог о граници. 
Мој ратни друг Димче је са десетаром био на положају код карауле. Морали 
су да се повуку, јер су им терористи убацили мину директно у ров. 
Срећомгтај део рова је био празан. Димчевски одлучује да заузму положаје 
на том месту и на брду. Стиже 20 добровољаца који се распоређују на 
положај с војницима. Остају на тим положајима. 

Драган Грубић, храбри граничар, који ми је део онога што се 
дешавало њему и његовим друговима на Кошарама послао забележено на 
касети, коју је снимио у манастиру „Успенија", замолио ме је да у књигу 
убацим и ове његове речи. Поштујем жељу тог хероја. 


„Миловане, ово бих волео да напишеш за све војнике са 
карауле Кошаре који су пали за слободу, који су испољили храброст 
за српство, за братство, за све које смо изгубили, за инвалиде, за оне 
који су храбро пали. Одајем им почаст, дивљење и нек им је вечна 
слава - амин. А за мене лично желим да захвалим Богу, мајци 
божијој, оцу Стевану Крунићу, манастиру „Успенија“ у Бачком 
Петровом селу, јер да није било њих ја не бих испричао ово што сам 
испричао. Хвала им. Хвала и Миловану Дрецуну, великом борцу, 
човеку који није заборавио ниједног рањеника ни борца, великом 
патриоти ове наше земље. Хвала му што је борац за православље и 
истину. Нека Бог чува и нека Бог подари здравље и срећу њему и 
његовој породици. Велики поздрав и поштовање капетану Микици 
Ковачевићу, који је грчевито и несебично бранио границу. Поздрав и 
поштовање водницима Александру Шаранчићу и Аљоши Уковићу 

из извиђачко-диверзантске чете, поздрав одреду „Громова". Велико 
поштовање и поздрав свима који су се борили у било ком рату за 
нашу отаџбину. 


Драган Грубић, 
са вером у Бога и крст часни". 


Хвала теби ратниче и твојим друговима што исписасте славну 
страницу наше борбе за слободу и што мене почаствовасте да забележим 
вашу херојску борбу. 


ГРОМОВИ 


Драган, Чкребо и Кривокућа, изузетни борци, били су део групе коју 
је водник Александар Шаранчић оформио на караули Кошаре под називом 
„Громови". Та група је 1998. године поднела највећи терет у одбрани 
државне границе код Кошара од терористичке агресије из Албаније. У 
трупи су били војници: Драган Вучковић - „Дозер", Милован Вујовић - 
„Вујке", Слободан Ненадић - „Песник“, Драган Кривокућа , Драган Грубић, 
Игор Костов, Горан Цветковић, Владан Чкребо, Миодраг Стојковић - 
„Вучјак - Листер". Сваки „гром“ је у џепчићу носио један метак да се убије 
ако га терористи ухвате без муниције. На војничким плочицама које су 
носили око врата било је исписано: „За крст часни и слободу златну". 

Другог дана копнене агресије на правцу карауле Кошаре група од 7 
граничара, који су били на положају код старе карауле, упорно је држала 
линију. Они, су најдуже држали линију одбране на том подручју. Међутим, 
када су терористи поставили положаје изнад њих морали су да се повуку 
иако линија коју су држали није пала. Група у којој су и „громови“ у 4,30 
часова кренула је према караули потоком не знајући да су тамо терористи. 
Вујкета и десетара гађају снајперима. Десетара погађају у руку. Залежу. 
Блокирани су. Водник претрчава до њих и извлаче их. Иако шума није 
олистала, искусни граничари се неопажено провлаче кроз редове терориста 
и долазе до наше друге линије одбране. 

Бранка Ристановића - Ристу и његовог друга, док су са коте 601 
ишли узбрдо приликом претрчавања пинц стазе гађају терористи. Ристо 
види снајперисту који стоји на стени изнад и тражи циљ. Ристо претрчава у 
заклон, па његов друг. Наизменично претрчавају. Ристо излази на брдо 
изнад карауле зове друга Чакија, који се не јавља. Ристо мисли да је погођен. 
Креће према караули, улази у бориће изнад карауле и сакрива се. Чује 
Шиптаре како на српском вичу: „Предај се војско". На караули види 
терористе. Двориште се црни од њихових униформи. Неки терористи имају 

маскирне и наранџасте униформе. Поред њега пролази терориста с дужом 
брадом у црној униформи. Види Ристу. Каже му: „Контрољ". Риста му 
климне главом. Терориста одлази. Двојица терориста, међутим долазе Ристи 
иза леђа, у наш бункер. Навлаче наше остављене униформе. Један терориста 
с пушком на рамену, излази испред Ристе који чучи. Скида пушку. Риста је 
бржи. Рафалом га сече преко стомака. Прескаче преко мртвог терористе. 
Други терориста претрчава поред бункера. Риста почиње да бежи. 
Терористи распаљују по њему. Гађају га снајпером. Риста трчи битку за 
живот. Прескаче стену, улази у поток и трчи кроз воду да заметне трагове. 
Терористи јуре за њим. Риста је бржи. Ускоро излази на ливаду где су наша 
возила. 

Током тих ратних година 1998. и 1999. „громови" су, војујући за 
слободу наше Србије, у борбу ишли и из ње се враћали са песмом: 


„На планини високој Сви за једног, један за све. 
крвави се бије бој. нека памте Шаранове громове. 
Са ње песма ори се Где је један ту су сви 

устај громе бори се. Шаранови громови". 


Десетар Славољуб Шарац, који је са десет војника претходног дана 
одбио све нападе око 500 терориста са положаја 70 м од граничне линије, и 
другог дана одбија силовите нападе терориста који су већ запосели 
доминантне висове. Једанаесторица величанствених херојски се бори 
против побеснелих хорди терориста све до 16,00 часова. Тада не могу више 
да издрже артиљеријску ватру са свих страна: са Маја главе, Раса кошареса 
и старе карауле и силовите пешадијске нападе. Терористи, који наше борце 
виде одозго са околних висова, врше артиљеријско прострељивање терена 
што је изузетно опасно. Исцрпљени од дводневних борби са 50 пута 
бројнијим агресором и од артиљеријске ватре, извлаче се на резервне 
положаје. У жестоким биткама нису имали губитака. Срећа је још једном 
била уз храбре. Извлачење је изузетно тешко. Док се једна група извлачи, 
друга одбија напад отварајући ватру да их терористи не би заробили. 
Резервни положаји су по дубини иза карауле. Извлаче се без губитака. 
Терористи улазе на наше основне ватрене положаје. Ти први положаји су 
могли да се бране да су наши борци прешли 200-300 м у Албанију и 
запосели доминантне висове. Наше снаге, међутим, нису улазиле у 
Албанију. 

Наши борци напуштају и караулу која никако не може да се брани, 
јер терористи контролишу околне висове. Изузетно храбар борац, водник 
Рачић, док су терористи улазили на караулу пришао је с намером да је 
запали. На капији је наишао на терористу. Био је бржи и убио га, али је 
морао да се повуче неуспевши да запали караулу. Потпуковник Ђурковић 
извлачи Димчевског и његове војнике са граничне линије која више не 

може да се брани. Око 19,00 часова терористи запоседају три доминантне 
тачке: вис Раса кошарес 300 м од граничне линије, вис Маја главу на самој 
граничној линији, без могућности да даље напредују, и улазе у напуштену 
караулу где одмах праве медијску представу проглашавајући улазак на 
напуштену караулу, која ни теоријски није могла да се брани, „великом“ 
војничком победом. По „истинитом“ извештавању познати СММ је први 
прославио ову „победу" својих љубимаца - терориста. Војнички, међутим, 
агресор није ништа постигао, сем психолошког момента да су ушли на 
караулу Кошаре. Био је то први и последњи „успех" и све што су успеле да 
ураде здружене снаге фанатизованих терориста и плаћеника, албанске 
армије, НАТО снага и авијације у скоро двомесечној ретко виђеној копненој 
агресији из Албаније на правцу наших караула Кошаре и Горожуп у којој је 
учествовало у првим јуришним таласима око 8.000 терориста и припадника 
албанске армије а у другим ешелонима око 19.000 уз подршку НАТО 
авијације и стратегијских бомбардера. Копнену агресију је зауставило око 
2.000 наших јунака, достојних наследника наших косовских витезова. 

Наши борци запоседају резервне заклоне на првој линији предњег 
краја одбране око 100 м од граничне линије и већ сутрадан, 1]. априла, 
крећу у нападе на утврђене терористе на Раса кошаресу и Маја глави с 
циљем да их одатле збаце, јер би онда они морали да напусте своје 
положаје. Стратези НАТО су брзо схватили да њихове снаге не могу даље и 
још брже прешли у одбрану. Нису смели да повуку своје јуришнике јер би 
онда наше снаге кренуле у контранапад. 

Тог дана покушао сам с Томом да се пробијем према караули, да 
снимимо борбе на првој линији, али нисмо успели јер се успостављала друга 
линија одбране, тако да смо већи део дана провели изнад Батуше и у селу 
Кошаре у разговору са борцима који су долазили са положаја око карауле и 
формирали нову линију одбране на том месту. Затим смо отишли на 
суседну караулу Морина. С обзиром да сам тамо годинама ишао, кренули 
смо сами. Ново је било да је терен према Морини био миниран али 
обележен жутом траком. Нисмо се најавили па смо бринули да нас не скину 
наши борци или да не налетимо на неку мину. Када год би „пајерови" 
точкови добрано упали у блато из кога смо једва излазили, помислили 
бисмо да је ту мина. Борци који су били на положајима, којих пар дана пре 
тога када смо били на Морини није било, зачуђено су нас гледали из 
заклона. Махали смо им с три прста да виде да смо Срби. На последњој 
деоници добро ми знаног пута до карауле не видим никога. Лево су две 
погођене куће од НАТО авијације. Савлађујемо последњи успон и велику 
кривину. Излазимо на омањи плато где има неколико кућа. Близу смо 
карауле а нигде никога. „Да не утрчимо терористима у руке" каже ми Тома с 
осмехом. Репетирам и моју и његову пушку, дајем му бомбу, узимам другу 
у леву руку. У десној ми је пушка. Долазимо до разрушене карауле. 

Колико сам лепих тренутака провео на једној од најлепших караула, 
колико сам лепих снимака направио. Сада је то само гомила камења. И даље 

не примећујемо никога. Нека језа пролази кроз мене. Правим план у глави 
ако наиђемо на терористе прво пуцам рафално из пушке десном руком а 
онда активирам бомбу левом руком да ме не ухвате живог. „Да ли да идемо 
горе" - прену ме Тома. Горе је била наша осматрачница на самој граничној 
линији одакле се види њихова караула Каменица. „Не" - кажем му, „сувише 
смо лака мета за минобацаче и авионе са возилом". Око нас је било бар 
тридесетак кратера од мина које су са околног виса испаљивали терористи. 
Враћамо се у прве куће. Улазимо у двориште. Тад излазе два наша војника. 
„Откуд ви" питају. „Идемо са Кошара". Распитују се како је тамо. 
Објашњавам им, док се из правца Кошара чују детонације и пуцњава, да су 
жестоке борбе. „Где вам је командир". „У заклону испод, где се рачва пут, 
па лево". Поздрављамо се и одлазимо. Скрећемо на рачви лево. Чак и моћни 
„пајеро" с редуктором није могао без гурања да се провуче блатњавим 
сеоским путем под нагибом. Уто нам испушта гума. Мењамо точак. 
Потпуно мокри, блатњави, промрзли долазимо до куће у којој је командир 
карауле, али он је на терену. На брзину испијамо кафу и крећемо назад за 
Ђаковицу. Полако пада мрак а ми немамо резервни точак. 

По мраку улазимо у Ђаковицу. Одлазим код мог старог ратног 
друга, потпуковника Јевтовића, који ми је у касарни 53. граничног батаљона 
у Ђаковици, 1998. године, поклонио топографску карту Космета без које 
сигурно не бих избегао да у те две ратне године не упаднем у замке 
пау и да прокрстарим Космет преваливши само у време агресије 
26.000 км, а да нигде не залутам. На карти је написао, мени изузетно драгу 
посвету: 

„Миловану Дрецуну, срдачно, 
припадници Приштинског корпуса, 
У Ђаковици, јуна 1998. године." 


Ту, карту чувам као ратни сувенир, надасве драгу успомену и 
користим је и сада док пишем ову књигу. 

„Јевто, дај нешто за вечеру, читав дан нисмо јели". Мој ратни друг с 
којим сам много пута обилазио границу нашао нам је неке конзерве. 
Одлазимо до пуковника Ђошана, у његов штаб. Ђаковица те ноћи делује 
сабласно пуста, али се зато на разгласу Радио-Ђаковица ори наша музика и 
женски глас који често, громогласно понавља - Радио-Ђаковица. Ђошан нам 
даје једног старешину да дежурамо с његовим противавионцима на околном 
брду и снимимо евентуално дејство наше одбране или њихове авијације. А у 
зору, после још једне у низу непроспаваних ноћи, поново на Кошаре. Тада 
нисам знао шта нас наредних дана чека на подручју Кошара и колико смо 
близу ситуацијама у којима је смрт ближа од живота. 

Случајност или нешто друго, тек, две године од агресије, поглавље о 
нападу на Кошаре за ову књигу пишем управо за Ускрс. пплаНирЕНо Иове 
2001, као и за тај Ускрс 1999, ромиња киша. Неко је тако хтео. Можда они 
наши хероји, наши Обилићи, младост Србије, моји ратни другови који 
животе младе оставише бранећи Србију на Кошарама и свуда по Космету, 

траже од мене да не дозволим да се њихов хероизам и смрт у коју јуначки 
одоше, бранећи отаџбину, забораве, омаловаже и обезвреде. И неће док је у 
мени живота. Кунем вам се, вама херојима чије сени сада лутају изнад 
Кошара, Горожупа, Дренице, Чичавице и походе моје мисли, вама чијег сам 
чојства, јунаштва, крварења и умирања био хроничар, да ће истина о великој 
војничкој победи коју ви, припадници Војске и полиције, извојевасте против 
агресора, живети и да ћу све учинити да се вама поносе генерације које 
долазе. Нећу дозволити да ме кукавице и дезертери, они којима слобода није 
света ућуткају, да ме спрече да нашем народу испричам какве храбре синове 
има Србија, да сте јуришали и умирали за слободу свету и да нема Србије 
без слободе и да за бити Срба ако не поштују и не славе своје хероје. Због 
вас. Због тога што сте одлазили у смрт са. Сре јом на уснама. 

Ова књига ће бити део наше историје чија ћете ви обогаљени, живи 
и мртви хероји - Обилићи, бити најсветлија страна. Онима који желе да 
поцепају ту страницу, да избришу овај запис, да вас - хероје осрамоте и у 
заборав пошаљу поручујем да се сете речи нашег часног кнеза Лазара који је 
за слободу Србије војевао и живот дао: „Ко је Србин и српскога рода а не 
дошо у бој на Косово..." Не блатите јунаке који за слободу наше заједничке 
отаџбине крвљу својом младалачком натопише свету српску земљу и 
животе своје дадоше. Не газите по њиховим жртвама и гробовима. Немојте 
их ви кукавице, савремени Бранковићи, који не стадосте уз раме својој 
браћи по крви да заједно од злотвора мајку Србију одбранимо, у њиховом 
вечном спокоју узнемиравати, већ се сенима ратника - јунака поклоните и за 
мир њихових душа помолите, а они ће вас чојством, јунаштвом и љубављу 
према јединој нам отаџбини даривати. Биће то божји дар за вас који слободу 
и борбу за слободу отаџбине и свог народа под ноге бацате а Србију туђој 
војничкој чизми нудите. 

Трећег дана копнене агресије из Албаније, на Ускрс 11. априла, 
наши борци крећу у нападе на терористе с циљем да их збаце с објекта Раса 
кошарес и Маја глава, Јединица на чијем су челу капетани Срђан Кошанин и 
Ненад Глигоревић кренула је преко Батуше на коту 601 на Раса кошаресу. 
На стотинак метара од коте 601 наилазе на ретку шуму. Десно су борићи, 
Колона се креће растресито. Борци се појединачно пребацују, претрчавају 
20-30 м од дрвета до дрвета. Челну патролу предводи водник Драган 
Комарица. Иза њега је заставник Радмиловић. Челна патрола у којој су била 
три борца, водник Комарица и заставник Радмиловић уклињује се у 
терористичке редове. Борци стају, заклањају се иза букви око којих је снег. 
Ногама копају снег око стабала и у тим рупама се заклањају. Терористи 
држе полукружне положаје који иду дуж потока који на том делу повија. 
Идеално су посели линију по вису који су утврдили добро урађеним 
бункерима од дебелог дрвета. 

Заставник тада уочава терористичког официра на 30-40 м испред. 
Официр са брадом имао је америчку пушку М-16 и официрску торбицу. У 
руци држи бусолу. Излази иза букве и нешто мери. Не види нашу челну 
патролу. Заставник Радмиловић и још један војник из групе узимају га на 

нишан својих пушака. Отварају ватру и убијају га. Био је то плаћеник - 
муџахедин из Скопља. Изненађени терористи, који нису видели да им је 
наша патрола пришла тако близу, одмах отварају паклену ватру. 


џорин“ 


Се 
Зои 
а 


– | | М 


сеје влтушт 


Покушавају да извуку свог погођеног официра. Притрчава му 
огроман терориста. Борци и њега погађају. У неуспешним покушајима да 
извуку плаћеника гине још четворица терориста. Десно од наше патроле 
која се уклинила претрчавају двојица терориста. Једног скида наш 
снајпериста а другог рањавају остали борци. Терористи окружују патролу. 
Наши борци почињу да се извлаче. Претрчавају један по један. Водник 
Комарица претрчава брисани простор не знајући да трчи последње секунде 
свог младог живота. У главу га погађа снајпериста. Још један Обилић одлази 
у смрт и улази у строј хероја бранилаца Србије који су животе дали за 
слободу отаџбине. Исти снајпериста гађа и заставника Радмиловића. Метак 
погађа тромблонски нишан на заставниковој пушци и пролази му преко 
претију десне руке. Од силине ударца куршума заставник пада, али брзо 
устаје и наставља даље. Борци се извлаче до положаја испод 601 код 
брвнаре. Ту, међутим, гине један граничар док прелази од заклона до 
брвнаре. Погодио га је терориста који је пришао на 50- 60 м и отворио ватру. 

Главнина наше јединице за то време примећује терористу - стражара 
који се извлачи према 601. Застају и чекају десетак минута, Чују јаку ватру 
коју су терористи отворили на суседну јединицу. Примећују груписање 40- 
50 терориста који прелазе на десно крило у намери да их окруже. Капетан 
одмах шаље митраљесца, снајперисту и неколико војника да спрече 

терористе да их окруже. Енергичном ватром та група спречава терористе да 
изврше обухват наше јединице. Тада прилази главнина терористичких снага. 
која почиње делимичан леви обухват. Почиње жестока битка. Капетан 
Кошанин, који је био једну од својих последњих битака, шаље групу бораца 
да се спусте ниже и спрече терористе да направе леви обухват и дођу 
јединици иза леђа. Битка се распламсава. Терористи су изнад наших бораца 
одлично утврђени. Док траје битка терористи стално покушавају да заплаше 
борце муџахединским поклицима. Неки од њих, вероватно плаћеници из 
БиХ, на српском довикују: „Доћи ћемо вам на кафу у Батушу". Међу 
терористима који су сви у маскирним има и оних у америчким Уни рормама. 
Због силине ватре којом терористи са положаја изнад наших бораца 
непрестано туку јединица не може у фронталном нападу да пробије 
терористичку линију. Битка траје до вечерњих сати када почиње да јењава а 
наши борци остају на достигнутим положајима. 

На другом правцу око 100 добро опремљених терориста кренуло је у 
напад из правца државне границе на наше положаје на Шабановим 
ливадама где су 13 војника и водник били на утврђеним положајима у 
боровој шуми кроз коју је ишао напад. Вод војне полиције био је на десном 
боку према Ђеравици са задатком да крене у напад на утврђене терористе. 
Када је вод војне полиције, при покушају да разбије стотинак добро 
утврђених терориста, остварио контакт са терористима почела је жестока 
артиљеријска ватра с албанске стране. Након добре артиљеријске припреме 

ројнији терористи су јурнули у напад на вод војне полиције и на основни 
положај где је било 13 наших граничара на челу са водником. Вод војне 
полиције прихвата борбу. Гине један борац а другог рањавају. Вод се 
помера према основном положају где су граничари и спаја се с њима. 
Заједно бране линију ширине 1.200. м. Терористи концентришу снаге према 
њима. Крећу у силовите фронтално нападе. На свака два метра је по један 
терориста. Прилазе на 50-60 м одакле су најефикаснији. Напади су жестоки. 
Артиљеријска ватра по нашим борцима је јака и прецизна. Зато се борци 
извлаче на резервне положаје. Међу последњима на нападнутом положају је 
војник Драган Миличевић звани „Шумар" из Трстеника. Искусан борац из 
мартовске класе војника 1998. која је поднела највећи терст у борбама с 
терористима те године и следеће у одбрани земље од агресије. Драган је 
штитио извлачење својих другова жестоком ватром из митраљеза М-84. 
Дивном момку, оличењу храбрости и поштења у кога су војници имали 
поверења, Драгану нестаје муниција. Митраљез је празан, али јунак ни тада 
не помишља на повлачење. Терористи јуришају, све су ближи. Драган 
одлази у суседни заклон по аутоматску пушку, узима је и отвара ватру. 
Својим животом штити животе другова. Истој генерацији припадају. Тек су 
кренули у живот а већ су били на бранику отаџбине где су полагали најтежи 
животни испит. И положили су га највишом оценом - часно и јуначки. 
Некима су, при томе, заувек престала да куцају јуначка, младалачка срца 
препуна љубави за Србију а жељна нежних уздисаја, страствених загрљаја. 
девојака њихове генерације. 

Другови кажу Драгану: „Хајдемо". Он узима борбени ранац. Тада 
каже саборцима: „Станите, остао ми је митраљез у заклону". Враћа се по 
митраљез. Не жели да га остави терористима, иако је празан. Трчи према 
заклону. У тренутку док је, не размишљајући о смрти, трчао последње 
тренутке свог живота, четири до пет терориста, који су пришли на 30 м од 
нашег заклона, отварају ватру из митраљеза на Драгана. Рафал прекида све 
Драганове младалачке снове, планове, наду и у црно завија мајку која га је 
дојила и над њим стрепела и оца који га је у војску послао надахнувши га 
јунаштвом, Пошао је по митраљез, погинуо је од митраљеза. Последњим, 
недовршеним кораком закорачио је Драган у строј најхрабријих синова 
Србије. Живеће у сећањима својих сабораца и покољења која долазе и овој 
књизи која ће остати да, док је Срба и српскога рода, сведочи о хероизму 
бораца за одбрану Космета. Привилегија је и част отићи тако храбро у смрт. 
То могу само пробрани, најбољи синови наше отаџбине. 


СУДЊИ ДАН ПОДНО МАЈА ГЛАВЕ 


На Маја главу је кренула група од 60 наших бораца. Двадесет бораца 
води потпуковник Ђурковић - „Вељко“, других двадесет капетан прве класе 
Милош Ролевић - „Деда", остале водник Ивица Лазић - „Француз“. Крећу из 
Батуше. „Вељко" иде уз поток до кривине где је мајор Шљиванчанин рањен, 
„Деда" по средини а „Француз“ из села Молић. Терен је шумовит, стрм, 
каменит, Време је веома лоше. Пада киша, суснежица, снег од чега је земља 
веома клизава. Борци су мокри. тлу растресито, у групама 4-5 са 50 м 
одстојања између група. Ивица због брда не може да оствари сталну радио- 
везу са Ђурковићем. На падини званој Шкоза, „Француз“ наилази на 
терористе. Била је то специјална група која је поставила заседу 9. априла у 
коју су упала два БОВ-а и мајор Шљиванчанин са возачем. Терористи се 
концентришу на самом врху. „Дедина" група се пребацује према 
„Французу" и развија у стрелце за борбу. Пребанују се кроз густо растиње и 
шибље. Тешко се провлаче, често пузе узбрдо. Изузетно су тихи. Мокри су 
и блатњави. Делови опреме им због густог шибља и пужења отпадају и 
остају иза њих. Прилазе терористима на 50 м. 

Положај терориста је од стене која вертикално пада према потоку и 
испод које је огромна провалија, па преко пропланка на стрмину где им је 
био логор до две стазе које кроз шуму воде према Маја глави и караули, 
односно према граничној линији. „Деда“ са двојицом бораца прилази 
терористима пузећи. Неопажено се привлаче на 30 м с полубока назиданим 
заклонима од камена у којима су терористи. „Деда" командује тихим гласом 
и покретима руку. Отварају прецизну ватру стрељачким наоружањем. 
Убијају тројицу терориста. Бацају бомбе на заклоне. Након експлозије 
бомби један по један устају и утрчавају у заклоне где су били терористи. 

„Француз“ са својим борцима на другом делу линије убија тројицу 
терориста и упада у њихове заклоне. Запоседају положаје специјалне 
терористичке групе која није успела да се споји са снагама из Албаније, јер 
су наши борци зауставили жестоку копнену агресију. 


СУДЕТУВА 


кб тонски буџктри | ЗВ 
цћ „ен 
(23 5, 

Ликвидирано је шест терориста из групе. Мина из нашег минобацача. 
је директно погодила иза једне стене на брдашцету изнад логора и убила 
тројицу терориста међу којима је био један плаћеник - црнац, који је свој 
крвави злочиначки пут завршио на Кошарама. Остали једва стижу да, пред 
силовитим нападом наших бораца, побацају опрему, ПКТ, да гурну 
бестрзајни топ са стене у провалију и да се разбеже. Наши борци траже 
минобацачку ватру на само 50 м испред њих мада је уобичајена зона 
сигурности по правилу око 300 м од предњег краја. Прецизно наводе наше 
минобацаче чија се ватра преноси испред наших бораца који напредују 
претраживањем терена. Борци пузе, претрчавају, повремено отварају ватру 
вршећи прострељивање, па опет артиљеријска паљба. Тако напредују до 
испод Маје главе на којој су изузетно утврђени терористи који одатле имају 
изванредан преглед и позицију за одбрану. 

„Деда" иде на Маја главу, „Француз“ према граничном камену ЦЗ/А, 
а „Вељко" иде иза да попуни међупростор када избију на граничну линију. 
„Француз" са својим борцима иде уз изузетно стрм и клизав терен, који је 
скоро под углом од 90 степени, обрастао растињем. Смета им опрема која се 
стално закачиње за изузетно густо растиње. Киша стално пада. Снег је ту 
дубок метар и по и више. Борцима поред комплетне опреме и наоружања 
кретање отежава скроз мокра одећа натопљена водом. Чизме су им мокре, 
пуне воде и обавијене блатом због којег отежано ходају. Често пузе да их 
терористи не би приметили. Због велике стрмине држе се за корење и 
растиње. Неопажено прилазе до граничног камена ЦЗ/А где је био 
терористички заклон са митраљезом ПКТ. Прилазе терористима у заклону 
на само 30 м. Тада их терориста у заклону уочава и почиње да бежи. Борци 
га прецизном ватром ликвидирају, упадају у заклон и запоседају положај. 
Сада су наши борци између терориста на доминантним висовима Маја глава 
и Глава одакле терористи отварају ватру на „Француза“ и почињу да га туку 
минобацачима. _ Ватром минобацача прецизно руководе Италијани и 
Французи који имају већ скинуте координате јер су ту били положаји 
терориста, Наши „пријатељи“ Французи и комшије Италијани боре се с 
муслиманским терористима и плаћеницима против хришћана! 

Пада мрак, киша не престаје. Снабдевање храном и водом 
„Французових" бораца је немогуће. Батерије на водниковој мотороли су 
испражњене. Веза се све теже одржава. „Дедина" група долази на пропланак 
300 м од Маја главе, лево од „Француза“. Изузетно јаком ватром терористи 
заустављају „Деду“ на пропланку. Борци који су са „Французом“ су 
исцрпљени, мокри, промрзли, гладни. Налазе се у борбеном распореду 
терориста и практично у сендв! између Маја главе и Главе. Не могу да 
издрже прецизну и жестоку минобацачку ватру с албанске стране. Извлаче 
се са тог положаја и враћају у Батушу да се одморе и спреме за сутрашња 
бочна дејства према караули Кошаре. Испод виса, где је гранични камен 
ЦЗ/А, положај од „Француза“ преузима „Вељко“ са 20 бораца. „Деда“ остаје 
на положајима испод Маја главе. Борци, онако мокри, исцрпљени и 
промрзли ноће на земљи, на положајима. Сутрадан, „Деда“ оставља десет 

бораца на положају а других десет успостављају везу с „Вељком“ да 
прихвате свеже снаге које долазе као ојачање. Поручник Ненад Пешић с 
тридесет бораца креће према вису Глава, али га терористи јаком 
артиљеријском ватром заустављају испод Главе. Потпуковник Ђурковић на 
Шкози, чека чету добровољаца и војника, као ојачање „Дединој" групи, да 
крене на Маја главу, Са тим свежим снагама били смо ја и Тома. 

Тог 14. априла, који само чудом није за мене био и судњи дан, у 
силној и претерано професионалној жељи да као телевизијска екипа будемо 
у првим борбеним редовима, где се често води битка прса у прса, а где се 
новинари не виђају, са нашим борцима смо као и свакодневно до тада били 
и ми - њихови хроничари, сведоци њихове борбе за одбрану отаџбине, 
јунаштва, жртвовања и страдања. Тих дана, и све време агресије, на Кошаре, 
сем нас двојице, није се усудио да дође ниједан новинар. Били смо само јан 
Тома, два ратна репортера, два КАРД, два борца за истину, два играча на 
танкој линији живота и смрти, два борца за Србију. А могли смо да будемо 
тамо где је пакао био најближи земљи, јер смо били неодвојиви део и 
припадници легендарног, ратничком и слободарском славом овенчаног 
Приштинског корпуса. Били смо ратни репортери Приштинског корпуса и 
тако су нас ПРИХВАТА И и борци и старешине. Били смо њихови саборци, јер 
смо с њима били у већини најтежих и најкрвавијих битака које су водили и 
добили бранећи отаџбину, Цу прким а често и испред првих борбених линија. 
Ми смо се дивили нашим борцима и хероизму који су испољавали а они су 
се дивили нама, волели нас, чували и штитили. И само захваљујући њима. 
који су нас прихватили као борце, своје ратне другове, успели смо да 
снимимо рат, да заправо урадимо пренос рата уживо и жестоко уздрмамо и 
поразимо пропаганду агресора а истину о злочинима НАТО и терориста и 
херојском отпору нашег народа, његове војске и полиције пошаљемо у свет 
и у домове наших грађана, да подигнемо морал и охрабримо их у најтежим 
тренуцима. Сведочанства о успесима наших бораца на Космету, која смо 
свакодневно преко РТС-а и ТВ Приштина слали нашим грађанима, 
подизала су морал да се истраје у одбрани земље, верује у сопствене снаге, у 
војску и полицију, а агресору задавала тешке ударце. 

Око 7,00 часова били смо у Батуши. На пропланку изнад села чекали 
смо да нека група бораца крене у напад на Маја главу, да јој се придружимо. 
Желео сам да одемо до „Вељка“ и снимим логор разбијене терористичке 
трупе на Шкози. У подножју брда, с леве стране реке Гуша, био је вод војне 
полиције мајора Иличића. Питао сам их где иду. Рекоше на Шкозу па даље 
према караули. „Идемо с вама на Шкозу", рекох Иличићу. Погледао ме мало 
зачуђено. „Горе су борбе" рече. „Знам, зато и идемо", мирно одговорих. 
„Добро, прикључите се колони“. Док су борци припремали опрему и 
наоружање ја и Тома смо гледали да се растеретимо дела опреме, јер нас је 
чекао изузетно тежак успон. Около падају мине и гранате. Батуша је стално 
на удару албанске артиљерије. На детонације не рсагујемо. То је већ 
уобичајена свакодневица. Чак више ни главе не увлачимо у рамена када 
експлодирају. Хладно је, киша ромиња. Облачимо само кратке јакне јер 


106 


Милован Дрецун Други косовски бој 


ћемо се ознојити узбрдо. Да смо знали шта нас чека понели бисмо сигурно 
и ветровке. Узимамо камеру, микрофоне, само две касете и четири батерије. 
Проверавам да ли ми је војничка плочица, у којој је папирић са мојим 
именом и презименом око врата. Такву плочицу носе сви припадници 
Војске Југославије ради идентификације у случају погибије. Крећемо. 

Идемо у колони један иза другог уз омањи усек. Изузетно је клизаво. 
Често се спотичемо. Успон је страховит, као да се пењемо уз зид. Ходамо 
брзо. Гледам борце. Млади су и кршни. Испред мене митраљезац који с 
лакоћом носи митраљез преко рамена. Момци имају комплетну опрему на 
себи и тешке панцире. Носе и кутије с муницијом. Пењемо се већ 
двадесетак минута, повремено посрћемо, дишемо убрзано отворених уста, 
Ваздух је оштар. Боле ме груди јер халапљиво удишем хладан ваздух. Чизме 
су ми улепљене од блата, једва подижем ноге. Несвесно ми кроз главу прође 
мисао - ко ли се од њих неће вратити жив у Батушу. Тргох се. Покушавам да 
се сетим који је датум, јер од почетка агресије време смо рачунали као 
Д+1,2,3... четврти, десети, осамнаести дан... Пре осам дана је мом сину 
Дејану био рођендан, 11. Да ли ћу се с Кошара вратити жив да будем с њим 
за 12 рођендан и с Милицом за 8. Тада нека хладноћа прође кроз мене. 
Стресох се и готово панично почех да окрећем главу назад према Батуши. 
Тома ме зачуђено погледа и запита: „Шта ти је". Нисам му одговорио. 
Нисам сујеверан али сам осетио да нешто није у реду, да је са нама у колони 
и смрт. Кога ли ће отети7 Коме ли ће мајка закукати7 Да ли то идемо у 
неповрат, да ли је ово стаза којом последњи пут корачам и која ће ме заувек 
раставити од најдражих, од Дејана и Милице, супруге Данијеле. Такав 
злокобан предосећај, сем тада, више ниједном током рата нисам имао. 
Нисам се уплашио, нисам ни помислио да се вратим. А нисам морао да идем 
на Маја главу, нити би ми ико замерио да нисам наставио. Назад нисам хтео. 
Само напред. Та хладноћа која је на тренутак обузела цело моје тело није ми 
давала мира. Знао сам да је смрт веома близу мене. Само да се не обрукам, 
да издржим храбро до краја, да ме се деца не стиде, да не изневерим своје 
претке који су увек предњачили у борбама. 

Све на мени је било мокро што од кише а више од зноја. Дуго и брзо 
смо ходали. Тек после сата пешачења, уз усеке којима се сливају пролећни 
потоци, изашли смо на стазу која је била много лакша. Убрзо долазимо до 
„Вељка" који је на Шкози где је био логор терористичке групе која је 
претходног дана разбијена. Кажем Томи да одмах без предаха почне да 
снима логор. Желим да из главе потиснем суморне мисли и зле предосећаје. 
Снимамо наоружање и муницију које су терористи побацали. У провалији, 
испод стене на којој стојимо, види се бестрзајни топ који су бацили. 
Стотинак метара одатле, у шуми, је логор. Шатор, остаци хране, празне 
конзерве, амерички пакети хране, рупе у којима су ложили ватру, 
санитетски материјал, опијум, инјекције. Педесетак метара даље, на самом 
врху Шкозе, стена на коју је пала мина из нашег минобацача. У том заклону 
су настрадала тројица терориста. Недалеко од те стене у шумици су били 

заклони - колибе од грања. Договарам се са Ђурковићем и Иличићем с ким 
да кренемо. Желим да идем с јединицом која може доћи до положаја са кога 
ћемо моћи да снимимо караулу. Иличић ми каже да ће он десно ка караули, 
али да не зна да ли ће моћи да јој приђе и колико ће се дана задржати. 
нека иде у напад на Маја главу, ако је заузме моћи ћу да снимим 
албанску караулу. Пита ме хоћу ли да кренем с њим да подигнем морал 
војсци, јер је ситуација тешка, воде се крваве борбе. Гледам у Тому. 
Погледима се већ сасвим добро разумемо. Мој верни пратилац ће свакако са 
мном. И војници око нас ћутке гледају и очекују одговор. „Идемо" кажем 
„Вељку", „Нећете ваљда без нас да ратујсте“. Брзо се пронео глас међу 
борцима да идемо с њима. Живнули су а ја и Тома смо били 
неприпремљени, Без обзира што смо новинари, у борбу прса у прса, у 
јуришу на изузетно утврђене терористе на брду, без оружја, није баш 
паметно, Нисмо ни били адекватно обучени. Танке кратке јакне, већ мокре 
од зноја и блата, нису нас могле утоплити. Али, рат је а треба подићи морал 
борцима. _ Одлучујем да кренемо на Маја главу. Поздрављамо се с 
Иличићем и његовим борцима. „Чувајте се" - рекох а из главе ми не излази 
онај грозан предосећај, зла слутња. 

„Вељко", 60 бораца и ми крећемо у колони стазом кроз шуму. Брзо 
ходамо, али сада нема великог успона. Треба бити брз и тих јер је то линија 
додира с терористима. Сваког часа је могућ сусрет с агресором. 
Невероватно опуштено и лежерно се крећемо. Сви смо добро расположени, 
повремено разговарамо уз понеку шалу. Успут наилазимо на обележене 
мине, на празне чауре. „Вељко“ нас опомиње да се држимо пинц стазе јер 
има мина около. Идемо у захвату стаза и путељака. На раскрсници ан 
путева, у подножју Маја главе прихвата нас „Деда" који извештава „Вељка“ 
о достигнутим положајима. У мени су све јачи и бурнији неспокој и зебња. 
Никада у животу нисам тако предосећао опасност и загрљај смрти. Нека језа 
ме обузела. Почео сам да дрхтим. Мислио сам да је од хладноће. „Деда са 


Управо тада, на можда милиметар поред десне слепоочнице осетих хладан 
ветар и зујање, нешто попут зујања комарца поред главе. Подигох десну 
руку према слепоочници, а из уста ми се оте: „Комарац"! „Какав комарац, 
гелер" - рече ми старији добровољац који је седео тик уз мене наслоњен 
десном руком на земљу. Између његових прстију зарио се у земљу гелер 

који ми је прошао поред главе. Мој саборац извади гелер из земље и даде ми 
га уз коментар: „Да те погодио, пола главе би ти одвалио". Заиста, гелер је 
био велики отприлике 4Х3 цм, Смрт је дошла по мене, али ме није одвела. 
„Невероватно коју срећу имаш“ - рече ми „Вељко“. Није била срећа, знао 
сам. Спасила ме љубав моје деце чији су ми ликови били у глави у 
тренуцима који су могли да ми буду последњи, док је смрт долазила по 
мене, Њихова љубав је била јача од смрти. „Томо, сними ми овај гелер за 
срећу". Гелер је са собом понео добровољац коме се забио између прстију а 
да га није ни огребао. 

Убрзо смо наставили даље. Морали смо због близине терориста, који 
су били свуда около, да уђемо у шуму и наставимо кретање растресито, 
изузетно опрезно и потпуно тихо, једва се пробијајући кроз густо растиње. С 
Маја главе терористи су лако контролисали пут који је водио према караули. 
Ускоро смо опет изашли на пут који је, на том делу с леве стране усечен у 
брдо. Десно терен пада готово вертикално. Преко пута, на другом 
делимично огољеном брду, бочно од нас видимо бункер у којем су 
терористи. Они нас од шуме не виде. На 50 м испред нас је кривина. 
„Вељко“ одлучује да застанемо и одморимо се пре кривине. Та његова 
одлука нас је спасила, Уочивши кретање наше колоне група терориста се 
убацила између Маја главе и граничног камена Ц4 и Ц3/4 и заузела положај 
на ивици пропланка. Терористи су одатле имали одличан преглед терена око 
кривине и чекали су нас да изађемо на кривину и без проблема нас збришу 
са списка живих. Били смо у осињаку са три стране. Окружени терористима 
који су били на доминантним околним висовима а ми испод њих. 
Случајност или инстинкт потпуковника Ђурковића су хтели да се 
зауставимо уде кривине. Терористи нису имали стрпљења да нас чекају. 

Нас 60 смо засели на левој страни пута где је усечен у брдо. Само је 
један борац - митраљезац био уз десну страну пута. Одједном почиње 
страховита паљба. Прашти стотине метака изнад наших глава и поред 
наших ногу. Приљубили смо се уз земљу. Гледам војника испред себе који 
ми је лицем окренут. Миран је. Лежећи на боку, главама наслоњеним на 
земљу, скупљамо ноге ближе уз стомак. Митраљезац, с десне стране пута, је 
успео да се спусти нешто ниже. Такву паљбу нисам ни на филму видео. И да 
сам гледао мислио бих да је то само филмско претеривање. А овде, подно 
Маја главе, недалеко од карауле Кошаре, око 1500 метака испаљено је за 2-3 
минута по нама. Окрећем главу на другу страну. Плашим се да терористи 
који су нам иза леђа на суседном брду не отворе ватру. Да су они припуцали 
не би нам било спаса. Не знам зашто нису осули по нама. Вероватно нису 
могли да нас виде па су се плашили да не ударе по својима. Куршуми парају 
уши. Довикујем Томи: „Снимај"! Онако, у лежећем положају Тома 
укључује камеру, снима нас залегле и облак прашине који се диже иза 
наших ногу од хиљаду метака који непрестано лете изнад наших глава. Не 
могу да нас погоде јер нас штити усек у брду. Чујем као да нам прилазе. 
„Вељко, прилазе нам - бациће бомбе". „Вељко“ и ја подижемо главе до 
ивице усека. Како је то праштало. Не видимо ништа. Тада борци апсолутно 

смирени узвраћају ватру. Подижу пушке изнад глава и отварају стравичну 
ватру према заравни изнад нас. Била је то најлепша мелодија коју сам за све 
време рата чуо. Звук наше муниције који је резак веома се разликује од 
звука кинеске муниције коју су терористи користили а која прашти. „То 
момци, удрите их" - радосно повиках. 

"Деда" је са свог положаја уочио терористе који су нас напали и 
отворио ватру по њима бочно са 150 м. Десетар Јовановић, са водником 
Стефановићем, такође уочава ту групу терориста о којом смо се борили, 
отварају ватру и крећу да им приђу с бока. Док проти налају врзину на 
пропланку погађају десетара. Гине храбри Јовановић који је хитајући да 
помогне нападнутим друговима отишао у смрт. Водник заузима заклон и у 
њему остаје. Тада се група терориста која нас је напала извлачи према Маја 
глави и придружује се групи која непрестано дејствује по нама. 

Групу добровољаца из наше колоне потпуковник Ђурковић шаље 
узбрдо према заравни одакле су нас терористи напали. Они растресито, 
пребацивањем иду узбрдо са доње стране. Ја и Тома с Ђурковићем и још 
пар војника крећемо с места где смо били нападнути право уз брдо до 
не Без проблема излазимо на зараван између граничног камена ЦА и 
ЦЈИ да бисмо остварили визуелни спој са нашим бочним групама. На ивици 
заравни где је шума проређена, седамо. „Вељко“ узима моторолу и зове 
„Деду". Тог тренутка, одозго с Маја главе, са 250 м, поче око нас да прашти 
Стотине метака. Полегасмо на земљу ко се где затекао. Био сам око 2 м 
испред осталих, без заклона. Није било времена да се спустимо ниже 
низбрдо и заклонимо. Главе прибијамо, скоро забијамо у земљу, на којој има 
блата. У нос ми улази блато. Левом страном лица сам скроз у блату. Десно 
од мене је војник који је лицем окренут према мени. Гледамо се и ћутимо. 
Око нас куршуми кидају гране, кору од дрвећа, забијају се испред наших 
глава у земљу, па поред нас, ударају У камење чији делићи падају по нама. 
Тома је иза мене. Не могу да га видим јер од кише куршума нико од нас не 
може ни прст да мрдне а камоли главу да окреће. „Вељко“ не може ни 
моторолу да подигне. Имају нас као на длану. Не посустају. Паљба траје већ 
5-6 минута. У замци смо. Не можемо ни напред ни назад, не можемо ни да 
мрднемо. Е то је најгоре. Ништа не можемо да учинимо. Чекамо да нас 
погоде. Било који покрет је сигурна смрт. Добровољцу који је десно иза 
мене кажем: „Ако нам приђу додај ми бомбу да ме не ухвате живог". „Имам 
две, бацићу ти једну“, одговара ми. „Ђенка јеси ли жив" - питам Тому. 
„Јесам“ - чујем добро познати глас мог ратног друга који ме је свуда у стопу 
пратио. 

Почињу да туку и „бровингом" 12,7 мм. Касета, која је на око пола 
метра од мене, одједном, са целим бусеном траве, поскочи 20 им у ваздух. 
Куршум је ударио у земљу испред и подигао бусен и касету. Овај дан је 
изгледа судњи дан помислих. Трећи долазак смрти по мене данас ће изгледа 
бити и последњи. Бар ћу умрети на првој борбеној линији, у нападу. Тада 
дужи рафал, као на филму изора земљу лево од мене. Ослушкујем да ли има 
јаука. Нема. Од лежања у снегу и блату сав сам мокар као да сам у базену. 

Почињем да се тресем од хладноће. Не могу да зауставим дрхтање, све ми је 
хладније. Терористи не посустају. Скоро десетак минута туку жестоко. Не 
дају нам главе да подигнемо. Борци не могу да одговоре ватром. Тада 
„Вељко“ успева да моторолом успостави везу с нашим артиљерцима. Даје 
им инструкције и наводи их. Чујем преко мотороле: „Путује". Е, то је већ 
лепа вест, шанса да преживимо. Чујем звук гранате изнад нас. Близу смо 
терориста, ако артиљерци оману погодиће нас уместо њих. Очекујем 
детонацију. Жестока експлозија. Престаје пуцњава. Користимо тренутак да 
отпузимо десетак метара уназад и спустимо се у шуму испод заравни. 
„Вељко" је прецизно навео артиљерце. Погодили су право место. Терористи 
су се заклонили. После пар минута поново се враћају на положај и отварају 
ватру, плашећи се да им не при) ане. Сада смо међ , заклоњени. Умало 
нам Маја глава не дође главе. На том изузетно добро утврђеном врху који 
доминира околином било је преко 200 терориста подељених у три тима. 
Први тим од 70 терориста води борбу, други тим у коме је такође 70 
терориста као и у трећем, уводе у борбу ако осмотре наше кретање, а трећи 
се онда уводи из села Падеж и предузима нападна дејства. 

Генерал Лазаревић се опет јавља радио-везом и тражи да „око" - 
мислећи на мене и Тому хитно дође у Призрен. Ту поруку понавља 
неколико пута не говорећи зашто. „Вељко“ ми каже да ће он са војском ту, 
на голој земљи, у блату ноћити, јер мора да сачува достигнуте положаје и 
ујутро настави напад. Даје ми три добровољца да нас испрате назад до 
Батуше. Пита ме да ли ми треба још који борац, јер идемо кроз прву линију, 
па је опасност да налетимо на терористе велика, зато што се и ми и они 
стално крећемо и мењамо положаје. Према караули се чује пуцњава. Јавља 
се „Деда". Упао је у потковицу, има рањених. Група са којом сам био на 
срећу није имала ни рањених ни мртвих. Полазимо. 

Добровољац Славко ми даје бомбу: „Узми је, ако те хоће, чуваће те". 
Узимам бомбу, бар да имам чиме да се браним ако нас нападну. Са првим 
мраком, после два сата брзог пешачења, долазимо изнад Батуше. Лево од 
нас, на сваких минут-два падају мине. Не обраћамо пажњу. Исцрпљени смо. 
Остављамо добровољце у Батуши. Седамо онако блатњави, мокри, гладни и 
исцрпљени у „пајеро“. Излазимо на пут за Ђаковицу. Стајемо да се 
пресвучемо. Из одеће се цеди вода, као да смо тог тренутка изашли из 
базена. Целог рата „пајеро" нам је био кућа, све што смо имали и што нам је 
требало било је у њему. И обућа и одећа и опрема. Преко задњег седишта 
свакодневно је била пребачена мокра и блатњава одећа, коју смо тако 
сушили, или стављали на командну таблу ако је сунце с предње стране. 
Никако нисмо могли у потпуности да осушимо одећу, а обућу поготово. 
Зато смо стално носили влажну и блатњаву гардеробу. Ако сам по нечему 
упамтио тај рат, онда је то сигурно по блату. И данас, као сувенир из рата 
чувам браон фармерице и црне чизме са којих, ни после десетак прања није 
могло да се скине блато. Те ноћи, иако исцрпљени, опет смо као и 
претходних ноћи отишли на положај наше противваздушне одбране поред 
Ђаковице, снимали бомбардовање наших положаја на граници и дејство 

наше противваздушне одбране. Од силног премора језик ми је толико 
отежао да сам говорио исувише успорено, као у бунилу. Док смо дежурали 
увили смо се у војничку ћебад, али нас ни то није угрејало јер нисмо имали 
суву одећу. Тресли смо се и дрхтали, зуби су нам цвокотали. Било је то 
помало и смешно, али ми од цвокотања нисмо могли да говоримо а камоли 
да наставимо снимање. У џипу је било ледено, а мотор нисмо смели да 
упалимо да бисмо се огрејали, јер би онда били лака мета за термовизијску 
ракету, која се наводи на топлотни извор са авиона А-10 . Назад за Ђаковицу 
нисмо могли јер чим се упале фарови А-10 прецизно погађа. Ноћ је била 
мркла, па нисмо могли да возимо без упаљеног светла, мада смо се 
невероватно добро привикли да по ведрој ноћи возимо без светла. Једно 
време смо, онако увијени у ћебад, трчали у круг попут индијанаца када 
призивају кишу. Али смо и од тога брзо одустали јер су нас ноге издале. Био 
је то један од наших најтежих дана. Три пута отргнути од ај Три 
поклоњена живота. Нисмо смели те ноћи више да искушавамо срећу. 

Сутрадан смо, уз неколико дремања за воланом, отишли за 
Приштину, монтирали материјал и послали прилог у Београд. Био је то 
снимак борбе на првој борбеној линији, готово прса у прса јединице која је 
била у нападу на подручју Кошара. Међутим, они који су у РТС-у скратили 
прилог не знајући колико су нам животи били угрожени док смо то 
снимили, нису добро урадили посао. Скинули су тон да се не чује жестина 
паљбе која се ни на филму не виђа, избацили кадрове кад пар центиметара 
иза ногу свих нас у земљу удара стотину куршума ломећи камење. Да се не 
би мајке војника уплашиле! А то је био и остао јединствен снимак за 
историју РТС-а који је начињен у тренуцима страховитог напада терориста 
из непосредне близине. То је јединствен случај да је телевизијска екипа била 
са јединицом која иде у напад на терористе, у тренуцима када долази до 
блиске борбе. Снимили смо борбу уживо, били смо међу борцима који су се 
тукли. Јединствен подухват који свакако мора да уђе у историју 
новинарства. Јединствен и по томе што је новинар избегао три пута готово 
сигурну смрт да би прилог био снимљен. Једно је гледати на ТВ битку а 
нешто сасвим друго снимити је на лицу места. Сем нас двојице то нико није 
урадио и ниједан новинар није био у време агресије на подручју Кошара 
нити је са неком јединицом ишао у напад на утврђену линију терориста. Ту 
се полагао испит из професионализма, чојства и јунаштва и патриотизма. И 
ми смо га положили. Зато смо, између осталог, на предлог наших ратних 
другова, и одликовани као једини новинар-сниматељ Орденом за храброст. 

Добровољац Ненад Станић, који је био у групи са којом сам ишао у 
напад на Маја главу, замолио ме да у књигу убацим његов опис догађаја тих 
априлских дана. Са задовољством испуњавам његову жељу. 


У име Оца и Сина и Светог духа Амин 
Живела Србија 

12,4. 1999. Јуник, Космет 


„Добијамо вест да је непријатељ пробио границу на једном 
делу и ушао у нашу територију. Наређгње је: хитно на положај у 
акцију! Као добровољац спремам се да извршим наређење не 
знајући шта ме чека. Са мном су добровољци из целе Србије и 
„шире". Превозе нас камионима. Стижемо у Батушу, мало сеоце, из 
кога настављамо пешице узбрдо, левом страном потока узводно, Са 
првим корацима ка Кошарама, по нама почињу да падају 
минобацачке гранате. После првог изненађења разбијамо се на 
групе. Минобацачка паљба траје десет минута. 

Настављам даље мањим друмом са Слободаном Стијовићем 
кога смо сви звали „Чича“ и још једним добровољцем. Убрзо 
увиђамо да смо лака мета пошто је на нас отворена снајперска ватра 
на делу пута где се са наше леве стране налазила велика стена, која је 
једина могла да нам пружи заклон. Залежемо и остајсмо тако у 
„смрзнутом" положају 20-30 минута. Снајпериста је једно време био 
упоран. Пуцао је, погађао тачно место на коме смо били пре заклона. 
Могли смо да видимо тренутак када метак погоди у камен и 
рикошетира. Мислио сам да никада неће престати. 

Када је престао да пуца настало је олакшање. Даље не 
можемо. Размишљамо како да се пребацимо одатле, јер још није 
било све готово. Почињемо пребацивање један по један, тражећи 
заклон. Враћајући се одакле смо кренули наишли смо на групу у 
којој су били војници добровољци. Пропраћени смо са неколико 
зрна изнад наших глава. Коначно смо нашли сигурнији заклон лево 
од друма, у једној ували између два мала брежуљка. Ту смо 
поседали на земљу. Због јаке минобацачке ватре и упорног 
снајперисте нисмо успели да заузмемо положај за контранапад. 
Вратили смо се у Јуник одакле смо следећег јутра поново кренули на 
положај. 


13.4. 1999. Батуша, Космет 


Крећемо се ка истом циљу као и претходног дана, левом 
страном узводно од потока. Сатима идемо узбрдо са паузама за 
одмарање. Уз велике напоре долазимо ближе линији фронта. Не 
познајемо довољно терен. Наилазимо на неколико терористичких 
положаја који су одлично постављени и утврђени. Тим правцем не 
можемо. Враћамо се у Батушу. Уморни, гладни и покисли! Ту смои 
преноћили. Свима је био потребан сан. Тог дана смо срели групу 
војника која се вратила са нама. Они су на првој линији два дана 
били без воде и без хране. 

14.4. 1999. Батуша, Маја глава, Кошаре - Космет 


Из Батуше крећемо у једној групи. Има нас 30-40, углавном 
добровољаца. Понављамо цео успон од претходног дана. Са нама је 
и Милован Дрецун са својим камерманом. Мислим, бићемо на 
телевизији, можда нас неко и препозна. Долазимо на једно узвишење 
одакле се, лево од нас, види караула Морина, а право испред брдо 
Маја глава. Ту правимо паузу. Двогледом осматрамо и уочавамо 
нашу осматрачницу. Знамо да је непријатељ ту у још неолисталој 
али густој шуми. Крећемо се пинц стазом размакнути у колони по 
један. Спорадична пуцњава је све ближе, појачана артиљеријским и 
минобацачким плотунима. 

Наше кретање је притајено. Што смо били ближи 
прикрадање је било теже и доста спорије. Пазили смо да не будемо 
откривени. Кретали смо се у размацима од којих се 10-20 м ишло по 
неколико минута, чекало и све тако. У једном тренутку, док смо 
чекали, лево од нас укосо, јекнуло је пар артиљеријских детонација. 
Тада сам приметио да је Дрецуну, који је био на једној кривини 
испред мене, пролетео гелер тик поред главе и забио се у земљу. 
Видео сам Дрецуна да је ископао гелер и чуо како каже камерману 
да га сними за срећу. Наставили смо даље кривудавом стазом и све 
гушћом шумом. Иако је још био дан, видљивост није била већа од 50 
м. Због све веће опасности да будемо откривени сишли смо са стазе. 
Пар стотина метара смо прешли кроз шуму. Вратили смо се поново 
на стазу којом смо даље ходали „на прстима". 

Ја сам био у другом делу колоне која је прошла леву 
кривину, после које је следио правац и десна кривина. Ту се 
налазила цела колона коју сам могао видети испред мене. Пошто је 
стаза закопана и под нагибом били смо под обалом једног већег 
брежуљка. Изненада, веома близу зачули су се панични шиптарски 
гласови. Били смо намирисани. По нама су пуцали рафално и 
насумице. Уочавањем њихових светлећих метака знали смо одакле 
долази паљба. Један светлећи метак прошао ми је на 20 цм поред 
главе, Неколико наших људи из задњег дела колоне, пошто су били 
на самој средини стазе, спустили су се испод стазе тражећи заклон 
иза стабала. Одговорили смо у познатим правцима, од наше паљбе 
настала је неописива бука. Ја сам „истресао" један оквир тек поред 
увета мог друга, добровољца Горана Јелића. Мало је негодовао 
пошто сам му уздрмао бубну опну. После десетак „ватрених" 
минута схватили смо да је наша паљба одгурнула непријатеља од 
нас. Пошто смо избегли заседу почели смо освајање брежуљка. 
Попели смо се уз обалу стазе и наставили уз брдо, раштркани од 
дрвета до дрвета. У једном трзнутку осврнуо сам се и видео 
камермана Тому, на око два метра иза мене, који је све време 
снимао. Дао сам му знак да се сагне и наставио даље. Убрзо смо 
заузели тај брежуљак, али даље нисмо наставили јер се баш ту 
развила линија фронта. 

Нашао сам се лежећи поред команданта потпуковника 
Ђурковића. Пошто смо били и даље под ватром он ми је рекао да се 

померим од њега да нас метак не би „поклопио" обојицу. Он је 
моторолом давао координате и наређења нашој артиљерији која нам 
је убрзо дала подршку. Пошто је непријатељ био на неких 150-200 м 
он је навиговао и ретификовао по непријатељу, артиљеријом по 50 м 
у свим правцима. 

Укопавање није било могуће због тврдоће терена па смо за 
грудобране користили камење и, у том делу терена ретка стабла. 
Пред сам сумрак неколико наших људи је отпратило Дрецуна и 
његовог камермана до Батуше. Спуштањем мрака смањивала се 
видљивост и температура, па смо били приморани да се утопљавамо 
јер смо све време били у лежећем положају. Горан Јелић и ја 
прикупили смо нешто лишћа и борових гранчица на које смо легли 
један поред другога покривши се шаторским крилом да би нам било 
колико-толико топлије. 

Тотални мрак, хладноћа и немогућност спавања због 
сталног опреза од непријатељске и наше артиљеријске паљбе 
чинили су ту ноћ најдужу у мом животу. Прибијао сам се уз 
Јелића а и он уз менс, да би нам било топлије. Могли су се чути 
извиђачки авиони НАТО који су надлетали цео терен. Успео 
сам да заспим 15 минута али из петнасст пута. То вече изгубили 
смо два војника приликом пробијања по десној страни. Знам да 
је једном од њих метак пресекао артерију на нози и да је убрзо 
искрварио. Чули смо његове јауке када је био погођен. Ја сам у 
први мах мислио да је терориста, али сам се на несрећу 
преварио. 


15.4.1999. Маја глава, Кошаре - Космет 


Почело је да свиће а пушкарање је и даље трајало. Све се радило 
лежећи па чак и мокрило. Од хране смо имали конзерве, али 
проблем је био у недостатку воде. Покушавали смо да се снађемо за 
воду па смо се спуштали низбрдо чак преко пинц стазе. Неколико 
наших људи је већ у једној бари напунило блатњавом водом један 
канистер и пар флаша. Поделили смо ту воду међу собом као и 
таблетице против тровања. Доласком чете војника, која је стигла као 
појачање, напетост је попустила. Чета се развила фронтално, 
линијски лево од нас. Баш у наставку нашег положаја поставили су 
два минобацача од 82 мм и одмах су се огласили једним плотуном. 
Даље, лево једно митраљеско одељење М-84 прихватило је директан 
праволинијски дуел са непријатељем. Таква ситуација трајала је до 
следећег јутра. 


16.4.1999. Маја глава, Кошаре - Космет 

Свануо је дан, који је од раног јутра започео нашим 
контранападом. Тачно у 7,30 часова чули су се први плотуни. Наша 
два минобацача су константно допуњавала артиљеријски напад. 

Главе су нам биле приљубљене за земљу, због огромне количине 
гелера који су летели на све стране. Тек негде око 11,00 часова 
артиљерија се смирила. Одмах затим у напад креће пешадијска чета. 
Они су деловали по средини линије и левим крилом, а моја група, по 
наређењу, чекала је још 30 минута да би кренула у акцију. Наш 
задатак је био да'направимо тзв. потковицу, односно да непријатеља 
ударимо иза леђа. Спустили смо се на пинц стазу којом смо опет 
притајено кренули напред. Напетост је велика. Крећући се напред 
наишли смо на леш једног терористе који се налазио на средини 
стазе. Без половине главе коју је одвалио гелер, већ охлађен и укочен 
лежао је поред рупе од минобацачке гранате. Склонили смо га са 
стазе и наставили даље. 

Приликом једне паузе сасвим близу испод нас пало је 
десетак граната. Мета је била мања група наших војника који су се 
кретали туда. Били су откривени. Чули су се позиви упомоћ, Један 
официр и два војника, сва тројица лакше рањени, успели су да се 
извуку на стазу. Један глас је и даље звао упомоћ, Три наша борца су 
сишла да му помогну, али безуспешно, Сазнао сам да му је гелер 
откинуо задњицу. Искрварио је. Био је то мој земљак Предраг 
Бојовић. Иза нас се чула дивовска борба, која ниједног тренутка није 
јењавала. Стигли смо на крај стазе којом смо били избачени скроз 
десно. Испред нас је била чистина иза које се назирала Албанија. 
Шума нам је до тада давала добар заклон, али требало је изаћи на 
чистину. 

Морали смо да се годелимо. Ја и још неколикс 
добровољаца распоредили смо се на тој чистини са наређењем да 
насупрот нас све живо и видљиво зауставимо. Залегао сам поред 
једног малог борића који није био баш добар заклон. Са тог места, 
лево иза мене на око 800 м видела се наша осматрачница а десно 
одатле и непријатељ који се кретао по превоју. Још нисмо били 
откривени. Иза себе сам видео остали део групе који се усмерио 
више ка осматрачници и већ уоченом непријатељу. Кретање наших 
глава и тела било је час лево час десно. 

На тим позицијама удаљени смо 2-3 м један од другог. Јелић. 
је био с моје десне стране, иза нас добровољац из Лознице, испред 
мене право добровољац из Суботице, 48-годишњи Мађар Сич 
Јосип, лево испод мене још један добровољац. Десно иза нас на 
неких 15 м пар наших људи заузело је заклон на почетку једне шуме. 
Тада ми је Јелић рекао да види терористу како се спушта ка нама из 
правца осматрачнице. Ја га у први мах од борића нисам приметио. 
Уочио сам га на неких 200-300 м, ишао је право на нас. Иза мене је 
неко већ отворио ватру коју је већина прихватила. Истог тренутка из 
правца осматрачнице непријатељ је узвратио паљбу. Терористу даље 
нисам видео. Јелић ми је тада указивао на једно митраљеско гнездо. 
Од кише куршума којима су нас засипали, тада непрецизно али 
веома близу, нисам могао да уочим тај митраљез. Док сам расклапао 
и припремао „зољу" за дејство, чекајући да уочим одакле непријатељ 
делује, на нас је страховитом силином ударено минобацачима. Звук 
детонација и подизање прашине од експлозија били су веома близу. 

Мени је један гелер, величине паре, погодио леву страну груди и 
одбио се од униформе на земљу. У тренутку када сам га узео у руку 
и хтео да га покажем Јелићу, десно иза мене се зачуо Лозничанин. 
Био је погођен у зглоб шаке. Крварио је и звао доктора. Испред мене 
Сич Јосип, окренут мени леђима, лежећи на боку подлактљен пуца. 
Одједном се трзнуо целим телом уназад и спустио десном страном 
на земљу. После неколико трзаја, скроз се умирио. Знао сам да је 
мртав. 

Истовремено сам осетио два ударца, у леву страна и у леву 
надлактицу. Јачи бол и крварење осетио сам у делу руке, а за леђа 
нисам био сигуран да ли су пробијена. Рекао сам Јелићу да сам 
погођен и да је Мађар мртав. Он га је звао по имену неколико пута, 
али одговора није било. Успео сам да му додам завој да превије 
Лозничанина. Мени је везао руку канапом да би зауставио крварење. 
Леђа, иако под болом била су добро. Не знам ни када сам пуцао 
према осматрачници чак и не нишанећи. Осећао сам се као да ми 
сваки метак погађа мету. Окренуо сам се и иза себе видео остатак 
групе мало испод стазе. За тренутак није се ништа чуло, нико није 
пуцао, 

Јелић ме пита да ли могу на ноге. Одговорио сам му да 
могу. Али Лозничанин није могао, јер му је подколеница била 
пробушена. Јелић му је обећао да ће се вратити по њега, Нас двојица 
смо устали и претрчали чистину натраг до групе, тражећи заклон. 
Док ми је болничар превијао рану, извадио сам из џепа малу икону 
Богородице и помолио се. Окренуо сам се и видео Јелића како, са 
још пар људи, на шаторском крилу преносе Лозничанина ка нама. 
Импровизованим носилима изнет је на стазу, одакле смо се као 
рањеници повукли са положаја. Већи део групе је остао на положају. 
Приликом повлачења један снајпер нас је успоравао, али смо се 
извукли. Веће муке су биле умор и оптерећење приликом ношења 
рањеника. Ја сам могао да ходам, али не и да га носим. Људи су били 
на крају снаге али упорни до краја. На једном превоју учинило ми се 
да чујем познати глас. Срели смо мог земљака Видоја Ђоковића са. 
пар другова. Он нам је одмах притекао у помоћ, чудећи се и 
радујући откуда ја ту. Сам је преузео половину носила коју су до 
тада држала двојица. 

Већ по мраку, после више од 6 сати ходања, спустили смо се 
у Батушу. Одатле су нас превезли у пећку болницу. То вече стигло 
нас је 17 рањених, 90 посто од гелера. Ту сам провео пет дана, а 
после тога још два дана у Приштини, одакле сам преко Ниша стигао 
кући у Чачак. Остатак рата провео сам код куће, слушајући сирене за 
ваздушну опасност. 

Поздрављам и дај Боже благослов свим часним људима који 
су преживели све страхоте рата, а мртвима нека је вечна слава. 
Амин. 

Српски добровољац, 
Ненад Станић Маникс 
из атенице код Чачка, 
фебруар, 2000. године 

БОМБОМ НА БУНКЕР 


„Вељко" са четом добровољаца покушава да изађе на пропланак. 
Одлази до Пешића и шаље га на Главу. Пешић се са 30 бораца пребацује 
преко врзина и потока, долази на Главу и поседа је без отпора терориста. 
„Вељко" са 60 бораца улази у међупростор између граничног камена ЦЗ/А и 
Главе. Терористи су утврђени на самој државној граници. „Вељко" иде кроз 
шумицу у захвату пута. Прилази им на 200 м. Тада терористи отварају 
ватру. Чеоно и бочно осигурање залеже. Борци се заклањају иза букви и 
одговарају на ватру. Развија се стрељачки строј на фронту ширине 250-300 
м. Одмах почињу да дејствују минобацачи са албанске територије. 
Проналазе наше борце. Свуда око њих, испред и иза падају мине али их не 
погађају. Борци, упркос жестокој ватри непријатеља, настављају напад. 
Пребацују се претрчавањем од букве до букве. На земљи има и снега. 
Излазе на саму граничну линију, на превој. Поседају граничну линију уз 
коју је шума у којој су били раније уређени заклони. Улазе у њих. Терористи 
дејствују са положаја који су удаљени 100 м, из бетонских бункера. 

„Вељко" са борцима стабилизује линију. Терористи, међутим, туку 
наше борце интензивном артиљеријском ватром. Око 15,00 часова 
проналазе Пешићев положај на вису Глава. Минама рањавају њега и три 
борца. Артиљеријска ватра на Глави је све јача и прецизнија. Гину два 
борца. Пешић више не може да издржи јаку и прецизну минобацачку ватру. 
Повлачи се у поток иза Главе. Тада терористи сву жестину ватре пребацују 
на „Вељка" и његове борце који крећу у отворени напад с намером да изађу 
на Главу. Међутим, истовремено и терористи крећу у напад да спрече 
„Вељка“ да изађе на Главу. Герористи трче као индијанци уз покличе, дижу 
пушке, деру се, нешто вичу на арапском. У „Рамбо“ стилу претрчавају 
чистину у групама од по десеторица. Док трче пуцају. Испале 2-3 метка 
увис, па у наше борце. Једни од других су удаљени око 150 м. Тада наши 
борци, који су сви сем потпуковника Ђурковића и његовог обезбеђења 
добровољци, излазе из заклона. Трчећи пребацују се од дрвета до дрвета. 
Излазе из шумице. Покушавају да упадну у бетонске бункере и да изађу на 
Главу. Претрчавају од жбуна до жбуна да изађу на врх пре терориста који 
такође трче према Глави. Прашти на све странс, и наша и албанска 
артиљерија непрестано туку, али на један наш пројектил падне 15-20 
њихових. 

„Вељкови" борци долазе до шуме у самом подножју Главе. У 
подножју су и терористи 50 м испред својих бункера. Сада су једни од 
других удаљени 50 м. Без нишањења, из "За у трку пуцају једни на друге. 
Ко ће бити бржиј Претрчавају од жбуна до жбуна, залежу, па опет 

претрчавају. Наши борци ликвидирају неколико терориста из групе која иде 
на Главу. Та група се онда враћа у бункере. Мине и гранате, које долећу са 
албанске стране, кидају стабла и гране, дробе камење. Од мине гину 4 наша 
добровољца. Током тог напада на нашу јединицу у јуришу је испаљено 
преко 200 мина. Стају и једни и други. Наши борци су на ивици шуме и у 
пруручвим заклонима. Терористи на одлично утврђеној линији. „Вељко“ се 
са борцима утврђује и маскира. Албанска артиљерија непрестано дејствује. 
Имају већ скинуте координате и виде наше борце и са албанске територије и 
са Маја главе. Наши борци чују да из заклона у којима су терористи неко 
радио-везом даје координате албанској артиљерији. Трпе бесомучну 
артиљеријску ватру до мрака. Седам бораца је рањено. „Вељко“ сукцесивно 
извлачи рањене јер је до Батуше велика даљина а возило не може да приђе 
до граничне линије. Рањене носе добровољци. „Вељко" остаје на положају 
са својим обезбеђењем. Долази и „Деда" са три војника. „Вељко“ и „Деда“ 
са шест војника бране тај положај ширине фронта око 250 м. Када терористи 
пуцају наши борци ћуте, па повремено отворе ватру. Онда опет ћуте и 
мењају положај са кога отварају ватру када терористи престану да пуцају. 
Положај мењају да би терористи стекли утисак да их је много више а не 
само осморица. 

Увече почиње да пада ледена киша која прераста у суснежицу. Пада 
и магла. „Вељко“ брине да им се терористи не привуку и прођу кроз 
међупростор између наших бораца који су због малобројности 60 м један од 
другог. Целе ноћи су будни и на опрезу. Не могу да се одморе. Шума није 
олистала па кроз голе гране киша пада пргво на борце који кисну. Свиће. 
„Деда" пред зору шаље два војника да из Батуше донесу храну, суву одећу и 
чарапе. Ускоро је изашло сунце које их је мало угрејало. Због немогућности 
редовног снабдевања, замора бораца, јаке артиљеријске ватре, тактичке 
надмоћности терориста, чији положаји надвишавају наше, „Вељко“ се око 
14,00 часова извлачи на нове положаје у подножју Маја главе а међупростор 
у пограничном делу се минира. Нове положаје добро утврђују и успешно их 
држе до краја рата не дозвољавајући терористима да крену напред, упркос 
томе што је НАТО авијација дејствовала по тим положајима у неколико 
наврата при чему је погинуо само један борац. 

„Вељко" се 16. априла пребацује на Раса кошарес. Тог дана код стене 
изнад потока гине један борац од снајпера. Војник Тибор Церна у заклону 
каже другу до њега: „Идем да га извучем погођеног". Друг га одвраћа и 
каже му да сачека ноћ јер ће у противном и њега погодити. Тибор му 
одговара: „Не могу да га оставим, морам да га извучем“. Устаје, крсти се, 
излази из заклона по мртвог друга. Младалачка храброст и велико јуначко 
срце Тибора, који није хтео да остави мртвог друга, одводе у смрти 
легенду. Снајперски хитац га погађа у пределу стомака и заувек одваја од 
његових најближих и живота који још није добро упознао. У легенду је 
херојски ушао још један бранилац отаџбине. Ми који смо преживели рат 
поносни смо на њега и све јунаке који нису жалили животе за отаџбину, за. 
друга, за војничку победу. 

Испод Опљаза, недалеко од потока Гуша, 15. априла ухваћен је први 
терориста у копненој агресији. Њега су водник Рачић, војник Шмигић и још 
један војник видели док су ишли на поток по воду како иде шумским путем. 
Пушку је носио о десно раме. Терориста у маскирној униформи имао је око 
42 године. Сусрећу се а наши га борци спретно разоружавају. Рекао је да је 
дошао из Швајцарске и да је био на Маја глави одакле је пуцао на наше 
борце. 

" Стабилизацијом линије одбране на целом подручју Кошара 
заустављена је офанзива терориста из Албаније. Агресор није могао даље. 
Припадници 125. моторизоване бригаде су кренули у нападе на положаје 
терориста с циљем да их збаце с објекта Маја глава и Раса кошарес. Воде се 
свакодневне, тешке и крваве борбе. Терористи се упорно бране, добро су 
утврђени и надвисују наше борце. Изузетно су жилави јер ратују у три 
смене. Три до четири дана 300-400 терориста упорно бране Раса кошарсео, 
односно Маја главу, а онда врше сукцесивну замену људства. Константно 
допремају муницију и опрему возилима и коњима. Имају посебне снаге за 
освајање у којима су плаћеници, муџахедини, искусни терористи, најчешће 
дрогирани и снаге за држање положаја. На њиховој територији врше 
изузетно брзо пребацивање с положаја на положај и маневар бестрзајним 
топовима, ДШК, ручним бацачима и минобацачима. Посебну опасност за 
наше борце представљају добро плаћени снајперисти на страни терориста 
који су били из Хрватске, Босне и западносвропских земаља наоружани 
најмодернијим снајперским пушкама. Професионалци из Француске и 
Италије с албанске територије прецизно наводе артиљеријску и 
минобацачку ватру по нашим положајима вршећи изузетно опасно 
прострељивање, Уз помоћ авијације и звуковних радара, који региструју лет 
мина и помоћу звука откривају места са ког су испаљене, стално туку по 
нашој артиљерији што је отежавало пружање артиљеријске подршке 
борцима на првој линији. 

Конфигурација терена, који је ту јединствен на читавој граници 
према Албанији, је изузетно повољна за терористе а крајње неповољна за 
наше борце и спречава увођење наше технике у борбу. Због таквог терена 
нисмо могли да извршимо већу концентрацију људства. Наши борци су 
свакодневно били на положајима, исцрпљени тешким борбама. Увођење 
наших свежих снага је било отежано, јер је 125. бригада била развучена и 
морала је да брани велику територију, а терористи су редовно вршили смену 
људства. Најзначајнију подршку терористима пружила је НАТО авијација 
даноноћним дејствима по нашим борцима и артиљерији. Авијација је 
непрестано надлетала подручје Кошара и дејствовала по нашим јединицама, 
између осталог и забрањеним касетним бомбама и радиоактивном 
муницијом. Авиони А-10 су вребали сваки покрет наших возила и бораца и 
дејствовали по њима. Беспилотне летелице су непрестано надлетале наше 
положаје. Први пут је НАТО авијација у агресији на СРЈ извела оно што је 
једном урадила у Вијетнаму када су извлачили један батаљон из окружења. 
Наиме, крајем априла пружили су непосредну авио подршку терористима 

који су били на Раса кошаресу и то у тренуцима када је раздвајање наших и 
терористичких снага било само 100-200 м. То је НАТО авијација радила 
читавих месец дана. 

Упркос крајње неповољној позицији у односу на терористе, наши 
борци су активним дејствима, свакодневним нападима, преузели 
иницијативу и спречили даље напредовање агресора на подручју Кошара. 

У поноћ 14. на 15. април, „Џеј" добија аређење да са 47 бораца, који 
нису спавали те ноћи, у 6,00 часова буде у Батуши и одатле пође на Раса 
кошарес на коту 601. У 6,00 часова са 800 м надморске висине крећу према 
граници. Марширају убрзано по изузетно стрмом терену где се приликом 
успона нос просто залепи за земљу. Кретање им отежава снег који је још 
увек дубок. Око 13 часова 30 минута пењу се на 1700 м надморске висине и 
долазе до положаја на којима су били нападнути наши борци. Приликом 
напада терориста ту је погинуо један граничар. У једном заклону налазе 
ранац. Полако и опрезно га отварају. У! а виде бомбе које су терористи 
поставили. Једну нашу и две кинеске бомбе терористи су увезали и 
поставили на потез. Борци демонтирају бомбе и праве базу око које 
постављају кружну одбрану. Ноће у снегу. 

Ујутро, 16. априла крећу напред. Борце предводи капетан „Панцир". 
По дубоком снегу крећу се полако, заобилазе положаје терориста и долазе с 
бока на Раса кошарес, Уочавају их терористи који одмах отварају јаку ватру 
из свих оружја. Почињу да дејствују и минобацачи из Албаније. Мине 
падају на само метар до два од наших бораца, али не експлодирају јер 
упадају у дубок снег. Једном борцу мина пада на ногу. У тренуцима када је 
помислио да је смрт дошла по њега мина не експлодира. Терористи 
непрестано пуцају. Наши борци иду мало уназад да направе обухват. Око 
13,00 часова спајају се са „Шумадинцем" који има 8 бораца. Један вод креће 
преко чистине да навуку терористе. Иду корак по корак 5 м, па стају, 
осматрају, па настављају. Други вод, у коме је 20 бораца, иде с леђа 
терористима који их гађају минобацачима. Проналазе их. Мине рањавају 
неколико бораца. Нема панике, нико се не враћа назад, сви иду напред. „Џеј 
37" и „Шумадинац“ са борцима, у колони по један, прелазе два потока. 
Уочавају тројицу терориста али не отварају ватру да би им се неопажено 
привукли што ближе. Долазе на вис који пада ка караули Кошаре. Околна 
шума је препуна дебелих букви. Једини заклон борцима су букве око којих 
нема снега. Борци долазе до предње линије терориста. Крећу у напад. 
Терористи одговарају и померају се бочно да им не би наши борци дошли 
иза леђа. У заклону иза два дрвета „Џеј 37" убија тројицу терориста и 
заробљава њихов пушкомитраљез са добошем, снајпер и аутоматску пушку. 
Тада поред „Џеја" пада мина. Детонација га диже у ваздух. Пада на земљу. 
Устаје, није ни рањен. Један живот добија на поклон. 

Борци пребацивањем од дрвета до дрвета, пузањем, постепено 
напредују. Ватра с обе стране је јака. Шума одјекује од куршума који 
ударају у камење, кидају грање и кору с дрвећа. Борци прилазе на 50-70 м од 


непријатеља. Терористи им на српском довикују: „Чекај ме Србо, долазим“. 

„Џеј 37" долази до ровова. Упада у њих. Унутра су тројица терориста. „Џеј" 
муњевито реагује. Прецизном ПЕрОМ убија сву тројицу. Борци освајају прву 
линију терориста, Заплењују и бестрзајни топ. Испред је међутим друга 
линија терориста. Део непријатеља прилази нашим борцима с леђа. „Џеј" са 
својим људима почиње извлачење узбрдо јер не може да одбрани 
достигнути положај. Снајпер рањава једног војника. „Џеј" прилази да га 
превије. Поново дејствује снајпериста. Погађа „Џеја" и рањава га. Други 
поклоњени живот за храброг „Џеја". Терориста је све више. Ватра из 
стрељачког наоружања и минобацача је изузетно жестока. Борци морају да 
се извуку. 

„Џеј“, онако рањен, налеће на терористу. Обојица отварају 
истовремено ватру. У међусобном пушкарању „Џеј“ погађа терористу у 
главу. Настављају извлачење. Терористи их гађају минобацачима. Једна 
мина пада између „Џеја" и капетана „Панцира". Рањава десетак бораца. 
Капетана гелер удара у панцир. „Џеј" добија и трећи живот на поклон тога 
дана. Извлаче се на положаје са којих су кренули у напад. Успели су да 
освоје прву линију терориста али нису имали довољно снаге да освоје и 
другу. 

Поручник Ивица Петковић, са 25 бораца, 16. априла иде у напад на 
Маја главу. Преко изузетно тешког, стрмог и неприступачног терена прави 
обухват и долази, изузетно утврђеним терористима иза леђа. Изузетно 
храбар борац, достојан потомак наших славних ратника, поручник Петковић 
сам прилази бункеру у коме су терористи. Леже на земљу и почиње да пузи 
према бункеру. Баш онако како је учио на Војној академији док је сањао 
успешну војничку каријеру. Долази на 5-6 м од бункера. Узима бомбу. 
Подиже се да је убаци у бункер. Снајперски хитац, око 14,00 часова, 
прекида заувек све његове младалачке снове. Отишао је још један официр 
Војске Југославије у строј наших славних командира, команданата и 
војсковођа. Отишао је јуначки, док је чувајући животе поверених му војника 
сам извршавао најтежи задатак. Био је, као све старешине Војске 
Југославије, испред својих војника у борби, први у јуришу, последњи у 
извлачењу. Ивицу је погодила жена снајпериста сакривена у заклону. 
Поручникови саборци су је уочили и ликвидирали ватром из аутоматских 
пушака. 

Терористи су на брду одлично утврђени. Десно крило наше треће 
чете напада одоздо. Борци се као дивокозе пењу кроз кишу куршума уз 
веома стрм терен. Прилазе на само 7-8 м терористима. Јуришају уз гласне 
повике: „Јуриш - ура" да терористи помисле да их је више. Води се борба 
прса у прса. Терористи схватају да је мало наших бораца. Охрабрени том 
чињеницом жестоко пуцају по нашима. Хитац рањава у ногу водника Дејана. 
Митића. Капетана Бобана Рајковића аљез са око 7 м такође рањава у 
ногу. Не могу да пробију линију и прођу кроз убитачну ватру изузетно 
утврђених терориста. Враћају се. Капетан оставља два војника да извуку 
рањеног водника. Саборци га под ватром полако извлаче. Водник види да не 
могу више да га извлаче. Не жели да ризикује њихове животе да би се он 

спасао. Издаје своје последње наређење. Даје им своју пушку и официрску 
торбицу са списковима вода којим је командовао и наређује им да се повуку. 
Остаје сам, само са пиштољем. Војници силазе у шуму. Он се завлачи у 
стене и тамо остаје. Остаје и тајна за њим. Судбина храброг водника Дејана 
Митића се не зна. Не зна се да ли је мртав или можда жив у неком од 
казамата у Албанији. Гинуло се у јуришима тих дана на Кошарама. Храбро 
и јуначки са Србијом на уснама и у срцу. Терористи су изградили нове, 
широке путеве из Албаније према Маја глави. Свеже снаге су довлачили 
камионима и аутобусима. Снаге на положајима су мењали на три дана, ноћу 
између 23 и 24 часа. 

Седамнаестог априла време се погоршава. Изузетно је лоше. По 
читав дан се смењују провала облака и снежна мећава. На Раса кошаресу 
снег је дубок до 1,5 метар. Невреме се смирује 19. априла. Грануло је сунце. 
Око 8 часова мајор Стева Копања, мој ратни друг с којим сам се готово 
свакодневно виђао на Космету, креће у напад на Кошаре. Са 70 бораца и 17 
Руса добровољаца Копања креће са полазне линије. Иду платоом који је 
ретко пошумљен, са ретким дрвећем које није озеленело, Прелазе неколико 
потока. Убрзо успоставља ватрени контакт са терористичком извидницом - 
предстражом. Терористи који нису очекивали наше борце с бока први 
отварају ватру. Копања и његови борци иду у стрељачком строју, 
пребацивањем у скоковима, један по један. Први борац се заклони у рупу у 
снегу око букве, па онда иде други. И тако наизменично. Ширина фронта је 
250-300 м. Наши борци залежу. Прихватају борбу. Размењује се јака ватра. 
Настављају напред. Док једни дејствују, други трче напред пребацујући се у 
скоковима. Јуришају у сусрет куршумима који испуњавају шуму тог лепог 
дана. Овладавају десном косом испод стена које су под дебелим снегом и са 
којих се види албанска караула. Иза терористичке предстраже била су 
маскирана петорица снајпериста који су неометани дејствовали, јер су се 
наши борили с утврђеном групом терориста. Снајперисти упорно дејствују 
и представљају велику опасност за наше борце који настављају 
напредовање. У 12,00 часова терористи рањавају првог борца, поручника 
Мијата. Терористи се повлаче у скоковима. Док се једни повлаче други 
пуцају. Терористима потоком стиже појачање, 40-50 људи који, као и наши 
борци залежу у снег иза дрвећа. Додир је на 80-100 метара. Тада настаје 
прави кркљанац. Урнебесна паљба с обе стране просто топи снег. Наши 
минобацачи почињу да дејствују по терористима а њихови не могу да нађу 
наше борце јер их нису очекивали с те стране. Копања и његови борци 
паљбу усмеравају на поток кроз који одоздо навиру нове снаге терориста. 
Наши минобацачи жестоко туку. Чују се јауци и кукњава међу терористима. 
Тога дана је на терористе испаљено 365 мина у потоку у коме су масовно 
изгинули. Током ноћи наши борци нису могли да слушају њихову кукњаву. 
Копања се са борцима полако помера према коси коју држе терористи у 
јаким утврђењима. Због напредовања наших бораца снајперисти морају да 
се повлаче са доминантних објеката и заузимају положаје у истој линији с 

главнином терористичких снага. Снајперисти више нису на доминантним 
објектима иза линије терориста па не могу да преко њих гађају наше борце у 
нападу. 

Копања, са 35 бораца на том правцу од полазне линије, осваја око 
километар при чему убијају десетак терориста. Стижу на 80 м и мање од 
косе где су утврђења терориста. Наилазе на први бункер. С тог места, 
међутим, не могу да га гађају. Поручник Џолић узима „зољу“, враћа се 
назад, пење се на косу и налази место одакле може да гађа. Испаљује „зољу" 
преко наших бораца и прецизно погађа бункер у коме гину тројица 
терориста. Из погођеног бункера излази контузовани терориста. Тетура се. 
Са 30 м од бункера, из потока га зову наши борци. Он прилази. Заробљавају 
га, Из разговора с њим сазнају да је Албанац, католик, Копања га гледа у 
очи. Терориста нема ни трунке страха. Каже да је само на том делу где наши 
борци иду 40 терориста. Копања га пита како су тако фанатични. Терориста 
му каже да ће ако га убију Срби бити прави борац и славиће и њега и његову 
фамилију, а ако побегне назад убиће га његови, страдаће му фамилија. 
Борбе не престају. Међу нашим борцима има рањених, али се сви они после 
указане помоћи сами враћају у борбу да помогну својим друговима у крајње 
неравноправној борби. Једног старијег водника метак погађа у пределу 
бубрега. Пружају му помоћ. Превијају га. После пола сата, тако рањен, 
враћа се сам у борбу. Морал наших бораца је био изванредан, као и 
храброст и војничка способност. 

Наши борци држе десно крило на вису. Терористи из Албаније 
покушавају да их окруже у чему их борци спречавају упорном одбраном, 
јаком и прецизном ватром. Због изузетне силине ватре и тешких борби, око 
14,00 часова почиње да недостаје муниција. Борцима остаје по три, пет, 
највише 20 метака. Муниција нестаје и борцима на десном боку где 
терористи све више надиру. За све време док трају тешке борбе наши борци 
певају српске, а терористи албанске песме. Киша куршума, детонације, 
јауци, крици, крв, смрт и песма. Чудан је тај рат! Из позадине иде наша 
Јединица која треба да запоседне положаје када их Копања са борцима 
заузме. Мајор тражи од ухваћеног Енџела да позива терористе да се предају. 
Он их зове на албанском. Нико се не одазива. Не гађају га. Наши борци су у 
густој шуми на само 50 м од линије терориста. Копања пита борце ко 
колико има метака. Водник Станковић каже „три“. Остали мало више. 
Копања има два оквира са 60 метака. Чува по један за сваког нашег борца 
ако падну, да их живе не ухвате. Испред је бункер. Водник Саша Белојица га 
прецизно разноси „зољом". Нема преживелих терориста у бункеру. И даље 
напредују. Наилазе на рањеног терористу који лежи поред дрвета недалско 
од саме ивице виса. Четворица терориста тада устају из заклона, бацају 
оружје и на српском вичу: „Предајемо се". С подигнутим рукама крећу 
према нашим борцима. Долазе до рањеног терористе. Подижу га. Налазе се 
30 м од нашег најближег борца. Следећи је на 8-10 м. Одједном почињу да 
беже. Тада терористи с положаја отварају ватру на Копању и његове борце 


124 


Милован Дрецун Други косовски бој 


који немају муницију па зато гађају терористе појединачном ватром. Убијају 
тројицу терориста а двојица рањених беже јер наши борци немају муницију 
да их докрајче. Копања са борцима осваја косу на којој су бункери - 
склоништа од наслаганих балвана на снегу. Са суседног виса терористи туку 
противавионским топом. Из Албаније не престају да стижу свеже снаге 
терориста. Пада мрак. Око 20,00 часова стиже чета која преузима положаје. 
Копања извлачи рањене и враћа се у базу. Приликом освајања добро 
утврђене терористичке линије на вису Копањи је рањено осам бораца. 
Заробљен је један терориста. 


ИЗА ЛЕЂА ТЕРОРИСТИМА 


Готово две недеље траје непрекидна агресија на подручју Кошара. 
Одбрана границе је најзначајнија битка за плорану Космета. Зато смо ја и 
Тома готово свакодневно на подручју Кошара. Тога дана са пуковником 
Николићем и групом извиђача крећемо према Раса кошаресу. 
„Пинцгауерима" се пењемо вијугавим макадамским путем до села Јасић где 
се кратко задржавамо у разговору са групом војника. Возилима настављамо 
према првим положајима. Убрзо наилазимо на део пута који је под дубоким 
снегом, Возила не могу даље, силазимо и настављамо пешице. Чека нас 
узузетно тежак успон кроз шуму, потоке и камењар. Кренули смо са 600 м 
надморске висине а чароа доћи на преко 1.600 м. Корачамо у колони, један 
по један, веома брзо. Темпо је страховит. Земља је мокра. Газимо кроз воду, 
знојимо се, бирамо пречице које иду узбрдо. Успони које савлађујемо су 
изузетно велики. У рукама носим две јакне, касете, батерије које су веома 
тешке. Кошуља ми је већ мокра од зноја. Излазимо за тренутак на шумски 
пут. Какво олакшање ићи путем. Убрзо поново скрећемо с пута па уз поток. 
Спотичемо се о камење, клизамо по блату. Осећам како ми срце жестоко 
удара у груди од умора. Не пада киша а са мене лије зној као да сам испод 
туша. Нема предаха, Ходамо већ четири сата. Сви ме мишићи боле. Испред 
нас и даље шума и велики успон. Авиони стално лете изнад и повремено 
дејствују по околини, Често чујемо рафале, експлозије мина, снајперске 
хице. Ускоро долазимо до групе бораца на положају који граде земунице и 
заклоне. Моторним тестерама обарају дебла којима покривају земунице и 
бункере. Преко бацају дебеле слојеве земље да би се што боље заштитили 
од дејства артиљерије и НАТО авијације која ту често дејствује и касетним 
бомбама. Део наше групе остаје с њима. Остављамо им хлеб који смо 
понели из базе. Десетак нас креће даље. 

Циљ нам је врх на 1.676 м. Треба га запосести и одатле наводити 
нашу артиљеријску ватру по терористима на Раса кошаресу. Долазимо до 
минског поља. Лево наши инжињерци постављају мине. На том делу снег је 
дубок око два метра али је чврст па не пропадамо. Опасно је ако се 

приближимо буквама око којих се снег топи и ствара дубоке рупе. 
Облачимо бела одела да бисмо се уклопили у природни амбијент и отежали 
терористима да нас уоче. Кроз минско поље морамо изузетно опрезно. Ту 
има и наших и њихових мина. Идемо у размацима од по 20-30 м да не би 
више нас страдало ако налетимо на мине. Минско поље је у делу проређене 
шуме на падини. Међусобно не разговарамо да нас терористи који су лево 
од нас не би чули. Излазимо на вис и настављамо кроз шуму. Прво иду 
извиђачи. Један по један претрчавају од дрвета до дрвета. За то време остали 
чуче с пушкама спремни за дејство. Не знамо одакле терористи могу да 
опале по нама. Идемо ивицом шуме. Испред нас је много трагова у снегу. 
Ту су терористи прошли када су напали наше борце, а затим и наши борци 
када су их потискивали. Мине се на том делу, због дубоког снега нису 
активирале. Ту су биле тешке, крваве битке, а у снегу само трагови столала 
о томе сведоче. Терористи нас не примећују. Већ смо на њиховом боку. 

Испред нас је група изразито црних стена. До њих морамо да 
пређемо чистину под снегом. Пребацујемо се један по један погнутс. Лево 
су терористи на Раса кошаресу, ако нас открију бићемо лака мета за »ихове 
минобацаче а поготову снајперисте. Први борац долази до стена. »аклања 
се. Креће следећи. Један упада у снег испред стена до врата. Усп ва да се 
сам извуче. Претрчавам. На чистини сам. Ослушкујем. Кроз лаву ми 
пролази слика неког снајперисте коме сам можда сада на ниш ну. Да ли 
лети према мени снајперски хитац, помислио сам, Та нер весност и 
ишчекивање смрти су у ствари најтежи и психички просто разг зају човека. 
Осећај да сам тог тренутка можда на нишану неког снајперисте. да ће сваког 
часа повући окидач, да можда лети метак према мојој глави # да ћу за који 
делић секунде можда бити мртав је изузетно јак и готово стваран. Несвесно 
окрећем главу покушавајући да видим да ли смрт долази по мене. Стижем 
до стена. Управо такве ситуације препуне неизвесности, ишчекивања смрти 
и борбе за живот исцрпљују много више од било ког физичког напора и 
остављају дубоке трагове у сваком од нас ко је то преживео. Сећања на те 
тренутке који извлаче сву животну енергију не могу се никада више 
потиснути и избрисати. Остају заувек утиснута у мозак и не дају мира, а 
разарају човека невидљиво и жестоко. Креће Тома. Пада ми у очи камера 
коју онако погнут носи тик уз снег. Црна је и уочљива, може га одати. 
Долази до мене. Снима прелепу природу. 

Десно од нас су врхови Мрчај на 2.250 м, па неодољива Ђеравица у 
својој дивљој недирнутој лепоти на 2.656 м. А лево су терористи, крв и смрт. 
Чека нас најопаснији део пута до стена на 1.676 м надморске висине, Шума 
је око 100 м испод нас а испред падина покривена дебелим снегом на коме 
нема трагова стопала. Успон преко те чистине под снегом је велики. 
Исцрпљени смо после пет и по сати пешачења. Одећа на нама је мокра и 
отежала. Немамо времена да нешто поједемо. Од врха на који треба да се 
попнемо дели нас око 150-200 м. На тој чистини, где нема никаквог заклона, 
терористи који су лево од нас могу да нас уоче а онда нам нема спаса. 
Једина шанса су нам бела одела. Због великог успона, дубоког снега и 

исцрпљености не можемо да претрчавамо. На тој висини је и ваздух 
проређен па се отежано дише. Дува јак ветар. Договарамо се да идемо један 
по један, тек кад борац испред дође до стена на врху да крене други. То ће 
потрајати али је најсигурније. Ако кренемо у колони могу да нас уоче и из 
авиона, који непрестано лете и терористи. Ако нас открију онда нам је 
једина шанса да се једноставно бацимо низ залеђен снег низбрдо. Врх на 
који треба да дођемо је скоро на граничној линији. Крећемо, један по један 
се пребацујемо. Идем према врху. Ноге су ми тешке, чизме као две канте 
воде. Тешко савлађујем успон. Погнут сам јер ме нешто гура назад. Уз сву 
опасност која ме вреба дивим се'природи. Како би било лепо овде доћи с 
породицом на скијање. 

Долазим до стена на врху. После више од шест сати хода коначно 
смо на циљу. Поглед је изванредан. Ту пре нас није био нико. Десно је 
неколико зграда албанске карауле Падеж. Испред су ровови. Један албански 
војник излази из карауле и иде према рововима. Кажем Томи да га сними. 
Лево видимо Маја главу, Главу, Раса кошарес, Метохију. Терористичка 
утврђена линија је на врху Раса кошареса у проређеној боровој шуми. 
Уочавамо неколико терориста који граде заклоне. Доле испод њих, у 
потоку, видимо неколико наших бораца који такође праве заклон - брвнару 
на снегу. Одатле видимо цело подручје наше карауле Кошаре и албанске 
Падеж. Осматрамо двогледима. Онда правим најаву. Устајем и седам на 
стену леђима окренут према албанској караули и терористима. Морам брзо 
да говорим, јер ако ме виде готово је са извештавањем са Космета. Николић 
ме опомиње да се заклоним иза стена. Не могу тако, ни сам не знам зашто, 
али не желим да се кријем ни од терориста ни од смрти. То да нисам осећао 
никакав страх ни у најопаснијим ситуацијама нисам могао себи да објасним. 
И то ме бринуло, јер природно је да човек осећа страх због могућег губитка. 
живота. Ја тај страх нисам имао, можда сам зато све то и преживео. Зашто 
сам бирао опасност уместо сигурности, не знам. · 

Почињем најаву: „Налазимо се на делу југословенско-албанске 
границе, недалеко од карауле Кошаре. На овом правцу готово две недеље 
непрекидно траје жестока копнена агресија из Албаније. Са групом 
извиђача зашли смо иза леђа групи терориста која је ушла на нашу 
територију..." Затим разговарам са пуковником Николићем. Заједно седамо 
на стене откривени иако се налазимо испред наше прве линије а свуда око 
нас су терористи. Објашњавам ситуацију. Завршавамо разговор. Нису нас 
открили. Просто невероватно. Извиђачи остају на стенама а ми крећемо 
истим путем натраг. Извиђачи су прокопали кроз снег стазу - тунел од стена 
на врху до базе коју су направили у шуми испод. Тамо су били неколико 
дана. Ми смо се вратили истим путем готово обамрли од умора, мокри, 
блатњави, гладни, Једва сам могао и да говорим. Изнад Јасића сели смо у 
„пинцгауере" и вратили се увече у Јуник. Извукли смо из џипа влажну одећу 
и пресвукли се. И тако влажна одећа нас је угрејала, јер из одеће коју смо 
скинули и чизама исцедили смо неколико литара воде. Иако је увелико био 
мрак, а по мраку се тих дана на Космету могло отићи само у смрт, кренули 

смо нашим „пајером“ за Приштину. Због исцрпљености Тома је возио 
полако. Стигли смо у Приштину око поноћи. Ни данас ми није јасно како 
нисмо ниједном, док смо се ноћу кретали, налстели на терористе. 
Монтирали смо прилог и послали га за Београд. У прилогу сам се послужио 
триком. У извештају сам рекао да смо се попели на врх који је на 1.869 ма 
не на 1.676 м као што је и било. Тиме сам заварао НАТО, јер сам знао да све 
прилоге са Космета снимају и анализирају и на основу њих покушавају да 
лоцирају наше јединице. И добро сам поступио. Дан након емитовања 
прилога на РТС-у албанска артиљерија је тукла врх на 1.869 м на коме 
наравно није било наших бораца. 

Потпуковник Ђурковић - „Вељко" 24. априла долази на положај на 
Раса кошаресу код стене испод коте 1661, да нађе могућност како да изврши 
маневар и обухватом склони терористе са Раса кошареса. При доласку њега 
и четири борца откривају терористи и туку их минобацачима 82 мм. Када 
чују да је испаљена мина са албанске стране, „Вељко“ и борци трче десетак 
секунди док лети мина и заузму заклон у дубоком снегу око стабала где је 
снег истопљен. Када мина експлодира устају и опет на исти начин трче док 
друга мина лети. Трчећи тако испред мина, око 15,00 часова долазе на 
предњи крај наших положаја и улазе у заклон. То поподне је било црно за 
наше борце. Убачени снајпериста је заузео добар положај. Веома је хладно, 
измаглица. Током једног дана мењају се сва годишња доба. Борци су 
исцрпљени, на том положају су већ пет дана. Капетану Синишу Борјанићу је 
на положају пукао чир. И остао је на првој борбеној линији да се бори. 
Снајпериста је почео свој крвави пир. Убио је једног по једног, четири наша 
борца када би изашли из заклона по воду или храну. „Вељко“ шаље борце 
да извуку мртве другове. Четири борца на једног погинулог. „Вељко“ са 
десетак бораца остаје на фронту ширине 50 м целе ноћи. Сутрадан планира 
напад са три ослабљена вода у којима је 45 бораца. Напад ће ићи из потока, 
узбрдо, кроз ретку шумицу, у којој је дубок снег и ниско У и Кроз 
проређену шуму, терористи са врха виде све, па наши борци не могу 
прикривено да им приђу. 

Напад почињу у 7,00 часова. Једна група иде лево према Раса 
кошаресу, где је 400-500 терориста који су свакодневно изводили нападна 
дејства по групама. Стотинак терориста напада 10-15 минута на једном 
правцу уз жестоку ватру, псовке и покличе. Наши борци жестоко одговарају 
и одбијају нападе. Онда се терористи враћају у заклоне, па на другом правцу 
у напад креће нова група од стотинак терориста. Наша друга група иде у 
напад право, ивицом пропланка на централном правцу. Јаком 
артиљеријском ватром по терористима с наше стране руководи водник 
Каменов, који на педесетак метара чисти територију изузетно прецизно. 
Борци се по команди пребацују један по један подржавајући једни друге 
ватром. Заклањају се иза пањева, па се опет пребацују. Терористи отварају 
ватру из стрељачког наоружања а затим из минобацача. Међусобна 
удаљеност је око 200 м. Обе наше групе напредују 100 м. Ликвидирају 
четворицу терориста које су силовитим нападом истерали из заклона. Један 

од њих је био плаћеник Италијан а други „избеглица“ са Космета са 
избегличком легитимацијом из Бара. Убитачном ватром из минобацача, 
ПКТ-а, противавионских митраљеза 12,7 мм „бровинг" са положаја испред 
и бочно са брда у Албанији, изнад карауле Падеж одакле дејствују 
бестрзајним топом, терористи заустављају „Вељка“ и његове борце на 
чистини 100 м од њихових положаја. Борци се на достигнутом положају 
утврђују и ту остају наредних дана. У нападу су само два борца рањена. 

На Кошаре, 29. априла, на смену долази официр „Џеј" са 23 војника. 
Стиже око 13 часова и 30 минута. Воде га два добровољца који га 
обавештавају да на десном крилу терористи имају доброг снајперисту и 
митраљесца. „Џејови“ војници поседају положаје и ком снегу и око 
букви где нема снега. „Џеј" узима пушкомитраљез М-84 и три муницијске 
кутије. Са њим крећу нишанџија Радослав Стојановић, снајпериста 
Вукашин Рацић и уговорац Срђан Вукадиновић. „Џеј“, који носи митраљез 
и муницијске кутије, хоће да запоседне најопаснији положај. Пролазе кроз 
дубок снег при чему упадају допола. Долазе до потока. Газе кроз воду, скроз 
су мокри. Пењу се уз брдашце и долазе до равног дела. Терористи су на 50 
м, дели их само поток. „Џеј" устаје и објашњава борцима који су с њим где 
да заузму положаје. Италијан, који је са осматрачнице десно изнад „Џеја" 
наводио терористима артиљеријску и минобацачку ватру, види „Џеја" иза 
жбуна. Гађају га с две мине из минобацача 82 мм. Прва у 14 часова и 15 
минута пада на метар и по иза „Џеја" али не може да се распршти од 
дубоког снега. Неколико гелера погађа „Џеја" у обе ноге, десну руку и по 
панциру на леђима. „Џеј“ у тренутку није осетио ништа, само је клецнуо. 
Долази до дрвета и ту пада. На нози има прострелну рану. До њега пузи 
Срђан Вукадиновић који је такође рањен. Према „Џеју" пузи и Стојановић 
који није погођен. 

Терористи испаљују мину за мином. Гелери четврте мине погађају 
„Џеја" у целу десну страну, Прилази му старији водник Милетић и превија 
ноге. „Џеј" устаје, узима штап на који се подбочио и иде 20 м до најближег 
војника. Уз њихову помоћ прелази поток и савлађује успон. Ту га четири 
војника спуштају на шаторско крило. „Џеј" има ужасне болове. Вуку га на 
шаторском крилу по блату. Тада их погађа нова мина. Од детонације војник 
Горан Ђилас прелеће преко „Џеја". Остали нису погођени. Након тога их 
убацују на трактор и возе до санитетског возила где их превијају. „Џеј" је 
сав избушен од гелера. Око 18 часова и 30 минута довозе га у болницу у 
Пећи. У 20,00 часова је у операционој сали. Успешно га оперише доктор 
Ивица Маринковић из краљевачке болнице. После само 15 дана „Џеј" је 
проходао. Онда је посетио Пећку патријаршију. Већ у јулу 1999. године 
вратио се у своју јединицу редовном послу. 

ЛЕГЕНДА У АКЦИЈИ 


Трећег маја „Загор“ добија задатак да са осталим јединицама 
нападне објекат Раса кошарес. На полазни положај са јединицом креће 
возилима 5. маја са првим мраком. Са подршком и санитетом укупно је 60 
бораца. Возилима прелазе део пута. Затим борци настављају пешке а возила 
се враћају у базу. На полазни положај, на 1.300 м надморске висине, долазе 
око 22,00 часа. Почиње киша, веома је хладно. Целе ноћи остају у боровој 
шуми. Седе и леже на земљи. А киша пада целе ноћи. Кисну испод борових 
јела. Повремено трчкарају у круг да се угреју. Свиће. „Загор" види да суу 
густој магли, видљивост је једва десетак метара. „Загор“ је на левом крилу 
нашег напада. Правац напада је преко коте 502 на југоисточне падине. 
Крећу. Долазе до извора код коте 502 пред За Илив . Пролазе извор и 
излазе на ивицу чистине. „Загор“ шаље патроле. свати Еола се враћају 
и обавештавају га да су наишли на два „МРУД-а". „Загор" их шаље натраг 
да разминирају терен. Борци прате каблове који воде до „МРУДО-ва" и 
деактивирају их. У заклонима око мина нема никог. Борци разминирају цео 
терен. Ту, на коти 502 било је 17 „МРУДО-ва". Крећу даље. 

Прелазе ливаду у стрељачком строју. Магла је и даље густа, не чују 
ништа. Прелазе пут који иде на коту 501. Одатле настављају напредовање 
пребацивањем један по један, од дрвета до дрвета. На изузетно су опасном 
терену. Терористи су свуда а њихови снајперисти добро маскирани вребају. 
Са десног крила нашег напада чује се пуцњава. Ширина фронта је 300-400м 
кроз шуму. Магла се још увек не диже, видљивост је слаба. Терористи су 
изузетно добро утврђени на вису одакле имају фантастичну прегледност. 
„Загору“ јављају да не могу да открију одакле терористи пуцају. Он шаље 
групу из резерве на десно крило да помогне. У међувремену, наши борци на 
десном крилу откривају терористе. Чекају групу коју је „Загор“ послао у 
обухват терориста сдесна. „Загор“ је са борцима свега 30-40 м од положаја 
терориста. Борци на десном крилу напада прилазе веома близу, отварају 
ватру и бацају бомбе на терористе који су у заклонима од балвана и камења, 
јер на том каменитом тлу нису могли да ископају ровове. Терористи беже с 
нашег десног крила. Када терористи, који су чеоно на положајима, виде да 
беже они на десном крилу, напуштају положаје и беже. На положајима 
наши борци налазе два кинеска митраљеза с троношцем, минобацач 60 мм, 
велике количине хране, порције, комбинезоне, униформе, ранце, вреће за 
спавање, пет ранаца пуних муниције. „Загор" је са својим борцима отишао 
доста испред наших јединица. Држи тај део фронта. Терен на коме је 
изгледа као две стране књиге подигнуте увис. 

У сумрак терористи покушавају пробој. Желе да искористе мрак и да 
се лагано провуку пребацивањем. Наши борци их уочавају. Тердристи 

силазе низ стрмину према потоку, на другој стрмини преко пута су 
„Загорови" борци. Старији водник „Чуро" наређује да се не пуца, да пусте 
терористе да сиђу близу потока да приђу на 40-50 м. Тада отварају ватру 
коју прихватају и остали борци. Терористи одговарају, међу њима се чују 
јауци. После петнаестоминутне борбе терористи се повлаче кроз шуму. 
Ујутру борци налазе шест лешева терориста који су у нападу убијени, шест 
пушкомитраљеза и четири аутоматске пушке у потоку, ранце са муницијом 
и храном. 

„Загор" је на том положају имао три снајпера „сако-трг-21 цал. . 308 
винчестер", Формирао је два снајперска пара. Упарио је наш снајпер 7,9 мм 
и „сако-трг" на два места. Та два пара снајпериста имала су задатак да скину 
сваког терористу ког виде. „Загор“ је тражио од снајпериста „један хитац - 
један погодак". Остали борци који су држали положај били су обезбеђење 
које је требало да отвори ватру ако терористи крену у напад са положаја 
одозго. Снајперисти су направили добро маскиране заклоне и заузели 
положаје. Када се појави један или двојица терориста снајпериста их скине. 
Онда с пушком легне у заклон, Тада терористи отварају ватру насумице из 
аутоматских пушака, митраљеза и минобацача десетак до петнаест минута 
тражећи наше снајперисте безуспешно. Наши борци за то време ћуте, не 
одговарају да не би открили положаје. Када престане паљба терориста, 
снајперисти опет изађу на положај, чекају и ликвидирају терористе, Онда се 
све понавља. Дневно су наши снајперисти са тих положаја скидали 5-7 
терориста. 

„Загор", 7. маја ујутру, поново креће у напад на плато који се налази 
преко пута његових положаја. Треба да се спусте низбрдо па преко потока у 
подножју, а онда уз веома стр Успон после кога је зараван на 20 м од ивице 
утврђене линије терориста. Чују звук моторних тестера којима терористи 
секу дебла од којих праве заклоне и бункере. Један борац прилази на 70 м 
терористима и наводи минобацачку ватру. „Загор" има два минобацача 60 
мм. У напад иде са 20 бораца. До потока се нечујно и невидљиво крећу у 
стрељачком строју. Прелазе поток а успон савлађују пребацивањем од 
заклона до заклона. Велики је нагиб на тој стрмини. Долазе неопажено на 
само 40 м од терориста. Тада их терористи уочавају и одмах отварају ватру. 
„Загорови" борци залежу и почињу да пузе. Иду напред. Док се једни крећу 
пузећи, други пуцају па онда они пузе. Тако долазе до ивице шуме одакле 
почиње чистина. Прилазе на 20 м терористима. Бацају бомбе на терористе 
који узвраћају бомбама по нашима. Гелери рањавају два борца. „Загор“ не 
може у јуриш преко чистине, јер терен не дозвољава да се нагомила 
довољан број бораца. Има само 20 бораца. Враћа се на претходне положаје и 
држи их. Терористи их стално гађају минобацачима али их пребацују или 
пак подбацују. Око 19,00 часова минобацачима проналазе „Загора“ и 
његове борце. Мина пада 20 м иза командног места групе код заклона и 
рањава четири војника, једног теже. „Загор“ шаље медицинског техничара 
да помогне рањенима и зове санитетско возило да крене путем за Кошаре. 
Возило одмах креће. Доктор из екипе, која је увек била уз борце, тражио је 

да његова екипа увек буде ангажована одмах након рањавања бораца да би 
им што пре указали стручну прву помоћ. „Загору“ долази рањени војник 
„Дупли" који је тај надимак добио јер је као борац вредео за двојицу. 
„Загор“ види да му је нелогично завијена шака. Пита га шта је то. „Дупли" 
му, док држи наслоњену пушку на леву подлактицу, каже: „Изгледа да сам 
изгубио два, три прста". То каже хладно и смирено као да ћаска уз кафицу. 
Такви су сви борци из јединице из које је „Загор“. Зато су и легендарни. 
Упркос жестокој минобацачкој ватри, „Загор“ је са својим борцима остао на 
тим положајима. Због велике хладноће дању су ложили малу ватрицу а ноћу 
се грејали на пепелу, јер нису смели да ложе да их терористи не би открили 
по пламену. Положаје су одбранили. 


КРВАВИ ЂУРЂЕВДАН 


Петог на шести мај, уочи Ђурђевдана, јединица војне полиције 
потпуковника Иличића, припремајући се за напад на Раса кошарес 
преноћила је на терену према коти 601 где су били одлично утврђени 
терористи. Око 22,00 часа, на око 600 м од јединице, бачене су касетне 
бомбе. Када је свануло борци крећу према коти 601. Развијају се у стрелце за 
борбу, међусобно су удаљени по пет метара. На левом крилу је и војник по 
уговору Божидар Костић у саставу првог одељења. Командир вода био је 
Александар Ђуровић. Иду кроз озеленелу букову шуму. Време је изузетно 
лоше, густа магла смањује видљивост на само пар метара. Иду преко 
положаја наше пешадије од камења на стенама. Божа иде преко стена, 
долазе до чистине преко које се спуштају у скоковима по двојица. Уочавају 
их изузетно добро маскирани снајперисти који покривају цео тај терен и 
почињу да их гађају. Долазе до шуме. Спуштају се фронтално према долини 
која је испод коте 601. 

На брду изнад наших бораца су терористи у бункерима и рововима. 
Борци испаљују један метак. Тада почиње пакао. Терористи туку из свих 
оруђа. Божа и његови другови се заклањају иза букви и одговарају ватром. 
Жестоко туку и наша и њихова артиљерија и минобацачи. Минобацачка 
ватра из Албаније непрестано траје од 9,00 до 13, часова и 30 минута, С 
десне стране је минско поље. Минобацачи из Албаније дејствују изузетно 
професионално. Терористи су са околних висова осматрали наше борце и 
прецизно наводили минобацачку ватру. Практично су минобацачима јурили 
наше борце. Када се борци заклоне иза дрвета они баце мину испред, када се 
борци помере опет их јуре минама. Група од десетак терориста прилази са 
десне стране на 80-100 м. Дрогирани су, довикују, псују матер српску. Наши 
борци их ликвидирају рафалном паљбом. Борци напредују, прилазе на 30 м 
терористима који тада излазе из ровова и крећу према нашим борцима. Иду 

сасвим нормално, борбено, полусагнути, као да су сви дрогирани. Пуцају у 
покрету. Њихови снајперисти са брда жестоко туку. Божу, који је заклоњен 
иза букве, гађају истовремено три снајпера. Зрна на срећу ударају у букву и 
кидају кору. Божа уочава једног снајперисту - девојку, плавушу у бункеру. 
Води се блиска борба на 30 м. Наши по густој магли туку зољама, 
тромблонима, бацају бомбе. Код терориста има плаћеника. Један довикује 
Божи: „Четник, ел славиш Ђурђевдан"! Божа му одговара: „Славим, дођи на 
кафу". Тада терориста који се довикивао са Божом излази одоздо и 
усправља се. Божа га нишани и једним хицем јединачном паљбом, јер 
штеди муницију, ликвидира. Преко његовог леша прескаче други терориста 
који је, судећи по акценту, био муслиман из Босне и виче: „Јебо матер 
своју". Терористи непрестано пуцају. Стотине метака лети около, глава не 
може да се подигне. Божа ликвидира и тог терористу плаћеника. 

Терористи дејствују и „бровинзима" 12,7 мм којима изваљују букве 
из земље. Десетак метара од Боже, иза букве је старији водник Веселин 
Мандић кога погађа снајпер 5,56 мм кроз леву страну плућа. Мандић пада. 
Има јако крварење. Зове Божу који од силине ватре не може ни главу да 
дигне. Божа му каже да скине све са себе и да се извлачи назад. Снајпериста 
погађа једног војника по уговору у образ. Мандић га привлачи себи и 
заклања својим телом. Тада снајпериста погађа Мандића по други пут - у 
лево колено. Крв пршти на све стране. Веселин преко мотороле јавља да је 
рањен. Моторолом се јавља и потпоручник Александар Ђуровић који каже: 
„Шефе и мене је та змија ујела". Погођен је у руку. Мандићу прилази 
водник Трифуновић са још три борца да му помогне. Снајпериста погађа 
Трифуновића који гине. Пошао је да отргне од смрти свог саборца и 
погинуо. Тако је тих дана наша војска ратовала и гинула на Космету. Браћа 
по крви, раме уз раме, једни за друге су животе давали, заједно се борили и 
заједно умирали. 

Мандићу прилазе још двојица војника по уговору из Крагујевца. Док 
напад терориста тече Мандић пузи и извлачи се. Резерва која је уведена из 
Албаније покушава у контранападу да направи класично окружење прво 
десним крилом, што су наши борци одбили убивши шест до осам терориста, 
па онда левим крилом. Терористи са повољних позиција нападају 
фронтално, Има их стотине. Нашим борцима се чини као да пуца цело брдо. 

рзо се организују и за тридесет минута праве заклоне, распоређују се 
правилно и не дозвољавају терористима да им приђу. Тада терористи 
нападају Божину групу и с бока. Последњи на боку је Божа. Терориста је 
много, силовито нападају па наши борци на левом крилу почињу да се 
извлаче. Треба да пређу 20-30 метара до пољанице. Командира вода, 
потпоручника Ђуровића, који је већ био рањен у руку погађа снајпер у 
слепоочницу. Још један неустрашиви официр Војске Југославије завршава 
војничку каријеру на самом почетку, у борби прса у прса, јуначки као што 
приличи официру. Војници га извлаче, узимају рањене и један по један се 
повлаче наизменично. Док се један извлачи други пуца. Божа и један војник 

штите одступницу док се извлаче рањеници. Терористи иду стално напред, 
накратко застану па опет напред. Магла се час подигне па опет падне. 
Борбе непрекидно трају до поднева. 

„Божа види терористе који иду према њему. Борци бацају бомбу и 
погађају терористу који носи митраљез М-84. Двојицу Крагујевчана који су 
помагали Мандићу, Коматовића и Станојевића терористи рањавају у борби. 
Они се сами превијају. Божа их види. Један коме је рука била увијена вуче 
другог коме је глава завијена. Залежу иза букве. Божа у повлачењу долази 
до њих и каже им: „Повлачите се". Борац са завијеном руком извлачи другог 
са завијеном главом. Иду према пољаници. Од тада се воде као нестали. 
Можда се, једног дана, та два јунака, који нису хтели један другог да оставе 
у најтежим тренуцима, врате у Србију. Дај Боже. А ако су се и њихове младе 
очи заувек склопиле неће бити заборављени. Живеће занавек у овој књизи 
са својим ратним друговима - живим и мртвим херојима. Божина група се 
извлачи на ивицу шуме према пољаници. Тада их поклапају изузетно 
прецизном минобацачком ватром. Старији водник Александар Загорац и 
војници Стеван Вукин и Андрија Булатовић су, пре него су несебично и 
храбро са ничије земље, између наших бораца и терориста извукли тело 
водника Трифуновића, пришли до терористичких бункера и узели белу 
шиптарску капу која је била на бункеру. 

Војник Јањић, који се извлачи, трчи према Божи. Уста су му пуна 
крви. Долази до Боже и показује образ. Гелер му је прошао кроз образ и 
изашао кроз отворена уста. Каже Божи да иде по водника Загорца који је 
рањен. Божа креће према Загорцу. Тада близу њега пада мина из „базукс" 
или бестрзајног топа. Детонација га је просто одувала. Баца га три метра 
увис, лети кроз ваздух и пада на земљу. Сав контузован устаје. Претрчава до 
Загорца који је рањен у ногу. Поред њега је водник Стефановски који је 
рањен у шаку из које липти крв. Њих двојица и војник Јањић су били 
заједно када их је погодила мина. Божа стиже до Загорца који лежи на боку. 
Војник Стева, који се вратио по пушку погинулог Ђуровића, скупља опрему 
поред њих. Божа му каже да се извлачи, узима рањеног Стефановског и 
носи га. Поклапа их минобацач. Божа се са рањеником баца на земљу. 
Стефановски, праћен сталном ватром терориста сам претрчава до наших 
бораца. Божа помаже Загорцу који хода на једној нози и ослања се на њега. 
Тако прелазе 20-30 м, Загорац каже да осећа топлоту низ ногу. Виде да му се 
крв слива низ ногу. Божа му каже да се ослони на здраву ногу. Божа 
малаксава и губи снагу. Извлаче се преко потока до полазних положаја и 
залазе у борове. Божа упада у снег до колена, суше му се уста, све је мање 
снаге у њему. Долази до наших минобацача. Само је чучнуо у снег, Отказују 
му обе ноге. Клонуо је. Стигле су га последице контузовања од дејства мине 
која га је бацила у ваздух и треснула о земљу. Том приликом је угануо зглоб 
на левој руци. Борци му узимају опрему и помажу. Прави још десетак 
корака и више не може. Већ је 14,00 часова. Превијају му руку и носе га до 
санитета. Јединица остаје на положају. 

. Иначе, Божидар Костић је, када смо ја и Тома ишли с делом његове 
јединице на Шкозу а потом с Ђурковићем у напад на Маја главу, био на 
положају према нашој осматрачници на око 200 м од граничне линије. Са 
осталим борцима дошао је до стена на којима су заузели положаје. Одатле 
размењују ватру с терористима. Божа са стене двогледом види терористу на 
брду код осматрачнице. Војник по уговору, Жељко Милић, гађа га 
снајпером. Божа кроз двоглед види да Милић погађа црнца у рову и каже: 
„Бинго". Онда он узима снајпер 7,9 мм и кроз оптички нишан види другог 
црнца у униформи, али ван рова. Гађа га и погађа. Војник Јањић узима 
митраљез М-84 и ставља га на стену. Борци прате двогледом терористе који 
претрчавају из шуме преко ливаде према осматрачници и косе све који 
претрчавају. Ликвидирају 5-6 терориста који на положајима много галаме 
што је поуздан знак да има мртвих и рањених. 

Борци се по мраку враћају око 150 м назад на брежуљак у шуми и ту 
ноће. Пада снег, пахуље су као крофне. Борци спавају уз дрвеће и камење. 
Ујутру су мокри и промрзли. Око 8,00 часова иду на нови положај. 
Терористи их туку минобацачима. Док су у покрету, у шуми, терористи их 
гађају бестрзајним топом. Граната пролеће између Боже и Ђуровића на 
једва метар. Залежу иза букве. Друга пролеће опет поред њих и убија једног 
војника. Са брежуљка се пребацују у долину и ту остају до вечери. 

На другом крилу напада наши борци долазе до бункера на 15 м. 
Водник испузава напред и „зољом" погађа бункер у коме је било неколико 
терориста. Минут, два чују се крици. Борци су тад јурнули са свим оружјем 
и упали у терористичке ровове и заклоне на вису и потиснули терористе из 
прве утврђене линије. Терористи су на сваких 10-15 м имали добро уређено 
место за стрелце. Борци запоседају линију коју су држали терористи. Тада 
из Албаније креће прецизна, страховита минобацачка ватра. При заузимању 
утврђенс линије рањен је само један десетар у леђа и образ. Када су 
запосели линију, наши борци су пронашли леш терористичког официра кога 
су убили 11. априла. Терористи су однели само његову пушку. Около је 
било још 6-7 лешева које нису однели јер нису били Шиптари, већ страни 
плаћеници. Поред једне букве налазе рањеног плавокосог терористу с 
брадом. Поред њега је био још један мртав терориста и митраљез с 
добошем. Рањени терориста је убрзо умро а у његовој војничкој блузи је био 
документ на коме је, поред имена, било уписано и место одакле је - 
Франкфурт на Мајни. Није се овом немачком „псу рата" посрећило. Дошао 
је да убија за новац. Неће га потрошити ни он као ни многи други 
плаћеници који су учествовали у агресији НАТО на нашу земљу. 

Борци тада налазе леш водника Комарице који је ту погинуо у 
нападу на терористе 11. априла. Његов леш прво извлаче до потока где га 
преузима заставник Слободан Ивантић са три војника. Стављају га на 
носила и носе. Туку их снајперима и минобацачима. Тешко се пробијају 
кроз дубок снег који им је до појаса. Један борац иде напред, двојица га носе 
а Ивантић им позади штити леђа. Терористи пуцају из митраљеза. Један 
борац „зољом" погађа то митраљеско гнездо. Трчећим кораком једва се 

пробијају кроз снег. Повремено због јаке ватре спусте носила и заклоне се. 
Неколико пута их је и мртав Комарица заштитио, јер су терористи погодили 
његов леш иза кога су се борци који су га носили заклонили. Ивантић иде 
десно од потока ивицом шуме. Примећује четворицу снајпериста који од 
преко потока и покушавају да окруже борце који нападају коту 601. 
Ивантић то јавља моторолом а са својим борцима отвара ватру на 
снајперисте који су удаљени око 250 м, Један терориста пада а остали беже 
низ поток. Борци настављају даље, ускоро долазе до наших минобацача и 
возила. Извукли су мртвог Комарицу, нису га оставили терористима. Тада 
их поново засипају минобацачком ватром. 

Положаје које су наши борци запосели на јуриш, терористи с виса 
страховито туку минобацачима. Једна мина пада међу четири борца и 
рањава их. Бобан Спасојевић из Ваљева у телу има чак 16 гелера. Један 
гелер му је пресекао панцир и први крст који је носио око врата, а други 
гелер му је само направио ожиљак. Живот му је спасио крст, Око врата је 
носио два крста - један дрвени из Дечана и други пластични. Заставнику 
гелер пресеца врпцу од шлема и поклања му а живот. Када се дигла 
магла терористи крећу у фронтални напад. Нападали су седам пута уз 
велику дреку и вриску да би уплашили наше борце. Добили су одговор ~ 
музику из аутоматских пушака и митраљеза наших бораца, који су одбили 
све њихове нападе и задржали линију коју су освојили. 

Капетан Микица Ковачевић, 8. маја око 13 часова и 20 минута, сам 
извиђа део терена на Опљазу недалеко од карауле Кошаре да није миниран, 
да би група добровољаца могла да постави минско поље испред положаја 
наших Пе да терористи који су удаљени 200 м не би прилазили. У 
извиђање терена, тј. откривање постављених мина, капетан није хтео да 
пошаље војнике већ је сам кренуо. Микица излази испред наших положаја и 
иде кроз шуму бочно од терориста према потоку. Треба да открије и 
обележи већ постављене мине. Споро се креће, пажљиво гледајући да не 
нагази на мину. Види жицу која је везана за мину. Обележава је траком да не 
би добровољци који треба да поставе мине налетели на њу. Након 
откривања те мине мора да се пребаци у други рејон око 150 м даље. Док се 
креће кроз шуму уочавају га терористи са Маја главе и отварају ватру. 
Микица је сам, на 50-60 м испред наших положаја. Гађају га 
противавионским топом са распрскавајућим зрнима. Баца се на земљу, 
котрља се низ ливаду око 40 м. Зрна падају близу њега али га на срећу 
ниједно не погађа. Долази на шумски пут и прави кратку паузу. Наставља 
извиђање другог дела терена који је такође требало минирати. Тражио је две 
већ постављене мине за које је знао да су ту, да наши борци не би приликом 
минирања налетели на њих. У помоћ му долази један војник с другог, 
бочног положаја. 

Улазе у гушћу шуму са дебљим стаблима па се крећу усправно. 
Микица држи пушку на готовс и пажљиво гледа земљу око себе. На ничијој 
је земљи, између наших и положаја терориста који сваког часа могу да се 
појаве. Шума је густа, на земљи дебеле наслаге лишћа и грања. Идеално за 

постављање мина. Крећу се веома опрезно, корак по корак. Војник је на пет 
метара од капетана. У тренутку Микица ногом потеже жицу. Наишао је на 
мину изненађења - распрскавајућу на потез. Чују јаку буку од детонације, 
звони им у ушима, Војник пада рањен. Микица остаје усправан, осећа 
топлоту и сливање крви низ десни образ и у чизми. Прилази војнику, пита га 
шта осећа. Овај каже: „Бол у десној нози". Микица му погледа ногу и каже: 
„Није опасно, хајде назад". Војник устаје и хода према положају. Прилазе до 
бораца на положају. Микица седа. Скидају га и превијају. Искусни граничар 
и борац, храбри капетан Ковачевић, који није хтео да ризикује животе 
својих војника и који је, као и његове колеге старешине, био увек испред 
својих бораца, рањен је у ноге на десет места и у руке. Изгубио је десно око. 
Много гелера завршило је у његовом шлему што га је спасило. Војник који 
је био с њим рањен је у ногу. Иначе, у свим акцијама извиђања и дејства 
испред Микице увек је, на личну иницијативу, ишао изузетно храбар војник 
Драган Грубић ~ „Гром". Када је Микица рањен, Драган је тих неколико 
дана био Елеотав и није био на првој линији. 

Често после рата виђам Микицу и „громове". Они се међусобно чују, 
виђају и друже. Граничари воле свог капетана који их је чувао као своју 
децу. 


ТЕНКОВИ У НЕМОГУЋОЈ АКЦИЈИ 


Авијација НАТО, 9. маја у 13,00 часова, грешком поклапа положаје 
терориста испод села Каменица на територији Албаније. Има доста мртвих. 

Десетог маја изведена је готово немогућа акција. Два наша тенка Т- 
55 су из Бровине преко Јуника и Јасића, уведена у борбу преко Шабанових 
ливада на каменити Раса кошарес на 1.385 м надморске висине. Тај терен за 
тенкове је веома, или готово непроходан. Стални успони, каналисан правац, 
тенк не може да се окрене ни лево ни десно, јер је около сав терен окомит, с 
обе стране пута који је понегде ужи од тенка је вертикални нагиб. 
Практично на том делу терористи тенк могу да погоде каменом. Сем тога, 
ту су били стални налети авијације. Дејством тенкова постигнуто је 
изненађење. Био је то први и последњи пут да је употребљена техника на 
подручју Раса кошареса. Тенкови, чији су командири били старији водник 
Ивица Миладиновић и десетар Бранислав Фингерхут из Зрењанина, 
кренули су претходне ноћи око 19 часова и 30 минута из села Бровина 
према граници. Пре него што су кренули на јединствен и изузетно ризичан 
задатак, командант је воднику Миладиновићу рекао: „Уз добру припрему 
имате 30 одсто шанси да прођете тереном, плус патриотизам, плус искуство 
- крени". Код Ереника не могу да пређу мост од дрвета који је попуцао. 
Траже прелаз. Иду преко потока. Налећу авиони, тенкови су на отвореном. 
Посаде силазе с тенкова, заклањају се и чекају да авиони одлете. Поново 

улазе у тенкове и настављају. Мада је ноћ, не смеју да пале светла због 
авиона. Иду постепено. Један тенк крене, превали деоницу пута, па стане. 
Онда на исти начин иде други јер авијација стално лети. Кретање тенкова на 
том стрмом терену је било преко свих норми, критеријума и прописа, право 
планинарење. Пролазе село Јасић. Сада су близу циља. Тада авијација 
бомбардује и руши горњи мост на Ереничком потоку који је остао иза њих. 
Били су бржи од НАТО авијације. Успут наилазе на наша возила, Да би се 
мимоишли на уском планинском путу морају да поставе тенкове готово 
усправно поред пута, а доле их је чекала провалија. Код војника у посади, 
међутим, није било никаквог страха а човек би се најежио када би и на 
филму глодао куда су тенкови пролазили. До Жарбарака крећу се чистином 
на којој нема природне маске да заклони тенкове. Ујутру, око 6,00 часова, 
после десет и по сати напорног и крајње опасног марша, стижу на 
раскрсницу шумских путева Маја зез - Раса кошарес. Сада су у шуми. 

Напад треба да почне у 7,00 часова. Ивица се договара са десетаром 
Браниславом да га са својим тенком следи, да иде паралелно и да се не 
одваја. Задатак је био да разбију уочене јаче ватрене тачке терориста на Раса 
кошаресу. Испред положаја терориста је око 800 м чистине до потока, 
Током договора омета их ТО блокирајући радио-везу између тенкова. 
Терористи први крећу у напад артиљеријском ватром. Тенкови излазе на 
чистину, водник наилази на потезну мину. Око једног тенка је наша 
пешадија, други иде на супротну страну десно. Тада водник Ивица отвара 
ватру из тенка. Гађа букву испред себе. Граната откида букву. Терористи 
који су били у заклонима поред и испод букве излазе у групама по двојица- 
тројица на појасу од 50 м и покушавају да побегну. Борци их гађају 
митраљезом са тенка и топом десетак минута. Терористи отварају 
спорадичну ватру. Ивица има увалу с десне стране тенка. 

Тенк десетара Бранислава који се идући мало-помало десно, удаљио 
од првог тенка, терористи гађају. Десетар се, у намери да уништи 
терористички топ који је тукао с десне стране, уклинио у распоред 
непријатеља. Део наше пешадије је остао иза њега. Тенк пролази кроз 
линију терориста који тада беже с Раса кошарсса. Посада која тенком 
прелази преко ровова види људе који на главама имају шлемове с 
петокракама и мисли да су то наши борци. Пролазе их. Тенк упада у дубоке 
ровове, Мора назад а не може да окрене куполу. Лук командира тенка је 
полуотворен. Један терориста се пење на тенк који дејствује и стаје на мотор 
одакле аутоматском пушком пуца по куполи и луку командира тенка. Није 
пришао да кроз лук гађа посаду. Меци који улазе кроз лук у тенк 
рикошетирају и рањавају десетара у леђа који схвата шта се догађа, вади 
аутоматски пиштољ и рањен излази кроз куполу и убија терористу. Тада 
терористи, који су на 70-80 м испред тенка, отварају ватру и рањавају 
тројицу чланова посаде. Само возач остаје неповређен. Посада улази унутра 
и почиње да туче митраљезом. Терористи их гађају минобацачима и 
тромблонима. Један тромблон се зарива у задњу плочу тенка, али не 
експлодира. Опрема на тенку је сва изрешетана од метака и гелера. Тенк се 

извлачи у рикверц. На једном делу се окреће, међутим, купола се приликом 
окретања тенка закачила за букву па се цев топа искренула. Због тога из 
топа више нису могли да гађају. Извлаче се на почетни положај после сат и 
по борбе. За све то време изнад њих лете авиони у пару вребајући прилику 
да их погоде. Стално лете али не гађају. Неколико пута пикирају али ни тада 
не гађају. Терористички командант радио-везом, коју наши прислушкују, 
јавља својима на положајима да ће им у помоћ доћи НАТО авијација која 
појачава дејство по том малом рејону бомбардујући све наше путеве за 
снабдевање. И авијација им стиже у помоћ. Авиони дејствују али по 
суседном вису Маја глава где су били положаји терориста. Савезници су 
почели једни друге да убијају. Том приликом авијација НАТО побила је 
доста терориста, грешком наравно. 

а првим тенком, у коме је водник Ивица, ситуација је другачија. 
Када их је посада тенка прецизном ватром збацила с првог положаја, 
терористи су почели панично да беже. Долази до расула на њиховом левом 
и десном крилу. Њихови командири су често стрељали дезертере и паничаре 
да би их на тај начин натерали да држе линије, а сада наређују да почну да 
стрељају оне који беже. Наши борци све то слушају на моторолама. Чују се 
и повици терористима да не беже, а онда и пуцњава и јауци. Очито су неке 
који беже стрељали. Тада формирају ударну групу која се из дубине 
Албаније примиче тенку. Након получасовног затишја терористи се враћају 
на положаје и отварају ватру. Тенк није могао даље јер долази десним боком 
до увале која му је мртав угао за гађање и одакле га терористи могу гађати 
без ризика по њих. Тада се одељење пешадије, 20 бораца, распоређује иза 
дрвећа и штити бок тенку. С леве стране чета се помера онако како 
напредује тенк. Терористи пружају жесток отпор, почињу да дејствују и 
њихови минобацачи. 

Посада из тенка гађа топом и митраљезом. Тенк иде преко чистине и 
пањева. У борби је идеална мета за авионе али и за минобацаче. Међутим, 
без обзира на опасност, посада наставља напад. Наилазе на петнаестак 
лешева терориста који су ту од раније. Један међу њима је црнац, плаћеник 
или неки специјалац. Ту налазе брдо опреме, оружја и ранаца. На том 
подручју су терористи нападали наше борце и ту су изгинули. Бочно на вису 
терористи су изградили заклоне у три линије, али су се брзо повукли на 
главни, чеони положај. Долази до затишја. Наша артиљерија гађа њихове 
положаје. Тенк прилази на око 250 м од терориста који су изнад. Иако је 
тенк испод терориста наставља и прилази на 50 м од положаја код букве 
који је погођен првом гранатом. Иза главне линије терориста је велика 
"шума. Тенк је све време на чистини, а авиони лете изнад. И наша пешадија 
која прати тенк је на отвореном. Тенк не може да маневрише због високих и 
дебелих пањева. Тада се наши борци, на 50 м од терориста, договарају како 
да пребацивањем уђу у ровове. Терористи почињу да их туку бочно 
минобацачима и топовима и рањавају седам војника. Због шуме борци не 
могу да уоче турски топ калибра 100 мм који са двадесет граната гађа тенк 
који је на чистини и помера се час лево час десно да га не погоде. Посада 


139 


Милован Дрецун Други косовски бој 


игра рулет са смрћу. Ако крену у погрешну страну готови су. Терористи 
који су добили појачање и груписали су се крећу у напад. Тенк и пешадија 
који су на отвореном полако крећу назад јер даље због конфигурације 
терена нису могли, 

Десетара Бранислава сам нешто касније срео у околини Пећи, када 
сам са генералима Павковићем и Лазаревићем обилазио положаје наших 
бораца. Копао је већи четвороугаони заклон заједно с оцем који се 
добровољно јавио у Војску Југославије да заједно са сином брани отаџбину. 
За његов и водников подвиг се брзо чуло по Космету. Срдачно су се сви 
поздравили с њим. Онако млад, стасит, био је помало збуњен и постиђен. 
Није ни тако лако бити млад а већ херој и јунак. Снимили смо разговор који 
су Павковић и Лазаревић обавили с оцем и сином Фингерхутом. 

На путу за Ђаковицу и Призрен све време сам размишљао о том 
храбром младићу, тенкисти, Искрено сам му се дивио. Због таквих бораца, 
због такве младости, вредело је радити, ризиковати и преживети све што 
смо ја и Тома доживели на Космету 1998/99. године. На путу од Пећи до 
Призрена, где смо с генералима Павковићем и Лазаревићем обилазили 
положаје наших јединица у рејону Швањског моста, отишли смо на положај 
противваздушне одбране. Док су команданти Треће армије и Приштинског 
корпуса давали упутства стојећи на једном пропланку поред 
противавионског топа „бофорс" налетела је авијација која је почела да гађа 
околину. Обојица генерала су све време дејства авијације стајала поред 
„бофорса" пратећи лет авиона. Тада је командант Призренске бригаде, 
пуковник Делић, јавио да је група терориста која се сукобила с полицијом на 
подручју Добродељана и Пагаруше потиснула ту јединицу полиције која је 
напустила пункт код Зрза и Пирана. Терористи су блокирали пут па нисмо 
могли да прођемо према Призрену. Могли смо да се вратимо у Ђаковицу 
али Павковић то ни по коју цену није желес. Било ми је јасно да командант 
Треће армије неће дозволити да терористи одређују његов правац кретања 
када то није могла ни НАТО авијација која је нон-стоп дејствовала. Наредио 
је 252. бригади и пуковнику Делићу да разбију терористе и да деблокирају 
пут. Међутим, због интензивних налета авијације они нису могли да 
ангажују технику нити да деблокирају пут. Падао је мрак и Павковић 
одлучује да у јуришу возилима пројуримо кроз положаје на којима су били 
терористи. У првом возилу је обезбеђење, у другом Павковић у трећем 
Лазаревић у последњем ја и Тома. Иако авијација и даље дејствује излазимо 
из шумице у којој су возила била заклоњена, пуном брзином крећемо путем 
према Призрену и буквално на јуриш  џиповима пробијамо линију 
терориста који су контролисали и леву и десну страну пута. Очито 
изненађени нису стигли ни да отворе ватру. Тако су тих херојских дана 
одбране Космета _ обилазили јединице, командовали и кретали се 
легендарни команданти Павковић и Лазаревић. 

Како је подручје Кошара стално било изложено дејству авијације, 
борци су правили макете, уређивали лажне, па дневне и ноћне положаје са 
којих су посматрали како авијација туче лажне положаје у рејону Јуничког 


140 


Милован Дрецун Други косовски бој 


поља. Након једног таквог дејства „прецизне“ НАТО авијације по лажним 
положајима у Јуничком пољу, све водеће западне ТВ станице известиле су 
да је уништено двадесетак положаја наше артиљерије. Тај нови у низу 
„бриљантних погодака" НАТО авијације посебно је добро деловао на наше 
борце који су знали да су то лажни извештаји. 

Ноћу између 10 и 11. маја, у 22, часова и 45 минута, НАТО авијација 
је бацила забрањене касетне бомбе на нашу логорску просторију на Раса 
кошаресу. Ту је јединица боравила већ два месеца. Борци су спавали у снегу 
дубине од 1-3 м, Ископали су рупу у снегу до земље, поставили гране па 
преко њих вреће за спавање. Било је око 130 бораца. Та ноћ је била изузетно 
хладна да није могло да се издржи. Преко дана је дошло доста нових 180 
Поручник Оливер Младеновић, који је 10. априла са 15 војника одбранио 
положај који је нападало 100 терориста, није могао све борце који су тог 
дана стигли у логор, да смести у већ направљене заклоне. Ван заклона је 
остало двадесетак бораца који су наложили ватру јер је било веома хладно. 
Преко ватре су држали шаторска крила да их пилоти не би уочили. 
Међутим, савремени уређаји у НАТО авионима су их ипак открили, Пре 
напада, посада на противавионском топу, који је био на око 500 м од логора, 
испалила је неколико граната на авион који се након тога окренуо и бацио 
прву касетну бомбу поред логорске просторије. Бљесак пре експлозије 
бомбе видео је стражар. Преко 200 мина из касетне бомбе експлодирају али 
не погађају борце у логору. Оливер навлачи чизме и креће да смири војску. 
Не стиже ни до средине логорске просторије када види нови бљесак. Стигао 
је само да командује војнику до њега: „У заклон". Бацају се у окопнели снег. 
Прасак. Рафално, десетак секунди, експлодирају мине из друге касетне 
бомбе. Гелери лете на све странс изнад и поред њих, ударају у дрвеће. 
Заклон у коме је био поручник пре експлозије потпуно је разнет. Старији 
водник Милијан Тошковић после експлозије прве бомбе изашао је из 
заклона да упозори војнике да се заклоне. Када је чуо нови налет пошао је у 
заклон. Када су почеле експлозије од друге касетне бомбе био је на улазу у 
заклон у коме је било још 7-8 бораца. Велики гелери га погађају у леђа. Од 
експлозија мина из касетне бомбе активира се „зоља" која му пресеца ногу 
испод колена. Милијан пада мртав испред заклона. Својим телом је 
заклонио улаз у заклон и спасио војнике који су били унутра. Експлозије 
тренутних и кумулативних мина просто су пресецале огромна стабла. 

Оливер преко радио-уређаја јавља бази да му треба помоћ и 
трактори који су једино могли да дођу до њега. Пар минута касније сазнао 
сам да су поклопљени касетним бомбама. Када су за тај догађај јавили у 
команду Приштинског корпуса био сам код дежурног официра. Обузела ме 
нека хладноћа и страх. Касетне бомбе су изузетно опасне. Гледао сам када 
су се прве две активирале ноћу на брду поред Приштине. Старешине после 
експлозије извлаче рањене и пружају им прву помоћ. Долазе трактори који 
су око 500 м ниже и одвозе рањене и погинуле. Мада је био растресито 
постављен, мине из касетних бомби су покриле 60-70% логора. Погинуло је 
осам војника, и један старешина а рањено око 40 бораца. Била је то једна од 

најкрвавијих ноћи и један од највећих губитака који смо у једном дану 
претрпели за све време агресије. Упркос томе, борци су до краја агресије 
остали на тим положајима. 

У настојањима да се збаце терористи с врхова Маја глава и Раса 
кошарес вршени су свакодневни напади на њихове добро утврђене 
положаје. Капетан „Опел 1", 11. маја, кренуо је у демонстративан напад на 
Маја главу да би везао главне снаге терориста. Са 210 бораца „Опел 1" креће 
у 5,00 часова. Иду граничном линијом. Наилазе на албанске бетонске 
бункере уз саму граничну линију на подручју њихове карауле Каменица. 
Цео тај терен је миниран. Уз велики опрез због мина „Опел 1" са борцима 
заузима албанске бункере. Настављају према Маја глави која је изнад њих и 
долазе надомак села Лукај у Албанији где су терористичке снаге. 

„Алфа 3" са делом бораца улази у увалу изнад које је вис. Борци 
излазе на вис и запоседају га. Постављају шест митраљеза и снајпер. Испод 
су терористи. У Лукају је база за снабдевање и прихват терориста који 
долазе из дубине Албаније и одлазе на Маја главу. У селу су и минобацачи 
заварени на камионима којима су терористи након ватре брзо прелазили на 
нове положаје да их наша артиљерија не би открила и поклопила. Са виса 
борци наводе нашу артиљерију. У 10,00 часова почиње дејство минобацача 
по терористима у Лукају. Истовремено из митраљеза ватру отварају и 
борци на вису. Тада терористи спуштају део снага с Маја главе према 
борцима изнад Лукаја и нападају их с бока. Напад је страховит. Хиљаде 
метака у минути лете око наших бораца. Додир је на око 100 м. У изузетно 
силном нападу учествује много плаћеника, муџахедина који „Опелу 2" псују 
мајку српску. Дејствују албански снајперисти. Наши борци успостављају 
линију и држе се. Не могу ни лево ни десно јер је све минирано. Авијација 
НАТО напада наш минобацачки положај са кога су тучени терористи у 
Лукају. У нападу, гелери двојици војника откидају ноге. Војник, муслиман 
из Пријепоља, иако тешко рањен преживљава. Сам је ухватио готово 
откинуту ногу и стегао је. Издржао је страховит бол без кукњаве и вриске. 
Брзо му је пружена медицинска помоћ. На вису, у жестокој борби од 
снајпера гине Милан Јефтовић из Горњег Милановца. У ногу је рањен и 
капетан „Опел 1" у чијем извлачењу учествује Сашка. Команду преузима 
„Алфа 3". Битка се све више распламсава, нема предаха. Наши борци су се 
уклинили у борбени распоред терориста. На левом боку међутим жестоко 
их притискају терористичке снаге. „Опел |" одлази на леви бок да 
стабилизује линију. Регуларна албанска армија креће у напад заједно са 
терористима. Воде се страшне борбе око Каменице. 

Авијација без престанка, тог 11. маја, бесомучно туче положаје целе 
125. бригаде. Прво лете беспилотне летелице које траже наше положаје а 
након њих дејствују А-10 и Ф-16. Бацају и забрањене касетне бомбе на 
јединицу минобацача у Доњој Морини. Око 500 мина из две касетне бомбе 
поклапају целу јединицу. Гину четири борца. Авиони А-10 круже изнад 
наше карауле Морина, избацују ИЦ мамце и обрушавају се. Са четири 
бомбе погађају караулу и руше је. Нема жртава јер су се граничари на 

почетку агресије изместили на положај. Једна од најлепших караула, у којој 
сам небројано пута био последњих десетак година, уништена је. 

Мако је 12 бораца рањено линија на вису је стабилизована и 
одржана. После 18,00 часова у напад крећу четири тенка албанске армије. 
Наши борци тада долазе на резервни ватрени положај, организују одбрану и 
крећу у контранапад којим заустављају напредовање албанске армије и 
терориста чиме је акција извођења демонстративног напада и везивања 
главнинс терористичких снага на Маја глави успешно завршена. 

Већ је средина маја а крваве битке на подручју Кошара су 
свакодневне. Копнена агресија на том правцу је сломљена. Наши борци све 
више потискују терористе који се упорно држе на два доминантна виса Маја 
глави и Раса кошаресу које је без технике готово немогуће освојити, 


ЧЕКАЈУЋИ СМРТ 


Поново идем с Томом на Кошаре. У штабу 125. бригаде распитујем 
се одакле могу најближе да приђем нашој караули. Командант бригаде, који 
је све време агресије из Албаније био на самој граници, пуковник Драган 
Живановић каже ми да су наши борци „отворили прозорче" за снајпер 
одакле виде део карауле Кошаре и двориште у коме су скинули седам 
терориста. То ми је требало. Живановић је међутим резервисан, каже да је 
то „отворено Пра испред наше прве линије, да га свакодневно траже 
албански минобацачи и снајперисти, те да је сувише велики ризик да тамо 
оде телевизијска скипа. На то сам му рекао да смо ја и Тома „борци“ 
Приштинског корпуса те да нам није први пут да идемо испред првих 
линија. „Знаш да ме не можеш наговорити да одустанем" рекох му излазећи 
на врата и додадох: „Храбре прати срећа". 

Опет „пајеро" иде у Јасић. Одатле идемо пешке кроз шуму до 
најистуренијих положаја подно Раса кошареса где се свакодневно померају 
линије. У пратњи искусног старешине идемо шумским путем. Долазимо на 
100 м од првих положаја. Ту је деоница на пропланку по којој туку албански 
снајперисти. По ко зна који пут током агресије трчимо трку са смрћу. Ко 
буде спор опростиће се од живота. То су тешки тренуци који од нерава 
праве пренапрегнуте струне, када се од силине откуцаја чини да ће срце 
искочити из груди, када се за пар секунди оседи као за десетак позних 
година и остари бар за још толико година, када су ноге толико тешке да се 
чини да нису ваше. Осећај да вас снајпериста гледа кроз нишан и нишани у 
главу или груди, да сваког трена смрт може доћи и заувек вас одвојити од 
породице и спречити да икада помилујете своју децу, је параван и нема 
човека кога не разара. И оставља тешке последице. Крећемо. Претрчава наш 
пратилац. Брз је. Полази Тома. Онако омален веома брзо трчи с тешком 
камером у руци. „Трчи Томо, трчи" - мислим у себи. На мене је ред. О чему 

други размишљају у тим тренуцима суочавања са смрћу не знам. Ја се само 
насмешим и тихо кажем: „За Србију“. Осмех је упућен мом Дејану и 
Милици, ако их више не видим. Крећем, по! што брже могу. бре бије 
из све снаге. Просто осећам бол у грудима. Све је тихо. Да ли лети према 
мени7 Тома и официр су окренути према мени. Још пар метара. Жив сам. 
Настављамо. Не окрећући се подижем уназад руку с три прста. На благој 
кривини је импровизовани земљани заклон у коме је 5-6 наших бораца. То је 
најистуренији положај. Испред је тзв. ничија земља а даље положај 
терориста, Шума је изузетно густа. Лево од шумског пута двадесетак метара 
ниже, на Еј је мањи заклон укопан у земљу и покривен тањим 
слојем земље. Унутра су два борца - резервисти. Један је мојих година, из 
Пећи је. Испред тог положаја лево од пута је мања зараван у шуми. На 
ивици где терен почиње нагло да понире је „прозорче за снајпер", То је 
заправо положај уз букву маскиран гранчицама кроз које се дејствује 
„црном стрелом". Ту је и штап са рачвом на врху који служи као ослонац за 
снајпер. Одатле је наш снајпериста скинуо 7 порота који су се кретали у 
кругу карауле Кошаре. Терористи, њихови минобацачи и снајперисти нису 
успели да открију тај положај који стално траже. Код „прозорчета" нема 
никог. 

Да бисмо снимили део карауле и показали да су наши борци који су 
почетком агресије напустили караулу, на само пар стотина метара од ње, 
морамо да изађемо испред првих борбених положаја, пузимо 50 м и 
снимимо караулу. Био је то ђаволски ризичан подухват. До „прозорчета" је 
иначе ишао само снајпериста. Борци који су били на положају били су 
заиста изненађени нашим доласком, нису веровали да ту, где се најчешће 
гине, могу да виде новинаре. Један ми тихо добаци: „Ви нисте нормални 
када сте овде дошли". Тишина која између рафала и детонација влада у 
шуми је невероватна. Цвркут ретких птица чује се километрима около. У 
ствари, ту су чула неуобичајено изоштрена. Договарамо се како да допузимо 
до „прозорчета". Тома снима наше борце који су озбиљни и уморни, напети. 
Сваког часа је могућ напад. Није им до снимања. Терористи могу да искоче 
из било ког жбуна, ту је прва борбена линија. Ни ми не знамо тачно где су 
они, ни они где смо ми. Зато је наша извидница кренула у захвату пута на 
тзв, ничију земљу да извиди где су положаји терориста како би их борци 
нападом потиснули. Седимо поред заклона. Тома снима. Сви ћутимо. 
Одједном добро познати звук снајперског хица. Залежемо, а онда 2-3 кратка 
рафала испред нашег положаја на шумском путу. Шта се дешава 

Морамо да кренемо према „прозорчету“. Тог дана први и последњи 
пут, нисам успео да урадим оно што сам хтео. После жестоке расправе и 
убеђивања бораца одустао сам од плана да станем поред прозорчета, 
окренем леђа према караули Кошаре и направим најаву. Била је то једина 
најава коју сам хтео а нисам успео да снимим. На срећу, јер да сам то урадио 
заувек бих се растао са животом. Само је Тома, уз страшан ризик, са 
снајперистом допузао до „прозорчета" и из полулежећег става снимио кров 
карауле и двориште. Био је то за телевизијско новинарство антологијски 

снимак. За десетак секунди снимка ризиковали смо све, животе понајвише. 
Шансе да преживимо биле су 1:100. И преживели смо. Ни сам не знам како 
нас је таква срећа пратила кроз рат. 

Након снимања карауле, Тома и снајпериста се враћају до заклона. 
Седимо поред. Јављају да је у пуцњави коју смо чули убијен извиђач 
Петрика из Неготина, изузетно храбар и искусан борац. Погодио га је 
снајпериста. Наш пратилац, Петрикин ратни друг јеца од туге. Гледам га, 
мислим да ће се од туге и бола угушити. Тајац, све нас обузима ужасна туга. 
Како боли када нам погине човек, када се угаси живот, када смрт дође по 
саборца. Кога ли има од породице помислих7 Како ће његову смрт 
преживети мајка која га је дојила, отац који га је с благословом послао да за 
Србију, мајку нашу ратује; Почиње минобацачка ватра. Открили су нас, Јаи 
Тома улазимо у заклон где су два наша борца. Прва мина, после злокобног 
лета и добро нам познатог звиждука, пада 50 м лево од нас, 20 м испод. 
Нисмо успели ни да одахнемо а већ стиже друга која пада 20 м ближе у 
истој линији, па трећа. Четврта пада 20 м тачно испред нашег положаја. 
Прострељују, каже нам борац. То заправо значи да изузетно прецизно 
гађају, померајући ватру за 20 м у једној, па у другој и трећој линији. Ако 
друга линија прострељивања буде за 20 м више према нама готови смо. 

оклопиће нас. Ту нема могућности за промену положаја јер је ватра 
прецизна у кратким размацима што не оставља празан простор и време да се 
извучемо. Чекамо, Опет се смрт игра са нама. 

Пета мина пада доле десно. Иде шеста. Где ли ће7 Удара лево изнад 
прве. Нашли су нас. У тој линији је и наш заклон. Пада друга 20 м ближе 
нама. „Томо, готови смо" кажем мом ратном другу. Гледа ме и ћути. Борци 
у заклону стежу пушке. Долеће трећа, Следећа ће пасти право на нас. Нема 
нам спаса. Умиремо. У земљи чекамо смрт, чекамо да заувек одемо у земљу. 
Нећемо се више никада радовати осмесима наше деце. Још само пар 
секунди и крај. Бићемо раскомадани, крвави, беживотни, у некој шуми на 
југословенско-албанској граници. Кроз главу ми, у делићу секунде, пролази 
цео живот. Као у неком бунилу пред очима видим себе како у наручју 
држим тек рођеног сина Дејана и љубим моју Милицу када сам је први пут 
након рођења видео, као да чујем стихове неке песме коју сам чуо док сам 
крстарио Косметом: „Цвета трешња у мом крају, само мене тамо нема". А 
онда чујемо фијук. Пред очима ми је слика супруге Данијеле која држи 
Дејана и Милицу за руке. Стоје, гледају ме, све су даље. Ту слику која ми је 
на трен запарала ум никада нећу заборавити. Чујемо лет мине која иде 
према нама. О како је мало живота остало. Просто смо се залепили за земљу 
очекујући смрт. Близу је. Хватам кошуљу, руком кидам дугме да дођем до 
ланчића с привеском који су ми супруга и деца поклонили за рођендан. 
Чверсто га стежем у шаци као да њих грлим. Привезак у облику 
правоугаоника ми је, од силине којом сам га стегао пробио кожу на руци. 
Дејо, Милице волим вас - помислих. Експлозија. Живи смо. Да ли је сан 
или јавај Бол коју ми причињава посекотина од привеска враћа ме у 
стварност. Шта је било питам борце7 Променили су правац гађања, отишли 

су лево. Не могу да верујем, опет смо се извукли. Наш пратилац нас зове. 
„Брзо, идемо", рече. Поздрављамо се с борцима, „Држите се и чувајте се" 
кажем им. Одлазимо путем, минобацачи и даље дејствују, чују се и рафали. 
Дејствују снајпери. Долазимо до чистине где туку снајпери. Опет треба 
претрчати и веровати у срећу. Сада већ потпуно исцрпљени од ишчекивања 
смрти рутински претрчавамо. Један хитац из снајпера пролеће изнад наших 
глава. Не обраћамо пажњу. 

Долазимо до наших бораца. Причају нам о погибији Петрике. Док су 
извиђали на „ничијој земљи“ уочио их је добро маскирани снајпериста. 
Другови су извукли тело свог саборца. Наш пратилац узима Петрикин 
панцир а ја његов шлем који је пун крви. Носим га доле у базу. Срећемо и 
мог старог ратног друга са границе, мајора Димчевског. Њега су 
минобацачи почели да гађају када су променили правац прострељивања, 
што нас је и спасило. Снимамо разговор с Димчевским и одлазимо у Јуник, 
а одатле у Приштину. Сутрадан, када сам имао ретку прилику да одгледам 
неки свој прилог, схватио сам да они који га гледају не могу ни да наслуте 
шта се све дешавало док смо га снимали. И боље је тако. Само ми није јасно 
како не могу да се сетим тачног датума када смо чекали смрт на Кошарама. 

Минобацачка чета 120 мм, у којој је био и војник мартовске класе 98. 
Дејан Ивановић, била је на положајима код села Ђоцај недалеко од Кошара 
према Јунику. Војници су изградили дубоке земунице у шуми а минобацаче 
поставили стотинак метара даље на чистини. Због свакодневних налета 
авијације уредили су и лажне положаје око 300 м иза минобацача, на терену 
који је био идеалан за прави положај - ливада без објеката. Постављали су 
картонске тубе у којима се држе мине, дужине око 70 цм. Борци забоду дрво 
или тарабу у земљу, па преко навуку картонску тубу. Са стране поређају 
празне сандуке да изгледају као заклон. Уредили су шест лажних 
минобацача са 6-7 м међусобног размака, полукружно распоређених. Те 
лажне положаје авијација је стално гађала касетним бомбама и 
пројектилима, а онда је моћни НАТО извештавао о „уништеној" српској 
артиљерији!. 

У другој половини маја Дејан је био на положају на Ливади Е 
Шабанит подно Раса кошареса. На 150 м ширине било је 12 наших бораца. 
Дејан је био заменик командира вода. Борци су на ивици шуме, испод њих 
је поток, а изнад потока, с друге стране положај терориста. Шумски пут иде 
од положаја терориста према нашим борцима. У том делу шуме букве су 
веома високе. Испред бораца је минско поље до потока и преко према 
положајима терориста. Међусобна удаљеност је око 200 м. Група од четири 
терориста покушава да направи пролаз кроз минско поље. Наши борци их 
уочавају и ликвидирају. Дејан са борцима излази испред положаја и улазе у 
минско поље да би повезали потезне мине, којима су терористи пресекли 
жицу, и обезбедили положаје од напада терориста. Први иде Дејан. 
Пажљиво иде до првог дрвета гледајући да не наиђе на мину. Када дође до 
дрвета, враћа се назад и истим путем доводи војника: Затим проверава пут 
до другог заклона, онда се враћа на положај и доводи тим провереним путем 

другог војника до заклона. Дејан је ишао кроз минско поље ризикујући свој 
живот да би спасао своје другове. Долазе до мине. Војници га бочно 
обезбеђују и осматрају где су мине. Дејан иде полако, корак-два. Подигне 
ногу па осматра, онда спусти ногу, па на исти начин другом ногом. Жица је 
обично удаљена од мине и по 4-5 м, уздигнута око 30 цм од земље. Сама 
мина је зелена и прекрива се. 

Дејан тражи жице које падају. То је део жице који се везује за мину. 
Када нађе жицу прати је да нађе други крај или мину. Долази до мине. Ради 
пажљиво јер су око мине тзв. чуварке /нагазне мине - „паштете"/ 
постављене с једне стране. Мини прилази отпозади. Клечи. Са малом жицом 
веже алкицу за осигурач. Тада развлачи жицу и везује је око дрвета. Враћа 
се и наоружава мину, скида „осигурач" са осигурача. Обезбеђује себе с 
осигурачем да мина не експлодира док ради. И тако мину за мином. Почео 
је са радом који изискује максималну концентрацију и мирну руку и у коме 
и најмања грешка може бити фатална, у 9,00 часова. До 100 часова је 
повезао цело минско поље сем три мине. Повезао је 20 мина и поставио 8 
МРУДО-ва. Тада одлази до старешине који му каже да се очекује напад око 
40 терориста на том правцу. Дејан се враћа да повеже још три мине које, ако 
се не повежу, остављају пролаз до наших положаја. 

Завршава још две мине. Налази се на 30-50 м испред наших 
положаја. Изузетно је уморан, поспан, гладан, концентрација му је пала. 
Радио је читав дан. Завршава повезивање последње мине. Скида „осигурач" 
којим се обезбеђивао. Пушка му је с десне стране кочића на који се ставља 
мина. Узима пушку, десном ногом раке преко жице. Тог тренутка 
нагази на „паштету" /чуварку/ која је била с предње стране. Мина 
експлодира, детонација му одбацује ногу увис и кида стопало. Остаје му 
само мали прст. Тог тренутка левом ногом прескаче жицу, прави пар корака 
с обе ноге ослањајући се и на рањену десну. Свестан је и присебан искусан 
борац. Мартовска класа војника, у којој је био и Дејан, била је изузетна са 
великим борбеним искуством из 1998/99. и свакако ослонац Приштинског 
корпуса у биткама с терористима и одбрани од копнене агресије и НАТО 
авијације. Дејан на лево око не види ништа. Испред ока му је магла, а 
војници поред њега не виде на оба ока. Док скаче с леве на десну ногу 
Дејану се причињавају нове експлозије, да остаје без обе ноге. Кроз главу му 
пролазе слике како лети у ваздух, пада на мину и цело тело му се кида. 
После 2-3 корака баца се на земљу. Војник који је био с његове десне стране 
прескаче га и трчи по помоћ, а војник с леве стране иде по носила. Док лежи 
на земљи у жбуну, чекајући да по њега дођу другови с носилима, скида 
каиш с панталона, везује га испод колена и зауставља крварење. Борци 
долазе с носилима али га не виде јер је у жбуну. Један међу њима је Ненад 
Шћасни. Дејан устаје, поскакује на леву ногу, долази до носила, леже на 
њих и каже: „Ја одох кући". Дејан је остао без десне ноге испод колена. Сада 
носи протезу и привикава се на живот без пола ноге. Живи у Крушевцу, 
ожењен је, има сина који је, када смо 22. јуна 2000. године у његовом стану 
разговарали, имао 3 месеца. 

На ивици шумског пута на Раса кошаресу био је вод наших 
минобацача 82 мм. После жестоке борбе претходног дана, ујутро око 3,00 
часа почео је жесток напад терориста на наше положаје. Око 250-300 
терориста је по лошем времену, које су редовно користили за нападе, 
јурнуло према нашим борцима који су прешли на нове положајс стотинак 
метара назад. Наши минобацачи не могу због густе шуме да гађају ни лево 
ни десно, већ само напред. 

Борци на нападнутим положајима радио-везом траже подршку 
минобацача јер је борба жестока. Војници у минобацачком воду истрчавају 
из склоништа, скидају шаторска крила с минобацача и футроле. Због кише 
припремају мине у самом сандуку. Стављају допунска пуно, онда трчећи 
ваде мину из сандука, померају шаторско крило с минобацача које га штити 
од кише, стављају мину и пуцају. Након тога враћају шаторско крило. 
Војници су одлично увежбани. За 3-4 мењају слемент и гађају. Са једним 
елементом испаљују 2-3 мине. Гађају из два минобацача и два за 
заваравање. Невреме је јако, дува снажан ветар који скреће мине с правца. 
Водник прве класе, Дре Каменов - „Сова“, гледа таблице на које пада 
киша. Мокре су. Док их гледа распада се папир од воде. Прилази му војник 
и држи шаторско крило изнад њега и батерију јер је мрак. Због кише не могу 
да гађају два минобацача истовремено. У један улази вода. Два војника 
попуштају цев, ОУрВу је, просипају воду. Узимају крпу и чисте цев, 
настављају гађање. Група од 30-40 наших бораца у повлачењу не стиже да 
тражи помоћ, али група која им с десне стране помаже тражи минобацачку 
подршку. аде су на само 30-40 м од наших бораца. По мраку и киши, 
борци минобацачима са 3-4 мине, између две групе наших бораца, директно 
погађају ту групу терориста и заустављају је. Борци десно их потискују, а 
група наших бораца која се извлачила тада чеоно креће у контранапад и 
враћа се на почетну линију. Терористи се повлаче, а минобацачи из 
Албаније почињу да траже наше минобацаче. Мине падају 30,40 и 50 м око 
наших положаја. Када мина падне наши борци код минобацача залегну, па 
наставе гађање. Борци довлаче мине тракторима који се тешко пробијају 
кроз велико блато. Битка траје до четири часа када терористи одустају од 
даљих напада. 

„ЖИВАЦ" ПРОТИВ „ДЕЛТА" СНАГА 


На објекту Мрчај, на 2.250 м надморске висине, који се налази на 
самој граничној линији између наших караула Кошаре и Ђеравице, 
припадници 125. бригаде посели су артиљеријску осматрачницу са које су 
могли да прате покрете терориста и копнене нападе из Албаније и да 
наводс нашу артиљерију. Логор наших бораца, који су запосели 
осматрачницу на Мрчају, био је нешто даље од граничне линије - на Раса 
зогиту /2.305 м/. На граничном камену на Мрчају, 31. маја 1999, нешто 
после 15,00 часова стајао је капетан Живић и осматрао. Испод њега су била 
два војника и везиста. Сунце које је ударило по Јуничким планинама упекло 
је камен. Од топлоте је омамљиво и нестварно. Да није рата и да се не гине, 
Живић и његови борци дивили би се суровој лепоти ових предела. 

Капетан Живић, звани „Живац“, осматра Маја зез око 2 км јужно од 
Мрчаја. Изненада одјекују два веома. рафала. „Живац" устаје из заклона. 
на осматрачници и пита: „Ко то пуца" Тада угледа човека са капом на којој 
је ознака ОСК. Тај терориста, је користећи изузетно тежак терен на подручју 
Јуничке планине, који је испресецан и го, пришао борцима на 2-3 м, испалио 
два рафала и убио руског добровољца Фјодора Шуљгу, Жељка Бошковића 
и Дарка Вујошевића. „Живац“ узима из заклона пушкомитраљез М-84, стоји 
с митраљезом у рукама и чека терористе да наиђу. Један терориста промоли 
главу из заклона. Живић га гађа а терориста се сагиње. Искусни „Живац" се 
повлачи двадесетак метара да му терориста не би бацио бомбу. Добро је 
поступио, јер терориста баца бомбу која пада и експлодира на месту где је 
био пушкомитраљез. „Живац“ се пребацује још двадесетак метара северно 
од заклона. Тада пада друга бомба у заклон од камења где је био капетан. 
Гелери разносе његову моторолу, карту, ветровку, чутурицу. После 
експлозије терориста улеће у заклон и пуца. Тада Живић испаљује рафал 
који просто исече терористу. Капетан зове граничаре и организује одбрану. 
Креће према осматрачници, стотинак метара ниже, да види шта је са 
тројицом војника. Десетак минута касније види терористу који претрчава у 
заклон. „Живац“ је прецизан - терориста пада. Појављује се још један кога 
капетан промашује. Тада терористи почињу да гађају минобацачима 82 мм. 
Мина за мином падају око два сата. Наши борци одговарају. Ватру наводи 
Живић. Испаљују по једну мину 120 мм на сваки минут да спрече терористе 
да крену у жешћи напад. Око 18,00 часова престаје ватра. 

Живић одлази до убијених терориста. Код првог налази две 
мотороле, аутоматску пушку, пиштољ 7,65 мм а код другог списак са 
тридесет и једним именом терориста са Космета. То су били припадници 
специјалне јединице „Делта“ коју су обучавали западни инструктори. 

Убијени терористи су око врата имали плочице са ознаком „Делта форце" 
Иста ознака била је и на панциру. Та специјална терористичка јединица 
била је на Маја глави а требала је да освоји Мрчај. Специјалци које је убио 
„Живац“ били су претходница која је извиђала терен пре напада. „Живац“ 
није био специјалац, али је зато капетан ВЈ. Терористи после тога нису 
напали Мрчај. 


БРАДЕ ДО СТОМАКА И МАЧЕТА 


Капстан „Алфа“ добија наређење да из села Бровина, које се 
налази између Ђаковице и Јуника, крене са јединицом и затвори правац 
од Шкозе /лево од пута који води од Батуше према караули Кошаре/ 
према доминантном вису Маја глава на самој граничној линији. „Алфа“ 
води 150 бораца. На простору од карауле Морина до Кошара било је 
око 2.500 терориста добро утврђених у бункерима, заклонима, 
рововима. „Алфа“ напада фронтално. Борци се крећу растресито, веома 
опрезно и тихо користећи природне заклоне. Непримећени долазе на 
десетак метара од бункера у којима су терористи. Ту је појас главне 
запречне ватре терориста који отварају ураганску паљбу. Од силине 
паљбе борци не могу да ускоче у бункер и ровове. Терористи на сваких 
50 м имају по један „бровинг" и снајпер, добро су организовани а имају 
артиљеријску подршку коју наводе италијански специјалци. То је била 
трећа линија терориста који су у прву линију обично постављали 
дезертере и „обичне“ терористе, у другу добро обучене а у трећу 
фанатике који нису дозвољавали повлачење. „Алфа", водник Томислав 
Цехов и војник Саша Пејић пузе и долазе на 5 м од бункера. Из 
лежећег положаја бацају две бомбе али истог тренутка и терористи из 
бункера на њих бацају две кинеске бомбе. Гелери рањавају двојицу 
бораца, тада остали крећу у јуриш отварајући у трку жестоку ватру. Не 
плашећи се смрти, Обилићи јуришају за Србију на ровове и бункере. 
Добро су обучени и прецизни. Убијају црнца у америчкој униформи са 
зеленом берстком на глави и америчком заставом на рукаву, четири 
муџахедина са брадама до стомака и зеленим чалмама на главама на 
којима су били натписи на арапском. Одједном, из заклона излази 
муџахедин са подигнутом мачетом и трчи према нашим борцима. 
Војник Есад Шмаховић му је најближи. Прибран је, отвара ватру из 
аутоматске пушке и убија га. Терористи су разбијени. 

ПАВАРОТИ ВИШЕ НЕ ПЕВА НА КОШАРАМА 


Испод села Ђоцај, које се налази недалеко од Јуника, ближе граници 
с Албанијом, распоређена је минобацачка чета за подршку нашим борцима 
у рејону Кошара. Минобацачи и артиљерија су били од пресудног значаја за 
заустављање копнене реја због чега су те јединице и њихови положаји 
били стална мета НАТО авијације. Сем тога, специјалци НАТО-а су у 
Албанији користили најсавременије уређаје који по звуку, брзини и правцу 
лета гранате лоцирају положаје артиљеријских оруђа из којих су испаљенс. 
Зато је за успешно дејство артиљеријских јединица неопходно било уредити 
лажне положаје који треба да навуку НАТО пилоте и сачувају животе 
наших бораца и оруђа. И то је успешно рађено све време агресије па су и 
губици били занемарљиви. 

Минобацачка чета испод Ђоцаја урадила је лажне положаје на око 
1.000 м од правих. На ограђеној ливади 200Х300 м направљено је шест 
лажних минобацача који су линијски распоређени са 30-40 м размака. 
Лажни минобацачи су направљени од пластичних канализационих цеви 
дужине 1,2 м које су подупрте са по два штапа увезана бакарном жицом. 
Око бацача су постављене празне зелене кутије, разбацани тубуси од мина, 
па неколико празних сандука оскудно маскираних. Један лажни минобацач 
је израђен од овалног дрвета. Војници, међу којима је и Слободан 
Стојановић, са оруђима су били изнад лажног положаја. Авијација НАТО је 
открила лажне положаје и тукла их ракетама и касетним бомбама четири 
дана, На лажном положају, после дејства авијације била су четири велика 
кратера. До бораца који су дејство авијације гледали с положаја изнад, 
долстале су несксплодиране Жуте мине с падобранчићима из касетних 
бомби којима су НАТО пилоти желели да униште живу силу. Пилоти су 
испољили велику непрецизност јер су промашивали лажне минобацаче. 
Ракете и бомбе су падале пород лажних положаја по околној шуми. После 
налета авијације западни медији су тријумфално јављали да су уништени 
минобацачи 120 мм. А наши борци су живи и здрави чекали терористе из 
Албаније и дејствовали, за лику од НАТО авијације, изузетно успешно. 
Тако је било и на подручју Кошара. 

Минобацачком четом, у којој је било двадесетак бораца, командовао 
је старији водник који је непрекидно осматрао Раса кошарсс изнад карауле 
Кошаре на чијем су врху били терористи који су преко дана отварали ватру 
и пуштали гласну музику - Паваротија. Иза су били терористички 
минобацачи који су дејствовали по нашој минобацачкој чети али су је 
пребацили за педесетак метара. Водник упорно осматра Раса кошарес и при 
врху брда уочава стрељачку паљбу. Узима мапу и одока, без икаквих 
справа, скида координате. Павароти и даље пева. Водник одлази до првих 

минобацача 60 мм и отвара паљбу. Прва мина пребацује терористе али их 
друга налази и погађа сам ров. Гелери рањавају једног терористу који се на 
сав глас дере. Водник престаје с дејством и чека да навуче остале терористе. 
Чује се граја око погођеног терористе. После пар минута прилази му 5-6 
терориста. Тада водник поново брзо гађа са још четири мине. Настаје општа 
кукњава код терориста а не дуго затим мук. Више се на Раса кошаресу није 
чуо Павароти. 

До краја агресије терористи нису успели да пробију наше линије 
одбране. Борци су их на свим деловима потиснули. Терористи су успели да 
се задрже једино на добро утврђеним врховима Маја глави и Раса кошаресу 
одакле нисмо успели да их збацимо због изузетно тешког терена за напад с 
наше стране, свакодневног дејства НАТО авијације и албанске армије и 
немогућности да употребимо технику. Током агресије у паклу Кошара 
погинуло је 60-ак наших бораца. 

Исказани су јединствен хероизам, храброст и војничка умешност. 
Бројни примери хероизма, патриотизма, војничке части и професионализма, 
од којих су у овој књизи само неки описани, потврдили су снагу и вредност 
Војске Југославије. Међу таквим примерима истичу се и капетан прве класе 
Бобан Рајковић који је три пута рањаван, иако је био на боловању, 
добровољно дошао у батаљон да води јединицу у акцију, поручник Љубиша 
Благојевић, рањен са три гелера, прекинуо је боловање, дошао у јединицу, 
повео је у одбрану објекта Раса кошарес а затим преузео дужност командира. 
чете, потпуковник Звонимир Мијић, начелник АРЈ ПВО сам је извукао 
противавионски топ 30/1 мм на положај и у улози нишанџије пружао 
подршку јединицама при чему је рањен у нападу НАТО авијације, капетан 
Крунослав Иванковић на објекту Раса кошарес при покушају да извуче свог 
рањеног радиофонисту и сам бива таее а затим подлеже задобијеним 
повредама, поручник Ивица Петковић предводио је чету у нападу на Раса 
кошарес, био је испред својих војника, сам је кренуо ка терористичком 
бункеру да га уништи ручном бомбом, у тренутку када је замахнуо да баци 
бомбу смртно је погођен из противавионског топа са блиског одстојања; 
капетан Бобан Живић, командир командног вода у ХАД 122 мм храбро се 
супротставио терористичкој групи, убио двојицу терориста и једног ранио, 
сачувао објекат Мрчај и десетак својих војника који су били у склоништу... 

Свим палим и живим херојима са Кошара, Србија и српски народ 
треба да се поносе, поштују их и славе. Они су осветлали образ Србији. Ми, 
њихови ратни другови, који смо преживели пакао Кошара увек ћемо се 
сећати наших палих другова и носити их у срцима, задивљени њиховом 
храброшћу и захвални за несебично жртвонање за нашу Србију. 

Празне су сада шуме око Кошара. Само остаци бункера, заклона, 
мине, чауре, делови опреме, неексплодиране бомбе и гелери сведоче о 
страховитим, крвавим биткама вођеним на југословенско-албанској граници 
током НАТО агресије. Неки борци са Кошара воде се као нестали. Дај Боже 
да су живи, или негде по гудурама и врлетима труну хероји несахрањени, 
без гробова и крста православног на њима. Натопљен је терен око Кошара 

крвљу српске младости, а наше војске сада тамо нема. Да ли ће доћи дан 
када ћу са нашим граничарима опет обићи Маја главу, Главу, Раса кошарес, 
караулу Кошаре, Опљаз, Ливади Е Шабанит, Шкозу... Да ли ћу икада више 
видети нашу тробојку на Кошарама7 Део мене је тамо заувек остао. Надасве 
сам поносан што сам био с нашим борцима - херојима на Кошарама, што су 
мене и Тому тако несебично прихватили, што су нас сматрали и данас 
сматрају својим саборцима, што су своју храброст поделили с нама. Овом 
књигом желим да им се бар мало одужим, захвалим за све што су учинили 
за одбрану Србије, да спречим да њихова храброст и жртвовање оду у 
заборав и допринесем да уђу у легенду и строј највећих српских јунака. 


НОЋ НАЈДУЖЕГ БОМБАРДОВАЊА 


На Ускрс је изведен један од најжешћих напада авијације по 
некој нашој јединици. Те ноћи, кроз пакао је прошао вод везе који је 
био распоређен по кућама у селу Мердаре уз админстративну границу 
са Косметом. Вод је бомбардован од 23 часа и 20 минута 10. априла, до 
5 часова и 30 минута 11. априла. На 300-500 м од вода везе, у Турском 
Мердару положаје су држали терористи. С обзиром на опасност од 
копнене инвазије НАТО-а, од евентуалног десанта на Малом Косову и 
напада шиптарских терориста на том правцу, припадници вода везе су 
одмах након доласка на терен почели да се укопавају на замишљеној 
линији одбране. Заменик командира вода је старији водник Горан 
Недевић. 

У току укопавања, 9. априла око поднева, преко њиховог положаја. 
прелетела је беспилотна летелица према Куршумлији и натраг. У воду има 
11 возила за везу. Након одласка беспилотне летелице војници померају пет 
возила на друге положаје да не би била на гомили. Током дана завршено је 
укопавање и маскирање, али их је беспилотна летелица снимила пре но што 
су се маскирали. Тог дана је прошла јединица артиљерије и тенкова који су 
се баш ту зауставили на тренутак и вероватно су снимљени. Изнад тог 
подручја стално је летела авијација и бомбардовала околину. Старији 
водник Горан Недевић је, 10. априла увече, био у кући са тридесетак бораца. 
На 400-500 м од њих, поред надвожњака, који је на самој административној 
граници Космета, било је истурено одељење. Прва ракета која је упозорила 
борце пала је у 23 часа и 20 минута на отвор. железничког тунела са 
подујевске стране, око 2 км од Горана који је у том тренутку спавао. Долази 
дежурни водник, буди Горана и каже му: „Паде ракета, шта да радимо") 
Горан га пита где је пала а водник му одговара да не зна али да се чула 
експлозија. Горан наређује да војници устану и ставе опрему на себе. Зове 
позадинско командно место. Све то траје 4-5 минута. Војници су обучени и 

још увек се лежерно понашају. Чују продоран звук авиона који пикира. 
Борци кажу: „Добро је, прошао је". Међутим, после десетак секунди почиње 
серија експлозија. 

Бачена је касетна бомба. У кући, у којој су Горан и његови војници, 
од експлозије се ствара огроман притисак. Бомба је пала на око 150 м од 
куће, на чистину. У тренутку експлозије борци су у приземљу. Горан у том 
моменту ставља шлем на главу. Тада комплетан прозор излеће из лежишта 
и пада на Горана који стоји поред зида. Успева да клекне. Притисак баца. 
људе по соби, као да су играчке. Кревети лете у ваздух, чује се цика, 
ломљава, гласови. Диже се огромна прашина. Од дима и мириса барута не 
могу да дишу. Чују се јауци војника који од притиска ударају у зидове. 
После једног до два минута Горан зове колегу, старијег водника 
Миленковића, да види да ли је жив. Овај се одазива. Мрак је. Горан узима 
телефон и зове водника Цветковића на истуреном положају да види да ли су 
гађани. Он му каже да је бомба пала између њега и Горана и да су неки 
борци у шоку. Горан покушава да зове команду, али су везе прекинуте. 
Одлази у суседну собу и пита има ли рањених. На срећу нема. 

Неки борци предлажу да се иде у ровове, али Горан одбија тај 
предлог јер се сећа прелета беспилотне летелице која их је снимила док су 
се укопавали. Каже борцима да све мине из касетне бомбе не експлодирају 
одмах и да могу налетети на неексплодиране, те да ће авијација поново 
бомбардовати ровове поред којих су возила. Од експлозије прве бомбе 
прошло је пет минута. Горан наређује војницима покрет. Тада поново 
налећу авиони који опет бацају касетну бомбу. Зликовци немилосрдно туку 
забрањеним касетним бомбама. Војници излазе из куће. Горан им каже да 
иду десно према шуми која је поред пута Куршумлија - Подујево, да ће 
поново бомбардовати, да не чекају команду већ када чују налет да залегну и 
зину да им не би страдале бубне опне. У моменту док излазе авион пикира и 
гађа кућу. Ракета пада на 30 м од бораца. Затрпава их земља која лети у 
ваздух од експлозије. По њима падају гране и дрвеће. Ствара се страховит 
притисак. Имају осећај као да ће им главе експлодирати од притиска. Плућа 
им се шире. Горану, који је зинуо да му не пукну бубне опне, од детонације 
испадају две пломбе са зуба што се дешава још неким борцима. Глава му је 
окренута у правцу детонације. Од барутних гасова којих се нагутао плућа су 
му се надула, нема ваздуха, почиње да се гуши. Војник Жељко га хвата 
испод мишица и носи узбрдо. Удаљују се 20-30 м од куће. Налеће следећи 
авион и ракетира кућу, али је промашује. Ракета пада 30-40 м иза куће. Од те 
детонације је слабији притисак. Борци покушавају да се извуку према путу 
удаљеном стотинак метара, пређу га и заклоне се. Док се Горан с борцима 
извлачи из Мердара, поручник Срђан Видановић креће из позадинског 
командног места, где је био дежурни, према кући која је удаљена 300-400 м, 
да види шта је с војском и да их извуче. С њим иде и један резервиста. 
Срђан из подножја брда на коме је Горан зове: „Ђошо, Ђошо". Горан га чује 
и одазива се, али Срђан њега не чује. Горан му звижди. После десетак 
минута се проналазе и настављају заједно. 

Горан с војницима иде с десне стране пута, јер му бомбардују леву 
страну на којој су и терористи који могу да крену у напад. Долазе на асфалт, 
авиони поново бомбардују. Три ракете падају на асфалтни пут. Борци који 
су на брисаном простору претрчавају пут. Ракете падају на педесетак метара 
од њих, на пут код кривине која их штити да не страдају од гелера. Залежу у 
јарак поред пута. Десетак авиона непрестано кружи изнад њих истовремено 
бомбардујући и друге делове Мердара. Стражари поред возила били су отац 
и син, Иштван и Кристијан Чипак. Кристијан је био војник а његов отац је 
из Кикинде дошао као добровољац да са сином брани отаџбину. Било је 
много таквих примера на Космету у време агресије где су земљу бранили, 
раме уз раме, очеви и синови. Њих двојица су били у рову. који је био 
десетак метара од бомбе која је пала на возила, Након експлозије изашли су 
из рова и кренули према Турском Мердару. На 50 м од возила била је кућа у 
којој су биле две жене са четири детета, баба и деда. Након експлозије 
бомби њихова кућа се упалила и почела да гори. Кристијан, Иштван и још 
један војник који су трчали према кући која гори успели су кроз прозор да 
извуку жене, децу и старце. У следећем налету авиони су директно 
погодили ту кућу и ров који су два дана пре копали Горан и још један 
водник. Од рова је остао само кратер. Тај први налет трајао је 15-20 минута. 
Уследила су још три налета. у 

После првог налета Горан се са борцима пење узбрдо. На 50 м од 
пута наилазе на усек у који се заклањају да предахну. Авиони не престају да 
лете. У усеку остају 15-20 минута. Гледају колико их је, На окупу је 
петнаестак бораца јер се група успут осипала зато што су се борци 
заклањали иза природних заклона. Након тога почиње други талас 
бомбардовања и друга потпуно неравноправна битка за живот, коју те 
кишне ноћи воде Горан и другови. Бомбе падају по шуми у којој су борци. 
Опег бацају касетне бомбе и три крстареће ракете од којих једна експлодира 
близу бораца који леже у блату. Притисак од детонације борце буквално 
подиже са земље, зато набијају руке у блато и хватају се за корење да их 
притисак не би подигао у ваздух. Експлозије су страховите, цепа се и кида 
дрвеће, земља лети на све стране, гелери фијучу изнад њих. Смрт је свуда 
около. Борци ћуте. Нема настрадалих. Вероватно их је спасила киша која 
пада и која је наквасила земљу па су ракете дубље упадале што им је 
умањило разорну моћ. Након експлозије устају и трче дубље у шуму. 
Претрчавају по неколико метара, па када чују авионе залежу, па опет тако. 
Поново гађају шуму у правцу у коме борци трче. Договарају се да промене 
правац, полазе десно, али опет пада бомба 200 м од њих, залежу. Након 
експлозије устају и иду надоле. Како год промене правац кретања близу њих 
падају бомбе. % 

Исцрпљујућа битка и суочавање са смрћу наставља се целе ноћи. 
Други налет траје двадесетак минута. Борци су исцрпљени од удара 
детонација, трчања, залегања, устајања. Горан, потпуно исцрпљен, залеже 
на мокру, блатњаву земљу и пали цигарету. Нема снаге да устане. Тело га 
више не слуша. Каже војницима: „Ко има снаге нека иде даље". Сви залежу. 

Док леже на земљи дрхте од хладноће. Скупљају се у групу, један уз другог 
да се загреју и прикупе снагу. Виде камион који, иако авиони лете и 
бомбардују, иде према надвожњаку са упаљеним светлима. Код кратера 
звижде возачу да стане, али камион наставља. После сваког бомбардовања, 
у паузи између налета, четири пута је тај камион ишао тим путем. Ни тада 
нису знали а ни после бомбардовања нису успели да сазнају који је то био 
камион. 

Око 2,00 часа почиње трећи налет. Горан је од умора заспао у блату 
па није ни чуо прве детонације у трећем налету. Када је експлодирала прва 
бомба мислио је да сања. У том налету авијација не бира циљеве, већ туче 
насумице. Борци чују брујање мотора авиона А-10 који прво испале по једну 
ракету па онда гађају рафално топом муницијом са осиромашеним 
уранијумом. Полицајац који је те ноћи дошао кући у Мердаре из Подујева. 
где је радио, када су порушене околне куће у селу, отрчао је с бебом у 
наручју у испуст у облику тунела испод пута да би се заклонио и спасио 
своје дете. Једна бомба, међутим, пада близу њих. Није успео да спаси дете. 
У смрт су отишли заједно, загрљени. На њиховим телима није било рана од 
гелера, били су бели, јер су им од притиска попуцали крвни судови. Супруга 
тог полицајца, која је била у седмом месецу трудноће остала је у кући. 
Повређена је али је преживела. 

У кући у којој је живела само једна старица спавао је и резервиста. У 
малој соби кревети су били један до другог. Бомба је погодила кућу. 
Старица је остала целе ноћи заробљена у кући. Њене јауке чули су борци 
који нису могли да је извуку. Изјутра је успела сама да изађе из срушене 
куће. Била је сва модра али жива. Резервиста који је спавао у кревету до ње 
погинуо је. Четврти налет авијације Горан и његови борци су дочекали на 
истом месту. Нису их погодили. Бомбардовање Мердара је завршено у 5 
часова и 30 минута. Тада се Горан са петнаестак бораца спушта према кући. 
Мокри су, прљави, црни од барута. Шума у којој су лежали је изрешетана а 
крошње дрвећа су од гелера просто однете. Гелера је страховито много по 
шуми, на сваких 15-20 цм, од ситних до оних величине пола метра. Када су 
видели колико је гелера нису могли да поверују да су живи. На све стране 
око њих лежале су мртве птице. На тај простор бачено је седам касетних 
бомби од којих свака има по 200-250 мина, које су биле посејане свуда по 
шуми. Жуте, неексплодиране мине са падобранчићима висиле су по дрвећу. 
Призор је био ужасан. 

Поред куће борци наилазе на кратер дубине 5-6 м, пречника 
петнаестак метара. Горан одлази до те рупе, долази до ивице, нагиње се да 
види. Тада почиње да пуца у кратеру. Експлозије праве печурке и подижу у 
ваздух земљу која је мокра. Горан се по други пут нагиње над кратер и опет 
почиње да пуца. Тада му прилази један борац, који се такође нагиње над 
кратером и опет почињу детонације у рупи. То су вероватно експлодирале 
мине из касетних бомби. Борци иду поред куће. Виде да нема рањених 
унутра и одлазе до возила да виде шта је са стражарима. Борци на стражи 
су преживели. Шест возила, која су била поред тунела у селу, је уништено. 


156 


Милован Дрецун Други косовски бој 


Тежак и масиван БТР детонација је померила 2 м од места на коме је био, 
али није оштећен. 

Горан и борци улазе у тунел да виде да ли тамо има њихових 
другова. Чују авионе и брзо излазе из тунела. Авиони их овог пута не гађају. 
Повлаче се и склањају 300 м од тунела према Мердару које се налази између 
брда што је страховито појачавало звук детонације. Заклањају се у тунел за 
воду пречника 1,5 метара. Унутра затичу четири жене са две бебе и два 
мушкарца који седе у води дубине до колена. Мештани који су били у 
тунелу донели су металне кревете на којима су лежале бебе. Авиони поново 
лете. Борци седају у воду која им је до груди. Около је брисан простор. У 
води седе скоро два сата повремено излазећи да осмотре. Одатле виде 
порушено Мердаре и побијену стоку. Немају везу с командом. 

Око 8,00 часова одлучују да оду до возила, виде које је исправно и да 
се извуку према Куршумлији. Војници, међутим, не желе да уђу у возила јер 
их авиони имају на брисаном простору и могу да их гађају. Горан са четири 
војника покушава да извуче технику. Улази у свој камион за шифру, не сме 
да остави уређаје који нису оштећени да не би терористи узели шифрарник 
и предали га НАТО-у. У том случају ушли би у шифрарник Приштинског 
корпуса. Камион је избушен, Горан га пали, турира га да би одблокирао 
кочнице. Поред њега је војник. Камион је на ледини. Долећу три авиона и 
почињу да лете изнад њих у круг. Тада се одблокирају кочнице, Горан 
набија гас и креће. Четвртом брзином иде преко рупа док се камион опасно 
нагиње на једну па на другу страну. Сваког трена може да се окрене или да 
буде погођен. Авиони и даље лете. Горан излази на пут али промашује 
ракрсницу где га је чекао поручник Видановић. Након 200-300 м зауставља. 
се и пита мештане где је скретање за Ђавољу Варош. Окреће камион на 
путу и враћа се. Налази поручника са још једним борцем, укрцава још 
четири војника и одлази у Добри До. Тамо се скупља десетак бораца који су 
били у Мердару када су бесомучно бомбардовални. Још увек не знају има 
ли мртвих и рањених бораца. Наредних неколико дана јединица се полако 
прикупљала. По два до три војника долазила су у село. Многи од њих су 
данима пешачили по 15-20 км кроз шуме. Увече авиони почињу да лете 
изнад Доброг Дола. Борци излазе из кућа и одлазе 300-400 м даље у увалу 
поред потока. Леже поред потока и ту спавају док киша пада по њима. 
Авиони те ноћи не бомбардују. Горан је за месец дана, после тог 
бомбардовања, од последица стреса и напора, смршао 17 килограма а 
његови везисти просечно по 15 килограма. Упркос невероватно жестоком 
бомбардовању у Горановој јединици није било мртвих ни рањених. 

Те ноћи, када су горели и небо и земља у Мердару, пало је 57 
пројектила од чега три крстарећа „томахавк", 7 касетних бомби, две 
„крмаче" и око 2.500 зрна са осиромашеним уранијумом из топа. „вулкан“ са 
авиона А-10. Био је то крвави пир злочинаца који су употребили забрањено 
оружје. Преорали су шуме око села а само Мердаре сравнили са земљом. А 
појединци су после агресије причали да НАТО није хтео да бомбардује свом 
снагом. Ти који тако причају требало је да буду те ноћи у Мердару или 

негде на Космету где су злочинци немилосрдно просипали смртоносан 
товар када год би успели да открију неке положаје наших бораца, али им је 
то ретко полазило за руком. Убице у лику НАТО пилота и њихових 
команданата не знају за витештво и поштовање противника. Они 
пДВИНОКННО и смишљено, жедни крви, имају један циљ - убијати, убијати и 
убијати! 

Горана, који има два слатка мала детета и живи у Лесковцу, често 
виђам. Ретко причамо о рату. Обојица смо сувише тога видели и преживели, 
али и када не причамо, рат је у нама, у свакој нашој мисли, погледима. И 
сигурно га никада нећемо заборавити. Ни наше другове који животе дадоше 
за одбрану Србије. 


ЗАГЛАВЉЕН БОВ У ТЕРОРИСТИЧКОМ СЕЛУ 


Оно по чему ћемо, између осталог, сигурно бити упамћени као екипа 
РТС-а, јесте. да смо се кретали ноћу по Космету сами без обезбеђења. Када 
је цео Космет био у мраку, аветињски пуст, ја и Тома смо као ратна екипа 
РТС-а одлазили на ноћна дежурства. Кретали смо се наравно без упаљених 
фарова јер су изнад нас зујали авиони. Више од НАТО летелица бринуле су 
нас мине које су терористи свакодневно постављали а које по мраку нисмо 
могли да уочимо по неком неуобичајеном детаљу. О могућностима да на 
сваком метру пута упаднемо у заседу терориста нисмо ни размишљали, а 
они су баш ноћу кидисали на усамљене жртве. Речју, кретати се ноћу 
Косметом једним возилом значило је одлучити се на руски рулет с два 
метка. О опасности међутим, нисмо много размишљали, сем када су нас 
ратни другови упозоравали да нам рат неће умаћи и да не треба улудо 
гинути, Изазов је међутим, био јачи од опреза. Ноћу када је опасност много 
већа но дању, савладати страх, бити храбар и довољно луд, изазвати смрт и 
утећи јој био је изазов коме нисмо могли да одолимо. Као што су наши 
борци били храбри с пушкама у рукама желели смо и морали и ми с 
камером да њих. и себе пред њима, не обрукамо, да чојство и јунаштво не 
упрљамо, да сени наших предака не узнемиримо, да будемо достојни 
хроничари тешких битака које су вођене тих дана на светој српској земљи, 
да професију подигнемо на највиши ниво. 

Једне ноћи, не сећам се које, али знам да је било почетком агресије, 
око 20,00 часова, отишао сам до генерала Лазаревића да се договоримо где 
да одем на ноћно дежурство. Ушао сам у малу канцеларију. Нешто је писао 
и није ме ни приметио. „Лазо, да се нешто није десило", упитах га док је 
кроз мене пролазила језа од страха да није страдао неко од бораца. Свако 
сазнање да је неки војник, полицајац или цивил погинуо ужасно ме је 
болело јер је гинула младост Србије. Њихова смрт кидала је део по део и 
мог живота, љубави и људскости а заузврат остављала дубоке ожиљке и 

ране на души које неповратно нарушавају унутрашњи мир и чине да радост 
живљења и срећних тренутака више не засветле пуним сјајем, да се човек 
више никада не радује а да то не заболи због сазнања да неко ко је поред вас 
погинуо више неће моћи да се насмеје, да помилује своје дете, да осети 
топлину додира мајке која га је родила, дојила, дрхтала над њим и заувек 
изгубила. И тада човек пожели да га нема. Осећа кривицу јер је жив а неко 
кога зна или га можда и никада није видео походи смрт, али метак бира. 
Сваки делић тренутка стрепео сам над судбином своје породице и мојих 
ратних другова. Ваљда зато нисам имао времена, ни снаге да бринем о себи. 
Смрт је била немилосрдна, долазила нам је у походе, изненада, скривено, 
када смо јој се најмање надали. За сваку погибију на Космету сам знао, 
свако име погинулих и рањених бораца прошло ми је кроз главу. Свака 
жртва ме је болела а бол ме је разарао. Сазнање да су нечије дете, муж, отац, 
брат, деда, или мајка, жена, сестра, кћерка мртви, да више никада неће 
видети своје најмилије, да су им НАТО сејачи смрти или терористи узели 
животе, разарало ме до бола и жестоко уздрмало самопоуздање које сам 
имао. 

„Није нико страдао", одговори ми Лазаревић „Пишем наређење за 
сутра". Колико сам се пута тих ратних дана дивио, сада већ легендарном 
генералу Владимиру Лазаревићу7 Увек смирен, одлучан, спреман да утеши 
и охрабри зрачио је јаком енергијом правог војсковође. Старао се и бринуо 
као командант и отац о својој војсци, о својим Обилићима, како је говорио. 
Он је био мозак свих битака, он и његови команданти. И био је све време, 
сваког тренутка са својом војском, тамо где је било најтеже, где су се водиле 
најкрвавије битке од Кошара и Горожупа до Чичавице и Дренице. И не само 
он, Његова два сина били су у униформама целог рата на Космету. Сећам се 
да сам га питао да ли је тачно да му се син добровољно јавио да буде на 
Бутовцу, брду изнад Приштине, где је чвориште везе које су даноноћно 
бомбардовали НАТО авиони. „Јесте“, кратко ми је одговорио. „Што не дођу 
некад у команду"7 „Они су сада борци као и остали, а не моји синови", 
рекао ми је. Трећи генералов син у време рата није био пунолетан. Генерала 
који је увек ишао испред своје војске, испред својих синова, изнедрила је 
мајка Србија. И много таквих официра и бораца који су заједно са својим 
синовима били у рововима, тенковима, за минобацачима и хаубицама, у 
јуришима. У њиховим венама тече српска крв на понос нашем народу и 
мајци Србији. 

Док смо разговарали с војно-политичкој ситуацији јавили су да је 
нека летелица пала у селу Цах махала која се налази с десне стране пута 
Приштина Вучитрн. „Вероватно је беспилотна", рекох. „Иди сними је", рече 
ми Лаза. „Је ли село под нашом контролом" „Војска је на висовима около, 
требало би да је полиција очистила село, иди полако и пробај да успоставиш 
контакт, само опрезно да те наши не гађају", рече ми Лаза кроз осмех. Ноћу 
је заиста ризично ићи било где јер сви прво пуцају па онда питају ко иде. 
Мени и Томи не треба два пута рећи да кренемо. Одлазимо. Те ноћи авиони 
жестоко лете и туку али нас више брину терористи јер је тих дана чишћен 

терен десно од пута, Акција међутим, није била завршена па нисмо знали 
тачно где су терористи а где наши борци. Ноћ је облачна, видљивост слаба 
па се крећемо полако. Повремено палим светло у возилу да погледам карту. 
Возимо дуже но што смо планирали. Не могу да уочим скретање за Цах 
махалу. Стојимо на путу у мраку и договарамо се шта да радимо. Тога дана 
нисмо били на том подручју па не знамо распоред наших бораца и 
терориста. Можемо да паднемо у руке терористима а могу и наши да нас 
побију, јер се нисмо најавили. Најбоље да одемо у Вучитрн, па да се онда 
вратимо с пратњом. Одлазимо у станицу милиције. Дежурни нас изненађено 
пита одакле долазимо и баш нам не верује да идемо из Приштине. Тражим 
да позове командира и његовог заменика који се убрзо појављују. Знам их. 
Поздрављамо се. У више наврата смо претходне године с њима снимали 
прилоге о терористима на Чичавици и око Вучитрна. Питам их да ли знају 
нешто о обореној летелици. Кажу ми да је неко из Привременог већа 
Космета јавио да је видео летелицу како пада. Замолио сам командира да 
позове неког од војних старешина који се убрзо појављују. Старешина ми 
каже да су војници на суседном брду уочили да су се Шиптари скупили на 
ливади где је нешто пало али да они нису могли због даљине да виде о чему 
се ради. Питам их хоће ли да пођу с нама. Треба сами да одлуче јер за то 
немају наређење. Знао сам какав ће бити одговор. 

Остављамо „пајера" и седамо у БОВ. Иза нас је „блинда" 
Јоклопљени џип са митраљезом у покретној куполи/ и оклопни транспортер. 
Крећемо се без упаљених светала, полако, са великим међусобним 
одстојањем да не би пилоти уочили колону. Ако нас уоче лако ће нас 
термовизијским ракетама погодити. Авиони интензивно лете изнад нас али 
ми не одустајемо. Питам командира да ли је село очишћено. „Разбили смо 
терористе по околним селима, али у Цах махали нисмо још били", каже. 
Војска је на околним брдима с којима везу успоставља старешина из БВП-а 
и обавештава их да нас не гађају. Долазимо до села, транспортер скреће 
први и иде преко ливаде ка месту где би требала да је летелица, а БОВ у 
коме смо ја и Тома скреће педесетак метара ниже на макадамски пут и улази 
између кућа. Ту је нека шаша послагана на гомиле. Иза нас је „блинда". 
Идемо према месту где је БВП. Испред нас је рупа коју возач није могао без 
светла да види. Предњи део БОВ-а се нагло нагиње напред и стаје. Задњи 
точкови не додирују тло јер је БОВ средишњим делом налетео на ивицу 
јаруге и не може да се покрене. Возач покушава да га извуче, БОВ се мало 
помера напред - назад, па лево - десно, али не може да изађе из јаруге. У 
замци смо заглављени усред села које није чишћено од терориста. Са 
прозора кућа могу без икаквих проблема да баце бомбе на нас, сем шаше 
скупљене у неколико гомила нема никаквог заклона. Брзо излазимо из 
БОВ-а и трчимо до зидова куће. 

Чујемо покрете у кућама али не знамо ко је унутра. Сви залежемо и 
заузимамо положај за борбу. Двадесетак секунди се ништа не дешава. 
Ишчекујемо. Како је непријатан осећај када се не зна да ли ће бити борбе 
или не. Они су у кућама, ми уз куће, избор је њихов. Нису одабрали борбу. 

Зашто нису припуцали не знам. А били су и те како у предности јер смо са 
заглављеним БОВ-ом били глинени голубови. До нас стиже „блинда". 
Митраљезац је у куполи спреман за дејство. Један полицајац трчи до БВП-а 
који долази до БОВ-а. Војници сајлом везују БОВ за БВП-е. Како смо сада 
лака мета и за авијацију и за терористе који су вероватно и сами били 
изненађени да неко ноћу уђе у село. Окреће се БВП и извлачи БОВ. 
Распоређујемо се полукружно. Тада палимо фарове „блинде". Нас неколико 
пузимо преко ливаде 60-70 м да бисмо дошли до рупе. Некако смо допузали 
до кратера који је направила експлозија ракете. У кратеру, дубоком 
неколико метара, пречника десетак метара, сем остатака ракете ни трага 
беспилотној летелици. Била је то само ракета која је експлодирала. Цивил - 
политичар, који је јавио да је ту пала летелица видео је заправо експлозију 
ракете. Био сам разочаран. Толики труд и ризик ни зашта. Вратили смо се у 
Вучитрн, сели у „гегро" и кренули пут Приштине. Поред Цах махале смо 
додали гас. Не треба два пута изазивати судбину. 

Још једном смо током бомбардовања, опет по ноћи, тражећи 
оборену летелицу, овог пута недалеко од Липљана, ушли у терористичку 
јазбину и опет нисмо нашли оно што смо тражили. Када су мештани из 
Липљана јавили да је пала нека летелица у шиптарско село, чијег имена не 
могу да се сетим, у коме су се тих дана појављивали терористи био сам на 
путу од Митровице према Приштини. Сазнавши за вест наставили смо 
одмах према Липљану. Било је нешто више од 16,00 часова. Журили смо да 
нас не ухвати мрак. У Липљану свраћамо код командира војно- 
територијалног одреда и распитујемо се јесу ли видели шта је пало и где, 
али они не знају детаље. На питање може ли се у село добио сам одговор да 
МУП тек припрема акцију чишћења од терориста и да не знају колико има 
терориста и где су. По сваку цену хоћу да одем и снимим летелицу. „Ко 
хоће у село са мном добровољно", питам присутне. Поскакаше сви као један 
и рекоше: „Само да се наоружамо". После десетак минута са неколико 
путничких аутомобила и једним комбијем и нашим „пајером" крећемо 
путем за Магуру. Сувише брзо се смркава. Одвајамо се од главног пута. 
Испред села се заустављамо. Треба да, пре акције полиције, уђемо у село у 
коме засигурно има терориста. Борци имају само аутоматске пушке. 
Излазимо из возила и распоређујемо се у две колоне. Једна иде левом, а 
друга десном страном сеоског пута. Не видимо мештане. Пушке су на 
готовс јер смо сувише лака мета. Док ходамо погледом тражим мештане. На 
тренутак видим црне силуете како претрчавају иза једне куће. Ту пут повија 
десно. Наилазимо на гробље на коме видимо свежу хумку. Прелазимо 
мостић и скрећемо лево. Ту су две велике куће. Очекујем да сваког тренутка 
неко запуца. Поново видимо људе како претрчавају између кућа али не 
разазнајемо да ли су у униформама јер је видљивост мала. Застајемо 
заклоњени уз ограде. Тада из куће излази један старац. Борци га на 
албанском питају има ли терориста у селу. Каже да је било неких с оружјем 
али да наводно не зна ко су и где су сада. На питање да ли је пала нека 
летелица у село, одговара потврдно и радо прихвата да нас поведе до места 

тде је пала. Да ли нас води у замку Тек сада почињем да размишљам да смо 
неопрезно поступили јер је полиција тек требала да уђе у село, а нас 
двадесетак по мраку, не знајући на кога ћемо наићи смо у селу. Терористи 
који су били у селу и очито пратили наше кретање одустали су од борбе и 
истурили старца да види шта хоћемо. Сигурно су и они били изненађени 
нашим доласком и вероватно малобројни. 

Долазимо до велике дрвене капије. Старац зове неког по имену. 
Излази средовечан човек кога питам да ли је у његово двориште пала 
летелица. На српском ми одговара да није авион у питању, већ ракета која је 
испаљена из авиона. Позива нас у двориште и показује место где је ракета 
експлодирала. На несрећу, у тренутку експлозије његова деца су се играла у 
дворишту. Смртно му је страдала кћеркица а син рањен. Рањеног дечака 
одвезли су у Приштину у болницу. Ван животне опасности је. Девојчицу су 
истог дана сахранили. То је она свежа хумка коју смо видели на гробљу. 
Још један тек зачети живот се угасио од НАТО бомби. Тома снима трагове 
експлозије, Зидови су пуни рула од гелера, ауто и трактор такође. Прозори 
су попуцали а цреп на крову поломљен. Снимамо уз помоћ рефлектора. 
Када сам несрећног оца питао шта мисли зашто су пилоти испалили ракету 
слегао је раменима. Село је било чисто шиптарско у њему није било ни 
војске ни полиције. 

Прелазимо у суседно двориште да тамо снимимо последице 
експлозије. Завршавамо снимање и поздрављамо се. Враћамо се истим 
путем. Баш је мрачно. Наш „водич“ је нестао. Ако нас сад нападну готови 
смо, рече неко из групе. Опет идемо у две колоне. Размак између нас је 
десетак метара. Крећемо се корак по корак у потпуној тишини. Долазимо до 
гробља на чистини. То је најопаснија деоница. Чујемо шкрипу врата. Јасно 
нам је, да док ми идемо путем, терористи иду паралелно с нама кроз 
дворишта. Претрчавамо чистину. Док трчим поред гробља помислих да би 
заиста било глупо да ме убију на самом гробљу. Не отварају ватру. 
Долазимо до аутомобила, брзо напуштамо село и враћамо се у Липљан. 
Авиони већ увелико бомбардују околину. Захваљујем се момцима који су 
много ризиковали. Срчани и храбри момци из Липљана. Прилог који смо 
снимили у том селу, и који је на РТС-у емитован сутрадан, је још један од 
низа доказа за геноцид који је НАТО починио над цивилним 
становништвом у Србији и СРЈ. Рањени дечак се на срећу брзо опоравио. Ја 
међутим, ни тада нисам пронашао остатке оборених борбених авиона. А 
тражио сам их упорно, не штедећи труда и ризикујући и свој и Томин 
живот. Понајвише смо ризиковали док смо хеликоптером претраживали 
терен и када смо улазили на територију под контролом терориста. 

Тражили смо и остатке погођеног авиона и у подручју Батлавског 
језера. Док смо веома неприступачан терен надлетали „газелом" испод нас 
су били наоружани терористи. Док су НАТО авиони летели над Косметом 
сејући бомбе, ми смо првог дана агресије стално летели „газелом" горећи од 
жеље да пронађемо авионе које су наши храбри припадници 
противваздушне одбране оборили. А сваког трена смо могли и ми да будемо 

оборени. Нисмо пронашли ниједан оборени авион агресора. То не могу себи 
да опростим. Био је то једини задатак који сам себи поставио на Космету 
тих дана када се исписивала најсветлија страница борбе за слободу наше 
отаџбине и нашег народа, а који нисам извршио. Међутим, реално, ако се не 
види само место где авион падне веома га је тешко пронаћи. Приликом пада 
авион може и да се распадне на стотине делова, може да експлодира, да се 
већи део забије у земљу. Због тога је оборени борбени авион веома тешко 
уочити из ваздуха, поготову када, због налета авијације непријатеља и 
дејства терориста на земљи, нема много времена за систематско 
претраживање хеликоптером. За утеху снимили смо мноштво оборених 
беспилотних летелица и слушали извештаје страних агенција које су 
јављале да су погођени авиони падали на територију Македоније или 
Албаније. 

У мноштву оборених беспилотних летелица снимили смо и два 
„предатора“ који су погођени изнад Урошевца. Први оборени „предатор" 
који је по ознакама на њему припадао америчком 57. ваздухопловном вингу, 
15. извиђачкој ескадрили снимили смо 12. маја у тренутку када је погођен. 
Био је то јединствен снимак. Тога дана вратили смо се с Мокре горе где смо 
после осмочасовног пешачења по снегу и блату и повремених сусрета с 
терористима снимили оборени крстарећи пројектил који се приликом пада 
распао на три дела. Када смо дошли у Приштину онако уморни, мокри и 
блатњави одмах смо кренули у село Клокот да снимимо беспилотну 
летелицу коју су наши момци оборили. Било је касно поподне па смо 
журили да бисмо се вратили пре мрака. Пролазимо поред Урошевца. На 
бензинској пумпи је неколико људи. Видевши наш „пајеро" који су многи 
на Космету знали, почињу да машу показујући нам рукама према небу. Тада 
сам погледао кроз прозор. Дивног ли призора! Видим како се у ваздуху 
окреће беспилотна летелица и пада. „Стани“, викнух Томи. „Брзо, пада"! 
Тома, који је у таквим приликама муњевито и рутински реаговао, зауставља. 
возило, узима увек спремну камеру са задњег седишта, излази и почиње да 
снима. На снимку се види како погођени „предатор" пада између кућа. 
Седамо у џип и одлазимо у део где је летелица пала. Пробијамо се уским 
уличицама у којима има пуно људи. Сви иду према дворишту где је 
„предатор" пао. Пратимо колону људи која иде у једном правцу и долазимо 
до дворишта у коме је већ стотину људи. Ту су и војници и полицајци, 
Налазим команданта бригаде пуковника Крсмана Јелића код кога сам често 
свраћао. Увек расположен и насмејан, Крсман ми весело рече: „Руше ови 
моји". „Руше, свака им част", рекох му. Од радозналих мештана који желе 
да виде „предатор" тешко прилазимс летелици. Снимамо делове, правимо 
најаву. Проналазим видео-рикордер у коме је касета са снимљеним 
материјалом. Са крила скидам ознаку винга и ескадриле. То је мој ратни 
трофеј који ћу однети сину Дејану и генералу Лазаревићу. Узимам и видео- 
рикордер да га однесем ђенералу. Оборене беспилотне летелице готово 
свакодневно смо снимали по Космету. Припадници противваздушне 
одбране Приштинског корпуса погађали су их и рушили рутински, без 


163 


Милован Дрецун Други косовски бој 


проблема. У почетку нам је било интересантно да их снимамо, али како је 
агресија одмицала а беспилотне све више обаране снимали смо тек сваку 
другу, трећу. = 5 

Када смо с генералом Лазаревићем који је, као и сви официри из 
команде Приштинског корпуса, свакодневно био на положајима наших 
бораца по целом Космету, обилазили подручје Гњилана уочила су нас два 
авиона А-10. Иако смо били само у два возила - наш „пајеро" и Лазаревићев 
џип, и кретали се с великим одстојањем, пилоти су нас приметили. Без 
обзира на авионе који су злокобно летели Лазаревић је мирно обилазио 
положаје на којима су биле изузетно добро маскиране и укопане хаубице. 
Био је то пример одличног школског маскирања у коме је употребљена 
природна маска и специјалне мреже. Поред једне хаубице Лаза је разговарао 
с борцима, објашњавао им ситуацију, ток рата, питао их за проблеме, 
смештај, здравље. Увек смирен, тих а надасве одлучан и сигуран у себе, 
имао је неопходан ауторитет војсковође. Борци су га слушали и волели. Из 
разговора с њима стекао сам утисак да су га не само поштовали као 
команданта, већ му се као војнику дивили. У једном тренутку авиони су 
забрујали тачно изнад нас. Лазаревић је подигао главу и погледао авионе. 
Сви смо гледали у небо очекујући дејство. „Ови се спремају да нас гађају", 
рекох. „Добро“, одврати Лазаревић уз осмех, „Они раде свој посао а ми 
свој“. Био је зачуђујуће миран. Авиони међутим, нису дејствовали, 
Одједном су се изгубили према Македонији. Касније сам сазнао зашто. 
Припадници противваздушне одбране који су били у том подручју, али на 
сасвим другој страни, отворили су ватру по пару А-10 и погодили један 
авион директно у мотор. Након тога „храбри“ амерички пилоти уместо да се 
упусте у борбу као много надмоћнији, „јуначки“ су побегли у Македонију. 
Отишли смо сутрадан до наших противавионаца да снимимо делове 
погођеног А-10 који су пали. С нама је овог пута била и колегиница из ТВ 
Приштине Тања Драгишић. Ракеташе смо нашли на једном брдашцету. 
Међу њима је највише било Нишлија, ведрих и расположених, спремних за 
шалу. Показали су нам предњи део мотора - усисник који је отпао са 
погођеног авиона. Рупа на оплати кроз коју је прошао пројектил показује да 
је погодак био директно у мотор. На несрећу, А-10 има два мотора па је с 
другим успео да побегне. На плочици која је отпала с мотора писало је да се 
ради о моделу А-10А, серији А-40662, код 77751. У једном од погођених А- 
10 над небом изнад Космета пилот је био и син америчког генерала Шорта 
који је командовао НАТО авијацијом. Син тог зликовца је преживео али је 
његовог „татицу" жестоко разбеснело што је авион његовог наследника који 
је сејао забрањене касетне бомбе и осиромашени уранијум био погођен. 
Нескривену, готово фашистоидну мржњу према српском народу Шорт није 
скривао ни у време агресије ни после у свим јавним наступима. После 
агресије зликовац који је директно одговоран за убијање хиљада наших 
цивила и разарање наше отаџбине јавно је признао немоћ моћне НАТО 
авијације. „Када нисам ништа могао Трећој армији, онда сам кренуо да 
бомбардујем цивилне циљеве по Србији", јавно је рекао Шорт. Зар то 

признање генерала Шорта да је плански и свесно бомбардовао цивилно 
становништво није довољно да Међународни трибунал у Хагу суди том 
злочинцу који се јавно хвалише злочинима које је његова ваздухопловна 
армада починила над нашим цивилним становништвом. Пилоти НАТО 
авијације убили су хиљаде цивила, жена, стараца, омладине. Међу њима је 
било 79 деце. Убијали су и сакатили заљубљене младе парове, тек рођену 
децу, гађали бебе у породилишту, цивиле у путничком возу и аутобусу, 
избегличке кампове, колоне цивила на Космету, читаве стамбене блокове у 
Алексинцу, Сурдулици, Параћину, бацали забрањене касетне бомбе на 
цивилно становништво у центру Ниша, разарали нам и загађивали 
отаџбину, убијали нас и озрачили осиромашеним уранијумом, затровали 
воду и земљу, уништили фабрике, водоводе, болнице, мостове, пруге... 

И починили злочин раван Хитлеровим гасним коморама када су 
гађали РТС и убили моје колеге. За бомбардовање РТС-а сазнали смо са два 
дана закашњења, јер смо у то време били на подручју Кошара. Када смо се 
вратили у Приштину рекли су ми да одем код Лазаревића. „Здраво 
ђенерале". Био је исувише озбиљан и тужан. „Десило се нешто страшно, 
тежак злочин", рече ми. Почиње да ме обузима језа. Не могу да издржим 
неизвесност. „Шта је било"7 нервозно га питам, „Бомбардовали су РТС, 
много ти је колега погинуло". Тог тренутка ме нешто јако стегло у грудима, 
Нисам могао да дишем док су ми кроз главу пролазили ликови колега. Тада. 
нисам знао ко је страдао. Сео сам на столицу и зажмурио. Био сам сломљен. 
Био је то један од најтежих удараца који сам доживео у рату. 

Да су НАТО пилоти свесно и планирано убијали цивиле сведочи и 
бомбардовање српских села Врбовац и Могила. Мада ни у селима ни око 
њих није било никаквих војних објеката ни јединица, на та два села су 
бачене четири касетне бомбе које су, по међународном ратном праву, 
забрањене. 

Када сам са Томом отишао да снимим последице призор је био 
страшан. На сеоском путу и околним њивама и воћњацима било је десетине 
неексплодираних жутих мина са падобранчићима. У самом селу мина је 
било свуда, у двориштима кућа, у сеоској школи, на тракторима и 
крововима аутомобила. Куће су изрешетане гелерима, кровови у рупама, 
прозори поломљени. У Врбовцу разговарамо са мештанима. Гордана 
Ковачевић око које је пуно мале деце, каже: „Свуда око нас су мине, не 
смемо децу нигде да пустимо, све нас је страх". Поред ње је Драгана 
Ковачевић: „Деца су мала, свуда трче, могу да налете на мине, да се повреде 
и погину". Поред њих је била и девојчица која није имала више од четири 
године. Држећи неку лизалицу у ручици погледала ме је и рекла: „Бацају 
бомбе". Те крупне уплашене окице остале су ми у живом сећању. Волео бих 
да знам где је сада та девојчица. Старина Милорад Денић смирено каже: 
„Њиве су препуне неексплодираних мина, не смемо да изађемо на њиве јер 
трактор може да наиђе на мину, толико смо заплашени да не смемо да 
изађемо ван куће, на њиве, никако“. Српска села и цивили били су 
„легитимна“ мета агресора. 

У дворишту једне куће наилазим на остатке касетне бомбе. На 
једном лиму на енглеском пише: „Од Албанаца Србима, време је за наплату, 
ако си прочитао ово, погледај горе долази још једна, ха, ха, ха". Та порука је 
јасно указивала на геноцидне циљеве агресора који је хтео да убије што 
више наших грађана. На изласку из села стајемо поред њиве на којој је 
много неексплодираних мина. Прилазим до једне. Мада може сваког трена 
да експлодира чучнуо сам поред ње да направим најаву. Оне мине које не 
експлодирају одмах, активирају се саме после извесног времена или имају 
сензоре који их у одређеним условима активирају. Упркос томе што сам 
знао да се не сме прилазити неексплодираним минама почео сам најаву: 
„Ово је једна од стотину неексплодираних мина које су бачене на село 
Врбовац, ове које нису експлодирале су темпиране и саме се, после извесног 
времена, активирају..." Док изговарам најаву имам онај добро познати 
осећај изазова, неизвесности и пркоса. Као да је непрестана игра са смрћу 
почела да ме забавља. Осетити хладан загрљај и близину смрти и измаћи јој 
био је изазов коме све време агресије нисам могао да одолим. 


НАПАД А-10 НА ЦРМЉАНСКУ СУКУ 


Неколико стотина тенкова на Космету током агресије били су 
непремостива препрека за евентуални копнени продор НАТО-а и 
терористичких снага. Стратези НАТО су добро знали за ту страховиту 
ватрену моћ, велико борбено искуство и професионалне способности 
припадника оклопно-механизованих јединица Приштинског корпуса, 
односно Војске Југославије. 

Оштрица напада НАТО авијације била је уперена баш према 
тенковима. Непрестано су из сателита, АВАКС-а, извиђачких авиона, 
беспилотних летелица, штијунских група за навођење и терориста, 
осматрани положаји наших тенкиста. Авијација се бесомучно обрушавала, у 
највећем броју случајева, на лажне положаје и макете. Тенкови су били 
добро маскирани да ни најсавременија НАТО технологија није могла да их 
открије. Али, да би фијаско НАТО потере за тенковима ВЈ био потпун 
потрудили су се надасве храбри, одлучни и врхунски оспособљени тенкисти 
који су, и у условима када изнад њих лете, за тенкове посебно опасни, 
авиони А-10 /познатији као убице тенкова/, покретали тенкове и успешно 
дејствовали. При томе је посебно дошла до изражаја припремљеност и 
професионализам старешина. 

Паралелно са свакодневним налетима авијације и потрагом за 
тенковима, који су били носиоци ватрене моћи Приштинског корпуса, 
одвијала се жестока пропаганда НАТО-а која је требало да оправда тотални 
неуспех авијације у откривању и уништавању наших тенкова. Тврдња 
Џејми Шеја да је уништено 300 тенкова на Космету била је само 

недосањани сан НАТО стратега. Разбијајући ту пропаганду, свуда по 
Космету снимао сам добро маскиране тенкове, оклопне транспортере, 
артиљерију као доказ да нам је техника максимално сакривена и у функцији. 

Авијација НАТО је, за све време агресије, успела да погоди само 
седам тенкова на Космету. Тај податак, за генерале НАТО поражавајући, 
био је видљив када је почело размештање Војске Југославије са Космета. 
Колоне тенкова које су се повлачиле са Космета биле су жесток шамар 
западној алијанси а посебно Џејми Шеју. Припадници КФОР-а, сем седам 
погођених тенкова, нису успели да пронађу те, како су пропагандисти 
НАТО-а тврдили, стотине уништених српских тенкова. 

Део од седам погођених тенкова био је у саставу призренске 
бригаде. Погођени су током акције на разбијању изузетно јаких 
терористичких снага које су требале под своју контролу да ставе подручје 
Јабланице, Краљана, Црмљанске суке, Прилепа и Љумбарде и прихвате 
снаге које су планирале да се убаце из Албаније преко Кошара и Јуника. 

Акција је изведена првих дана априла. За све време дејства наших 
снага, терористи су радио-везом тражили подршку НАТО авијације која је 
долазила по позиву, али пилоти нису успевали да пронађу јединице које су, 
упркос превласти агресора у ваздуху, изводиле дејства. Авијација НАТО је 
дејствовала да би пружила подршку терористима али пилоти нису могли 
прецизно да одреде локације наших јединица. Зато су дејствовали по целој 
територији, односне и по нашим јединицама и по терористима. 

Јединице су, због опасности од авијације, изводиле покрете у 
скоковима уз стално осматрање и праћење ваздушног простора. Јединице су 
разбијане на мање групе да не би биле концентрисане на једном месту. 
Тенкови су покривани и маскирани приликом налета да не би исијавали 
топлоту и на тај начин били лака мета за термовизијске ракете, које се 
наводе на топлотни извор. Док су авиони летели тенкови су били сакривени 
и нису дејствовали. За то време борци пале сено и траву около, јер дим 
онемогућава пилоте да виде тенкове. Када прође ваздушна опасност иде се 
на следећи скок. Обично се покрет вршио рано ујутро између 5,00 и 8,00 
часова, када је авијација ређе дејствовала. Уз јединице су били и 
припадници противваздушне одбране са „стрелама“ и „шилима" због чега 
су авиони летели изван њиховог домета - преко 5.000 м и због тога тешко 
уочавали циљеве на земљи. 

На том подручју био сам 6. априла. Са генералима Павковићем и 
Лазаревићем, пуковницима Ђошаном и Делићем, попели смо се на 
Црмљанску суку на којој је до тада било јако упориште терориста које су 
сматрали _неосвојивим. Црмљанска сука, која доминира тим делом 
Метохије, била је опасана рововима, бункерима и заклонима. На врху, с кога 
се изванредно види готово цела Метохија, била је кућица у коју су се 
сместили терористи. Ту је било везма тешко прићи терористима који су 
надвисивали наше снаге и тукли их снајперима, минобацачима и 
бестрзајним топовима. Пут који води на врх био је миниран, а поред пута је 
било доста бункера и ровова. На једној кривини макадамског пута, који, 

кроз шуму изводи на врх Црмљанске суке, нашли смо две непостављене 
противтенковске мине. 

Сем што су били на изразито доминантном вису с којег су 
контролисали све покрете около, терористи су имали и подршку НАТО 
авијације због чега је било веома ризично употребити технику. Међутим, 
припадници полиције и војске успели су да из правца суке Вогељ, кроз 
шуму разбију терористе и запоседну врх. Док смо обилазили Црмљанску 
суку наше јединице су разбијале терористе у њиховом јаком упоришту у 
Јабланици. Са врха Црмљанске суке посматрали смо цео тај крај. Одједном, 
изнад подручја где су се водиле борбе, уочили смо да лети неки мали 
падобран у облику слепог миша. Пратили смо његов лет двогледом. Лагано 
је летео постепено се спуштајући, али на наше изненађење када би требао да 
додирне крошње дрвећа поново би се подизао уз промену правца. Очито је 
био навођен. Не знам да ли је то био локатор или неко средство за 
осматрање, али знам да је дуго летело час се спуштајући час подижући уз 
промену правца. У ваздуху се за то време чуо звук авиона у даљини. 

Сутрадан, након успешне акције разбијања терористичких снага и 
овладавања Црмљанском суком, Јабланицом и Краљанима јединица се, у 
више група у скоковима, враћала у базу. Групе су кретале 15 минута једна 
након друге. Прва, у којој су били минобацачки вод и пешадија, успешно се 
вратила у базу. Друга група у којој су била три тенка Т-55 и две „праге" 
уочена је од пилота НАТО-а док се пела макадамским путем који иде 
падином Црмљанске суке. Одмах је почео напад авиона А-10 које су 
директном радио-везом са центром у Албанији наводили разбијени 
терористи, Размак између тенкова је 150 м. Околна шума још није олистала. 
Та деоница пута је, на падини по средини брда, као на длану. У првом 
налету обрушавају се два авиона. Први са три ракете гађа чело колоне али 
све ракете промашују „прагу" на челу. Колона стаје а војници брзо и вешто 
излазе из „праге" и трче супротно од очекиваног правца, око 200 м узбрдо, и 
заклањају се у шуми. Други авион гађа тенк на зачељу колоне бомбом 
велике разорне моћи и промашује га. Погађа падину испод тенка. Следећа 
ракета пада иза другог тенка, прави кратер дубине 6 до 8 м и пресеца пут. 
Детонације су заглушујуће. У напад улази друга пара А-10. Подрхтава тло а 
гелери лете на све стране. Авиони погађају „прагу“ на челу и други тенк. 
Док траје напад, посаде „праге" на зачељу и трећег тенка, који су били иза 
кратера који је пресекао пут, не напуштају возила. Мада су „убице" тенкова 
изнад њих, мада су уочени и сваког часа могу бити погођени, старешине и 
војници у „праги" и тенку то сваку цену желе да сачувају технику. Окрећу 
тенк и „прагу" док око њих бомбе ору земљу. Враћају се путем у село Ђон и 
сакривају. 

У следећем налету авиони погађају први телк и камион који почињу 
да горе. Жестоко туку, а онда настаје пакао. Стотине експлозија у размаку 
од 10 секунди - то експлодирају мине из бачених касетних бомби, које су 
иначе забрањене, али злочинци не хају за законе. Касетне бомбе 
експлодирају испод пута јер су пилоти мислили да ће се наши борци сјурити 

и склонити испод пута низ падину. Преварили су се. Када падају касетне 
бомбе старешине командују да се војска извуче 400-500 м узбрдо. Борци с 
пушкама у рукама брзо трче савлађујући велики успон. Од брзине им зависе 
животи. Млади момци, искусни борци, физички одлично припремљени. И 
гвима у грудима бије срце јуначко. Старешине их распоређују по јаругама и 
„валама. Смиреност, обученост и знање старешина Приштинског корпуса 
били су пресудни за успешну одбрану од напада из ваздуха, разбијање 
терориста и _ заустављање _ копнене _ агресије из _ Албаније. 

У следећем налету авиони бацају касетне бомбе изнад пута. Опет 
експлодира више стотина мина, земља прашти, гелери лете, гране се ломе. 
Од експлозије гине један војни обвезник, који је залегао поред заклона који 
су ископали терористи, уместо да је легао у заклон. Мина му је пала уз 
главу. Тог 7. априла од бомбардовања је погинуо први припадник 
призренске бригаде. Следећи, на срећу, тек половином маја. Од 'силних 
касетних бомби запалила се шума с обе стране пута. Захваљујући 
правовременој и ваљаној одлуци старешина није било више жртава, а ту је 
било 200 наших бораца. 

Авијација је без престанка тукла колону 45 минута употребивши и 
касетне бомбе које не пружају велике шансе да се преживи. Касетна бомба у 
себи има око 250 кумулативних мина које уништавају оклоп и парчадних за 
уништавање живе силе. А неки у Србији, који су рат гледали само на 
екранима или били у подрумима и склоништима цинично причају да НАТО 
пилоти нису хтели да нас гађају, већ су нас само мало опомињали. А ти 
пилоти су бестијално, употребљавајући забрањене бомбе и радиоактивну 
муницију, без имало витештва, до бесвести тукли по нашим јединицама 
када би их понекад пронашли. Тенк, „прага“, друга возила и војници који су 
напустили технику сутрадан су се безбедно вратили у базу. 


РАДИВОЈЕ РАДЕНОВИЋ - СКОК У СМРТ 


У рејону Грлице, на путу Урошевац - Качаник, пре скретања за 
Витину, где је НАТО авијација свакодневно, без престанка, понајвише 
авионима А-10 и беспилотним летелицама осматрала и тражила положаје 
наших добро маскираних јединица, налазио се један дивизион 243. бригаде. 
Старије водник Слободан Величковић враћа се из Урошевца. У рукама 
држи аутоматску пушку спреман за могући изненадни сусрет с терористима 
и осматра испред себе парче неба које може из возила да види. Погледом 
тражи авионе који тог 16. априла стално лете. Око 13 часова “ 30 минута 
види, на висини око 4.000 м, два А-10 како бацају ИЦ мамце и схвата да се 
спремају за дејство. Одједном види стуб дима тамо где се налази дивизион. 
Да ли су погођени7 Убрзавају кретање а зебња расте. Шта ли је с војницима 


169 


Миловен Дрецун Други косовски бој 


стално му пролази кроз главу. Убрзо стиже на место где је јединица. Искаче 
из возила. Прашина и дим се још нису слегли. Види неколико оштећених 
БОВ-ова. Улази у један. Унутра су контузовани војник и старији водник, 
извлачи их. Авиони и даље лете. Мора се брзо радити, јер се зликовци могу 
поново обрушити ради „оверавања". 

Нема више повређених ни страдалих јер је војска, сем обезбеђења, 
била на купању недалеко од положаја. Почиње каша а јединица се 
организовано и брзо премешта код железничке станице Грлица. Техника се 
заклања и маскира. Ноћ пролази мирно, мада авиони и даље надлећу. Са 
свитањем јединица креће у рејон Камене главе у Луг махалу која се налази 
десно од пута Урошевац - Витина. По облачном времену колона се креће 
максимално брзо с одстојањем између возила. Током пребацивања небо се 
разведрава. Одмах се појављују авиони којима треба само неколико минута 
од скопског аеродрома Петровец. Једна „самохотка" 90 мм остаје у квару на 
путу. Колона наставља а поред „самоходке" остаје БОВ за обезбеђење од 
евентуалног напада терориста, којима пошумљени терен с густим растињем 
служи као маска да приђу, ТАМ и радионица за поправку „самохотке". Док 
механичари ужурбано поправљају „самохотку" примећује их авијација. 

После првог круга, у 14 часова и 10 минута авиони дејствују. Прва 
бомба промашује и пада око 100 м ниже. Следеће погађају „самохотку". 
Борци су с обе стране пута заклоњени у шумици. Погођени су и БОВ, ТАМ 
и радионица. Нема страдалих ни повређених. Авиони и даље лете. Наилази 
део колоне који не може да прође од погођеног БОВ-а. Тада почиње драма 
јер је на погођеном ракетном положају запаљени БОВ поред којег је био 
камион натоварен противтенковским ракетама „фагот“. Ако се запали 
камион доћи ће до експлозије која би у ваздух дигла цео дивизион. Секунде 
значе живот или смрт за борце. Авиони и даље лете и вребају циљ, али 
борци се не дају. У легенду улази војник Радивоје Раденовић из села Врба 
код Краљева. Иако није био возач, већ послужилац на „самохотки“, 
Радивоје, видећи шта ће се десити, да ће ако ништа не учини његови 
другови отићи у смрт, трчи према камиону и муњевито ускаче у кабину. 
Камион сваког тренутка може да експлодира а мотор не може да упали. 
Радивоје притиска квачило, ручицу мењача убацује у брзину, склања ногу с 
квачила и вергла. На анласер, миц по миц, покреће возило и извлачи га даље 
од БОВ-а. Излази из камиона, трчи до оштећеног БОВ-а, улеће на место 
возача и склања га у заклон. 

Из „самохотке" која је пристигла излази војник, одмотава сајлу за 
вучу, везује је за оштећени БОВ и покушава да га извуче. Сајла међутим, 
пуца. Војници поново везују БОВ сајлом за „самохотку", али тог тренутка 
долећу два А-10. Борци виде да се спремају за дејство, трче према шуми и 
заклањају се. Војник Дејан Јовановић заборавља пушку у БОВ-у. Не жели 
да је остави и излази из шуме трчећи према БОВ-у. Сваког часа може да 
падне бомба. За њим трчи његов саборац Радивоје, не жели да га остави 
самог. Узимају пушку из БОВ-а и трче према најближем заклону - ували не 
знајући колико им је мало од живота остало. 

У 15 часова и 10 минута дејствују А-10 у другом налету. Зликовци 
бацају забрањене касетне бомбе. Чује се стотине експлозија у року од 
неколико секунди. Све личи на крвави ватромет. У ували где су се 
заклонили мртви су остали да леже Дејан Јовановић, кога је погодио гелер 
поред срца, и Радивоје Раденовић у чијем беживотном телу је било 
двадесетак гелера, По положају тела види се како је јунак погинуо. Када су 
се зачуле експлозије скочио је у смрт, преко другова у заклону - њих 
седморица, да их својих телом заштити. Да није било њега сви би били 
мртви. Захваљујући великом срцу и огромној храбрости Радивоја само су 
рањени. Свуда около су неексплодиране жуте мине које сваког часа могу да 
однесу неки живот. Капетани Бобан Тошић и Миљан Живановић извлаче из 
увале најтеже рањеног, Зорана Јовановића, који је погођен у ногу. Узимају 
лим који је отпао од касетне бомбе након њеног отварања, стављају га на 
лим и на коленима вуку око 500 м до заклона. Један од два А-10, док је 
одлазио према Македонији, погађају наши момци из „праге". Авион је пао 
изнад Љуботена у Македонији а злочинац који је испустио касетне бомбе 
искочио. Тог 17. априла 1999, јуначком смрћу умро је још један српски 
Обилић - Радивоје Раденовић, Тако се тих дана гинуло на Космету за 
слободу отаџбине. Отишао је Радивоје у легенду и незаборав на понос 
својих родитеља и оставио их да заувек тугују за њим. Скочио је у смрт да 
би његови другови живели. Нека ти је вечна слава и хвала јуначе. 

Дејан и Радивоје су двојица од укупно 24 погинула припадника 243. 
моторизоване бригаде из Урошевца која је са 8.030 људи, са снагама МУП- 
а, бранила своју зону, ширине чак 48 км и дубине 30 км, од терориста и 
напада из ваздуха. Од бројне технике бригади су уништена само два 
оклопна транспортера М-60 и две „самохотке" 90 мм. Бригада је у својој 
зони разбила јаке снаге терориста на мање групице и појединце. 
Противваздушна одбрана бригаде /СПАТ 30 мм, самоходна ракетна 
батерија С-1М, С-2М, „шило"/ оборила је четири авиона А-10 Тандерболт, 
један Ф-16, шест беспилотних летелица „хантер" и „предатор" и више 
ракета „томахавк". 

Неколико дана касније крећем с Томом из Урошевца према Витини 
да снимимо оборену беспилотну летелицу. У рејону Камене главе возимо 
„пајеро" максимално брзо уз отворене прозоре да можемо да се бранимо ако 
налетимо на терористе, који, појединачно или у групицама тумарају 
околним шумама и вребају лак плен што ми и јесмо. Стављам метак у цев и 
наслањам пушку на прозор. Нетремице осматрам шумарак поред пута. 
Наилазимо на погођену „самохотку" и место погибије Радивоја и Дејана. 
Тог тренутка видимо два А-10, морамо што пре у заклон. Прелећу нас и не 
дејствују, одлазимо у Витину, снимамо оборену беспилотну летелицу и 
крећемо натраг према Приштини. Саветују нас да преноћимо у Витини да 
нас мрак не затекне на путу. Не можемо да останемо јер ујутру морамо на 
Кошаре. 

Пут је добар, брзо се крећемо док слушамо касету с трубачима. Пре 
укључења на пут Качаник - Урошевац, на брдашцету, заноси се задњи део 

возила. Стајемо. Излазим с пушком на готовс. Поред пута је уређени 
положај где је пар дана пре био положај нашег дивизиона по коме је 
авијација дејствовала. Излази и Тома. Десна гума је испустила. Залежем 
испод пута одакле могу да отворим ватру према шумици ако наиђу 
терористи. С тог места се види фабрика „Силкапор“ код скретања за 
Брезовицу. Штитим Тому док мења точак. Подиже возило на дизалицу. 
Гледам на сат, тачно је 19,00 часова. Тог тренутка чујемо добро познати 
звук. Кажем: „Авиони“. Гледамо у небо, прво видимо пару Ф-16 на око 
6.000 м а с наше десне стране, нешто мало ниже, два А-10. Обе паре круже 
тражећи наше јединице. Остављамо точак. Тома узима камеру да сними 
авионе и надамо се можда и погодак наше противваздушне одбране. Из 
превелике жеље да снимимо погодак авиона који сеју смрт постајемо 
неопрезни. Излазим из заклона заборављајући да нас могу изненадити 
терористи и да смо на месту где је био наш дивизион, што значи да могу 
поново да гађају тај положај. 

Око 19 часова и 10 минута А-10 се, десно од нас, спушта на 3-3,5 км 
и баца ИЦ мамце који треба да одвуку евентуалне ракете наше 
противваздушне одбране. Кажем Томи: „Сад ће, снимај". Десетак секунди 
касније на чистини између „Силкапора" и околне шумице подиже се висок 
стуб црног дима и чује детонација. Снимамо бомбардовање. Одмах иде и 
друга детонација. Обузима ме страх да нису пронашли наше борце. Убрзо 
поново дејствују, али сада Ф-16 док су се А-10 мало померили удесно. 
Падају бомбе ивицом шуме. Тада сам се сетио да су наши момци ту 
поставили лажне положаје са „зисовима" за навлачење НАТО пилота. 
Одахнуо сам. Док Тома снима авионе који бесомучно бомбардују лажне 
положаје мењам точак. Када сам спустио возило с дизалице чуо сам Тому 
како виче: „Ево их, иду на нас". Погледао сам у небо, један А-10 је тачно 
изнад нас на можда само 500 м. Видим пилота у кабини. Усмерио је авион 
према нама. Ја и Тома смо на путу, идеална мета. Само један хитац из топа и 
нема нас. Немамо времена да побегнемо у шумицу. Не могу да се сетим ко 
је од нас двојице рекао: „Готови смо“. Чекамо смрт. Тома подиже камеру 
изнад главе и њоме маше. Авион је толико ниско да пилот сигурно може да 
препозна камеру. Тог тренутка дејствује Ф-16 и пилот изнад нас нагло 
убрзава и окреће авион. Било је то око 19 часова и 40 минута. Брзо стављамо 
дизалицу и џип, улазимо и крећемо. Пада мрак. 

Пролазимо Урошевац, журимо јер се по мраку нико не креће 
возилом због авијације и терориста којих има с десне стране пута. Око 200 м 
иза бензинске пумпе, на изласку из Урошевца, „пајеро" се поново заноси. 
Стајемо, испустила је лева задња гума а резервну немамо. У помоћ нам 
долазе момци с пумпе својим „југићем". Остављам Тому и једног од њих 
поред возила. Они залежу у јарак, с пушкама, наравно. А ја с другим 
момком с пумпе одлазим у Урошевац. На улазу у град пронализимо наше 
борце. Брзо решавају проблем у вулканизерској радњи. Мрак је увелико. 
Журимо назад, намештамо точак и захваљујемо се момцима на помоћи. 
Крећемо према Приштини. Сем нас никога нема на путу, делује сабласно. 

Светла не палимо, јер авиони стално прелећу изнад нас а одозго се и 
упаљена цигарета лако уочава. Ћутимо и ослушкујемо авионе, Већ по звуку 
знамо на којој су висини. 

Договарамо се шта да радимо ако нас терористи нападну. Тома, у 
том случају, додаје гас, ја отварам ватру кроз десни прозор и бацам бомбу 
која је поред мене. Ако нас зауставе на путу, одмах палимо дуга светла и 
бацамо бомбе. Напети смо, сва чула су нам десетоструко осетљивија. Пре 
скретања за Липљан чујемо неко клопарање. Не могу да верујем - поново 
гума. Нема стајања, јер само док се крећемо живимо. Гледам кроз прозор, 
поново је испустила десна гума. Да ли је могуће, лош знак. Али не верујем у 
предсказање. Успоравамо, али настављамо. Гума је потпуно поцепана а 
„пајеро" се креће на фелни. Стварамо буку као да се крећемо тенком. Ако 
нас сада нападну немамо шансе да побегнемо. Готово подсвесно десном 
руком узимам бомбу, зубима олабављујем осигурач да могу лакше да га 
извучем. Како споро пролазе метри, а километри никако. Ту где су преко 
дана полицијски пунктови ноћу нема никога. Да наши не припуцају на нас“ 

Уз велику буку и још већу срећу некако успевамо да око 23 часа и 40 
минута стигнемо пред Приштину која је у мраку. Одлучујемо да скренемо 
десно према Грачаници и ту поред пута на чистини проведемо ноћ 
снимајући десно авијацију и нашу противваздушну одбрану. Долазимо до 
наших бораца који нас познају, јер смо у неколико наврата ту ноћу. 
дежурали. Паркирамо „пајеро“ на чистини и гасимо мотор. У живици, 
недалеко од возила, заузимам положај а Тома узима камеру. Још једна дуга 
непроспавана ноћ је пред нама. Целе ноћи смењујемо се на дежурству. 
Изјутра одлазимо у Приштину, набављамо пет нових гума и са закашњењем 
одлазимо пут Пећи. Идемо на Кошаре, хоћемо ли живи стићи тамо 
Одговор ћемо знати тек кад стигнемо. 


ЛЕГЕНДАРНА 63. ПАДОБРАНСКА БРИГАДА 


У лето 1998. године, на борСгном задатку у рејону карауле Кошаре и 
Јуничке планине са јединицом се налазио капетан прве класе „Срна". Био је 
то део 63. легендарне падобранске бригаде. Задатак им је био спречавање 
преласка терориста из Албаније преко Проклетија. Наступајући као 
организована и ефикасна сила, припадници Војске Југославије су успешно 
заустављали колоне терориста с наоружањем и неисцрпан регрутни 
контингент терориста који су преносили наоружање. Тај део границе је 
изузетно тежак, неприступачан и пружа терористима, који одлично познају 
све стазе, предност у односу на граничаре. 

„Срна" се 21. јула спремао да пође у заседу. Налазио се у својој бази 
око 700 м од села Ђоцај, поред Јуника, у коме је тада била команда 
шиптарских терористичких снага. У том подручју је било око 10.000 

терориста. Требало је да постави заседу на месту које је одређено 
посредством обавештајних органа. Пада вече. Њих десет сакривени су код 
места Жар Колиба. Наредни задатак је да извиде брдо Гуновац иза Ђоцаја, с 
кога се виде Јасић, Ђоцај и Јуник. Дан пре, „Срна" и сада покојни мајор 
Остојић, мој стари знанац чија ће херојска дела ући у историју ратовања 63. 
падобранске бригаде, у улози извиђача су изашли на Гуновац одакле су 
осматрали терористе. „Срна" и Остојић су са војницима изашли на брдо 
дању. Иду водосливницом потока који је пресушио а која је сакривена 
великим жбуновима и густом шумом. Ходају изузетно опрезно, јер им 
лишће и гране испод ногу пуцају што их може одати терористима, ногу 
пред ногу. Осматрају, крећу се, треба им десетак минута да пређу само један 
метар. Свуда око њих су терористи. Борцима су лица премазана бојама и 
прекривена маскирним мрежама. У рукама имају аутоматске пушке Р-4 
|жикаш“/. Чују гласове терориста на око 30 м али их још увек не виде. 
Остојић наређује војницима да сачекају у водосливници маскирани, а он са 
официрима „Змијом" и „Срном" излази на врх брда кроз шуму. Наилазе на 
макадамски пут који треба да пређу а не знају да ли су терористи с друге 
стране пута. Иако су на врху не виде село. Остојић наређује да се попну на 
дрво. „Срна" се полако, крајње опрезно, пење да не би пукла која сува грана 
и седа на грану. Ставља пушку преко ногу, види тројицу терориста на 20-30 
м од дрвета на коме седи. Терористи седе у заклону, пуше и причају. На 
десет корака десно од њих један терориста корача и осматра. „Срна" силази 
с дрвета. Остојић жели да пређу на задњи нагиб брда, да осмотре Јуник, 
Ђоцај и Јасић. Пролазе користећи природне препреке - камење, стене, 
камене ограде. Иду један иза другог. Пузе преко ситних каменчића и траве. 
„Срна" обезбеђује правац из села а Остојић и „Змија" од терориста на врху 
брда. Пузећи педесетак метара изузетно споро, јер су им терористи стално 
на 20-30 м, обилазе терористе и врх брда. Код камене ограде се заустављају 
и осматрају. Терориста који је стражарио на врху брда могао је за 3-4 
секунде да сиђе, попне се на камену ограду и види их. 

Остојић, „Срна" и „Змија“ су спремни, свакоме је метак у цеви, 
бомбе припремљене. Алке од осигурача на бомбама су намештене, тако да 
бомба може да се активира на најмањи потез. Остојић и „Змија" ослушкују 
терористе, држе бомбе у рукама, док „Срна" црта ватрене тачке терориста у 
Јунику, њихово кретање, траншеје и стражаре. Успешно осматрање и 
упртавање положаја терориста трајало је око сат времена. Враћају се истим 
путем, пузе педесетак метара. Тада уочавају десет терориста који иду ка 
врху брда. Остају да леже на десетак корака од терориста који их не 
уочавају. Терористи галаме, дижу пушке увис, нешто нишане. Међу њима 
има и старијих и млађих. Када су дошли до брда, на врху су чули гласове 
четири терориста али их нису видели. Очито је да су терористи тамо имали 
подземно склониште. Борци настављају даље и долазе до осталих војника из 
групе са којом, водосливницом долазе до Жар колибе. На основу урађене 
скице Остојић је планирао сутрашњи напад на терористе у Гуновцу. 

Након те акције, „Срна" је добио задатак да организује заседу код 
Жар колибе. Те вечери, само сат и по од повратка са извиђања, „Срна", око 
19,00 часова, почиње да се спрема за заседу. Док се припремао радио- 
уређајем га позива Остојић. „Срна" се налази у вртачи у којој чује Остојића 
на прекиде, али овај њега не чује. Излази из вртаче да би чуо ОстојићавБаза 
у којој је „Срна" обезбеђена је стражарима, има три објекта - вртачу и два 
објекта који су направљени на ивици шуме од грана зимзеленог дрвећа и 
уклапају се у амбијент. У једном објекту су четири, а у друга два по три 
војника. Били су тихи и добро маскирани, тако да чобан који је ту чувао 
стоку није успео ни да их види, ни да их чује, иако им је пришао на само 
неколико корака. „Срна" је изашао два корака из вртаче и успоставио везу с 
Остојићем који му каже: „Срна, вечерас радиш онај посао на оном месту". 
„Срна" одговара: „Разумео сам". Један војник је требало да остане у бази да 
успоставља везу с караулом Кошаре. „Срна" оставља „Буцу" и каже му: 
„Одавде ћеш успостављати везу“. Разговор траје двадесетак секунди. 
„Срна" креће према вртачи која је на два корака. Баш када је подигао ногу 
да закорачи у вртачу терористи, који су се пришуњали, нападају их, пуцају 
на „Буцу" и „Срну" са двадесет корака с леђа. Један метак пролази „Срни" 
кроз подлактицу десне руке и погађа „Буцу" у леву надлактицу. Метак кида 
„Срни" 7 цм руке и откида му толико парче кости која пада поред њега. Од 
силине ударца метка „Срни" који скаче у вртачу испада пушка. Каже самом 
себи да је добро, “то је погођен у руку. На себи има мајицу, џемпер и 
панцир. На џемпер, иди две рупе - улазну и излазну. Заврће рукав испод 
кога излази деформисано ткиво. Рана је врућа па не осећа бол. „Буца" га 
брзо превија са два прва завоја али се крварење не зауставља јер је пукла 
артерија. „Срна" преко рање обмотава кошуљу која за 2-3 минута постаје сва 
мокра од крви. Почињу болови. 

Терористи дејствују чеоно на наша три објекта која су у полукругу 
пречника 50 м. Борци одговарају на напад, отварају ватру и почињу 
пребацивање из једног објекта до врзине на ивици пута који је између њих и 
терориста. До врзине је брисани простор. Из заклона излази први војник 
трчећи док га двојица обезбеђују. Паљба је непрестана. Први војник се 
пребацује у врзину а онда креће други док га претходник и трећи у заклону 
обезбеђују. Док претрчавају пуцају. Када су сва тројица изашла у врзину на 
исти начин се пребацује и друга група из које један војник остаје поред 
рањеног „Срне". Војници покушавају да направе обухват терориста који 
добро познају терен. Увидевши да ће бити окружени терористи беже. 
Војници остају на 100 м од врзине напред, на нагибу, изнад места одакле су 
терористи дејствовали. Тада почиње борба за „Срну". 

Мрак полако пада а договор је да нема кретања возилима ноћу. 
„Срна" рачуна да ће остати у вртачи целе ноћи. Теши га то што нема јаке 
болове и да неће умрети у мукама. Зна да због крварења неће дочекати зору. 
Почиње, можда, његова последња ноћ. Хвата га општа слабост. Да ли је 
смрт већ дошла по њега. Радио-уређајем војници обавештавају Остојића да 
имају рањеног. Легендарни Остојић, који је изнад свега ценио животе својих 

војника и официра, крши правило о некретању возила ноћу и шаље 
појачање у базу где је рањени „Срна". Појачање стиже 45 минута после 
рањавања. Техничар додаје „Срни“ удлагу да се не би померио лакат. 
Убацују га у возило и крећу пут карауле Кошаре. „Пинц" у коме је „Срна" 
иде веома брзо по рупетинама и стенама које вире. Минути одлучују хоће 
ли „Срну" отргнути од смрти. „Пинц" међутим наилази на заседу терориста 
који су са 4-5 м изнад пута, на ивици шуме под јаким нагибом, отворили 
ватру на возило. Искусни ратници, из „пинца" у покрету, одговарају 
жестоко пушкомитраљезом и аутоматским пушкама. На срећу извлаче се из 
заседе неповређени. Стижу на караулу, дају морфијум „Срни" против 
болова и осам боца инфузије. Лекар сматра да „Срна" неће издржати до 
јутра, јер не може да се заустави крварење. Али „Срну" не дају његови 
ратни другови већ настављају битку са временом, битку за живот храброг 
ратника. 

Иако је ризик максималан, јер су терористи по околним шумама, 
крећу за Ђаковицу. На челу је БОВ са припадницима батаљона војне 
полиције, иза њега „пинц" са рањеним „Срном", па „пинц" са рањеним 
„Буцом". На зачељу је БОВ. Без борбе силазе на пут Јуник - Ђаковица и иду 
према Смоници, јаком упоришту терориста. Минобацачка мина погађа БОВ 
на зачељу у точак. Посада излази из возила, заузима заклоне и ту остаје до 
зоре, а остатак колоне наставља. У Ђаковици „Срну"“ уносе у болницу и 
стављају га на операциони сто. „Срна" се сећа разговора лекара: „Да 
сечемо"2 Други каже: „Немој, млад је, можда ћемо успети да сачувамо". и 
успели су да подвежу артерију и зауставе крварење. После преспаване ноћи, 
„Срна" се ујутру буди и пита да ли му је рука ту. Затим га хеликоптером 
пребацују у Београд на ВМА, Битка за живот „Срне" је добијена. Добили су 
је он и његови саборци који су ризиковали своје животе да би га спасили. У: 
рату се живот, много више но у миру, цени и спашава по сваку цену. Када 
му је зарасла рука, „Срна" је, почетком агресије 1999, почео да ради. Могао 
је и скокове да изводи. За време агресије био је у служби трагања и 
спасавања наших пилота и трагања за НАТО пилотима. Када смо се јуна 
2000. срели код команданта 63. падобранске бригаде, „Срна“ је и даље на 
руци имао фиксаторе, али је и поред тога радио у елитној јединици Војске 
Југославије. Опоравак ће бити дуг али не сумњам да ће се такав борац 
успешно опоравити на радост своје породице и колега. 

Те 1998, као и наредне године у време агресије на Кошарама је било 
изузетно тешко. Након погибије легендарног јунака мајора Остојића, дивног 
човека, хуманисте, врхунског старешине, искусног ратника, 28. јуна 1998, 
потпуковник „Чарли“, тада капетан прве класе, са групом добровољаца из 
јединице стигао је 1. августа у рејон Кошара. Код падобранаца постоји 
неписано правило које се чврсто поштује - када је јединица ангажована у 
борбеним дејствима онда се без позива јављају сви који су у резервном 
саставу. Између осталог, 63. падобранска бригада је и због тога легендарна. 
И сам сам био на одслужењу војног рока у падобранској бригади 1984/85. 
године. Са „Чарлијем“ је и „Змија“. Извиђају терен. 

Преузимају, 3. августа, коту 502. на Раса кошаресу, у пределу 
раскрснице шумских путева. Примају ту коту од групе извиђача. Тада 
пролази друга група извиђача која иде према Гурд нулу на 1310 м. Извиђачи 
с „пинцгауером" пролазе испод 501, али их нешто даље, на оштрој кривини, 
терористи погађају ракетом из ручног ракетног бацача. Мако не познаје 
терен на који је тек дошао, „Чарли“ прискаче у помоћ нападнутим 
извиђачима. Креће са осам бораца који су се добровољно јавили, а међу 
њима су и два водника које су падобранци дошли да замене и који познају 
терен. Прилазе нападнутим извиђачима и виде терористе како беже у 
Албанију. Отварају ватру и убијају једног. Извиђачи имају једног погинулог 
и тројицу рањених. Терористи су их сачекали у заседи. Били су иза пањева 
одакле су испалили ракету, просули рафале из аутоматских пушака и 
побегли. Хеликоптер је убрзо стигао и одвезао рањене у болницу. 


ПАЗИ МИ НА ДЕЦУ 


У време агресије, део 63. бригаде је био ангажован на граници у 
заустављању копнене агресије из Албаније. Капетан прве класе „Ћела", по 
доласку на Космет, уведен је у борбена дејства. Добио Е задатак да прође 
поред наше војске, обиђе терористе и нападне их с леђа на Маја глави и 
заузме тај врх. Кренули су с Морине ујутру око 7,00 часова. Терен је 
изузетно неприступачан и стрм, све време се иде узбрдо кроз густу шуму. 
На себи имају пуну опрему: шлем, панцир с плочама, бомбе, борбени 
комплет. До једног дела пута прате их граничари по сунчаном и топлом 
времену. Почињу успон који траје до 13,00 часова. Испред главнине иде 
извиђачка патрола. Делом иду путем док је заклоњен шумом, а онда' кроз 
шуму. Авијација НАТО лети изнад њих али не дејствује. 

После напорног марша, мајор „Загор“, тада капетан прве класе, који 
је водио главнину снага, одмара људство 30 минута. Са места одмора 
упућује извиђачку групу да открије предњи крај терориста. Извиђачи се 
враћају око 14,00 часова и јављају да су видели двојицу терориста. „Загор“ 
распоређује борце у три групе за наступање пребацивањем уз покривање. 
"Тада терористи испаљују два метка. То су били уобичајени потези 
терориста који насумице испале понеки метак да би наши момци 
одговорили и открили се. Падобранци, међутим, не реагују и настављају. У 
једном тренутку „Загор“ види гологлавог терористу који нешто маше и 
објашњава. Схвата да су наишли на прву линију терориста. Командује 
борцима који су у пребацивању: „Лези"! Борци залежу али тог тренутка, са 
око 60 м, терористи отварају ватру. Падобранци одговарају. Одмах почиње 
дејство минобацача из Албаније који пребацују наше борце. Терористи 
уводе свеже снаге из правца албанске карауле Падеж и покушавају обухват 
с леве стране падобранаца. „Загор“ јавља „Мунгосу", који води резерву, да 

иде лево узбрдо. „Мунгос“ надире с леве стране и потискује терористе. 
Главнина чеоно врши удар на терористе. Борци отварају ватру, претрчавају 
од дрвета до дрвета штитећи једни друге. „Загор“ у претрчавању прилази 
терористи, који је био у жбуну иза дрвета на око 30 м, залеже и пузи 10-15м 
док траје општа пуцњава. Из лежећег става „Загор“ устаје у клечећи и хитро 
баца бомбу на 20-25 м. Погађа терористу. 

У бици прса у прса падобранци стално напредују, потискују 
терористе за око 300 м и излазе на ивицу шуме иза које је чистина. 
Падобранци су дошли на Маја главу, али тада почиње изузетно прецизна и 
брза минобацачка паљба из Албаније, која их је приковала. Мине падају на 
по два до три метра и заустављају даље напредовање наших бораца. 
Минобацачи су на подручју Кошара имали велики значај. „Мунгос" долази 
до „Загора“. Обојица клече у заклону иза жбуна. Већ је 17,00 часова, 
разматрају како да се извуку, јер даље од убитачне минобацачке ватре из 
Албаније нису могли. Још пре копнене агресије терористи су имали скинуте 
координате на Маја глави, која се налази на самој граничној линији, тако да 
су могли прецизно да туку артиљеријом, што су и учинили. Док праве план, 
пада мина на само метар од „Мунгоса", лево иза њега, и удара у камен. 
Удерни талас „Мунгоса" и „Загора" баца на земљу потрбушке. „Загор" пипа 
глелу која је пуна каменчића и земље али нема крви. „Мунгос" му каже: 
„Рањен сам". “ Загор" враћа шлем на главу и не помера „Мунгоса" већ гледа 
где је рањен. Види мало крви на левој слепоочници када му „Мунгос" каже; 
„Одузима ми се лева рука". „Загор“ га хвата за раме и кук и окреће према. 
себи. Тада терористи, који су се после дејства њихових минобацача 
стабилизовали, отварају жестоку ватру. „Загор“ зове „Доктора" - болничара 
који је увек ишао с њима у борбу. Он превија главу рањеном „Мунгосу". 
„Загор" види да је „Мунгосу" леви рукав избушен, одлаже пушку, вади нож 
и сече му рукав комбинезона и поткошуље. Унутра је пуно крви. „Мунгос" 
је свестан и каже „Загору“: „Пази ми на децу“. У тренуцима када је смрт 
близу увек се прво помисли на децу. И ја сам то у осам наврата 1998/99. 
искусио. Долази и.„Мрча" и помаже у превијању „Мунгоса" кога је гелер 
погодио испод пазуха. Рана је била дугачка 5-6 цм, гелер је пресекао и вену 
и артерију. Превијају му руку, али након пар замотаја „Доктор“ пада поред 
„Загора" и каже: „Погодили су ме". Метак му је испод панцира прошао кроз 
грудни кош. „Загор“ му каже: „Бежи одавде". „Доктор“, иако рањен, силази 
сам док меци око њега праште, камење лети, гране се кидају. Долази до 
осталих где га превијају. „Загор“, који завршава превијање „Мунгоса", 
повремено узима пушку и из клечећег положаја одговара терористима. 
Завршавају превијање и он и „Мрча" узимају „Мунгоса", устају, носе га и 
трче назад уз праву кишу метака. Не дају се искусни падобранци. Пада мрак 
а терористи упорно наваљују и притискају. Лево и десно падобранци немају 
никога 7 иза је Албанија. „Загор“ организује групу за обезбеђење. „Узи" 
прави косила од две гране које сече. „Загор“ организује смене од четири 
борца да носе „Мунгоса". Терен је изузетно тежак. Иако физички одлично 
припремљени, падобранпи јегља носе рањеног друга по педесетак метара 

низбрдо док терористи иду за њима. Обезбеђење које прати главнину 
постепено се за њом повлачи. Падсбранци и терористи међусобно су 
удаљени 100 м. Ускоро падобранци улазе у шуму а терористи више не смеју 
за њима. Мајор „Мунгос" је изгубио лево око. 


ПЛАВУША ПУЦА „БРОВИНГОМ" 


На одбрани границе, у саставу 63. падобранске бригаде, био је у 
време агресије ангажован и војник Марко Патрић. Са Ненадом Ђурђевићем, 
око 6,00 часова ујутру 17. априла 1999, по лепом времену, кренуо је са 
јединицом да отерају терористе са Маја главе. Он и Ненад су чеони 
извиђачи. Иду кроз шумицу, па преко потока на брдо. Крећу се у колони, 
прикривено. Марко и Ненад су испред јединице на 100 м, иду узбрдо 
погнути, паралелно да могу да виде један другог. На себи имају пуну 
опрему, ранац са муницијом и храном, експлозив. Око 15 часова и 30 
минута, док се јединица одмарала, Марко и Ненад иду на извиђање. Долазе 
до три борића и залежу иза жбуња 100 м један од другог. Марко чува правац 
према борићима, а Ненад према пинц стази. Тада иза жбуна, на педесетех 
метара, чују тројицу терориста који нешто причају. Марко их разуме јер зна 
албански. Терориста каже: „Ено га, видиш ли га"7 Репетирају пушке и 
пуцају у Марковом правцу из аутоматских пушака и снајпера. Марко не 
види терористе који су изнад њега, јер је шума густа. Погледа се да ли је 
рањен, види да није, на кратко престаје паљба. Чује се авион изнад. 

Марко не пуца да не би одао свој и положај групе. У руци држи 
бомбу спреман да је баци ако крену терористи који су иза жбуна. Спрема 
се да, када поново налети авион, искористи буку и да се повуче. Наилази 
авион. Марко пузи 10-15 м уназад, устаје и трчи. Терористи га нису видели. 
Просто је невероватно колико је тешко у шуми уочити човека, нарочито 
када је маскиран. Ненад се већ повукао и спремио да му пружи подршку. 
Прилазе и остали из групе јер су мислили да је погођен, распоређују се 
растресито и крећу у претраживање терена, иду фронтално. Налазе делове 
опреме терориста и настављају узбрдо. Терористи су се са прве линије 
повукли на резервне положаје, који су били добро утврђени и изузетно 
маскирани. Наши борци им прилазе на свега 15-20 м. Тек тада их терористи 
уочавају и отварају ватру а војници залежу. Више нису испод терориста, 
сада су у нивоу. Одговарају паљбом. Около је ниско растиње. Терористима, 
с леве стране наших бораца, из Албаније, стиже појачање камионима. 
Покушавају да окруже борце и жестоко туку минобацачем. Међу борцима 
има рањених од мина. Поред Марка и другова пада мина али их не погађа, 
јер је терен стеновит па се мина распошти око камења. Наши борци, упркос 
жестокој ватри, покушавају да напредују, пузе, устају, претрчавају од жбуна 
до жбуна, од дрвета до дрвета, бацају бомбе. Около све прашти као да је 

новогодишњи ватромет. Борци прво чују а затим виде плавушу у униформи 
с хрватским акцентом која нешто виче и противавионским митраљезом 
„бровинг" 12,7 мм гађа наше борце. Радио-везом им јављају да су 
хеликоптери „Апач“ полетели према њима па крећу у извлачење. Прво 
извлаче неколико рањених док их остали обезбеђују митраљезима и 
аутоматским пушкама. Убрзо се враћају на почетне положаје. 

Марко је 1. маја, око 18 часова и 30 минута, кренуо с друговима на 
положај код Жар колибе у рејону Кошара. Спремали су се за јутарњи напад 
у који су пошли у 4,00 часа. Иду растргсито и опрезно, стижу близу 
терориста који отварају ватру и повлаче се. Борци крећу за њима. Око 10,00 
часова стају поред потока да се одморе. Ускоро се, на 15-20 м, појављује 
петнаестак терориста. Борци залежу и отварају ватру митраљезима и 
аутоматским пушкама. Терористи одговарају. Марко на албанском пита: 
„Агиме, јеси ти"7 Терориста каже својима да не пуцају и устаје да погледа 
ко га то зове. Тада га стиже метак. Поново креће пуцњава са обе стране уз 
вербалне провокације. Терористи с десне стране су одлично утврђени. 
Марко и другови на том положају остају седам дана. За то време су 
терористи стално силазили са својих положаја, прилазили на 20 м од војника 
и отварали ватру. Између је био поток. Док су једног дана седели и сушили 
гардеробу пада мина и рањава шесторицу бораца. Марко и два водника 
остају неповређени. Њих тројица су два дана чували цео положај ширине 
педесетак метара. На дојаву терориста почели су да их траже НАТО авиони, 
Ускоро је Марку и његовим друговима стигла смена. Авијација је по том 
положају дејствовала ноћу између 12. и 13. маја. Погинула су два војника. 


ГЕНЕРАЛ ПАВКОВИЋ - ЛЕГЕНДАРНИ СРПСКИ 
ВОЈСКОВОЂА 


Неколико дана заредом снимамо прилоге по разбијеним 
терористичким упориштима у Дреници. По повратку у Приштину, у 
Команди корпуса налазим генерала Павковића. Зове ме да пођем с њим у 
обилазак јединица Нишког корпуса које су на подручју Бујановца и 
Прешева према македонској граници. Позив, наравно, не одбијам, јер 
Павковић увек иде на најистуреније положаје, тамо где је најризичније, без 
обзира што је стална мета НАТО авијације и специјалних тимова који прате 
његово кретање вребајући прилику да обезглаве Трећу армију. Код 
Бујановца обилазимо тенковске положаје. Павке изузетно брзо, искусним 
оштрим војничким оком, снима ситуацију, увиђа шта је добро, где су 
пропусти. Одлучан је и не губи време. Дели задатке, даје инструкције, 
утврђује и поставља линију одбране од евентуалног продора копнених снага 
НАТО из Македоније. Улази у ровове, завирује у тенкове, нишани кроз 

бестрзајне топове. Рукује се с војницима и старешинама, о свему разговара 
насмејан. Пун је енергије. Где год се појави изузетно снажно делује на 
војску, подиже морал, храбри своје борце. Понаша се као прави војсковођа. 
Већ је ушао у строј наших легендарних команданата. Тако га дочекују 
његове старешине и војници, грађани, новинари. 


Команданти Треће рмије и Приш тинског корпуса су редовно обилазили рањене борце 


Кроз блато одлазимо на положаје наших артиљераца. Павковић их 
окупља у шуми око једне хаубице која је изузетно добро маскирана. 
Упознаје их са тренутном ратном ситуацијом, објашњава циљеве агресора, 
истиче јунаштво и хероизам наших бораца и успешну обрану границе према 
Албанији. Пита их за проблеме, здравље, расположење, морал. Авиони лете 
изнад шуме али Павковић не реагује већ наставља разговор с борцима. 
Одлазимо на нове положаје. На једној ливади су троцевни противавионски 
топови. Генерал долази до једног. Војници му забринуто кажу да су авиони 
изнад и да у том подручју често дејствују. Павковић их пита да ли се плаше 
авиона. Одговарају: „Не, уопште". „Онда наставите да их пратите а ја ћу 
бити поред вас". Гледам ту сцену у којој је командант армије на брисаном 
простору и мислим: „Не дај боже да га уоче и погоде, био би то страшан 
ударац за Трећу армију и Приштински корпус". Недалеко од цркве која је на 
брду изнад Бујановачке бање према селу Српска кућа, извиђачи показују 

РАТНИ ПУТ КОМАНДАНТА 3. АРМИЈЕ 

свом команданту део обуке коју свакодневно изводе. После вежбе, 
Павковић разговара с борцима који су намазани маскирним бојама по лицу. 
Затим идемо на најистуренији положај према македонској граници. 
Улазимо у једно двориште. Са високе ограде од блокова борци су извукли 
један блок и кроз тај отвор осматрали границу која је на неколико стотина 
метара. Тамо су НАТО снаге. Павковић не жели да се скрива иза ограде већ 
се пење на терасу на којој нема ограде. Са њим су и остали официри из 
Нишког корпуса и командант корпуса генерал Негослав Николић. Павковић 
осматра границу, одакле сваког трена могу да стигну куршуми, и даје 
инструкције официрима. Задовољан је. Јединице су одлично маскиране, 
укопане, положаји правилно одабрани, линија одбране увезана. Непријатељ 
ту неће проћи ако покуша. 

Оно што ме посебно импресионирало код Павковића и 1998. и 1999. 
године, је понашање које само велике војсковође имају: одлучност, изузетна 
војничка стручност, јака харизма која је просто зрачила из њега а коју он 
сам није наглашавао, самоконтрола, смирено и брзо реаговање и у најтежим 
ситуацијама, ненаметљива комуникација с борцима. Павковић је изузетно 
добро знао да охрабри људе, подигне морал и веру у властите снаге. И он и 
Лазаревић изузетно су храбри људи који се на опасности и не обазиру. Зато 
смо и постали нераздвојни ратни другови. Њихово разумевање значаја 
медија и правовременог информисања било је од пресудне важности за 
парирање жестокој пропаганди агресора. 

Генерали НАТО-а нису веровали да је Команда Приштинског 
корпуса на Космету, а понајмање да су Павковић и Лазаревић свакодневно, 
дању и ноћу, на првим ним линијама и најистуренијим положајима. А 
они су били тамо, и ја и Тома с њима да обиласке положаја и разговоре с 
борцима забележимо, охрабримо наше грађане, покажемо им да се храбро 
држимо, да се боримо и да нећемо бити поражени, да родитељима чија су 
деца у строју браниоца отаџбине покажемо да су у сигурним рукама, да о 
њиховој деци брину њихови команданти Павковић и Лазаревић као о својој 
деци. Да покажемо да њихова деца нису препуштена на милост 
непријатељу, већ да су организована, дисциплинована и снажна војска којом 
командују сјајни стратези - легендарне војсковође Павковић и Лазаревић и 
њихови потчињени официри и подофицири Треће армије, да су команданти 
и командири увек, у свим биткама, испред својих војника и да никада не 
командују „напред", већ искључиво „за мном". 

На нашој караули, на југословенско-македонској граници, генерал 
Павковић разговарајући с граничарима пита их да ли се чују с родитељима, 
девојкама, друговима. Граничари му кажу да везе нису добре. Павковић. 
узима свој мобилни телефон, даје га младим граничарима и каже: „Зовите, 
јавите се кући". Сви су изненађени и затечени. Први војник се јавља кући. 
Разговара с мајком, а онда и остали. 

Дању и ноћу, када год су могли, Павковић и Лазаревић обилазили су 
положаје. Ведре, али прохладне ноћи, ненајављено су кренули на 
најистуреније положаје браниоца неба. Старешине и војници су били 


183 


Милован Дрецун Други косовски бој 


изненађени када су у мраку угледали команданте Треће армије и 
Приштинског корпуса. Генерали су обишли положај на коме су биле 
„стреле“ и „игле". 


Након тога, ту на положају, док је већа група авиона летела изнад 
нас, под светлом нашег рефлектора, снимили смо разговор с генералима, 
старешинама и војницима. Остале су ми у сећању речи генерала Павковића, 
те ноћи између 17. и 18. априла, који је на моју констатацију да није 
уобичајено да командант армије буде стално са борцима тамо где је 

најризичније, на првим линијама одговорио „Мени као команданту дужност 
је да будем са својим војницима и ја тражим од својих потчињених, када год 
смо у прилици, да будемо са њима". „То су наша деца, ја на њих тако 
гледам, наши синови, изузетно храбри и одговорни људи, прави јунаци и 
мени је посебна част када сам у прилици да будем са њима. Ја се најбоље 
осећам када сам са својим борцима. Генерал Лазаревић и ја смо стално 
присутни на терену, јер желимо да с њима поделимо ратничку судбину. Ово 
су искусни ратници и прави момци. То су прави хероји, најбољи синови 
нашег народа. Због тога им се ја дивим, волим их и волим да будем с њима. 
Наше војнике доживљавамо као нашу децу и тако бринемо о њима. И 
Команда Треће армије и све потчињене команде представљају изузетно 
добро уигран тим. Резултат тога су успеси које постижемо у одбрани своје 
отаџбине". 

Један поред другог, у ноћи бомбардовања, на положају који сваког 
часа може да буде засут бомбама, стоје два изузетна српска генерала који су 
већ ушли у строј легендарних српских војсковођа, два хероја која су 
одбранила Космет и Србију. Бити у њиховом присуству тих ратних дана 
била је изузетна привилегија и част, а ја сам свакодневно био с њима и 
њиховим борцима и имам шта да приповедам о њима и јавности и својој 
деци. Увек насмејаном ђенералу Лазаревићу, како сам га и тада и после 
агресије звао, рекао сам: „Карактеристично је за Приштински корпус да су 
старешине увек испред војника". Док је борац тик уз њега, држећи на 
рамену „иглу" уперену према авионима који су летели изнад пратио њихов 
лет, Лазаревић је рекао: „Ово је ратна збиља, наша свакодневица у којој се 
налазимо са нашим борцима, нашим јунацима у првим борбеним линијама, 
и команданти се најбоље осећају када су са својим људима на лицу места и 
у првим борбеним линијама, поносан сам на своје хероје, своје јунаке, 
спремни смо да одбранимо своју отаџбину." 

Питао сам двојицу старешина и војника који су били на положају 
шта за њих значи када их команданти армије и корпуса изненада обиђу. 
Војник Бојан Спасић је кратко одговорио: „Веома подиже морал војсци" и 
додао: „Сваки авион који будем могао скинућу". Старешина Дејан Васић је 
рекао: „За нас значи да нисмо сами, да можемо да рачунамо на све наше 
официре који су увек уз нас". Старешина Драган Антић: „Спреман сам да се 
супротставим сваком нападу, сваком дејству, свима који покушавају да 
угрозе моју државу, моју земљу и народ. Сада имам шансу да прикажем све 
за шта сам се школовао, да покажем колико сам спреман и обучен да 
браним државу и отаџбину". Тако су тих ратних дана говорили официри, а 
то што су говорили то су и мислили, тако су се и понашали, И зато нису 
побеђени. 

Док смо приводили разговор крају, први пут од почетка агресије, из 
два авиона су избачене осветљавајуће бомбе које су осветлиле и небо и 
земљу па се чинило да горе. Те бомбе су требало да помогну пилотима да 
уоче наше јединице. Тада су, међутим, браниоци неба, са свих околних и са 
положаја на ком су били генерали Павковић и Лазаревић отворили ватру из 


185 


Милован Дрецун Други косовски бој 


свих оруђа на групу од десетак авиона. „Храбри“ НАТО пилоти су се брзо 
удаљили не успевши да искористе ефекат осветљавајућих бомби. Павковић 
и Лазаревић су честитали борцима на успешном дејству и отишли даље у 
још једну дугу косметску ноћ на положаје браниоца отаџбине. И ми смо 
били с њима. 

Свакако најтраженија мета НАТО авијације и њихових специјалаца 
генерал Павковић док се кретао Косметом, био је стално изложен 
максималном ризику. Када је ишао да уручи одликовања припадницима 
252. бригаде, Павковић је одржао састанак у Команди бригаде у Ораховцу. 
Команданту је замерио што му је командно место у самом граду, јер је у 
њему било пуно Шиптара који су извештавали о раду команде и о кретању, 
војске и полиције. Искусни генерал је рекао команданту бригаде да ће 
мештани јавити о његовом доласку у Ораховац. И био је у праву. Из 
Ораховца је Павковић кренуо према Призрену, али је колона код села Мала 
Круша и Пиране била нападнута од НАТО авијације. У првом возилу је био 
Тома, а у другом Павковић. Ја сам тада са сниматељем из ТВ Приштина био 
у Дреници. Возила су приликом налета авиона, који су долетели из правца 
Албаније, била на брисаном простору, потпуно откривена. Прве две ракете 
су пале педесет метара од првог возила. Након експлозије возила су стала. 
Павковић, возачи, и један борац из генераловог обезбеђења су изашли из 
возила и заклонили се у суседној кући. Друга возила из колоне су била на 
око 200 метара од њих. Тома је снимао бомбардовање. Опасност по 
Павковића и борце није претила само од авиона већ и од терориста. 
Експлозија једне ракете подигла је земљу тридесетак метара увис. Авиони 
су наставили да круже изнад тог подручја још тридесетак минута. Павковић 
је са борцима остао четрдесетак минута у кући. Затим су сели у возила и 
наставили даље. 

Тако је тих ратних дана, 1999. године, најтежих у новијој српској 
историји, командовао јединицама генерал Павковић. Тако је постао 
легендарни војсковођа. Поносан сам што ме је од првих тренутака нашег 
познанства прихватио као искрени пријатељ, што смо постали и остали 
ратни другови у најтежим данима по наш народ и државу. О нама, који смо 
били на Космету у време НАТО агресије судиће историја. Ја свој суд о 
Павковићу, Лазаревићу и њиховим командантима, командирима и борцима 
имам. Они су исписивали ту најсветлију страницу историје крупним 
словима. Хвала им. Надасве сам поносан што је управо Павковић, уз 
сагласност Лазаревића и официра Приштинског корпуса, предложио да у 
првој групи десетак бранилаца отаџбине на Космету који су одликовани 
будемо и ми као ратна телевизијска екипа. Орден за храброст, којим смо 
одликовани, је признање њих, наших ратних другова, нама хроничарима 
њиховог хероизма и љубави према Србији. Било је то признање 
Приштинског корпуса нама за то што смо у најтежим и најкрвавијим 
биткама били с борцима, раме уз раме, они с оружјем, ми с камером и 
микрофоном. Орден којим су нас наши ратни другови одликовали био је 
заправо „свечани пријем“ Милована Дрецуна и Томислава Магочија у 

редове Приштинског корпуса. Постали смо припадници славом овенчаног, 
победничког Приштинског корпуса. Био сам изненађен када су нам рекли да 
смо одликовани. Није било старешине, борца и грађанина који нам нису 
честитали. Сви су рекли да смо орден заслужили. Када нам је генерал 
Павковић, 27. априла у Приштини, уручио орден, док су авиони изнад града 
летели и бомбардовали, био сам изузетно поносан. Био је то један од 
најлепших тренутака у суровој ратној збиљи. Хероји су нас примили у своје 
редове. Рођена су још два хероја. У рату је то неописиво велико признање. 
Колеги из ТВ Приштина дао сам изјаву на додели ордена. Рекао сам: „Овај 
орден је признање мојих ратних другова. Орден ћу дати сину Дејану и 
кћерки Милици да на мом примеру уче како се бори за слободу отаџбине. 
Носићу га поносно, као што су поносно и јуначки ишли у битке за слободу 
Србије они који су ми га и дали". Иако смо били једини ратни новинари који 
су одликовани тако високим признањем наша матична кућа РТС, сем 
сувопарне информације да смо одликовани, није објавила ништа више, а 
камоли наше изјаве. Неко у РТС-у очито није волео хероје. 


НЕ дет ЧИТА ЛО 


_ 1 енерали Павковић и Лазаревић били су са свијим старешинама и војницима у најтежим 
иткама за одбрану Космета и Србије. 


Приликом обиласка јединица Нишког корпуса, у близини Бујановца 
снимили смо неексплодирано зрно испаљено из топа „вулкан“ са авиона А- 
10. То зрно теживе 290 грама пуњено је радиоактивним осиромашеним 

уранијумом који изазива тешке последице по здравље људи и загађује 
околину. Зато смо направили прилог о употреби радиоактивне муниције 
коју је користила НАТО авијација. Био је то први доказ и прва информација 
да агресор употребљава муницију са осиромашеним уранијумом. У прилогу 
сам показао стручњаке који су измерили радиоактивност неексплодираног 
пројектила и објаснили последице дејства по здравље људи. Упозорио сам 
становништво на опасност и дао упутства шта треба радити када се уочи 
дејство том муницијом. На моје запрепашћење, тај прилог није емитован на 
РТС-у с образложењем да се јавност не застрашује. Био сам веома љут због 
тога. Сматрао сам да морамо да обавестимо становништво о опасностима 
које вребају, да едукујемо људе како да се заштите а не да скривамо истину 
о опасностима и тешком злочину којом НАТО угрожава здравље и животе 
цивилног становништва. Моја убеђивања, љутња и свађа с уредницима у 
РТС-у нису помогли. Прилог није емитован. А последица употребе 
радиоактивне муниције је све више. После агресије почињу да обољевају и 
умиру борци од леукемије и рака. Те опасне болести су управо последица 
дејства радиоактивном муницијом. Нико од нас који смо били на Космету 
тамо где је та муниција највише употребљавана, посебно на граници према 
Албанији и у Дреници, не зна када ће га стићи последице употребе 
радиоактивне муниције и колико нам је живота још остало. Ја и Тома смо 
свакодневно, дању и ноћу, били на граници и у Дреници. Не желим ни да 
размишљам шта нам се може десити у деценијама које су пред нама. Или се 
ради о годинама, можда месецима... 


КАДА РАЈАН РУШИ АВИОНЕ 


Иако су располагали системима старије генерације, чак и по 
тридесет година, припадници противваздушне одбране жестоко су се 
супротставили најсавременијим борбеним авионима НАТО-а. Били су тамо 
тде их пилоти агресора нису очекивали. По брдима и планинама, у дубоком 
снегу Шаре, на граници, у шумама, наши ракеташи су двадесет и четири 
часа дежурали, борили се, штитили јединице, бранили небо над Косметом. 
Без страха, одлучни, лукави, брзи и прецизни горели су од жеље да погоде и 
скину непријатељске авионе који су сејали смрт по нашој Србији, рушили 
је, убијали нам децу, цивиле. Нису марили на опасност, хладноћу, кишу, 
блато, жеђ. А њих су пилоти агресора највише тражили и гађали. 

Ракеташи се нису бојали смрти, авизна још мање. И када нису имали 
домет, жестоко су дејствовали да заплаше и отерају НАТО пилоте. Били смо 
неописиво срећни када год би погодили неки авион, оборили беспилотну 
летелицу или крстарећи пројектил. А бескрајно тужни када нису могли да 
их дохвате, када смо гледали лешинаре како на безбедној висини круже и 
вребају плен а наши момци немају чиме да их гађају. Ноћима смо ја и Тома 

били с ракеташима по брдима на целом Космету. Био сам поносан на те 
момке. Када крене „змија“ /рафал са осветљавајућом муницијом/ према 
авионима с једне, па с друге стране, а пилоти побегну викао сам, желећи да 
ме чују злочинци који уништавају моју земљу и убијају мој народ; „Србија - 
Србија". И ми смо као ратна екипа РТС-а желели да им помогнемо. 
Ослушкивали смо звук авио-мотора, осматрали небо не би ли уочили 
авионе, Често је небо горело изнад Пригтине. У неравноправној бици 
припадници _ наше _ противваздушне _ одбране су јунаштвом и 
оспособљеношћу били за корак испред НАТО пилота који су показали 
велики кукавичлук, зачуђујућу непрецизност, осим када су гађали зграде, 
мостове, магацине и касарне, и неочекивану наивност коју су испољили 
гађајући лажне положаје. 

У првом делу агресије Приштина и околина су били најчешће 
бомбардовани. Готово да није било ноћи без бомбардовања. Зато смо првих 
25-30 ноћи најчешће били на брдима око Приштине одакле смо могли да 
снимамо бомбардовање града, аеродрома Слатина, па Дуље, Урошевац све 
до Подујева. Најчешће смо хладне ноћи проводили на брдима изнад 
Грачанице. С првим мраком, уместо на починак после целодневног рада по 
Космету, одлазили бисмо с нашим ратним другом, пуковником Тасићем, на 
брда. Пре тога смо морали добро да се утоплимо јер су ноћи на отвореном 
изнад Приштине изузетно хладне. Неколико ноћи смо били с момцима који 
су имали „шило". Проблем са „шилом" је био што нема пасивни нишан за 
ноћно гађање. Испод нас је био испражњени војни магацин. На брду је било 
неколико војних возила, „блинда" с којом смо изашли на брдо, борци, ја и 
Тома. Док смо чекали налете авиона хладноћа нам је пролазила кроз кости. 
Одједном експлозија на суседном брду десно од нас. Нисмо чули звук 
авиона у доласку који је у одласку, након извлачења, прелетео тачно изнад 
нас. 

Око Слатине је почела жестока битка. Чују се авиони. Вичем Томи; 
„Снимај, снимај". Бацају и осветљавајуће бомбе. Наши момци туку. Крећу 
ракете из „шила“, „стреле“, дејствују „праге" и „бофорси". Светлеће „змије“ 
парају небо које гори. Чују се детонације и нови налет авиона. Још жешће 
туку наши ракеташи. Да барем имају савремена средства. Бори се младост 
Србије, јуначки. Момци не посустају. Тутње небом косметским ватрени 
громови. Све одјекује и прашти. Борци око нас су нервозни јер немају 
захват. Нервирају се. Тада чујемо експлозију испод брда. „Гађају магацин“, 
каже Таске. Па друга експлозија, а онда кратко затишје. Чујемо добро 
познати звук мотора, близу су. „Ево их опет, снимај", довикујем Томи. Опет 
детонације, близу нас. „Ево га још један, изнад", викнух. Изнад нас је тог 
тренутна небо засветлело као да се сунце спустило на брдо. А онда - 

урум,брумбрум,брум... Тло је подрхтавало. Више ништа нисмо чули. Били 
смо накратко и заслепљени и глуви. Промашили су на срећу врх брда и нас 
на њему. Тек што смо дошли к себи и прибрали се, нови налет. По звуку 
мотора знамо да их уводе у напад. Где ће пућиг Осећам нешто што до тада 
ни после тога нисам осетио - невероватно јак, неконтролисан нагон да из све 

снаге потрчим и побегнем одатле. Једва сам зауставио ноге. „Јеси ту", питам 
Тому плашећи се да и он није осетио исти нагон. „Јесам, ала бију", одговара. 
ми. Криза је преброђена. Полугласно, више за себе кажем: „Срби не беже". 

Тада прве, забрањене, касетне бомбе падају десно од нас. „Десно, 
брзо, снимај", вичем и хватам Тому да га окренем на праву страну. Стотине 
експлозија, једна за другом. Па онда друга касетна поред. Дуу, дуу, дуу, дуу, 
дуу, дуу, дуу... одјекују експлозије. Укупно око 500 мина испада из две 
касетне бомбе. Имамо их на снимку, да се зна како кукавице и злочинци из 
НАТО-а ратују забрањеним касетним бомбама. Као да је упаљено петсто 
петарди које не експлодирају истовремено већ једна за другом. Чини нам се 
да се брдо где експлодирају мине запалило. А онда, десно од нас у ваздуху 
стотине мина експлодира. Таске и момци се бацају на земљу. Ја и Тома 
стојимо и снимамо. Небо светли као да је новогодишњи ватромет. Не знамо 
о чему се ради. Гледамо у небо. Много су нам близу. Заслепљен сам од 
експлозије стотине мина у ваздуху. А онда мук, после светла мрак. Не 
видим ништа: „Ђенка, јеси ли жив", питам Тому. Нема одговора. „Томо, где 
си", вичем. „Ту сам, али те слабо чујем". „Таске јесте живи", питам. „Јесмо". 
Пронашли су нас, али смо имали невероватну срећу. Бацили су пет касетних 
бомби и нису нас погодили. Очито су терористи, који су били по околним 
шумама, дојавили централи НАТО-а да је на том брду јединица 
противваздушне одбране. „Не скинусмо ниједан", разочарано рекох. „Али 
смо добили по један живот", рече борац поред мене. 

Пред зору смо „блиндом" кренули назад. Наравно, фарови се не 
пале, На кривини видимо неки јарко жути предмет и стајемо. Излазимо и 
имамо шта да видимо - десетине неексплодираних жутих мина с 
падобранчићима расутих около. Или су неисправне или са одложеним 
активирањем могу сваког часа да експлодирају. Могу да буду и магнетне 
које се, када преко њих пређе возило, залепе за под и експлодирају. Шта да 
радимо Идемо преко њих па шта буде. Ако експлодирају наћи ће само 
парчиће од нас. Прелазимо преко мина. Само да не нагазимо неку. Војник 
који нас вози је одличан возач. Рефлексно подижемо ноге плашећи се 
експлозије испод возила. Није ниједна експлодирала. Наравно, јер да јесте 
не би било ове књиге. Те ноћи смо заиста преживели јак напад. Зликовцима 
нису биле довољне бомбе и ракете. Хтели су да нас убију и раскомадају 
касетним бомбама које не пружају баш велику шансу да се преживи. Ја и 
Тома смо сигурно једина новинарска екипа на коју су бацане касетне бомбе. 
„Вратићу вам то, зликовци", заклео сам се самом себи те ноћи. И враћао сам 
им све време агресије разоткривајући њихову пропаганду и лажи, шаљући у 
свет све победе наше војске и полиције, бележећи злочине против 
човечности и геноцид који су НАТО пилоти и њихови наредбодавци 
починили убијајући и масакрирајући цивиле, рушећи цивилне објекте, 
бацајући забрањене касетне бомбе, употребљавајући радиоактивну 
муницију, загађујући животну средину. Нисам им остао дужан. Слободно 
могу да кажем да смо ја и Тома на Космету разбили НАТО пропаганду. 

Има довољно доказа у материјалима које смо ми и наше колеге из 
тв Приштина снимили и емитовали да се пред суд правде изведу челници 
НАТО-а и земаља чланица као и пилоти за геноцид који су починили. Ја сам 
један од живих сведока њихових злодела и геноцида који су починили над 
нашим народом и отаџбином. И нећу им дати мира. Те ноћи на брду изнад 
Грачанице момци нису успели да погоде ниједан авион, али други наши 
јунаци одбране неба јесу. 

Један од њих је и десетар Рајан Илиђ из Смедерева, који је на 
одслужење војног рока отишао септембра 1998. године у Лесковац. Ту је 
завршио обуку за пуниоца противавионског топа 30/2 мм и добио ВЕС 
стрелца противавионца. Прекомандован је у Призрен. Добровољно се јавио 
за нишанџију па ПАТ-30/2 мм. Маја 1999. године прешао је у ракеташе као 
стрелац на ракети „шило", са којим је био на положајима у околини 
Драгаша, где су, због близине Албаније, често летели авиони агресора. 

Са тих положаја Рајан је лансирао пет ракета. Првом је, 11. маја око 
11,00 часова, гађао ловца. Десетар је пратио лет ракете која је ишла право на 
авион. Већ се радовао поготку. Ракета је била близу али авион тада прави 
маневар и ракета га промашује. Рајан је био разочаран али не и обесхрабрен. 
Мада ракета оставља видљив траг на основу кога би пилот могао да гађа 
место одакле је лансирана, авион је, иако га је ракета промашила, одмах 
одлетео у Албанију. Иначе, стрелац „шила" много ризикује када лансира 
ракету због трага који она оставља. 

Десетар је чекао следећу прилику. Већ сутрадан, 12. маја, око 9 
часова и 45 минута уочио је А-10. „Убице“ тенкова увек лете у пару 
штитећи један другог. Рајан не размишша о ризику. Ставља „шило" на раме 
и прати авион. Има захват. Лансира, ракета полеће. Лети према авиону, све 
је ближа, веома је близу. Погодак. Пилот усмерава погођени авион према 
Албанији где пада. Рајан је другом ракетом оборио авион. Неописива 
радост за њега и његове другове. Тај авион више неће сејати смрт по Србији. 
Запаљени А-10 и пилота који се катапултирао у Албанији, видели су 
становници Драгаша и мештани села Крстац као и наша војска на 
истоименој караули. Пет дана касније десетар је лансирао и трећу ракету, 
овога пута на беспилотну летелицу која је снимала положаје наших 
јединица и тражила мете за борбене авионе. Ракету је одвукао облак. 

Четврту ракету десетар је лансирао 30. маја у 19 часова и 10 минута. 
На небу је било десетак авиона. Циљао је А-10. Није међутим видео где је 
ракета завршила. Могуће је да је кренула за другим авионом. Пету ракету 
Рајан је лансирао сутрадан у 17 часова и 10 минута. Видео је Ф-16. направио 
захват и опалио. Недуго затим чуо је детонацију у ваздуху. Очевици су 
видели мањи облак црног дима. Одмах затим у ваздушни простор око 
Драгаша долетело је десетак авиона који су ракетирали положаје у близипи 
места одакле је десетар гађао. То је била уобичајена реакција НАТО-а када 
би им наши момци погодили авион. Потврђено је и виђено да је погођени 
Ф-16 одлетео у правцу Брезовице и срушио се у Македонију. Подаци о 

дејству десетара Рајана поклапају се са временом када је виђен погођени Ф- 
16, правац одакле је долазио и ракета којом је погођен. _ – 

Рајан Илиђ ће имати о чему да прича, ратовао је јуначки, с најјачом 
светском силом и осветлао образ свом народу и његовој војсци. 


ТЕНК РАЛИЦА 


Једна од већих акција против терориста 1998. годипе, била је 
деблокада пута Приштина - Пећ код Лапушиика. Водник Горан Николић је 
са борбеном групом три кренуо око 2.00 часа изјутра 24. јула из Белаћевца 
за Лапушник, Око 4,00 часа борбена група је стигла па липију раздвајања у 
Коморане поред главног пута. Јединица се развила и спремила за напад. Око 
7.00 часова почиње артиљеријска припрема напала на упориште терориста у 
Тахировић махали. лесно од пута Коморане - Пећ. Артиљеријска припрема 
траје око 60 минута. За то време стижу и полицијске снаге које се 
распоређују лвадесстак метара иза тенкова, 

Око #8.00 часова борбена група креће у папад па терористе у 
Тахнровић махали па коту 604 одакле су терористи пружали пајјачи отпор. 
Њихови положаји су на самој падини испред шуме кроз коју су, у дужини 
од једног километра, скроз прокопане саобраћајнице за извлачење. Борбена 
група је удаљена од терориста километар. Креће у напад. Ускоро терорисги 
отварају ватру прво из ручних ракетних бацача, али пе погађају тенкове. 
Једна ракета удара у дрво, гелери рањавају два полицајца. Како се борбена 
група приближава терористи отварају све јачу ватру. Полицајци и војници 
иду фронтално у линији поред тенкова. Терен је раван, маневарски, са 
олагим успоном ка брду. Проблем је пшеница која смета пешадији и пали се 
када тенк опали. Ширина фронта је 700 м. 

Око поднева терористи дејствују минобацачима које је тешко 
открити. Борбена група наставља напредовање али успорено. јер почиње 
успон па коту 604. Терористи су изнад борбене групе и одлично укопани. 

ђ за уништавање бункера користи прво тренутно фугасне гранате, које 
разбију наслаге земље до дебала, а потом панцирне гранате. Уз јаку 
подршку артиљерије борбена група овладава предњим обронцима виса а 
терористи кроз ровове излазе према насељу пружајући све мањи отпор са 
удаљености од 200 м. Око 18,00 часова борбена група стиже до првих 
ровова и кућа. Зауставља се да би се организовала кружна одбрана п 
преноћиште. Око шездесетак минута борци се крећу око бунора узимајући 
воду. Терористи не дејствују. али кала група полицајаца уз подршку тенка 
крене да очисти неколико кућа терористи покушавају контранапад. Са око 
150 м дејствују бестрзајним топовима, минобацачима. ручним бацачима и 
пешадијским паоружањем. Нападају из шуме из последњих кућа. 

Заустављају групу полицајаца која се. због јаког дејства минобацача, 
бестрзајних топова и ручних банача, враћа стотинак метара. Тала пела 
борвена група отвара ватру. Терористи се повлаче у шуму а наши борци 
овладавају котом 604 и ту поће. 

Следећег јутра, око 8,00 часова, борбена група креће напред. Водник 
Николић добија наређење ла са својим тенком, који напред има ралицу, сиђе 
па главни пут Коморане - Кијево. На путу га чека легендарни пуковник 
Ћирковић, сада генерал, командант оклопне бригаде који је био свуда где су 
његови људи водили борбе. Упућује га напред, у борбену групу два, да би 
омистио барикаде па путу крај школе у Лапутнику, како би борбена група 
могла да прође. Лено је брдо преко кога тенкови не могу. Николић креће, 
лолази до првог тенка где му колега к же да је на вису. лево од барикада, 
труна терориста који ствујУ  спајперима, _„лол Ри: аутоматским 
пушкама. Николић плст авним путем ка барикалама. На око 250 м од 
терориста опвара ватру из митраљеза који се у међувремену квари. Нема 
времена ла огклања квар, јер је борба у току, По тенку непрестано ударају 
мени кио но по луку поклопац који је отворен за случај да их погоди 
„лоља“. Мада није у складу с борбеним правилима тенкисти су користили 
тај трик с отворепим луком што је многе спасило када су им тепкови били 
погођени, Неретко је чланове посаде приликом погодака притисак који се 
ствара У тенку од експлозије изоацивао кроз отворени лук и то их је 
спашавило, 

Николић тражи да једии тенк иде иза њега да би могао да дејствује 
лево од барикада по терористима, док он рашчишћава пут, Прва, огромпа 
барикада од одваљених стена и од лутомобила је испред саме кривине, а 
друга од огромне гомиле шолера на из ску из кривине пслом ширином 
пута. Почиње рашчишћавање. Николић са ралином четири до пет пута гура 
степе и аутомобиле и пробија пут. Почиње да рашчишћава другу. Терористи 
га жестоко гађају али он завршава чишћење. Тала се терористи повлаче с 
прве линије. Николић се зауставља испред првог села на око двеста метара. 
лево од главног пута. Терористи не дејствују. 

Борбена група силази са висова и савија у колону да би прошла 
путем. За то време борбена група три. десно од борбене групе лва, креће се 
према шумарку и групи кућа. Волник Николић из тенка осматра и 
примећује неке покрете у шумарку на 700 м од борбене групе два, а 400 од 
борбене групе три. Пе може да види шта се креће. Преко нишанске справе 
па тенку види неколико терориста који чекају у заседи са противтенковским 
оруђима у намери да зауставе борбену групу три да би главнина терориста, 
њих око 500, могла да се извуче. Николић наређује послужиоцу да напуни 
топ а нишанџији да гађа ивицу шуме. Нишанџија отвара ватру кроз десстак 
секунди. Директан погодак у терористичку заседу. Тај прецизни 
правовремени хитап је сачувао борбену групу од губитака. 

Водник наставља путем ка Кијеву. Три до четири метра изнад пута. 
на ивици шуме, у рововима су терористи са припремљеним молотовљевим 
коктелима. Док борбена група прилази тим рововима, који су веома тешко 
уочљиви, САЈ одлази у шуму десно од борбене групе. Залазе терористима 

иза леђа и ликвидирају већину. Мања група се извлачи. Борбена група 
пролази деоницу где јој је била постављена заседа. Након 10-15 минута 
долази до Млечана. На мосту је постављена барикада од камена. Борбена 
група се развија на 200 м од моста. Николић са тенком - ралицом иде напред 
да рашчисти мост. Остатак борбене групе пружа му подршку. Враћа се 
четири до пет пута да би склонио камење. У таквим ситуацијама тенк служи 
као булдожер. Рашчишћава мост а борбена група остаје и даље развијена, 
јер су терористи около. Ако се свије у колону онда ће бити лака мета 
терористима. До Николића долази припадник САЈ-а који му каже да је мост 
миниран и да мора да сачека разминирање. Срећа је пратила Николића и 
његову посаду. Да није чистио мост средином, већ да је скренуо само пола 
метра лево или десно активирао би мине. Убрзо је мост разминиран а 
борбена група је заједно са полицијом, око 14,00 часова, ушла у Кијево. 


ДОЛИНА ЛЕШЕВА 


Још једна исцрпљујућа, непроспавана ноћ на косметским брдима је 
за нама. Снимали смо бомбардовање лажних положаја и дејство наше 
противваздушне одбране. Скроз смо промрзли, ноге су нам утрнуле од 
хладноће и стајања у месту. Немамо времена за доручак. Идемо у Пећ, па за 
Ђаковицу. На изласку из Горњег Стреоца уочавамо два А-10. Одмах 
заклањамо возило ислод велике крошње дрвета поред пута. Чекамо да се 
авиони окрену према Ђаковици. Тада правимо следећи скок до куће испред 
које је отворена висока наткривена дрвена капија. Ту заклањамо „пајеро". 
Чекамо, авиони су све ближе, не можемо даље. После двадесетак минута, 
авиони који као кобци вребају плен одлазе ближе Ђаковици. Крећемо, 
просто летимо по путу. Кроз прозор нетремице гледам положај авиона, када 
окрену морамо да станемо. Код скретања за Истинић морамо да се 
зауставимо, јер се пар А-10 устремио ка нама, али нема заклона. Стајемо, 
излазимо из џипа и трчимо педесетак метара даље. Залежемо у омању увалу 
поред пута. Авиони надлећу то подручје. 

Док чекамо да оду. присећам се 1998. године када је подручје 
Баранског луга био прави терористички осињак. Током антитерористичке 
акције те године са нашим снагама безбедности ушао сам у село Крушевац, 
које је било терористичко упориште. Макадамским путем дошао сам у 
центар села. Ту су ми полицајци рекли да су пронашли праву мини болницу 
и штаб терориста и да у болници има рањених терориста које су њихови 
оставили. Одлазим до куће у којој је болница. Кућа је изузетно велика, на 
два спрата, опасана високим бетонским зидом. Двориште је огромно. 
Рефлектори на кући су повезани са сензорима на капији и аутоматски се 
пале. Испред куће је бунар са пумпом, десно је агрегат за струју. Лево је 
нека чудна метална справа на коју не обраћам одмах пажњу. Улазим у 

подрум у коме на болничким креветима леже двојица рањених терориста. У 
подруму је медицинска опрема, складиште лекова. ту је и апарат за 
стерилизацију и опрема за операције, операциони сто. Лекови су из 
Швајцарске, Немачке, Хрватске. Операциона сала је у том изузетно добро 
сређеном подруму. Пењем се на спрат. Ту је лекарска соба, слика власника. 
куће - доктора. Поред његове је слика Ибрахима Ругове и албанска застава 
са црним двоглавим орлом. Када сам видео Ругову на слици присетио сам се 
давне 1989. године када сам као спољно-политички уредник у листу 
„Народна армија" радио за Дан републике рубрику о југословенству. 
Обишао сам целу претходну Југославију и разговарао са најпознатијим 
личностима о њиховом схватању југословенства. У Приштини сам данима 
безуспешно тражио Ибрахима Ругову, који је стално налазио неке разлоге 
да се не види са мном, или је био на путу. или је имао неодложне послове. 
Упознао сам се са једним Албанцем, новинаром, који ми је рекао да зна где 
ћемо наћи Ругову. Отишли смо у један кафић у подруму спортског центра 
„Боро и Рамиз" у Приштини и нашли Ругову. Са шалом око врата испијао је 
чај. Почели смо разговор. На моје питање како види југословенство, 
Југославију и заједнички живот кратко је одговорио: томе уопште не 
размишљам". Бар је био искрен. 

Свуда на спрату је било много лекова, опреме, шприцева. У великој 
соби је двадесетак душека на којима су лежали рањени терористи који су 
побегли. Одлазим на други спрат где у посебној соби зати гем "а душеку 
рањеног човека - високог бркајлију. Педесетих је година. Питам га зна ли 
српски, зна и то добро. На моје питање како је рањен у руку и ногу каже од 
мине. „Чије", питам га, одговара да не зна. Каже да је ишао путем из свог 
села које је на сасвим другом крају од села у коме је лежао рањен, док су 
биле борбе с терористима. Пала је мина, ранила га, а онда је наишао џип са 
ознаком Црвеног крста. Ставили су га у џип и уместо у болницу у Пећ 
довезли право у село под контролом терориста. „Зашто те нису одвезли у 
праву болницу у Пећ", питам га. Слеже раменима и ћути. Било је очигледно 
да се ради о терористи који је. судећи по посебном третману у тој мини 
болници, био значајан. То што су припадници Црвеног крста знали где се 
налази терористичка болница и тамо превозили рањене терористе 
злоупотребљавајући своју мисију, уместо да их предају полицији, јасно је 
указивало на неприхватљиво и педозвољиво понашање Црвеног крста из 
Женеве. У поткровљу су били положаји за терористе који су у крову 
направили пушкарнице. 

Излазећи из куће задржао сам се код чудне справе на којој је било 
крви. Пришли су ми и полицајци. Рекоше ми да је то справа за мучење. Тек 
тада сам је добро загледао. Несрећника су терористи стављали на справу, 
везивали му руке за посебне држаче а стопала прикивали ексерима за плоче 
у облику стопала у чијој је средини била рупа за ексере. Онда су посебним 
механизмом истезали и кидали тело мученику који је био на справи. На том 
подручју су терористи починили ужасне злочине над отетим цивилима. Док 
сам се згражавао над призором, не могавши да схватим како постоје тако 

болесни умови који могу живе људе да муче и убијају на тај начин, дошла 
су амбулантна кола, Болпичари су дошли са носилима на њих пажљиво 
пребацили рањене терористе и одвезли их у болницу. Нико рањене 
терористе није ни пипнуо. Пружена им је стручна медицинска помоћ, а они 
су иане цивиле зверски мучили и убијали. Потресен и изнервиран справом 
за мучење отишао сам у други део села гле је био терористички штаб. У 
лворимпу је било много материјала: спискови терориста, наређења, 
пропуснице. Било је п пупо оружја кинеске производње: аутоматске пушке, 
ручни ракетни бацачи, бомбе, митраљези, муниција. Док смо то снимали 
путем се враћала колона мештана из суседног села, који су решили да сами 
предају оружје. Гледао сам ту колону. У возилима и на тракторским 
приколицама, поред жена и деце, било је и много мушкараца што је било 
неуобичајено, Нелалеко ол мене је стајао један млађи полицајац и гледао 
колону. Мештани су се кретали слободно. Да ли су српски цивили могли 
тако ла се крећу међу терористима и остану живи7 Наравио да нису. Били 
би масакрирани и зверски побијени кад год су пали у руке терористима, 
Одједном онај полицајац зауставља један трактор. Пита возача да ли је био у 
„УСК-ама“. Овај каже да није. Полицајац му каже да устане. На седишту 
испод. возача је гуњ који полицајац склања. Испод је маскирна униформа. 
Прилазе пи остали полицајци. Возач признаје да је био с терористима и одаје 
још једног у колони, Одводе их у затвор а колона наставља. Идемо и ми с 
њима. Њихово село је близу. Не могу да се сетим како се зове. 

Полицајци организују састанак с мештанима, договара се предаја 
жја, Иде се од куће до куће. Оружје је сакривено у стоговима сена, испод 
ског ђубрива, камења, штута, наслаганих цпрепова у недовршеним кућама, 
шталама, старим шпорстима на лрва. Има пиштоља, аутоматских пушака, 
митраљеза, бомби, муниције. Било је то „мирно“ село. Одлазимо у кућу 
жене чији је брат, чини ми се, био управник једног затвора на Космету. 
Заплашена је, пита ме шта ако се терористи врате, „Не прихватајте да пуцате 
на полицију и војску и све ће бити у реду", одговарам јој. Иако су у селу 
били полицајци и војници куће су нетакнуте. Намештај и техника су на 
броју. Кувају нам кафу и показују породичне слике. Након краћег 
задржавања одлазимо. Неколико кућа даље снимамо најстарију жену у селу 
за коју нам кажу да има око 110 година. Враћамо се кроз Крушевац. 
Излазимо из села, на кривини наилазимо на полицајце који нешто траже на 
ливади поред пута. Прикључујемо им се. Кажу да им је један мештанин 
рекао да је ту закопан Србин из Крушевца кога су терористи сачекали, отели 
му новац и убили. Почиње откопавање. Изнад омањег потока, на стази која 
води кроз шуму до неких кућа. полицајци наилазе на леш. Ето шта раде 
терористи са Србима, мучки их сачекају у заседи, опљачкају. зверски муче, 
масакрирају, убију и баце у земљу а да им ни гроб не обележе. Они, 
међутим, за западне земље и њихове медије СММ, ВВС. Дојче веле, 
Слободну Европу, Глас Америке нису терористи већ борци за људска права, 
герилци! Неколико стотина Срба. Црногораца и Рома су те 1998. године 
отели „борци за људска права". Лешеви мањег броја измасакрираних су 

пронађени. Осталима нема трага. Њихова тела, одсечене руке, ноге, уши, 
повађене очи разасути су по Космету, по српским стратишима без гробова и 
крста на њима. 

Отишао сам у Ђаковицу. У касарни граничног батаљона сазнао сам 
да су у селу Бролић наши борпи, након разбијања терориста, пронашли 
двојицу да, менмана, који су се у селу у коме је било терористичко 
упориште крили месецима а да их злочинци нису открили. Хтео сам да 
снимим разговор с њима. Генерал Павковић ми међутим није дао ла идем 
својим возилом, јер су на том подручју борбе биле у току. Дао ми је један 
БОВ чији је командир био, чини ми се, поручник који је тек дошао из Новог 
Сала и није познавао терен. Кренули смо БОВ-ом. Са мном је био сниматељ 
Мешић, млађи, веома крупан човек, одличан сниматељ. Иза Дечана смо 
скренули десно. а после равне деонице на асфалтном путу лево, Дошли смо 
до полипајана на обали Дечанске Бистрице, Нисмо ни слутили у шта 
улећемо. Хтели смо краћим путем у Бролић преко Папраћана. Акције 
разбијања терориста у том крају су биле у току. Питам полицајце може ли се 
у Папраћане, кажу: ободно". Спуштамо се до реке и прелазимо је. 
Командир БОВ-а нема карту тог подручја. Ја, међутим, имам у торбици 
гопографску карту Косова и Метохије, коју ми је поклонио мој ратни друг 
муковпик Јевтовић а која ме је неколико пута спасила да не упаднем у руке 
терористима. После неколико стотина метара наилазимо на школу, Лево је 
задруга и омања пумпа. Пратимо карту и не примећујемо металну рампу 
која је офарбана првено-црном бојом као албанска застава. Пут се рачва, 
идемо десио према Бролићу. Чуди ме ла нема ни војске ни полиције у селу. 
Из БОВ-а видим огромну земупицу и кажем Неши да ћемо је снимити када 
се вратимо, Тала сам се сетио да сам на караули Богићевица, на тромеђи 
Албаније - Црне Горе и Космета, пронашао папир са заглављем „Мајка 
Тереза" па коме је била исписана пропуснипа за кретање по Албанији а коју 
је потписао командант терористичке бригаде у Папраћану Тахир Зенај. 
Овде им је био штаб“. рекох официру. Настављамо уским путем. Са обе 
стране пута су куће. Гледам кроз округло прозорче иза БОВ-а. У једном 
тренутку. у бочној уличини, видим плави „опел кадст" и младића у тексас 
јакии заклоњеног иза аута. Када смо прошли он је изашао на пут и испратио 
нас погледом. Мислио сам да у селу има цивила, али да су у кућама. 

Долазимо до дела пута који стрмоглаво пада према реци. Ту БОВ пе 
може да се спусти. Окрећемо га на узаном простору и враћамо се истим 
путем. Глелам кроз прозорче. На месту где сам вилео младића нема ни њега 
ни аута. И даље ништа не сумњам. Стајемо поред земунице. Излазимо из 
БОВ-а. Војник који је био на митраљезу, Црногорац, мартовац са још једним 
борцем оллази стотинак метара даље да извиди терен. Да није поступио као 
искусни борац ко зна шта би било с нама. Испред је плави „опел кадет" чија 
врата пажљиво отварамо. Унутра је гомила лекова, у пртљажнику џак 
кромпира и још неке намирнице. Схватили смо да се ради о терористи који 
је био затечен када смо се вратили и побегао је остављајући ауто. Лево је 
дрворед. Земуница је огромна, највећа коју сам видео на Космету. 

Прекривена је дебелом наслагом земље, камења и шодера. Има две цеви за 
довод ваздуха које штрче. Дужина земунице је око 30 м. Одлазимо до улаза. 
До дрвених врата води неколико укопаних степеника, осећа се влага. Врата 
су затворена, не знамо да ли су минирана. Узимам краћи штап и њиме 
полако отварам врата. Унутра је потпуни мрак а ми немамо лампу. Палимо 
упаљач. Доле су даске, видимо и неке џакове, изнад су дебели балвани. 
Пошто не можемо да снимамо без светла излазимо из земунице. 

Командиру БОВ-а кажем да им је у Папраћану био штаб. Он у том 
тренутку кроз дрворед види јарбол за заставу. „Овде су се постројавали", 
рече ми. Идемо према јарболу и тада видимо школу. Кроз прозоре се виде 
дрвени кревети на спрат и пуно одеће. „Овде им је била касарна", рекох. 
Зовем сниматеља. Узимам микрофон и док Нешић снима објашњавам шта 
видим. Поред јарбола је дрвено постоље за њиховог команданта. Улазимо у 
нову зграду школе, десно је и стара зграда. Осећа се задах зноја. Уз нас је 
командир БОВ-а. На пријавници је овеће звоно, пендрек и „боксер. Ту је и 
књига са евиденцијом улазака и излазака. „Овде нису били наши", кажем 
официру. „Нису", одговара. Тек тада нам је постало јасно да смо открили 
касарну из које су терористи отишли непосредно пре нашег доласка. 
Настављамо снимање али веома опрезно плашећи се да није минирано. У 
ходнику су шошке за пушке, много их је. Улазимо у прву спаваону. На 
столу лево од врата су свеске и књиге за диверзантску и војну обуку 
албанске армије. Десно је телевизор и касетофон са мноштвом видео-касета. 
Поред је сто са решоом на коме су две џезве. Пипнуо сам их, биле су веома 
топле. „Па ови само што су изашли“, рекох сниматељу. „Брже снимај да се 
не врате". У соби је по креветима било униформи и цивилне одеће, чарапа, 
чизама, ципела, папуча. Било је и тромблона, ракета за ручни и ракетни 
бацач, муниције, фотографија терориста, њихових докумената. Очигледно је 
било да су паничио напустили касарну, да нису сви успели да обуку 
цивилну одећу у намери да се измешају са цивилима који су се груписали 
око Истинића. Ми смо случајно открили ту терористичку касарну и у њу 
ушли пре наших снага. Био је то страховит ризик, али нисам могао да 
одолим да не направим јединствен снимак терористичког логора 
непосредно након њиховог повлачења а пре доласка наших снага. Тада смо 
зачули два краћа рафала. Командир БОВ-а је отрчао да види шта се дешава. 
Ја сам брзо обишао остале спаваоне. У новој школи је било око 300 кревета, 
а у старој још 150. Са командантима ту је било скоро 500 терориста. 

Улазимо у официрску собу. На столу испод стакла су руком цртане 
карте. На зиду иза велика правоугаона карта 1,5 м са 70 цм, на којој су 
терористи испртали све своје положаје у том крају. Просто нисам могао да 
поверујем где су све били. Обележели су и снајперска гнезда и мине које су 
постављали, минобацаче, штабове, касарне, болнице... Био је то драгоцен 
документ за наше снаге. Позвао сам сниматеља да сними карту. Међутим, 
све батерије су нам биле празне. Тада се поново зачуше пуцњи, сниматељ је 
изашао. Након тога чујем да ме зову: „Брзо. брзо. терористи". Нагињем се 
преко стола и покушавам да скинем карту са зида, али не могу јер ме стакло 

сече по стомаку. Поново пуцњи. Сада већ издалека чујем: „Излази, долазе". 
Излећем из школе, претрчавам двориште и улазим у БОВ у коме су остали. 
Брзо одлазимо. Тек тада уочавам црвено-црну рампу. Прелазимо преко реке 
и ускоро долазимо у Ђаковицу. Одлазим код Павковића код кога су и 
Лазаревић и генерали МУП-а. Кажем им да сам открио терористичку 
касарну. Лазаревић гледа снимак на камери. Наређује да јединица из 
Бролића одмах уђе у Папраћане. Ми смо из тог села изашли око 15 часова и 
| минута а наша јединица је ушла око 18,00 часова. Шта се у међувремену. 
десилог Док сам снимао касарну војници из БОВ-а су уочили групу од 
шест-седам терориста који су из оближње шумице ишли према нама. 
Отворили су ватру. Терористи су се повукли. Појавио се неки старац који је 
војницима рекао да је шума пуна терориста који су побегли из школе. 
Недуго затим терористи су отворили ватру и кренули према БОВ-у. Тада 
смо се извукли. Након нашег одласка, а пре доласка снага безбедности, 
терористи су се вратили и однели карту са зида и са стола. Све друго су 
оставили. Сутрадан смо наставили снимање. Поред школе су биле још две 
велике земунице у којима је било струје и вентилатора. У старој школи 
терористи су оставили минобацаче, митраљезе, мине, муницију. У 
амбуланти је било много лекова и радио-станица. У задрузи је била менза са 
кухињом, иза столарска и радионица за поправку оружја, складиште хране. 
На бензинској пумпи књига евиденције. Био је ту и мерцедес са таблицама 
на којима је била ознака „СК“. Након тог догађаја данима су збиване шале 
на мој рачун. Пљуштали су предлози да се Папраћане назове по мени 
„Милованово", јер сам га ја са сниматељем и неколико војника „ослободио“. 
Заиста смо имали луду Зе, 

У том крају, међутим, доживео сам стравичне тренутке и призоре 
после којих ништа више није било као пре. Призори и стрес који сам 
доживео приликом откопавања масовне гробнице, у којој су били зверски 
побијени српски цивили, заувек су се урезали у моју свест и оставили 
дубоке и тешке трагове. У атару села Глођане у дечанској општини, 8. 
септембра 1998. године, припадници МУП-а Србје открили су у рукавцу 
Дечанске Бистрице масовну гробницу у којој су били убијени цивили 
српске националности. Отишао сам са ниматељем на место стравичног 
злочина. То подручје је до разбијања терористичких банди било легло 
терориста. На крају бетонираног канала, којим се Радоњичко језеро напаја 
водом Дечанске Бистрице, било је доста људи: полицајаца. патолога, 
новинара и истражни судија. Сцене су ужасне. Из блата и муља, воде, испод 
шљунка вире остаци раскомаланих људи. Зид канала. поред кога је највише 
лешева, је изрешетан. Испред тог зида, на омањем брдашцету, терористи су 
убијали српске цивиле које су држали на суседној фарми, Неколико лешева. 
вода је однела пут језера. У рукавцу реке је пронађено дванаест лешева од 
којих је најсвежији био стар око две недеље. . 

Лешеви су раскомадани, многе кости оглодане. Сваки слој земље 
крије неколико лешева. Злочинци су своје жртве доводили до канала, ту их 
масакрирали и убијали. Лешеви песрећних Срба су палали поред зида 
канала у „природну“ гробницу. Монструми, који су за Запад били герилци и 

борци за људска права, на том месту су убијали и затрпавали српске цивиле 
у периоду од маја до почетка септембра. Откопавање лешева личи на улазак 
у подруме пакла. Сваки нови слој земље открива монструозне злочине. У 
једном слоју је цуцла, дечја блузица и бенкице. Злочинци су убили и бебу 
чијег леша нема јер се дечје кости брзо распадају. Кроз какав ли је ужас 
прошла мајка те тек рођене бебе када је с њом у наручју морала да оде у 
смрт. Или јој злочинци нису ни дали да своје чедо узме у наручје у 
последњим тренуцима живота. Лешеви, кости, остаци одеће су измешани са 
земљом. Много је црних врећа у које радници који раде на откопавању 
стављају остатке српских мученика, а масовна гробница као да нема дно. 
Један полицајац препознаје остатке својих родитеља чији су лешеви 
откопани. На многим лешевима има трагова мучења. На крају канала, где 
почиње неуређени део, у потоку је преврнута „лада". Прелазим са 
сниматељем на другу страну канала и спуштам се готово непроходном 
стрмином до потока. Полицајци прегледају „ладу“. Неколико метара даље, 
на овећој стени у потоку, видим нешто бело налик на медицинску рукавицу. 
Полицајци отварају пртљажник „ладе" и зову ме да видим шта је унутра. 
Мислио сам да је неко оружје, али, унутра је био леш наге девојке. Призор је 
био ужасан. Део коже и косе на глави није имала, већи део леђа био је 
спржен, коже на рукама није било. Она бела рукавица била је заправо кожа 
са руке те мученице. Леђа су јој била спаљена вероватно бренером који смо 
заједно са боцама са гасом нашли на оближњој фарми. Палили су је полако 
и горели јој слој по слој коже и мишића. Умрла је у страховитим мукама. А 
онда су је ставили у пртљажник „ладе" и ауто гурнули у канал. Нису је ни 
сахранили. Био сам ужаснут. С друге стране канала откопавају нове лешеве. 
Костију је свуда около, њих су животиње оглодале и разнеле. 

С полицајцима сам отишао на оближњу фарму у којој су терористи 
држали киднаповане српске цивиле. У једној штали налазимо мноштво 
дебелих жица којима су Срби били везани за цеви за које је иначе везивана 
стока док је фарма радила. Ту су их зверски мучили на шта су указивали 
трагови крви. На оближњем дрвету, на дебљој грани је конопац а испод 
столица. Ту су терористи вешали српске несретнике. Из једног бетонског 
дубоког резервоара за воду осећа се јак смрад, али не можемо да видимо да 
ли у води има лешева. Враћам се до масовне гробнице, коју је новинар 
Љиљана Сталетовић назвала „други круг српског пакла", први је био у 
Клечки. Начелник МУП-а Ђаковица, пуковник полиције Драгутин 
Адамовић, каже ми да је на том месту, три километра узводно од 
Радоњичког језера, убијено преко 40 српских цивила. Док смо разговарали 
јављају да је недалеко одатле откривена још једна гробница са 20 лешева. 
Недуго затим нови шок. Људи који претражују терен обавештавају нас да је 
у атарима села Глођане и Рзнић укупно шест масовних гробница. Око неких 
је много расутих људских костију које су животиње развукле. У тим 
гробницама су многи, од неколико стотина српских цивила које су 
шиптарски терористи киднаповали 1998. године у започетом, планираном и 

систематски реализованом етничком чишћењу Космета од неалбанског 
живља. Међу киднапованим цивилима било је и доста деце. 

Одлазећи са тог места страве, ужаса и злочина, непојмљивих 
нормалном људском, уму кроз главу су ми стално пролазиле слике цуцле, 
дечје блузице и бенкица, које су нађене у масовној гробници, једном од 
шест српских стратишта у долини лешева. У Ђаковици сам хтео да 
довршим снимање прилога. Ушли смо у подрум хотела „Паштрик" где је 
тим патолога радио на утврђивању идентитета лешева извађених из масовне 
гробнице. Чим сам закорачио у ту просторију ударио ме ужасан смрад од 
кога се умало нисам срушио. Брзо сам изашао напоље. Нисам могао да 
присуствујем снимању, па је сниматељ сам завршио посао. Отишао сам на 
терасу хотела. Тамо је био познати патолог, доктор Зоран Станковић са 
ВМА. У носу сам осећао смрад распаднутих људских тела. Никако нисам 
могао да га се ослободим. Питао сам доктора Станковића шта да радим. 
Рекао ми је: „Попиј један, два вискија наискап", Иако ретко попијем неко 
алкохолно пиће послушао сам га. Један виски, други, трећи, четврти. И 
ништа, Нисам могао из главе да потиснем сав тај ужас и смрад. 

Призор који сам видео у долини лешева, људска тела у распадању, 
кости, смрад лешева месецима нисам могао да потиснем. У људима које сам 
сретао видео сам полураспаднуте лешеве, свуда „осећао“ смрад који ме је 
ошамутио у подруму хотела „Паштрик". Ноћима сам се будио у 
кошмарима. Пред очима су ми стално били призори ужаса, у носу смрад 
распаднутих људских лешева. У води коју сам пио, у храни коју сам јео 
стално сам месецима осећао тај смрад. Кошмар је био из дана у дан све јачи. 
Почео сам да у свакој особи, коју сам сретао на улици замишљам да видим 
леш који је у распадању, утробу која је била искидана, леђа која су била 
спржена. Требало ми је готово годину дана напора и воље да колико толико, 
превазиђем последице снимања тог прилога. Дуго сам размишљао да ли да 
у овој књизи опишем тај догађај, плашећи се да се кошмар из долине лешева. 
не врати. И почео је да се враћа, зато и не описујем стравичне детаље који су 
дубоко утиснути у моје сећање и које сам успео после дивовске борбе да 
потиснем да би нормално живео и радио. А дванаестоминутни прилог о 
том ужасу и паклу кроз који су ти српски мученици прошли није емитован 
на РТС-у. Толико је био стравичан да ни као доказ терористичких злочина 
није могао да буде приказан јавности. Само је у Дневнику емитован 
извештај али без најпотреснијих кадрова. Имам на касети тај неемитовани 
прилог али ни данас, три године касније, немам снаге да га одгледам. 

ТЕКС 


Смештен у Дреници, Глоговац је са околином био стално на мети 
терориста. Септембра 1998. године терористи су били изузетно добро 
утврђени на обронцима Чичавице, Једном од њихових најјачих упоришта, 
На ивици шуме ископали су дубоке ровове, земунице, бункере које су 
покрили деблима, земљом, џаковима с песком. Све прилазе Чичавици, 
путеве и стазе, су мипирали противтенковским и противпешадијским 
минама. С друге стране су поставили положаје дуж пруге Косово Поље - 
Пећ која пролази кроз Глоговац. Главни положаји били су у Љек махали и 
Врелак махали. На тим положајима је између 150-200 терориста који су 
прилазе преко ливаде минирали противпешадијским и противтенковским 
минама, Сем стрељачког наоружања располагали су и ручним ракетним 
бацачима „оса“. Ширина фронта на том подручју била је 2 км. 

Око 200 полицајаца и војника, међу којима је био и водник Ненад 
Вуковић - „Текс“, кренуло је 25. септембра, око 10,00 часова, да разбије те 
положаје терориста. С обзиром да су терорости били у дубоким заклонима 
извршена је артиљеријска припрема око 60 минута. Након тога креће 
пешадија. Прво иду полицајци у стрељачком строју, долазе на 350-400 м од 
терориста који отварају ватру. Тада крећу „прага“, самоходни 
противоклопни топ 90 мм /СПОТ/ и тенк Т-55. Терен је испресецан 
потоцима и јаругама, пошумљен на делу где су положаји терориста. 
Полипајци и војници иду чистином и кроз кукурузе по лепом времену. 
Борци чешљају први предњи део терориста митраљезима са БРДМ-а и 
„прагама“. Разбијају прву линију са које се терористи повлаче прокопаним 
рововима кроз целу шуму на резервни ватрени положај. Због терена, 
техника се свија у колону уз стално чешљање. Пешадија је развијена у 
стрелце. У рејону јужног дела села Бањица, близу пута, пре пруге је група 
кућа одакле терористи отварају ватру. Са око 300 м гађају ручним ракетним 
бацачима. Део пешадије, тридесетак полицајаца. на десном крилу који је 
ишао кроз кукурузе уклинио се у одбрану терориста која је била постављена 
у облику потковице. Полицајци су заправо упали у заседу. Ровови терориста 
били су у истој равни. Полицајци траже помоћ. 

Водник „Текс“ са БРДМ-ом и „прагом" за подршку креће у помоћ 
полицајцима у заседи. Излазе на пут који терористи гађају ручним 
бацачима. „Текс“ брзо пролази стотинак метара отварајући ватру у покрету. 
Терористи га гађају „бровинзима“. „Текс“ улази у кукурузно поље, из 
митраљеза 14,5 мм отвара ватру лево и деско по терористичким заклонима, 
док се полицајци извлаче пузањем па претрчавањем, а онда десном страном 
путем којим је дошао „Текс" кроз живицу до првих кућа. Водник са БРДМ- 
ом остаје сам у кукурузу, иза њега на око 100 м је „прага“. „Текс" седа на 

место нишанџије и пуца. Наређује возачу пун гас у рикверц. Терористи га 
бесомучно гађају „бровинзима". Излази на пут али задњи точкови упадају у 
њиву поред пута а мотор се гаси. Возач га одмах поново пали али не може 
да покрене БРДМ јер точкови проклизавају „Текс“ окреће митраљезе низ 
пут према терористима које види на крају пута. Сунце му удара у очи и 
знатно умањује видљивост. Покушава да отвори ватру, али има застој у оба 
митраљеза. Узима шрафцигер, отвара поклопац и отклања застој. Онда 
ишчупа реденик и ставља метак у цев. Све то траје неколико секунди, а ти 
секунди живот значе или воде у смрт. Ко ће бити бржи - „Текс“ или 
терористи; У том тренутку посада БРДМ-а осећа две експлозије - прву 
испред на два метра. Била је то ракета из ручног ракетног бацача „оса". 

Друга ракета пада иза. Детонација баца БРДМ на пут и одглављује 
га. Срећа прати храбре. Тада „Гекс" отвара ватру. Смрт је међутим и даље 
веома близу храбрих војника. У тренутку када је отклонио застој на 
митраљезима и отворио ватру, испред БРДМ-а су видели бљесак од 
директног поготка ракете из „осе" и опет су имали срећу, јер ракета није 
експлодирала већ се забила у спој издувне гране и оклопа. Возач је успео 
брзим маневром да довезе БРДМ између кућа и заклони га. На возилу је 
остало експлозивно пуњење које се распршило али није експлодирало. 
Терористи су остали без плена. 

Након тога сва возила се престројавају у линију и туку положаје 
терориста свим средствима. После двадесет минута престаје паљба а 
терористи беже дуж пруге према планини. Убрзо полицајци и војници улазе 
у ровове где је остало да лежи 60 мртвих терориста који су сви били у 
униформама. Пронашли су и леш девојке у маскирној униформи. 

Борци су током ноћи утврдили линију, поставили осматрачницу и 
стражу. По изузетно густој магли која се спустила те ноћи, један терориста 
је залутао и покушао да се провуче кроз наш борбени распоред. Док је 
пролазио између „праге" и БРДМ-а, мако се готово ништа није видело, 
ухватила га је стража. Терориста је рекао да је девојка чији је леш пронађен 
у рову била обучена да рукује „осом“. По свему судећи она је гађала 
„Тексов" БРДМ. Хтела је да убија. Прошла је као многи терористи. 


БРДМ У НАПАДУ 


Села око Подујева, на падинама Копаоника, била су претворена у 
Јака упоришта терориста који су их добро утврдили и повезали рововима а 
прилазне путеве минирали. Заштиту су им 1998. пружали верификатори 
ОЕБС-а а 1999. НАТО авијација. У том крају сазнао сам интересантан 
податак. Једног војника, муслимана, терористи су на превару киднаповали у 
Приштини. Намамила га је млада Шиптарка која је с њим отишла у собу 
хотела „Гранд“ у Приштини и успавала га. Пробудио се у селу Горња 

Лапаштица. Тамо је у заробљеништву обављао разне физичке послове. 
Између осталог. једном приликом је из џипова са ознакама ОЕСЦ 
истоваривао наоружање - снајпере и противтенковске пројектиле. 

Верификатори, на челу са Вокером, требало је да надгледају 
реализацију октобарског договора а у ствари су штитили, организовали и 
наоружавали терористе У Лапаштицу је допремљено шверцерским 
каналима и наоружање из Србије. Док су га пробали, терористи су викали: 
„Нема бољег оружја од српског"! Било је, дакле, „Срба" који су терористима 
продавали оружје којим су убијали наше цивиле, полицајце и војнике, 
Поменути киднаповани војник је успео да побегне терористима. 

Један вод са три борбена оклопљена возила /БРДМ/ у саставу 
борбене групе кренуо је, 24. децембра 1998, да разбије терористе који су се 
уз заштиту верификатора ОЕБС утврдили изнад Подујева, у и око села 
Обранџа. Када је јединица пришла на 300 м терористи отварају ватру, 
подижу се из заклона, пуцају, па се заклоне. Гађају из аутоматских пушака и 
противавионских митраљеза. Борбена група је у развијеном строју, у линији, 
са 50 м растојања између БРДМ-ова и БВП-а. Иза њих је командни БТР. 
Борци отварају ватру из ПКТ 7,62 мм и 14,5 мм са возила. „Гром 92" из 
БРДМ-а види терористе у рову на око 150 м. Прилази им и наводи 
нишанџију на циљ а затим отвара ватру. Меци иду право на двојицу 
терориста који су заклоњени у рову и пуцају тако што, не устајући, само 
избаце пушке из рова. 

„Гром 92" прилази на 100 м а терористи кроз саобраћајницу беже. 
На једном делу ров се пење на брдо. На том месту борци виде терористе и 
гађају их. Борбена група прелази преко ровова и иде напред путем, Због 
терена возила морају да се крећу у колони, не могу да се развију. Пут излази 
на брдо и рачва се лево и десно. „Гром 92" излази на раскрсницу и креће 
левим путем. Испред њега, на око 150 м, излазе двојица терориста који су 
рањени. Вуку један другог и беже према насипу. Један од њих отвара ватру. 
Возач у БРДМ-у додаје гас. Излазе на чистину одакле ликвидирају 
терористе. За то време трећи БРДМ прелази преко ровова. Из рова бочно, 
иза БРДМ-а устаје терориста и дејствује по возилу. Митраљез на БРДМ-у 
због депресије не може да гађа. Водник на БРДМ-у узима пушку, у покрету 
гађа терористу и ликвидира га. Колона наставља и разбија линију терориста. 


72. СПЕЦИЈАЛНА БРИГАДА - СОКОЛОВИ 


Са припадницима елитне 72. специјалне бригаде, у чијем саставу је 
по свему изузетна специјална противтерористичка јединица „Соколови" 
чији је командант у време агресије био Маркан, а његов заменик Таки 
садашњи командант, моји добри ратни другови и пријатељи, стално сам био 
У контакту током 1998/99. године. Бурни догађаји су нас спајали. Тамо где 

су они били било је најжешће, а ја и Тома смо управо те најжешће битке и 
хтели да забележимо, што, наравно, нисмо могли седећи У склоништима или 
У студију, већ боравећи тамо где је била битка прса у прса, где се крварило, 
гинуло, улазило у легенду и историју. Сигуран сам да ниједна телевизијска 
екипа у свету није, као ја и Тома, била током 78 дана рата 24 часа дневно 
изложена стопостотном ризику, да је била у толико битака, у првим и 
испред првих линија, да је снимала дејство авиона са брда по којима су 
падале касетне бомбе, да се осам пута враћала из готово сигурне смрти, да је 
улазила у тек напуштене терористичке касарне, да се сретала с терористима 
очи у очи, да је за 78 дана рата превалила 26.000 км по Космету и да њени 
чланови при томе нису погинули од мина, бомби, ракета, терориста. А све 
то за нашу Србију. Једно смо, ја и Тома, увек говорили - ако погинемо да то 
буде часно и храбро, да се наша деца поносе нама. Сада сам сигуран да 
имају чиме да се поносе. Бити хроничар одбране земље на Космету било је 
Ђђаволски тешко и ризично. Ни данас, док пребирам по тако живом сећању и 
пишем овај запис који ће бити једино аутентично сведочанство о херојској 
одбрани земље, коју су бранили народ, његова војска и полиција на целом 
Космету, никако ми није јасно како сам с мојим ратним другом, верним 
пратиоцем Томом, успео да све то преживим и вратим се жив из рата. 

Када се осврнем на тих 78 дана, али и на 1998. годину, можда је само 
један одсто шанси било на страни живота, а смрт ме није хтела иако не могу 
да не признам да сам јој се несебично и лакомислено нудио, чак јој срљао у 
наручје. Било је тих ратних дана херојске епопеје смрти свуда око мене, али 
и живота, много више. И храбрости и чојства и јунаштва и толико жељене 
српске слоге и вере у победу и наде у будућност без ратова и смрти. Тих 
дана су исписане најсветлије странице борбе за слободу отаџбине у новијој 
српској историји. Ја сам живи сведок који је био у већини најтежих и 
најкрвавијих битака на Космету и који зна да су сви који су с пушком у 
рукама бранили домовину ушли у легенду, и мртви и рањени и осакаћени и 
живи и удовице и сирочићи. И та легенда мора да буде забележена. Зато и 
отварам тешке ране Косметске које ће ме до краја живота прогањати и 
пишем ово сведочанство како се херојски, витешки и успешно ратовало. А 
ране, тешке и крваве, боле. Нема више Остоје, Драгана, Радивоја, Звездана, 
Слађане... Остало је сећање, остали су њихови сирочићи и удовице, 
уцвељени родитељи. И Космет натопљен српском крвљу по којој газе 
терористи и НАТО војници. Посебно се поносим сазнањем да на Космету 
нису ратовали и гинули само Срби и Црногорци. Колико је само младих 
људи, официра, војника, резервиста и добровољаца било из редова 
националних мањина у Србији. Хрвати, муслимани, Мађари, Македонци, 
Бугари, Роми, Горанци, били су раме уз раме са Србима. Такмичили су се у 
херојству и јунаштву бранећи земљу у којој живе, која је њихова домовина. 
Било је и надасве храбрих Руса који ношени словенском блискошћу и 
православљем оставише своје животе заједно са словенском браћом на 
Космету. После више од шест векова рођени су и у крвавом рату стасали 
достојни наследници цара Лазара, Милоша Обилића, косовских јунака, 

Мајке Југовића. Рођени су нови Обилићи. Наш народ и грађани Југославије 
треба од њих да уче како се брани и гине за слободу отаџбине. Косовски 
јунаци су ушли у историју а историја је најбоља учитељица слободе, 
опстанка и развоја народа. Тај хероизам и одлучност да се одбрани отаџбина 
не смеју да буду никада заборављени и треба заувек да остану дубоко 
утиснути у дух и свест српског народа и грађана Југославије. 

У историји ратовања крупним словима ће бити забележене и битке 
које су водили „соколови“ из 72. бригаде. Акција „Молитва“, коју су извели 
маја 1998. године, по начину извођења сигурно може да уђе у уџбеник. 
„Соколови“ су се тада налазили у пограничном подручју између потока 
Морина и Молића, у захвату пута који од Поношевца, недалеко од 
Ђаковице, води на нашу караулу Морина. Ту добијају информацију да се у 
том подручју налази група терориста која има задатак да прихвата терористе 
и наоружање из Албаније и пребацује их у Јуник. Четири „сокола" по мраку 
крећу на извиђање. Лица су им, као што и приличи специјалцима, премазана 
маскирпим бојама а преко главе имају мреже. Носе лако наоружање, без 
сувишне опреме. Прибор за преживљавање у природи је саставни део 
опреме. Задатак је да извиде тај терен, али да не дејствују на терористе које 
уоче. Ноћ је. Улазе у поток Морина и иду кроз шуму Риња пребацивањем уз 
стално осматрање. На главама, преко једног ока, имају „баба роге" - ноћне 
системе за осматрање кроз које се околина и ноћу види као по дану али у 
зеленкастој боји. Наилазе на патролу од четири терориста који иду сеоским 
путем у колони и причају. Пролазе поред „соколова“ који су залегли на 
десетак метара поред бадњака држећи терористе на нишану. У пушкама је 
пригушивачка муниција. Један терориста застаје и недуго затим наставља. 
После двадесет минута терористи горњим путем обилазе школу у Доњој 
Морини која се види са Планика где су припадници полиције. Терористи 
одлазе у истурену осматрачницу, у кућу Љуље Пуљете где су провели ноћ. 

„Соколови“ настављају, прелазе пут и иду потоком. Вода им је до 
врата. Пушке АК-47 са бацачем граната држе изнад глава и пазе да се не 
накваси камера коју носе. Крећу се отежано кроз воду, са размаком десетак 
метара. Прво иде челни, па застане, наслони се на бедем потока и штити 
другог док му не приђе, па онда наставља напред. И тако десетак 
километара кроз поток и воду. За то је потребна изузетна и врхунска 
физичка припремљеност што „соколови“, мајстори борилачких вештина, 
имају. Свануло је. Излазе из потока на ливаду која је ограђена бодљикавом 
жицом до потока. Пузе, секу жицу маказама и провлаче се испод ње. Онако 
мокри, с униформама натопљеним водом, пузе уз поток. Све је пуно блата и 
ниског растиња. Излазе на блатњаву ливаду дужине 90-100 м коју морају да 
препузе пробијајући се кроз ниско растиње. Споразумевају се само 
сигналима рукама. 

Прво пузи челни док га други покрива а последњи контролише 
терен иза. Први долази до жице с друге стране ливаде, сече је и прави излаз 
након чега креће други. Када он дође на 2-3 м од првог, креће трећи. па 
четврти. Улазе у шуму у којој има путељака и крећу у извиђање веома 

опрезно осматрајући да ли има жица од постављених потезних мина, 
укопаних мина или необичног камења. 


2 


5235 
соколова 


појок 19942 


41541979 
27 


ургоголоо 
(2314) 


Наилазе на беле облутке који сунаслагани у круг у чије је средиште 
пободен штап. Затим, на сред пута налазе велику убрану печурку окренуту 

наопако, а недалеко гомилу наслаганог грања. Око обореног дрвета које је 
почело да трули формирају базу. Мокри су и блатњави али, на срећу, време 
је лепо. Не смеју да пале ватру да их терористи не открију. Око обореног 
дрвета навлаче гране да могу да седну и прилегну. Осматрају. Између Риње 
и борове шуме је усек /поток/. Са ивице виса на коме је борова шума види се 
база терориста око бунара. Док један од „соколова“ чува леђа остали 
формирају осматрачке тачке. Пењу се на дрво где је гушћа шума. Са 
осматрачнице виде село Молић из кога иде група терориста. 

У Молићу је било 30 терориста који су ту формирали прихватницу 
за терористе и наоружање из Албаније, које су одатле пребацивали у Јуник 
и одакле су осматрали наше снаге. „Соколови“" виде терористе како из 
Молића иду преко ливаде до бунара. Сви су у немачким униформама, али 
неки носе и сиво-маслинасте униформе. „соколови“ гледају и снимају 
камером смотру десет терориста код бунара. Терориста с дугом брадом је 
не остале којима је база била у кући. „Соколови" су удаљени 400 
м. Осматрају терористе двогледима, а ноћу пасивним двогледима који 
омогућавају осматрање и по мраку. Док осматрају поподне их прекида 
Шиптар који на 20 м иза њих, на путићу, почиње да сече дрва и пева. 
„Соколови" се тада притаје. Шиптар ускоро завршава и спушта се у поток, 
Непрекидно осматрају дању и ноћу. Терористи увече укључују агрегат за 
струју, излазе из куће и пуше. Ровове су ископали код великог багера. Изнад 
потока Морина, у Рињи је друга база. До ње су се терористи пели 
мердевинама које су оставили у дворишту куће где су боравили и наслонили 
их на земљу која је ту била природно вертикално одсечена и личила на 
високи зид. Из куће су се терористи мердевинама пели директно на брдо 
одакле су осматрали пут од Горње Морине ка нашој караули Морина. У 
шумици на брду до које су се пели мердевинама био је постављен 
бестрзајни топ и митраљез ДШК. Када се одмарају, терористи развуку канап 
на два кочића око себе у висини 1,5 м и вежу две празне конзерве које, ако 
неко налети на канап, заклепећу и опомену терористе да имају нежељене 
посетиоце. Колико сам само пута прошао путем Горња Морина, караула 
Морина и не знајући да сам на нишану терориста2 

Другог дана осматрања, око 17,00 часова, „соколови“ су гледали 
молитву терориста који су прали ноге на бунару пре смотре. Из Риње су 
сишла двојица терориста са зеленим береткама и борбеним прслуцима и 
дошли до бунара. На смотри је терориста с брадом стао испред осталих и 
поздравио их стиснутом песницом на челу. „Соколови" ноћу крећу натраг у 
базу у коју се успешно враћају после десетак пређених километара. 
Сутрадан се у бази „соколова“ анализира снимљени материјал и доноси 
одлука о разбијању терористичке групе. Прво треба овладати кућама у 
Доњој Морини коју обилазе с горње стране. Око 10,00 часова четири 
припадника „соколова“ пролазе до куће где су базирала четворица 
терориста. У кући налазе личну карту једног терористе. Излазе из куће. 
Треба да направе заседу код школе и јаве осталима ако крене терористичка 
патрола. Земљиште је испресецано, има доста усека, жица и неколико 

потока. Постављају заседу код школе. Двојица „соколова“ седе у води, у 
потоку, наслоњени уз речну брану. Лица су им премазана бојама, вода им је 
до груди. Трећи је у мањем потоку, а четврти лежи у живој огради крај 
дрваре код школског дворишта. 

Главнина „соколова“ улази у кућу где је било стражарско место 
терориста. „Соколови" у заседи чују петорицу терориста и то јављају 
моторолом екипи у највећој кући. Један терориста улази кроз капију у 
двориште. Један од „соколова“ је на спрату. Испод, до пола подигнуте, 
ролетне нишани кроз прозор, са два метка са пригушивачем ликвидира 
терористу у дворишту који је на униформи имао округлу ознаку „ЈСК" и 
оквире с муницијом. Тада остали терористи беже и наилазе на заседу. 
Двојица терориста прелазе преко ливаде иза леђа „соколовима“ у заседи, 
„соколови“ их виде али су им далеко. Један терориста излази на пут, застаје 
и осматра с пушком спремном за дејство. Креће, али га наш борац из потока 
са два метка, на десетак метара, ликвидира. Терористи који су прешли пут 
јављају се осталима у бази. Убрзо се појављује група терориста преко моста. 
Двојица терориста долазе до дрвореда испред школе. Један претрчава на 
другу страну пута али га ликвидира специјалац који седи у заседи у потоку. 
Тада остали терористи отварају ватру наслепо, јер не могу да виде 
„соколове" у заседи. Другог терористу, који је код себе имао војну књижицу 
ВЕС извиђач, на путу ликвидира специјалац из потока. Остали терористи 
беже преко моста. 

Други део акције се наставља сутрадан када се „соколови" пребацују 
на караулу Морина и одатле крећу. Дуж пута један БОВ пуца по Рињи а са 
Планика војска с „бровингом“ туче симулирајући напад. За то време 
„соколови“ иду ободом Риње да би дошли иза леђа терористима у рововима. 
Пре ровова се завршава шума и почиње папрат. Кроз Рињу „соколови“ иду 
тихо, пребацивањем по групама. По испресецаном земљишту држе 
међусобни размак петнаестак Мт. Долазе до ивице шуме и осматрају ров. 
који је удаљен двадесетак метара. Виде тројицу терориста десно који испред 
земунице пију кафу. Земуница је укопана у жуту земљу у кориту потока 
који је пресушио. Тројица „соколова" су спремни за јуриш. Осталих седам је 
на ивици шуме. Један даје руком сигнал за напад. „Соколови" трчећи што 
брже могу упадају у ровове. Њих тројица прилазе на 6-7 м терористима на 
које у трку пуцају. Један терориста пада. Рањен је, вапи у помоћ, виче: 
„Мајко, мајко". Иако је у току битка прса у прса један од „соколова“ не 
заборавља на витештво, које је главна одлика српског борца кроз све ратове, 
брзо превија рањеног терористу који међутим, убрзо умире. Двојица 
терориста почињу да се извлаче. За њима остају шољице и једна ципела јер 
је терориста побегао бос. Тада терористи из рова који је у мртвом углу иза 
земунице, бацају бомбу на „соколове" и гађају их ручним ракетним 
бацачем. Иако рањен у лакат, један од „соколова“ и даље пуца на терористе 
који беже према Доњој Морини. Митраљез ПКТ држи у једној руци, док из 
друге липти крв. Поред главе једног специјалца пролази ракета из ручног 
бацача која је била толико близу да је осетио њен врућ млаз. „Соколови" 

овладавају ровом. Тада БОВ, који је дејствовао с пута, иде преко моста и 
улази у село. Терористи почињу да беже из села али наилазе на другу групу 
» соколова" која им је из Риње пресекла пут за извлачење ка потоку Морина. 
Прецизном ватром, у чему су мајстори, „соколови“ ликвидирају остатак 
терористичке групе а терористи из базе крећу према Рињи и налећу на 
„соколове" који су изнад њих. Наши специјалци тада са двадесет метара 
бацају бомбе и елиминишу их. Терористи панично беже мислећи да их 
напада читав батаљон. А у ствари у акцији учествује двадесет „соколова“ 
који се заиста боре као батаљон. Улазе у базу терориста где налазе 24 
самара пуна муниције и _ наоружање, импровизовану болницу, два 
бестрзајна топа, 12 минобацача 60 мм и 10 ДШК. Војници су у тој 
терористичкој бази утоварили и одвезли два камиона наоружања и 
муниције. Ниједан од „соколова“ у акцији није страдао. 


НАТО СПЕЦИЈАЛЦИ БЕЖЕ ПРЕД 
„СОКОЛОВИМА" 


За „соколове" се везује и прича да су само у једној ноћи 
ликвидирали целу специјалну јединицу терористичке тзв. ОВК „Скендер 
бег", али о том догађају ћу писати неком другом приликом. 

У једном од акција, „соколови“ су формирали осматрачницу изнад 
Јуника који је био под контролом терориста и у који је долазио Ричард 
Холбрук да им да савете и инструкције. Већ тада је било очигледно да 
администрација Била Клинтона подржава и користи терористе за 
реализацију својих циљева на Балкану. Са голог виса Гуновац, који се 
налази изнад села Јасић, недалеко од Јуника, ближе граници контролише се 
цео јунички предео и потез према караули Кошаре где је најкраћи пут 
терористима за убацивање из Албаније у Јуник. На Гуновцу су били 
терористи. На задњој страни виса су ископане земунице, ровови, шатор 
направљен од дрвећа и лишћа. Унутра су била тројица терориста на стражи. 
Терористи су пробили пластичну цев којом се Јасић снабдевао водом и из 
цеви спровели црево до земуница да би стално имали воду. „Соколови" 
крећу у акцију. Пролазе с горње стране Гуновца из шуме. Виде терористе и 
отварају ватру из ручних бацача и аутоматског наоружања. Крећу у јуриш. 
Претрчавањем упадају у ровове из којих изненађени и уплашени терористи 
беже. Из ровова „соколови“ гађају муницијску станицу терориста у Јунику 
која је на око километар удаљености. Један од „соколова“, невероватном 
прецизношћу, _ са „фаготом" убацује вођену противтенковску ракету 
директно кроз прозорчић димензија само 20Х30 цм. Кућа се пали. Одјекују 
страховите детонације од запаљене муниције. Терористи гасе кућу али им 
то ништа не помаже јер су муниција и наоружање изгорели. После те 
успешне блиц акције, која је рутински задатак за „соколове", ова специјална 

јединица је учествовала у разбијању терориста у подручју око реке Ереник, 
између границе и Јуника. Ту су били прави логори за обуку терориста, 
широки шатори направљени од прућа са косим и облим крововима. Након 
разбијања терориста пронађене су велике количине оружја и муниције 

Фебруара 1999. године, НАТО хеликоптер повредио је наш 
ваздушни простор на подручју Качаника. Хеликоптер је из Македоније 
ушао на нашу територију и лебдео изнад репетитора на брду које је повише 
Ђенерал Јанковића. Био је то знак да се нешто дешава на том брду. 
„Соколови" одлазе на то подручје и крећу на извиђање репетитора. 
Одлучују да иду на систем преваре непријатеља. Знајући да су терористи на 
репетитору којима је из НАТО хеликоптера истоваривана нека опрема, 
„соколови“ се возилима, глумећи рутинску граничну патролу, убацују У 
села Горанце и Режанце. Сутрадан група „соколова“ креће на репетитор. 
Уочавају 12 терориста у Даџ махали и дуж планинског венца који се спушта 
до села Режанце. Уочена група се базирала у Даџ махали у којој је било 
тридесетак терориста чија је осматрачница била на репетитору. Задатак 
терориста је био одсецање Качаника и прихват НАТО снага у случају 
копнене агресије. „Соколови" крећу према осматрачници. Иду венцем 
према првом вису. Испод ногу им је танка покорица снега а око њих ниско 
шибље. Наилазе на путић. Док иду путићем чују бат корака по покорици. 
Одједном на десетак метара виде два војника у белим униформама НАТО са 
насликаним боровим иглицама и црним капама. Били су то НАТО 
специјалци који су видели „соколове" истог тренутка када и ови њих. 
„Соколови" нису у белим оделима. Отварају ватру једни и други. НАТО 
специјалци кроз шибље беже у централни ров у коме су терористи. 

Први и једини пут, колико ми је познато, много рекламирани НАТО 
специјалци усудили су се да кроче на нашу територију. „Соколови" лажним 
претресом села Горанце и Режанце, заузимањем околних висова и 
запоседањем подручја око репетитора блокирају групу на репетитору. 
Група у којој је било дванаест људи налазила се управо на месту изнад кога 
је пре тога лебдео НАТО хеликоптер. „Соколови" прилазе на око5Ооми 
виде НАТО специјалце у зимским белим маскирним униформама. 
Униформе са насликаним боровим иглицама, опрема и наоружање су из 
арсенала НАТО-а. Такву опрему нису имали терористи. „Соколови" се 
спремају за напад али се дешава нешто друго. Увидевши да су блокирани 
НАТО специјалци су се јавили бази у Македонији одакле је јављено 
верификаторима на Космету да их извуку. Изузетно брзо припадници 
Мисије ОВБС дошли су џиповима на врх код репетитора и зауставили 
акцију. „Соколови“ нису пуцали. Верификатори су убацили у џипове и 
одвезли НАТО-вце према Ђенерал Јанковићу. „Храбри“ НАТО специјалци 
су побегли с бојног поља и као последње кукавице сатерани у мишје рупе, у 
џиповима скинули униформе, обукли цивилна одела и као „верификатори" 
прешли у Македонију. Када једног дана неки холивудски продуцент буде 
снимао филм сигурно ће сваки од ових НАТО „врсних" специјалаца, 
стручњака за бежање, у филму побити бар по двадесет наших специјалаца! 

У стварности међутим, „соколови“ су их потпрашили и показали ко је ко 
међу специјалцима, јер када су ушли у ров из кога су побегли НАТО 
специјалци нашли су крваве трагове. Очито је неки од НАТО специјалаца 
био рањен, док су „соколови“ у том сукобу прошли неогребани. Након 
бежаније НАТО специјалаца „соколови“ настављају акцију разочарани 
понашањем НАТО-ваца који нису смели да прихвате борбу па да се види ко 
је бољи. Упадају у кућицу поред репетитора. Виде да су НАТО специјалци 
убацили нову опрему коју је, као и њих, допремио хеликоптер и оспособили 
репетитор који није био у функцији. Одатле су одржавали везу с НАТО 
командом у Македонији. „Соколови" крећу даље. На педесет метара су 
терористи који су остали у рововима и заклонима када су верификатори 
одатле извукли НАТО специјалце јер нису имали места и за терористе. 
„Соколовима“ садејствују и изузетни момци из вода војне полиције из 
Приштине. 

Из села Режанце у напад иде друга група бораца на брдо где су се 
терористи укопали. Терористи из Режанца су се извукли на доминантне 
висове одакле су бацали бомбе на војску. Са репетитора иду „соколови“. 
Дејствује и наш снајпериста. Полако прилазе главној осматрачници 
терориста. Дејствују и ручним ракетним бацачима. „Соколови" иду стопу по 
стопу класичним пребацивањем и упадају у земуницу у којој налазе тројицу 
мртвих терориста. Из Режанца се на висове попео и БРДМ који је дејствовао 
по брдима на којима су терористи. „Соколови" минирају ровове. На групу 
која иде из Режанца добро маскирани терориста устаје из заклона и са 10м 
баца бомбу која рањава снајперисту у руку. Рањени борац се међутим сам 
превија и наставља борбу. Такви су наши борци. Убрзо су терористи 
разбијени. Терористи су на том подручју имали подмуклу тактику. Преко 
дана са висова осматрају, а увече силазе у село остављајући наоружање и 
униформе горе и постају „мирни“ грађани или како би то новинарска 
"елита" водећих западних медија рекла - „недужни цивили". 

„Соколови" су изванредни момци, надасве скромни, тихи, врхунски 
професионалци. Од таквих ратника човек очекује да буду готово 
безосећајне машине. А они имају душу, ону добро познату српску. Воле да 
се друже. Када год нису били у акцији, а ја имао неки минут слободног 
времена, сели бисмо у „Гранд“ да попијемо кафу или у њиховој бази. У тим 
приликама нисмо много причали о рату већ би се шалили препричавајући 
анегдоте којих увек има, па и у рату. Разговарали смо о свакодневним 
животним проблемима. „Соколови“ су скромни људи, који дају много а 
траже мало. Нажалост, добијају и мање од тога. Вратио сам се, негде 
почетком јуна, из Дренице раније но што је то било уобичајено. У 
Приштини сретнем Маркана, команданта „соколова“. С њим су и Таки и 
Цоја. „Ајмо на кафу", кажем. Одлазимо у хотел „Гранд“. Дуго ћутимо. 
Расплет на Космету је већ на видику и зато смо угучени. Није нам до 
разговора. Гледам те ратнике, хероје који су не штедећи своје животе 
толико битака оставили иза себе да се о томе може дебела књига написати. 


212 


Милован Дрецун Други косовски бој 


Они су спремни до краја, до последњег да се боре за Космет. Као да им 
читам мисли кажем: „Борили смо се херојски, сами против најјаче силе у 
историји човечанства, и нисмо поражени. Ви сте ушли у легенду, поносите 
се оним што сте урадили". Ћуте. „Доста си ратовао Маркане, сада ћемо да 
те женимо", додајем. Нисмо попили кафу, охладила се. „Шта ти раде 
момци" „Ено их у бази тренирају". „Отићи ћу до њих да их снимим". Са 
мном полазе Цоја и Таки. Свраћамо у базу и Таки им издаје задатак. Момци 
који су и тада као и сада спремни да умру за нашу Србију, улазе у возила и 
идемо у Грачаницу. 

На једној ливади поред пута, на изласку из Грачанице према 
Гњилану „соколови“ вежбају. Снимамо изузетно увежбане „соколове", прво 
борилачке вештине, па обезбеђење појединца, па гађање из пиштоља. 
„Соколови" пале гомилу препова поливених бензином који од ватре постају 
изузетно тврди али их увежбана рука „соколова“ једним ударцем ломи. 
Нешто слично сам снимио у руској специјалној извиђачкој бригади „Слепи 
миш“. Али руски специјалци то раде с циглама што је лакше него с 
цреповима. Имам осећај као да „соколови“ нису на уобичајеној обуци јер 
ударају жестоко а у оружју је бојева муниција. Онда постављају даску уз 
дрво. Један од „соколова“ седа испред даске. Други баца ножеве на пар 
центиметара изнад његове главе који се забијају у даску иза. Само мала 
непрецизност и све се може фатално завршити, али „соколови“ једни 
другима верују. И ја сам имао апсолутно поверење у „соколове". Узео сам 
микрофон, развукао кабл, стао поред саме даске у чијем подножју је седео 
специјалац. Лево од мене били су остали „соколови“. Полеће први нож. 
Сечиво ми, прецизно, пролази на неколико центиметара од главе и забија се 
у даску. Спрема се други нож. Почињем најаву: – „Специјална 
антитерористичка јединица „соколови"..." Други нож се забија у даску а за 
њим трећи и четврти. Завршавам најаву. 

„Соколове" сам после рата у пар наврата посетио у њиховој бази 
поред Београда. Био је то мени, а очито и њима, изузетно драг сусрет 
другова који су исковали пријатељство у најтежим данима рата. С 
Марканом, који се коначно оженио, и Такијем коме се родило друго дете 
виђам се повремено. Ратно другарство се никада не може заборавити ни 
покварити. Одбрана земље од агресије НАТО на Космету је све нас, који 
смо се 78 дана и ноћи херојски борили не жалећи да погинемо, заувек 
спојила неком невидљивом нити спојила и показала да је српски народ када 
је јединствен непобедив а да слобода отаџбине нема цену. Србија може увек 
да рачуна на нас. 

УБОЈИТА А НЕУХВАТЉИВА „СТРЕЛА 1М" 


Ракетна батерија „стрела 1М" у другој половини априла била је на 
положајима у рејону села Доње Требешиње. Мајор Ненад Стиљковић је 16. 
априла 1999. са техником био бочно у односу на правац дејства НАТО 
авијације у подручју Бујановца. Два возила са „стрелом 1М" била су на 
брдашцету, а друга два у подножју. Возила су на отвореном, али прописно 
укопана, прекривена маскирним мрежама, готово невидљива. Пре подне, 
између 9,00 и 10,00 часова, по умерено облачном времену које отежава 
дејство наше противваздушне одбране, НАТО авиони су се спустили испод 
5 км, избацивали ИЦ мамце а у тренутку дејства смањивали висину испод 3 
км што су ретко чинили. 

Са положаја испред села оператора Срђана Мишића, који је дан пре 
тога погодио авион који је пао у Македонији, војници који су у саставу 
послуга у возилима уочавају неколико авиона А-10 и Ф-16 који лете нон- 
стоп у круг и гађају у подручју Бујановца, наводе на један авион који се 
спремао за дејство. Оператор има авион у нишанској справи на око 4 км 
удаљености што је крајњи домет „стреле 1М". Лансира ракету која лети 
према авиону али непосредно пре удара у летелицу ракета пропада. Шта се 
десило; Ракета „стреле ТМ" се активира ударом у неку препреку или пада 
неексплодирана. Нема могућност самоликвидације. Ракета је, дакле, 
ударила у нешто испред авиона. Тог дана су војници пронашли делове 
ласерски вођене ракете „меверик" што значи да је „стрела 1М" погодила 
„меверик" у тренутку када је откачен са Ф-16 и лансиран. С обзиром да је 
„меверик" имао јачи контраст од авиона „стрела 1М" је отишла на њега. 
Нажалост, тај Ф-16 се извукао. Након дејства на Ф-16 и обарања „меверика" 
долећу две „лисице“ Ф-4 и траже нашу противваздушну одбрану. У 
бришућем лету, на само 1.500 м висине, прелећу преко положаја „стреле 
1М" тражећи возила с ракетама која су добро маскирана па их не уочавају. 
У другом налету „лисица" оператор на „стрели" има захват али није успео 
да лансира ракету која је, вероватно због старости, затајила. „Лисице" и 
даље круже али их наши ракеташи не гађају. Након неуспешне потраге за 
„стрелом“ „лисице“ одлазе. Поподне авиони НАТО опет дејствују У рејону 
Бујановца. Борци у два возила са „стрелом 1М" на брду, имају захват. Не 
часећи испаљују две ракете једну за другом, од којих је једну испалио Саша 
Живковић, погађају Ф-16. Посаде на „стрели" су чуле детонацију и виделе 
активирање ракете. Погодак ФФ-16 видели су и новинари из Врања. Тог 
тренутка настаје одушевљење код наших бораца и мештана који ракеташе 
славе као хероје што они и јесу. 

Након 16. априла најсавременији НАТО авиони, из страха од дејства 
наше времешне „стреле !М" нису силазили испод 5 км што их је 
онемогућило да уочавају положаје наших јединица. 

Ракетна група која је формирана од одељења „стреле 1М", „шила“, 
„стреле 2" распоређена је на брдашцету код Бујановачког језера. 
Дејствовали су са привременог положаја на голом брдашцету тако што су 
излетали из шумарка, гађали авионе са брдашцета, па се брзо враћали у 
шумарак. Такву брзину изласка, гађања и повратка могле су да постигну 
само изузетно добро увежбане, стручне и храбре посаде које су морале да на 
земљи буду брже од авиона у ваздуху. Осам авиона НАТО је 18. априла 
дејствовало према Бујановцу. Возило са „стрелом 1М" излеће из шумарка, 
оператор брзо прави захват и лансира ракету. Возило се брзо враћа у 
шумарак а ракета погађа А-10 и то на крајњој висини за „стрелу 1М" 3.500 
до 4.000 м. Посада у возилу чује активирање ракете. Оштећени авион је 
слетео на скопски аеродром „Петровец“. 

уги А-10 у следећем кругу, након 15-20 минута, налеће и баца 
касетну бомбу на голо брдашце са кога је дејствовано. Мине експлодирају 
на 200-300 м од возила са „стрелом 1М" које се налази у шумици. Моћна 
групација осам НАТО авиона није успела да пронађе нашу ракетну групу. 
Иста јединица је почетком јуна, око 7,00 часова ујутру, изашла на положаје 
3-4 км од села да би штитила батаљон тенкова М-84 који су били изузетно 
добро маскирани на размаку 200 м један од другог. Тако су били маскирани 
да се нису уочавали ни када им се приђе на десетак метара. Четири возила с 
противавионским ракетама крећу се с размаком од 100 м. Иду путем, па 
потоком кроз шумицу од топола и врба да би се заклонили. Док се крећу 
наилазе два А-10 који гађају село. „Стреле" не могу да их гађају јер су 
возила у потоку окруженом шумом. 

Припадници противваздушне одбране 211. бригаде имали су много 
сусрета са авијацијом агресора коју су, имајући у виду однос снага, старост 
наше и најсавременију технику НАТО, надмудрили и показали да је човек, а. 
не техника, фактор који одлучује у рату. Шта би било да су наши момци 
имали најсавременије ракетне системе 

Капетан Зоран Прерад, командир батерије 30/2 мм - „праге" био је с 
јединицом у рејону села Сојева код Урошевца. Капетан је одмах по 
запоседању рејона почео с прављењем лажних положаја. Изабрао је лажне 
положаје који су исти као стварни ватрени положаји за „праге". Са „ултом" 
војници су ископали заклоне у које су убацили тракторе, и на њих ставили 
пластичне водоводне цеви и наместили их да личе на топ. Све су маскирали 
грањем и растињем. Углом напред капетан је распоредио шест трактора. 
Убрзо након тога су се појавиле и беспилотне летелице. Капетан Прерад се 
досетио. Са војницима је уређивао лажне положаје довољно далеко од 
стварних, баш када су летеле беспилотне летелице да би био снимљен. При 
томе је намерно остављао трагове да их летелице сниме. . 

НАТО авијација је уочила те лажне положаје и по њима дејствовала 
у више наврата. После дејства капетан је са војницима ишао у извиђање. Био 

је и сам изненађен резултатом дејства авијације јер ниједан лажни заклон 
није био директно погођен. Таква непрецизност, међутим, треба да забрине 
НАТО команданте чије је пилоте и моћну технику капетан Прерад 
надмудрио и сачувао људство и технику са којима је дејствовао. Сваки пут 
када су по повратку из Србије прелетали тај рејон НАТО пилоти су 
истресали преостале бомбе и ракете по лажним положајима „прага“ које су 
стално изнова гађали без обзира што су већ били погођени. Ти положаји су 
били у рејону у коме је сада америчка војна база „бондстил". 


ПРОБИЈАЊЕ ЛАПУШНИКА - АКЦИЈА ЗА 
УЏБЕНИК 


Атресија је већ увелико одмакла. Често идемо путем Приштина - 
Пећ. Успут заобилазимо порушене мостове. Навикли смо да данима будемо 
једини који пролазе косметским путевима. Авиони вребају свако возило. 
Терористи из заседа отварају ватру на усамљена возила, преко ноћи 
постављају мине. Кретати се путем Приштина - Пећ било је надасве опасно. 
Више ме бринуло како ћемо стићи до положаја наших бораца и границе, 
него сам боравак на првим борбеним линијама где сам се осећао 
сигурнијим. У лајеру“, сами, не бисмо баш имали неке шансе у сусрету с 
Пе РОра а о: Само смо се у срећу уздали да нас из А-10 неће погодити, да 
нећемо наићи на мину на путу. И заиста колико смо пута избегли авионе и 
мине имали смо несхватљиво велику срећу. Нажалост, многи нису. Посебно 
умеће је било прећи преко моста код Клине на коме су биле две велике рупе 
од бомбе. 

Пролазимо поред Кијева. Поздрављамо полицајце. Тај пут је 1998. 
године дуго био блокиран. Крајем марта те године извршена је деблокада 
виталне саобраћајнице на Космету, Приштина - Пећ код Лапушника. Пут је 
био блокиран на простору Горње и Доње Дренице. Терористи су блокирали 
Кијево у коме је било између 800 и 1.000 Срба међу којима много деце, 
жена, трудница. Ти цивили су остали без хране и лекова. С обзиром на 
бројност терориста који су се добро утврдили, деблокаду цивила, није могао 
да изведе сам МУП па је ВЈ подржавала полицију. Оклопна јединица, која је 
требала да разбије утврђења терориста учествовала је у акцији из правца 
Слатине према Лапушнику. Направљен је план да се акција изведе без 
губитака, да се разбију шиптарске терористичке снаге које су биле јако 
добро утврђене у Горњој и Доњој Дреници. 

Терористи су на том терену изградили утврђења у три линије. 
Утврђења су комбинована бункерима и рововима, повезивањем по два 
заклона. Све је било спојено саобраћајницама. Терористи су добро посели 
положаје и наоружали се. На том простору је било око 500 терориста који 
су на асфалтном путу поставили четири линије барикада. Прва барикада 

била је од олупина аутобуса и камиона. Педесет метара иза друга од 
крупног камења и камиона. Иза ње, на педесет метара, био је бетонски зид 


ПЕШФАИСКЕ МИФЕ __| 


ШП 5арикаљЕ 
О против тефковсље мина 


уугословиуЕ 

воускћ 


висине једног метра, дебљине пола метра, повезан са јежевима од пружних 
шина. На четвртој линији, задњој отпорној тачци, био је ископан ров 

ширине једног и дубине такође једног метра, на путу. Уз сам пут почињу 
узвишења. Све барикаде које су миниране, терористи су штитили ватром из 
митраљеских гнезда лево и десно од пута у шумици. 

Део снага безбедности иде према Глоговцу и Космачу у 
демонстративни напад, а део снага лево према Кишној Реци да ударе у бок 
терористима где је било тежиште лажног напада. Терористи одвајају гро 
снага да би спречили лажни напад. Главни напад је међутим ишао 
фронтално - путем. Испред наших снага ишао је тенк с ралицом. Командир 
тенка је водник „Ралица". Почиње класичан напад. Уз обострану ватру, 
борци развијени у борбеном поретку обављају подилажење. Док се 
пешадија пребацује, ватром их подржавају тенкови, БВП-и, „праге", БОВ- 
ови. На пошумљеном терену пешадија иде испред, а на брисаном престору 
у две колоне заклањајући се иза гусеница тенкова. Када дођу до 
пошумљеног дела, пешадија опет излази испред штитећи тенк. Код села 
Муљак махала терориста „ловац“, у рову испред села, чека тенк који му 
прилази на 50 м. Терориста устаје из рова, испаљује „зољу" и погађа тенк у 
гусеницу. На тенку има мањих оштећења. Командир тенка излази на лук 
командира и из ТГ пиштоља ликвидира терористу који их је гађао. Тенк 
наставља дејство. 

Пешадија из транспортера прилази шумици одакле, из добро 
утврђене линије на ивици, жестоко пуцају терористи из аутоматских 
пушака, „зоља“, ручних ракетних бацача, користе тромблоне, бомбе, 
снајпере, минобацаче 60 мм. Од силине паљбе подрхтава тло. Пешадија се 
испред шумице искрцава из транспортера. Борци крећу у јуриш. Трче 
узбрдо лево и десно. У покрету отварају ватру док око њих лети хиљаде 
метака, мина, ракета, експлодирају бомбе. У јуришу ускачу бочно у ровове у 
којима су терористи. Почиње борба прса у прса. Борци идући кроз ровове 
отварају ватру на терористе који одговарају. Долазе до самих терориста и 
бацају се на њих. У тесним рововима долази до гушања, ударања 
кундацима, рвања. Чују се крици и јауци. Други део пешадије ускаче 
фронтално у ровове и води блиску борбу. Терористи су разбијени и беже из 
ровова, _ остављајући о аутоматске пушке, пушкомитраљезе, бомбе, 
„бровинге" и муницију. Транспортери прелазе преко ровова у којима је 
десетине побијених терориста. Неколико наших бораца је повређено а има и 
погинулих али нема времена за предах. Борци настављају узбрдо. 

На сто метара, у средини шуме, је друга утврђена линија терориста а 
трећа је на самом врху. Оклопни транспортери иду путељцима у колони, а 
пешадија, развијена у борбеном поретку, врши претрес шуме. Терористи из 
друге линије жестоко пуцају. Борци настављају јуриш, пребацују се један по 
један од дрвета до дрвета. На појединим местима пузе, па устају и 
претрчавају. Брисани простор уз кишу метака савлађују пузањем. Уз тако 
жесток отпор терориста то је невиђени јуриш. Видевши да никаква ватра не 
може да заустави наше борце, терористи не смеју да сачекају борбу прса у 
прса већ почињу да беже из друге линије. Борци улазе бочно, лево и десно, у 
ровове. Крећући се кроз ровове отварају ватру, терористи одговарају. Борци 

настављају према трећој линији на вису. Терористи су у расулу а наши 
борци без већих проблема освајају висове. 

Снаге које иду десно у напад напредују. Техника иде 
демонстративно, на безбедном одстојању од ровова. Пешадија се не 
искрцава. Део пешадије, из правца села Крајково, пење се на висове према 
Космачу. Терен је изузетно тежак, треба се са 600 м надморске висине, 
узбрдо кроз шумицу, попети на 900 м. Терористи су добро утврђени и 
пружају отпор. Одличном ватреном припремом напада борци разбијају 
утврђења терориста. Техника је на 300-400 м од линије терориста, а 
пешадија која се пење под борбом, на 200 м. Борци упорно и незаустављиво 
напредују. Пребацују се, пузе, претрчавају, отварају ватру и освајају први 
вис чиме ударају у бок терористима и развлаче њихове снаге везујући их за 
себе. Тиме олакшавају напредовање снагама на левом крилу. Убрзо борци 
освајају висове лево и десно од Лапушника. Након освајања висова, бочно 
од барикада на асфалтном путу, главне снаге крећу путем. Испред је тенк - 
ралица. А иза БВП и „прага“. Ралица без разминирања прочишћава пут, 
активира мине и отвара пролаз. Посада у тенку с ралицом чисти три 
препреке, а ров насипа земљом. Терористи су разбијени иако су били 
изузетно добро утврђени на висовима у три линије, и беже у правцу 
Негроваца и Орлата где су се организовали и покушали да ударе на леви бок 
наших снага. Борци на њихове нападе одговарају и настављају покрет. 

На десном боку је борба за Ђурђицу, село на самом вису. Терористи 
су цело село окружили рововима и добро се утврдили. Борци крећу у напад, 
дејствују из пешадијског наоружања и пењу се у село. Терористи под 
силином напада наших бораца беже из села. Снаге безбедности настављају 
покрет према Кијеву. Утврђени терористи их чекају у Беланици и 
Млечанима. Војска долази. Терористи отварају паклену ватру из свих 
оружја, дејствују и минобацачима 60 мм. Незаустављива лавина наших 
бораца, који су на 300 м од терориста, узвраћа без заустављања. Иду напред 
мељући све пред собом. Пешадија иде лево и десно од пута претражујући 
терен. Терористи беже. Недуго затим борци стижу у Кијево и спајају се са 
снагама које су ишле из правца Пећи. Поседањем доминантних висова наше 
снаге деблокирају пут Приштина - Кијево и стављају га под контролу. Тог 
дана, под жестоком борбом, наше снаге су одрадиле 20 км. Терористима су 
нанети велики губици док су наши губици били незнатни. Цивили у Кијеву 
су спашени. Била је то изванредно изведена акција која ће засигурно бити 
изучавана у војним академијама. 

ПРВИ ЈУРИШ БВП-а 


Још једно ратно априлско јутро. Из Приштине смо кренули пре 6,00 
часова да искористимо период када НАТО пилоти примају задатак и 
доручкују пре но што седну у моћне машине и крену пут Србије да убијају 
наш народ и разарају нашу отаџбину. Јутарњу свежину још више појачава 
ветар који „пајеро" ствара јурећи од Клине према Ђаковици. Главу сам 
наслонио на врата поред отвореног прозора гледајући у небо. Погледом 
тражим авионе. Посебно су опасни А-10 који круже као лешинари у пару, 
осматрају и гађају све што се креће. Наш џип је за њих добра мета, јер 
путевима Космета у време агресије једино су се у џиповима кретали 
припадници војске и полиције. 

Излазимо на Волујак. Кажем Томи: „Брже, овде смо као на длану". 
Пролазимо поред цисте ја за воду коју су НАТО пилоти погодили топом из 
А-10. У погођеној кабини има комада људског меса. Нису се на време 
заклонили, а цистерна пуна воде која се на том делу пута споро креће, је 
лака и сигурна мета. Колико ли је сирочића остало иза погинулих бораца у 
камиону. Њихови најближи их више неће видети живе. Колико ће српске 
крви бити још проливено за Србију2 Како боли сазнање да је нечији живот 
насилно прекинут. Убрзавамо, свака кривина је нова опасност од заседе. 
Зато и по цену да се наше возило окрене максимално брзо улазимо у сваку 
кривину, уз шкрипу гума и опасно нагињање. Стиже пара А-10 недалеко од 
нас. Немамо времена да се заклонимо, морамо даље, јер нас чекају у 
Ђаковици. Стежем пушку коју стално држим наслоњену на отворен прозор, 
метак је у цеви. Ако улетимо у заседу секунде ће одлучивати. 

Пут вијуга долином Белог Дрима, шума је 5 почела да зелени. 
Нисам ни приметио да је стигло пролеће - ратно еће пуно крви и смрти. 
Пролазимо макадамски пут којим се иде у рате Кад год видим 
Црмљанску суку сетим се Јабланице. То село је било од посебног значаја за 
терористе који су настојали да га по сваку цену држе под контролом. 
Присећам се 1998. године и заставника Драгана из оклопне јединице, који је 
са својом јединицом и САЈ кренуо из Глођана на терористе у Јабланици. Та 
акција се, упркос жестоком отпору добро укопаних терориста, одвијала. 
успешно. 

Јединица иде путем кроз село, из транспортера излази укрцни део. 
Док БВП-и покривају улицу, припадници САЈ претресају куће које су 
терористи претворили у праве бункере. Улица се пење према џамији. На 
крају села је, пре џамије дрвеће, па онда голо брдашце на коме је џамија у 
изградњи, без минарета, па 100 м низбрдо опет шума. Борци крећу према 
џамији, улицом између кућа иду два транспортера један поред другог. 
Размак између БВП-а је три метра. Друга два БВП-а иду иза њих на десет 

метара. Десно од транспортера је БРДМ а лево оклопљени „пинцгауер" на 
коме је „бровинг". Од џамије, са око 70-80 м од наших бораца, терористи 
отварају страховиту ватру што чине и терористи из шумице иза џамије, са 
150-200 м од наших. 


Шшулица 


НИСК  рлстиве 


Куршуми лете на све стране, терористи туку из аутоматских пушака, 
митраљеза, гађају тромблонима и кумулативним минама. Између 
Драгановог транспортера и оклопљеног „пинца" пада кумулативна мина на 

метар и по. Драган је само погледом испратио експлозију и наставио даље. 
Једна тромблонска мина удара у крошњу дрвета, експлодира и рањава два 
припадника САЈ-а. Паклено је, од метака који лете на све стране Драган има 
осећај као да је у кошници пуној пчела. Војска и полиција одговарају ватром 
из БВП-а - топом 20 мм, па „бровингом", ПКТ-ом и аутоматским пушкама, 
Терористи су међутим на доминантном вису одакле блокирају пут. 
Располажу кумулативним минама за борбена возила па БВП-и не могу 
даље. Борци су блокирани, терористи их имају као на длану. Драган и 
водник прве класе Вучко, у транспортеру до њега, договарају се шта да 
раде. Не могу да стоје и чекају јер сваког часа могу да буду погођени. 
Драган каже: „Хајде да јурнемо на њих". Вучко прихвата. Невероватни 
момци - да транспортерима иду у јуриш. У теорији то није могуће. А у 
пракси7 Срби су то - они све могу, јер „Бој не бије свијетло оружје, већ бој 
бије срце у јунака". А. они имају срце. 6 

Попуњава се муниција, стављају нове кутије за ПКТ, оквире. 
Десетар „Гоч" иза Драгана на свом БВП-у има застој на топу и митраљезу. 
Драган му каже да се искључи и не иде у напад. Договарају тактику - чим 
изађу из села прва два БВП-а иду напред, један лево, други десно и 
успоравају. Друга два иза се развијају лево и десно, а трећи пар лево и десно 
од њих. Због изузетно јаке ватре припадници САЈ не могу да прате 
транспортере, већ су са стране поред кућа. На брдашшету је 70-80 терориста 
који без престанка жестоко туку. Док се спрема за напад, поред Драгановог 
БВП-а пада тромблонска мина и експлодира. Гелер удара Драгана у 
шлемафон на глави он осећа ударац попут јаког шамара, али му није ништа. 
Драган командује: „Крећи да их средимо"! Прва два транспортера иду 
спорије 15-20 м и пуцају из топа и митраљеза. Излазе из села на чистину. 
Терористи усмеравају још жешћу ватру на њих. Драган и Вучко, стојећи на 
луковима командира, пуцају из аутоматских пушака. У напад иде и десетар 
„Гоч" који , иако без топа и митраљеза није могао да остави другове саме. 
Јуриша са својим БВП-ом и пуца са лука командира из аутоматске пушке. 
Долази и трећи пар транспортера. Поравњавају се на брдовитој ливади 
удаљени 15 м једни од других. На врху је џамија иза које терен пада. Крећу 
у јуриш трећом брзином /око 25 км на час/ што је за БВП велика брзина. 
Иду право на терористе, и једни и други пуцају из свих оруђа. Под 
убитачном ватром терориста транспортери после 150 м стижу до шумице. 
Битка је добијена, терористи који нису успели да их зауставе беже панично. 
Немају времена ни да понесу оружје које остављају. Драган и другови у 
једном бункеру проналазе бестрзајни топ у коме је била кумулативна мина. 
Топ је био спреман за гађање, али на срећу, због силовитог и брзог јуриша 
транспортера, терористи нису имали времена да га активирају. Терористи и 
њихов командант сигурно нису очекивали јуриш транспортера, јер то није 
логично, зато што оклопне јединице, по теорији, не иду у јуриш а и зато што 
су терористи већ дејствовали и ручним бацачима и тромблонима. Драган и 
другови су исписали нову теорију коју су прво у пракси проверили, и не 
само једном. 

СЕ # ји ет Ка > 5 

Драган је извео још један јуриш са транспортером. Након пробијања 
добро утврђене линије терориста и разбијања њиховог јаког упоришта у 
селу Будаково, које се налази источно од Суве Реке, на обронцима Језерске 
планине, Драган је остао у Будакову. Прати их невреме - киша праћена 
ветром и магла. Терен је готово непроходан за технику. Наставља се 
разбијање терористичког упоришта. Полиција уводи извиђачку групу у којој 
је девет полицајаца на челу с командиром „Апач“. Иду сеоским путем од 
Будакова према Језерцу. Терористи су утврђену линију поставили на крају 
посечене шуме и ниског растиња. Извиђачка група не очекује да су 
терористи поставили утврђену линију доле, поред пута, јер је уобичајено да 
се то ради на вису. Међутим, терористи су очекивали полицију сеоским 
путем из шумице или из Језерца, а наши борци су им дошли иза леђа. 

Извиђачка група се креће растресито са чеоним и бочним 
извиђачима, опрезно и полако. Осматрају, пребацују се до природних 
заклона а прати их „блинда“. Траншеји, ровови, бункери у којима су 
терористи тако су добро урађени и маскирани и одлично уклопљени у 
амбијент да их извиђачи не могу уочити. Поред бункера је по једно високо 
дрво са обе стране. Терористи уочавају полицајце и са 60 м отварају ватру 
од које гине нишанџија митраљеза на „блинди" и још један извиђач а 
двојицу рањавају. Извиђачи залежу у посеченој шуми и остају блокирани. 
Потпуковник „Кастер“ тражи од Драгана да се пробије до команде борбене 
групе која је на око 800 м од терориста. Драган се са БВП-ом пробија кроз 
узани кланац, али Митар с тенком не може да прође јер му два пута спадају 
гусенице које се закаче за стене. „Кастер“ каже ар „Хоћеш ли да 
извучеш рањене и мртве, ово није наређење већ молба". Наравно, Драган не 
оставља саборце у невољи. Креће са својим БВП-ом у коме су возач Ласло, 
десетар Дејан, оператер - нишанџија десетар „Гоч“ и војник Менсур. 

"Транспортер долази путем на око 100 м од линије терориста коју 
посада не види јер је добро маскирана, Из БВП-а у покрету Драган види 
„Апача" и његове који су залегли и стаје поред пута заклоњен пањевима и 
ниским растињем. Лево од транспортера, на око 3 м, Драган види мртвог 
полицајца на пању. Успоставља радио-везу са „Апачем“ који му каже: 
„Помози ми да ишчупамо рањене и погинуле". Драган и десетар Дејан 
излазе из транспортера док терористи повремено отварају ватру. „Апач“ 
претрчава до погођеног блиндираног џипа коме је пробушен хладњак и 
успева да га упали. Укрцавају рањене и мртве у „блинду", „Апач" одвози 
џип уназад а Драган и Дејан се враћају у транспортер. Тада Драган 
примећује код дрвета поред левог бункера човека у маскирној униформи 
НАТО. Радио-везом пита „Апача": „Има ли наших испред мене"2 „Апач“ 
одговара: „Нема“. Драган схвата да су ту терористи и брзо отвара ватру из 
топа и ПКТ-а. Терористи отварају паљбу из ручног ракетног бацача по 
транспортеру. После пете ракете испаљене из ручног бацача Менсур се у 
БВП-у крсти и каже: „Ако данашњи дан преживим, правим банкет по 
завршетку војног рока". Возач Ласло смирено покушава да уочи одакле 
терориста дејствује по транспортеру. Игра живота и смрти је У току. Радио- 

везом се јавља Вучко који каже Драгану да му стиже у помоћ. Вучков БВП 
долази и зауставља се поред пута, двадесетак метара десно од Драгановог. 
Тада терористи отварају још жешћу ватру са ручним ракетним бацачима. 
Ниско растиње и пањеви спашавају Драганов и Вучков БВП од поготка и 
смрти. 

5 „Кастер" у више наврата мисли да је Драганов транспортер погођен, 
па када чује да из транспортера дејствују схвата да су и даље у борби. 
Просто је невероватно да ниједна ракета испаљена из непосредне близине 
није погодила БВП. Драган и Вучко опет, по ко зна који пут, један поред 
другог заједно у борби ако треба и у смрти. Драган везом пита Вучка: 

„Сећаш ли се јуриша на Јабланицу, идемо опет исто". И опет се спремају за 
Невероватан јуриш из кога, по теорији, могу отићи само у смрт која све 
време лебди око њих. Хоће ли јунаци преживети2 Док припремају муницију 
возач Вучковог БВП-а види терористу како испаљује ракету из ручног 
бацача директно у чело њиховог транспортера и каже: „Вучко, гађа ме 
директно у перископ". Смрт долази. Ракета пролази испод БВП-а који је око 
30 цм одигнут, удара у земљу и рикошетира иза транспортера. Да човек не 
поверује. То већ није срећа, то је судбина храбрих да живе. 

Драган командује: „Вучко, спреми се, идемо - сад". Крећу изузетно 
брзо као да су на тркама. Транспортер иде низ благу низбрдицу четвртом 
брзином, пуним гасом. У току је други Драганов и Вучков јуриш 
транспортерима. Нека им је са срећом. Драганов БВП иде путићем поред 
главног пута а Вучков чистином с десне стране. Јуришају и отварају ватру у 
покрету. Брекћу снажне машине, земља пршти, терористи убитачно јако 
пуцају. Први пут Драган и Вучко не стоје на луку командира већ улазе у 
транспортер. Стижу на свега 20 м од терориста који тада излазе из бункера и 
траншеја и беже према шумици иза сеоског пута, али многе - њих 37, стиже 
ватра из БВП-а. Злочиначку каријеру завршавају на ливади. Транспортери 
долазе до бункера. Наседају делом на бункере и стају. Драган и Вучко, два 
наша Обилића, не чекајући искачу са аутоматским пушкама из 
транспортера и ускачу у ровове. Бацају бомбе у бункере и отварају ватру из 
пушака док посаде и даље дејствују према терористима који беже. Драган, 
Вучко и другови поново су били бржи од смрти. Свака им част, тако се бори 
за Србију. А Менсур треба да направи банкет. 

ВЕЛИКО СРЦЕ СРПСКО 


Тај надасве храбри, успешан ратник, који пред смрћу не бежи већ 
јуриша на њу, има велико срце. Он и његови саборци пример су правог 
српског војника - хуманог и човекољубивог. Августа 1998, у току акције 
против терориста, Драган је са својом јединицом током борби наишао на 
велики збег Шиптара код Мухаџири махале близу села Ликовац у Дреници. 
Када је избио на оближње брдо угледао је збег. Шиптари примећују три 
БВП-а. У збегу су и терористи који су цивиле увек користили као живи 
штит за извлачење. Терористи се наоружани и у униформама пуцајући 
извлаче из збега и крећу према брду насупрот транспортерима, пешке и 
возилима. Наши борци пуцају искључиво по терористима строго водећи 
рачуна о збегу. 

Два БВП-а крећу према збегу. Док се с брда спушта према збегу, 
Драган наилази на џип „исузу - трупер" са таблицама терористичке ОСК. 
Излази из транспортера и претреса џип. Налази документацију, фотографије 
терориста, ју, бомбе. Прилази збегу, зауставља БВП и чека да 
полицајци сиђу. Цивили који су у подножју, оставили су тракторе и кола на 
путу изнад. Тада на једном трактору отказује кочница и он креће низбрдо. 
Убрзава и силовито удара у паркирани ауто који се тумба при чему закачи 
једно дете и жену. Дете је угрувано а жени поломљена нога. Поручник са 
другим БВП-ом прилази, убацује жену и дете у транспортер и одвози их у 
Глоговац у болницу. Све су то гледали и терористи који су из збега побегли 
у шуму. Припадници ВЈ су увек спашавали и указивали лекарску помоћ 
цивилима, дотурали им храну и воду, а терористи су киднаповане Србе, 
ухваћене припаднике војске и полиције мучили, силовали, масакрирали, 
живе драли, убијали. И жене, децу и старце. 

У време агресије, због дејства НАТО авијације која је неселективно 
тукла села по Дреници, тражећи наше јединице, и терора терориста, већа 
група цивила из околних села склонила се у Србицу и Глоговац. Без хране и 
воде судбина им је била неизвесна. Вратили смо се из Ликовца где смо 
снимали терористичке логоре. Одмах ме позвао генерал Лазаревић и 
предложио да одемо у Србицу и Глоговац да снимио ту већу групу цивила. 
Иако нисам стигао да монтирам материјал кренули смо за Глоговац. На 
улазу у место, с леве стране на ливади, видим неколико хиљада Шиптара 
који су пред терористима и НАТО бомбама напустили суседна села. 
Наравно, као и увек у тим збеговима је иста слика. У њима нема мушкараца 
способних за борбу. Јасно је да су они у ргдовима терориста. Код цивила 
затичем припаднике војске који ми кажу да сваког часа треба да стигну 
трактори с брашном. Цистерне с пијаћом водом су већ ту а медицинска 
војна екипа прегледа болесне, дају им лекове и инјекције. Неке одвајају и 

болничким „пинцом" одвозе у болницу у Приштину. Стижу и два трактора 
с приколицама препуни џакова с брашном. За тили час створила се гомила 
људи око трактора. Војници на приколицама додају џакове цивилима. У 
другој приколици отварају џакове и деле мање количине брашна. За 
петнаестак минута расподела је завршена. Делегација из збега разговара с 
нашим пуковником који им каже да слободно заноће, да ће их војска 
обезбеђивати. Траже још хране. Пуковник каже да му треба времена, јер 
НАТО авијација стално дејствује па достава хране иде спорије, али им даје 
одобрење да ухвате и закољу стоку која ту напуштена лута, док не стигну 
камиони с хлебом и другим намирницама. 

Прилази ми један војник сав бео од брашна које је истоваривао са 
приколица. „Видиш“ - каже ми „Ми их чувамо и хранимо а њихови синови 
и очеви убијају наше другове, кољу наше цивиле, али ми нисмо злочинци и 
по томе се разликујемо од тих бандита, велико је срце српско"! Када ми је то 
рекао отишао је да се очисти. Дуго сам га гледао. Није имао више од 
двадесет година. Са Косова је али у њему није било мржње према тим 
цивилима. Он се борио против терориста и НАТО-а, борио се за своју 
земљу, за опстанак, за будућност. Није окрвавио „рука није убијао и клао 
цивиле као што су терористи чинили са Србима. Његове су руке биле беле 
од брашна које је значило живот за људе у збегу, а руке терориста су биле 
црвене од крви српске нејачи, То је једина и права истина о рату против 
терориста и НАТО на Космету. Можемо бити поносни на наше борце који 
нису окрвавили руке, нису починили никакве масовне и организоване 
злочине над цивилима ни у тренуцима највећих искушења. 

Питам једну жену у збегу да ли хоће нешто да каже пред камером. 
„Хвала вам за све, али не смем тако ми Бога убиће ме после ЏСК-е". Питам 
старце где су им синови. Углавном кажу да не знају, да су отишли негде или 
да су били они из ЈСК и наводно их на силу одвели. Видим једног од 
ретких војно способних у гомили. Имао је око четрдесет година. Лежи на 
трави. „Одакле си"2 Каже ми да је из оближњег села. „Је ли било ЏСК-и у 
селу"2 Зачуђује ме његов одговор. „Цело село је било у ЏСК-е, ја и брат 
нисмо хтели. Дошли су једне ноћи у двориште. Позвали нас, брат је побегао 
а ја сам изашао. Хоћеш ли пушку, питао ме један који је био некакав 
командант. Рекао сам нећу. Онда су ме сви тукли рукама и пушкама по 
глави. Пао сам и остао сам целе ноћи да лежим у крви. Од тада ме стално 
боли глава, И сада ме много боли". Водим га код лекара који прегледа децу 
из збега. Каже ми: „Та деца - сви су им очеви у ЏСК-е". „Знам“, одговарам 
му. Гледа ме зачуђено и изговара реченицу коју никада нећу заборавити: 
„Ви Срби сте много глупи". 

Пада мрак, морамо назад, јер ноћу смо на путу готово без шанси да 
се одбранимо од заседе. Успут ме копка то што ми је рекао, јесмо ли заиста 
глупи што хуманост и витештво поштујемо као врховне вредности у рату 
макар га због тога изгубили. Сигуран сам да управо у овом рату за одбрану 
отаџбине улазимо у легенду и историју. Зато не смемо ништа учинити чега 
би се наша покољења стидела. И у најтежим тренуцима и највећим 

искушењима треба бити човек и победити звер која се једном пробуди у 
сваком од нас. Мрак је већ над Косметом, тишина коју пролама само звук 
нашег „Пајера" не слути на добро: У даљини се чују авиони. Гасимо фарове 
и настављамо у још једну неизвесну ноћ. Хоћемо ли је преживети2 По кога 
ли ће ноћас доћи смрт Знаћемо ујутру, сем оних који ће те ноћи пасти за 
Отаџбину. 


ПОГИБИЈА „ЖИВЕ ЛЕГЕНДЕ ОМЈ" 


Поручник Нинослав Ранчић, 12. марта 1999, око 5,00 часова ујутру, 
кренуо је из Букоша према Горњем Дрвару упоришту терориста. Два дана 
раније, његовог друга Зденка, с којим је дошао у прекоманду у Приштину, 
по други пут су ранили терористи. Први пут на Јабланици а потом код 
Горњег Дрвара 10. марта. Зденко је ишао са својим тенком, развио чету и 
уклинио се. Стајао је на луку командира и чекао да полицајци очисте терен 
од терориста, Тенк је био на чистини поред куће. Из суседне куће пришао 
му је терориста и са 60 м опалио тренутну тромблонску мину и погодио 
тенк. Када се мина распрсла Зденка су гелери погодили у десну страну тела. 
На глави, руци, рамену, леђима имао је преко 70 гелера. Остао је присебан и 
позвао помоћ. Саборци су га извукли и остао је жив. Ранчић, жели да се 
освети терористима за Зденка. Био је оличење храброг, професионалног 
јата и правог старешине. Опет креће акција на терористе у Горњем 

вару. 

Ранчић са својом четом иде у напад истим правцем којим је и Зденко 
два дана раније. Не знајући да се налази на истом месту на коме је Зденко 
рањен, стоји са својим тенком. Силази и одлази до другог тенка који има 
проблема с мењачем, да види може ли да се поправи. Враћа се на свој тенк. 
Са истог места одакле је гађан и Зденко, вероватно исти терориста погађа 
тенк тренутном мином у лук командира. Ранчића, који је тог тренутка 
улазио у тенк, мина рањава - откида му раме десне руке која остаје да виси 
скоро потпуно откинута. Ранчић остаје прибран. Тешко рањен улази у тенк 
и радио-везом јавља да је погођен. Возач пали тенк у намери да извуче 
рањеног командира, али у маневрисању упада у канал Ибар - Лепенац пун 
воде. Канал је дубок око пет метара а воде је било 1,2 метра. Из кућа 
удаљених око 200 м терористи отварају жестоку ватру на тенк. У помоћ 
пристиже Драган са БТР-ом. Долази до тенка и отвара ватру на терористе из 
митраљеза и аутоматских пушака. Драган излази из БТР-а и покушава да 
уђе на лук командира али због јаке паљбе терориста у томе не успева. 
Међутим, не одустаје јер по сваку цену мора до Ранчића. Враћа се и силази 
у канал. Војници из тенка излазе кроз лук возача који се налази испод цеви 
топа а Драган кроз исти лук улази и покушава да извуче Ранчића. На његове 
повике: „Ранчо - Ранчо", нико се не одазива. Смрт је већ дошла по Ранчића 

који је за себе говорио да је „Жива легенда оклопно-механизованих 
јединица". Драган му опипава пулс. Нема га више. Успева да га извуче с 
места командира према месту возача. У међувремену стиже БВП за заштиту 
а долази и тенк за извлачење. Извлаче тенк из канала и мртвог Ранчића који 
је искрварио и умро. После свих добијених јуриша и битака Драган је 
изгубио најважнију за спас свога друга. Овога пута срећа је окренула леђа 
храбрима. 


ЗАСЕДОМ НА ЗАСЕДУ 


Јединица Војске Југославије током агресије била је стационирана у 
околини Самодреже источно од Вучитрна. Село се налази у подножју 
између два брда. Макадамски пут се протеже око 300 м изнад села по коси 
брда. Тим путем су војници више дана комбијем превозили храну за 
јединицу. Уочивши то терористи из села су поставили заседу на коју је 
наишао комби са храном и „југо" у коме је био мештанин Србин. Село је 
било чисто шиптарско. Друго брдо држали су терористи из села и добро га 
утврдили. 

Терористи су пришли близу пута, јер су знали да туда често пролазе 
старији водник Бранислав, возач и два војника. На том делу све је голо па 
су се терористи сакрили у трави поред пута. Једна група с предње стране 
комбија, а с доње стране пута, на 100 м били су терористи који су дошли из 
села. Мучки, из заседе са 50 м отварају ватру на комби. Успевају да избуше 
стакла, хладњак, мотор. На срећу нико од војника није повређен. Борци 
излазе из комбија и залежу. Терористи им не прилазе али стално пуцају по 
њима. На командно место јединице за интервенцију стиже војник који је с 
удаљености видео да је комби стао и чуо пуцњаву. Митар наређује групи за 
интервенцију да крену и спасу их. 

Драган креће да отргне од смрти саборце са три возила - „лада нива", 
комби и ТАМ-110. У „ниви" су Драган, Митар, Јоксан и још четири борца. 
Долазе бочно, с друге стране брда на коме је пут, а остатак групе обилази 
брдо и долазе с друге стране села, на брдо где су били терористи који су се 
спустили у село. Нису очекивали да ће наши борци доћи с те стране, већ су 
их очекивали код места где су поставили заседу. Ту војници заузимају 
положаје у заседи и чекају терористе. Драган и Митар са групом излазе на 
брдо, напуштају возила, развијају се у стрелце и крећу напред. Излазе на 
врх брда. Терористи из села их уочавају и отварају ватру преко комбија на 
Драгана и његове другове. На брду нема растиња па војници залежу и крећу 
низбрдо пузећи при чему као заклоне користе жбуње. 

Размак између бораца је 60-70 м. Пузећи прелазе 200 м и долазе на 
око 200 м од војника који су упали у заседу. Позивају их „Ђоле, Ђоле" да 
виде да ли су живи, али се нико не одазива. Крећу према комбију и даље 

пузећи. Пуни су трња. Пузе лево и десно, траже заклоне док терористи 
дејствују у њиховом правцу. Стижу на 20 м од комбија и опет зову Ђолета 
који се јавља. Питају га јесу ли сви живи: „Јесу“ - одговара. Почињу 
извлачење. Узимају муницију и наоружање из комбија, Ђоле и његови 
другови као и цивил, шездесетогодишњи Србин, допузе до војника и сви 
тако пузећи крећу узбрдо. Стижу на пола пута до врха брда када их 
терористи уочавају и отварају жестоку, али непрецизну ватру. Настављају 
да пузе. Иако куршуми звижде око њих искусни борци се шале као да су на 
полигону а око њих ћорци. Јокси, коме је надимак био „Главоња" добацују: 
„Спусти главу, одајеш нам положај, убиће те". Док пузе узбрдо цео рафал 
пада Драгану поред ногу, а војника лево од њега погађа у дебело месо. Тада 
погођени војник преосталих стотинак метара испузи невероватно брзо и 
заклони се. Део групе који је ишао десно испузао је до врха и заклонио се. 
Војници који су упали у заседу и Драган са групом још пузе. Међутим, када 
су терористи отворили ватру на војнике који су се пузећи извлачили, уочила 
их је група која је отишла на друго брдо где су били изграђени положаји 
терориста. Одатле су борци пришли терористима у заседи на око 100 м и 
жестоко осули по њима наневши им велике губитке. Тада на другом брду 
остатак групе лако испузава до врха и сви одлазе у базу. Заседа на заседу је 
била ефикасна а битка за саборце који су упали у заседу добијена. 


ЗВЕР 


Тенкисту капетана прве класе, познатог под надимком „Звер“, 
упознао сам крајем маја 1998. године на полигону недалеко од Пећи. 
Изненадила ме огромна енергија коју је имао, оптимизам, посвећеност 
послу, одлучност. Брзина којом су се кретали његови тенкови док смо их 
снимали остављали су непоновљиво моћан утисак. Поново смо се видели 
крајем априла 1999. када је „Звер“ са борбеном групом дошао у Глођане. 
Требало је да овлада упориштима терориста у Горњем и Доњем Ратишу - 
селима десно од пута Ђаковица - Дечане. У и око та два села била је 
терористичка бригада са 110 људи што се видело по списку који је касније 
пронађен. У то време војска и припадници МУП-а су разбијали терористе 
по целом Космету. Посебно је било важно спречити терористе да заузму 
делове Космета и послуже као ослонац за прихват терористичких и НАТО 
снага које су покушавале да се пробију из Албаније и споје са терористима у 
Метохији. 

„Звер" је борбену групу, у којој су били тенкови, „праге", одељење 
минобацача уз подршку хаубица 155 мм, поделио у три подгрупе. Он је био 
у средини. Садејствују му вод пешадије, и специјална јединица полиције 
„Сигме“ под његовом командом. Није знао какво наоружање имају 

терористи испред њега, само је знао њихов рејон одбране и уочене ватрене 
тачке. 

Крећу у напад. Време је сунчано што их чини видљивим за авионе 
НАТО који стално лете изнад тог рејона. Терен је, маневарско земљиште и 
вишње у воћњаку, тежак за кретање пешадије јер их терористи лако 
уочавају а посаде у тенковима не могу од лишћа вишања ништа да виде 
кроз нишанске справе. Првих двадесетак минута нема отпора терориста, 
Јединица иде фронтално. Лук на тенку у коме је „Звер“ је отворен. „Звер" 
због звука мотора тенка ништа не чује само види да око тенка лети земља и 
стварају се кратери. Јасно му је да га гађају минобацачима. Наилазе на 
напуштену фарму где су терористи истурили стрељачко одељење да би 
скренули пажњу нашим борцима. Терористи одатле отварају ватру на 
припаднике „Сигме" који погнуто прате тенкове на 50 м лево и десно, 
развучени у линији са пет до шест метара међусобног одстојања. „Сигме" 
залежу и настављају пузећи. 

Из тенка отварају ватру са четири пројектила на терористе. Наилазе 
на земљани пут који пролази кроз увалу пуну воде. „Звер“ са својим тенком 
улази у увалу и пролази кроз воду. Тада терористи на њега отварају 
жестоку паљбу из минобацача. Рафално испаљују осам мина, али 
промашују тенк који се упркос дејству минобацача не зауставља. Да су 
знали да је унутра „Звер“ било би им јасно зашто се тенк не зауставља, јер 
„Звер" иде само напред. Тенк пролази увалом и овладава комплексом зграда. 
на фарми. Долази до канала за наводњавање дубине 2 м који не може да 
савлада. Цела борбена група стаје испред канала на око 250 м од терориста, 
који имају утврђену линију на вису изнад канала на ивици шуме. Одатле 
надвисују наше борце за око 20 м. „Звер“ је са борцима у вишњику, а 
тенкови између зидова маскирани да их не примете пилоти у авионима 
изнад њих. Терористи о отварају ватру из стрељачког оружја, 
противавионског митраљеза „бровинг" 12,7 мм и бестрзајних топова. 
Војници и полицајци одговарају. Борбе престају око 16,00 часова. „Звер“ са 
јединицом ноћи на достигнутом положају. 

Сутрадан, НАТО авијација, коју су терористи редовно обавештавали 
и призивали у помоћ, интензивно надлеће и дејствује у рејону Радоњичког 
језера због чега „Звер“ тог дана не креће напред - преко канала. Тог дана 
наши борци само размењују ватру с терористима, попуњавају муницију и 
храну. „Звер“ одмара борце који су већ месец дана, из дана у дан 
учествовали у борбама. 

Наредног дана „Звер“ извиђа терен тражећи пролаз преко канала. Са 
својим тенком и водом „Сигме" иде дуж канала. Челом тенка приближава се 
делу канала преко кога је мали мост. Терористи су прикривени и не отварају 
ватру. „Звер“ превентивно отвара ватру по местима где сумња да су 
терористи, противавионским митраљезом и ПКТ-ом /пушка кратког трзаја/. 
Просипа рафал по шумарку с друге стране канала и проналази терористе 
који одговарају паљбом са око 70 м удаљености. Били су то плаћеници који 
су га пустили да им приђе близу. Дели их само канал. На том делу линије 

терористи немају противоклопно оружје. Послужилац на тенку пуца из 
противавионског митраљеза 12,7 мм. Лук је отворен, рафали падају по 
тенку. „Звер“ је на тенку иза лука командира. Метак му пролази на 4-5 цм 
изнад главе и удара у лук командира тенка иза њега. Други рафал погађа. 
послужиоца Зорана у десно раме и ломи му кључну кост, а два метка га 
погађају у пределу десне подлактице. Мако погођен, послужилац очима 
пита капетана шта да ради јер хоће и даље да гађа ПАМ-ом. Иако крвари не 
напушта митраљез док му капетан не нареди. „Звер" му каже да се спусти у 
тенк и седне. Возач и нишанџија који су у тенку не знају да је митраљезац 
погођен. Капетан наређује возачу да убаци у рикверц и да се врати назад 
пуном брзином без окретања тенка. "Терористи су приметили да је члан 
посаде рањен и отворили снажну паљбу а њих десетак почињу да се 
спуштају према тенку. Авиони лете изнад али не уочавају тенк у вишњику. 

Захваљујући петогодишњем искуству, возач Новица - војник по 
уговору, иако не види назад прати трагове гусеница када се тенк кретао 
напред и брзо га извлачи. Капетан има шлемофон на глави и унутрашњом 
везом командује посадом. Спољном везом истовремено наређује посадама 
осталих тенкова да отворе ватру на терористе који иду према њему. 
Моторолом одржава везу са водом полицајаца који су залегли лево и десно 
од тенка и отворили ватру по терористима. „Звер“ позива возило за 
интервенцију - оклопљену „седмицу", да брзо дођу. Два полицајца из 
„Сигме" пале „седмицу", прате траг који је оставио тенк и проналазе га 
након десетак минута. Тенк наставља извлачење при чему га прате 
полицајци уз отварање ватре из митраљеза. Док се „седмица" приближавала 
терористи су отворили ватру на њу. У међувремену капетан зауставља тенк 
јер рањени војник, због губитка крви, почиње да се онесвешћује. Морају да 
га извуку. 

"Терористи немилосрдно и непрестано туку. Меци ударају по тенку. 
Уз кишу куршума „Звер“ излази из тенка, улази до пола у куполу где је 
рањени послужилац, хвата га за рамена, извлачи на тенк и спушта на земљу 
поред тенка. Терористи насумице пуцају јер виде само врх тенка који је У 
вишњику и главу неустрашивог капетана. Командир вода „Сигме" даје 
капетану „рамбо“ нож. „Звер“ сече униформу рањеном војнику и види 
прострелну рану у пределу рамена коју превија својим првим завојем који 
носи сваки борац. Види још две ране испод десне подлактице и превија их 
првим завојем рањеног Зорана и завојем најближег полицајца. За све време 
храбри Зоран гледа капетана у очи, не проговара ни реч, не јауче. Верује 
свом капетану. Само тражи воду. Војници му овлаже уста и језик водом. 
Тада пристиже „седмица“ за евакуацију рањеника. Полицајци убацују 
рањеног Зорана у возило а „Звер“ се враћа у тенк, јер су му се терористи 
приближили а ватру из тенка нема ко да отвори јер је послужилац рањен. 
Капетан седа на место командира, наређује нишанџији да пређе на место 
рањеног послужиоца и да хитно напуни митраљез и топ. Преузима посао и 
командира и нишанџије. Не види међутим ништа кроз нишанску справу 
која је заклоњена дрвећем. Не размишља дуго, већ одлучује да избаци главу 

кроз лук командира и да одока нанишани циљ и опали, ако преживи, 
наравно. На срећу преживео је. Отвара ватру истовремено из топа и 
митраљеза. Због силине ватре терористи се враћају натраг. И „Звер" се 
враћа на полазне положаје и организује напад. Рањени војник је спашен. 
Тако су тих херојских дана другог косовског боја официри Војске 
Југославије истурали себе куршумима и ризиковали своје животе да би 
спашавали животе својих војника, да би сачували младост Србије. 

„Звер“ оставља вод полиције и тенк на достигнутом положају да би 
терористи помислили да је цела борбена група и даље ту. Он иде са 
јединицом око два километра узводно, кроз вишњик. Долазе до моста преко 
кога може тенк да пређе, прелазе га и крећу низводно дуж канала. Долазе до 
места где је рањен послужилац, међутим, сада су с друге стране канала. 
Терористи су изненађени јер нису очекивали наше борце с друге стране па 
се повлаче у дубину села. „Звер“ заједно с левокрилном борбеном групом 
фронтално креће у напад и уз слаб отпор терориста улази у Горњи и Доњи 
Ратиш. У селу налазе командно место, комплетну документацију, спискове 
терористичке бригаде по водовима и одељењима, велику количину 
наоружања - аутоматске пушке, митраљезе, ватрене положаје за минобацаче 
82 мм, противавионски митраљез и бестрзајне топове одакле су терористи 
гађали, таблице елемената за гађање минобацачима. На гробљу су 
терористи у гробовима сакрили оружје, муницију, опрему. Била је то још 
једна у низу добијених битака храброг капетана и његових бораца у 
сукобима с терористима и НАТО авијацијом. 

Срео сам „Звер“ одмах после рата у Крушевцу. Отишли смо да 
попијемо мирнодопску кафу. И даље је пун енергије, одлучан, али су 
трагови тешког рата ипак видљиви на његовом лицу. Не могу да опишем 
осећај поноса, задовољства и среће кад сретнем ратне другове - хероје 
одбране земље. Питао сам га за породицу. Тада сам први пут осетио велику 
горчину у његовом погледу. Породична кућа на југу му је страдала у 
бомбардовању. Морао је жену пред порођајем да пошаље код њених у Црну 
Гору да се тамо породи. Од општине је добио нешто мало помоћи 
недовољно и за цреп. Родитељску кућу није могао да обнови. „Звер“ је, 
међутим, и даље добар официр, увек спреман да се бори и да погине за 
слободу своје отаџбине и свог народа. 


ДАНАС СЕ ГИНЕ 


Кретати се путем Коморане - Малишево - Ораховац било је надасве 
ризично због присуства терориста по селима и шумама с обе стране пута 
који су стално постављали мине и заседе. Док смо ишли према Малишеву, 
ситна лепљива киша још више нам је отежавала кретање већ блатњавим 

асфалтним путем. Због бројних рупа у које су терористи ноћу стављали 
мине, па их наливали водом, затрпавали земљом или травом, поглед нам је 
напрегнуто уперен на пут. Сваки сумњиви детаљ је знак за опасност. Канта 
или канистер поред пута, лопата или крамп, гомила траве били би сигнал да 
су терористи поставили мине. Те нама добро знане замке терориста морали 
смо дању и ноћу да обиђемо ако смо желели да живимо. На местима где је 
било много рупа нисмо могли сваку да избегнемо. Додатни проблем је био 
што смо морали максимално брзо да возимо и на најкритичнијим деоницама 
јер смо се плашили заседа. Када нисмо могли да обиђемо рупе већ смо 
прелазили преко њих, једино смо могли да стиснемо зубе и да сачекамо 
судбину. Неколико пута смо прошли путевима који су били минирани али 
смо мимоишли мине на које су, нажалост, налетели други борци. Али то већ 
бира смрт а не ми. 

Даноноћно кретање по Космету од нас је начинило искусне „борце“ 
и помогло нам да преживимо. Али, неизвесност, напетост, стресови које смо 
доживљавали, ишчекивање и близина смрти разарали су нас и у појединим 
тренуцима чинили неопрезним. Најгора реакција у тим тренуцима је рећи 
самом себи: „Нек буде што бити мора" и предати се судбини. Најтежа 
помисао нам је била да нас терористи не ухвате осакаћене и израњаване и да 
нас тако унакажене измасакрирају. Зато смо често један другом понављали 
да ако нам се то деси, онај ко буде могао убије обојицу. И чврсто смо били 
решени да им не паднемо живи у руке. 

Тих априлских дана 1999. године путеви на Космету били су 
сабласно пусти. Сатима би возили а да не сретнемо ниједно возило. Само се 
чују авиони који стално лете, вребају и све што се креће гађају. Због велике 
брзине, клизавог пута и наглог заобилажења рупа до Малишева се умало 
нисмо неколико пута преврнули. Малишево је било поприлично пусто. 
Зграда станице милиције била је, од силних напада терориста претходне и 
99. године, сва изрешетана. Малишево и околна села 1998. године била су 
изузетно јака и надасве добро утврђена терористичка упоришта. У 
Малишеву су терористи дуго држали полицајце у окружењу. У суседном 
Драгобиљу је био штаб терористичке тзв. ОВК у који су свраћале њихове 
америчке газде - распиривачи рата из сенке. 

Био сам у Малишеву крајем јула 1998. када су снаге безбедности у 
том крају разбиле терористе. Акција у којој су учествовали припадници 
Приштинског корпуса, посебне јединице полиције и специјалне 
антитерористичке јединице почела је 25. јула те године, План је био са 
кружне основице поставити ширу блокаду и очистити терористе. Циљ 
Драгобиље и Малишево. Јединица пуковника Делића требало је да разбије 
снаге терориста у рејону Турине - Градиште - Троја, заузме превој Троја и 
настави према селу Острозубу. Тај рејон је био изузетно утврђен. То је 
иначе био батаљонски рејон одбране који је осамдесетих година урадила 
бивша ЈНА. Биле су урађене комплетне линије, бункери, склоништа. Све је 
било бетонирано. То је била најјача линија одбране на планини Милановац, 
која је требало да спречи евентуални продор из Албаније. Поред постојеће 

утврђене линије терористи су направили додатне бункере и ровове. Само на 
Троји, поред постојеће, ископали су још три линије, а све су биле међусобно 
повезане. 

Напад на утврђене терористе почиње рано ујутру. Извиђачка чета 
креће према селу Милановац. У захвату пута је оклопно-механизована 
колона. Терористи су код чесме испод Вран стене, на месту које се није 
могло заобићи, потпуно прекопали асфалтни пут. Зато је техника морала да 
стане. Терористи отварају ватру из противавионских митраљеза. Пешадија 
наставља напред. Улазе у шуму где успостављају борбени контакт с 
терористима који су на 100-150 м. Вод војне полиције, који води 
потпоручник Глигић, наступа према коти 678. Борци се у стрељачком 
строју, тешко се пробијајући кроз густу шуму, пењу ка коти 678. 

Бункери и ровови су тешко уочљиви. Борци долазе непосредно до 
бункера и улазе терористима који их надвисавају у борбени распоред. 
Терористи тада отварају ватру из аутоматских пушака, бацају бомбе, туку 
тромблонима. Води се битка прса у прса. Борци жестоко одговарају. 
Терористи рањавају војника Зорана Поповића. Користећи макију и густу 
шуму другови га извлаче. Потпоручник Глигић извлачи своје људе у угао 
где терористи не могу да их гађају. Недостају међутим четири војника. 
Глигић радио-везом јавља команданту бригаде Божи Делићу да му нема 
четири војника. Божа одлучује да се иде по те борце и каже људима: „Данас 
се гине, изгинућемо сви ми, али морамо да их извучемо живе или мртве". 

Четворицу војника: десетара Александра Стојановића, Горана 
Ђорђевића, Ненада Николића и Ненада Јанковића, терористи опкољавају. 
Довикују им: „Предајте се нећемо вам ништа". Заборављају да се српски 
војник не предаје, да се бори до последњег метка. Уместо предаје борци 
бацају бомбе на групу терориста према асфалтном путу и отварају ватру из 
пушака. Ликвидирају тројицу најближих терориста. Одлучују да се пробију 
из обруча. Тројица крећу а један остаје да их штити. Пробијају се кроз 
обруч, долазе до пута и отварају ватру да би омогућили четвртом да се 
извуче. Он се извлачи али дубље од њих. Остају раздвојени. 

За то време прекопани пут је поправљен и колона креће напред. 
Прелази километар без борбе. На око 500 м од коте 678 почиње дејство из 
бункера и заклона на самом превоју и са објекта Кршовина. Терористи 
масовном ватром, непрекидном рафалном паљбом дејствују са три стране. 
Осматрачи са Вран стене јављају да су снаге безбедности које су нападале 
терористе у Малишеву заустављене на свим правцима. Терористи тада 
пребацују све снаге на правац којим иде пуковник Делић. Тај правац је био 
готово непробојан јер га је тадашња ЈНА тако утврдила да може да заустави 
целу дивизију из Албаније. Делић није ни имао задатак да пробије ту линију 
на којој је у почетку било око 200 терориста, већ да веже њихове веће снаге 
за себе да би олакшао посао другим јединицама. 

Терористи се брзо пребацују на ту линију. Већ их је око 800 на 
линији ширине око 2 км. Делић има 200 бораца и 350 полицајаца и неколико 
тенкова и „прага“. Терористи са свих страна туку из свих оруђа. Упркос 

неповољном положају борци настављају напред. По три до четири војника 
иду уз тенкове и „праге" и тако се штите. Иза првих возила су искључиво 
старешине. На свако дејство наших бораца терористи одговарају десет пута 
Јаче. Куршуми лете на све стране око бораца које помало штити усек и 
шума. Не посустају, иду само напред да спасу своја четири саборца. Пролазе 
поред бункера који су бочно на око 100 м из којих су терористи, под 
силином напада наших бораца, побегли. Ватра је толико јака да све гори и 
шума се упалила од куршума. Борба је све жешћа. Терористи који имају 
изузетно тврду одбрану и сви су заклоњени у бункерима, на све начине 
покушавају да спрече борце да дођу до четири војника. Тројица војника су 
стотинак метара изнад, ближе коти 678. Борци иду уз тенк по коме пљуште 
меци, долазе на 100 м од коте 678. Испод једног дрвета виде три своја 
саборца која су кренули да спасу. Пуковник Делић који је, иако командант 
бригаде, увек први у свим борбама, зауставља тенк. Под ватром претрчава 
до тих војника који се силно обрадују кад га виде, јер су били изгубили наду 
да ће их другови спасити. Десетар Стојановић даје пуковнику Делићу бомбу 
без осигурача коју су спремили да се убију када им нестане муниција да их 
терористи не заробе. Имали су још по петнаест метака. Уместо предаје 
изабрали су смрт. Тако се боре Срби. Њихови другови су отерали смрт од 
њих. Божа баца бомбу која експлодира. Терористи почињу да их гађају 
ручним бацачима. Сваких двадесет секунди са по једном мином. Божа 
отвара ватру из аутоматске пушке док се војници пузећи извлаче, Наши 
борци су се, да би дошли до четворице војника, сувише уклинили. Зато су 
терористи почели бочно да их окружују. Капетан Владан Микичевић уочава 
одакле туку ручни бацач и митраљез. Истрчава испред тенка да би 
командиру тенка показао циљ. Командир га међутим не види и не чује због 
пуцњаве. Владан узима чауру противавионског митраљеза, пење се на тенк 
и лупа по куполи. Тог тренутка га у леђа погађа снајпер. Владан јаукне и 
пада с тенка. У наручје га прихвата заставник Мирко Милекић и повлачи 
иза тенка. Водник прве класе Илић, звани „Ушке", уз ватру, се са БОВ-ом 
пробија до тенка. Под куршумима убацују рањеног капетана Микичевића. у 
БОВ и возе га у Призрен. На путу за болницу још једном ратнику који се 
није плашио смрти гаси се живот. Још један Обилић се несебично жртвовао 
за нашу Србију. 

У шуми изнад пуковника Делића води се блиска борба. Терористи у 
групама, крећући се стазама кроз шуму, запоседају положаје. На једној од 
стаза полицајац у заклону види тројицу терориста како трче према њему. 
Отвара ватру и кратким рафалима их ликвидира. Онда мења заклон. 
Наилази друга група у којој су такође тројица терориста. Полицајац их гађа 
и убија двојицу. Трећи отвара ватру и погађа полицајца у теме. Посекотина 
је дужине 10 цм али полицајац наставља борбу. Убија и тог терористу и 
остаје у заклону. Нешто касније наилази група од десет терориста. 
Полицајац не отвара ватру већ их пушта да уђу у бункер и мења положај. 

Пуковник Делић организовано извлачи војнике уз непрестану јаку 
ватру терориста са око 500 м. У акцији извлачења четворице војника рањена 

су још два борца, али су опкољени војници спашени. Нажалост, капетан 
Микичевић погинуо је спашавајући војнике. Жртвовао се за саборце. 
Племените ли смрти. 


ИБАРСКИ ВУКОВИ 


У оквиру једне оклопне јединице дејствовала је извиђачка чета 
„Ибарски вукови" у оквиру које је, почетком агресије, формиран 
интервентни вод од осам војника на челу са водником „Жапцем". У групи 
су били млади момци, редовни војници и добровољац Љубек звани „Ђаво“, 
Слободан Крџић из Чачка, Дејан звани „Шпиле", Стане, Васке, Крајем 
априла интервентни вод „Вукова" креће на нови задатак, с њима и 13 Руса 
добровољаца. Понели су што су могли више муниције. Из села Браховац по 
правој провали облака, пошли су око 16,30 часова. Након шесточасовне 
вожње у отвореном „пинцу“ по киши, увече стижу на положај поред 
Јабланице, изузетно јако упориште терориста. „Ибарски вукови" треба да 
пруже подршку јединици ПЈИ која треба да извуче 120 полицајаца који су у 
терористичком окружењу били неколико дана без воде и хране. 

Јабланица је од почетка терористичке агресије из Албаније и 
тероризма на Космету била једно од најачих упоришта терориста. 
Смештена у троуглу између Ђаковице - Дечана - Клине, ближе путу Клина - 
Раковина - Ђаковица, Јабланица је била главни центар за прихват 
наоружања и терориста који су се илегално убацивали из Албаније. Одатле 
су пребацивани у Дреницу. У неколико наврата наше снаге су разбијале 
терористе у том упоришту, али су се они, након одласка снага безбедности, 
враћали. Терористи из Јабланице и Црмљана стално су угрожавали пут 
Клина - Ђаковица, вршили бандитске препаде, киднаповали цивиле, пуцали 
на војску и полицију. На пролеће 1998. кренуо сам из Приштине за 
Ђаковицу али преко Раковине. У једном возилу је била ТВ екипа а у „пуху" 
пуковник Милан Котур. Тих дана су терористи на мосту преко Белог Дрима 
код Раковине заустављали путничка возила и аутобусе, отварали ватру а 
онда бежали у суседни Црмљан за који се по Космету причало да је 
терористички логор који никада неће пасти, да тамо неће више крочити 
српска нога, да су од уласка у село на дрвећу велике табле са натписима 
ОСК. Црмљан се налази у подножју високог брда Црмљанске суке чији је 
врх на 699 м надморске висине и који доминира околином. Терористи су 
Црмљанску суку опасали рововима и бункерима, а прилазни пут минирали 
противтенковским минама. Иначе, Црмљанска сука заједно са суком Вогељ, 
Раденичком и Еречком суком доминира тим делом Метохије и дели је на 
два дела између пута Ђаковица - Дечане - Пећ и Клина - Ђаковица. Управо 
на том подручју била су најјача, по злочинима позната, терористичка 

упоришта. Ту је и масовна гробница поред Рзнићког канала где су зверски 
побијени отети српски цивили. 

Стали смо на мост, направили пар кадрова и кренули даље. На 
превоју где се макадамски пут, који води кроз познате винограде, одваја за 
Црмљан, с леве и десне стране стоје младић и старији човек. Заустављамо се 
и питамо их шта раде. Кажу да чекају аутобус за Ђаковицу али не знају када. 
ће наићи. Нудимо их да крену с нама у Ђаковицу али они то уз осмех 
одбијају. „Колико има до Црмљана", питам млађег. Каже око 2 км. „Има ли 
ОСК -и у селу", питам га кроз осмех а он каже да не зна. Баш тада се чују 
пуцњи из правца села. „Шта је то"2 Младић каже да је чуо да има неких у 
униформама који вежбају. Договарам се с пуковником Котуром да одемо у 
Црмљан и покажемо им да ће српска нога крочити свуда по Космету. Он 
одмах прихвата. Волим храбре и одлучне људе, волим изазове и ризик, али 
остатак екипе није баш одушевљен јер идемо под нож терористима у селу у 
коме још није ни полиција била. Држимо размак око 100 м између возила 
да у случају напада терористи не могу оба возила да угрозе. Пут иде кроз 
виноград, због рупа се споро крећемо, па смо лака мета. Недуго затим 
улазимо у село. Лево је нека приземна зграда а десно куће, испред на око 
200 м борова шума из које се чују пуцњи. У тој шуми је било стрелиште на 
коме су се увежбавали терористи. Кроз село нема оних великих табли с 
натписима ОСК о којима су Шипари с поносом причали. Стали смо 
недалеко од дела пута где се рачва лево и десно. Излазимо из возила, 
узимам микрофон и правим најаву: „ И поред свих прича и претњи 
терориста да у Црмљан неће крочити српска нога..." Тада чујемо повике и 
жагор. Лево од нас, кроз виноград видимо неке људе који трче према селу. 
Примећени смо, улазимо у возила и крећемо. Видим терористу у винограду. 
Изненадили смо их. Одлазимо из села. Нису успели да нас пресретну. 
Долазимо до асфалтног пута на коме нема оне двојице који су заправо били 
стражари са задатком да бележе покрете војске и полиције. Настављамо за 
Ђаковицу. Када смо причали да смо били усред Црмљана ненаоружани сем 
што су пуковник Котур и његов возач имали аутоматске пушке, нису нам 
веровали, али снимљени материјал не лаже. Ризик је заиста био превелик, 
али изазов још већи. Једино нисам могао да прежалим што нисам имао 
повећи табак да напишем „Ово је Србија", потпишем се и прикачим га у 
центар села. С друге стране било ми је изузетно драго што је пуковник 
Котур као ја био апсолутно спреман на све ризике, на изазове и без икаквог 
страха од терориста. Од тог тренутка постали смо прави ратни другови. 

Да се вратимо „Ибарским вуковима". Око 3,00 часа ујутру, док киша 
непрестано пада, „вукови“ запоседају положаје на висовима да би ту 
сачекали терористе када их полиција појури. Борци користе природне 
заклоне, углавном жбунове. На положајима остају читав дан без хране и 
воде. Полиција покушава да пробије обруч терориста који су укопани, али 
не успева. Око 17,00 часова „вукови“ крећу сами да пробију положај 
терориста. Улазе у возило, силазе с висова долазе до потока а затим излазе 
из возила и настављају пешке. Газе поток, извиђају положаје терориста и 


237 


Миловап Дрецун Други косовски бој 


враћају се. Старешина их пита могу ли то да ураде, они одговарају 
потврдно. Након краћих припрема, око 18,30 часова, крећу у акцију. 
Прилазе до потока. Љубек предводи шест Руса и двојицу из његовог вода. 
Газе поток и долазе до места где се макадамски пут рачва лево и десно. 
Настављају у захвату десног пута, крећу се заклоњени дрвећем. Ускоро виде 
терористе на положају, полако и тихо им прилазе с леђа и отварају жестоку 
ватру на коју терористи одговарају. „Вукови“ су прецизни и убрзо 30-40 
терориста напушта положаје и бежи на другу страну. Љубек са борцима 
остаје на тим положајима. 

Друга група иде с леве стране, долазе до реке где их терористи 
примећују и отварају ватру на коју борци одговарају. Под јаком ватром 
прелазе реку. Пристиже оклопни транспортер. С друге стране је одред 
полиције пробио обруч терориста и извукао 120 полицајаца из окружења. 
Долази и други оклопни транспортер а војници развлаче сајлу преко брзака. 
Везују један крај за дрво на другој обали. Набујалу реку која носи газе 
војници држећи се за сајлу а Крџа помаже у пребацивању око 70 полицајаца. 
који су били у обручу. Пребацивање преко реке виде и терористи који 
отварају ватру из минобацача. За то време Љубек и даље држи положаје 
штитећи извлачење. Међу војницима и полицајцима нема погинулих, док је 
ликвидирано _ петнаестак – терориста. Акција је успешно завршена 
извлачењем 120 полицајаца из Врбаса из окружења. Ниједан од њих није 
страдао нити је рањен. 

„Ибарски вукови" су са својом јединицом учествовали у више акција 
пре и после Јабланице. Јединицу у селу Дреновац /552 м/ која је бранила тај 
део Космета стално су гађали терористи из суседног села Затрић недалеко 
од Ораховца, који су имали добро утврђене положаје на брду /1.042 м/ које 
се налази између Затрића и новца. На врху брда било је педесетак 
терориста. У акцију разбијања пошао је интервентни вод и прво одељење 
трећег вода. Из Дреновца узбрдо, по сунчаном времену, наши борци се 
пењу кроз ниско растиње и шуму. Са свих страна око њих су брда. На пола 
пута терористи их уочавају и засипају снајперима с брда лево од њих. Борци 
залежу а снајпериста Тане заузима положај и одговара. Оштро Танстово око 
проналази двојицу шиптарских снајпериста сакривених у жбуњу на врху 
брда. Иако је испод њих, Тане их са два хица ликвидира. Тада их терористи 
с врха брда, са 100-150 м удаљености, засипају ватром из бункера који су, у 
ствари, бетонске кућице са четири зида. Војници остају на положајима у 
шуми целе ноћи, уз повремену размену ватре. 

Око 4,00 часа ујутру крећу на врх. Својим друговима на суседном 
брду јављају се махањем белом мајицом да би им показали где су. Ходају у 
колони по један с прстима на окидачима, очекујући сваког тренутка ватру 
терориста који се налазе на изузетно повољном положају изнад. Шума је 
густа па су борци теже уочљиви. На челу је Љубек као чеони извиђач. Са 
суседног брда јављају им да су у првом бункеру осмотрили 4-5 терориста. 
Борци се постепено и неопажено привлаче терористима. Иду узбрдо са 
међусобним одстојањем 10-15 м да не би, ако терористи отворе ватру, 

погинула двојица. Осматрају и заузимају заклоне. Морају да буду изузетно 
тихи јер су терористи близу. Пазе да им опрема не лупа, да не нагазе суву 
гранчицу чије би пуцање могло да их открије. На врху је магла, температура 
око -6 степени, пада суснежица. Споразумевају се рукама. Прилазе на само 
10-15 м од бункера. Тада их потпуно изненађени терористи примећују и 
одмах почињу да беже низбрдо према селу. Борци улазе у бункер без борбе 
и запоседају га. Тада с леве стране виде двојицу терориста који иду путем 
али не виде наше борце који им крећу у сусрет. Група се прикрада кроз 
густо шипражје висине око два метра. Прилазе на 3-4 м терористима и нагло 
излазе пред њих, али терористи брзо реагују, покушавају да отворе ватру. 
Спорији су и борци их ликвидирају. 

„Ибарски вукови" су 2. јуна 1999. кренули да разбију јако 
терористичко упориште у селу Беланица, које се налази 4-5 км од, по злу 
познате, Клечке, десно од пута Дуље - Малишево. У акцију се спремају 24 
„Вука“ који непримећени долазе до почетка села и ту кришом ноће. 
Терористи су у другом делу села, на крају пута где почиње шума на чијој су 
ивици добро укопани. „Вукови“ тада нису знали да је у том рејону чак 1.500 
терориста који су се окупили са свих простора Космета где су били 
разбијени. Борци устају у 4,00 часа ујутру и желе да крену раније да би 
изненадили терористе. Акција почиње у 6,30 часова. У захвату пута иду две 
колоне, лево и десно, уз куће чије зидове користе као заштиту. Између 
бораца је по десетак метара растојање. С упереним пушкама и прстима на 
окидачима крећу се полако. Челни извиђач је Љубек, који је испред свих на 
20-30 м и који је најугроженији. Пут је на том делу прав. Сунце је увелико 
на небу, када борци стижу до половине села. Са 200 м терористи одједном 
отварају ватру. Пљусак куршума око бораца. 

Љубек са шест Руса добровољаца улази у двориште поред пута . Тог 
тренутка, са прозора у поткровљу, зерориста баца бомбу на Љубека која 
удара у трем терасе. Љубек чује ударац бомбе, прави полукорак у страну а 
бомба му пада на 10 цм поред ноге. Гелер му пролази кроз ноге. Тог 
тренутка само је клекнуо. Пред очима му се појављује светлост па мрак. 
Терористи из куће одмах бацају још две бомбе на Русе. Све их рањавају 
гелери. Њихов командир поручник Виталиј, који је био у „спец-назу", има 
шест гелера. Притрчавају им борци који су лево и десно од пута и извлаче 
Љубека и Русе. Терористи појачавају паљбу и жестоко се обрушавају на 
колону пешадије на путу. Борци залежу, хватају заклоне уз куће и извлаче 
се с рањеницима на почетну позицију. Тада наши минобацачи ударају по 
положајима терориста. 6 

Око 13,00 часова опет се креће у напад на терористе. У борбу иду и 
два рањена Руса као и Виталиј који је задобио шест рана. У акцији је 17 
бораца који овога пута не иду путем већ из дворишта у двориште. Договор 
је да не опале ниједан метак и да користећи дворишта као маску приђу што 
ближе терористима. Зидови између дворишта су високи па морају да их 
прескачу. Међутим, приликом прескакања биће изложени дејству терориста 
па зато секирама разбијају врхове зидова од сипорекса правећи удубљења 

кроз која прескачу зидове прикривени. И даље не пуцају на терористе. 
Прилазе сасвим близу. Терористи су у суседном дворишту. Слободан Крџић 
се пење на таван куће, са њим је Рус са митраљезом, да би осмотрили 
положаје терориста. Крџа кроз калкан избацује цев свог снајпера али га 
терористи уочавају. Остатак наше групе је у приземљу, борци седе на поду, 
јер их терористи гађају. Око њихових глава жестоко прашти. Одједном чују 
јаку експлозију на крову. Крџа погођен у врат и са стране панцира гине. 
Митраљезац, који је само ошамућен, преживљава. У поткровљу је огромна 
црвенкаста прашина. Крџин снајпер је истопљен. Погодила их је ракета 
испаљена из ручног ракетног бацача. Тада терористи отварају страшно јаку 
паљбу из кућа које су десно али и с леве стране где је чистина. Леву страну 
држи Тане с митраљезом. Међутим, одатле из добро маскираних рупа у 
земљи масовно излазе терористи на око 100-150 м од наших бораца. Испред 
су терористи у суседном дворишту. Борци који су били у приземљу сносе 
Крџино тело и купе његову муницију у џепове. 

„Вукови“ и Руси су тада схватили да су ушли дубоко у распоред 
терориста и нашли се у полуокружењу, у потковици. Терористи их 
бесомучно гађају аутоматским пушкама, ручним бацачима, минобацачима, 
покушавајући да им приђу. Борци траже да дође БВП док их терористи 
окружују са свих страна и почињу да их затварају отпозади. Наши борци 
толико жестоко пуцају да немају времена да изваде муницију, ни да напуне 
оквире већ један другом додају пуне оквире. Минути одлучују да ли ће их 
терористи окружити и све побити. Борци излазе из куће један по један док 
око њих звижди ненормално много куршума и претрчавају из тог дворишта 
У суседно позади. Четворица носе Крџу али морају да прођу чистину до 
дворишта позади. Оклопни транспортер, због јаке ватре терориста, дејства 
ручних и минобацача није могао одмах да дође, већ после двадесетак 
минута. Са мртвим Крџом, кога носе у белој јамболији четири борца 
претрчавају чистину. Терористи се обрушују на њих покушавајући да их 
погоде, али не успевају. Борци траже да дође и „пинц" јер не могу кроз 
отворе на врху зидова између кућа да пребаце мртвог друга. Пристиже 
„пинц" пре но што су они успели да се пребаце неколико дворишта иза и 
стаје на пут под ватром и контролом терористичких снајпериста. Возач због 
ватре мора да напусти „пинц". Оставља кључеве у брави и извлачи се назад. 

Група која се извлачила кроз дворишта стиже у двориште поред кога 
је паркирани „пинц". Договарају се како да један од њих уђе у возило и с 
које стране - лева или десна. Погрешан избор је смрт. „пинц" је на око три 
метра од дворишта на средини пута. Креће Дејан Живадиновић звани 
„Брзи“. Претрчава до десних врата „пинца". Терористи усредсређују ватру 
на њега. „Брзи" се пребацује на леву страну возила, отвара врата, ускаче у 
„пинц"' и седа на место возача али тог тренутка, кроз шофер шајбну пролази 
мета« из снајперске пушке и погађа га у главу. Одмах, без размишљања, 
креће „Ћата" добровољац из Београда, улеће у „пинц". Терористи га гађају и 
промашују. Борац пали „пинц" и помера га у двориште. Тада пристиже БВП 
који се боком окреће према терористима, отвара ватру и штити борце да из 

дворишта претрче у „пинц". Док борци претрчавају, војници из БВП-а 
прецизно гађају терористе из митраљеза и топа калибра 20 мм: Убацују 
мртвог Крџу У „пинц" и возе га на крај села. Остатак групе, носећи сандуке с 
муницијом и бомбама које ни по коју цену неће да оставе терористима, 
извлаче се под жестоком ватром кроз дворишта и излазе из обруча. Борци 
ноће у селу а ујутру их пребацују у Малишево. Упориште око 1.500 
терориста у Беланици разбијено је после вишедневних борби. 


КРВАВИ СУРДУЛИЧКИ АПРИЛ 


Враћамо се са снимања из Ђенерал Јанковића, негде око Урошевца 
слушамо вести. Јављају да је гађана касарна у Сурдулици. Тамо ми је 
породица. Не јављају за жртве. Шта ми је са децом Тома ми нешто каже, 
али га не чујем. Осећам да ме дрма за раме. „Не брини, сигурно је све у 
реду", каже ми да ме утеши. Ћутим и само мислим на децу. У Приштини 
сам отишао до Лазаревића који ми је рекао да је војним везама проверио да 
нема жртава међу цивилима. Тек после неколико дана успео сам да се чујем 
с породицом. 

Крајем априла с Павковићем и Лазаревићем сам обишао део 
јединица на Космету. Павковић ме позвао да обиђем и јединице Нишког 
корпуса на подручју Врања, Бујановца и Прешева. У Владичином Хану, 
који је десет километара од моје родне Сурдулице, у коме сам завршио 
гимназију „Јован Скерлић", био је састанак са командантима. Нисам имао 
времена да свратим у Сурдулицу и видим породицу, јер сам морао натраг у 
Приштину. Био је 27. април. Када сам дошао да снимим састанак рекли су 
ми да је Сурдулица бомбардована по други пут, да има много мртвих 
цивила. Тада сам се заиста уплашио. Готово панично сам улетео у „пајеро" 
оставивши Тому с Павковићем. Не сећам се како сам дошао до Сурдулице, 
знам само да сам свратио код ујака Мирољуба где су ми били супруга и 
деца. Када сам их видео само сам их чврсто загрлио и ништа нисам рекао. 
Онда сам их оставио и отишао до основне школе „Вук Караџић" чији сам 
ученик био. Преко пута је био блок приватних кућа које су бомбардоване. 
Призор је био стравичан. Стотине кућа је било уништено, оштећено, 
избушено, кровови изрешетани или одувани, прозори поломљени. Улице су 
биле препуне цигли, камења, малтера, стакла. Пуно је људи на улицама. 
Чујем кукњаву и лелек, нека ме жена пита: „Шта ово би, шта нам урадише". 
Долазим до куће коју је бомба директно погодила. Од куће је остао дубоки 
кратер и гомила шута. У подруму те куће било је двадесетак цивила а међу 
њима 12 деце. Из рушевине ваде лешеве. Долази и отац детета чији леш 
извлаче из порушене куће. Његова бол је неиздржива. Не могу све то да 
поднесем. Спремам се да кренем за Приштину. Кажу ми да је у тренутку 

експлозије бомбе на крову погођене куће био мој комшија Драган који је 
намештао сателитску антену власнику куће. Погинуо је. 

Долази и генерал Павковић. Утучен је, обилази место трагедије, 
планираног злочина НАТО стратега. Одлазимо заједно до огромног кратера. 
На том месту је била двоспратна кућа која је директно погођена. 
Једноставно је одувана, као да је неки огроман усисивач усисао. Од куће 
није остало ни трага, али жена која је преживела била је у подруму. После 
експлозије нашли су је живу, укопану до пола у земљу. Био је то крвави 
сурдулички април. 

При крају агресије, 30. маја уследио је још један крвави пир НАТО 
злочинаца. Ноћ када је мала Сурдулица по трећи пут бомбардована била је 
чудна. Ја и Тома нисмо били на ноћном дежурству, јер смо морали да се 
одморимо. Спавао сам у једном вртићу у Приштини. Био сам преморен, а 
сан ми није долазио на очи. Целе ноћи сам се будио јако узнемирен, устајао 
сам и шетао испред вртића али ми ни то није помогло да заспим и одморим 
се. Ујутру сам отишао до Лазаревића и питао га шта је НАТО те ноћи 
бомбардовао. Рекао ми је: „Гађали су Сурдулицу". Одсекле су ми се ноге, а 
нека језа ми је прошла кроз тело које је почело да дрхти. „Зови", рече ми 
Лаза и додаде телефон. Дрхтавом руком сам окренуо број. Само да чујем 
Дејана и Милицу. Јавила ми се супруга. „Живи смо, деца су се страшно 
уплашила", било је прво што је рекла. Одахнуо сам. „Испричај ми шта је 
било". „Гађали су санаторијум, погодили су зграду у којој је било стотинак 
избеглица, има двадесетак мртвих. Гађали су тачно у поноћ. Изнад наше 
куће су пролетеле све три ракете. Била сам у соби са децом, Милица је 
спавала, а ја и Дејан смо гледали филм. Зачули смо изузетно јак, оштар 
фијук изнад саме куће. Тог тренутка Дејан је скочио с кревета. Викнула сам 
брзо Дејане, зграбила га и повукла према вратима. Дејан је панично 
повикао: „Милица, Милица, узми Милицу“. Чули смо још један фијук. 
Гурнула сам Дејана на под и бацила ћебе преко њега да га крхотине стакла 
не погоде. Узела сам Милицу из кревета. Експлозије су биле страшне, на 
свега 200-300 м. Кућа је подрхтавала, љуљала се и шкрипала. Дејан се 
тресао испод ћебета. Сишли смо у приземље. Склонила сам их испод 
чврстог стола око кога сам ставила пар џакова са брашном и шећером и дала 
им парче чоколаде да ублажим стрес. Недуго затим сам изашла из куће. 
Полако су излазили и из суседних кућа. Био је потпуни мрак и чудна 
тишина. Тада је низ улицу прошао човек који нам је рекао да је погођена 
зграда у којој су избеглице и да има пуно мртвих". „Како су деца", питао 
сам. „За разлику од претходна два бомбардовања сада су се препали, 
смирили су се, али су још у шоку". 

Болница за плућне болести у Сурдулици није била војни објекат већ, 
у то време, дом за избеглице из Хрватске и Босне и Старачки дом. Пилоти 
НАТО-а су знали то а ипак су те српске несрећнике намерно бомбардовали 
и убили 19 цивила а 38 ранили. Та страшна ноћ бомбардовања Сурдулице, у 
којој су у мојој родној кући били моја породица и мајка Дана, на само 200 м 
ваздушне линије од места где су експлодирале ракете, до краја агресије ми 

није дала мира. Стално сам се питао зашто су три пута бомбардовали моју 
родну Сурдулицу која, војнички гледано, није имала готово никакав значај. 
Први пут су гађали касарну и то је разумљиво, али зашто још два пута при 
чему су разорили више стотина кућа и убили неколико десетина цивила. Ни 
данас не знам одговор на то питање. Једно знам, Сурдулица је један од 
најразаранијих градова у Србији у НАТО бомбардовању. Геноцид који су 
НАТО пилоти починили над цивилним становништвом, гађајући густо 
насељене делове Сурдулице и болницу, можда ће остати некажњен, али не 
сме да се заборави, као што грађани Сурдулице никада неће престати да 
оплакују своје пострадале суграђане. 


КАКО САМ ПОБЕДИО ЏЕЈМИ ШЕЈА 


Да би спречио да, након почетка бомбардовања, пресеку изузетно 
важну комуникацију Приштина-Подујево-Куршумлија, мајор Никола је са 
својом јединицом кренуо у разбијање терориста који су десну страну пута 
од Подујева до Лужана добро утврдили и минирали. Да јединица не би 
ишла фронтално и трпела губитке, Никола је кренуо у бок терористима. 
Јединица се концентрисала на полазном положају и кренула фронтално 
надоле, према долини. Терористи су утврђени на вису у селу Годишњак. 
Мајоров строј иде ледином. Тада терористи отварају страховиту паљбу. 
Војници не могу ни напред ни назад. Залежу, не могу да мрдну, чекају 
артиљеријску подршку, приковани су за земљу. Десетар у БВЉ-у не може да 
чека. Наређује петочланој посади: „Спремни за паљбу - гас". Оклопни 
транспортер, који није предвиђен да дејствује у покрету, креће у напад, 
отвара паљбу из топа и митраљеза. Иде преко отвореног, голог терена, 
прелази долину и почиње да се пење узбрдо не би ли се дочепао првих кућа. 
и заклонио у воћњаку где су утврђени терористи. Транспортер сам себи 
пружа подршку, без пешадије. Терористи гађају БВП у покрету 
аутоматским пушкама и ручним ракетним бацачима. Транспортер иде 
трећом брзином узбрдо. Десетар види ракету која их промашује и пролази 
на мање од два метра од транспортера. Упркос јакој паљби БВП не стаје већ 
улеће између првих кућа одакле терористи беже. Деблокиран је цео фронт и 
остатак јединице на чистини. 

"Транспортер због терена не може даље. Ту може само пешадија. 
Терористи са нових положаја и даље жестоко пуцају. Десетар са својим 
БВП-ом се враћа доле, до рањених полицајаца, убацује их у транспортер и 
извлачи на сигурно. Онда се враћа у воћњак на вису и пружа ватрену 
подршку борцима који успевају да приђу на педесет метара терористима. 
Има рањених. Десетар поново двојицу рањеника одвози на сигурно и враћа 
се у борбу. Око 17,00 часова, пред мрак, пуца каиш на мотору БВП-а који не 
може даље. Десетар радио-везом пита шта да ради. Командир му каже да му 

не може помоћи док трају борбена дејства, „чекај до мрака". Десетар, 
међутим, не може да седи и чека док трају борбе. Ратник хоће и даље да се 
бори. Одлази пешке до позадинаца где налази каиш. Враћа се у БВП. 
Посада сама монтира каиш. Транспортер опет креће и убрзо се прикључује 
осталим борцима. Изјутра десетар и његови војници са својим БВП-ом 
поново иду у напад. 

У Горњој Лапаштици била је терористичка позадинска база пуна 
залиха хране и опреме. Ту је била болница и логор за киднаповане Србе и 
Албанце. Та терористичка база је била изузетно добро утврђена. Мајор 
Никола са јединицом креће у напад на терористе изјутра. Заузима борбени 
распоред. Тежиште је кроз долину и село које се налази под Бајгором. 
Најважније је било освојити џамију. Задатак је доћи до села а онда фронт 
заокренути лево и завршити до Велике Реке. Успоставља се додир. 
Терористи пружају јак отпор, мајорови борци полако напредују. Никола у 
командном БВП-у има возача, курира, оператора, двојицу резервиста. 
Борбени поредак креће и силази у долину. Мајор тада види цео поредак. 
Треба да се укључи. Одлучује да крене путем на крају десног крила да види 
шта треба да се уради када поредак заокрене удесно. Терен је пошумљен са 
пропланцима. Време је лепо, подне је. Мајоров БВП иде на десно крило, 
улази у шумарак сам. У шумарку нема наших бораца. Мајор пажљиво гледа 
да није миниран пут. Испред види шест до седам кућа под Бајгором. Гасе 
мотор транспортера. Позива посаду и пита своје војнике: „Хоћете ли да 
идемо сами и заузмемо тих 6-7 кућа". Наравно, сви су за акцију. 

Са око 600 м удаљености отварају ватру из митраљеза да провере 
има ли терориста у кућама. Ако терористи одговоре Никола ће на основу 
пуцњаве проценити колико их је. Још пар метака митраљезом, терористи се 
не оглашавају. Мајор каже посади: „Када БВП стане истрчавате лево и 
десно и залежете спремни за дејство, јесте ли спремни". „Јесмо". Јаким 
гасом БВП креће према кућама. Тада терористи отварају ватру, али када 
виде да се транспортер не зауствља беже из кућа у шуму. Транспортер улази 
У двориште и зауставља се. Војници отварају врата на задњем делу БВП-а, 
истрчавају лево и десно од транспортера, залежу и отварају ватру на 
терористе у шуми. Гасе мотор. Оператор осматра. Остали претресају куће 
поред којих проналазе положаје за минобацаче 82 мм који су их претходних 
дана тукли. У борбеном строју не знају да је мајор већ заузео те куће, зато он 
јавља њи где се налази да га не би гађали јер је зашао терористма 
иза леђа. 

Након тога транспортери се развијају у линију и преко њива крећу 
на Велику Реку. Поред кућа са десне стране пута је терористичка утврђена 
линија. Мајор распоређује транспортере фронтално на 20-30 м један од 
другог. На команду: „Крећи" иду пуним гасом. Фронтално на простору 200 
м ширине, без пратње пешадије за само два минута транспортери прелазе 
око 300 м преко њива. Када виде јуриш шест БВП, терористи панично беже 
према Бајгори. Никола и његових шест БВП-а једновремено долазе до кућа 
где су терористи побацали противоклопна средства и побегли само с 

пушкама. Командири БВП-а искачу с пушкама у рукама и претресају куће. 
Гасе се мотори на транспортерима. Тога дана извршен је задатак преко 
плана, заправо обављен је и посао који је био планиран за сутрашњи дан. 
Захваљујући томе, Николина група се пре плана спојила са групом која је 
ишла са севера. Тиме је завршена операција чишћења источног дела лапског 
краја. 

53 Истог дана се огласио и засигурно највећи лажов на крају 20. века, 
портпарол НАТО Џејми Шеј. Да би оправдао агресију, охрабрио савезнике 
и мотивисао НАТО пилоте Шеј је изјавио да на Космету има око 15.000 
терориста у тзв. ОВК, да њима треба помоћи да поразе војску и полицију, да 
се воде тешке борбе у лапском крају, око Приштине, Косовске Митровице, 
Призрена, Малишева, Дреници. Терористи, су међутим, били потпуно 
разбијени. Појединци и групице терориста су се крили по шумама, 
пећинама и забаченим селима. Често су скидали униформе, сакривали 
оружје, облачили цивилна одела и прикључивали се сеоском становништву 
глумећи „мирне цивиле". Најокорелији, који су починили невиђене злочине 
над неалбанским живљем али и Албанцима који нису хтели да их подрже, 
над киднапованим припадницима војске и полиције и плаћеници, крили су 
се углавном на Чичавици и другим косметским забитима. 

Након те изјаве портпарола НАТО из РТС-а су ме звали негде око 
21,00 час и хитно тражили да демантујем те лажи, да већ за сутрашњи 
дневник пошаљем прилог. То, међутим, једноставно није било могуће тако 
брзо одрадити. Изјава генерала Лазаревића или Павковића да Шеј лаже не 
би била довољна. Размишљао сам шта да радим. Једини веродостојан 
деманти и раскринкавање жестоке НАТО пропаганде био би одлазак у 
најјача упоришта разбијених терориста. Ако српска телевизијска екипа уђе у 
до тада најјача упоришта терориста и сними прилог то ће бити најбољи 
доказ да су терористи поражени. За то је, међутим, било потребно време, јер 
треба обићи готово цео Космет, попети се на најнеприступачнија брда и 
планине, ући у шуме у којима има заосталих терориста и мина, избећи 
НАТО авионе. Ако сликом покажем да терориста нема у Драгобиљу, 
Ликовцу, Обрињу, Будакову, на Чичавици, Дреници, Лапаштици, у 
Метохији, онда ће Шеј бити раскринкан а истина ће се пробити у свет. То 
ће, истовремено, охрабрити и наше борце и народ, родитеље војника који су 
били на Космету и умирити их. За тај посао ће ми требати бар недељу дана 
а свакодневно се дешавају нови догађаји које треба снимити. 

Преморени смо, радимо по 24 часа без спавања. Као да ништа не 
може да се деси без мене и Томе, без наше камере. Снимамо сваки 
озбиљнији напад на војску и полицију. Битке наших бораца готово да и не 
почињу док не дођемо да их забележимо. Војска, милиција и народ 
исписивали су најсветлије странице српске историје на крају 20. века, а ми 
смо је бележили, били смо хроничари херојског отпора у наметнутом нам, 
ничим изазваном рату. Времена за предах није било. Нисмо смели да 
пропустимо ништа и просто смо летели по Космету, из рова у ров, из 
бункера у бункер, из шуме на чистину. Већ смо потпуно заборавили на 

ризик и опасност. Нисмо се штедели, нисмо бежали од смрти. Напротив, 
јурили смо јој у наручје а она нас није хтела. Морали смо да забележимо тај 
рат за одбрану свете нам косметске земље и Србије, да се не заборави и да 
се сачува истина, да се не би поновило оно што се десило пре нешто више 
од шест векова када је Лазар са својим Обилићима бранио Србију на истом 
месту где и ми сада. Ја и Тома смо водили најтежу битку. На страни 
агресора то су радили бројни тимови са најмодернијом опремом. На другој 
страни ја и Тома са старом камером, лошим батеријама али са народом, 
његовом војском и милицијом. И нисмо ниједног трена посустали, само зато 
што смо се борили за нашу Србију, за слободу отаџбине, на понос наше 
деце. Е 

Позвао сам Тому и рекао му шта треба да урадимо. Ризик је 
изузетан, не знам да ли ћемо успети. Много су веће шансе да настрадамо 
него ли да преживимо. Чекају нас побеснели остаци терористичких банди, 
мине, авиони, неприступачан терен. Без обзира што смо функционисали као 
један, што сам знао да ће увек и свуда ићи са мном и тамо где је смрт готово 
сигурна, желео сам да видим на његовом лицу добро ми познату одлучност 
и решеност да будемо увек један уз другог. Лако смо се договорили, али 
нисмо могли да кренемо сутрадан, јер смо већ планирали да у пет часова 
кренемо на Кошаре где су се водиле најтеже битке. 

Битку са Џејми Шејом и пропагандном машинеријом НАТО почели 
смо након повратка са Кошара. 

Кренули смо у Подујево. Лапски крај је познат по терористима и 
шиптарским сепаратистима. У граду је мирно, много је народа на улицама и 
деце испред зграда. Само у погледима оно мало млађих, груписаних 
Шиптара може се осетити напетост. Одлазимо у Штаб бригаде у чијој је 
зони лапски крај. Командант нас информише о ситуацији на терену, о 
успешној и брзо спроведеној акцији разбијања терориста у веома тешким 
условима свакодневних налета НАТО авијације и на изузетно тешко 
проходном терену. Официри нам показују део заплењене терористичке 
документације, наоружање, опрему, униформе. Напуштамо Подујево. Опет 
идемо по блату. Ако ћу ишта памтити из тог рата сигурно је то косметско 
блато. Расквашеним макадамским путем долазимо до суседног села 
Обранџа за које су ПЕРЕ тврдили да никада неће пасти. На улазу у село 
огромни правилни бетонски блокови са нацртаним и офарбаним црним 
двоглавим орлом на црвеној подлози. Ту је била рампа и контролни пункт 
терориста. 

ЈУ сеоској школи, око које су дубоки ровови међусобно повезани 
била је база. Улазимо унутра. Разбацане униформе које су терористи 
скинули приликом бежања, делови цивилне одеће коју су обукли када су се 
по обичају од униформисаних, поражених терориста, претварали у „мирне“ 
цивиле. Чујемо авионе, круже тражећи циљ. Један по један претрчавамо 
двориште и одлазимо на суседно пошумљено брдо с кога се, као на длану 
види цео крај око Подујева. Од кише која је претходне ноћи пала земља се 
претворила у блато које нам се лепило за обућу и отежавало кретање. Цело 

брдо је опасано рововима у неколико концентричних кругова. Дубоки 
траншеи испред којих су дебеле наслаге земље повезују бројне добро 
укопане бункере. На врху су заклони за минобацаче и „бровинге" а око њих 
сандуци за мине и много чаура. Како ће Шеј објаснити да нема терориста у 
Обранџи за коју су тврдили да је неосвојива. 

Стално ми је у глави тај белосветски лажов који је убијање мог 
народа - деце, жена, стараца, касетним бомбама цинично, уз осмех називао 
колатералном штетом. Знао сам да је то битка између мене и њега, да морам 
ићи до краја по цену живота, да ће ако успем да завршим прилог, свет 
увидети каквом се прљавом пропагандом НАТО служи, да ћу му задати 
ударац од кога се неће лако оправити и од кога ће у прљави део историје ући 
као неморални, покварени лажов број један. И знао сам да ме чека још 
битака с њим, јер све се вртело око Космета. Ту се рат и на бојном и на 
медијском пољу добијао или губио. Желео сам да што пре преузмем 
офанзиву, јер сам тај тежак медијски рат могао, за разлику од њега, да 
добијем само истином. Он је био у предности јер је био на сигурном. Био је 
у офанзиви, имао је водеће западне медије, тимове стручњака око себе, 
сателите, аваксе, бомбе... А ја сам имао невероватну вољу и упорност, жељу 
да му скинем тај нељудски осмех с лица кад оправдава убијање цивила. И 
имао сам Тому поред себе, а обојица смо на срцу увек имали само нашу 
Србију којој смо поклонили животе. И имали смо наше борце, хероје, нашу 
моралну снагу и узор. Био је то тим за победу над тимом Џејмија Шеја. 

Седамо У „пајеро". Чекамо да пара А-10 окрене у супротном правцу. 
Пуним гасом излоканим путем идемо даље. Џип поскакује преко рупа, 
точкови проклизавају у блату. У Великој Реци, на обронцима Копаоника, 
показују нам логор за обуку терориста. Ту су препреке, вратила, побијени 
пањеви изнад којих је бодљикава жица, греде за претрчавање. Тај полигон је 
дугачак око 100 м и прописно је направљен. Официр који је био с нама дао 
нам је ВХС касету заплењену у том логору на којој се виде терористи како 
изводе обуку. Страни инструктори су ту обучавали терористе. 
Верификатори ОББС су све време боравка на Космету посећивали 
терористе у том крају, снабдевали их оружјем, лековима, храном, 
информацијама о покрету наших снага безбедности, штитили. А терористи 
су за то време киднаповали, масакрирали и убијали цивиле, нападали 
припаднике војске и полиције. Стотинак метара од полигона је приземна 
кућа у којој је био терористички штаб. У кући смо између осталог нашли 
неколико примерака Курана што је био сигуран знак да су ту боравили 
муџахедини. Идемо кроз село, с леве и десне стране макадамског пута су, уз 
саме куће, дубоки ровови који су били пуни воде и бункер. 

Пењемо се према брду да снимимо неколико заиста великих 
бункера. Наилазимо на православно гробље. По годинама уклесаним на 
споменицима види се да је почетком века село било српско. Сада је етнички 
чисто - албанско. На брду поред и у бункерима је мноштво жутих кеса у 
којима су били амерички пакети оброка за терористе. Има и униформи, 
муниције, мноштва чаура. Ту је ауто терористичког команданта са 

таблицама ОСК 17-01-Д. Пара А-10 се приближава брду на коме смо. Зато 
се брзо склањамо у шумарак. После два круга, неуспевши да нас уоче, 
одлазе. 

Настављамо према Горњој Лапаштици. Изузетно смо опрезни због 
мина и остатака терористичких банди. Возимо полако, обилазимо све рупе с 
водом да не би налетели на мину. Често застајемо да бисмо дугачким 
штаповима склонили све што је сумњиво на путу: гране, траву, гомиле 
ситног камења. Терористи тако често маскирају мине. Посебно је опасно на 
кривинама око којих је шума, јер је то идеално место за заседу. Чула су нам 
пренапрегнута, очи ме већ ужасно боле од непрестаног осматрања околине. 
Ако налетимо на заседу треба хитро реаговати. Већ смо то увежбавали док 
смо дежурали по брдима с нашим ракеташима. План нам је био ако 
налетимо на заседу да с пушкама у рукама искочимо из џипа а „пајеро" 
пустимо да се сам креће не би ли одвукао пажњу терориста. На сву срећу 
нисмо у пракси проверили тај план. То непрестано ишчекивање да будемо 
изненађени и нападнути од терориста психолошки је разарало и физички 
убитачно исцрпљивало, Неупоредиво лакше нам је било када смо били у 
самом срцу битке, када су куршуми и мине падали око нас, када смо знали 
где су терористи. А кретали смо се сами Косметом. Тек када дођемо у 
јединицу онда са нашим борцима идемо на најистуреније положаје. 

Испред Горње Лапаштице, у којој је била главна позадинска база 
терориста у том крају, постављене су тенковске препреке. До пола косо 
укопани балвани међусобно укрштени, дебели четвртасти бетонски блокови 
с обе стране макадамског пута који води у село. Снимамо жицом ограђену 
базу терориста, штаб, рампу, спаваоне, магацине. Изнад логора, на крају 
села, је чудан земљани објекат - насута земља висине око два метра која је 
поравнана и изгледа као паркинг. Можда је ту сахрањено око 150 Шиптара 
које су терористи киднаповали и побили у том селу јер нису хтели да им се 
прикључе. Из Лапаштице одлазимо у Главник до ровова и бункера с десне 
стране пута Подујево - Приштина, где смо пре рата имали сусрет с 
терористима. 

Стари знанац, мајор Никола, води нас до бункера. Тек тада сам 
видео да су нас терористи имали као на длану док смо их пре рата, с пута, 
снимали како се утврђују. А ја сам тада хтео да одемо до њих! Бункери су 
изузетно добро укопани, прекривени дебелим балванима, џаковима с 
песком и земљом. Четири бункера су од бетонских гредица. Пронашли смо 
и заклон где је био бестрзајни топ. Бункери су били добро маскирани у 
високом шибљу. Повезују их дубоки ровови којима су терористи могли да 
се крећу непримећено. Около је било много балвана припремљених за нове 
бункере. Линија је ишла према суседним кућама у чијим је двориштима 
било много бункера и ровова и на другу страну према Лужанима. Изузетно 
добро утврђена линија која је надвисивала околину. Сем наоружања и 
опреме, терориста сада ту нема. Појединци су по околним шумарцима, али 
им је крај близу, јер борци претражују терен. Ни НАТО авијација, ни Џејми 
Шеј нису успели да их заштите од уништења. Одатле снимамо цео лапски 

крај као доказ да нема борби, да су терористи разбијени. Сем звука авиона 
нема ничег, не пуца се, нема дима, нема Шејових 15.000 терориста. Лажов 
се дави у мору властитих пропагандних измишљотина. 

Никола нас води дуж макадамског пута који излази на асфалтни пут 
Подујево - Приштина. На ивици пута, уз жбуње, леш ликвидираног 
терористичког команданта Неџмија Лумнице. Он је покушао да се са још 
двојицом терориста пробије из обруча наших бораца. Добро знаним стазама 
кренули су претходне ноћи не слутећи да ће у каналићу обраслом густим 
жбуњем бити један наш борац у заседи. По мрклом мраку, овај борац их је 
пустио да му приђу на само метар а онда повиком „стој" покушао да их 
заустави. Иако је могао одмах да пуца и убије сву тројицу овај борац се 
витешки понео и покушао да их прво зароби. Покушали су да побегну. 
Ноћну тишину је проломио рафал. Пао је терористички командант а у руци 
му је била бомба коју није стигао да активира. Поред Лумнице, званог 
„Џони“, који је био у униформи био је дневник који је престао да води 27. 
априла када је његова банда разбијена, радио-станица „Алинко" и цивилна 
одећа за пресвлачење. Кажем Николи: „Хајде да преко радио-станице 
разговарамо са терористима". Укључујемо „Џонијеву" станицу. Подешена 
је на праву фреквенцију. Чујемо глас неког млађег Шиптара који говори на 
шиптарском. Преводи нам борац до нас. „Полако, без панике, сада ће 
авијација". Никола га позива: „Шиптар, дођи код нас да попијемо кафу као 
што је „Џони" попио последњу". Чујемо кратак осмех, па псовку „Ј.... вам 
матер српску", а онда се обраћа другим терористима „Не верујте „Џони“ 
није мртав". А „Џони" је лежао поред наших ногу, зликовац је завршио 
терористичку каријеру. 

Сумрак је, журимо. Максимално је ризично кретати се ноћу 
поготову када смо сами. У Николином привременом штабу на брзину 
пијемо кафу и одлазимо пут Приштине. Наилазимо на колону цивила која се 
лагано пешице креће из правца Приштине. Зауставља нас стасити бркајлија 
од шездесетак година. У колони су старци, жене, деца, нема мушкараца 
способних за борбу. Јасно нам је да су они у „ОВК“. Бркајлија нас, на 
добром српском, пита одакле идемо. Набрајамо села која смо обишли. Када 
сам споменуо Велику Реку рече да је то његово село. На албанском 
осталима каже где смо били. Брзо се око нас створила гужва. Две девојке од 
18-19. година на албанском ме нешто питају. Кажем брки да их не разумем. 
„Знају ли српски". „Не", изненађено одговара. И сам се чудим том питању. 
Јер за њих није нормално да знају службени језик државе у којој живе. 
„Питају", каже „могу ли слободно да иду у село"7 „Могу“ - рекох, тамо су 
војска и полиција. „Ма јесу ли ОСК-е отишле"7 „Јесу", кажем му „разбијени 
су". „А је л авиони и даље бомбардују“, наставља да ме испитује. 
„Бомбардују“, кажем. Преводи разговор својима. Нешто га питају. „А јесу 
ли ОСК-е сигурно отишле из села, да се не врате"; „Рекао сам ти већ" - 
кажем му помало већ изнервиран. „Е онда идемо у село". „А зар се не 
плашите“, довикујем му. Застаје. „Па рекао си да су тамо војска и 
полиција"! „Јесам“, кажем му „Али они у НАТО кажу да вас војска и 

полиција терају из кућа". Није одговорио, окренуо се и пошао даље. „Брко, 
колико синова имаш“, довикујем му. „Четворицу“, каже показујући ми 
четири прста. „Где су" „Не знам, тако ми бога, не знам“. „Знају ли можда 
они у ОСК", питам га. „Можда“, последње је што је рекао. Знали смо и јан 
он да су му синови с терористима, он је знао да знам где су му синови, ја сам 
знао да он зна где су, а обојица смо се правили као да ништа не знамо. Тако 
је то било. 

Код Лужана обилазимо мост на коме су остаци аутобуса Ниш- 
експреса кога су зликовци погодили и масакрирали путнике. Па следећи 
мост код Враног Дола који је погођен. На њему умало нисам настрадао када 
је бомбардован. То поподне сам кренуо с пуковником Радојком 
Стефановићем, садашњим командантом Приштинског корпуса, у Подујево. 
Били смо само ја и он у „пајеру", Тому сам оставио да се одмори, а ја сео за 
волан. Нисмо знали да је мост погођен и оштећен. Изузетно смо журили, 
возио сам око 120 км на час. Мост је изнад нивоа пута, то је заправо 
надвожњак преко пруге, тако да се коловоз на мосту не види све док возило 
не дође на мост. Пењемо се на мост, одједном видим велику рупу преко 
целе десне и добрим делом преко леве стране. Испод је провалија неких 
десетак метара. Следио сам се када сам одједном угледао испред нас рупу 
која је зјапила чекајући да нас прогута. Није било времена за кочење, па сам 
нагло окренуо волан улево. „Пајеро" се опасно занео, само што се нисмо 
окренули, и прошао између рупе и ограде. Зауставили смо се и погледали 
без речи. „Не иде да тако погинемо" изустих. С друге стране путари су 
постављали знакове упозорења да мост треба обићи. Питао сам их што то 
прво нису урадили са друге стране где је рупа. Нису ми одговорили. 

По мраку пролазимо увек опасан Врањевац и улазимо у замрачену 
Приштину. Одлазим код генерала Лазаревића. „Повео сам са 1:0" , кажем 
му уз осмех. „Лапски крај је одрађен, сутра ћу у Дреницу". „Боље сачекај 
неки дан", саветује ме Лаза „Има их још у мањим групама, треба завршити 
чишћење". „Не могу да чекам, хоћу да разбијем Шеја". Уз уобичајену 
реченицу: „Јави ми ако се нешто деси, да одем тамо“, одлазим у ТВ 
Приштину да монтирам материјал и оставим га колегама да га пошаљу у 
Београд. Док монтирамо почиње ваздушни пир НАТО авијације. Опет је 
Слатина на удару, по ко зна који пут. 

Око 23,00 часа завршавамо монтажу и одлазимо у Сушицу поред 
Грачанице. Одатле целе ноћи снимамо дејство наше противваздушне 
одбране и бомбардовање аеродрома. На удару је опет тзв. рупа - подземни 
део аеродрома у брду испод Голеша. Пилоти су ноћима убацивали јаке 
бомбе у исту рупу покушавајући да направе пролаз до подземних хангара. 
Наши момци су их преко дана затрпавали. Тако моћна НАТО авијација до 
краја рата није успела да убаци бомбе у подземни део аеродрома, већ су 
успели само да разруше сам улаз који је било лако погодити. То, међутим, 
није имало никаквог ефекта јер су авиони МИГ-21 били све време агресије 
на сигурном, у подземном хангару. Нешто после пет часова поздрављамо се 
с борцима и крећемо према Дреници. 


250 


Милован Дрецун Други косовски бој 


Као по обичају, први смо пролазници путем Приштина - Косовска 
Митровица. У то време обично НАТО авијација не лети. Брзо стижемо до 
Косовске Митровице и настављамо путем за Пећ. Заустављамо се код места 
Рудник где се прикључујемо групи наших бораца - резервиста, тек 
придошлих на Космет. Идемо макадамским путем који преко Кострца и 
Кладернице излази на пут Србица - Клина, који су 1998. године дуго 
блокирали терористи. У захвату тог пута, ближе Србици, налази се и 
манастир Девић. Дреницом још тумарају групице разбијених терориста, 
који су углавном у шумама поред села. Долазимо до дела пута који пролази 
близу шуме. Упозоравам борце да треба изаћи из возила јер из околних 
шума могу да нас изненаде терористи. Излазимо и крећемо у две колоне с 
пушкама на готове. Лева колона иде у захвату пута а десна, у којој су и 
митраљесци на око 100 м од пута према шуми. За нама на око 60 м иду 
возила и Тома с „пајером". Чују се спорадични пуцњи у околним шумама. 
На те провокације не одговарамо. Без проблема пролазимо кроз тај део 
Дренице где нема већих група терориста. Само бункери, ровови, знакови 
ОСК сведоче да је ту донедавно била империја зла. Пролазимо и кроз 
Турићевац, па Броћну. Излазимо на пут Клина - Србица. Јужније је 
Овчарево које је било логор терористичког команданта и злочинца познатог 
под надимком „Султан“, који је у чествовао у нападима и убиствима 
полицајаца и цивила. Сада је Овчарево под контролом наших бораца. Хоћу 
још дубље у Дреницу, у само срце терориста који су се ту доскора 
шепурили парадирајући у униформама „ОВКУ. 

У Србици свраћамо у Команду бригаде. Добијамо пратњу у којој је 
десетак прекаљених бораца који су учествовали у жестоким борбама у 
којима су разбијени терористи. Пењемо се на теренски камион без цераде. 
Међу борцима је и добровољац - младић с дугом плавом косом. Идемо 
путем Србица - Глоговац. Све комуникације у Дреници су дуго блокирали 
терористи и било је незамисливо да нека српска телевизијска екипа прође 
тим крајем. Сада ћемо видети да ли Шеј говори истину. Скрећемо на 
макадамски пут према селу Макрмаљ, пролазимо успон. Свуда около су 
војници и полицајци, настављамо према Ликовцу. У центру села, на 
брдашцету, био је штаб некакве оперативне зоне „Дреница“. У неколико 
приземних објеката био је смештен штаб, опасан дубоким рововима и 
бункерима, спаваоне, трпезарија, радионица за поправку оружја, велики 
магацин с резервама хране и „хуманитарна помоћ" са Запада, амбуланта, 
магацин с лековима. У једној зградици је затвор са ћелијама у којима су 
терористи држали и мучили киднаповане цивиле и полицајце. Пронашли 
смо и једну полицијску униформу. Нема дакле терориста ни у срцу 
Дренице. Пењемо се у теренски камион. Настављамо макадамским путем 
према Обрињу где је било једно од најјачих упоришта терориста. Борци нас 
опомињу да су остаци терористичких банди још увек у шуми изнад села. 
Воде нас у једну јаругу до које је из суседних кућа спроведен црни кабл, По 
том каблу је и откривен добро сакривен и веома тешко уочљив логор за 
обуку терориста. 

До логора се кроз шумицу силази у земљу укопаним степеницама. 
Прво видимо пешадијске широке водене препреке, вратила. Ту су и остаци 
дрвеног објекта за смештај који су терористи запалили приликом бежања. 
Наши борци су чули снажне детонације што значи да су у логору биле 
велике количине муниције и мина. Судећи по димензијама згаришта ту је 
било око 150 окорелих терориста, црнокошуљаша, муџахедина и страних 
плаћеника који су починили страшне злочине одлазећи из Ликовца и 
Обриња у крваве пирове. А званичници САД и верификатори ОЕБС су 
тврдили да су то мирна ненаоружана села док су их истовремено, 
снабдевали наоружањем и храном и спречавали војску и полицију да 
разбију та терористичка упоришта. Око логора, по околним висовима су 
изузетно добро маскирани бункери и ровови. Чује се пуцњава у шуми, 
борци ме опомињу да кренемо, јер још није завршено чишћење терена а у 
тој јарузи смо као у клопци. Блатњави и мокри од кишице која непрестано 
рачасла улазимо у камион. Ликовац, Обриње, Овчарево су без терориста. То 
ће дефинитивно разбити Шејове лажи. 

На изласку из Ликовца јављамо се полицајцима на положају. На око _ 
800 м од центра села, где пут пролази кроз ниску шуму, заустављамо се. 
Борци ме воде у шуму уском стазом, долазимо до огромне округле, изузетно 
правилно ископане рупе која личи на бунар. Преко ње је зарђала шкољка 
„заставе 101" коју померамо. Пречник рупе је око 3 м, дубока је најмање 15 
м. При дну је гомила песка. Шта ће, ту у шуми таква рупа2 А око ње нигде 
нема ископане земље. Рупу су случајно открили полицајци који су чешљали 
тај терен, Плашимо се да то није масовна гробница са лешевима неких од 
200 отетих Срба. Двадесетак метара даље је друга истоветна рупа али 
напуњена земљом. Већ се смркавало па смо морали натраг у Србицу. 
Захвалили смо се борцима на пратњи и озбебеђењу, сели у „пајеро" и 
упркос убеђивању да преноћимо у Србици и да по мраку не идемо у 
Приштину, кренули смо изузетно ризичним путем према Глоговцу. Морао 
сам те ноћи да монтирам прилог и докрајчим Шеја. И заиста је то био 
крајње неразуман и ризичан потез. Кретали смо се по мраку кроз Дреницу 
где су сваког часа могли да нас сачекају терористи, али да отворе ватру и 
наши борци, јер ноћу се не види ко је у возилу, а ми смо још ишли без 
упаљених фарова да би нас теже уочили терористи и пилоти. Ишли смо 
веома споро. Ситна кишица, која је непрестано падала, не само да је чинила 
ионако блатњав асфалт још клизавијим, него је страшно смањивала 
видљивост. Те ноћи, док смо за два сата превалили свега тридесетак 
километара, увукла се велика зебња у нас. Реч нисмо проговорили. Тома 
вози, ја држим пушку наслоњену на прозор с прстом на окидачу, у другој 
руци бомбу. Иза села Полужа одједном. чујемо два дуга рафала у нашем 
правцу. Рефлексно сам викнуо: „Гас, гас". Тома је нагло убрзао. По мраку и 
киши „пајеро" је појурио. Онда и трећи рафал према нама, или је већ био 
даље. По звуку смо распознали да се ради о кинеској муницији коју имају 
терористи. Пуцали су, међутим, насумице, јер нас због угашених фарова 
нису видели већ су само чули звук мотора. Нисмо реаговали. Ускоро смо 

успорили кретање. „Прођосмо Ђенка", рекох Томи. Ускоро смо дошли до 
пункта на коме су били наши борци. Упалили смо фарове, изненадили су се 
када су нас видели, нису могли да верују да смо сами. До Приштине смо 
стигли без проблема. Пресвукли смо мокру одећу, блатњаве панталоне и 
чизме, као и увек у џипу. И опет ноћна монтажа и дежурство на брду изнад 
Грачанице. Изјутра опет на терен. 

Сада ћемо на Чичавицу, па сутрадан у Драгобиље и Малишево. 
Систематски планирам битку против Шеја и пропагандне машинерије 
НАТО. Око 6 сати крећемо према Вучитрну одакле скрећемо за село 
Мијалић где је јединица Приштинског корпуса. Долазимо до наших бораца. 
Техника је маскирана, борци расположени. У селу су бункери које су 
саградили терористи, куће опасане високим зидовима са пушкарницама 
биле су претворене у праве тврђаве. Али ни то није спасило терористе. 
Командир нам даје БВП јер на Чичавицу не можемо изаћи „пајером". Ако 
на Чичавици, терористичком симболу, нема терориста онда их Шеј нигде 
неће наћи по Космету. Неколико дана раније наши борци су у обруч 
сатерали најокорелије злочинце и плаћенике који су се после успешне 
акције снага безбедности склонили у последње упориште - Чичавицу 
обраслу густом шумом и утврђену рововима и бункерима. Изузетно брзом и 
бриљантном акцијом војска је црнокошуљаше и кољаче сатерала у тзв. 
левак и ликвидирала 125 терориста у једном дану. Многима од њих су зуби 
били зелени од траве и корења које су јели на Чичавици јер нису могли да се 
пробију из обруча. 

Пењемо се из Мијалића на Чичавицу. С друге стране планине су 
Годанце, Ликошане, Преказе позната терористичка упоришта која сада 
контролишу припадници војске и полиције. Транспортер разлоканим, 
изузетно стрмим путем иде према Чичавици. С нама је и један официр 
МУП-а. Мој добро познати ратни друг, који ради у Вучитрну. Стајемо на 
једној чистини усред шуме. Одатле се као на длану види река Ситница и 
цело то подручје. Већ смо дубоко зашли у Чичавицу где су били терористи. 
„Пружали су жесток отпор, али смо их разбили", објашњава нам официр 
МУП-а. Свуда около су ровови, бункери, заклони за стрелце. Све је добро 
маскирано грањем и бусенима. У шумарку је огромна земуница која има два 
улаза. Од војника из БВП-а узимам крпу, палим је упаљачем и улазим у 
земуницу. Тома иде за мном с камером. Кажу нам да пожуримо, јер с друге 
стране јаруге, која је десно од нас, бежи неколико терориста на које пуца 
војска са суседног положаја. Унутра је блато. Ходник иде право око два 
метра, па повија удесно. Ту је велика просторија у коју може да стане 
стотинак људи. Доле су даске. Излазимо и крећемо даље. Идемо источном 
страном Чичавице. 

Нема терориста у Тараџи, Језеру, Балинцу, Ошљану где је био штаб 
142. терористичке бригаде. Онда опет назад према југу. Бенчук, Стровце, 
Жиливода. Свуда су наши борци. Терористичких бригада има само у 
сновима НАТО генерала и Џејмија Шеја. Разбијене су и уништене њихове 
копнене формације. У лапском крају, Дреници, и на Чичавици нема 

терориста. Готов си Џејми Шеј, белосветска лажовчино. Слика ће отићи у 
свет и разбити твоје лажи у парампарчад. Мада је и ово што смо снимили 
довољно хоћу да га докрајчим и до краја поразим. 

Следећу битку водићу са Шејом тамо где ће их највише заболети, 
тамо где су и Холбрук и Вокер одлазили код терориста. Драгобиље, наводно 
неосвојиво упориште и штаб целе „ОВК“, у коме су стране екипе снимале 
посету америчких дипломата терористичким вођама, наш је циљ. 
Отићићемо у кућу где су се састајали. Да видим шта ће тада рећи Шеј. 

Договарам се са Томом да ли је боље да идемо преко Штрпца и 
Призрена па на Ораховац, или преко Глоговца, Клине и Малишева у 
Драгобиље. Преко Призрена нам треба више времена, а немамо га, Ићићемо 
као и увек брже а ризичније. Око Драгобиља су терористи поставили прави 
прстен упоришта у селима Острозуб, Пагаруша, Горић, Маралија, Бања, 
Беланица. Само Малишево било је готово стално под блокадом терориста 
као и снаге МУП-а у станици милиције. Као и увек били смо први 
пролазници путем Приштна - Клина - Пећ. Док „пајеро" клизи кроз јутарњу 
тишину и хладноћу на радију слушамо песму: „Видовдан“. Нешто се тада 
сломило у мени. Избацио сам руку са три подигнута прста кроз прозор, 
одврнуо до краја радио и истовремено, онако уморни од сусрета с 
терористима, авионима, куршумима, минама, крвљу, од сталне борбе са 
смрћу, ја и Тома на сав глас запевасмо: „Ко да ми отме из моје душе 
Косово..." Желели смо да нас и терористи и НАТО пилоти чују. 

Наилазимо на део пута с чије су леве стране из оближње шуме 
терористи често отварали ватру на возила. У омањем усеку кроз који 
пролази пут видимо ауто на путу. Опрезно стајемо. Излазимо из „пајера" с 
пушкама. Несрећа. Поред пута видимо леш милиционера. Полако 
прилазимо гледајући да нема мина око или испод леша. Несрећник је, очито 
ноћу, када се Косметом сами крећу само они који се опросте од живота, 
кренуо за Приштину. Упао је у заседу. Лева врата аута су била отворена. 
Злочинци су га убили ту поред пута. Био је млад. Стегла ме нека бол у 
грудима. Како ће његови родитељи поднети што га више нема међу 
живима2 Морамо даље. На полицијском пункту код Коморана 
обавештавамо их да им је колега убијен. Није добро почело. 

Код Лапушника уочавамо авионе, машу нам борци који су поред 
пута маскирани у шумици да се склонимо док не одлете. Заклањамо 
„пајеро" под велико дрво. Питам борце како се држе. „Добро“, кажу. 
„Стално нас ови одозго траже али никако да нас нађу". Видим добро 
маскиране тенкове. „Само не покрећите технику кад лете", кажем им. 
Идемо даље, крећемо на пут за Малишево и Ораховац. Баш на скретању 
авиони су погодили један камион и БРДМ. Када се војна колона 
пребацивала на други положај, један камион се покварио. Налетели су А-10 
и лако га погодили. Из колоне, која је већ отишла, вратила се посада БРДМ- 
а да види шта је с камионом. Били су на отвореном, сувише лака мета за А- 
10. Погођени су термовизијском ракетом право у мотор. Посада је страдала. 
Изузетно тешко подносим погибије војника и полицајаца. Сваки изгубљени 

живот откида и део мене и оставља дубоке ране. Тај осећај беспомоћности, 
немогућности да их спасем ужасно ме разједао изнутра и стварао психичку 
бол од које сам мислио да ћу полудети. 

Пролазимо село Трпеза. Са сваким пређеним километром ризик је 
све већи а могућност сусрета с усамљеним терористима вероватнија. Али, 
највећа опасност прети од мина. Рупе пуне воде на путу, или напуњене 
земљом, или трава на путу могу да значе да су терористи преко ноћи ту 
поставили мине. Доста нам је људи тако изгинуло. Терористи преко ноћи из 
шуме дођу до пута, поставе мине и повуку се у шуму. Обилазимо рупе, 
грање, гомиле ситних каменчића. Све је то ризично јер морамо да се 
крећемо веома брзо по кривудавом путу. Само брзина може да нам пружи 
шансу да преживимо заседу. „Пајеро" се често опасно нагиње. Стално смо 
на граници да се окренемо. Не успевамо да обиђемо све рупе. Ледена 
хладноћа ме обузме када год пређемо преко неке рупе. Та неизвесност и 
стално ишчекивање експлозије и смрти исцрпљује и разара. Стално ми у 
глави промичу слике осакаћених и настрадалих бораца који су налетели на 
мине, откинуте ноге, крв, поломљене кости, преполовљена тела. Мине су 
смртна опасност и невидљиви непријатељ. 

Улазимо у Малишево. Зграда МУП-а је сва изрешетана од силних 
напада терориста. Џакови с песком на поломљеним прозорима, бункери од 
џакова на крову. Јављамо се полицајцима и настављамо. Опет почиње киша. 
Пут је блатњав па нам је шофершајбна веома замашћена и прљава. Код 
скретања за Драгобиље срећемо „Легију". Поздрављамо се. Зове нас на 
кафу. Тај искусан, луцидан борац и командир показује ми заплењену 
документацију терориста, наоружање, униформе. „Легија“ и његови борци 
су имали бројне окршаје прса у прса са терористима, увек су побеђивали. 
Идемо у село. Макадамски пут води до потока који Драгобиље дели на два 
дела. Прелазимо мост. Кроз велику, преко три метра високу, дрвену капију 
на којој је знак ОСК улазимо у велико двориште. У неколико кућа била је 
смештена специјална терористичка јединица. Терориста нема, остали су 
само трагови - фотографије, униформе, документација, муниција, карте. 
Хоћу у пентру села да направим најаву и покажем да у Драгобиљу нема 
терориста. Полицајци нас опомињу да из околне шуме дејствује 
терористички снајпериста, да сачекамо док га неутралишу. Немамо времена 
за чекање. Окрећем леђа према шуми. Тома је испред мене. Узимам 
микрофон, камера је укључена. Сами смо на отвореном. Ако нас уочи, 
снајпериста неће имати тежак посао. Почињем најаву: „Боравак екипе РТС- 
а у најјачем терористичком упоришту у Драгобиљу, показује да...", а све 
време док изговарам најаву у микрофон очекујем да чујем добро познати 
звиждук и да онда Шеј буде победник. Само да буде прецизан, да се не 
мучим ако ме погоди - пролази ми кроз главу. Завршавамо најаву и 
склањамо се са чистине. Одлазимо у кућу у којој је Холбрук разговарао са 
терористичким вођама. Нема их више ту, разбежали су се, растурили као и 
њихова и Шејова „ОВК“. 

Већина кућа у селу је претворена у праве тврђаве. Бункери, ровови, 
заклони су око кућа опасаних високим зидовима. У околној шумици, у 

облику концентричних кругова, утврђене линије које се не виде све док се 
не уђе у шумицу. Терористи су очекивали војску и полицију из тог правца и 
добро га утврдили. Али, наши борци су дошли из правца одакле терористи 
то нису очекивали због тешко проходног терена. Најбољи доказ да у том 
крају нема већих терористичких група је да сами прођемо путем Малишево 
- Ораховац и да код Зрза изађемо на пут Призрен - Ђаковица. Ако усамљени 
џип, без полицијске и војне пратње, терористи не сачекају на оштрим 
узастопним кривинама у густом растињу идеалном за заседе, онда је то 
поуздан доказ да је територија под контролом наших снага одбране. И 
овога пута подмећемо се као живи мамац да би себи и Џејмију Шеју 
доказали да су терористи разбијени. И нисмо се плашили. Горели смо од 
жеље да демантујемо портпарола НАТО-а, били смо опседнути њиме исто 
као што је и он тих дана, сигуран сам, био опседнут нама и сликом коју смо 
слали у свет а која га је недвосмислено раскринкавала у његовим лажима. 
Био је то посао за који је вредело ДИ живот. Такви смо ми Срби. 

Прошли смо путем до Ораховца без проблема, ако се не рачуна 
неколико налета авиона када смо морали, што брже можемо, да истрчимо из 
џипа, бацимо се у блато поред пута, откочимо пушке да имамо чиме да се 
бранимо ако наиђу терористи. Све се то наравно, после у прилогу када га 
монтирамо, не види. Када сам се вратио с Космета неки су ме људи 
сумњичаво питали да ли смо се заиста кретали, сами без обезбеђења. Није 
им било јасно да тих ратних дана нико није имао времена да обезбеђује мене 
и Тому, нити би то обезбеђење могло да прати наш темпо рада. Не да смо се 
сами кретали и сами себе обезбеђивали, већ су нас често на контролним 
пунктовима сачекивали цивили са аутомобилима који се нису усуђивали да 
се сами крећу Косметом, већ су с нама, који смо знали све путеве, миниране 
и опасне деонице, порушене мостове, заобилазнице, положаје терориста, 
минска поља, желели да дођу до својих одредишта. И водили смо их с нама. 
И возили смо војнике и полицајце који су се враћали из болнице или 
одсуства и ишли у јединице, и били водичи јединицама које су први пут 
долазиле на Космет, и носили писма и пакете за наше граничаре и много 
тога. И све што смо снимили било је на граници невероватног. Тамо где смо 
Тома и ја били само луди новинари могу да оду, или лудо храбри, који 
отаџбину воле изнад живота. Све то најбоље знају сви они наши Бари 
полицајци, официри, генерали с којима смо били свуда по Космету. И од 
којих никада нисам тражио да нам дају обезбеђење. И они борци на првим 
линијама, који су од нас тражили аутограме, док су у току били напади 
терориста и НАТО авијације, док су око нас звиждали куршуми и падале 
бомбе, не обраћајући пажњу на то, као да је све то негде далеко од нас у 
неком филму. С осмехом сам писао стојећи усправно док смрт облеће око 
мене: 

Драгану, или Зорану, или Милану... за сећање на славне ратне дане. 


С поштовањем, 
М. Дрецун 
За Србију! 

И сви они су редовно понављали: „Откуд ви овде"7 А неки, који су 
из својих удобних фотеља само у нашим прилозима гледали рат, 
захваљујући томе што смо ја и Тома бесомучно нудили животе смрти, 
причали су да је то само монтажа, да нисмо ни били на Космету. То ме је 
дубоко вређало јер смо надљудске напоре улагали да забележимо што више 
догађаја у време агресије, да свуда стигнемо, јер смо најмање ценили оно 
што нам је свима најдрагоценије - властите животе, јер смо били и гладни и 
жедни и мокри и неиспавани, јер смо били прави професионалци који су на 
лажи одговарали само истином, јер смо победили и НАТО пропаганду, 
измакли терористима и бомбама, јер смо победили смрт, али злобу, пакост, 
љубомору и ниске страсти појединаца који су остали у својим кућама и 
подрумима уместо да узму пушке у руке и дођу на Космет, и који нису 
могли да нам опросте толику љубав и жртвовање за слободу отаџбине, 
толику преданост свом народу, толику професионалност, нисмо победили. 
Али то су само појединачни случајеви. Они од мене и Томе могу само да 
науче како се бори за отаџбину и како раде врхунски професионалци онда 
када је најтеже. А прави суд о томе шта смо нас двојица урадили могу да 
дају наши ратни другови и историја. Наш рад могу веродостојно да оцењују 
најпре они који знају какав је ратни пакао био на Космету кроз који смо сви 
заједно прошли, они који су нам у испољеној храбрости били узор, а не 
ситне и пакосне душе, шичарџије, критичари који су паметни и који глуме 
генерале када прођу битке у којима нису учествовали, већ су се скривали 
док су други били у биткама и гинули. Оним што смо ја и Тома урадили 
бележећи рат, страдања, изузетан хероизам нашег народа, бораца и 
полицајаца у одбрани земље на Космету, наш народ се може поносити. Ту 
није било лажи ни обмане. Они појединци који тако говоре о мени и Томи 
заправо не могу да поднесу истину о херојском отпору и непобедивости 
нашег народа, његове војске и полиције. Таквима је место на ђубришту 
историје јер нису дорасли значају времена у коме се одиграла једна од 
најславнијих битака за слободу нашег народа. Али, нека се они стиде таквих 
лажи и нека то иде на њихову савест. Ако је уопште имају. 

Из Ораховца смо сишли на Зрзе, па у Призрен, где смо преноћили 
код нашег ратног друга пуковника Боже Делића. Бригада којом је тако 
успешно командовао водила је 1998/99. године свакодневно тешке битке с 
терористима, НАТО авијацијом, бранила границу. Завршни ударац Шеју 
хтео сам да задам управо у околини Призрена и на Дуљу. Пробудило нас је 
дејство авијације која је овога пута свој смртоносни товар изручила 
неуобичајено рано. Пре поласка размотрио сам ситуацију у том подручју и 
обавестио Божу о плану који имам за тај дан. Дао ми је неопходну 
информацију и упутства, посебно ме упозоривши да будем опрезан на 
деоници пута Сува Река - Штимље, на превоју Дуље јер ту има остатака 
терористичких банди које бесомучно пуцају на све што се креће. 
Поздрављамо се. Тома је већ у „пајеру“. Уским, кривудавим уличицама 
пробијамо се кроз јутарњу хладноћу. Прелазимо мост и излазимо на пут за 
Суву Реку. Опет, по ко зна који пут, туку Делићеву касарну у којој нема 

никога. Жао ми је те заиста лепе касарне, уређеног круга, зеленила. Када год 
"сам био у том крају свих ових једанаест година, како професионално пратим 
догађаје на Космету, радо сам свраћао у ту касарну. 

У Сувој Реци навраћамо код командира полицијског одреда. Дају 
нам заплењену документацију терористичке бригаде чији је штаб био у 
Будакову. Поред спискова терориста, планова за терористичке акције, 
наређења са знаком ОСК има доста фотографија. Снимамо тај материјал 
који ће недвосмислено показати да је терористичка бригада у том крају 
разбијена. Настављамо сеоским путем пењући се према Будакову где су 
биле жестоке битке с терористима. Споро се крећемо, јер је пут кривудав и 
препун рупа. Мада је облачно одлично видимо Суву Реку и околину. 

Стајемо на улазу у село где почиње успон. Пуг је миниран. 
Полицајци су извадили неколико противтенковских мина. Лево су куће 
опасане рововима а десно је брдашце на коме је једна кућа. Ровови с десне 
стране су дубоки и прилично широки а протежу се паралелно с делом пута 
који је миниран па скрећу улево, испод куће косом са које се контролише 
чистина испод које је пут који води у село. Испред куће су и два добро 
укопана бункера. У подруму куће има муниције, чизама, душека. У центру 
села је школа у којој је била терористичка касарна. Унутра су метални 
кревети, пећи на дрва, столови. Већина кућа у Будакову али и суседним 
селима Горњој и Доњој Крушици, Папазу, Мовљану биле су претворене у 
терористичке базе, Терористи су, због тешко приступачног терена у овом 
крају, одакле се због велике разлике у надморској висини лако уочавају 
покрети и контролише предео од Суве Реке према Будакову, били убеђени 
да им ту снаге безбедности не могу ништа. Тим више што су се изузетно 
добро утврдили и минирали прилазне путеве. Леђа им је чувала тешко 
приступачна Језерска планина. Али као и по целом Космету погрешно су 
проценили војску и полицију. Наши броци су, упркос тешко проходном 
терену, минираним путевима, укопаним терористима, који су пружали 
жесток отпор користећи минобацаче и бестрзајне топове уз садејство 
НАТО авијације, успели да разбију терористичку бригаду и нанесу јој тешке 
губитке. Преостали терористи разбијени на групице или појединачно 
разбежали су се у шуме Језерске планине. Полицајци које смо срели у селу 
одвели су нас до куће у којој је био штаб терористичке бригаде. 

Дугачка правоугаона кућа је на брдашцету са кога се пружа изузетан 
поглед према Сувој Реци. Око куће су ровови, заклони и бункери. Двориште 
је ограђено високим каменим зидом. У приземљу има резерви хране, џакова 
брашна с ознаком Џ5А, металних кутија с уљем, с истом ознаком, 
кромпира, пасуља, пиринча, тестенина. Има и доста лекова претежно 
швајцарских и немачких. На прозорима су џакови с песком. На спрату соба 
команданта. У осталим собама има доста кревета и душека. Налазимо и 
топографске карте. Уобичајена је и сателитска антена. Недалеко од штаба, у 
јарузи су два укопана метална резервоара за бензин. На једној фотографији, 
која је пронађена у штабу, виде се и муџахедини са дугим брадама. 
полицајце да ли је било плаћеника у селу. Кажу ми да их је било доста и да 

им је логор био изнад села у шуми. То је заправо један од врхова Језерске 
планине. На том делу пута је изузетно велики успон, кривине су оштре, 
околне куће опасане и за Космет неуобичајено високим зидовима. На свакој 
кривини су велики бункери од камена. Добро су се утврдили. Путем није 
могло да се пробије ниједно возило док су терористи били у бункерима. 
Све је морала да заврши наша пешадија - метар по метар. Пролазимо 
последње две упадљиво велике куће. Улазимо у шуму и пењемо се узбрдо. 

Да је Језерска планина и те како сурова одмах смо се уверили. 
Почињао је да дува хладан ветар, магла се зачас спустила а с њом су дошли 
и добро ми познати појединачни звиждуци кинеске муниције што је 
говорило да су ту око нас, у шуми, разбијени терористи. Наилазимо на 
полицајце који су борећи се готово прса у прса разбили окореле терористе и 
плаћенике. У густој буковој шуми је јединствен логор у коме је била 
специјална терористичка јединица састављена од страних плаћеника и 
инструктора. Цео врх на коме је логор окружен је дубоким рововима. који 
кривудају. Ровови, ојачани заклонима за стрелце повезују бункере који су 
покривени деблима и дебелим наслагама земље. У том прстену од ровова и 
бункера, у којима има кутија за муницију, муниције за стрељачко оружје и 
„бровинге", доста пластичних шприцева, има неколико великих 
импровизованих шатора. Костур шатора је направљен од дебелих грана 
преко којих је постављен најлон, па шаторска крила а преко њих дебео слој 
грања и лишћа. Унутра су душеци и ћебад. Судећи по шаторима и 
душецима у логору је било око тридесет плаћеника и инструктора који су 
обучавали терористе у том крају и изводили специјалне акције. Између 
шатора су дрвени столови. На једном дрвету виси сат постављен на дрвену 
подлогу на коме је терориста написао нешто на немачком. У једном шатору 
је зелена трака са натписом на арапском. 

Магла је постала толико густа да више не можемо да снимамо. 
Полицајци нам саветују да кренемо јер ће ускоро мрак а групица терориста 
још има по шумама. Поздрављамо се уз уобичајену поруку: „Чувајте се", 
мада је тих ратних дана било ђаволски тешко сачувати се од авио-бомби, 
мина, куршума, терориста. Враћамо се у Суву Реку. Сумрак је, договарамо 
се да ли да се вратимо у Призрен па сутрадан наставимо у Приштину. 
Велики је ризик проћи Дуље и по дану а камоли ноћу, јер су у околним 
шумама најекстремнији терористи и плаћеници који вребају усамљена 
возила и на кривинама, где се крећу полако, отварају ватру из шуме и беже. 

Полицајци нам саветују да преспавамо код њих. Смрти се ни ја ни 
Тома нисмо плашили. Док је она бежала од нас јурили смо за њом 
изазивајући је да се суочимо. Када је била веома близу и просто кидисала на 
мене стајао сам усправно и застрашујуће миран као да немам један живот 
већ хиљаду. Ниједном јој нисам окренуо леђа, ниједном нисам побегао. 
Живот или смрт. Желео сам да живим а смрт стално призивао, и ка; . нисам 
морао. Тако је било и сада. Нисам могас да сачекам сутрашњи дан да 
натрљам нос Џејмију Шеју. 

„Пајеро" креће. Узимам пушку, стављам метак у цев, наслањам је на 
отворени прозор. Отварам фијоку у којој су бомбе, стављам метак и у цев 
пиштоља. То је последњи метак намењен мени ако не буде излаза. Томина 
пушка је између мог и његовог седишта, поред ручне кочнице, а колт у 
прегради његових врата. Опет идемо у неизвесност сами, али смо искусни. 
Знамо све трикове терориста, опасна места, где су наши борци. Пролазимо 
село Дуље. Пут је, због кишице која ромиња и нанетог блата, веома клизав 
па нас додатно успорава. Почиње најопаснија деоница, велики успон и 
неколико оштрих кривина. Нагло успоравамо да бисмо савладали кривине. 
У том тренутку смо најлакша мета. Грчевито стежем пушку. Ћутимо и 
ишчекујемо, чује се само звук мотора. Гледам у густо растиње десно од 
пута. Сваки део тела нам је претворен у струне, које су толико напете да 
једноставно почиње све да нас боли. Осећам невероватан притисак у очима 
док излазимо из последње кривине. Пред нама је равна деоница, десно је 
шума а лево чистина па шума из које терористи често отварају ватру. Терен 
је идеалан за заседе. Тома убрзава али тог тренутка точкови проклизавају и 
опасно заносе џип, лево, па десно па опет лево. Наишли смо на блато. Тада 
чујемо два краћа рафала. „Ту су - брже" , кажем. Тома додаје гас. Левом 
руком држи управљач а десном колт. Узимам бомбу, осигурач стављам у 
уста. Почиње пуцњава. Не знамо да ли пуцају на нас, већ је мрак. Чују се 
авиони који стално туку Дуље где се налазе наше јединице. Морамо да 
угасимо светла, ништа се не види, само контуре пута. 

Пуном брзином пролазимо превој Дуље и спуштамо се ка Штимљу. . 
Док пролазимо кроз Црнољево чујемо детонације иза нас. Опет туку Дуље, 
али јединице су добро маскиране па неуспевају да их нађу. Штимље је у 
мраку, све је сабласно пусто. Нигде никог сем нас двојице и „пајера". 
Прошли смо и овог пута. Приштина је у мраку, чује се звук авиона, 
детонације, дејство наше противваздушне одбране, види се тзв. змија од 
осветљавајуће муниције којом наши момци туку авионе агресора. Одлазимо 
у телевизију и монтирамо материјал у просторији с угашеним светлима. 
Прилог је готов, остављамо касету да је колеге проследе у Београд. 5о 

Била је то заиста блистава и величанствена победа. Џејми Шеј је 
раскринкан и понижен. Нема његових 15.000 терориста на Космету. После 
тих прилога који су обишли свет, Шеј ниједном више није споменуо да на 
Космету има значајнијих терористичких снага. Истина коју смо забележили 
на траци била је јача од лажи моћне пропагандне машинерије НАТО. Били 
смо задовољни обављеним послом, заборавили смо напоре, ризик, глад, 
хладноћу. Највише ме радовала реакција наших грађана којима је овим 
прилозима морал био подигнут и који су могли да виде како су се наши 
борци жестоко тукли за Србију и побеђивали. Победе у рату значе живот. 
Порази слабе морал. Наши борци су победили терористе, а ја и Тома 
пропаганду НАТО, на чијем је челу био први лажов 20. века, Џејми Шеј. 
„Средили смо га", рекао сам Томи на крају. Тако ратују Срби и на бојном и 
на медијском пољу. 

Када сам се крајем априла, после вишедневног боравка на 
подручју карауле Кошаре, исцрпљен вратио у Приштину отишао сам 
до Команде корпуса. Тамо су ми дали гомилу писама грађана из целе 
Србије који су ми пружали подршку и храбрили ме да издржим. У 
једном писму била је и ова песма коју ми је послао Јовица Влаховић. 
Ти стихови писани душом и срцем били су ми до краја рата велика 
подршка и надахнуће да истрајем у разобличавању пропаганде 
агресора и јавност упознам са хероизмом наше војске и полиције у 
тешким и крвавим биткама вођеним те 1999. године на Космету. 


удружење. 
"ПРАВОСЛАВНА СЛОГА" 


КОСОВСКИ ВИТЕЗ 
Миаобан дрепун 
1999. 


Земља ова ручних витезова. 
двију пена 
Јовица Влаховић - УВЕК ИСТИ да витеза ерљтм с Косова. 

ОСЛОБАЂАЊЕ ОРАХОВЦА 


Задајући завршни ударац Џејмију Шеју, који је тврдио да на 
Космету има око 13.000 терориста који воде жестоке борбе са нашим 
снагама, био сам у Драгобиљу. Након обављеног снимања кренули смо 
преко Ораховца у Призрен код пуковника Делића да с његовим 
противавионцима одемо на Шару на ноћно дежурство. Оно што ме на том 
путу изненадило то је да смо се навикли на налете авиона као уобичајену 
свакодневицу и да смо постали неопрезни. Без обзира што су изнад летели 
А-10 нисмо много обраћали пажњу на њих. Што од умора који нас је 
сустигао, што од сталне опасности, што од добро нам знаног српског ината 
а највише од мисли које су нам лутале до најдражих - до деце која су била 
далеко од нас. Томина породица је била у Београду, моја у Сурдулици коју 
су злочинци немилосрдно бомбардовали у два наврата. Док ми кроз главу 
пролазе ликови Дејана и Милице, питам се шта ли сада раде, да ли ћу 
поново моћи да их загрлим, да видим њихове осмехе, осетим топле додире, 
да ли ћемо, када се рат заврши и отаџбину одбранимо, бити сви на окупу 
или ће се судбина горко поиграти. Та ме помисао ужасно узнемиравала. Ја. 
ћу гинути за њих. Ја сам свој живот понудио за животе моје деце. И 
несебично сам се нудио смрти а сву љубав слао њима. Од свега, као и свима 
који су били на Космету, најтежи су ми били стрепња и неизвесност, 
забринутост за судбину породице. Када сам ноћу дежурао на брдима с 
нашим ракеташима, док су авиони из Македоније и Албаније прелетали 
Космет и одлазили да руже и руше Србију био сам несрећан и узнемирен, 
мислио сам „туците овде, нас, само не дирајте Србију и нашу децу". Када су 
дејствовали по нама био сам чудно миран. Када су ишли на Србију желео 
сам да се зауставе. И борци су често, иако су авиони били високо, отварали 
ватру, да им скрену пажњу и спрече да оду у Србију. Рушили су нам 
мостове, фабрике, куће, болнице, убијали нам децу, жене, старце, болеснике, 
већ у црно завијене избеглице - несрећнике наше српске. 

Улазимо у Ораховац. Кроз главу ми, и мимо моје воље, пролазе 
слике из 1998, године када су га терористи заузели. Био је то једини град на 
Космету који су терористи извесно време држали. Око 400 терориста, 16. 
јула 1998. године, запосело је Ораховац и околину и блокирало 150 
полицајаца у хотелу и станици милиције. Одмах су одвели неке грађане, 
српске националности. Део тих киднапованих Срба, укључујући жене и 
децу, зверски су мучили, силовали, масакрирали и побили у селу Клечка а 
потом спалили. Након овладавања Ораховцем терористи су прекопали град 
и све саобраћајнице, поставили минска поља, минирали мостове, на 
улицама поставили камионе с песком и минирали их, посејали „паштете" 

'ротивпешадијске мине/ око барикада и максимално се утврдили у кућама, 
поред и испод високих и дебелих бетонских ограда око кућа. 


тАНсуУаС 


] 1 


Требало је брзо реаговати да терористи не би масакрирали српски 
живаљ у Ораховцу и да би се деблокирали полицајци. Заједничка акција 


војске и полиције на деблокади Ораховца почела је 18. јула пре подне. Прву 

одбрану Ораховца терористи су поставили на улазу у село Бела Црква у две 
линије. На уласку у село из правца Зрза, у средишњем делу, изградили су 
јаку препреку на комуникацији. На узвишењу које се налази у северном 
делу села урађени су бункери и саобраћајнице из којих је шездесетак 
терориста пружало најјачи отпор. Акција војске, полиције, ПЈП, САЈ креће 
преко косе Бриње с леве стране пута и поља које се налази с десне стране 
пута. Део наших снага је преко Бриње направио обухват и пришао на 200 м 
терористима. Почињу директне пешадијске борбе. Припадници САЈ 
прилазе на око 400 м од села. На уласку у село је прва барикада од дрљача 
окренутих наопако, са шиљцима навише, повезаних сајлама. Интензивне 
борбе се воде од 16 часова и 10 минута до 17,00 часова. Тада долази до 
прекида дејстава уз повремено пушкарање. 

Око 18 часова и 30 минута креће група са тенком, „прагом" и БОВ- 
ом који међусобно увезују ватру. Иза тенка и „праге" иду командант 
призренске бригаде пуковник Делић, потпуковник Коњиковац, мајор Зоран 
Ђокић и два војна полицајца. Друге пешадије није било. У овој бригади је 
постало правило да командант и највиши официри увек иду први у борбу. 
Група се приближава првој барикади. Терористи дејствују из заклона и са 
прозора утврђених кућа. Наши борци непрестано дејствују из митраљеза. 
Тенк са два пројектила гађа утврђену линију а „прага" заклоне и прозоре 
одакле терористи дејствују. Прилазе на 50 м од прве барикаде. Тада се 
дешава оно што се може видети само у Војсци Југославије, Под кишом 
куршума, командант бригаде пуковник Делић, потпуковник Коњиковац и 
мајор Ђокић, као највиши официри бригаде, излазе испред тенка, вуку сајлу 
која је на тенку и њоме везују дрљаче. Тенк вуче дрљаче и склања их. 
Остале дрљаче три официра склањају рукама. Колона пролази. Наилазе на 
следећу барикаду од џакова с песком. Терористи не престају с ватром. Тенк 
у покрету гађа и руши барикаду. Група упада у центар села. Терористи из 
горњих ровова беже кроз винограде према Доњим Поточанима. Тада одозго 
крећу полицајци. Део припадника ПЈП улази у село и пење са на источну 
косу Пеха. Терористи гађају војску и полицију снајперима, ручним 
бацачима, минобацачима али не могу да их зауставе. Наше снаге овладавају 
центром села, Воде се борбе по утврђеним кућама. Припадници ПЈП у 
групама упадају у куће у којима су терористи. У најбоље утврђеној кући 
хватају команданта одбране Беле Цркве, терористичког поручника родом из 
села Дреновац. 

Пуковник Делић са својом групом, у којој су три тенка и три 
„праге", наставља главним путем према Ораховцу. Групу не прати 
пешадија, три официра су заправо цела пешадија. Током покрета из 
митраљеза се прострељују подручја где се претпоставља да има терориста. 
Без борбе долазе на око километар од Ораховца, до села Брњаче. У подруму 
вина „Орвин" налазе Србина - чувара који се био увукао у пропуст испод 
пута и сакрио од терориста. Другог чувара су терористи ухватили. Око 20,00 
часова група се зауставља на достигнутој линији и чека јединицу ПЈП. 

Сутрадан се група ојачава војном полицијом, пешадијом и 
минобацачким водом 120 мм, укупно 210 бораца. Минобацачи и снаге за 

дејство се распоређују. Акција почиње око 10 часова и 30 минута. Све 
расположиве снаге и наоружање терористи су концентрисали око Ораховца 
да одбране једини градић који су држали пар дана. Укупно је око 500 
терориста са минобацачима 60 и 82 мм, митраљезима 12,7 мм, базукама, 
ручним ракетним бацачима за противоклопну борбу, бестрзајним топовима, 
новим снајперима „сигсауер“, противтенковским минама постављеним око 
моста на уласку у Ораховац где су биле четири врсте барикада. Једне 
барикаде су биле од увезаних дрљача, друге од бетонских блокова и џакова 
које не може ни тенк да пробије, треће од камионских шасија везаних 
сајлама за мост, четврте од тешких камиона кипера напуњених песком и 
попреко постављених. Линије одбране терористи су утврдили уз косе тако 
да онај ко иде у захвату пута уђе у ватрени џак. Теоријски, терористи су 
били постављени и утврђени тако да је Ораховац био неосвојив. Али, као и 
много пута пре, припадници војске и полиције су у пракси демантовали 
теорију, знањем, вештином, оспособљеношћу, храброшћу и жртвовањем. 
Срце српско је било велико на светој српској земљи. Другачије се и није 
могло на Космету где су кости нашег часног цара Лазара и његових јунака, 

Прву барикаду терористи бочно бране из бункера од бетонских 
блокова, не очекујући још један сулуди потез наших бораца. Капетан Саша 
Петровић се са два војника пресвлачи у цивилно одело и улази у Ораховац, 
легло терориста, да извиди ситуацију. Рећи да је то било храбро исувише је 
благо. Ден и десном косом иду припадници ПЈП а војска асфалтним 
путем. Терористи са висова унакрсном ватром туку војску у захвату пута. 
Шест пута гађају ручним ракетним бацачима али ракете падају на метар од 
тенка. Борци остављају један тенк на путу и крећу кроз кукурузе, залазе 
бочно терористима и отварају ватру из тенка, „праге" и минобацача по 
терористима на првој коси. Група за интервенцију, са тридесетак људи, 
долази на стотинак метара од прве барикаде и огромних утврђења. Воде се 
тешке пешадијске борбе. Војници су у стрељачком строју лево и десно од 
тенка. Дејствује „прага“. Одједном из околне шумице почиње јака паљба. 
Изнад пута, поред прве барикаде, са педесет до седамдесет метара, 
терористи гађају са пет кумулативних мина из два ручна ракетна бацача. 
Једна мина скида блатобран са гусенице тенка, друга жицу са далековода 
изнад главе капетана Бобана Димитријевића. Жица под напоном на срећу 
пада поред тенка, скаче и варничи али не додирује тенк. Ниједна мина није 
експлодирала јер терориста у журби није извукао осигураче. Тенк 
прецизном ватром уништава прве барикаде. Иза моста терористи су 
ископали два рова, један који води у брдо а други у град. Пуковник Делић и 
потпуковник Коњиковац крећу са пешадијом да рашчисте мост и 
разминирају га. За то време „прага" и тенк уништавају бункер поред моста у 
коме гину двојица терориста од којих је један бивши официр ЈНА. У том 
бункеру је остало шест снајпера „сигсауер". Јединица прелази мост и улази 
у Ораховац. Део иде према центру а део према бензинској пумпи и 
Малишеву. : | 

Воде се битке на блиском одстојању. Терористи су у једној а наши 
борци у другој кући 10-15 м удаљени. Након преласка војске преко моста 

терористи са прве линије беже на следећу косу. Борци проналазе десетак 
џипова и возила са талбицама ОСК. Део полиције улази у Ораховац а војска 
иде да пресече пут Ораховац - Малишево. Тенк са ралицом чисти барикаде а 
борци ручно. Војска пролази барикаде и прве куће и излази на брег. 
Терористи отварају ватру покушавајући да побегну низ поток, међутим, 
полицајци с другог брда и војска их прецизном ватром ликвидирају. 

На путу према Малишеву, на 200 м од бензинске пумпе код 
раскрснице, пуковник Делић са борцима наилази на препреке - прекопан 
пут у ширини од 2 и дубини 3 м повезан саобраћајницама лево и десно у 
којима је један бестрзајни топ припремљен за дејство. Са тих положаја 
терористи жестоко дејствују тридесетак минута. Стиже генерал Лазаревић, 
тада пуковник и начелник Штаба Приштинског корпуса да обиђе јединицу 
и види како напредује акција. Генерал Лазаревић је, и као начелник Штаба и 
као командант легендарног Приштинског корпуса којим ће се генерације 
поносити, славити га и опевати као непобедиву формацију, увек био на 
терену са својим официрима и борцима у тешким биткама које су водили. 
Не само да је био мозак операције за одбрану Космета, већ је на терену 
пратио њихову реализацију и безброј пута био на нишану терориста и 
изложен НАТО бомбама. Генерал Лазаревић, иако командант Приштинског 
корпуса, није никако био штабски официр. Најмање је био у Команди 
корпуса а највећи део времена је проводио на првим линијама. Лазаревић, 
старешине и војници с којима разговара стоје поред „праге". До њега је 
десетар из минобацачког вода Александар Живојиновић. Док разговарају 
снајперски хитац погађа десетара у бутину. 

Јединица наставља, дејствују тенк и „прага“. Из „праге" убијају 
тројицу терориста. Иза возила иде пешадија која долази на десетак метара 
испред прокопа. Делић и Коњиковац са борцима излазе испред тенкова. Око 
њих прашти, лете куршуми, али не погађају храбре момке. Ускачу у прокоп, 
шире се по рововима лево и десно, држе положај 20 минута. Тада долази 
инжињеријска машина и затрпава прокоп да би тенк могао да прође. 
Терористи из задњих кућа покушавају да побегну белим комбијем са 
таблицама ОСК. Борци их ликвидирају. Један од терориста је у руци држао 
бомбу са извученим осигурачем «коју је спрем“о да баци. У једној тући, у 
којој је био смештен вод терориста, борци налазе тридесет војничких ранаца 
и документа тридесетак киднапованих Срба из Оптеруше и Ораховца. 

Код једног заклона на путу од шљунка лежи мртав терориста. 
Десетак наших бораца се групише око њега. Не виде терористу који је 
скривен иза њих у заклону. Водник прве класе Дејан Илић, који с једним 
војником долази том терористи иза леђа, види да се спрема да баци бомбу 
на групу наших бораца међу којима је и пуковник Делић. Дејан не сме да 
пуца у терористу да не би погодио своје другове. Да би терористи скренуо 
пажњу и спречио га да баци бомбу виче: „Стој"! Терориста се окреће и баца 
бомбу на Илића и војника поред њега, која пада у траву између њих двојице. 
Секунде их деле од смрти. Почиње борба за живот. Илић трчи 10-15 корака 
бочно и заклања се а војник трчи право. Бомба експлодира и рањава 

војника. Терориста баца и другу бомбу али није извукао осигурач. Илић је 
присебан, хитро реагује и из аутоматске пушке убија терористу. 

Тенк капетана Бобана Димитријевића лично су обезбеђивали 
пуковник Делић с леве и потпуковник Коњиковац с десне стране. Други 
тенк у тој групи обезбеђивао је водник Велибор Бошевски. У наставку 
акције систематски су претраживане кућа по кућа у којима су били утврђени 
терористи. Док је капетан Димитријевић са тенком прелазио преко 
прекопаног пута испод тенка, у рову, била су тројица терориста. Пуковник 
Делић их је уочио и са још једним војником ликвидирао пре него што су 
стигли да дејствују по тенку. Јак отпор терористи су пружили на изласку из 
Ораховца где су неутралисана њихова два јака бункера. 

На бензинској пумпи, док договарају даљу акцију, пуковник Делић, 
потпуковник _ Коњиковац, капетани _ Микичевић, Димитријевић и 
Драгичевић чују неке звуке у подруму. Димитријевић и Драгичевић опрезно 
силазе у подрум. Унутра су четворица терориста који отварају ватру на њих. 
Тада капетани бацају две бомбе и ликвидирају их. У међувремену 
припадници полиције и ПЈП улазе у центар града. Терористи беже према 
Дреновцу и према Малишеву, а део их остаје на Вран стени и Великој 
красти одакле митраљезима дејствују по раскрсници за Малишево. 

Ораховац је деблокиран изузетно брзо и ефикасно. У акцијама 
ослабађања Ораховца живот је изгубио један полицајац. Настрадало је 
седамдесетак терориста а заробљено 25. Терористима нису помогла жестока 
утврђења и барикаде. Око 20,00 часова 19. јула, јединица пуковника 
Делића, после 14 сати непрекидних борби без воде и хране, јер због борби 
није било времена за предах, кренула је у базу у Призрен. 


Силни су ти момци из 549. бригаде из града Душана Силног! 


ПРЛЕ И МРМОТ 


Липовачке шуме су 1998. и 1999. године биле пуне терориста. 
Гледао сам их у неколико наврата док смо „Газелом“ прелетали шуму на 
путу за Ђаковицу. У селу Мирена подно Голеша уз Липовачке шуме био је 
стациониран тенковски и механизовани вод. Поручник „Прле" је, 2. маја 
1999. године, дошао да обиђе положај јединице. Ишао је путничким аутом 
путем од села Магура. Пут који иде уз саму шуму осматрали су терористи. 
У повратку „Прле“ вози потпоручника, поручника и заставника. Иду да 
обиђу јединицу у Магури. Десно од пута је шума, а лево према Голешу 
чистина. 

Излазе из села Мирена, прелазе 200 м узбрдо и залазе у мали кланац. 
На изласку из кланца, с десне стране у шуми, чека их гетнаестак терориста 
у заседи. Старешине прилазе терористима на само пет метара. Тада почиње 


267 


Миловап Дрецун Други косовски бој 


пајвба, прво из аутоматских пушака. Иза себе чују и експлозију ракете из 
ручног ракетног бацача. Убрзавају возило им крећу се брзином од око 100 
км/час. Тада „Прлета" погађа метак који му пролази кроз леву плећку и 
завршава у образу. Иако рањен наставља да вози. Виде терористу који стоји 
испред њих на десетак метара и нишани их ручним ракетним бацачем. Ауто 
је лака мета па је терориста сигуран да ће га погодити. Поручник „Прле" је у 
тренутку када је терориста испалио ракету цимнуо „голф“ улево, довољно 
да их смрт коју је носила ракета промаши. Остали терористи жестоко пуцају 
по њима. Али „голф" се не зауставља. Колеге кажу „Прлету" да вози полако 
јер је испод њих провалија. Прелазе још педесетак метара након чега 
престаје паљба. Рањени „Прле" и даље вози. Да је стао то би било кобно. 
После 350 м долазе до наших бораца, излазе из изрешетаног „голфа" и 
гледају се да нису погођени. Сви су читави сем „Прлета". Просто је 
невероватно како су успели да се извуку живи из заседе из које је петнаестак 
терориста, са пет метара удаљености, рафално пуцало на ауто. А онда их са 
десет метара гађали ручним ракетним бацачем. И нису их, сем „Прлета" 
погодили. Сви су остали живи а ауто није стао. И „Прле" је побегао од 
ракете. То се дешава само на филму али понекад и у животу. Тешко је убити 
српске официре који знају да ратују, да чувају себе и своје војнике и који се 
боре до краја. Не предају се и не полажу оружје чак и када изгледа да је све 
изгубљено. Да је то тако показао је и догађај у коме је главни актер био 
капетан „Мрмот" који је, 25. јула 1998, учествовао у акцији разбијања 
терориста у Лапушнику. 

Тог дана „Мрмот" је са својом посадом непрекидно био у тенку, од 
8,00 часова изјутра до 22,00 часа, на температури од 35 степени Ц. 
Терористи су били на брду изузетно укопани. Сутрадан је „Мрмот"' кренуо у 
7,00 часова заједно са припадницима САЈ у напад на терористе. Борце који 
иду узбрдо чистином терористи гађају снајперима и минобацачем. Око 7 
часова и 45 минута избијају на ивицу шуме на брду, одакле су терористи 
удаљени 100 м. Један БВП треба да уђе у шуму али му „Мрмот" не 
дозвољава да оде јер није безбедно. Капетан чува животе својих војника и 
максимално смањује ризик. Зато он креће са тенком Т-55. Све време на 
Космету 98/99. старешине ВЈ су биле испред својих војника, први су 
јуришали и увек командовали „За мном". Тим официрима и подофицирима 
поносе се Војска Југославије и наш народ. 

Пешадија је иза капетановог тенка на око 150 м. „Мрмот" долази до 
ровова, пролази путем између ровова и улази у шуму у којој је усамљени 
тенк и те како рањив. На путу су постављене дрљаче окренуте наопако. 
Возач пита капетана да ли да стане али му овај каже да не стаје усред шуме 
и наређује нишанџији да отвори ватру. Док прелазе преко дрљача капетан 
види пламен и жути дим у тенку. Погођени су. Детонација га избацује кроз 
отворени лук и баца на трансмисију позади. Капетан пада иза тенка који 
стаје јер је погођен с предње стране испод фара. Ракета је ударила у предњи 
резервоар, па у празну чауру коју је протерала послужиоцу кроз ноге, при 
чему му је мало огулила кожу и нагорела десну руку. Након поготка 

аутоматски се укључио противпожарни уређај који затвара довод горива, 
гаси мотор и избацује прах за гашење ватре. | 

Војници излазе из тенка. „Мрмот" им каже да се врате у тенк и 
покрену га јер терористи који се повлаче с леве и десне стране наилазе на 
њих. Међутим, возач је због велике концентрације праха у тенку почео да се 
гуши и није могао да га покрене. Терористи који беже од полицајаца 
претрчавају испред тенка. Посада залеже испод тенка и брани се 
пешадијским наоружањем. Пристиже БВП. „Мрмот" трчи двадесетак 
метара назад и каже командиру транспортера да радио-уређајем позове 
помоћ. Након двадесет минута стиже група САЈ која обезбеђује тенк. Да је 
уместо тенка погођен БВП који је требало да уђе у шуму, последице би биле 
знатно теже. Знао је то „Мрмот" изато није дозволио да транспортер уђе 
у шуму. 

Током агресије НАТО „Мрмот" је једно време био у Дреници. С 
њим је био и поручник „Тимок". У селу Седларе, од 3. априла до 31. маја, 
имали су сталне сукобе са терористима. Са положаја удаљених око 300 м 
терористи су их стално тукли снајперима 12,7 мм, митраљезима 12,7 мм и 
ручним ракетним бацачима. Због свакодневних налета НАТО авијације 
наши борци дању нису били у тенковима који су били добро маскирани 
даскама, летвама, теписима, блоковима, грањем. Тенкови су међусобно 
били удаљени 50-100 м. Људство је преко дана било у поткровљу кућа 
сакривено од авијације, али на положајима са којих су осматрали терористе. 
Ноћу су били у тенковима, на митраљезима 12,7 мм. Минобацачки вод им је 
придодат 30. маја. С минобацачима су могли да дејствују по уоченим 
ватреним тачкама терориста по којима нису могли да дејствују тенкови. 
Распоред је био такав да су наши борци у једном делу села а терористи у 
другом. 
5 Око 22,00 часа „Тимок“ је обилазио положаје где је требало да 
постави минобацаче. Договара се с војницима да у цик зоре, док нема 
авиона, уреде положај за минобацаче и дејствују. Сат после поноћи лежу да 
се одморе. Око 2,00 часа, тог 31. маја, „Тимока“ буди јака детонација. 
Спавао је на кревету поред прозора. Од детонације ролетна пада преко њега. 
Хитро устаје и чује другу детонацију. Тада у кућу улеће војник и каже; 
„Гађали су нас из авиона, стражар је рањен". „Тимок" наређује војницима да 
се склоне од технике бар 100 м и заузму положај, те да буду у приправности 
да бране тенкове. Терористи тада отварају јаку ватру по положајима 
јединице. Након петнаест минута поново се чује детонација у дворишту, 
педесетак метара даље од места где је прва бомба експлодирала. Та прва 
бомба је погодила тенк. Војнику који је био на дежурству на митраљезу 
повређене су очи. Војник Милосављевић Небојша, из Деспотовца, на једно 
око не види ништа а на друго само 20%. Друга бомба је експлодирала поред 
тенка. Од гелера је повређен један војник, погођен је лук командира, 
избушена цев топа, сви потпорни погонски точкови и лењивац с леве 
стране. 

Петнаест минута након треће експлозије пада и четврта авио-бомба. 
„Тимок" тада наређује да се тројица рањених војника транспортером 
пребаце у санитетску станицу. Након тога, са делом људства, износи опрему 
из кућа и ставља на тенкове. Спрема се, након два месеца, да крене са 
положаја на којима је био добро маскиран и на којима га авијација до те 
вечери није уочила, на нове положаје. Око 3,00 часа ујутру почиње 
извлачење тенкова, који иду један по један праћени ватром коју отварају 
терористи. Борци узвраћају само пешадијским наоружањем да их не би 
уочили савезници терориста - НАТО пилоти, И погођени тенк се сам 
извукао. Нови положаји су удаљени километар и по. Последњи се извукао 
„Мрмот" са својим тенком, при чему је морао да буде возач, јер је војник 
који је управљао тенком био контузован. Тек када су стигли на нови 
положај видели су да су делови точкова погођеног тенка успут испадали. 
Његову јединицу НАТО авијација више није пронашла. 


ПАД ХЕЛИКОПТЕРОМ СА ОСАМ МЕТАРА 


Од 1988, када сам почео да се бавим новинарством, пратио сам 
догађаје на Космету везане за покушаје паравојног организовања 
шиптарских сепаратиста, што је било неодвојиво од југословенско-албанске 
границе. Албанија је у послератном периоду охрабривала, подржавала и 
организовала шиптарске сепаратисте на Космету да се терористичким 
акцијама боре за реализацију анахроног и антицивилизацијског пројекта 
„Велике Албаније". Зато је граница са Албанијом стално била опасна и 
ризична. То је посебно дошло до изражаја у време пада комунизма у 
Албанији, када су хиљаде Албанаца, са обе стране границе, покушале да 
масовним илегалним преласцима једноставно избришу границу. У периоду 
распада албанске назови државе, то су покушавали – терористичком 
агресијом из земље орлова. 

Мој први контакт са једном од најлепших, и природно најсуровијих 
граница, био је на нашој караули Морина. Тада сам за програм 
„Актуелности“ снимао прилог о стању на граници. Отишли смо на 
осматрачницу изнад карауле. Било је рано пролеће. Лепота призора и 
свежина ваздуха подно Проклетија омамили су ме за цео живот. Када 
граница једном уђе у човека више се на заборавља. Око нас су биле зелене 
шуме и ливаде а у даљини врхови Проклетија који, прекривени дебелим 
наслагама снега, парају небо. Патрола наших граничара, на челу са 
вучјаком, иде вијугавом пинц стазом паралелно с границом. Испред је 
Албанија. Бетонски бункери посејани као печурке, висока жичана ограда 
дуж границе - то је била Албанија крајем осамдесетих година. Уживајући 
омамљен лепотом призора Проклетија, присећао сам се голготе српске 
војске која се повлачила преко Албаније у Првом светском рату. Ни слутио 

нисам каква ће терористичка неман постати „демократска“ Албанија и 
какво ће зло, десетак година касније, управо преко Проклетија стићи на 
Космет на свету српску земљу. Годинама обилазећи ту границу, и у Црној 
Гори и на Космету, и сам сам постао искусан граничар. Добар део границе 
сам препешачио пењући се по врлетима и гудурама. Правио сам најаве на 
самој граничној линији, окрећући леђа албанским граничарима и 
терористима, који су могли сваки час да отворе ватру по нама. Једном тако, 
изнад наше карауле Пруше, седнем на заклон од камења на брду изнад 
албанске карауле и почнем најаву. Објашњавам где се налазимо, да је иза 
мене албанска караула на којој нема граничара а да се испред зграде царине 
и милиције шетају наоружани цивили који често отварају ватру на наше 
граничаре. Било је то у време распада Беришине Албаније и почетка 
терористичке агресије на нашу земљу. Док сам правио најаву, видим да 
група наоружаних цивила и један у униформи, из зграде царине гурају 
митраљез на точковима. Журно и претећи постављају га и окрећу према 
нама. Један седа за митраљез. Дижем руке и машем им с испружена три 
прста. Нису пуцали, али су зато пуцали када смо, дан касније, отишли на 
нашу караулу Годен да снимимо стање на њиховој караули Добруна на којој 
је једино у то време било војске. Ту су свакодневно долазили камиони и 
џипови и истоваривали сандуке с наоружањем и муницијом. Одатле су 
терористи преносили оружје на Космет. Нашим граничарима је речено да 
се не пењу на осматрачнице, јер су их терористи и наоружани цивили 
редовно гађали. Упркос томе, попели смо се ја, сниматељ и мајор Драгутин 
Димчевски, искусан граничар, на осматрачницу која је била на једној коси. 
Испред је била чистина, шумица кроз коју тече поток, албанско село и 
караула. Ризик се исплатио јер смо снимили наоружане цивиле и војнике на 
караули и долазак неких џипова. 

Тада смо видели десетак наоружаних војника како у колони, један 
по један, истрчавају из карауле и грабе путем кроз село према нама. 
Одличан кадар, снимамо га. Пратимо их камером. Замичу у поток, више их 
не видимо, чекамо да изађу из шумице. Одједном, брже но што смо 
очекивали, излећу из шумице с упереним пушкама и залежу. Ми силазимо с 
осматрачнице. Чујемо неколико хитаца, склањамо се са чистине и 
заклањамо у шумарку одакле настављамо да их снимамо. Пар година после, 
та врућа граница постала је врела и изузетно опасна због сталних покушаја 
терориста да се из логора на северу Албаније убаце на Космет. А ко је, сем 
режима у Тирани, стајао иза терористичке агресије на СРЈ рекао је шеф 
албанске обавештајне службе ШИК, Фатос Клос, у изјави једном западном 
листу: „СТА, већ дуже има канцеларије на северу Албаније". Албанија је већ 
тада била највећа терористичка држава на свету, само што то УН и Запад 
нису хтели да знају. 

На југословенско-албанској граници, у пролеће 1998. године, десило 
ми се нешто што је за Гинисову књигу рекорда. На Јуничкој планини наши 
граничари су поставили заседу терористима, који су се с наоружањем 
убацивали из Албаније. До окршаја је дошло пред зору. Неколико терориста 


271 


Милован Дрецун Други косовски бој 


је убијено, четворица ухваћена, а остали се разбежали натраг у Албанију 
остављајући велике количине оружја. С обзиром да је заседа била 
постављена на тешко приступачном терену, где су терористи направили три 
велике колибе - земунице, добро маскиране и опремљене храном, лековима, 
душецима и да је било потребно шест сати да се од наше карауле Г.Л. Илић 
стигне горе, на планину, одлучио сам да сачекамо хеликоптер који је 
требало да покупи ухваћене терористе и лешеве побијених. Дошао је 
транспортни хеликоптер МИ-8. Ушли смо у хеликоптер и полетели према 
месту где је била заседа. Док смо се убрзано пели осетио сам јако 
подрхтавање хеликоптера кога је изузетно јак ветар бацао готово као 
играчку. Поглед је био језив. Врх планине где смо требали да слетимо био је 
раван, али су одмах после те заравни биле стене које су вертикално, као 
ножем одсечене, падале у огромну провалију. 

Пилот је кружио. Видео сам да ће се тешко спустити. Седео сам у 
репу хеликоптера, тачније на двокрилним вратима која чине реп, а која се 
отварају када из хеликоптера скачу падобранци. Хеликоптер се спремао за 
слетање, подрхтавао је. Сниматељ укључује камеру да сними предео кроз 
округло прозорче. Гледам десно, машу нам наши борци. С те стране је 
ливада окружена шумом. С леве стране је шума на ивици провалије која се 
завршава тек у подножју где је наша караула. Почиње слетање. Кроз 
прозорче лево видим врхове 8-10 м високих букви. Полако се спуштамо. 
Одједном имам чудан осећај, нагло падамо у празно као да су мотори 
престали да раде. За две секунде, не верујем да је дуже трајало, пали смо од 
врхова букви на земљу. Туп ударац, врата на којима седим опасно шкрипе 
али се на срећу нису отворила. Хеликоптер се опасно нагиње улево, према 
провалији. Елиса се окреће можда на једва пола метра од дрвећа. 
Хеликоптер удара у земљу и одскаче. „Готови смо" само је то успело да ми 
прође кроз главу. Међутим, вешта рука пилота је успела да исправи и 
задржи хеликоптер. Лебдимо на око два метра изнад земље. Трећи члан 
посаде, иначе рођени брат мог школског друга Алексова из родне 
Сурдулице, искаче из хеликоптера и гледа има ли оштећења. Враћа се и 
каже да је поломљен предњи точак и да хеликоптер не може да слети те да 
мора у Ниш на принудно слетање. Враћа нас на караулу. Лебди на два метра 
висине док сви, сем посаде, искачемо. Нисмо повређени сем једног 
заставника који је стајао у хеликоптеру и повредио скочни зглоб. 

Гледамо шта је снимљено камером. Виде се врхови крошњи а онда 
нагло пропадање и удар када се камера окренула. Разговарамо са официром 
за навођење шта се десило. Борци из заседе јављају радио-везом да су 
мислили да смо готови, јер када је хеликоптер пао и нагнуо се у страну 
центиметри су недостајали да елиса удари у дрво и одвуче хеликоптер у 
провалију. Е, ту нам тек не би било спаса. „Где да погинемо падом а не од 
метка, да се обрукамо" - кажем, „То себи не бих опростио". Смејемо се. 
Касније су ми пилоти објаснили да је јак ветар одувао ваздушни јастук 
испод хеликоптера и да је зато пао. Али то је тек пети случај у историји 
ваздухопловства. А теоријска шанса да се преживи је једна у милион 

случајева. Зато је тај случај за Гинисову књигу рекорда. То је први живот 
који сам зарадио те, 1998. године. До краја агресије НАТО укупно их је било 
осам. Осам пута сам био на путу у сигурну смрт а избегао сам је. Зато током 
рата нисам марио за опасност и смрт, јер сам је победио већ при првом 
сусрету на Јуничкој планини. После је све била рутина. Знао сам да ме метак 
и смрт неће, да сам остављен да забележим и отргнем од заборава херојску 
борбу коју је народ са својом војском и полицијом водио за одбрану земље. 


ХАПШЕЊЕ НАТО ШПИЈУНА 


Изузетно значајан део посла у одбрани земље од агресије НАТО 
обавили су припадници Органа безбедности и војне полиције Пришти-нског 
корпуса. Мада се о њиховом, надасве ефикасном, пожртвованом и сувише 
ризичном раду не може много јавно говорити, резултат онога што су радили 
је видљив. Команда Приштинског корпуса је захваљујући раду органа 
безбедности имала правовремене информације о плановима и акцијама 
терориста, њиховој бројности, наоружању, положају. Двадесет- 
четворочасовним изузетно напорним радом, увек изложени великом ризику, 
често (без неопходних техничких средстава, припадници Органа 
безбедности Приштинског корпуса успели су да разбију НАТО агентуру на 
Космету која је имала задатак да податке о распореду наших јединица шаље 
обавештајном центру у Македонији, одакле су посебном радио-мрежом 
„ГОСЕ" прослеђивани у Велику Британију и Белгију. 

Припадници органа безбедности и војне полиције Приштинског 
корпуса, са којима сам често био по Космету тамо где је било најтеже и 
најкрвавије, свој посао су радили више него професионално, радили су га 
срцем, свим својим бићем, не штедећи се, надасве храбро и изузетно 
стручно. Улазили су у терористичке осињаке, долазили до информација, 
изводили најсложеније акције. Породице нису виђали данима, недељама, 
месецима. На послу су изгарали да бисмо сви заједно, свако у свом делу 
посла, одбранили Космет и нашу Србију. С њима сам излазио испред првих 
борбених линија, улазио у терористичке ровове, у села која су терористи 
претварали у своје логоре, ишао на границу, снимао разговоре с ухваћеним 
терористима, заплењено наоружање и документацију која је указивала на то 
ко стоји иза терориста, ко их наоружава и финансира, одакле долазе. Само 
заваљујући том заједничком послу који смо обавили, наша и светска јавност 
сазнали су праву позадину тероризма на Космету, његове циљеве, 
подстрекаче, сазнали су и за логоре у којима су терористи обучавани, за. 
путеве којима су убацивани на Космет, за терористичку агресију из 
Албаније, за стране обавештајне службе које су их организовале и помагале. 
Сазнали су за намештене добро испланиране трикове да се наша војска и 
полиција оптуже за оно што нису учинили, за Вокерове обавештајце и 
њихову срамну улогу у организовању и наоружавању терориста у припреми 

агресије, за обавештајни рад многих страних новинара и „хуманитараца" на 
Космету. Сликом смо показали да се терористи и наоружање убацују из 
Албаније на Космет. Те 1998. и 1999. године, захваљујући изузетном 
разумевању генерала Павковића и Лазаревића и припадника органа 
безбедности и граничних јединица, успео сам да разоткријем праву суштину 
тероризма на Космету и да успешно започнем медијски рат с најмоћнијим 
западним фабрикама лажи на чијем је челу СММ и да га у време агресије, 
извештавањем с Космета, добијем и потпуно поразим Шеја и његову 
медијску империју. 

(О значају и величини тог посла и победе, коју смо извојевали у 
сукобу с најмоћнијом пропагандном машинеријом, прави суд ће тек дати 
историја чију смо једну, од најславнијих страница исписивали 1999. године, 
О нама, актерима тог рата, судиће историчари и поколења која долазе. Као 
непосредни учесник многих битака у својству ратног репортера, чиста срца, 
поносан на оно што сам урадио, чекам суд историје, заједно са мојим 
ратним друговима. Знам сигурно да ће наша имена бити уписана на славним 
страницама наше историје. Бар толико нам дугује отаџбина за коју смо били 
спремни да дамо оно што је највредније - животе. Многи су их и дали. 
Несебично, сулудо храбро жртвовали смо се за слободу отаџбине, крварили, 
гинули, живели. Мајка Србија знаће да цени наше жртвовање. У то сам 
сигуран. Ми својој деци и генерацијама које долазе с поносом можемо да 
погледамо у очи, да им у тренуцима искушења будемо путоказ и надахнуће. 
Нема Србије, ни Срба без слободе. Грађани Србије ће сазнати можда само 
делић онога што су ти неустрашиви припадници органа безбедности и војне 
полиције урадили. Неће сазнати све тешке и крваве битке које су водили и 
добијали и у којима су рањавани, крварили и гинули. Неће се сазнати за 
њихова велика и херојска дела. Такав је њихов посао. Ми који знамо више о 
њиховим биткама јавно им одајемо признање и захвалност и поносимо се 
што смо били с њима у ратном вихору. 

Органи безбедности Приштинског корпуса, су 25. марта 1999. 
године, од своје везе из иностранства добили податке о агенту СТА који је 
остас ча Космету и редовно се јавља из Приштине. Уследила је муњевита и 
ефикасна акција 28. марта у којој је ухапшен Беким Кастрати, бивши 
официр који је ВЈ напустио у чину поручника. 

Беким је био шеф агентурне мреже коју је формирала СТА, односно 
њен члан Ленс Џонстон заједно са групом официра обавештајаца НАТО 
земаља. Ухапшени агент је у својој групи у Приштини имао још тројицу: 
Кастриот Кељменди, Агим Муслију и Фатмир Муслију, док је у свим 
градовима на Космету имао потчињене подгрупе које су му достављале 
податке о војсци и полицији. Група је била опремљена потребном 
документацијом, сателитским телефоном, радио-уређајима, документима 
крипто-заштите са тајним називима, као и јасним задацима добијеним 
непосредно пред одлазак мисије ОЕБС са Космета. Иако су обавештајни 
официри НАТО-а, као чланови мисије ОЕБС, групу припремали више од 
четири месеца, захваљујући ефикасном деловању органа безбедности она је 


274 


Милован Дрецун Други косовски бој 


радила само четири дана. Вођу групе Бекима Кастратија војни суд осудио је 
на 15 година затвора због кривичног дела шпијунаже. Чланови мисије ОЕБС 
су у 90 одсто случајева били официри обавештајних служби НАТО-а. Један 
од приоритетних задатака мисије ОЕБС био је стварање агентурне мреже на 
Космету која би по њиховом одласку била „очи“ и „уши" мисије ОЕБС. 
Захваљујући сталном опера-тивном раду и присуству на целој територији 
Космета органима безбедности Приштинског корпуса биле су познате 
активности чланова мисије ОЕБС и велики број њихових веза, доушника и 
агената, Ради правовременог и квалитетног супротстављања обавештајној 
операцији НАТО-а, органи безбедности Приштинског корпуса створили су 
своје позиције у самој Мисији ОЕБС, тако да су сви потези Мисије и намере 
унапред били познати органима безбедности и командним структурама, што 
је створило погодне услове за предузимање превентивних мера. 

О изузетном професионализму и способности органа безбедности 
Приштинског корпуса сведочи и податак да је до одласка са Космета у 
Мисији ОЕБС било око 1.600 чланова од којих је чак 200 радило за службу 
безбедности Приштинског корпуса. Пре одласка са Космета, Мисија ОЕБС 
сачинила је збирну карту локација јединица Приштинског корпуса. До карте 
су међутим дошли органи безбедности тако да су сви састави Приштинског 
корпуса премештени са означених локација непосредно пре бомбардовања. 
У исто време, чланови Мисије су издали конкретне задатке агентима које су 
оставили на Космету али су они брзо откривени. 

По одласку Мисије ОЕБС-а са Космета, одлази и велики број 
оперативних веза органа безбедности Приштинског корпуса које из 
иностранства настављају да достављају органима безбедности све битне 
податке за одбрану од агресије НАТО-а. 

Након хапшења Бекима и пресецања делатности његове групе, 
органи безбедности су открили и ухапсили и вођу групе задужене за 
терористичко и обавештајно деловање, бившег потпуковника ЈНА и ВЈ 
Суљу Ајетовића. Као члан најужег руководства терористичког покрета и 
главни организатор веће шпијунске групе, која је обавештајно деловала у 
корист ЗАР и НАТО, Суља је за почињена кривична дела тероризма и 
шпијунаже осуђен на 20 година затвора. 

Сем ове две групе, откривено је још НАТО шпијуна. Разбијањем 
шпијунских група и хапшењем њихових чланова, НАТО авијација је остала 
без могућности, да непосредно са Космета добија податке о местима где се 
налазе наше јединице и бомбардује их. Прислушкивањем је откривена и 
Шиптарка која је јавила НАТО-у да се у насељу Грмија, на периферији 
Приштине, налази команда Приштинског корпуса. Чим је разговор 
„ухваћен", команда се изузетно брзо одатле евакуисала, само пар сати пре 
но што су долетела два крстарећа пројектила који су, покосивши околну 
шуму, порушили зграду у којој је била команда. Тако је пропао још један 
покушај НАТО-а да пронађе команду Приштинског корпуса. Најтраженија 
мета НАТО авијације свакако је била команда Приштинског корпуса и 
посебно генерали Павковић и Лазаревић који су све време били са својом 

војском, кретали се Косметом и дању и ноћу, обилазили границу. Команда 
је често мењала локацију и остала је неухватљива за НАТО чији генерали 
нису веровали да је „мозак“ Приштинског корпуса на Космету, већ су 
мислили да је Команда негде у Србији на много сигурнијем месту. 


„ПРАГОМ" НА А-10 


Још једну, од већ 43 непроспаване ноћи, провешћемо на неком од 
брда око Приштине с нашим противавионцима у нади да ћемо забележити 
директан погодак у авион. Материјал који смо током дана снимили на 
Чичавици, леглу терориста је монтиран и остављен у ТВ Приштини да га 
колеге изјутра пошаљу возилом у Београд. С обзиром да већ две ноћи 
авиони НАТО нису озбиљније дејствовали на подручју Приштине 
одлучујемо да одемо у Сушицу изнад Грачанице и ту дежурамо. Одатле 
имамо добар поглед на аеродром Слатина најчешћу мету авијације, 
Приштину, у даљини Урошевац и Дуље. Исцрпљени смо непроспаваним 
ноћима, свакодневним пешачењем по граници и Космету, честим биткама у 
којима смо као ТВ екипа учествовали, напети од даноноћног бежања од 
смрти која на овим просторима зачас заустави живот. На Кошарама сам 
зарадио упалу плућа и високу температуру. Треба ми одмор и мировање. 
Потпуно исцрпљен високом температуром и малаксао једва сам дисао. Ноге 
су ми биле ужасно тешке а руке потпуно ослабиле. Очајно ми је био 
потребан одмор. Тога дана нисмо стигли ништа да поједемо јер смо морали 
да журимо да бисмо на време припремили прилог. Тома ми предлаже да се 
те ноћи одморимо и да се не играм с упалом плућа. Размишљам шта ако 
наши погоде авион а ми то не снимимо и не покажемо народу. Одлучујем да 
ипак идемо на ноћно дежурство. Кроз шалу кажем Томи да се за Србију 
ваља мрети на овај или онај начин. Када нам авиони, бомбе, терористи и 
мине нису дошли главе неће ниједна упала. Седамо у џип. Уобичајени 
распоред. Тома вози, пушка му је између седишта код ручне кочнице. Бомбе 
су припремљене. Узимам пушку, стављам метак у цев, ослобађам кочницу и 
наслањам је на отворени прозор. Крећемо, светла су угашена. Нема 
месечине па споро возимо. Не смемо да упалимо светла јер би у том случају 
могли да нас уоче терористи и пилоти. 

Излазимо из Приштине. Температура ми се повећава толико да ми 
очи горе и не могу да гледам. Пролазимо кроз Грачаницу. Како је све 
аветињски пусто. Тада видимо ватрену куглу изнад Дуља. Убрзавамо и 
долазимо до наше страже у Сушици. Кратко им блицамо фаровима. Подижу 
рампу. Знамо се са момцима, често смо били ноћу с њима. Паркирамо џип. 
Тома узима камеру, излазимо, рукујемо се с борцима, питамо једни друге 
шта има ново. Чекамо и ослушкујемо.Чујемо авионе који су високо. „Иду на 
Србију. мајку им њихову", кажем. Када год су прелетали преко нас а нису 

дејствовали знали смо да иду да сеју смрт по нашој Србији. А тамо су нам 
свима породице. Што не бомбардују нас7 Укључујемо радио и нестрпљиво 
очекујемо вести да чујемо где су и шта су зликовци разарали. За себе се 
ниједног тренутка нисам плашио док сам срљао у смрт да будем јачи од ње. 
Али какав се страх и зебња у мене увуку када год помислим да ће можда 
бомбардовати Сурдулицу где су ми деца, градове и села по Србији где су 
наша деца, наша младост. 

Замире звук авиона а ми смо гладни. Последњи пут смо појели једну 
већ отворену конзерву која је била пуна мрава, пре 29 сати на Кошарама. 
Претурам по џипу, онако малаксао да нађем нешто од хране. Проналазим 
теглу са неколико киселих краставаца и зовем Тому и момке. Борци су били 
на вечери па ја и Тома поједосмо неколико киселих краставчића. Тома ми 
тражи другу касету да убаци у камеру. Из задњег дела џипа узимам касету и 
видим кутију са чоколадним наполитанкама. Отварам је и зовем Тому: „Да 
нам не буде мука", каже „после оних краставаца" „Вероватно хоће, али 
исувише смо гладни", одговарам му. У том чујемо авионе. Брзо узимамо по 
неколико наполитанки које смо појели и заузимамо положај за снимање. 
Нажалост, Тома је био у праву. Никада више у животу неће ми пасти на 
памет да поједем киселе краставце и чоколадне наполитанке заједно, јер ми 
је данима после била мука. 

У даљини видимо ватрену куглу како веома споро пада. Тома 
укључује камеру, чују се детонације, још једна ватрена кугла. То су 
осветљавајуће бомбе које, судећи по кратком размаку избацивања, бацају 
авиони са вертикалним полетањем. Опет чујемо детонације а зебња се 
увлачи у мене. То туку јединицу на Дуљу коју сам неколико пута обилазио. 
Да ли су их нашли, хоће ли момци преживети Тамо немају чиме да туку 
авионе. Бомбардовање траје четрдесетак минута. Остатак ноћи је на том 
делу био миран. Тишину је реметио само звук авиона који су се враћали из 
злочиначког похода на југ Србије. Била ми је то једна од најдужих ноћи. 
Заборавили смо како изгледа спавати, па још у кревету. Ни сам нисам могао 
да верујем да човек може да издржи 43 ноћи неспавања и 43 дана изузетних 
напора, ризика и борбе за живот. Сада сам се на свом и Томином примеру у 
то уверио. Битке су свакодневне, догађаји престижу једни друге, нема 
времена за одмор. Свиће, хладно је а температура ми никако не спада. 
Морам код доктора, али не могу да издржим да не сазнам шта је с 
јединицом на Дуљу. 

Крећемо према Липљану, нигде никога на путу. Ускоро наилазимо 
на два возила с ракетама који иду пут Урошевца. То су момци са системом 
„КУБ". Обилазимо их, трубимо и поздрављамо с три прста. Узвраћају. 
Размак између камиона који носе ракете је велики да их не би уочили 
пилоти. Ракеташи као и ми, ратни репортери, крећу се рано ујутру када 
обично не лете авиони. Скрећемо за Штимље, па преко Црнољева излазимо 
на Дуље. На превоју Дуље, код коте 925, у боровој шумици десно од 
асфалтног пута за Суву Реку и Призрен, а поред макадамског пута за 
Клечку, део је наше јединице. Други део је лево од пута на коти 915. Страх 

ме већ потпуно обузео, јесу ли живи На срећу, губитака није било јер је 
јединица била добро маскирана. Јединица са Дуља је паралелно водила 
борбе са НАТО авијацијом и терористима. Када су 22. априла кренули у 
акцију разбијања терориста, од Дуља према Сувој Реци, били су непрестано 
на удару авиона које су терористи обавештавали о кретању јединице. Наши 
борци, међу којима је био и водник Ненад Марковић, морали су да примене 
тактику: пола сата борбе, па скривање и чекање да авиони оду, па опет пола 
сата борбе. Други део јединице ишао је према Малишеву. У време ручка 
почео је жесток напад авијације. У првом налету бачене су забрањене 
касетне бомбе које су промашиле јединицу. Други налет уследио је за пет 
минута. Војска није успела да се добро заклони. Четири војника су 
положила животе за отаџбину а двојица су рањена. Велика и неописива туга 
је тада била у јединици. Четири млада живота нестала, четири мајке у црно 
завијене, неће бити четири нове породице ни потомака. Отишли су храбри 
момци у легенду. 

После рата сам био потпуно изненађен када сам чуо приче, да је 
НАТО могао, али није хтео да гађа наше јединице. Ја сам добро знао да су 
НАТО пилоти зликовци који употребљавају забрањено оружје и који би, да 
су пронашли наше јединице, употребили све што имају да побију што више 
људи. Ти пилоти су само у филмовима позитивни ликови који поштују фер- 
плеј. У пракси они су, за разлику од наших бораца, велике кукавице које 
једноставно не знају шта значе витештво и хуманост у рату. 

Иста јединица бомбардована је и 26. априла испод Дуља. Мада је 
било лоше време, киша и магла бачена је „крмача" која је пала између два 
возила. Гелер је пробио лева врата једног возила, али нико није страдао. До 
краја рата више нису погодили ту јединицу. Само је запаљен један 
транспортер од пожара који је изазвала бомба бачена у суседну шумицу. 
Због готово свакодневних бомбардовања јединица се поделила у мање групе 
и раштркала. На коти 925. остали су водник Славиша Радовац и резервни 
поручник Раденковић са 15 војника без опреме само са личним 
наоружањем. Осам дана одбијали су сталне нападе стотинак терориста уз 
истовремена дејства авијације која је свој смртоносан терет изручивала на 
100-150 м од војника. Три дана су били без икакве хране, спавали су на 
отвореном, јели неколико конзерви, а нису се померили ни метар. Као ни 
њихови другови који су матичну касарну „Цар Урош“ у Урошевцу, тридесет 
дана узастопног бомбардовања обезбеђивали да у њу не би ушли терористи 
из суседног села Балић. Касарну, на коју је пало преко 100 разорних 
пројектила, чували су капетан Зоран Јекић и водник Бобан Дејановић са 40 
војника. 

Одлазимо са Дуља према Призрену. Најризичнија деоница је на 
неколико узастопних кривина, јер терористи често из околне шуме пуцају 
на возила и побегну. Приближавамо се кривинама. Узимам бомбу у десну 
руку и приносим је устима да зубима могу да извучем осигурач. Левом 
руком држим пушку наслоњену на прозор а кажипрст на окидачу. Тома 
ставља бомбу поред мењача. На тој деоници пута су веће шансе да нас убију 

него да преживимо, зато се припремамо да умањимо шансе смрти а 
повећамо животу. Убрзавамо возило. Тома, као већ искусни ратни 
сниматељ, мајсторски вози „пајеро" чије гуме шкрипе. Сваког часа можемо 
да се окренемо јер се џин опасно нагиње у узастопним кривинама. Поглед 
ми је укочен, осматрам и стежем бомбу толико да ми се „кашика" усеца у 
кожу. Неизвесност траје 3-4 минуте. Пролазимо. По ко зна који пут смо 
избегли заседу. У таквим ситуацијама само брза вожња спашава животе, а 
Томислав Магочи, мој ратни друг, који ме у стопу пратио свуда, прави је 
мајстор камере и брзе вожње. И подједнако храбар, на понос својим 
синовима и родитељима. 

Стижемо у Призрен. Након сурета са пуковником Делићем крећемо 
за Приштину преко Брезовице. Долазимо у Урошевац. Улазимо у круг 
касарне „Цар Урош“. Годинама сам радо свраћао у ту касарну код мог 
пријатеља пуковника Крсмана Јелића. Његови војници су увек кували 
добру, праву војничку кафу. Крсман и Колунџија су увек брзо и ефикасно 
организовали одлазак на терен, где се воде битке с терористима, и на 
границу. Лепо уређен круг касарне, богат зеленилом сада је препун кратера, 
огромних гелера, неексплодираних мина. НАТО пилоти су једино прецизно 
тукли касарне у којима, међутим, није било војника када је почело 
бомбардовање. Генерали Павковић и Лазаревић су са командантима 
бригада, на време извукли јединице на терен, распоредили их и маскирали, 
једноставно сакрили од авијације. Касарну су пре агресије често обилазили 
и верификатори који су је прецизно лоцирали а вероватно поред касарне 
поставили и неки локатор. Пилотима зато није било тешко да погоде објекте 
у касарни. Не знам зашто, али посебно су кидисали на ову касарну. Можда 
Зато што је била на узвишењу идеална мета. Са околних брда смо често 
ноћу снимали бомбардовање касарне али и жестоко дејство наше 
противваздушне одбране. Када год би из „бофорса" или „прага" кренула 
„змија" /низ граната које лете једна иза друге, светле и изгледају као змија/ 
према авионима, без обзира што нису у домету нашег оруђа, НАТО пилоти 
би одустајали од бомбардовања и бежали на безбедну висину. Најчешће би 
се после необављеног посла ослобађали бомби и ракета које смо 
неексплодиране налазили свуда по плодној косовско-метохијској земљи. 
Момци задужени за противваздушну одбрану 243. моторизоване бригаде, 
којом је командовао пуковник Јелић, добро су потпрашили НАТО пилоте са. 
скромном техником, поприлично застарелом. За одбрану од авијације 
истурани су мањи састави јачине одељења на доминантним објектима. 
Самоходна ракетна батерија С-1М имала је највише успеха у обарању 
летелица: три авиона типа А-10 „тандерболт" пет беспилотних летелица 
типа „хантер" и „предатор" и три крстареће ракете „томахавк". 

Један А-10 оборен је чак са противавионским топом 30 мм. Јединица 
С-ОМ употребљавана је одељењски на истуреним висовима, са положаја 
који су јој омогућавали успешно дејство на авионе у одласку. Јединица је 
оборила један Ф-16 и беспилотну летелицу „хантер“ чије сам остатке 
пронашао на Главици изнад Урошевца. 

Водник Зоран Карчић је, 16. априла, склонио целу послугу са 
„стреле 2" и остао сам. Осматра небо. Појављује се авион. Зоран чека да уђе 
у захват. Када се авион обрушио и испустио бомбе са 700-800 м висине, 
Зоран испаљује ракету. Из Ф-16 тада испадају ИЦ мамци који треба на себе 
да навуку ракету и сачувају авион. Међутим, појављује се танак млаз црног 
дима из авиона што је сигуран знак да је погођен. Авион је одлетео према 
Скопљу где се принудно спустио. 

Када је почело бомбардовање, војник Срђан Живковић, из друге 
батерије, био је на „праги" у саставу оклопног батаљона на подручју Камене 
Главе лево од пута Урошевац - Витина. Седампаестог априла отерао је 
послугу са „праге" и остао сам да би, ако „прага" буде погођена, страдао 
само она не и његови саборци. Налеће авијација. Срђан види авион, прати 
га спреман да опали по њему. Притиска окидач, али топ не реагује јер је 
прегорео главни осигурач. Срђан силази са „праге", узима други и мења га. 
Враћа се за команде. Налеће други А-10 који је пре тога _ гађао 
радиоактивном муницијом из топа. Срђан га прати. Авион је на око 1.000 м. 
Срђан испаљује шест граната и погађа га. Иза авиона остаје црн дим. Срђан 
је у тренутку погодка видео да је авион „пун као грозд" /подвешене бомбе и 
ракете које нису одбачене/. Пилот је успео да се докопа ваздушног простора 
Македоније која је веома близу. Тај тип авиона има два мотора и добро је 
оклопљен, па након погодка често може да лети још 40-50 км. Авион је пао 
у Македонији. 

Потпоручник Саша Митић са својим водом „стрела 1" скинуо је 
беспилотне летелице /три „хантера" и два „предатора"/ на подручју 
Урошевца и погодио три борбена авиона. Сашу, који је тада био водник, 
први пут сам срео почетком бомбардовања када смо једне ноћи дошли на 
положај где је била „стрела 1", код Урошевца, да снимимо дејство авијације 
и наше противваздушне одбране. Из разговора с њим схватио сам да се 
ради о врсном професионалцу који добро познаје „стрелу 1" и био сам 
убеђен да ће нешто оборити. Да има оштро око и мирну руку потврдио је 
касније. Првог „предатора" оборио је 13. маја око 15,30 часова, а истог дана 
око 17,00 часова оборен је „хантер". „Предатор" је летео из правца Скопља 
према Приштини и снимао терен тражећи наше јединице како би НАТО 
авијација знала шта и где да бомбардује. „Предатор" је најсавременија и 
најскупља беспилотна летелица, понос америчке авиоиндустрије. Опремљен 
је најсавременијом техником за осматрање, снимање и слање слике преко 
сателита. Летелица може самостално да полеће али и да слеће. „Предатор" је 
У узалудном трагању за нашим јединицама углавном летео кружно Камена 
глава - Дуље -Призрен - Брезовица. 

Саша је био на положају 3-4 км од Урошевца, а „предатор" јужно од 
Саше који, због сунца које му бије у очи није могао да га види. Припадници 
МУП-а радио-везом јављају да нешто лети изнад града. Саша са возилом 
„стрела 1" креће јужно од града и ту уочава летелицу на 4.000-4.500 м. 
Војник који је вршио бојево гађање видео је летелицу голим оком, пратио је 
два круга али није имао захват. Саша, који никада до тада није гађао, седа на 

место војника и наставља праћење. У првом кругу има захват, испаљује 
ракету са малим претицањем. Ракета експлодира у ваздуху али „предатор" 
наставља да лети. Саша спрема другу ракету мислећи да је промашио. Пре 
лансирања види да летелица гори и пада. Из ње излазе и отварају се три 
падобрана. Био је то погодак из прве на даљини око 4.500 м, а „стрела 1" по 
теорији успешно дејствује на даљини до 4.200 м и висини 3.500 м. 
„Предатор" је пао у насељеном делу Урошевца, у двориште једне српске 
куће у коме је у том тренутку жена стављала опрани веш да се суши. 

Није било дана када авиони нису кружили изнад Урошевца јер им је 
ту било најближе да дејствују након полетања са скопског аеродрома. Два 
А-10 су 5. маја кружила изнад града тражећи циљеве. Лете на 6.000-8.000 м 
успорено, у круг, један за другим и вребају. Делују некако тромо и 
безопасно. Међутим када угледају циљ постају изузетно опасни, нарочито за 
возила у покрету. Гађали су све што се креће. Наоружани су и 
термовизијским ракетама које се наводе на топлоту мотора и погађају чак 
иако је у том тренутку мотор искључен, али још увек топао. Ти авиони су и 
за мене и Тому били изузетно велика опасност, јер није било возила које се 
толико, тих ратних дана, кретало свуда по Космету као наш „пајеро". Знали 
смо да кад уђемо у џип и кренемо из Приштине имамо десетак пута веће 
шансе да настрадамо од авијације, мина и терориста него да преживимо. 
Пре сваког поласка на пут, а на пут смо ишли сваке ноћи и дана током 78 
дана бомбардовања, опраштали смо се од живота уз пошалицу да храбри 
умиру једном а кукавице сто пута. Поменута два А-10 штитила су четири 
ловца. Возило са „стрелом 1" било је испод њих у воћњаку. „Тандерболти" 
крећу према „стрели 1" на којој је оператор Радојко Љубомир. Осматрач га 
наводи. Љубомир испаљује ракету на први авион који лети на висини од 
4.500 до 5.000 м и избацује ИЦ мамце као заштиту. Пилот другог авиона 
види траг ракете и дејствује топом на место одакле је испаљена ракета. 
Међутим, одмах након испаљивања ракете „стрела 1" се брзо извукла на 
резервни ватрени положај. Гранате из топа са авиона А-10 иду у празно и 
експлодирају на стотинак метара од „стреле 1". Наши ракеташи су за коју 
секунду били бржи. 


ДЕЈАНА НЕЋЕ МЕТАК 


Средином маја, након повратка из Дренице, крећемо за Призрен код 
пуковника Делића с намером да одемо на караулу Горожуп. У предвечерје 
размишљам којим путем да кренемо, преко Штрпца нас сигурно хвата мрак 
мада је пут сигурнији. Преко Дуља је увек максимално ризично због 
терористичких банди које харају тим подручјем. Посебно је опасан сам 
превој Ћафа дуље и неколико познатих кривина. Шумовит терен је на том 


подручју идеалан за заседу на возила која се ту споро крећу. Одлучујемо се 

да ипак кренемо преко Дуља у нади да ћемо пре мрака стићи до Суве Реке 
одакле је до Призрена већ много сигурније. Крећемо, постава је уобичајена. 
Тома максимално гази „пајеро", ја с пушком наслоњеном на десни отворени 
прозор. Бомбе надомак руке, Томина пушка између седишта, мој пиштољ у 
футроли за појасом а Томин колт надохват његове десне руке. Пролазимо 
Штимље, идемо према Црнољеву где су, 1998. године, приликом деблокаде 
пута погинула два војника. Полицајце на пунктовима само поздрављамо јер 
немамо времена за заустављање. Водимо битку с мраком. Ако изгубимо то 
је већ педесет одсто смрти. Пролазимо чесму с десне стране пута и 
наилазимо на кривину где је у време боравка верификатора ОЕБС 
нападнута војна колона. . . 

Ту, где пут надвисују брда, а лево је река, из шумарка је изашао 
терориста и с ручним ракетним бацачем гађао последње возило у колони 
која је одлазила. Страдао је војник из моје родне Сурдулице. Непосредно 
након напада прошао сам тим путем. На месту догађаја био је генерал 
Лазаревић и група верификатора. Пењемо се на превој Дуље. Колико је само 
догађаја везано за то подручје: крематоријум Клечка где су терористи 
зверски мучили и побили српске цивиле и спалили их, кота 915 где су добро 
утврђени терористи држали Србе у подземном затвору а четворици одсекли 
главе. Кроз главу ми пролазе слике из Клечке, сећања на тај догађај су 
невероватно болна. 

Те 1998. два месеца је јединица Приштинског корпуса, која се 
налазила на логоровању у боровој шумици између пута Штимље - Сува 
Река и пута који код Дуља скреће за Клечку била у окружењу терориста, без 
снабдевања. Изузетно јаке снаге терориста блокирале су пут Штимље - Сува 
Река код Црнољева и одлично се утврдили на превоју Дуље с друге стране 
пута где се налазила наша јединица. Макадамски пут према коти 915 
терористи су минирали противтенковским минама и бојлерима које су 
пунили комадима гвожђа и експлозивом. Дуж виса, с леве стране 
макадамског пута, са кога су контролисали асфалтни пут као на длану били 
су ископани дубоки ровови, заклони и бункери. Ровови дубине два метра 
ископани су дуж осе исток-запад одакле иду лево и десно. Био је то прави 
лавиринт ровова испред којих су дебели грудобрани. Када сам ушао у те 
ровове после педесетак метара залутао сам у лавиринту. Морао сам да се 
попнем на грудобран да бих видео где сам. Те саобраћајнице су биле 
заклоњене густим растињем и шумом. Одатле су терористи отварали ватру 
на јединицу Приштинског корпуса која је била с друге стране асфалтног 
пута на логоровању. 

С десне стране минираног макадамског пута, на коме су биле и 
преврнуте дрљаче међусобно увезане сајлама, били су такође дубоки и 
добро утврђени ровови и заклони за стрелце. Било је и импровизованих 
укопаних кревета у земљи дуж ровова. На сваких педесет метара од 
саобраћајнице која је ископана дуж пута иду ровови који воде дубоко у 
шуму према суседним селима и неколико саобраћајница које су 
терористима служиле за бекство а које су биле око 2-2,5 метра укопане у 

земљу и прекривене деблима преко којих је била земљана покривка 
дебљине једног метра. Ти подземни тунели били су добра заштита за 
бекство. 

Тактика терориста је била да из заклона поред пута, у шумици, које 
је било изузетно тешко приметити, отварају ватру. Један терориста је могао 
да иде од заклона до заклона дуж пута и отвара ватру из припремљених 
оруђа и да, потом; подземним ходницима дужине и до шест километара 
побегне у суседно село. Око 200'м дубље у шуми били су, свакако најбоље 
урађени, бункери и подземни затвор. Добро укопани бункери у којима је 
боравило 6-7 терориста имали су дебелу покривку од дебала пречника око | 
м, изнад којих су били џакови с песком а преко њих слој земље од 1 м. На 
бункерима су били отвори из којих су терористи отварали ватру. Из свих 
бункера су, саобраћајницама које су се пружале у више смерова, терористи 
могли да се извуку у дубину шуме и побегну у суседна села. Те бункере су 
наши момци прецизно погодили гранатама али их нису пробили због 
дебелог заштитног слоја. Мада нису страдали од гелера терористима који су 
се у њима затекли сигурно су попуцале бубне опне од детонације. 

Између два највећа бункера у шумици, десно од пута, био је 
подземни затвор у коме су терористи држали отете Србе и користили их за 
копање ровова. У затвор се улази подизањем металних врата метар са метар. 
Металним лествама силази се у готово три метра дубоку просторију. Када 
сам сишао у ту рупу - затвор ударио ме устајали ваздух. Под је био од летви. 
Из те мале просторије кроз тешка метална врата улази се у другу четири 
пута пет метара. Зидови су обложени бетонским гредицама. Када смо 
упалили батерију угледао сам остатке хлеба и гомилу сена. Шта ли је било с 
тим нашим несрећницима7 Док су копали сигурно су били живи. Терористи 
су их држали испод земље као животиње, у потпуном мраку. Спавали су на 
летвама. Да ли су их мучили7 Када смо изашли из тог подземног српског 
страдалишта, после неколико корака, видео сам крај пластичне цеви која је 
водила у рупу и преко које су заточени Срби добијали мало свежег ваздуха, 
колико да се не угуше. Такав затвор су могли да направе и у њега сместе 
људе само болесни умови шиптарских злочинаца за које је западна 
пропаганда тврдила да су борци за људска права! Где је био СММ да сними 
ово стратиште7 

Терористи су били изузетно добро утврђени на читавих десет 
хектара шумског земљишта. Око 300 м десно наишао сам на ископану 3 м 
дубоку рупу 30х10 м коју су терористи почели да прекривају деблима. 
Монструми нису успели да заврше још један подземни логор за Србе. У 
томе су их спречили припадници војске и полиције који су после 
тродневних тешких борби разбили јаке и добро укопане терористичке снаге. 
Док је јединица Приштинског корпуса ишла у захвату макадамског пута на 
положаје терориста, припадници полиције су зашли иза леђа терористима, 
упали у ровове и у борби прса у прса разбили њихову линију. . 

У том рејону је, 25. јула 1998. године, водник прве класе Дејан 
кренуо тенком да изађе на коту 915 и одатле пође у разбијање терориста у 

селу Кучук Махала које је било претворено у праву терористичку тврђаву. 
Деоницом дужине 2 км, кроз густо растиње, тенк се тешко кретао. Одједном 
је Дејан осетио јак натпритисак у тенку. Поред великог натпритиска и 
топлоте имао је осећај као да му је шерпа на глави а по њој неко лупа 
чекићем. Возач му каже да је рањен. Тенк је погођен. После две до три 
секунде други погодак, па за неколико секунди и трећи. Терористи су 
пришли тенку на 15-20 м кроз већ припремљене дубоке и тешко приметне 
ровове у густој шуми. Сачекали су да тенк изађе из кривине и из непосредне 
близине гађали а да посада није могла да их види. Друга ракета из ручног 
ракетног бацача погодила је куполу и блокирала је па топ није био 
употребљив. На срећу, само је прва ракета пробила тенк код места где седи 
возач. Тибор Келемен задобис је тешке опекотине ногу и руку и гелере по 
телу. Остао је 70 одсто инвалид. Након три поготка ракетама терористи 
отварају јаку ватру из свих оруђа. Тенк због силине ватре не може даље. 
Водник Дејан склања рањеног возача на своје место и седа на место возача. 
Иза тенка наилази БРДМ који отвара ватру на терористе и подржава 
извлачење тенка. Терористи се повлаче. 

Сутрадан, 26. јула, тенк Т-55 потпоручника Петра Панчића погођен 
је пројектилом из ручног бацача на путу Дуље-Малишево. Ракста је 
директно погодила перископ возача. Погинули су Зоран Јанковић и Иван 
Димитријевић. Потпоручник Панчић тешко је рањен. Због активирања 
муницијске кутије ПКТ-а зрно му је прошло кроз гркљан. Маријан 
Петернек, члан посаде, је преживео. Почиње драма за спашавање 
преживелих. У 16,00 часова водник Дејан, који је претходног дана три пута 
био погођен, кренуо је са Дуља да извуче погођени тенк коме припадници 
полиције, који су били недалеко од тенка, због јаке ватре терориста и 
брисаног простора нису могли да приђу два сата и извуку преживеле. До 
погођеног тенка Дејан стиже око 18,30 часова али не може да му приђе јер 
га гађају терористи са ивице оближње шуме. Ту је била изузетно добро 
утврђена линија терориста - дубоки ровови, добро укопани и покривени 
бункери. Дечјим телефонима терористи су повезали све саобраћајнице у 
којима је било сгроведено и црево за воду а били су ту и дрвени кревети. 
Терористи су гађали минобацачима, бестрзајним топовима, снајперима, 
"бровинзима", аутоматским пушкама. Дејанов тенк гађа терориста, али на 
срећу ракета пада на мање од метра поред тенка. 

Упркос жестокој ватри терористг са око 200 м удаљености, из тенка 
излази Милосављевић и успева да сајлу са њиховог тенка развуче до 
погођеног тенка и закачи га. Тада Дејан излази из свог и улази кроз лук у 
погођени тенк. Терористи, који све то виде, и даље жестоко пуцају. Покреће 
се тенк који је дошао у помоћ и извлачи погођене другове. Меци и ракете 
терориста нису их спречили да помогну својим друговима. Срећа прати 
храбре а Дејан то јесте. 

У време агресије НАТО, 25. марта 1999, Дејан је са борбеном 
тенковском групом кренуо у, по терористима и њиховим злочинима, 
познату Дреницу. Код Коморана се деле у две групе, јер су код Лапушника 

утврђени терористи. База им је у школи. Наши борци иду с техником узбрдо 
према терористима. На челу је тенк, па прага, БРДМ и БВП и двадесет пет 
полицајаца око тенка. Дејан први тенком пролази ровове и бункере из којих 
су терористи непосредно пре тога побегли. Стаје код школе и излази из 
тенка. Тог тренутка чује хитац поред главе који му је откинуо десну 
слушалицу шлемофона. Гађао га је терориста снајпером 12,7 мм, али метак 
храброг Дејана неће. Пристиже и „прага“ која отвара ватру на терористе 
који се по групама извлаче. Тада, међутим, терориста испаљује две вођене 
ракете „маљутка". Оне не погађају циљ већ падају између Дејановог тенка и 
БВП-а. 

Другу групу, која је са транспортерима кренула од Коморана према 
Глоговцу, из једног засеока поред пута жестоко нападају терористи. Гађају 
их ручним ракетним бацачима и промашују. Јединица креће напред, 
отварајући ватру на терористе који на БВП испаљују „маљутку" и опет 
промашују. Жица којом се води „маљутка" остала је на БВП-у, ракета је 
промашила за који центиметар. Борци из БВП-а отварају ватру и настављају 
даље. Поред једне куће посада БВП-а налази припремљену али неиспаљену 
„маљутку" на пулту. Поред ње су лежала двојица мртвих терориста које су 
наши момци погодили пре но што су активирали ракету. Настављају даље и 
наилазе на 4.000 цивила који су се склонили у збег због дејства НАТО 
авијације и терориста који су тих првих дана агресије жестоко кренули у 
нападе на војску и полицију. Борци обезбеђују зет који је ту био неколико 
дана. Снимали смо како припадници војске допремају брашно, воду, храну 
тим цивилима, указују им лекарску помоћ. Разговарао сам са многима. Сви 
кажу да су побегли пред терористима и од НАТО авиона који су 
немилосрдно тукли околна села не би ли пронашли наше јединице и 
помогли терористима. Размишљао сам тада шта би терористи урадили 
српским цивилима да су их нашли у збегу. Одговор сам знао из Клечке, 
Рзнићког канала и других масовних српских стратишта. Дејан је 26. марта 
1999. у Горњем брињу, јаком терористичком упоришту у Дреници, у 
дворишту једне куће нашао Шиптара старог око педесет година који је 
лежао на трави са рукама испод главе. Када су га Дејан и другови питали 
шта ради ту, има ли у селу терориста он је одговорио да нема и наглим 
покретом руку извадио бомбу коју је држао испод главе али није успео да је 
активира. Борци су били бржи. 


КРАВЕ ОТКРИЛЕ ТЕРОРИСТЕ 


Јединицу капетана прве класе, Миомира Јакице, која се у првој 
половини маја налазила у селу Годишњак на десној страни пута Подујево - 
Приштина, стално су гађали терористи из суседног засеока. Користећи 
шумицу, прилазили би на око 200 м од положаја јединице и отварали ватру 

из ручних ракетних бацача. Нису успешно дејствовали, јер су отварали 
ватру из мале долине испред које је било узвишење које су морали да 
пребаце. Водник Вељковић се, 15. маја, враћао са састанка у рејон свог 
вода који је био смештен близу првих кућа. Ишао је пешке, сам, путем који 
је био усечен и окружен живицом. Када је дошао на плато, 20-30 м од кућа, 
испред његових ногу на десетак метара у земљу се зарио метак. Био је то 
снајперски хитац након кога је одмах стигао и други, који је опет пао пред 
ноге воднику. Вељковић се после другог хица бацио на земљу, у жбуње 
десно од пута. 

Старешине у чети су такође чуле хице. Борци са положаја узвраћају 
кратком паљбом, Водник осматра десетак минута тражећи снајперисту, али 
га не уочава. Устаје и долази у јединицу. Након двадесет минута, терористи 
који прилазе долини отварају повремено ватру. Водник Вељковић одлази на 
ручак. Чује паљбу терориста, улази курир и каже му: „Приметили смо 
испред нас, на око 150 м, у рејону усамљених кућа, узнемирено кретање 
крава око куће. Не беже већ шетају около, повремено правећи нагле 

покрете. Закључили смо да у усамљеним кућама има терориста. који су се са 
висова спустили у куће одакле осматрају наше положаје". Вељковић 
одлучује да крене према кућама, Не може да користи транспортер, јер је 
између положаја јединице и терориста стотинак метара чистине на коју не 
може да изађе БВП, јер би онда био веома лака мета. Десно од положаја 
јединице је пошумљена увала којом су се терористи извлачили наоружани 
да би се близу реке Лаб пресвлачили у цивилну одећу, крили оружје, 
излазили на пут Подујево - Приштина и мешали се са цивилима. 

Водник, пет војника и пет полицајаца крећу пешке у стрељачком 
строју. Испред њих је 100 м чистине, па шумица иза које је усамљена кућа. 
Један по један претрчавају брисани простор. Први претрчава до усамљене 
крушке, залеже и штити остале који пузе. Долазе до шумице кроз коју иду 
усправно од дрвета до дрвета или жбунова. Крећу се полако, веома опрезно, 
осматрају и ослушкују да виде да нису намамљени. Немају обезбеђење ни 
лево ни десно. Терористи их уочавају, али не отварају ватру већ се брзо 
повлаче остављајући муницију и кинеске ракете за ручне ракетне бацаче. 
Повлаче се на узвишење. Иза усамљене куће је група напуштених кућа у 
којима су терористи спавали. Испред кућа је живица дужине 100 м, с обе 
стране пута. 

Водник са групом наставља од усамљене према групи кућа и долазе 
до живице. Међусобно су удаљени 10-20 м да не би терористи могли да 
усредсреде ватру на групу. Тада их терористи, са виса који је удаљен 300- 
409 м, састављају жестоком ватром. Борци залежу уз живицу и не могу ни 
напред ни назад јер су одсечени. Одговарају на ватру терориста али штеде 
муницију да не би остали без ње ако буду морали ту да заноће. Капетан 
Јакица на положају своје јединице чује пуцњаву. Вељковић одлучује да се 
пробије до села Годишњак. Припрема се за претрчавање, устаје и претрчава 
лево од правца напада према усеченом путу. Залеже, пузи и успева да се 
извуче. Долази до капетана Јакице. Са једним БВП-ом крећу ка одсеченој 

групи. Водник Вељковић, због великог искуства, седи на месту оператора а 
возилом управља изузетно способан возач, војник Мурати Реис. Командир 
БВП-а је капетан Јакица. У транспортеру су и стрелци. „Прага“, која је 
постављена у рејону водника Вељковића и добро маскирана, потпомаже 
транспортер који мора брзим маневром, док га подржава „прага“, да пређе 
брисани простор. Пуним гасом, крећући се цик-цак, БВП долази до шумице 
пре усамљене куће. Тада се терористи, који су били укопани, повлаче према 
врху брда. Посада из транспортера се искрцава и развија у стрелце. 
Настављају према живици, крећући се уз транспортер претрчавањем и 
пузањем. Повремено се дејствује из БВП-а топом и митраљезом. Долазе до 
групе. Већ је касно поподне, почиње да се смркава. Претресају куће у којима 
налазе делове униформи, муницију, врућ хлеб. Транспортер стоји иза куће. 
У њему су стрелци. Заостали терориста из шумице, изнад самих кућа, 
ручним бацачем, са око 150 м, гађа транспортер. Ракета пада на 4-5 м од 
БВП-а. Борци отварају ватру а терористи престају с дејствима. Пада мрак. 
Борци се враћају на своје положаје. 


ШАПОЊА ПРОТИВ „АПАЧА" 


Иако су најављивана дејства много рекламираних америчких 
хеликоптера типа „Апач“, који су за време агресије били стационирани у 
Албанији, они су употребљени само у неклико наврата дуж границе. Очито 
је код америчких генерала постојао страх од наше противваздушне одбране. 
Обарање само једног таквог хеликоптера био би велики ударац престижу 
америчке армије у НАТО-у и њиховој војној индустрији. 

„Апачи" су у пар наврата долетали из Албаније углавном на 
врбничком правцу дуж границе. Наши борци су их једном, у сумрак, уочили 
са положаја близу карауле Горожуп. Летели су долином Белог Дрима вешто 
се уклапајући у околна брда. Борци нису могли да их гађају „стрелама“ и 
„шилом“ јер су хеликоптери били испод брда на коме су били наши 
положаји. „Апачи" су брзо окренули и вратили се у Албанију. Дејствовали 
су у пар наврата по нашим положајима дуж границе између Паштрика и 
долине Белог Дрима. . 

„Апач“, кога су обезбеђивала два авиона, напао је 18. маја нашу 
караулу „Дејан Стојановић". Напад је био изненадан. Око 22 часа и 45 
минута, из подножја брда излетео је „Апач" право на караулу. Почело је да 
сева на све стране као да је непогода. Одјекују детонације а грани"ари се 
извлаче у шумарак. У рову поред карауле је светски рекордер у прављењу 
пљескавица Шапоња. Поред њега је „стрела 2М". Недалеко од њега 
дејствује „Апач" али Шапоња и не помишља на повлачење. Ставља ракетни 
лансер на раме и нишани хеликоптер који му је веома близу. Испаљује 
ракету и промашује. Погађа смрт, херојску. „Апач" се окреће према њему и 

гађа га из топа. Још један српски Обилић одлази у легенду. Напад је трајао 
око три минута. 

Након тога граничари су чули звук хеликоптера у одласку. 
Минобацачка ватра с терориторије Албаније настављена је још десетак 
минута. Једанаест граничара је рањено. Више није било дејства „Апача" јер 
нису смели да уђу дубље у нашу територију. Схватили су да Космет није 
Ирак, да се Срби боре до краја и да нису глинени голубови. Шапоња је то 
доказао. Само, никада више, неће направити највећу пљескавицу на свету. 


ЗАСЕДА ПОДНО ЧИЧАВИЦЕ 


Планину Чичавицу терористи су прекопали рововима, заклонима, 
бункерима и земуницама. Наслоњена на злогласну Дреницу, с једне, и на 
реку с друге стране, покривена густом шумом, била је сигурно скровиште за 
терористе који су после недела која су чинили бежали испред војске и 
полиције, бежали од правде. Када сам са мојим ратним друговима, 
припадницима војске из Косовске Митровице и полиције из Вучитрна 
обилазио села Тараџу, Бенчук, Стровце, упоришта терориста, отишао сам на 
саму Чичавицу. 

Сва та села била су претворена у терористичке логоре. Свуда су 
били ровови, бункери, заклони. Иза зидова око кућа били су ровови, а на 
зидовима отвори за пушке. На крововима такође. У двориштима кутије од 
минобацачких мина, постоља од минобацача, разбацана муниција. Заставе 
Републике Албаније у готово свим кућама. По селима грудобрани од 
шодера, блокова, џакова с песком, фотографије терориста. А медији на 
Западу и неки „хуманисти“ у Србији и Црној Гори тврдили су да су то 
мирна и ненаоружана села. Био сам изненађен бројем бункера, ровова у 
неколико линија, земуница. Путеви који су водили према Чичавици 
најчешће су били минирани. Сећам се једне огромне земунице око које је 
било посечено мноштво стабала. Земуница је била у шуми на вису који је 
доминирао и одакле се поглед пружао све до пута Косовска Митровица - 
Приштина. До земунице смо дошли „блиндом" у пратњи једног оклопног 
транспортера. Из земунице су вириле две цеви за ваздух. Улаз је био с доње 
стране на нагибу а излаз с горње. Унутра је потпуни мрак. Питам нашег 
пратиоца: „Је ли проверена". Одговара ми да није. Од посаде из БВП-а 
узимам крпу и палим је. Кажем сниматељу да укључи камеру и крене за 
мном. Улазимо у земуницу из које се осећа влага. Не морамо да се 
сагињемо. Полако ходам гледајући да није миниран улаз и не уочавам 
ништа. Идемо око два метра. Изнад главе видим наслагана дебла. Улазимо у 
већу просторију. Испод су даске. Не могу да видим целу просторију а крпа 
већ догорева. Ширина главне просторије је 5-6 м.а дужина двадесетак. 
Чујем пуцњаву. Излазимо с доње стране. Момци из БВП-а су уочили 

неколико терориста на оближњем вису који се крећу према Чичавици. 
Смркава се па зато седамо у џип и одлазимо у Вучитрн. 

Почетком агресије НАТО-а терористи су кренули у жестоке нападе 
на војску и полицију, али су убрзо били разбијени. Најокорелији злочинци, 
њих пар стотина, повукли су се на Чичавицу разбијени на групе, Сви су 
били црнокошуљаши, убице и кољачи. Већину је стигла рука правде. 
Остали су, у мањим групама, наставили да се скривају на Чичавици с које су 
се спуштали, посебно ноћу, према Вучитрну у намери да се снабдеју храном 
или домогну цивилног одела и претворе у „мирне" цивиле. 

Једна наша извиђачка чета је, маја 1999, постављала заседу 
терористима који су се спуштали с Чичавице у подножју, пре реке Ситнице, 
код импровизованог мостића који су направили терористи. С првим мраком 
извиђачи прелазе мостић а возила с обезбеђењем остављају на сигурном. 
Терен је изузетно тежак, мочваран, испресецан, висока трава, коприве, 
необрађено запуштено земљиште. Поред реке је чистина. Крећући се према 
месту заседе извиђачи наилазе на старца и две девојке. Заклањају се да их не 
опазе и пуштају да прођу. Долазе на место заседе близу моста и 
распоређују се. 

Постављају једнострану заседу у полукруг. Залежу у растиње. Ноћ 
је, у заседи су двојица старешина и осам војника. Почиње чекање. Ускоро 
наилази група од четири до пет терориста. Видљивост је слаба па извиђачи 
виде само силуете терориста који иду један иза другог стазом на насипу 
поред реке. Прилазе на 15-20 м извиђачима који их посматрају кроз пасивне 
нишане који омогућују гађање по мраку. Борци отварају ватру. Терористи 
падају у воду и поред. Све се стишава а извиђачи и даље остају у заседи, не 
покрећу се. Чини им се да се један терориста извукао. И даље чекају. После 
педесетак минута уочавају двојицу терориста који иду из села с друге стране 
реке. Чекају их. Терористи се пењу на мост, борци отварају ватру и 
ликвидирају их. Један пада на мост а други у реку. Заседа се премешта. 
Борци се крећу као извиђачка патрола, челни извиђачи су напред а главнина 
иза. 

Нову заседу постављају километар и по низводно. Ширина заседе је 
50-60 м, залежу у бујну траву поред реке иза насипа. Заузимају такав 
положај да могу да осматрају с нишанима за ноћно осматрање. Заседа је 
постављена на правом месту. Ускоро наилази група од десетак терориста 
који се крећу у колони. Борци у заседи их пуштају да приђу на само пет 
метара и тада отварају ватру. Терористи залежу, један од њих узвраћа 
ватром али не може ништа да уради јер је с друге стране насипа. Један 
извиђач спрема бомбу. Рутински обавештава остале, који се међусобно не 
виде, да би се заклонили: „Бомбу бацам". Баца је из лежећег положаја на 
терористу који пуца иза насипа. Бомба међутим не експлодира. Преживели 
терористи се по мраку повлаче. Пред зору извиђачи напуштају заседу, 
враћају се до возила и одлазе у базу. Наредне ноћи ће, ако не добију други 
задатак, поново у заседу. 

Често сам као ратни репортер 1998. и 1999. године одлазио у 
подножје, или се пео на саму Чичавицу. Када је почела агресија и 
бомбардовање у неколико наврата сам хеликоптером типа „Газела", са 
Томом, пилотом и једним пуковником из РВ претраживао Чичавицу у 
потрази за обореним НАТО авионом. Још увек недовољно свесни 
опасности, када није било авиона у ваздуху, летели смо ненаоружаним 
хеликоптером који су НАТО пилоти могли да скину као обичну играчку. 
Док смо летели, сва четворица смо имали осећај да нас НАТО пилоти 
гледају на радару и да ће сваког трена притиснути дугме којим ће упутити 
ракету на нас. Инстинкт за животом био је слабији од жеље да пронађемо 
остатке авиона који је пао на Чичавицу и покажемо нашим грађанима. То 
би заиста било велико охрабрење за грађане наше земље и подигло би 
морал и веру у властиту војску. Нажалост, нисмо пронашли остатке авиона. 
На срећу, преживели смо. Тада сам видео колико су терористи прокопали 
Чичавицу. Бројни ровови, бункери, заклони, земунице премрежили су 
планину и од ње направили тешко освојиву тврђаву, али их ни то није 
спасило од наше војске и полиције. 


САШКА И БРАЦА 


Након почетка копнене агресије из Албаније готово свакодневно сам 
био на граници. Једног дана одем на Морину. Та лепа караула на којој сам 
често боравио последњих десетак година била је разрушена од дејства 
НАТО авијације и артиљерије из Албаније. Ходам путем који је од карауле 
излазио на вис изнад где је била осматрачница са које се види албанска 
караула Каменица и са које сам се небројено пута дивио величанственим 
призорима Проклетија у даљини. Свуда око карауле су кратери од мина и 
граната. Иако је релативно лака мета из Албаније, терористи и артиљерија 
албанске армије жестоко су испромашивали караулу. Избројао сам преко 30 
кратера, а онда престао да бројим. Долазим до наших бораца у заклонима. 
Осматрамо албанску територију, налећу два „торнада“, прилично су нискои 
споро лете. Осматрају и траже положаје наших јединица. Не крећемо се и 
разговарамо о почетку рата. Момци ми кажу да на овом делу агресор неће 
проћи. Један од војника ме пита да ли знам да је са граничарима једна 
девојка добровољац из Ниша. На првим линијама је, каже. „Где је сада" 
питам га. „У шуми десно од карауле према Маја глави". „Идемо“, кажем 
Томи. Пролазимо караулу, па путем кроз шуму наилазимо на прву линију 
наше одбране. Питам борце за девојку у њиховим редовима. Одлазе да је 
позову. Седимо за дрвеним столом који су борци у шуми направили поред 
земуница. „Ево је", каже ми борац. Висока плава девојка питомог лика. 
Поздрављамо се. Била је то Сашка. 

Двадесетдвогодишња Александра Илић - Сашка из Ниша, чим је 
почела агресија јавила се као добровољац у 63. падобранску бригаду. На 
аеродрому је била два дана, међутим, није могла у падобранску бригаду. 
Одлази у војни одсек, узима униформу и 27. марта, чврсто решена да буде 
са нашим борцима тамо где је најтеже, одлази на Космет. У Косовској 
Митровици ноћи а сутрадан са још 5-6 жена добровољаца одлази у Пећ, па у 
Приштину, где је распоређују у санитет, што она одбија, јер хоће на 
границу. Шаљу је у 125. бригаду. Долази у јединицу која се налази око села 
Горња Морина недалеко од карауле Морина. Ту се обучава у руковању 
оружјем - аутоматска пушка, снајпер, митраљез и за пуњача на минобацачу. 
Након обуке распоређују је на положај код граничног камена Ц-4/12 у 
минобацачки вод 82 мм. Са осталим борцима смештена је у добро укопаним 
земуницама. Једне ноћи док је Сашка на стражи поред ње је прошао водник 
прве класе Братислав Анђелковић, командир карауле Морина. У повратку 
су се упознали. Тада нису ни знали да је то почетак љубави која ће после 
рата прерасти у брак. 

Неколико дана након тог сусрета Братислав - Браца иде у Ђаковицу. 
Сашка га пита може ли с њим јер никада није била у том граду. Браца је 
пење у „пинцгауер" и поставља поред митраљесца да му придржава 
реденик. Сашка стоји са упереном аутоматском пушком наслоњена на кров. 
У пролазу поред Смонице Браца командује да напуне оружје јер у селу има 
терориста. Ускоро долазе у Ђаковицу. Након обављеног посла враћају се на 
границу. Сашка, коју су другови звали „борац“, око 5,00 часова ујутру, 11. 
маја 1999, кренула је са 150 војника иза леђа терористима који су упали 
стотинак метара на нашу територију. Јединица која иде кроз шуму улази у 
минско поље и пролази кроз „капију“, па преко ливаде поново улази у 
шуму. Крећу се у колони с размаком по лепом и топлом времену. 
Заустављају се поред пута и у ниском растињу заузимају заклоне. С десне 
стране је брдо, а с леве је велика стрмина. Испред њих је ливада. На ивици 
ливаде и шуме су терористи, заправо плаћеници са дугим брадама и ћелави. 
Муџахедини нису очекивали наше борце да им дођу с леђа. Цео крај је 
препун терориста. Борци постављају два митраљеза и два снајпера и траже 
боље заклоне. Са око 200 м из митраљеза и снајпера отварају ватру на 
плаћенике у чијим редовима настаје паника. Терористи беже у шуму и 
одатле отварају ватру. У првом налету гине тридесетак терориста, У целој 
тој акцији 150 припадника Приштинског корпуса, по извештају СММ, 
погинуло је 138 терориста а 50 рањено. 3 

Сукоб је све жешћи. Гине наш митраљезац а терористи рањавају 
командира чете капетана Александра Ћирића тада поручника. Борба је 
изузетно жестока. Сашка из своје аутоматске пушке пуца рафално. Након 
пола сата пуцњава јењава. Терористи су побегли у шуму а наши борци 
остају у ниском растињу. Са територије Албаније почиње паљба из „зисова" 
и минобацача. Наше минобацаче, који су уз саму граничну линију и пружају 
подршку јединици, проналази НАТО авијација и баца касетне бомбе које 
убијају једног и тешко рањавају двојицу минобацачлија. Због сталних 

налета авијације минобацачи не могу да пруже подршку јединици која се 
бори с плаћеницима. Зато борци морају да се повуку на прву линију 
одбране. Остаје група од десет бораца да главнини штити одступницу. Међу 
њима је и Сашка. Десно немају никога да им штити бок. Минобацачи из 
Албаније стално туку али на срећу нема више жртава. Касно поподне борци 
чују звук тенкова. Тенкови и пешадија албанске армије кренули су да 
помогну плаћеницима. Тада се, у колони један по један са растојањем, 
борци повлаче. На прве положаје се враћају по мраку. 

За све време Браца је с другом групом био лево од групе у којој је 
била Сашка. Браца је изјутра са 27 бораца дошао иза положаја терориста. 
Намазани маскирним бојама, са комплетном опремом, ишли су кроз ниско 
густо растиње што им је била добра маска. Наоружани су аутоматским 
пушкама, снајперима, митраљезима, бомбама, ручним ракетним бацачима 
64 мм „зоља", тромблонима и експлозивом. Маскирани су зеленим 
гранчицама и готово неприметни. Потпуно су утопљени у околину. 
Спуштају се према долини. Прво иду чеони извиђачи 50 м испред осталих 
који иду истовремено, фронтално са међусобним размаком 5-6 м. Силазе у 
поток, прелазе га и групишу се. На брду испред њих су четири бункера 
терориста испред којих је чистина - ливада, ширине педесетак метара. 
Раздвајају се. Бомбашко одељење, у коме су четири војника, пузи до 
бункера. Иде први, косо од њега са размаком други, па трећи и четврти. 
Добро су маскирани па их терористи не уочавају. Бомбашко одељење иде у 
напад на бункере преко чистине. То се раније само на филмовима виђало, а 
те 1999. године и на граници са Албанијом. Бомбаши прилазе и из лежећег 
положаја убацују бомбе и улећу у бункере. Чисте их. На брду испред су 
куће. Браца са једном групом иде лево а друга група десно на куће. Праве 
обухват - клешта. Иду по двојица на кућу. Група десно у борби убија осам 
терориста. Пребацују се трчећи један по један од бункера до бункера. Стижу 
до кућа. Тек је 4 часа и 30 минута Ујутру. 

Браца са два борца прилази кући. Један борац стоји испред врата с 
упереном пушком. Браца са стране отвара врата а двојица бораца утрчавају. 
Иду из собе у собу, тихи су. Пењу се на спрат и наилазе на собу са 
отвореним вратима. Браца, држећи уперену пушку испред себе, улази први 
и види двојицу терориста који спавају у одвојеним креветима. Терористи се 
тада буде али их Браца са по једним хицем елиминише. Борци настављају 
чишћење. Тихо ликвидирају 13 терориста. Поред кућа на брду била је једна 
у подножју из које је изашао терориста и кренуо према вису. Виде га борци 
који су на бочном обезбеђењу. Војници излазе из кућа и рафалом га 
ликвидирају. Ту пуцњаву чују терористи у кући у подножју У којој почиње 
комешање. Браца и његови другови их елиминишу „зољама". Тада према 
групи крећу терористи са суседних положаја и ударају на наше бочне 
извиђаче, па на Брацу и његове. Улазе у село где су наши борци. Међусобно 

су измешани, с једне стране куће наши момци а с друге терористи. Добацују 
се бомбама. Жестоко се међусобно пуца. Браца и његови не пуцају сви да 
терористи не би схватили да их је мало, већ пуцају прво двојица лево, па 

двојица десно. Са територије Албаније крећу тенкови и пешадија албанске 
армије. Браца извлачи људе а он с два борца остаје код кућа као одступница 
и држи терористе под ватром док се главнина не спусти у поток. 

Браца поставља пластични експлозив и бомбу М-52 на потез. 
Набијају бомбе испод капије са извађеним осигурачем, тако да капија држи 
кашику. Бомба ће експлодирати када се капија отвори. Постављају 
експлозив свуда по кућама а након тога и њих тројица крећу у извлачење. 
Треба да претрче око 300 м брисаног простора, преко ливаде у чијем је 
средишту шумица. Крећу један по један. Док први претрчава колико га ноге 
носе, двојица пуцају рафално. Када се први заклони креће други док га први 
и трећи штите паљбом. Успешно се пребацују, али сада су испод терориста 
а у шумици која је у ували не чује се моторола. Браца покушава да 
успостави радио-везу са главнином. Чују га Сашка и потпоручник 
Благојевић десно од њега. Они јављају бази одакле креће жестока подршка 
Браци и његовим борцима из минобацача, бестрзајних топова и митраљеза. 
Један БВП излази на граничну линију и гађа терористе. Тада Браца са два 
војника претрчава и други део ливаде. Терористи су се окомили на њих и 
жестоко их туку. Куршуми само звижде око њихових глава и забијају се у 
земљу која пршти на све стране. Али, „ђаво“, тако су звали Брацу јер га 
метак није хтео са борцима бежи од смрти. Улазе у поток одакле треба да се 
попну узбрдо. Међутим, туче их топ „зис". Одлучују да у потоку сачекају 
ноћ. Терористи изложени ватри наше главнине не усуђују се да крену за 
њима. Браца се по мраку са својим борцима извлачи без проблема и враћа у 
базу. У тој бриљантној и брзо изведеној акцији убијено је 33 терориста. 
Колико је још настрадало од експлозива и бомби које је Браца оставио није 
ми познато. 

Прво што је Браца питао када се вратио у базу било је: „Јесу ли сви 
живи" „Јесу“. „А борац Сашка". „И она", одговарају. Када се Сашка са 
главнином извукла на мотороли је чула: „Сви су се извукли, само је „ђаво са 
двојицом остао". Ујутру су се Браца и Сашка видели и током разговора 
препричавали акцију. 

Граничари нису дали терористима да пређу ни стопу на нашу 
територију на подручју карауле Морина. Жестоко, и надасве јуначки борили 
су се да одбране граничну линију. Били су чврсто решени да погину до 
последњег али да терористе не пусте на нашу територију. Ни слутили нису 
да ће морати да оду са границе коју су крвљу и животима бранили. Почело 
је повлачење војске и полиције с Космета. Граничари су с Морине кренули 
14. јуна. Браца, који је био командир карауле Морина, није могао да одоли и 
још једном, последњи пут, не види своју разрушену караулу и саму 
граничну линију. Са старијим водником Коцићем одлази на граничну 
линију изнад карауле одакле се пружа величанствен поглед. Како би желео 
да види патролу наших граничара којих ту више нема. Граничари су у 
возилима спремни за покрет. Ко зна када ће поново наши граничари 
кренути у патролу дуж границе код Морине. Док се опрашта од драге му 
границе терористи их гађају минобацачем. Не дају командиру карауле да се 

на миру опрости од државне међе и граничног камена на коме је уклесано 
СРЈ. Мина пада поред њих. Брацу гелер погађа у врат поред увета и он пада 
од ударца. Коцића је приликом експлозије погодио велики камен у леђа. 
Браца устаје, продрма главу и пита Коцића има ли крви, Коцић му каже да 
не крвари. Враћају се и улазе у „пинц". Колона креће а Браца путем осећа 
крв. Превијају га. Почињу најтежи тренуци за граничаре који последњи пут 
иду путем од карауле према Пећи. Излазе на асфалтни пут код Поношевца. 
Колона стаје. Сашка је у камиону испред „пинца" у коме је Браца. 
Командује се покрет и колона креће. Браца ставља касету у касетофон и 
каже Сашки и борцима: „Слушајте песму". Са касетофона одјекује: „Игра 
рокенрол цела Југославија". Прекаљени ратници, хероји тада почињу да 
плачу. Сви. 

Докле ће се судбина тако горко играти с нашим народом. Десетак 
дана по повлачењу с Космета, Браца одлази у војну болницу у Нишу због 
ране. Позвао је Сашку да се виде. Тада је почела љубав која се завршила 
браком. Сашка и Браца живе у Лесковцу где смо се после рата срели 
неколико пута. Први пут на прослави Приштинског корпуса, чији сам ратни 
припадник. Пришла ми је и рекла: „Ја сам Сашка са Морине, да ли ме се 
сећате"; „Свакако, ратне другове не заборављам", одговорио сам. Пришао је 
и Браца. Тада су ми рекли да су заједно. Било ми је драго. После свих 
несрећа у рату и страдања ево једног лепог догађаја. Њих је спојио рат, 
љубав се зачела уз звиждуке куршума, крви и смрти, херојства и јунаштва. 
Разговарали смо мало о рату, више о садашњости и будућности. Сада те 
младе људе, а искусне ратнике, муче свакодневни животни проблеми. 
Брацина плата је мала, немају свој стан. Много дугује држава тим нашим 
херојима који су је бранили. 

Прилог који сам снимио о Сашки на граници није емитован јер се у 
свом оном ратном метежу вероватно загубио у РТС-у. Жао ми је због тога. 
Тај прилог о борцу Сашки требало је да виде сви наши грађани, јер Сашка и 
Браца сигурно улазе у историју и легенду. Било је много жена које су се 
добровољно јавиле, да заједно са мушкарцима, положе најтежи и најчаснији 
животни испит одбране отаџбине. Неке су заувек остале на Космету, а неке 
су се, на радост своје деце, најближих и свих нас вратиле живе. 

Већ је 11. мај 1999. Око 6 часова и 30 минута ујутру одлазим код 
генерала Лазаревића. „Добро јутро ђенерале, има ли нешто за мене" „Био је 
покушај упада из Албаније код карауле Митар Војиновић, иди тамо па се 
поподне пребаци на Кошаре, ако стигнеш“, каже ми Лаза и даје неке 
пошиљке да понесем у Ђаковицу. С обзиром да смо ја и Тома били изузетно 
ретки путници који су свакодневни крстарили Косметом, увек смо из 
Приштине носили писма и пакете који су стизали нашим војницима који су 
били на најистуренијим положајима и преносили телефоном поруке 
њиховим најближим јер они нису могли са места где су биле најтеже борбе 
да се чују. Зовем Тому и крећемо. Излазак џипом из Приштине и кретање 
према Ђаковици увек значи да смо једном ногом већ закорачили у смрт јер 
из А-10 туку све што се креће. По ко зна који пут „пајеро" граби према 

Ђаковици. Мост код Клине је оштећен - две велике рупе од бомби, али није 
срушен. Стајемо испред моста. Излазим с пушком у рукама и наводим 
Тому. Испод је набујала река, високо је. Десни точак гази ивицом моста а 
леви је готово половином гуме над рупом од бомбе. Ако сада налете биће 
весело. Полако прелазимо мост и тако бар два пута дневно преко тог моста. 
Журимо да превалимо што већи део пута пре налета авиона. Испред Дечана 
чујемо добро познати звук. Гледам кроз прозор. Изнад су два А-10 који 
круже један иза другог, ниско. Брзо стајемо испод великог дрвета испод кога 
су и неки цивили. Гледамо авионе, када нам буду окренути реповима 
крећемо. Ускачемо у џип, гуме шкрипе, нетремице пратимо авионе који 
окрећу. Брзо се склањамо у заклон с леве стране пута где је улаз у неко 
двориште. Улазимо испод настрешнице и излазимо из возила. Чекамо да 
авиони опет окрену, па онда упадамо и опет пун гас. 

Излазимо на део пута с коцком. „Пајеро" поскакује а авиони опет 
окрећу према нама. Грозничаво тражимо заклон али га нема. Стајемо на 
отвореном и истрчавамо из возила, трчимо још 100-120 м и залежемо у 
шанац поред пута јер у том делу терористи стално пуцају из заседе. Авиони 
опет окрећу а ми трчимо до џипа, ускачемо и настављамо. Већ се нервирам 
јер све дуго траје. Када ћемо стићи на караулу, па на Кошаре Одједном на 
правој деоници видимо зелени комби „мерцедес" поред пута. Погођен је, 
лево је рупа у путу. Стајемо а „пајеро" склањамо нешто даље. Ломимо гране 
и бацамо их преко њега да га маскирамо. Одлазимо до погођеног возила које 
је у ствари налетело на мину коју су терористи поставили на путу. Поред 
авиона, највећа опасност по Косметским путевима биле су мине. Разбијене 
терористичке банде су ноћу долазиле до путева и постављале мине. Често 
су вадили парче асфалта па постављали мину а онда одозго бацали земљу, 
тако да је све личило на попуњену рупу на путу. Или би у удубљењу на путу 
поставили мину а преко ње налили воду. Када падне киша немогуће је било 
разликовати рупе у којима су мине од оних у којима је само вода. Често смо 
поред рупа са водом у којима су биле мине налазили канате којима су 
терористи доносили воду и заливали их. Или би преко рупе у којој је мина 
бацали траву и сено, или би вадили по 15-20 коцки из пута, постављали 
мину, па преко ње враћали коцку. На такву мину је налетео и зелени комби 
у коме је погинуло неколико резервиста ВЈ. 

"Терористи су обично ноћу постављали мине управо на путевима 
који су били у подручјима где су банде тзв. ОВК разбијене. Доста је бораца 
страдало од тих мина. Ми смо заиста имали, много, много среће да за време 
агресије превалимо 26.000 км по Космету, а да не налетимо на неку од мина. 
Мада смо као искусни ратници - новинари знали за те замке терориста и 
жестоко их избегавали ипак смо имали превише среће. Док би Тома возио, 
ја сам гледао у небо не би ли уочио авионе, па у места поред пута згодна за 
постављање заседа, па на пут. Колико нам се само пута десило да викнем: 
„Пази рупа", а да Тома не успе да је обиђе јер су около биле друге рупе. 
Тада се само инстиктивно подигну рамена према глави, мало се повијемо 
напред, стиснемо зубе па шта буде. Колико смо стресова свакодневно, и 

дању и ноћу, преживљавали само током вожње по Космету, постали смо 
свесни тек после рата. У ствари, најтежи и најризичнији део посла нам је 
било кретање да би дошли до места догађаја, а онда се вратили са 
снимљеним материјалом. Већ су прошле две године од завршетка рата а ја и 
даље, када се крећем својим аутом, често имам осећај да ме јуре авиони А- 
10, и даље загледам свако брдо, кривину и шумицу поред пута где би могла 
да се постави заседа и тугујем за Косметом. Једном ми се, недалеко од 
Чачка, у једном тренутку учинило да у ретровизору видим ракету која иде 
на мој ауто. Све је то последица свих оних тешких и неизвесних тренутака 
ишчекивања и скривања од авиона, избегавања мина на путевима и 
терористичких заседа. 

У скоковима и сталним застајкивањима, кријући се од паре А-10 
стижемо некако до Ђаковице. Одлазим до пуковника Живковића где је имој 
стари ратни друг Јевта и предајем му пошиљке које му је Лазаревић послао. 
Жиле ме пита: „Јеси срео неко возило успут". „Нисам, да нема наших поред 
пута помислио бих да нема живог створа на Космету". Настављамо 
макадамским путем ка караули Митар Војиновић. На небу лете две паре 
авиона А-10 и Ф-16. Лете дуж границе. Караула Митар Војиновић смештена 
у ували, 200 м од граничне линије, била је први пут нападнута 25. марта 
1998. године. Ноћ пре напада, командир карауле, старији водник Зоран 
Вукичевић, наредио је да се изјутра из складишта муниција пренесе у 
оружану, поред наоружања, да би свако одељење поред борбеног комплета 
имало још по сандук муниције. Након смотре, по лепом времену, Зоран је 
отишао по муницију. Наоружање граничара је остало сложено на писти где 
је била смотра. Само што је Зоран ушао у караулу са сандуцима муниције, 
са брда, педесетак метара изнад карауле, отворена је ватра. То је била 
претходница од 6-7 терориста. Стража је одмах залегла поред уређених 
грудобрана и отворила ватру. Зоран је дао узбуну. За 4-5 минута сви 
граничари су изашли на припремљене положаје: бункери, комплетне 
саобраћајнице око карауле са телефонском везом. Међу граничарима није 
било панике. Са карауле је отворена жестока паљба из стрељачког 
наоружања и из минобацача са две мине. Након тога су терористи побегли а 
војници отишли на брдо где је још увек било снега у коме су видели трагове 
терориста. Патрола од 10 војника је отишла да затвори правац да не би 
дошло до јачег напада са стране. 

Стижемо на караулу. Стотинак метара од карауле су добро урађене 
земунице прекривене деблима преко којих је дебео слој земље. Поздрављам 
се са Зораном и граничарима и питам их је ли све под контролом. Одговара 
ми да терористи немају шансе да ту прођу. Из земунице излази млађа жена у 
униформи. „То ми је супруга Радица", појашњава ми Зоран. Склањамо џип 
у шумарак, војници га маскирају, а ми улазимо у земуницу у којој је све на 
месту, необично уредно и чисто, јасно је да земуницу одржава женска рука. 
Договарамо се да одемо до граничног камена Ц-11 где су терористи 
покушали пробој. Ићи ћемо „ладом нивом" и „пинцом". Укрцавамо се и 
крећемо. Пинц стаза је на појединим деловима пуна великих рупа које и 

теренско возило с напором савлађује. Идемо кроз шуму па чистином до 
подножја брда с кога наши граничари надвисују терористе који су 
концентрисани у логору у албанском селу Зогај. Настављамо пешке, у 
колони по један стазом која вијуга кроз жбуње. По облачном и магловитом 
времену газимо преко оштрог камења. Мада нам одговара магла, јер нас 
штити од терориста, на махове је тако густа да морамо да станемо. 
Долазимо до превоја који личи на седло с чије су леве и десне стране висока 
брда на којима су наши борци. Насред седла је гранични камен. Узимам 
двоглед, наслањам руке на гранични камен и осматрам албанску територију. 

У подножју је шумица кроз коју тече поток, а на око 2,5 км албанска 
караула. Претходне ноћи, око 21,00 часа, водник Ратко Павловић је са осам 
војника био у заседи код граничног камена Ц-11 где је најлакши терен за 
прелазак границе. На брду лево од њих је још двадесет бораца. Чују 
експлозије мина у ували на албанској страни. Ратко одмах јавља на караулу, 
одакле из минобацача испаљују осветљавајуће мине које ноћ претварају у 
дан. Ратко и борци виде 500-600 терориста који су кренули према граничној 
линији, али су се након експлозија мина раштркали по шуми. Граничари 
отварају ватру из минобацача по терористима који покушавају да се извуку 
према албанској караули. Ратко јавља да се из правца Зогаја чује велика 
галама и пуцњава. У Зогају је, у неколико вишеспратних зграда, био 
терористички логор у коме је било између 3.000-4.000 терориста. Да је 
првих петсто који су пробали те ноћи да пробију обезбеђење државне 
границе успело да прође, онда би се на Космет убацили и остали. Са Зогаја 
терористи гађају минобацачима 120 мм. Сви наши борци пуцају из 
митраљеза и аутоматских пушака, а почиње да дејствује и наша артиљерија. 
Прецизном ватром артиљерци погађају црвену зграду која је била касарна 
терориста. Сукоб је завршен око 23,00 часа. Изјутра су терористи покушали 
да извуку мртве и рањене из шумице поред потока али су наши борци били 
спремни и јаком паљбом их отерали. 

Желео сам да снимим лешеве терориста, наоружање и рањене, али је 
шума изузетно густа па камера не може да их региструје. Ако хоћемо да 
снимио морамо да сиђемо у поток који је на територији у Албанији. 
Крећемо сами, ја и Тома, јер граничари не могу преко граничне линије. 
Борци заузимају положај и дају нам савет како да се крећемо. Улазимо у 
Албанију. Идемо стазом која кривуда средином голог виса десно од потока. 
Полако се крећемо гледајући да не налетимо на мину. Нема жбуња које би 
нас заклонило па смо лака мета терористима ако нас уоче. Након пређених 
300-350 м скрећемо са стазе и упућујемо се ка шуми у којој су лешеви 
терориста и рањени. На око 60 м од шуме терористи са Зогаја нас уочавају и 
испаљују мину која пада с друге стране увале на око 200 м. Тома бележи 
камером експлозију те мине. Морамо натраг. Сада све зависи од брзине 
ногу. Трчимо узбрдо до стазе, па стазом до граничног камена Ц-1 1. Нису нас 
више гађали. Враћамо се с граничарима стазом до возила где је и Радица. 
Излазимо на брдо где су положаји наши бораца. Одатле је изванредан 
поглед, види се терористички логор, село Зогај, антена на брду коју су 

терористи користили за радио-саобраћај. Наши граничари су у уређеним 
положајима на целом вису. Ту терористи не могу да прођу. 

Снимамо разговор с Радицом. Остало ми је у сећању оно што је 
рекла: „Оставила сам петогодишњег сина у Краљеву а ја сам дошла код 
супруга да помогнем да се изборимо за бољу будућност, срећнији и мирнији 
живот мога сина и све деце". Крећемо натраг на караулу. У „ладу ниву" седа 
нас осморо укључујући и митраљесца. Пут је често веома стрм и у дубоким 
рупама. Не могу да верујем да „лада" може тим путем да прође, Излазимо на 
равну деоницу поред саме граничне линије где нас заустављају борци чији 
су положаји на вису у шумици. Кажу нам да виде НАТО хеликоптере у 
Албанији. Улазимо у шумицу и излазимо на чистину. Између два брда, 
изнад Зогаја, види се хеликоптер и неколико камиона. Камера не може да 
приближи хеликоптер, јер је далеко. Морамо опет у Албанију, наравно само 
ја и Тома. Брзим ходом силазимо у подножје брда одакле се већ боље види 
хеликоптер који тог тренутка полеће а Тома га прати камером. Хеликоптер 
нам је веома близу, види се лепо на снимку. Одлеће у дубину албанске 
територије. Са брда крећу и тешки амерички камиони које такође снимамо. 
На том брду су НАТО специјалци формирали осматрачки центар из кога су 
наводили авијацију, албанску артиљерију и усмеравали терористе. Без 
проблема се враћамо до наших бораца. Поново се спушта магла. Долазимо 
до карауле, Зоран нас позива на кафу у земуницу. Наравно, кафу кува 
Радица док нам прича како је дошла на караулу. 

Била је у Краљеву где је одвела сина на операцију крајника. Када је 
оперисан Радица је отишла у Ђаковицу где су живели, па 9. маја на караулу 
код супруга. Униформу је задужила у Ђаковици а војнички шешир добила 
на поклон од Зорана. Имала је статус добровољца. Сместила се у земуници. 
Тридесетак минута после поноћи Радица се инстиктивно пробудила. Тада је 
чула прасак као да се ломи вишеспратница од стакла. Од детонације бомбе 
која је бачена на караулу отворила су се врата земунице у којој је била. Буди 
Зорана и каже му: „Гађаше караулу". Било јој је жао карауле на којој је 
Зоран био четири године. Сви су се пробудили. Није било више детонација. 
Сви су бомбардовање карауле мирно примили јер су очекивали да ће НАТО 
авијација срушити једину караулу која је још била читава али у којој није 
било граничара. Изашли су из бункера у заклоне који су имали дебелу и јаку 
покривку. Около дим и прашина. Видели су гелере и делове зграде свуда 
око бункера. Када је свануло отишли су на караулу. Улазна врата су 
одлетела далеко од зграде. Зоран је обишао положаје очекујући напад 
терориста. Тада су поново наишли авиони. Радица и Зоран с резервним 
поручником који је дошао да га упознају с рејоном, са положаја око карауле 
иду на место где је 1946. године погинуо војник Митар Војиновић по коме 
караула носи име. Чују да су терористи отворили ватру на положаје наших 
бораца на вису. Дошли су до положаја на којима су разговарали с борцима. 
С обзиром да је било све у реду кренули су натраг. Њих шесторо ишли су 
једни поред других. На чистини су терористи отворили ватру из „бровинга". 
Меци су пролетели поред њих. Борци су одговорили ватром. Радица се 

уплашила, потрчала према заклону који је био мало даље и склонила се. 
Страх је брзо пребродила. Било је то ватрено крштење. 

На караули је била са супругом до 9. јуна када је отишла у Ђаковицу 
да спакује ствари. Зоран је остао на караули. Субота је поподне 12. јун, 
италијански војници су већ стигли на улаз у Ђаковицу. Док сама пролази 
кроз пуст град идући од радио-станице према стану каже себи: „Где је 
Дрецун да ме сними". Са командом града, 14. јуна око 10,30, напушта 
Ђаковицу. Са Чабрата терористи пуцају на њих. Једно време иду паралелно 
са Италијанима до Пећи. Увече стижу у Ниш. У 6,00 часова, 14. јуна, Зоран 
је добио наређење да се са својим граничарима повуче са границе. Кренули 
су око 7,00 часова. Иза њих је остала срушена караула, бункери, заклони, 
гранични камен као знак херојске одбране границе. Нема више Зорана и 
његових граничара у рејону карауле Митар Војиновић. Све их је тада а и 
данас мучило питање хоће ли се некада вратити и поново патролирати 
добро знаним стазама. Из Ниша је Радица отишла у Краљево а Зоран с 
јединицом у Александровац, па у Брус. Срели су се 26. јуна у Крушевцу. 
Тамо сам их обишао годину дана касније у њиховом подстанарском стану. 
селета на рат пробудила су у нама тугу за Косметом. Да ли ће икада 
нестати“ 


СТРЕЛА ОБАРА А-10 


Мајор Љубомир Врљичак је 16. маја 1999. године, добио наређење 
да са једним ракетним одељењем „С-1" оде на положаје 125. моторизоване 
бригаде. Након добијеног наређења, мајор детаљно припрема људство за 
ракетно одељење „С-1М" у чијем су саставу: резервни поручник 
Александар Кнежевић, оператор Зоран Милосављевић и возач на БРДМ-2М 
Иван Јовановић. Већ искусан борац против НАТО авијације, мајор Врљичак 
је посаду детаљно упознао са начином дејства авијације и пренео им 
искуство из дејства А-10 у рејону села Сливово, где је већ лансирао две 
ракете на авион и беспилотну летелицу. Саветовао их је да добро маскирају 
возило и оруђе и да, ако лансирају ракету на беспилотну летелицу а не 
погоде је обавезно брзо промене ватрени положај. 

Посебно им је објаснио начин дејства п) „убицама" тенкова. Пошто 
А-10 лете по два а први баца ИЦ мамце штитећи оба када лете на мањој 
висини, ракету треба лансирати на А-10 само после параметра на други 
авион у одласку. После лансирања обавезна је промена ватреног положаја, 
јер изнад А-10, на већој висини, лети до пет ловаца бомбардера који штите и 
дејствују по местима одакле гађају наши ракеташи. Мајор је у припреми 
људства време рлчунао у секундама, јер је знао да делићи секунде одлучују 
о животима поверених му бораца. Саветовао их је да обавезно ископају 
склоништа и у њих ставе противпожарна средства. Након детаљних 

припрема, посада је, отишла на положај око села Смоница које се налази на 
путу Ђаковица - Јуник и које је дуго било јако терористичко упориште. Са 
тог ватреног положаја посада је 20. маја у 16,00 часова, лансирала ракету 
која је оборила беспилотну летелицу типа „хантер" која је пала на 500 м од 
ватреног положаја, Ракету је лансирао војни обвезник Зоран Милосављевић. 
Борци 125. бригаде који су били у околини, узели су понеки сувенир са 
оборене летелице. Ја и Тома смо предвече отишли у Смоницу код бораца 
који су оборили летелицу. Одвели су нас на омању ливаду где је „хантер" 
пао. Летелицу, су међутим, већ утоварили на возило и одвезли у Ђаковицу. 
Снимили смо делове који су остали на ливади. 

Након обарања беспилотне летелице, авијација НАТО је неколико 
дана заредом претраживала околину, ангажујући и А-10, не спуштајући се 
на мању висину. Тражили су наше ракеташе. Мајор Врљичак мења 
заморено људство одморном послугом: командир Зоран Јовичић, оператор 
Радоје Петровић и возач Дејан Бошњовић. Као и пређашњу, и ову послугу 
мајор детаљно припрема и захтева да обавезно лансирају ракету на А-10 ако 
се спусти на мању висину. Око 14,00 часова 30. маја два А-10 су се, уз 
заштиту ИЦ мамаца, спустила на мању висину уводећи се и извлачећи ка 
сунцу да их наши ракеташи од сунца не би видели. Провоцирали су наше 
борце да открију ватрени положај. Мајор тада борцима на оруђу даје 
конкретно упутство. Поступајући по мајоровим упутствима, Радоје 
Петровић, када авиони понављају маневар, уочава авион, врши захват и 
лансира ракету која погађа А-10. Истовремено, због велике елевације од 
издувних гасова ракете, пали се маскирна мрежа на БРДМ-2М и каблови, 
али су борци са унапред припремљеним противпожарним средствима брзо 
угасили пожар. Погођени А-10 не може да прати авион испред. Летелица 
дими и губи висину док пилот покушава да је извуче. Први авион одлеће а 
други некако успева да пређе југословенско-македонску границу где се 
принудно спустио или је пао. Тако се боре српски ракеташи. Са својим 
„праћкама" били су страх и трепет за НАТО пилоте у најмодернијим 
авионима. Искусио је то и син генерала Шорта који је командовао 
бомбардовањем наше земље. Погодак је ракеташима међу првима честитао 
легендарни командант Приштинског корпуса генерал Владимир Лазаревић 
и командант 52. артиљеријске бригаде, који је посматрао дејство наших 
ракеташа и погодак. Силни су ти наши ракеташи! 


КЛЕЧКА - КРЕМАТОРИЈУМ ЗА СРБЕ 


Када сам 1998. године у Приштини гледао прилог емитован на некој 
западној телевизији, који је снимљен у терористичком логору на Космету, у 
коме се види како терористи са ивице шуме претрчавају ливаду, залежу, 
пузе што је требало дг покаже да као некаква војска изводе обуку, те 


300 


Милован Дрецун Други косовски бој 


постројавање терориста у црним униформама, међу којима је било и 
неколико жена, поред импровизованог дрвеног јарбола на коме је била 
албанска застава, почео сам да истражујем не би ли сазнао где су снимци 
начињени. Како су припадници војске и полиције разбијали једно по једно 
упориште терориста упорно сам покушавао да дођем на место где је тај 
прилог снимљен. Ни слутио нисам на какво ћу стратиште наићи када, 
средином јуна, у кругу терористичког логора у Клечки откријем где је 
снимљен поменути прилог. 

Клечка се налази у Дреници, на планини Црнољева, у срцу 
терориста, између њихових јаких упоришта у Малишеву, Црнољеву и 
Лапушнику, на тешко приступачном терену у етнички чистој средини. Око 
Клечке су терористи поставили кружну одбрану по околним селима. Ту су 
пробили нове путеве којима су повезали Клечку са другим упориштима у 
том крају. Путеви су били минирани, село добро утврђено, висови 
запоседнути. Правци су били каналисани тако да су терористи релативно 
лако могли да контролишу то брдско-планинско подручје по коме се 
борбена техника тешко и ограничено кретала. Наше снаге су морале да 
отворе пут до Клечке. Мајор Горан, врстан тенкиста, командант борбене 

упе, 14. јуна 1998, након што су терористи у Црнољеву на путу Штимље - 

уље - Сува Река напали снабдевачку колону Војске Југославије, која је 
превозила храну борбеној групи на Дуљу, и убили кувара - цивила а ранили 
два војника, кренуо је у деблокаду тог изузетно важног пута који Призрен 
повезује с Приштином. 

Са два БВП-а и две праге мајор Горан је 17. јуна кренуо да постави 
пункт 3 км од Црнољева. На изласку из села, које се налази с обе стране 
кривудавог пута, с чије леве стране протиче истоимена река, терористи су 
поставили заседу. Из шуме, са висова поред пута 80-100 терориста отвара 
ватру на нашу колону која може једино путем да се креће. У ватру први 
упада челни транспортер иза кога иде прага па други транспортер. Колона 
се зауставља. Отварају се врата транспортера из којих под кишом куршума 
излази пешадија и трчећи одлази на прве висове 30-50 м од возила. Борци 
успостављају кружну одбрану. Док траје битка, уз жестоку размену ватре, 
терористи на тракторима довлаче појачање. Однос снага је 4:1 у корист 
терориста. Горан има 25 бораца. Терористи, користећи шуму, окружују 
нашу групу. Док један војник изнутра затвара врата БВП-а погађа га метак 
који је испалио терориста са виса. Борци не могу ни напред ни назад путем а 
терористи покушавају да пробију нашу кружну одбрану, али их борци 
жестоком ватром одбијају. Након двочасовне борбе у помоћ пристиже 
тенковски вод и прецизном паљбом разбија терористе и деблокира колону. 
По извештајима Радио Тиране тада је погинуло тридесетак терориста. 

У суседном селу Зборце терористи су пружили јак отпор. Испред тог 
села су се изузетно добро и дубоко укопали. У центру села је био шумарак 
који је доминирао. Око њега су била два реда добро маскираних и тешко 
уочљивих ровова, заклона и бункера. Без обзира што су терористи отворили 
јаку ватру из минобацача, ручних ракетних бацача, снајпера и стрељачког 

оружја, наши борци су им пришли на четрдесетак метара и разбили њихову 
линију. Погинуло је десетак терориста. 

Мајора Горана и његове борце до циља - терористички логор у 
Клечки, пут је водио од Дуља преко Лужнице и Јавора. Пут од коте 925 
према Лужници био је жестоко миниран приручним експлозивним 
направама /бојлерима напуњеним комадима гвожђа и експлозивом и 
минама/. Одлично укопаним терористима мине и гранате нису могле ништа. 
Дуж целог пута изградили су заклоне који су били повезани интерфоном. У 
сваком је било спроведено црево за воду. Због сталног дејства снајпериста и 
минобацача, минираног пута, укопаних терориста, жестоке ватре и терена 
неподесног за кретање технике, припадници полиције и војске тим путем 
нису могли даље према Клечки у само срце терориста. Део наших снага је, 
после пет сати напорног пешачења тешким тереном, заобишао 
терористичку линију и попео се на коту 1044. 

Мајор Горан са својом групом удара у бок терористима. Терен око 
села Лужнице био је миниран на проходним деловима, опасан рововима и 
бункерима у којима је било око 100 терориста. Посебна опасност били су 
добро маскирани снајперисти. Горанови борци и припадници полиције 
крећу у напад. Иде се фронтално, размак између бораца је 10-15 м, Крећу се 
под непосредном ватром. Испред њих су тенкови. Пешадија се пребацује по 
групама. Док остали из приручних заклона отварају ватру, једна група се 
претрчавањем и пузањем пребацује до следећег природног заклона. Затим 
креће друга група коју штити група испред ње и борци иза. Упркос снажној 
ватри борци упорно иду према терористима, који увидевши да не могу да их 
зауставе, беже са тих положаја. Тада се наша група дели, део иде према 
суседном Јавору последњем терористичком упоришту пре Клечке а други 
део према Лужници. 

Испред Јавора опет наилазе на изузетно миниран терен и чврсто 
утврђене линије терориста. Мајор Горан тада прави маневар и са три тенка 
заобилази терористичке линије и миниран терен. Око 4 км пробија се кроз 
изузетно густу макију, која је за тенкове веома неприступачан терен и 
надасве опасан, јер терористи непримећено могу да приђу близу тенкова и 
гађају их а тенкови не могу да маневришу. Један за другим тенкови се 
пробијају без пратње пешадије. Једног тренутка терористичка заштитница. 
потпуно изненађена, јер нису очекивали тенкове тамо где би се и човек 
тешко лровукао, открива тенкове и отварају ватру. Горанови тенкови не 
стају већ одговарају на ватру. Убрзо излазе из макије и залазе терористима 
за леђа. Изененађени терористи панично напуштају положаје, спуштају се 
дубље у шуму и неприступачним делом извлаче. Тада део групе, који је 
фронтално нападао терористе пролази и спаја се с Горановом групом у 
Јавору. Довитљивим и надасве смелим маневром мајора Горана и његових 
тенкиста отворен је пут према Клечки где се налазио логор у коме је било 
400-500 терориста. Након уласка наших снага у Јавор терористи схватају да 
се не могу одржати и панично беже из Клечке понајвише у рејон Малишева. 

Припреме за дејство против НАТО авијације 


НАТО пилоти су успели да погоде само седам тенкова ВЈ 


Припадници Војске Југославије увек су обележавали МИНСКА ПОЉА 


ПОЛИЦАЈАЦ СЛАВКО АМИЏИЋ на пупкту "Коморане" 


ТЕНКИСТИ И ПЕШАДИЈА заједно у одбрани Космета 


Милован Дрецун Други косовски бој 


Пред мрак борбена група један улази у саму Клечку и тамо затиче једно од 
најмонструознијих стратишта Срба. 

Након добијања информације да су у Клечки нађене људске кости, 
да има трагова спаљивања људи те да су ухваћена двојица терориста који су 
испричали трагичну судбину заточених Срба у Клечки, крећем са 
сниматељем према том селу. Били смо прва новинарска екипа која је 
прошла дуго блокираним путем Штимље - Дуље - Сува Река. Код Црнољева 
смо били посебно опрезни јер групица терориста има свуда около. Нисмо 
могли да сачекамо остале домаће и стране новинаре који су током дана, уз 
пратњу полиције, требало да дођу у Клечку. Уосталом, навикао сам већ да 
се сам са сниматељем крећем Косметом. На Дуљу налазим мајора Горана. 
Причамо како је било претходног дана. Настављамо даље, успут снимамо 
терористичке ровове, бункере, остатке опреме, мине по путевима. Долазимо 
до Јавора, улазимо у село али код једне куће с високим зидом пут постаје 
непроходан за нашу „темпру". Прелазимо у теренско возило и долазимо до 
Клечке. Тада почиње пакао који никада нећу моћи да заборавим. 

На улазу у село, поред макадамског пута који се на том делу пење, 
налази се висока двокрилна метална капија која спаја лево и десно 2,5 м 
високи зид од блокова који је изузетно дугачак, сигурно 250-300 м. 
Почињемо да снимамо. Ту је била терористичка касарна. Лево је просторија. 
40х20 м у којој је била спаваоница, десно магацин у коме су џакови 
кромпира, брашна, шећера. Улазимо у двориште, десно је кућа у којој има 
трагова боравка терориста: документа, спискови, униформе, кутије од 
муниције, мине за минобацаче. Испред куће тињају упаљени папири које су 
терористи приликом бежања спалили. Чепркам по пепелу и на остацима 
папира видим имена терориста, њихова задужења и оружје које су дужили. 
Проналазим и малу касету. Лево од куће, подно бетонске ограде, је јарбол и 
стаза за постројавање. Тада, у дубини огромног дворишта које се завршава 
шумом видим ливаду на којој су терористи изводили обуку коју су снимиле 
западне ТВ екипе. Најзад сам открио где је снимљен прилог који сам гледао 
у Приштини. 

Тај део дворишта нагло пада према другој кући у којој је био штаб. 
На вратима једне собе је натпис: „Командант“. У подруму куће је ископани 
бетониран бунар а испред агрегат за струју. У дворишту се фотографишем 
са неколицином припадника полиције и истражним судијом Даницом. Тада 
сазнајем да су у оближњој кречани спаљивани Срби. Журно одлазим 
стотинак метара узбрдо где су заклони и земуница 15Х5 м у којој су 
терористи држали киднаповане Србе а поред купола кречане. Прилазим и 
бацам поглед. Не могу да верујем, у попелу видим људске кости: лобање, 
вилице, бутну кост, карлицу, дечје кости... Недалеко од тог крематоријума 
где су спаљени и зверски побијени српски цивили екипа патолога почиње 
ископавање на прекопаном земљишту из кога су вириле људске кости. 
Полако се откопава. Појављују се кости, обележавају их бројевима, 
документују злочине терориста. Док траје откопавање прилазим „лади" са 
таблицама ЏОСК која назад на куки за вучу има везану дебелу чврсту жицу 

која се рачва. На крајевима жица је савијена толико да може да обухвати 
руку. На жици су трагови крви. Прилази ми полицајац и каже да су 
ухваћени терористи рекли да су том жицом везивали једног заробљеног 
полицајца и онда га до крви „ладом" вукли кроз село док су га остали 
ударали моткама, пушкама, камењем. Одлазим до стражарског места 
тридесетак метара даље. Заклон од наслаганог камења је на ивици виса са 
кога се готово вертикално спуштају голе стене. На трави има женског веша. 
Чујем од полицајаца да су сазнали да су терористи на тим положајима 
држали и свакодневно силовали млађу жену, Македонку. Тада сазнајем да 
су у једном од возила двојица терориста који су учествовали у убијању и 
мучењу српских цивила. Одлазим до истражног судије и тражим дозволу да 
разговарам са терористима. Даница, ми одобрава јер свет треба да сазна за 
те злочине које су починили терористи. 

Полицајци изводе из возила једног од двојице терориста, браће по 
стричевима Љуана и Бекима Мазрекуа. Питам га, уз помоћ полицајца који 
зна албански, да ли хоће да ми исприча шта се десило са киднапованим 
Србима. Каже да хоће. „Стрељали смо их". „Где", питам га. „Изнад села". 
„Покажи ми". Седамо у возила и одлазимо. Неколико стотина метара даље 
заустављемо се. Поред макадамског пута је мања чистина оивичена шумом. 
„Овде", каже ми. Укључујемо камеру. Почиње да прича. Он и његов брат су 
са групом терориста из Малишева доведени у Клечку да стрељају српске 
цивиле. Лично им је, како је рекао, задатак дао тадашњи „портпарол тзв. 
ОВК". У групи отетих српских цивила било је жена и малолетне деце. „Јесте 
ли их мучили", питам. „Јесу други". „Како сте их мучили"2 Испричао је да 
су прво силовали жене, међу којима и 12-годишњу Јовану пред мајком. 
„Откуд знаш како се зове", питам. „Чуо сам како је мајка дозивала док је 
силована, она је плакала. Сви Срби су то гледали. Затим су јој одсекли..." 
Две године касније, док пишем ову књигу, толико је то подсећање болно да 
не могу тачно да се присетим свих детаља разговора, а немам снаге да 
одгледам тај прилог поново. Покушао сам, али не могу. 

После мучења терористи су их стрељали. Сећам се да сам га питао: 
„Зар и децу"; „И њих", кратко је одговорио. „Како сте могли децу", више 
нисам имао снаге за разговор. Сео сам, готово пао на траву, бацио 
микрофон. Нешто ме гушило а кроз главу ми је само промицала слика тих 
јадних Срба. Мучила ме страховита бол. Постављао сам себи питање шта су 
ти родитељи могли да кажу својој деци док су чекали да умру, да ли су бар 
могли да их узму у наручје и окрену те мале главице, које још нису ни 
спознале чари живота, од злочинаца, да им шапну да их тата и мама највише 
воле, да се не плаше. Како да их утеше и за тренутак забораве на смрт која 
долази по њих. И све то само зато што су српска деца. Јесу ли та дечица 
умрла у наручју родитеља или им нису дали у смрт заједно. Стално сам се 
питао шта бих урадио да сам у таквој ситуацији. И данас, кад год помилујем 
своју децу и погледам их, та слика из Клечке ми прође кроз главу а бол кроз 
груди. Као кроз маглу сећам се да су полицајци том терористи скинули 
лисице да пред камером покаже како су пуцали. Тада је почео да плаче јер 

се уплашио да ће га стрељати. Полицајци су му дали цигарету. Почиње да 
показује где су били, како су пуцали, метке који су се забили у дрвеће иза 
несрећних Срба. Одлазимо с места монструозног злочина. Каже да не зна 
шта је било с лешевима јер су их након почињеног злочина пустили на 
десетодневно одсуство. 

Долазимо до кречане - крематоријума. Из возила полицајци изводе и 
другог терористу за кога је његов рођак рекао да је силовао малолетну 
Јовану и мучио је. Лице овог злочинца је безосећајно. Кажем му да ћемо 
снимити разговор а он, ако хоће, само да ми каже како се зове, одакле је, 
колико је дуго припадник терористичке тзв. ОВК а да је његов рођак већ 
испричао све што је он радио. Тада почиње да прича. Каже да је силовао 
девојчицу и мучио је јер су му вође те терористичке групе претиле да ће га 
убити ако то не учини. Понавља да је, наводно, морао да силује, масакрира и 
убија децу, жене, цивиле. Трудим се да приметим на његовом лицу кајање. 
Међутим, само видим да покушава да скине одговорност са себе. Не могу 
више да будем близу тих монструма који ове, 2001. године у затвору тврде 
да нису починили никакве злочине и да им је све „намештено". 
Невероватно! 

Сумрак је а терористи су около. Одлазим из Клечке али део мене 
заувек остаје на том стратишту мог народа. Једним погледом прелазим 
преко места где су откопане кости, земунице - затвора, кречане - 
крематоријума а кроз главу ми пролазе слике полицајца кога везаног жицом 
за кола вуку путем и крвавог туку, силовање 12-годишње Јоване којој мајка. 
не може да помогне, плач деце која ишчекују смрт, незамисливу бол 
родитеља који не могу да спасу своју децу коју су доскора миловали, 
љубили, причали им бајке, играли се с њима, смејали, а сада иду с њима у 
смрт. Шиптарски терористи силују, масакрирају и убијају српску децу а они 
који их подржавају зову их герилцима, борцима за људска права. 

Недалеко од терористичке касарне полицајци ми показују магацин с 
храном. Улазим готово несвесно. Унутра је стотине џакова са ознаком Џ5А. 
и амерички пакети хране. Брзо завршавамо снимање и крећемо према Дуљу. 
Клечку никада нећу заборавити као ни српско стратиште - масовну 
гробницу код Рзнићког канала. После Клечке живот више не иде нормалним 
колосеком и губи пређашњи сјај. 

На Дуљу, у боровој шумици, свраћам у нашу борбену групу. Ту 
је и мајор Горан. Причамо о злочинима које су терористи починили у 
Клечки. Сви смо утучени. Ћутимо, чују се уздаси. Мрак пада, морам 
да кренем за Приштину да пошаљем прилог. У шумици се 
фотографишемо. Неких са те слике више нема међу живима. Ја и 
колега седамо у „темпру", кишица почиње а ми уместо у Приштину 
одлучујемо да први прођемо тек деблокираним путем за Суву Реку и 
Призрен. На сваком месту могућа је заседа терориста али идемо. У 
возилу смо само ја и сниматељ Саша Дукић који вози. Долазимо у 
Призрен по мраку. За Приштину настављамо преко Брезовице. 
Извештај о злочину терориста у Клечки био је један од два, за мене 

најтежа извештаја за које сам стотину пута досад пожелео да их 
никада нисам морао снимити. 


ГОРАНОВИ НЕУНИШТИВИ ТЕНКОВИ 


Мајора Горана сам те и следеће ратне године често сретао у акцијама 
у којима је тенкове протеривао преко мостића који су ужи од гусеница, 
преко брда и планина где је тешко и људима да се крећу, разбијао терористе 
и штитио границу од Ђенерал Јанковића до Глобочице. У време агресије, 
кад год сам ишао у Призрен преко Штрпца или био у Урошевцу, свраћао 
сам у Горанову базу на кафицу, да видим јесу ли му војници и техника на 
броју, да га није авијација нашла. У време агресије Горанова јединица 
измештена је у шири рејон села Бањице. Логор је био у шумици од ниског 
растиња на вису поред пута Догановић - Брезовица. Команда Горанове 
борбене групе била је удаљена око километар и по од пута. Са три тенка Т- 
55, три БВП, две „праге", два БРДМ и 150 бораца Горан је дубински 
обезбеђивао границу према Македонији. 

Искусни мајор је обмануо НАТО пилоте. Логор је маскирао сувим 
грањем да би се уклопио у непосредну околину. Земунице за смештај 
људства биле су испод логора /истурене/, брвнаре облепљене блатом као и 
бунгалови од дасака и земље. За свако возило био је уређен један или два 
лажна положаја који су на исти начин маскирани као и прави положаји на 
којима су били тенкови, транспортери, праге, БРДМ. На лажним 
положајима окренутим према селу Горња Семања постављене су макете 
тенкова од челичне конструкције. Макете су намерно лоше маскиране. У 
поноћ 24 на 25. март 1999. НАТО авијација баца прве бомбе на Горанове 
положаје. Прва бомба пада на улаз у логор јер су ту верификатори, који су 
претходне године обишли логор, вероватно поставили локатор. На том 
месту су увек стајали када су обилазили Горанову јединицу. Прве бомбе 
погодиле су командно место које је напуштено два до три минута пре 
бомбардовања. Том приликом погођена су два војника. Један од њих није 
био у заклону и погодио га је гелер. Захваљујући брзој реакцији, већ 
искусни борци успели су да уђу у заклоне и бунгалове. Ниједан бунгалов 
није погођен јер су били прекривени земљом па се нису разликовали од 
околине тако да их беспилотне летелице, сателити и извиђачки авиони нису 
уочили. Погођене су две макете тенка. 

Након 10-15 минута од првог бомбардовања, војници улазе у возила, 
укључују моторе и спуштају се километар и по испод логора у шуму ближе 
путу. Авијација је у размаку од недељу дана у три наврата дејствовала по 
истом рејону. Погођене су преостале макете и ништа више. Добро 
заштићени војници нису страдали. Били су у класичним подгрудобранским 
склоништима копаним испод земље па покривеним гредама преко којих је 

слој земље, па опет греде унакрст постављене и преко њих земља. Чак су 
копана и склоништа непосредно испод тенкова, па су војници имали дуплу 
заштиту, тенк и земљу. До краја агресије борци су све време били на 
положајима спремни за дејство. 

Када је околна шума озеленела, Горанови борци су користили 
зелену маску коју су свакодневно мењали да се не би осушила. Гране су 
секли у другој шуми. Није било груписања војника, ни колона, Кретали су 
се само по један или двојица. Техника је покретана пре свитања зоре и 
увођена у акције. По изласку тенкова из логора трагови на земљи су одмах 
били брисани и маскирани. Возила су се кретала између два налета 
авијације, а уколико би налетели авиони у току покрета, возила би одмах 
залазила у шуме поред пута и маскирала се. Горан и његови борци су 
водили битку с терористима између два налета, без већег груписања, 
растресито. Јединицу мајора Горана, сем на почетку агресије, НАТО пилоти 
више нису нашли. 


БИТКА ЗА КАЧАНИК 


Са мајором Гораном срео сам се и на подручју Качаника, крајем маја 
1999. Охрабрени близином границе с Македонијом, у којој су биле НАТО 
трупе и очекујући копнену интервенцију из те земље, око 150 терориста се 
појавило у самом Качанику. У граду, код Дома здравља, терористи су на 
улици обучавали малолетне Шиптаре у руковању оружјем. Терористи 
нападају патролу полиције недалеко од станице милиције код Дома здравља 
и отварају ватру на станове полицајаца. Рањавају шест полицајаца код 
бензинске пумпе. Сутрадан Горанова мешовита чета са два тенка прелази 
мост у Качанику носивости 23 тоне. Тежина тенка Т-55 је 36 т, али за 
Горанове тенкове нема непроходног терена. По томе је овај тенкиста познат. 
Просто је несхватљиво где је све протерао тенкове под борбом. 

Акција на разбијању терориста почиње у 7 часова и 30 минута из два 
правца: од станице милиције према Дому здравља и путем за Стагово. Део 
технике је остао да блокира терористе према бензинској пумпи који се 
налазе с друге стране реке која пролази кроз Качаник. Један вод полиције је 
ишао десно од милицијске станице да затвори пут терористима за 
извлачење. Улица је уска, с обе стране су високи зидови. Код Дома здравља. 
терористи отварају јаку ватру из стрељачког наоружања и ручних бацача. 
Пуцају из кућа на војску и полицију који се крећу с обе стране три метра 
широке улице. Високи зидови и куће су добра заштита за терористе који с 
прозора пуцају. Пешадија залеже уз зидове и на самом путу. Терористи, из 
непосредне близине ручним ракетним бацачем гађају први тенк који нема 
могућност маневра између кућа, и промашују га. Пешадија отвара ватру а 
почињу да дејствују „прага“ и тенк из митраљеза 7,62 мм. Вод полиције, 

који је кренуо да блокира повлачење, судара се с терористима. Отварају и 
једни и други ватру. у џ 

Испред колоне у Качанику појављује се терориста у цивилу с 
ранцем на леђима у коме је, како се после видело, била униформа. Војници 
га зову да приђе. Он се нагло окреће и хвата ручни бацач који је био поред 
зида. Борци брже реагују и ликвидирају га. У класичним уличним борбама 
гине још седам терориста. Војници и полицајци напредују метар по метар уз 
тешке уличне борбе. Терористи почињу да беже ка вододерини на излазу из 
Качаника /колски пут за Стагово/. Код те вододерине је усамљена кућа где 
су терористи боравили. Пузећи, кроз вододерину, заклоњени од метака, 
покушавају да се извуку. С њима је и командант Качаника који је двадесетак 
дана раније нестао из града. Тај терористички командант има надимак 
„Доктор", а у ствари је био медицински техничар. Тенк који се креће путем 
између кућа веома отежано дејствује јер нема маневарски простор ни добру 
прегледност. Ипак погађа на око 15 м од вододерине одакле заклоњени 
терористи пружају јак отпор уз жестоку ватру. И даље трају јаки улични 
обрачуни између кућа и у самим кућама. Терористи гађају с прозора и иза 
зидова, бацају и бомбе. Води се непосредна борба на 10-15 м у двориштима. 
Тенк све време држи терористичку групу у вододерини и не дозвољава јој 
да се извуче, а „прага" подржава пешадију и полицију. Стижу први стрелци 
и вод полиције до вододерине. Тенк прекида ватру. Тада терористи отварају 
још јачу паљбу. Наши борци су на 10-15 м од вододерине. Нападају 
терористе ручним бомбама, убијају десетак терориста и њиховог 
команданта. 

Друга група, која је заобилазила терористе, ишла је ивицом виса 
изнад Качаника па техника није могла да их подржава. Долазе до првих кућа 
и почињу претрес, кућу по кућу. У сваком дворишту и свакој кући вреба 
опасност од потезних мина и добро скривених терориста у посебно 
припремљеним склоништима. Неколико терориста појединачно улазе у 
дворишта и куће али их пешадија тамо не налази јер су се сакрили у 
изузетно маскираним склоништима. Акција траје до мрака уз сталну ватру 
терориста из кућа. У акцији за Качаник убијено је стотинак искусних и 
окорелих терориста, педесетак се појединачно или у мањим групама 
извукло у околна села. 


ШАРЕНА ЛАЖА ЗА НАТО АВИЈАЦИЈУ 


Током 1998. и 1999. године често сам боравио у 549. моторизованој 
бригади коју сам, по месту где јој је била команда, звао призренска, Њен 
командант, пуковник Божидар Делић, сада генерал, у свим акцијама је био 
испред својих бораца. Бригада је водила тешке и огорчене борбе да одбрани 
преко 100 км границе од убацивања терориста, да разбијањем 

терористичких банди створи услове за безбедан живот свих становника и 
безбедно кретање, да се одбрани од удара НАТО авијације, да заустави 
жестоку копнену агресију из Албаније под називом „Стрела". Све задатке, 
као и цео Приштински корпус у чијем је саставу била, бригада је успешно 
извршила уз, српској војсци примерен и вазда присутан, хероизам, залагање, 
жртвовање, витештво и хуманост. 

Бригада је успела да сачува технику и људство од удара из ваздуха и 
да претрпи минималне губитке који нису умањили ватрену моћ ни 
пореметили извршење задатака у одбрани земље. Процењујући да ће до 
агресије НАТО на нашу земљу доћи, и да са расположивим средствима не 
може да води успешну противваздушну одбрану, команда бригаде је 
одлучила да тежиште буде на мерама противваздушне заштите. 

Током марта и све време агресије даноноћно су изграђивани 
заклони. Направљено је преко 300 заклона за тенкове. У многе су на више 
линија постављене макете које су прављене од лима, тракторских 
приколица, разног отпадног материјала и пасивних радарских рефлектора 
(два пасивна рефлектора дају одраз једног тенка/ које је бригада сама 
израђивала. Осим тих макета, прављени су извори топлотног зрачења за 
навлачење ракета са топлотним навођењем, од металних буради, брикета и 
пиљевине. Са микроталасним пећницама и ручним ласерима симулирани су 
извори радарског, односно ласерског зрачења. Јадни НАТО пилоти. Шта ли 
су све видели из својих авиончића, и како ли им је срце тукло из страха да не 
буду погођени. У једно сам сигуран - упамтиће када су бомбардовали 
Србију. А упамтиће и Србија злочине које су починили ти бомбаши 
„демократи“ у Србији и Југославији. И нећемо им то заборавити. Убијање и 
злочини се не заборављају. И нико у Југославији нема право да им заборави 
и опрости касетне бомбе, ракете с осиромашеним уранијумом. Понајмање 
они који нису учествовали у одбрани Србије и који су као последње 
кукавице и изроди, који су обрукали наше славне претке, одбрану отаџбине 
„великодушно“ препустили другима. 

Лажни положаји постављени су од државне границе на око 1 км до 
25 км у дубини. У њиховој изради учествовале су и радне организације а до 
посебног изражаја дошла је инвентивност не само војника и старешина већ 
и великог броја грађана који су се укључили да помогну својој војсци. То 
јединство народа, војске и полиције у одбрани земље од агресије НАТО 
свакако је најсветлији тренутак у новијој српској историји. Лажни положаји 
су постављани један до један и по километар од правих ватрених или 
најближих јединица како не би угрозили њихову безбедност. Када су борци 
увидели ефикасност у обмањивању непријатеља знатно су појачали 
интензитет израде макета и лажних положаја. Сви ватрени положаји су били 
маскирани месним средствима - жбуње, грање, шуме. Макете које би 
авијација уништила преко дана обнављане су преко ноћи и постављане у 
друге заклоне. К 

Због изузетног интензитета бомбардовања, команда бригаде је 
извукла борбену технику и људство из рејона одбране, заклонила и 

маскирала растресито по погодним рејонима. Непрекидно су осматрани 
правци одакле је непријатељ могао да угрози наше положаје у готовости а 
јединице су биле спремне да их запоседну у кратком времену. 

Агресор је поједине лажне положаје тукао узастопно и по више дана. 
Успео је само једном да у заклонима пронађе два борбена возила „праге" 
30/2 и да их уништи при чему није било људских губитака. Погођене 
„праге" су касније коришћене као лажни положај. По ономе што је виђено 
током бомбардовања само је дејство по касарни у Призрену, са чак 130 
пројектила, било врло прецизно, док је од преко 3.000 пројектила испаљених 
на јединице у зони бригаде око 95 одсто промашило циљеве, а велики део је 
употребљен за гађање лажних циљева. То је прави „успех"' моћне савремене 
НАТО авијације. То су необориве чињенице. То је и податак који показује 
тежину одбране земље и војнички успех наших бораца. Где је сада светски 
лажов број један, Гебелс број два, Џејми Шеј Генерали НАТО ставите прст 
на чело и добро се замислите. Зар вас после тог дебакла није стид да још 
увек носите еполете на униформама. Ми смо од вас научили две лекције: 1. 
злочинци не знају за витештво, не поштују законе рата, убијају децу, жене, 
рањене, разарају куће, болнице, водоводе, пруге, мостове, гађају аутобусе и 
возове; 2. Народ који брани своју земљу и своју слободу не сме да се преда и 
не може да изгуби ту битку. Ви сте од нас научили такође две лекције: 1. 
храброст, витештво, патриотизам, професионализам, јунаштво; 2. даје човек 
који се бори да обрани своју отаџбину јачи и од најразорнијег оружја 
агресора. 

Ви нама завидите. Ми смо поносни, сажаљевамо вас јер од вас људи 
никада неће бити, јер иза вас остаје љигав траг кога ће се ваши потомци 
стидети. Ви сте убијали један народ који је бранио право на живот, на 
слободу и самосталност, који је бранио своју земљу на којој су гробови 
наших предака. Наши преци су поносни на нас - сви они знани и незнани 
српски јунаци и војсковође. Наши потомци ће од нас учити како се за 
слободу отаџбине бори и умире. Слобода нема цену. Нема развоја, 
демократије, интеграције, сарадње, без државе и слободе. Нема 
међународне заједнице без слободних народа и самосталних држава. Изнад 
процеса глобализације, економских, политичких, безбедносних интеграција, 
међузависности, изнад технолошког развоја, побољшања стандарда људи, 
економског просперитета, културне и спортске сарадње су слобода и 
независност народа и држава. И не само да су изнад, оне су услов за то. Они 
који су животе дали и тела осакатили бранећи земљу од агресије НАТО и ми 
који смо своје животе ставили на олтар отаџбине а она их није узела то 
знамо. Они који то не знају или не желе да знају научиће од нас да слобода 
нема цену и да је жртвовање за слободу отаџбине надасве племенит чин 
којим Србији враћамо делић љубави и среће коју она генерацијама пружа и 
пружаће. 

САМ ПРОТИВ ТРИДЕСЕТ ТЕРОРИСТА 


Потпоручник Витомир Кипроски налазио се са јединицом, 21. маја 
1999. године, у рејону Самодреже на обронцима Бајгоре, у блокади веће 
терористичке групе у којој је било пар хиљада злочинаца. Око 11,00 часова 
терористи су напали јединицу ручним бацачима и стрељачким оружјем. 
Борци су ефикасно одговорили и ућуткали их. На том подручју земљиште је 
испресецано и изузетно непрегледно па је (борцима видљивост била 
смањена на педесет метара. Од 13,30 до 14,00 часова један мајстор је 
поправљао тенк, након чега је ушао у суседну кућу. Посада је седела у кући 
док су авиони уобичајено надлетали тражећи тенкове. Док авиони лете 
наши се борци не крећу да не би открили положај. Међутим, управо тада је 
наишла цистерна која је јединицу снабдевала водом. Два минута након 
доласка цистерне стиже прва граната из минобацача али не погађа цистерну, 
већ пада поред ње и пали је. Пилоти у авионима уочавају запаљену 
цистерну, наилазе два А-10 и бомбардују је. 

Први пројектил пада десетак метара од куће у којој су наши борци 
који чују експлозију, виде прашину и да се плафон спушта. Кућа је 
пробијена с једне стране. Кипроски пита: „Јесте сви живи, хајдемо напоље". 
На несрећу, гелер од ракете је погодио резервног поручника Миодрага 
Ристовића из Лесковца, у пределу врата и тешко га ранио. Миодраг је 
преминуо недељу дана касније. Док авиони и даље круже вребајући циљ 
борци излазе из куће. Кипроски види водника Младена Ђуровића и наређује 
му да извуче војнике лево у канал а он иде десно у поток. Док се извлаче 
падају још два пројектила из А-10 на ливаду али не погађају тенк кога су 
борци са тог места померили два дана раније. Чим је престало 
бомбардовање – терористи крећу у жесток напад. Прво дејствују 
минобацачима и ручним ракетним бацачима. Користећи високе жбунове и 
пошумљен терен испред јединице чији припадници нису могли да их уоче, 
терористи прилазе на педесет метара. Кипроски наређује да се по два борца 
попну на три тенка и да гађају испред себе. Борци муњевито реагују и брзо 
испаљују 18 граната. Лево од тог положаја, сам у рову, војник Томислав 
Браковић из Горњег Милановца одбија пешадијски напад терориста. 

Када је почео напад авијације резерва се повукла на резервни 
положај. Терористи су надвисивали положај наших бораца. Млади 
Браковић је у рову био сам с рањеним другом коме је гелер кроз леђа ушао у 
плућно крило. Испред Браковића је, 100 м, а лево и десно по 150 м, чистина. 
Тридесетак терориста трче преко те чистине и пуцају. Десно од Браковића је 
БВП који су терористи хтели да узму, јер су видели да се због дејства 
авијације посада повукла у заклоне. Браковић је сам али не бежи, јер не 
жели да остави рањеног друга. Гледа смрти у очи и бори се за живот. 

Нишани својом аутоматском пушком и пуца. Прецизан је, око соколово, 
скида једног по једног - петорицу. Терористи су све ближе. Иза Браковића 
су тенкови који прецизном ватром одсецају терористе у нападу од њихових 
положаја. Томислав их и даље скида. Терористи масовно гину у живици. 
Сам против тридесет окорелих терориста у црним униформама, које су 
носили само најискуснији и најобученији терористи - плаћеници. Рађа се 
још један српски јунак - српски Обилић. Терористи беже назад. Јунак 
Браковић је спасио БВП. Долазе остали борци у ровове и под борбом 
извлаче рањеног војника. Лекарска екипа је под ватром улетела 
с„пинцгауером" у двориште и извукла рањеног поручника из куће чији се 
живот, нажалост, угасио недељу дана после. Терористи су после тога, из 
револта, упалили манастир Самодрежа. 

Потпоручник Кипроски је учествовао и у чишћењу терена испод 
злогласног упоришта терориста планине Чичавице, дуж реке Ситнице . Са 
два тенка и БВП-ом ишао је главним правцем на Бенчук шуму и Бенчук 
село. На обронцима Чичавице су добро урађени положаји терориста - 
ровови, бункери, заклони и земунице. Борци виде махалу са 20-30 кућа 
одакле нема дејства терориста. При уласку у село Кипроски силази са тенка 
да га наведе на положај. Тада терористи са 200-300 метара отварају ватру из 
„бровинга". Наши борци су на брду а терористи на Чичавици, између су 
долина и село. Борци улазе у тенкове и отварају ватру. Терористи се, 
међутим, држе јер су изузетно добро утврђени. Десно од Кипроског долази 
Вуковић. Терористи су на ивици шуме и иза кућа, имају и бестрзајне топове 
и „бровинге". Наши борци их не виде, једино уочавају прашину која се диже 
када терористи дејствују бестрзајним топовима. Међу терористима су и 
Курди и муслимани из Босне које су војници слушали преко радио-везе. 
Преко моторола су и размењивали поруке. Терористи су викали: „Доћи 
ћемо Срби да вас закољемо"! 

Тенкови дејствују по терористичким положајима. Један послужилац 
је за само три минута напунио 18 граната. Кипроски директно погађа 
бестрзајни топ који је открио само по прашини, на ивици шуме 800 м од 
тенка. Водник погађа други бестрзајац на ивици шуме, па се након тако 
прецизне ватре из тенкова терористи повлаче. Јединица је заноћила на 
достигнутим положајима а терористи су целе ноћи палили сено близу 
јединице провоцирајући борце. Пред зору, док је још био мрак, терористи су 
испалили један пројектил из „осе“ који је пролетео између тенка и 
транспортера. Терористу који је испалио пројектил, уочио је послужилац на 
противавионском митраљезу и са 400 м га одмах скинуо. 

Терористи са Чичавице, окорели злочинци и кољачи, починили су 
људском уму непојмљиве злочине над цивилима и полицајцима. Пред само 
бомбардовање у селу Стровце, на обронцима Чичавице, два полицајца су 
пред мрак изашла испред положаја да поставе заседу терористима који ноћу 
прилазе близу полиције. Не знајући да су унутра, упадају у кућу у којој су се 
терористи пресвлачили. Терористи отварају ватру и обојицу рањавају, 
једног у руку а другог у ногу. Терористи излазе из куће, полицајац који је 

рањен у руку успева да истрчи док други остаје унутра. Први полицајац 
покушава да се врати по рањеног колегу али због јаке ватре терориста не 
може, па одлази по помоћ. Рањени полицајац у кући пуца на терористе који 
су двадесетак метара испред куће али ускоро троши сву муницију. 
Терористи му прилазе, он вади бомбе али не успева да их активира. Хватају 
га живог и одмах одводе. 

Полицајци с положаја отварају ватру али не могу да му помогну. 
Терористи и рањени полицајац су удаљени око 150 м. Полицајци чују крике 
рањеног друга кога су злочинци мучили и масакрирали. Секли су му комаде 
меса, ломили прсте, секли уши и нос, вадили очи, одсекли уд и ставили му у 
уста. Умро је још један српски херој у најстрашнијим мукама. Умро је за 
слободу Србије. Где су сада, када је агресија завршена, ти силни 
душебрижници, ти борци за „људска права" који терористе називају 
борцима за људска права, који траже њихово ослобађање од казне за 
злочине које су починили, да објасне како је могуће да се на почетку 21. 
века неко ко почини тако ужасне, људском уму несхватљиве, злочине 
налази на слободи, како то да те злочинце не гони Хашки трибунал, како то 
да причају само о некаквим злочинима српске полиције а нико од тих 
„демократа" и бораца за „истину“ не спомиње праве злочинце - шиптарске 
терористе и не тражи да буду кажњени. 

За смрт овог полицајца у најтежим мукама подједнако су одговорни 

. они који су га масакрирали и убили, они који су попут НАТО-а подржавали 
терористе, они који су злочинце претварали у жртве, борци за „људска 
права" који су злочинцима слали „хуманитарну“ помоћ и који траже њихово 
ослобађање из затвора, они који у Србији траже да се држављанима Србије 
суди у Хату а ни речи не кажу да треба судити злочинцима Тачију, Чекуу и 
њиховим терористима, јер су они киднаповали, мучили, силовали, 
масакрирали и убијали српске цивиле, полицајце и војнике. Нека се ти 
душебрижници и „хуманисти“ сете српских стратишта: крематоријума у 
Клечки, масовне гробнице у Рзнићком каналу, Волујку, Драгодану и широм 
Космета. Те злочине против човечности и геноцид над српским народом на 
Космету починили су шиптарски терористи и њихови заштитници. И нико у 
Србији нема права да их амнестира и ослобађа од одговорности за 
монструозне злочине, а онај ко то чини и сам је саучесник у злочинима који 
су над Србима почињени на Космету. То им ни Србија, ни народ српски, ни 
историја неће опростити. Ти наши мученици - хероји, умрли су за Србију 
или само зато што су Срби. Тежак и неопростив грех пред народом и Богом, 
пред жртвама шиптарских терориста и НАТО бомби чине они који би да 
усред Србије злочинце ослободе одговорности и праведне казне. Нису наша 
деца, жене, цивили, полицајци и војници гинули или били мучки убијени 
да би сада „хуманисти" и „демократе" пљувале на њихове жртве и гробове, 
омаловажавали их и од жртава претварали у злочинце, а злочинце 
великодушно ослобађали одговорности и давали благослов за нове злочине 
над српским народом. Такав монструозан злочин у Србији, над Србима, 
неће проћи макар био увијен у „демократску обланду". 

Тим „хуманистима" и „демократама" у снове ће доћи стотине и 
хиљаде побијених, силованих, масакрираних српских цивила, деце, жена, 
стараца, полицајаца и војника које су у смрт отерали шиптарски терористи и 
НАТО бомбе. А тада, ако имају савести, нека им је Бог у помоћи. Ако је 
њихова савест снег који се под сјајем зелених новчаница топи онда им ни 
Бог неће помоћи, али ћемо зато ми, који истину знамо и који смо страдање 
нашег народа гледали и бележили, учинити све да се истина не заборави, да 
злочинцима злочини не буду опроштени, бар не у Србији. И неће нас 
њихове „демократске" претње застрашити и натерати да заћутимо. Ми смо 
храбри а они су кукавице. То смо и доказали на Космету у најтежим 
тренуцима и најкрвавијим биткама за одбрану Србије. 


ТЕНК ЗА „ГИНИСА" 


Тенкисти су заиста посебни људи, вероватно и зато што су за њих 
везани готово невероватни догађаји. Кад год сам био близу тенка или у 
њему, колико сам био импресиониран његовом моћи истовремено сам имао 
осећај нелагодности и неке благе језе. Не бих волео да се нађем у погођеном 
тенку, често сам мислио када сам их гледао у акцијама. Један догађај, који 
слободно може ући у Гинисову књигу рекорда, одиграо се 1998. године када 
је деблокиран пут Приштина - Сува Река - Призрен на Дуљу. Јединицу 
Војске Југославије, која је била у логору с десне стране пута у боровој 
шумици, стално су гађали терористи који су се утврдили с друге стране 
пута. Кренула је да разбије терористе који су се на том подручју утврдили 
најбоље што су могли. Такве лавиринте дубоких ровова, огромне бункере и 
заклоне, нисам видео, сем на Дуљу, нигде више по Космету. 

Земљаним путем који, чим се одвоји од асфалтног, улази у шуму 
кренули су полицајци и војници. На челу је тенк. Полицајци иду кроз шуму 
као подршка али се због густог растиња тешко пробијају. Пут је миниран 
импровизованим минама - бојлерима пуним металних предмета и 
експлозива. Поред пута, паралелно с њим, су ровови међусобно повезани и 
заклони за стрелце. Тенк 1-55, који не може да иде ни лево ни десно већ 
само путем, долази на део пута који иде кроз шуму где је лака мета. Посада 
тенка у покрету дејствује из топа и ПКТ-а испред себе, јер због густе шуме 
не виде циљ. Тог тренутка тенк истовремено погађају две ракете које су 
терористи испалили из ручних ракетних бацача, из ровова са 30-40 м. Обе 
ракете погађају куполу тенка али ниједна не пробија оклоп. Друга ракета 
кида сандуке са алатом поред куполе. Тенк стаје на уласку у завој. 
Командир тенка радио-везом јавља да је погођен. Возач је рањен а тенк не 
може ни напред ни назад. Битка за живот почиње али је смрт много ближа. 
Тога је посада свесна, али борци су зачуђујуће мирни. Искуство злата вреди 
у тим тренуцима. 

Посада погођеног тенка два пута дејствује по околној макији мада не 
виде терористе. Враћају топ за 180 степени и постају веома рањиви. Док 
враћају топ, и командир покушава да се замени са рањеним возачем, погађа 
их и трећа ракета опет у куполу. Тада прилазе БРДМ и оклопни транспортер 
који туку по терористима. Командир тенка извлачи рањеног возача и 
прелази на његово место, а возача ставља на место командира. Командир 
БРДМ му јавља да врати топ назад али командир тенка то не може да учини, 
јер вози тенк око кога све пршти и сева од силине ватре терориста. На 
БРДМ-у су две пушкарнице кроз које војници гађају. Једном борцу на 
пушкарници је опрљено лице од ракете која је промашила БРДМ. Поред 
БРДМ-а су биле две ручне бомбе на путу, које су у ствари биле мамац, јер да 
је неко из возила изашао по бомбе био би на нишану снајпериста. Возила 
немају маневарски простор па се крећу у колони и полако се враћају 30-40 м 
где се заклањају. Након тога акција је успешно настављена а терористи су 
разбијени. На том подручју је откривен и подземни тунел дужине 4-5 км 
који је прокопан од тих положаја до суседних села. 


СРБИ МРТВЕ И РАЊЕНЕ НЕ ОСТАВЉАЈУ 


Подручје око планине Црнољеве било је међу најјачим и, због 
конфигурације терена, тешко освојиво упориште терориста. На том 
подручју је и злогласна Клечка у којој су спаљивани убијани Срби. Пут 
Штимље - Дуље - Сува Река био је често блокиран, посебно превој Ћафа 
дуље. Сукоби с терористима су на том подручју били готово свакодневни. 
Сук махала која се налази између путева Дуље - Сува Река и Дуље - Бања - 
Малишево била је претворена у терористичко упориште. Крајем јула 
припадници ПЈП и војске кренули су у акцију разбијања терориста. 
Развијају се у борбени распоред. Педесетак метара испред првих Хуна улећу 
ујаку ватру и залежу у јарак. Приковани су за земљу. У помоћ полази тенк 
који се креће тик уз асфалтни пут Дуље - Бања - Малишево. 

Део групе који је улетео у ватру заклоњен је и не прати тенк који 
прилази на 50 м од куће. Положаји терориста иду кроз село. Терориста на 
положају између кућа испаљује, са 40-50 м, противоклопни пројектил 
„амбруст" који погађа у перископ возача тенка. Кумулативни млаз пролази 
кроз врат возача тенка и убија га, нишанџији откида ногу, погађа 
муницијску кутију од ПКТ-а, а гелер погађа послужиоца који се тог 
тренутка савио да напуни топ у кук. Остатак млаза који се распршио спржио 
је командира који је преживео са опекотинама. Терористи отварају жестоку 
ватру и држе тенк под паљбом без прекида. Треба хитно извући посаду. 
Почиње тешка и неизвесна битка с терористима. и временом за спас наших 
бораца. Тенк за извлачење не може да приђе, јер би и њега лако погодили. 
За то време у тенку се одвија драма. Смрт долази по своје. Нишанџија је 

искрварио, умире у тенку, не угледавши светло дана. Креће БОВ кога 
ватром подржава тенк. Нишанџија митраљеза на БОВ-у непрестано пуца. 
Цеви су усијане. Терористи их жестоко гађају не дајући им да приђу до 
рањених и мртвих другова, али наши борци ни по цену живота не остављају 
своје саборце. 

Иза БОВ-а је тенк за извлачење /ТЗИ/ са ралицом, краном и чекрком. 
Успевају да се приближе а ТЗИ прилази иза погођеног тенка, па паралелно 
са њим. БОВ је нешто испред. Нишанџија, који је све време до пола изван 
БОВ-а, непрестано пуца по терористима. Из ТЗИ кроз лук излази водник 
прве класе Веселинов. Под ватром, јуначки, не хајући за куршуме качи сајле 
на тенк. Терористи не успевају да га погоде, куршуми који лете око водника 
неће га. Веселинов се враћа у ТЗИ, возач даје гас. Покреће се грдосија и 
извлачи погођени тенк. Нажалост, двојици бораца није било спаса. Отишли 
су у легенду у којој има места само за јунаке, који животе дају за слободу 
отаџбине. 


ЧУДНА НЕКА „ПРАГА" 


Често су старешине Приштинског корпуса, током 1998/99, биле 
принуђене да мимо правила и техничких могућности успешно 
употребљавају расположиву технику прилагођавајући се тренутним 
околностима и потребама. То практично борбено искуство квалитет је више 
којим располаже Војска Југославије а који је, између осталог, омогућио 
успешну одбрану од напада НАТО авијације и разбијање терориста. 

Противавионски спрегнути топ 30/2 мм „прага“, мако старије 
генерације показао се изузетно ефикасним. Капетан прве класе „Јадран“ 
дошао је са јединицом „прага", августа 1998, у Непоље. Поделио је јединицу 
на три дела: први иде напред у пратњи тенкова, други остаје да штити 
десни бок, а трећи команду. У тој акцији, три одељења САЈ је требало да 
разбију утврђене ватрене тачке терориста у њиховом јаком, злогласном 
упоришту у Јабланици која се налази лево од пута Ђаковица - Клина. 
Терористи у Јабланици су уместо хране често користили инфузију. На 
дрвећу су висиле боце с инфузијом коју су терористи сами себи давали. 
Акција је текла по плану. Међутим, терористи из правца Краљана и Кпуза 
убацили су се у Јабланицу и ухватили групу припадника САЈ у маказе. 
Полицајци траже помоћ. Старешине одлучују да им помогну са „прагом" 
која је остала уз команду. Између „праге" и Јабланице је брдо. Припадници 
САЈ-а су били на око 3,5 км а крајњи домет „праге" је управо 3,5-4 км. 
После те даљине активира се самоликвидатор. Почиње дејство из „праге" по 
левом делу Јабланице који се види. Затим почиње дејство преко брда на 
невиђено. Припадници САЈ-а, који су у маказама терориста, моторолом 
коригују ватру „праге". Нишанџија Звездан Новић, војник из Крагујевца, 

гађао је прецизно, сваки хитац био је погодак. Није видео циљ а погађао је! 
Док је „прага“ одвраћала терористе пришла су два тенка и разјурила их. 
Међу полицајцима су само двојица рањена. Гађање из „праге" које је 
спасило припаднике САЈ-а, није предвиђено упутством за „прагу“. У овом 
случају „прага" је коришћена као артиљеријско оруђе за посредно гађање, и 
то веома успешно. 


ТЕРОРИСТА НИЈЕ „ОВЕРИО" 


Док је трајала акција разбијања терориста у Дреници, који су 
почетком агресије жестоко јурнули у нападе на војску и полицију, често смо 
боравили у Глоговцу и околини. Враћајући се са снимања по Дреници у 
којој су терористи и плаћеници чинили крваве злочине и масакре над 
цивилним становништвом, свратили смо до команде јединице ВЈ у 
Глоговцу. Било је касно поподне. Улице су биле пусте, као да нема живе 
душе у граду. Поветарац је у ваздух подизао мноштво папира и кеса са 
улица. Између неколико стамбених зграда видели смо пар цивила и децу 
која су се играла на улазу у зграду. Сем њих, сви становници Глоговца били 
су у кућама и подрумима, јер су терористи тих дана најављивали општи 
напад на Глоговац. Код робне куће видели смо полицајце на стражи. На 
улицама није било ниједног возила сем нашег. Зауставили смо се и изашли 
из „пајера". Прешли смо раскрсницу и пренули према полицајцима. Тишина 
је била нестварна и готово болна. Чуо се само бат наших корака. 
Поздравили смо се с полицајцима и обавестили их да ћемо отићи до 
команде војне јединице да не би припуцали када се по мраку будемо 
враћали. 

Док разговарамо присећам се 19. новембра 1998. године када су 
управо у том делу града терористи, око 19,00 часова, извршили општи напад 
на ОУП Глоговац и друге објекте. Напад је извршен из више праваца у 
облику потковице. Међу полицајцима у Глоговцу био је и Славко Амиџић 
који је непосредно пре напада, са колегом Срђаном Стефановићем, кренуо 
из зграде МУП-а као ноћно појачање колегама на стражи. Са панцирима на 
себи, наоружани аутоматским пушкама, бомбама и тренутним тромблонима 
у леђном делу прслука њих двојица иду мрачном улицом један поред другог 
према згради у којој су полицајци на стражи. На улицама нема никога, јер је 
становништво напустило Глоговац. Улице нису осветљене, само је 
укључено неонско светло на улазу у пошту. Већина полицајаца је у хотелу 
на вечери. Славко и Срђан прелазе главну улицу. Све је мирно али су им 
пушке на готове. На тротоару испред поште, до које је зграда са 
стражарским местом, паркиран је аутобус. Полицајци прелазе тротоар и 
десетак метара земљане површине према пошти. Стају испред поште да би 
се јавили колегама на стражи у згради. Лицем гледају према згради у којој је 

стража, лево од њих је пошта. Стоје један поред другог. Тог тренутка чују 
рафал и јаку детонацију. Почео је општи напад терориста минобацачима, 
ручним ракетним бацачима, „зољама", „осама“, бомбама, митраљезима и 
аутоматским пушкама на зграду МУП-а, ресторан и бараку за смештај 
полицајаца. Истовремено, терориста који је био бочно од њих, на ћошку код 
поште у мраку, отвара ватру на Славка и Срђана које осветљава неонско 
светло на улазу у пошту, са 5-6 м удаљености. 

Славко осећа бол у целој десној страни и десној руци и пада леђима 
на земљу. Има осећај као да му је цела рука откинута. Испада му пушка. 
После пар секунди долази к себи, види светло и свог крвавог колегу у 
седећем положају наслоњеног на зид. Међусобно су удаљени један метар. 
Куршуми непрестано ударају у зид поште. Славко рањен лежи 3-4 минута, 
ни о чему не размишља. Прилази му терориста. Славко, коме је лево око 
отворено а десно затворено види да терориста, који има тридесетак година, 
на ногама има браон чизме, да носи шарену немачку униформу и црну 
беретку са ознаком „ЈСК“. Терориста долази до рањеног полицајца и 
помоћу цеви пушке, на којој је тромблонски продужетак окреће му главу на 
десну страну и каже: „Кадек" /мртав/. Онда погледа и другог полицајца и 
одлази. На срећу рањених полицајаца није урадио „оверу“. Након одласка 
терористе, Славко се пузећи довлачи до степеништа, па уз шест степеника 
до врата поште. Његов рањени колега и даље седи. Не смеју да се довикују 
да терористи не виде да су живи. Левом руком Славко лупа на врата и зове 
обезбеђење које је у пошти: „Отворите, отворите, овде је Славко, ја и Срђан 
смо рањени". Радници обезбеђења поште, Милан и Миливоје Крстић, 
отварају врата и увлаче Славка унутра. Стављају га поред телефонске 
кабине. Славко осећа да крвари али не зна одакле. Један радник обезбеђења 
одлази до другог рањеног полицајца и довлачи га у пошту. Врата остају 
отворена. Напад терориста се наставља. У међувремену креће колона 
полицијских возила са полицајцима који су били смештени у „Ферониклу", 
који је удаљен 300 м од зграде ОУП-а. На путу код џамије колону нападају 
терористи. У борби је повређен полицајац Вељко Мердић. Истовремено 
терористи нападају и кућу полицајца Џафера Ћорија, који је био у кући са 
супругом, два сина и њиховим женама. 

Двадесетак минута након рањавања, Славку и Срђану у помоћ 
пристужу полицајци из зграде ОУП-а и „Фероникла". Пуцњава и даље траје 
али напад јењава. Пристиже и БОВ који одвози рањене полицајце у зграду 
ОУПа где их превијају. Касније стиже и помоћ из Приштине а рањенике 
БОВ одвози у болницу. Лекари секу Славку униформу која је на левој 
страни леђа натопљена крвљу. На снимцима се види да нема прелома. 
Лекари на скенеру виде да је зрно, које је мало оштећено на врху, у левом 
делу главе изнад слепоочнице. Зауставило се између мождане коре и лобање 
и изазвало нагњечење центра за говор, за покрете десне руке и ноге. Након 
операције, када је дошао к себи, Славко поред кревета види рођену сестру и 
пита је: „Где ми је рука, ја немам руку"2 Она му каже: „Имаш је, ту ти је", 

подиже му руку и показује му је, али је Славко не осећа. Након тога пар сати 
није могао да говори али је свега био свестан. 

Са Славком сам се срео јануара 2001. у Нишу где живи. Био је на 
боловању 27 месеци. И даље је на лечењу, опоравак је спор. Славкова десна 
рука нема функцију за фине покрете, има проблема са говором када се 
замори, ожиљак на глави је упадљив. Нога му се потпуно вратила. Славко 
има 29 година, неожењен је. Његов колега Срђан који је рањен у истом 
нападу, добро се опоравио мада на руци има само три прста и проблем са 
тетивама. Важно је да су преживели. Поздравили смо се. Пружио ми је 
десну руку и рекао: „Не предајем се, опоравићу се". Верујем да хоће. Живот 
је пред њим. 


ПОСЛЕДЊА ЗВЕЗДАНОВА БИТКА 


Још који дан и ратни месец мај биће иза нас. Још увек смо живи али 
све чешће почињем себи да постављам питање колико ће трајати рат. Са 
сваким даном рата све су мање шансе да преживимо. Идемо из Ђаковице 
према Клини. Иако је тек 10,00 сати сунце је упекло. Прија ми топли 
поветарац који ме кроз отворени прозор „пајера" удара у лице. Тек сада 
примећујем пролеће. Како би било лепо да сам сада с породицом негде на 
излету, да размишљам о свакодневним, уобичајеним стварима, да су 
страхоте рата и тешка борба, да се храбро држим и преживим само део 
неког давнашњег сна. Пролазимо поред приватне бензинске пумпе која 
наравно не ради. Лево је скретање за Радоњичко језеро. Скрећемо десно 
према шумици где су припадници бригаде ПВО којом командује пуковник 
Ђошан, искусан борац са НАТО авијацијом. 

Ракете су на ивици шумарка. Испред је брисани простор. Са 
двојицом старешина осматрамо небо не би ли уочили авионе. Небо је 
прошарано већим и мањим облацима. У даљини, према југословенско- 
албанској граници видимо два авиона која лете из правца Ђаковице према 
Призрену. Далеко су да би их момци гађали. Ускоро се појављују два А-10 и 
започињу свој уобичајени, свакодневни ритуал тражења плена изнад 
Ђаковице. Мада повремено шире круг у коме лете нису у захвату. Стално се 
смењују над Ђаковицом. Око 13,30 часова два Ф-16 у ниском лету прелећу 
изнад нашег положаја на коме је „изненађење" за НАТО пилоте - мудро 
осмишљена иновација једног оруђа за противваздушну одбрану. Старешина 
поред нас даје координате по положају казаљки на сату - десет до два. У 
тренутку када је оператер имао захват празни се акумулатор. Авиони још 
једном прелећу у бришућем лету баш изнад нас. Добро видимо пилоте у 
кабинама. Нервирамо се што не можемо да их гађамо. Где баш сада да се 
испразни. Акумулатори су стари па се брже празне. Није било пара за 
набавку нових. Стављамо акумулатор у „пајеро". Одлазим сам у Ђаковицу 

код пуковника Ђошана да узмем пун акумулатор. Тома остаје с момцима на 
оруђу које је после иновације требало да буде испробано. Идем ивицом 
шуме да би се маскирао и смањио могућност да ме уоче пилоти из авиона 
који стално круже. Излазим на чистину и застајем. Убацујем мењач у прву 
брзину и дајем пун гас. Пребацујем у другу па у трећу. „Пајеро" поскакује 
остављајући облак прашине иза себе на макадамском путу. По прашини ме 
могу лако уочити. Просто прелећем тих 250-300 м и улазим у шуму у којој 
су противавионски топови „бофорс" честа мета авијације. Иако су знали да 
су ту и свакодневно их гађали, НАТО пилоти их нису ниједном нашли. 
Долазим до пумпе на асфалтном путу, нек и гледам у небо. Опасно је 
јер стално лете А-10 и гађају све што се креће. Немам времена да чекам да 
оду. Настављам до Ђаковице где замењујем акумулаторе и без проблема се 
враћам истим путем. 

Момци мењају акумулатор. Долази пуковник Ђошан који је увек на 
терену у време рата носио шлем на глави. Чекамо авионе. Сви гледамо у 
небо и договарамо се шта да радимо након лансирања ракете. Морамо 
одмах да се растрчимо колико нас ноге носе и склонимо се што даље од 
места лансирања јер ракета оставља видљив бели траг иза себе по коме 
пилоти лако могу да виде одакле је полетела и да ракетирају положај. Тома, 
као и увек, први види авионе. Сниматељ је, ваљда зато има такво оштро око. 
Два авиона на 4.000-5.000 м висине лете лагано, десно од нас према 
граници. Иза нас на неколико метара је ракетни лансер. Пратимо авионе 
који се приближавају. Тома укључује камеру а ја се надам да ћемо уживо 
снимити директан погодак. Одједном, када нисмо очекивали, изнад наших 
глава нешто пролете уз јако зујање. Окренуо сам се и видео да је ракета 
лансирана. „Прати је", довикујем Томи. Тајац, гледамо ракету иза које остаје 
бели траг од дима. „Хајде, хајде", пОлугааснО кажем. Има домет и на добром 
је правцу, иде у сусрет авионима. Обузима ме блага језа да ли ће погодити, 
Све бих дао да имам само један снимак поготка уживо. Разочарење. Облак с 
леве стране одвлачи ракету, чија је глава веома осетљива, од авиона. Тада 
пилоти виде ракету испред себе која одлази у облак. Имали су срећу. 
Немамо више времена за чекање, јер смо сада за пилоте лака мета. Бели траг 
води тачно до нас. Трчимо и заклањамо се дубље у шуму. Међутим, пилоти 
уместо да одраде, за њих лак посао, одмах окрећу авионе и беже у Албанију. 
Тај кукавичлук НАТО пилота је био изузетно уочљив све време агресије. 
Након десетак минута долећу два А-10 изнад којих су још четири авиона. 
Траже нас а ми немамо више ракета на положају да би их гађали. 
Немогавши да нас нађу бацају бомбе на шуму десно од нас у којој су 
„бофорси", али без резултата. Након пола сата авиони се померају ближе 
Ђаковици. Ја и Тома се поздрављамо с борцима и седамо у „пајеро". 
Долазимо до асфалтног пута где је до пре сат времена била бензинска 
пумпа. Сада је то гомила гвожђа и метала разбацаног по путу и околним 
ливадама. Пилоти су, немогавши да нађу место одакле су гађани Ф-16, 
просули смртоносни терет на бензинску пумпу чији је власник Албанац. Не 
можемо за Ђаковицу јер су на путу гомиле камења и гвожђа. Приближавају 

се авиони па склањамо „пајеро" 50 м ниже испод једног дрвета. Излазимо из 
возила и залежемо. Тома је с десне стране пута у усеку а ја с леве. Морамо 
да се обезбедимо јер су лево од нас, у околним селима, разбијене групице 
терориста. Остајемо тако двадесетак минута. Авиони се пребацују лево од 
нас па крећемо. Код пумпе се заустављамо и склањамо бетонске блокове и: 
металне делове пумпе с пута и пролазимо. Идемо у Призрен код пуковника 
Делића. 

Пролазимо село Пиране где је, 18. априла 1999. године, нападнута 
патрола полиције. У возилу је било шест полицајаца, међу њима и Звездан 
Тасић који је иза себе имао много акција против терориста. Борио се с 
терористима у Јешкову, Љубичеву, Лесу, на обронцима Шаре и на 
Паштрику, у селима Ђонај, Горожуп, Љубижда Хас, Кушнин Хас. У свим 
тим биткама излазио је као победник. Изузетно је био цењен код колега које 
су њега и његову патролу у два наврата, 3. и 11. априла извукли из 
окружења. Храбар и достојан посла који је обављао сам је напустио место 
шефа станице милиције и поново постао вођа патроле. Тасту, Милутину 
Терзићу, који га је саветовао да не напушта место шефа смене рекао је: 
„Чика Мићо ко ће да се бори против терориста и агресора ако нећу ја". У 
последњу битку, из које се неће вратити, пошао је 18. априла. У селу Пиране 
његово возило терористи су из заседе са 30 м погодили ракетом из ручног 
бацача и након тога отворили паљбу из аутоматских пушака. Звездан, иако 
рањен, погођен са више гелера, искочио је из возила да би пружио отпор 
терористима и спасио рањене колеге. Стојећи испред погођеног возила, 
онако висок и снажан, пуцао је на терористе последње метке из своје 
аутоматске пушке. Терористи, њих седам до осам, усмерили су ватру на 
њега. Погодили су га са више метака. Онај смртоносан у пределу врата иза 
десног увета заувек га је одвојио од синова: осамнаестомесечног Петра и 
седмогодишњег Љубомира и супруге Татјане. 

Још један Обилић је отишао пут неба, у строј свих српских хероја. 
Угасио се још један млади живот у вихору рата за одбрану слободе и части 
Србије. Звездан је ушао у легенду и крваву историју слободарске Србије на 
понос својих синова. Његове синове и супругу обишао сам након рата у 
Крушевцу, где живе као подстанари у два собичка. Синови хероја који је дао 
живот за Србије немају ни кревете. Спавају на војничким душецима. Мајка 
их покрива војничким ћебадима. Звезданова супруга не може да се запосли. 
Да ли је Звездан зато дао живот7 Каква нам је држава, какав смо народ, када 
мртве и живе хероје заборављамо, када рањене и осакаћене јунаке, борце за 
слободу Србије и њихове породице остављамо на милост и немилост беди и 
окрећемо главе од њих. Да ли онда, као народ, заслужујемо да у својим 
редовима имамо такве хероје чије жртвовање за слобду отаџбине не 
ценимо7 

ОСВАЈАЊЕ ЦРМЉАНСКЕ СУКЕ 


. Мало је села која нисмо ја и Тома обишли у злогласној Дреници 
којом су харали терористи починивши крвава, људском уму непојмљива 
зверства над цивилима и киднапованим припадницима снага безбедности. У 
Дреници су биле свакодневне битке с терористима и дејство НАТО 
авијације. А тамо где су биле најжешће борбе били смо и ми да забележимо 
и отргнемо од заборава догађаје који ће постати део наше историје, Много 
сам официра, војника, полицајаца упознао по Дреничкој недођији. Неких од 
њих више нема међу живима. Својом крвљу натопили су свету српску 
земљу, али остали су да живе у мом сећању. Живеће заувек и у овој књизи 
која је споменик њиховој борби и жртвовању за слободу Србије. 

Крећемо се путем од Косовске Митровице према Горњој Клини. 
Пролазимо поред Трнавца где је мој ратни друг, увек насмејан, смирен и 
оптимистички расположен, мајор Стева Копања, искусан ратник с којим сам 
се често сретао по Космету, био од 19. до 24. маја 1999. године, у блокади 
пута док је чишћена Дреница. Са само 30 бораца Копања је вршио активна 
дејства: покретне заседе, објавнице /истурена места са 2-3 борца који држе 
доминантни објекат/, патроле. Тај терен је брдовит и пошумљен. С обзиром 
да није имао довољно људи да држи село Трнавац, преко кога су се 
пребацивали терористи који су бежали из Дренице, Копања је дању 
запоседао село са 4-5 бораца, а ноћу га напуштао. Једне ноћи, са 15 бораца, 
поставио је заседу у самом селу. Борце је распоредио по кућама, Спремни за 
борбу ћуте и чекају. Месечина им омогућује да виде покрет. Недуго затим 
колона од педесетак терориста улази у село да би се снабдели брашном које 
је остало по кућама и одвели стоку. Терориста је три пута више од наших 
бораца. Копања прави план. Војник који је међу задњима у заседи треба да 
пропусти колону да цела уђе у заседу и сачека сигнал за паљбу. Војник је, 
међутим, са педесетак метара осуо паљбу пре сигнала након чега и остали 
борци у заседи дејствују по терористима. Ликвидирају десетак бандита. 
Терористи одговарају, али не прихватају борбу већ беже. После тога почињу 
да туку село минобацачем. У једној кући био је електрични камин из кога је 
сијала црвена светлост коју су терористи уочили и изрешетали кућу. 
Минобацачки пројектили су по селу, у коме су били борци, падали целе 
ноћи. Ускоро терористи крећу у јурише жестоко нападајући село али 
Копања и његови борци их успешно одбијају. Ујутру све стаје. _ 

Копања наставља са заседним дејствима. Поставља снајперисте у 
заседе на доминантним објектима ван села. Борци сваког дана убијају по 3-5 
терориста. Сви ликвидирани терористи су имали зелене зубе од траве коју 
су јели јер нису по шумама имали храну. У том периоду Копања и његови 
борци су ликвидирали педесетак окорелих и најупорнијих терориста. 

У много је битака био мајор Копања. Тако је 2. августа 1998. године 
требао да овлада Црмљанском суком. На врху који је био изузетно оштар, 
попут пирамиде, терористи су ископали ровове. Врх је могло да држи свега 
десетак терориста. Копања је са 60 бораца кренуо са чуке Вогељ код 
Радоњичког језера. На Црмљанској суки је око 300 терориста. Први ровови 
су у подножју. Копања изводи демонстративан напад с леве и десне стране 
Вогеља и Црмљанске суке. Терористи поседају обе стране спремајући се за 
одбрану. Нису очекивали наше борце с Вогеља где је магла и да ће у напад 
кренути само пешадија без технике. Терористи се спуштају доле. Копања их 
не дира већ са два вода неопажено пролази између њихових редова, кроз 
линију одбране. Борци иду у колони кроз густо растиње и шуму. Долазе 
пред врх и развијају водове. 

На самом врху је двадесетак терориста. На 60 м одстојања 
успоставља се ватрени контакт. На врху су три линије ровова, неколико 
бункера и верски објекат за дервише који су терористи посели и утврдили. 
Борци отварају ватру а терористи узвраћају. Због великог нагиба земљишта 
и бункера који се уклапају у косину војници не могу да униште бункере 
„зољом", „осом“ и тромблонима. Због косине ракета када удари одскочи и 
не уништи бункер из кога терористи жестоко дејствују. Тада борци, око 
којих лете куршуми, са више „зоља" истовремено погађају бункер и 
уништавају га. Настављају напредовање претрчавањем и пребацивањем. 
Копања је вештим маневром, прошавши неопажено кроз редове терориста, 
напао задњу линију - срце одбране терориста који су се клели да Црмљанска 
сука никада неће пасти, Када терористички команданти у првој линији, коју 
је Копања обишао, виде да мајор с борцима овладава врхом терају терористе 
да иду на врх. Они то одбијају и почињу међусобно да се обрачунавају. 
Копања заузима врх са кога беже терористи. Са прве линије у подножју 
бандити такође беже. Црмљанска сука је пала. Са врха је диван поглед на 
Метохију и југословенско-албанску границу. Копања је са својим борцима 
одатле отишао у нове битке. Најтежа је била 1999. година на Кошарама. 


ВАТРЕНО КРШТЕЊЕ 


Крај маја 1999. а рат увелико бесни. Даноноћна бомбардовања, 
сукоби с терористима, копнена агресија из Албаније, убитачна пропаганда 
агресора представљају косметску збиљу у најлепшем месецу. Док с 
генералом Лазаревићем разговарам на једном од командних места 
Приштинског корпуса, долази генерал Павковић. Поздрављамо се. Опет су 
на окупу војна и „седма" сила. Ту комбинацију нико не може да победи. Већ 
две године нас тројица интензивно ратујемо с терористима, НАТО 
авијацијом и пропагандом, свако у свом домену. Изузетно добро 
функционишемо као тим. Борба за одбрану Космета и Србије нас је 

зближила. У најтежим тренуцима по опстанак народа и земље били смо 
увек заједно, тамо где је било најтеже и најкрвавије. Обилазили смо борце 
на првим борбеним линијама, кретали се Косметом дању и ноћу, док су 
изнад нас летели авиони, водили огорчену медијску битку против моћне 
западне пропагандне машинерије, храбрили борце и народ да истрају у 
одбрани земље, подизали морал и веру у властите снаге. Био је то надасве 
важан посао у рату од чијег је успеха зависио исход одбране Космета и 
Србије. И успели смо, Павковић и Лазаревић изванредним командовањем, ја 
ратним извештајима. Добили смо битку с терористима и НАТО-ом и на 
војном и на медијском плану и поносно чекамо суд историје. Ми смо се за 
наш народ и отаџбину борили свим снагама, не штедећи се, храбро, јуначки 
и достојанствено. Сва тројица смо знали да улазимо у историју и да морамо 
бити достојни потомци Лазара и његових Обилића. То наше другарство, 
професионална сарадња, изузетно разумевање исковани су у рату, а ратно 
другарство је светиња, оно се не заборавља, не бледи, одолева искушењима 
и увек побеђује. 

Павке ми каже да је са собом довео одељење наоружано „шилом" и 
да их поведем да оборе неки авион. Упознајем се с борцима. Одлучујем да 
одемо у Ђаковицу па на караулу Морина изнад које често лете авиони. У 
Ђаковици узимамо нашег друга пуковника Јевтовића, који је готово увек с 
нама ишао на тај део границе. „Пајером" и „пинцом" ускоро долазимо до 
разрушене карауле, остављамо возила и одлазимо на положај који је изнад 
карауле, на самој граничној линији. Борце са „шилом" шаљемо око 500 м 
лево у шуму. Снимамо албанску караулу Каменицу и Албанију. Хоћу да 
направим најаву на самој граничној линији. Излазим испред заклона и 
стајем поред граничног камена, леђима окренут албанској караули око које 
су терористи и припадници албанске армије. Само што сам почео најаву, 
видим два „торнада“ како из правца Албаније лете према нама, ниско и 
споро. Видим контуре пилота у авиону. Ја и Тома смо на брисаном 
простору. Крећемо према земуници. Кажем Томи да их снима, јер очекујем 
да ће их борци „шилом" гађати. Авиони су изнад нас, али их Тома не 
уочава, а борци не гађају. Прелећу нас, а Тома их и даље нема у објективу. 
Први пут сам се наљутио на мог ратног друга Тому, јер сам желео да их 
сними крупно пошто су летели ниско. Тома, међутим, није могао да их нађе 
камером. Питам командира одељења зашто их борци не гађају „шилом". Он 
слеже раменима и креће према њима да види шта се дешава. Касније ми је 
објаснио да су борци у шуми били окренути супротно од авиона и да су их 
уочили касно па нису могли да направе захват. Нисам могао да преболим 
што нису успели да лансирају ракету јер би их сигурно погодили. 

Јевта је двогледом угледао неколико џипова који су на албанској 
страни ишли голом косом према караули. Пратили смо их двогледом. Изнад 
албанске карауле џипови су нестали у јарузи коју нисмо могли да видимо с 
наше стране. Ту су данима долазили џипови и камиони којима су довожени 
терористи. Одатле су увођени у борбе на подручју карауле Кошаре. Убрзо 
су наши артиљерци почели дејство по тој јарузи. После неколико граната, 

одједном је из јаруге јурнуло десетине џипова и камиона. Какво је то 
бежање терориста било. Наши су их артиљерци пронашли. Када су возила 
изашла на голу косу артиљерци су опалили по њима. Стотине терориста се 
из возила разбежало по шумарцима, јаругама и увалама. Након тога смо 
довршили снимање и кренули за Ђаковицу. 

Пролазећи поред Смонице сетио сам се 1998. године када сам са 
Павковићем и Лазаревићем ишао у деблокаду карауле Морина. Наиме, 
терористи су, чим је шума озеленела, ушли у села Доња и Горња Морина, 
Поток Молић и у суседне шуме и пресекли пут према нашој караули, 
Генерал Павковић, који је тада био командант Приштинског корпуса, и 
генерал Лазаревић, тада начелник Штаба корпуса, лично су предводили 
акцију деблокаде. Код Поношевца, са асфалтног пута смо скренули на 
макадамски који је водио према караули. У омањем кланцу, где је неколико 
оштрих кривина око којих су били припремљени бетонски блокови за 
запречавање, из транспортера је изашла пешадија и кренула кроз шуму да 
прочешља терен. Била је то прва борбена акција у којој сам био заједно с 
генералом Лазаревићем. Тада ни ја ни он нисмо знали колико је тешких и 
крвавих битака пред нама. На левом крилу, на тзв. Бакалијевом путу, колону 
је предводио мој добро знани друг са границе, тада капетан, Петровић кога 
сам звао Пера. Када је након краха комунизма у Албанији из те земље 
кренуо талас илегалних прелазака на Космет било је честих напада на наше 
граничаре. Једном приликом наоружани Албанци су на нашој територији 
сачекали нашу граничну патролу у заседи. Граничари су били у обручу, у 
безизлазној ситуацији. Капетан Петровић је сео у „пинц", повео неколицину 
војника, возилом улетео међу терористе и под борбом деблокирао 
граничаре. Често смо тих година, ја и пр обилазили југословенско- 
албанску границу. Волим храбре људе посвећене послу и зато сам постао и 
остао пријатељ с Пером, који је тада био заменик команданта граничног 
батаљона капетана Сорака с којим сам такође изузетно добро сарађивао. 
Деблокада карауле је завршена без озбиљнијих сукоба. Терористи су пред 
војском побегли у густе шуме око села Поток Молић где су касније 
разбијени. 

Касно поподне кренули смо за Ђаковицу. Са мном је, као сниматељ, 
био Тома. Био је то наш први заједнички рад на Космету. Тада је почело 
наше професионално ратно дружење. Сада, када се осврнем на све што смо 
прошли, снимили и урадили могу слободно да кажем да смо били најбољи. 
Истином, и само истином, коју смо преко РТС-а слали у јавност борили смо 
се за своју земљу и за углед професије заложивши при томе животе. Оно 
што смо као телевизијска екипа урадили 1998. и 1999. године треба да буде 
златним словима уписано у историју РТС-а и српског новинарства. Свако 
другачије тумачење нашег рада је злонамерно, тенденциозно и 
политикантско. 4 ' 

На путу између села Поповац и Смоница, која је била јако 
терористичко упориште, први пут сам се те 1998. године суочио са смрћу. 
На војну колону, у којој смо били, терористи су из Поповца, који је с десне 

стране пута Јуник - Ђаковица, отворили ватру. Колона се зауставила на 
путу. С леве стране је Смоница. Једна „прага" је одмах сишла с пута и 
кренула према селу, а извиђачи кроз високу траву. Два БОВ-а су се 
издвојила из колоне и окренула према селу. Са гласноговорника, на 
албанском и српском језику, терористи су упозорени да не пуцају на 
припаднике Војске Југославије. Упозорење је поновљено десетак пута. 
Терористи, међутим, настављају дејство. Мајор Риле излази испред „праге", 
не хајући што је леђима окренут терористима, и наводи возача на место за 
дејство. Извиђачи, распоређени у стрелце секу жицу у високој трави и 
настављају да се пребацују. Један тенк иде десно уским путем. Борци са 
суседног брда јављају да је двадесетак терориста ушло у белу кућу на 
брдашцету одакле дејствују. Павковић, Лазаревић, Мома Стојановић, мој 
изузетан ратни друг који ми је много помогао да успешно обавим посао на 
Космету, и други официри Команде Приштинског корпуса стоје поред пута 
испод једног дрвета. Не обазиру се на куршуме. Тома седи на ивици пута и 
снима дејство наших бораца и терориста, као да се налази негде на излету. 
Официри га опомињу да се склони јер је идеална мета. Тома, међутим, 
наставља да снима. Тада сам схватио да нас је судбина спојила. Узео сам 
микрофон, стао на пут и направио најаву док су меци летели около. Онда 
сам стао поред једног БОВ-а на 5-6 м од Павковића и Лазаревића. Једног 
тренутка само ми је нешто прозујало лево поред главе. „Шта би" изустих. 
„Снајпер, склањај се одмах", рече неко од присутних официра. Било је то 
моје ватрено крштење на Космету, први сусрет са смрћу и прва извојевана 
победа. Још седам пута сам те и наредне године избегао сигурну смрт. То је 
оно што знам, а колико пута сам је избегао а да тога нисам ни био свестан, 
не знам и не желим да знам. 

„Прага" је изузетно прецизно дејствовала по терористима у кући на 
брдашцету. Тада су се, међутим, огласили и терористи с леве стране, из 

монице. Били смо у сендвичу терориста који су нас тукли из Поповца и 
Смонице. Брзо су два БВП-а из колоне ушла на ливаду с леве стране пута. 
Борци су изашли из транспортера и распоредили се. Почело је дејство БВП- 
а по терористима у Смоници који су минобацачима почели да гађају тенк 
који је на уском путу маневрисао па је иза себе остављао густ бели дим. На 
срећу, терористи нису били прецизни. Терористе у Поповцу су убзро 
разбили борци који су били на суседном брду, а терористи у Смоници су 
престали да дејствују. На пар метара од места где смо стајали Павковић, 
Лазаревић, ја и други официри биле су постављене мине. Имали смо срећу, 
јер да смо направили још пар корака не би нас било међу живима. Нажалост, 
сутрадан је група наших бораца била нападнута на истом месту. Када су 
заузимали положај поред пута да би одговорили терористима налетели су на 
те мине. 

Недуго затим терористи у Смоници су разбијени. Неки су 
заробљени, с њима сам разговарао. Детаљно су описивали шта су радили, 
како су били организовани, какву су обуку прошли, какво су наоружање 
имали, које су акције изводили. Када сам отишао у Смоницу видео сам да је 

читаво село било претворено у праву терористичку тврђаву. Од асфалтног 
пута до села које је удаљено неких двеста метара, било је пуно добро 
укопаних бункера. Пут је миниран а зграда на гробљу, на чијим су 
прозорима били џакови с песком, претворена у бункер. Испред зидова 
првих кућа били су ровови и одлично маскирани бункери од којих су неки 
били укопани испод стајског ђубрива. Из бункера су били прокопани тунели 
испод високих зидова који су их спајали са двориштима у којима су биле 
добро укопане земунице. У зидовима између кућа терористи су направили 
руле кроз које су могли да пролазе из дворишта у двориште. Куће су биле 
претворене у касарне. У подрумима и двориштима је било много муниције, 
празних чаура, кутија од мина за минобацаче, униформи. Ништа, међутим, 
није помогло терористима. Иако је Смонкца 1998. године била једно од 
најјачих терористичких упоришта, терористи су брзом и ефикасном акцијом 
разбијени, 


ПАШТРИК ГРОБНИЦА ТЕРОРИСТА 


Током 1998. године, терористи су опседали Паштрик у намери да 
преко тешко проходне планине, само њима знаним стазама, пређу из 
Албаније, пренесу наоружање и посеју смрт по Космету. Често сам био на 
том делу границе. Дивио сам се лепотама планине која надвисује околину, 
делује мистериозно, застрашујуће моћно, као да је под своје скуте примила 
дивљу лепоту целог тог краја. Врхови Паштрика су и лети често под 
облацима, а тек зими, када снег прекрије врлети, магла буде тако густа да 
се и најбољи познаваоци планине не усуђују да уђу у њена недра из страха 
да их неће пустити да изађу. О олујним ветровима који продиру до костију и 
не треба трошити речи. Али и у таквим, изузетно лошим временским 
условима, водила се тешка битка на Паштрику. 

Наши граничари су 24 часа били у заседама на Паштрику 
спречавајући терористе да уђу из Албаније. Гледао сам те младиће када 
одлазе у заседу или патролу, када се враћају испрљани, необријани, 
неиспавани, обилазио их на положајима на самој граничној линији. На 
Паштрику је граничарима било изузетно тешко. Од карауле до заседе ишли 
би и по три сата по дубоком снегу и великој хладноћи. У заседи би остајали 
и по 24 часа у заклонима које су копали у дубоком снегу и у њих стављали 
вреће за спавање. У тим заклонима су чекали терористе, из њих нису 
мрдали, јели су храну из конзерви. А тамо хладноћа разара, леди уши, нос, 
очне капке, прсте. Тамо од мраза боле кости и крв се леди, али срце бије 
јако, најјаче - за Србију. Дивио сам се њиховој одлучности, храбрости, 
упорности и издржљивости. С њима је увек био и старешина. Срео сам 
тамо, на граници, и једног потпоручника кога сам годину дана раније 
снимао на Бањици када је завршио Војну академију. Не могу да се сетим 

његовог имена али знам да је био један од најбољих у класи. Тог 
заљубљеника у авионе повезао сам до Призрена. Са собом је носио и макету 
авиона МИГ-21 коју је сам направио. Почео је војничку каријеру као један 
од најуспешнијих студената, на једном од најтежих задатака - обезбеђењу 
државне границе од терористичке агресије из Албаније. Из студентских 
учионица одмах је кренуо у борбу. Ту реалност је прихватао мирно, као 
нешто очекивано и уобичајено. Његово трезвено размишљање ме просто 
изненадило. Причао ми је да код терориста налазе најсавременију опрему 
коју он и његови војници немају - ноћне нишане, ИЦ двогледе за ноћно 
осматрање, савремени систем веза, сателитске телефоне, ОР5. 

Петнаестог децембра 1998, око 1,00 час после поноћи, велика група 
терориста улази из Албаније са намером да пређу преко Паштрика и спусте 
се у село Љубижда Хас. Пролазе поред прве заседе граничара који их због 
изузетно густе магле не виде. Терористи, који се крећу споро, почињу да се 
спуштају. Сат касније наилазе на другу заседу у којој је девет војника и 
старешина. Сто педесет терориста је на десет граничара. Снег је дубок, 
ветар дува све јаче, магла је. Граничари их пуштају да им приђу на само 
двадесетак метара и тада отварају ватру. Једног терористу убијају а двојицу 
рањавају. Терористи се деле на три групе. Једна остаје на том месту и води 
борбу с нашим граничарима до свитања. Друга група креће према селу 
Планеја а трећа назад према Албанији. Друга група, око 6 часова и 10 
минута, пред свитање, наилази поново на нашу другу заседу. Долази до 
контакта, граничари отварају ватру. Терористи бацају опрему и наоружање 
и беже назад према граници. Трећа група долази до наше прве заседе око 6 
часова и 40 минута ујутру. У заседи, која је постављена на коси изнад усека 
малог кланца, налази се седам војника и један старешина. Терористи иду 
усеком. Граничари су 15-20 м изнад њих. Пуштају их да приђу и активирају 
МРУД-ове а онда бацају бомбе. Убијају 22 терориста, а хватају осморо 
међу којима је и девојка у униформи. Остали терористи беже, мањи део 
према граници а већина се расула по Паштрику. Четири граничара из заседе 
крећу за њима и јуре их око километар и по уз велику узбрдицу. Терористи 
се по двојица пребацују од дрвета до дрвета штитећи ватром једни друге. 
Граничари убијају једног. Неки од терориста који су се разбежали наишли 
су на минска поља а неки на наше заседе. 

Остаци друге групе терориста наилазе на групу граничара коју 
предводе Бошевски и водник прве класе Милинко Миладиновић. До сусрета 
је дошло по магли. У покрету су једни и други, терористи беже а граничари 
их траже. Војници наилазе на групу од четири терориста. Прилази им 
терориста с брадицом, ћелав, у униформи. Бошевском и Миладиновићу на 
српском каже: „Добар дан"! Граничари му одговарају: „Добар дан"! 
Миладиновић га пита: „Шта ћеш ти овде"7 Терориста каже: „Па ја." и 
подиже пушку али је Миладиновић бржи. Вади пиштољ и ликвидира га. 
Остала тројица покушавају да побегну. Граничари хитро реагују и 
ликвидирају их. Двојица међу убијеним терористима су имали зелени повез 

преко главе на коме је било нешто написано арапским словима и Куран У 
торбама. Били су то муџахедини. 

Трећа група терориста је кренула према селу Планеја. Недалеко од 
села је наша караула у којој је био капетан Бобан Димитријевић звани „Рис", 
мој ратни друг с којим сам се често виђао на граници 1998/99. године. 
Терориста из разбијене групе излази из суседног шумарка, мало повише, и 
креће према караули. Носи ручни ракетни бацач. Био је на, како је Бобан 
после измерио, 274 корака од карауле. Терориста, наслоњен на дрво, ставља 
ракетни бацач на раме и спрема се да гађа караулу. Из карауле га кроз 
прозор угледа Бобан. Секунди одлучују. Терориста нишани а у караули има 
војника. Бобан брзо зграби пушку, нанишани и опали. Терориста пада пре 
него што је успео да испали ракету на караулу. Бобан је био муњевит и 
изузетно прецизан. Уосталом, то се и очекује од капетана Приштинског 
корпуса. Граничари су ликвидирали још двојицу терориста из разбијене 
убачене групе. 

Међу заробљенима је била и сестра команданта терористичке групе 
код кога је нађена велика сума немачких марака. Док је током дана један 
граничар секао дрвеће моторном тестером, да би могао да слети хеликоптер 
и покупи заплењено наоружање и опрему, пришао му је терориста мислећи 
да је цивил. Војник је брзо реаговао, бацио тестеру, узео пушку и 
ликвидирао га пре но што је терориста успео да употреби оружје. 
Заплењено је модерно наоружање и опрема. Била је то специјална група, 
углавном командни терористички кадар и страни плаћеници. У групи је био 
вод за специјална дејства - 30 официра који су се враћали са обуке из 
Албаније што се видело по официрским торбицама са картама које су 
побацали када су бежали. Сви терористи су испод униформи имали цивилна 
одела, да би се до одредишта, када уђу на Космет кретали као цивили. У 
џеповима су имали ситне црвене таблете од којих за извесно време добијају 
ненормалну снагу. Разбијена група је, између осталог, имала две „стреле 
2М", два сателитска телефона, десетине најмодернијих ручних радио- 
станица, најмодернији релеј за рад радио-станица, соларне пуњаче батерија, 
осам уређаја за даљинско активирање експлозива са великим бројем 
детонатора, осам снајпера „сигсауер", лап-топ са модемом за прикључење 
на сателитски телефон, три најмодернија карабина „маузер“", два америчка 
снајпера „берет" 12,7 мм, три пиштоља са ознаком ОСК без ознаке 
произвођача. У тој акцији граничари су ликвидирали 36 терориста и осморо 
заробили. Према шиптарским подацима убијено је 50 а рањено 20 терориста 
које су прихватили мештани у селу Кушлин где су их збринули, у току ноћи 
пребацили у Рогово а одатле у Целине код Ораховца. 

Ту елитну, одлично наоружану и опремљену, злочиначку групу 
разбили су наши надасве вешти и храбри граничари. Иако их је било десет 
пута мање од терориста спречили су их да по Космету чине злочине. Са 
некима од ухваћених терориста разговарао сам у Призрену. Описивали су 
како су из западних земаља преко Италије дошли у Албанију. У којим су 
логорима за терористичку обуку боравили, какве су задатке имали. Али 

посебно ми је била занимљива лепушкаста девојка у униформи која је била 
међу њима. На питање да ли зна српски, одмахнула је главом. Уз помоћ 
преводиоца питао сам је да ли жели да поразговарамо пред камером. 
Пристала је. Била је веома смирена, изузетно сигурна у себе, прорачуната. 
Рекла је да има 17 година што ме је изненадило, јер по изгледу и 
конституцији морала је да има бар 24-25 годинам, да је као мала остала без 
родитеља. С Космета су је одвели у Немачку а онда се обрела у Албанији 
где је, наводно, живела сама и ишла у средњу медицинску школу. Онда јој је 
дошао брат из Немачке и рекао јој је да је у „ОВК" и да ће ићи на Космет, 
Обишла га је у терористичком логору и прихватила његов позив да крене с 
њима. Обукла је униформу, узела пушку и кренула. „Зашто си кренула", 
питао сам је. „Да обиђем родбину на Косову"! 

Њена прича ми је деловала као добро научена за случај да буде 
ухваћена. А све ми је личило на методологију рада албанске обавештајне 
службе СИГУРИМИ - садашњег ШИК“-а коју сам професионално годинама 
проучавао. Питао сам је за брата, да ли је жив, да ли је био обичан 
терориста. Рекла је да не зна да ли је жив, не показујући при томе никакве 
емоције. Вешто је прикривала своја осећања. Изванредно је саму себи 
контролисала. Била је непримерено мирна, а сваки покрет јој је био 
прорачунат. За брата је рекла да је био само обичан ЏСК и да је наводно 
морао да иде са терористима. Завршили смо снимање. Имао сам у рукама 
албум са фотографијама убијених терориста из групе. „Хоћеш ли да видиш 
да ти брат није на сликама" Климнула је главом. Ставио сам албум на сто 
испред ње. Почела је да га окреће. Неке терористе је препознала. Док је 
гледала фотографије ја сам гледао у њу. Ни тада, ни касније, нисам 
поверовао у њену причу. Сувише сам тога прошао и сувише тога знао да 
бих насео. Био сам убеђен да је годинама, од малена, „школовала" албанска 
обавештајна служба. Дошла је до фотографије убијеног терористе код кога 
су нађене личне карте свих терориста, њихов списак и 250 хиљада немачких 
марака. Задржала је поглед дуже но на другим фотографијама. Било ми је 
јасно да јој је то брат, али она је окренула страну албума, хладно, без икакве 
гримасе на лицу. Хтела је да сакрије да јој је то брат, јер је он био вођа пута, 
а самим тим и њена прича не опстаје. Али није издржала, вратила је 
страницу албума, додирнула руком фотографију и само уздахнула. „Да ли 
ти је то брат"7 „Јесте“, рекла је. Одвели су је у другу собу. Излазећи из 
зграде, погледао сам је кроз прозор, седела је, била је мирна, није плакала. 

Не могу да се сетим када сам сазнао да је пуштена на слободу. Знао 
сам да нас је преварила својом причом. Ми Срби смо стварно болећиви 
према нејачи. А онда, на албанској телевизији је емитован прилог о њеном 
дочеку у Албанији. Терористи јој кличу: „Докторко, докторко"! Очито да је 
имала више од 17 година. У Албанији је након ослобађања, пред камерама 
причала о наводној тортури у српском затвору. А наши момци је нису ни 
пипнули. Србин да дигне руку на девојкуу - ни у сну. Ни ошамарио је нико 
није, ни викнуо на њу. Сведок сам да је тако било. 

„СТРЕЛА" - БИТКА КОЈА ЈЕ ОДЛУЧИВАЛА РАТ 


Када су након 45. дневних тешких и крвавих борби, НАТО стратези 
увидели да стварање мостобрана на правцу Тропоја-Кошаре-Батуша и даље 
према Јабланици, којим је требало отворити пут за убацивање НАТО снага 
из Албаније, неће успети прешли су на резервну варијанту - пробој преко 
Паштрика. Тај други део копнене агресије из Албаније, под називом 
„Стрела“, одвијао се на врбничком правцу. Циљ те здружене акције НАТО 
авијације и специјалних снага, албанске армије, шиптарских терористичких 
снага, у којима је било плаћеника, страних инструктора и муџахедина, у 
којој је, по писању „Вашингтон поста" учествовало око 4.000 људи, био је 
да се енергичним нападом избије у долину Дрима, прошири коридор ради 
убацивања јачих снага и пресече комуникација Призрен-Ђаковица. У 
садејству са шиптарским терористичким снагама у дубини наше територије 
требало је отежати и спречити маневар снагама Војске Југославије. 

Још 1998. године, у Албанији је разрађен план операције „Кондор“ 
за о усклађену копнену _ операцију албанске армије, _шиптарских 
терористичких снага са територије Албаније и терориста на Космету ради 
разбијања Приштинског корпуса и овладавања Косметом. Операцијом 
„Стрела“ требало је, после отварања коридора и уласка на Космет, уз 
снажну авио подршку, увести мултинационалне снаге, поразити 
Приштински корпус и наставити дејства у дубину територије ради 
заузимања комплетне територије СРЈ. Стога је одбрана ширег подручја 
карауле Горожуп била битка за одбрану Србије. 

Да су терористичке снаге уз подршку албанске армије и НАТО 
авијације продрле на овом правцу и даље преко Дуља избиле у Косово поље 
била би изманеврисана наша одбрана на правцу Ђенерал-Јанковић -Качаник 
и наше укупне снаге стављене у веома тешку ситуацију, јер би дошло до 
спајања терориста и НАТО снага из Македоније и Албаније. Управо због 
тога наша одбрана на врбничком правцу била је одсудна на самој граници. 
Била је одсуднаи решеност НАТО стратега да на том правцу изврше 
пробој који би имао стратегијски значај и по нас могао да буде с фаталним 
исходом. Зато је НАТО употребио и стратегијску авијацију да туче наше 
прве линије. Био је то очајнички покушај западне алијансе да пробије наше 
линије одбране у којима су тих дана 1999. године рођени нови хероји, прави 
наследници цара Лазара и Милоша Обилића. џ 

Операција „Стрела“ је заправо одлучивала о исходу агресије на 
војном плану. Победник у тој операцији добијао је рат на војном плану. 
Нажалост, на политичком плану нам се десило оно што се често дешавало 
кроз историју. 

Половином маја шиптарске терористичке снаге из рејона Хељшан- 
Кан-Перолај у Албанији, северно од Дрима, покушале су, уз помоћ тенкова 
албанске армије, у више наврата продор на правцима преко Ћафа-Прушита. 
и на правцу Влахна-караула Радановић преко рејона одбране другог 
ојачаног моторизованог батаљона 549. моторизоване бригаде, којом је 
командовао генерал Божидар Делић, тада пуковник. Тај ојачани батаљон, 
који је заједно са добровољцима и једном четом 53. граничног батаљона, 
имао око 3.000 људи био је подржан са батеријом хаубица 122 мм и две 
батерије хаубица 155 мм. | 

Период пре тих напада батаљон је искористио за утврђивање 
положаја и масовно запречавање испред предњег краја одбране. Држањем 
свих доминантних објеката наши борци су обезбедили повољнији положај, 
Сви покушаји пробоја непријатеља на овим правцима завршени су 
безуспешно и уз његове велике губитке. Током налета терориста дејством 
наших хаубица по тенковској чети албанске армије, која је подржавала 
напад терориста, уништена су три албанска тенка директним погоцима 
посредним гађањем. Албанска армија се добро уверила какве артиљерце 
има Војска Југославије. Наши осматрачи су са границе видели албанске 
тенкове у пламену. Ти безуспешни покушаји продора били су на правцима 
који терористима пружају најбоље услове за брзо избијање у долину Дрима 
на нашој страни. То је, међутим, само био увод у „Стрелу"' која је отпочела 
жестоким копненим нападом 26. маја 1999. године око 5,00 часова ујутру на 
правцу Горожуп-Планеја. 

Почела је битка која ће одлучити исход рата на војном плану. Већи 
део шиптарских терористичких снага је, користећи ноћ и пошумљено 
земљиште, успео да подиђе нашим одбрамбеним положајима на блиско 
одстојање. Напад је на фронту ширине око 6 км почео у три линије. У првом 
таласу нападало је око 1.000 терориста. Укупно на том правцу било је 
концентрисано између 4.000 и 5.000 терориста у првом таласу. По дубини 
Албаније ешелонирано је око 12.000 терориста, који су заједно са првим 
ешелоном требали да уђу на Космет. Наша артиљерија је тукла 
терористичке снаге у нападу као и одређене рејоне по дубини територије. С 
обзиром да је 549-Призренска бригада бранила чак 150 км државне границе 
и паралелно довршавала разбијање терористичких снага на подручју 
Метохије у садејству са снагама МУП-а, снаге бригаде су биле развучене на 
великом простору па је нападнути део границе у дужини од 6 км, од 
Врбничког језера до врха Паштрика, а по дубини до Планеје, бранило само 
450 бораца. Сем тога, тај правац, који због високопланинског земљишта. 
није омогућавао употребу борбене технике, био је изложен непосредном 
осматрању са територије Албаније и тучен од стране авијације у више 
наврата. Предстојала је тешка и крвава битка прса у прса, у којој за наше 
борце није било одступнице. Или ће одбранити границу или умрети до 
последњег. Терористи су, сем бројчане надмоћи, за разлику од наших 
бораца, имали и подршку авијације. 

У ДЕУЧ А ме 
МИЛОВАН ДРЕЦУН и ТОМИСЛАВ МАГОЧИ са борцима на подручју карауле 
"Торожуп" 


ПОГОЂЕНИ ПАВИЉОН КАСАРНЕ у Призрену 


БОРЦИ на југословенско-албанској граници 


КАРАУЛА "ГОРОЖУП" након дејства НАТО авијације 


ГРАНИЧАРИ на положају у подручју " 


КАПЕТАН ЗВЕЗДАН НИКОЛИЋ на брду Врапче 


Милован Дрецун Други косовски бој 


Наше снаге су у припреми за одбрану раније минирале погодне 
правце и припремиле ватру минобацача 82 и 120 мм, хаубица 122 мми 
вишецевних бацача ракета 128 мм на све значајне тачке на правцу напада 
терористичких снага. Напад је почео у 5 часова и 10 минута ујутру. Прва 
мина пада близу наше прве линије одбране на подручју карауле Горожуп. 
„Стрела" је одапета. Затим још пет мина. А онда наступа затишје. За време 
минобацачке ватре с албанске територије терористичка пешадија прилази од 
врха Паштрика према караули Горожуп. Када су терористи подишли близу 
нашим снагама почела је јака артиљеријска припрема. Хаубицама и 
минобацачима албанска армија је тукла наше положаје од прве линије до 
Планеје, десетак минута. Онда креће жесток пешадијски напад. Терористи 
иду кроз јаруге, увале, шуму. Наши борци прецизном стрељачком паљбом и 
употребом ручних бомби враћају их назад. Терористи поново нападају кроз. 
густо шипражје, вртачу и макију. Прилазе на 20 м нашим борцима. Бацају 
бомбе које падају иза леђа бораца. Дејствују и наши минобацачи 60, 82 и 
120 мм. Води се битка са блиског одстојања. 

Нападају нашу заседу на обронцима Паштрика у којој је осам 
бораца. Један борац гине а двојицу рањавају. Група се због изузетне 
премоћи агресора повлачи око 500 м ниже. Због великог међупростора 
између отпорних тачака наших водова дошло је до убацивања 
терористичких снага и бочног дејства на положаје одбране због чега је део 
наших снага извучен на другу линију одбране. 


ОДСТУПАЊА НЕМА 


Део терориста је током борби, уочивши распоред отпорних тачака 
водова и користећи савремене америчке мино-истраживаче, успео да 
разминира пролазе у минским пољима и да се кроз њих убаци у 
међупросторе и на бокове наших отпорних тачака. 

Око 8,00 часова командир нападнуте групе, капетан Бобан 
Димитријевић, извештава команданта бригаде пуковника Делића да је 
тешка ситуација, да се нове снаге терориста укључују у напад, да албанска 
артиљерија прецизно туче по нашим положајима, јер нас са њихових висова 
лако уочавају и наводе ватру, да су на појединим правцима кроз шуму 
терористи успели да се пробију и да је са снагама из резерве формирао 
другу линију одбране Срнеж - Горожупска бачила - Бинај да би спречио 
продор ка Планеји и да је употребио сво људство, до последњег човека, те 
да више нема никакву резерву. Пуковник Делић наређује да се по сваку 
цену мора задржати положај, да нема одступања а да ће наша артиљерија 
неутралисати албанску и да ће капетану Димитријевићу помоћ у људству 
стићи у поподневним часовима. Око 9,00 часова Делић наређује артиљерији, 
која је с обе стране Дрима, и вишецевним бацачима ракета, који су били у 

очекујућем рејону, минобацачима 82 и 120 мм из рејона Жура и Врбнице да 
сви жестоко дејствују по захтеву команданта борбене групе по самој 
граничној линији и по уоченим свежим снагама непријатеља који подилази. 
Из састава команде бригаде формира се истурено командно место /ИКМ/ у 
коме су потпуковник Коњиковац, потпуковник Јакшић, потпуковник Лемић 
и мајор Ђокић. 


0 РА ПАШТРИЋ 
пе Љ- 
БИНАЈ. 
ПЛАНЕЈА ЈУ 

Они су одмах отишли на командно место у рејон Шех махале ради 
преузимања команде над укупним снагама. Наређено је командантима 
хаубичког дивизиона, мешовитом противоклопном артиљеријском 

дивизиону, оклопном батаљону и инжињеријском батаљону да из својих 
састава формирају чете за интервенцију јачине 80-100 људи. 

Око 9,30 часова креће напад на караулу Горожуп. Прво почиње 
артиљеријска припрема дејством минобацача 60,82 и 120 мм и бестрзајних 
топова са територије Албаније. Наших 40 бораца је у рововима. Командир је 
мој ратни друг, старији водник Жарко Петровић - „Светац". Четрдесет 
храбрих бораца, спремних на сва искушења која су их чекала, је лево и 
десно од карауле на фронту ширине 1,5 км. Сама караула је била гомила 
камења и шута јер су је НАТО авиони пре тога срушили. У заклонима 
изграђеним од наслаганог камења борци су имали митраљезе М-84, три 
ракетна бацача „оса", сваки трећи борац „зољу" 60 мм, пушкомитраљезе 
7,62 мм, аутоматске пушке и минобацач 60 мм иза карауле. Испред карауле 
је била пошумљена удолина с чије је друге стране брдо на коме је албанска 
караула Погај. Лево од карауле терен се готово вертикално спушта до 
Врбничког језера. Десно је ливада, па шума која се пење уз падине 
Паштрика и брда на албанској страни која знатно надвишују караулу 
Горожуп. Том несвакидашњем, дивљем планинском призору често сам се 
дивио док сам обилазио тај део границе. Сада су, међутим, природне лепоте 
просто нестале у дејству артиљерије и авијације и нападима терориста. Ту 
лепоту и данас, две године после рата, стално сањам и замишљам и душа ме 
боли што не могу бар на трен да одем подно Паштрика. 

Жарко наређује својим борцима да, док не крене пешадијски напад 
из правца Шаљгина, где су се терористи груписали, и коте 1048, где је била 
база албанских минобацача 120 мм, не отварају ватру. Паљба може да се 
отвори тек када уоче пешадију. Албанска артиљерија туче и 
предгрудобранску заштиту и пребацује положаје наших бораца, Бестрзајни 
топ је био постављен на брду испод албанске бетонске осматрачнице. Око 
16,00 часова почиње пешадијски напад. Јаке снаге, око 600-800 терориста 
иду кроз шумицу падинама Паштрика према нашем заседном месту где је 
водник Шаравања са двадесетак војника. Постоји опасност да терористи 
потисну водника и обухвате Жарка и његове борце на караули. Зато Жарко 
наређује дејство са три митраљеза М-84 по терористима који су на око 500 
м. Ватром у бок Жарко изненађује терористе. Наши митраљесци, који за 
време дејства често мењају положаје лево и десно по рововима да их 
терористи не би открили и поклопили минобацачима, ликвидирају десетак 
терориста који се онда враћају назад. У заклону где је био Шаравања са 
војницима од снајпера је настрадао митраљезац. Међу Жарковим борцима 
рањен је помоћник на митраљезу, погодио га је камен после пада мине. 
Терористи нападају караулу у групама по десет до петнаест, развијени у 
стрелце. Пребацују се један по један, пузе, устају, иду и пуцају, деру се, 
вриште и вичу: „Алах ек бер". Напад се завршава око 12, часова и 30 
минута. Затишје траје 30 минута. Ситуација у рејону карауле Горожуп, која 
се налазила у полуокружењу, и код граничног камена Д-5, који је такође био · 
у полуокружењу, била је критична. Због изразите бројчане надмоћности 
агресора са положаја око камена Д-5 тридесетак наших бораца се током 

дана, под борбом, у скоковима извлачи на други положај на коси према 
Срнежу. Велики проблем је био што су сваког рањеног морала да носе 
четири или пет бораца, јер је терен био изузетно тежак и стрм а није било 
пута већ само планинских стаза. 

Око поднева нашима стиже појачање, чета војне полиције, два. 
стрељачка вода из првог батаљона, укупно 250 бораца. Те снаге се одмах 
уводе на најкритичнија места ради стабилизације одбране и повезивања 
линије. Војници са карауле Врбница уочавају дејство минобацача са коте 
1048 на албанској територији. Јављају Жарку а он Коњиковцу који преноси 
позицију нашим минобацачлијама, који прецизном ватром из минобацача 
120 мм уништавају албанске минобацаче. Поручник Стеван Вучић са 
добровољцима, међу којима је било и 18 Руса, полази од Бинаја навише 
према Паштрику да затвори простор где је била наша заседа која се повукла 
на резервни положај. Терористи их, међутим, чекају у заседи. Чеони извиђач 
из групе долази на пет метара од терориста који га убијају. Остали борци се 
тада распоређују и почињу да наступају, Уз жестоку битку, напредујући 
корак по корак, око 19,00 часова заузимају место где је била наша заседа а 
терористи беже у Албанију. Борци излазе на голе стене. Вучић успоставља 
другу линију одбране. Креће натраг дуж линије одбране, Један војник гази 
на мину, Рањен је. Вучић долази до њега, узима га и креће кроз шуму. Око 
21,00 час, идући путем, на 200 м од главног пута Планеја-Горожуп, наилази 
на мину. Гелери рањавају њега и још три војника. Сломљена му је лева 
натколеница и повређена десна нога. Поручник реагује смирено и хитро, 
стеже зубе, узима нож, сече десну чизму, скида чарапу и превија десно 
стопало. Настављају до базе где им пружају помоћ. 

После тридесетоминутног затишја, око 13,00 часова, почиње још 
јача артиљеријска ватра по караули Горожуп. Жарко одлучује да направи 
маневар јер почињу да му погађају положаје. Неприметно извлачи борце на 
уређене резервне положаје десно од карауле. На караули остају Жарко, 
десетар Савић и пет војника са два митраљеза. Левом крилу одбране 
наређује да иде према Мартинају и заузме положај: пут према караули - 
магацин хране. Борцима каже да нико са резервног положаја не отвара 
ватру, да пусте терористе да приђу на 50 ми на дохват бомби и уђу у 
минско поље. Албанска артиљерија дејствује по нашим празним 
положајима. Жарко се са шест бораца помера лево и десно отварајући ватру 
како би заварао терористе да помисле да су сви наши борци ту, на 
положајима око карауле. Око 14,00 часова и Жарко се са борцима извлачи 
на организовани резервни положај. Недуго затим почиње пробни 
пешадијски напад из правца албанске карауле Погај. Четрдесетак терориста 
је у фронталном нападу. Пребацивањем полако напредују. Упадају у минско 
поље у долини између албанске и наше карауле. Неколицина их гине. А 
доста је рањених. Четири-пет терориста прилази до самих ровова с леве 
стране карауле Горожуп. Жарко их не види, али их уочава Шаравања са свог 
положаја. Терористи међутим не смеју да уђу на караулу јер не знају где су 
наши борци. Купе мртве и рањене и враћају се. Жарко се спаја са 

потпуковником Коњиковцем. Пристиже им у помоћ позадински вод 
водника Козине. Жарко шаље Радоша Аврамовића, добровољца коме је син 
био на истом положају, водника Јовановића и пет војника да извиде 
караулу. За њима иду Жарко и Козина с његовим водом. Крећу се у колони, 
међусобни размак је 7-8 метара. Скривају се од терориста, који са суседног 
брда на албанској страни виде све покрете, и од авијације. Крећу се 
шумарцима, удолинама, стазама. Извидница се приближава караули. Залежу 
и пузе кроз траву. Улазе у жбуње кроз које се тешко, пузећи пробијају, па 
кроз папрат и коприве. Трње их гребе, цепа им одећу. Морају да буду 
надасве тихи. Испред је чеони, па лево један борац, десно други. Долазе до 
куће око карауле. Не примећују терористе. И даље пузе. Бацају бомбе кроз 
прозоре и врата. Одјекују детонације и подиже се прашина. Брзо устају и 
утрчавају у куће отварајући ватру. Стају и гледају да није минирано а онда 
обавештавају Жарка да је чисто. Долазе и остали. 

Око 17,00 часова борци се распоређују на основне положаје око 
карауле. Наређење је да не отварају ватру да се не би одали. 


„БОМБЕ БАЦАЈ" 


На целој линији читав дан дејствује артиљерија с албанске стране и 
НАТО авијација која тражи наше снаге по дубини али не успева да их нађе. 
После таласа бомбардовања терористи почињу са жестоком паљбом која 
траје шездесетак минута а затим следе пешадијски напади у таласима. Тада 
наша артиљерија појачава дејство и поклапа њихову артиљерију а са ВБР- 
овима дејствујемо по њиховој дубини. Дејство наше артиљерије и одбрана 
бораца на линији зауставља нападе вишеструко бројнијих терориста на пар 
сати. За то време траје пушкарање а терористи извлаче рањене и попуњавају 
се. Наше снаге појачавају осматрање, уочавају где се терористи 
концентришу, допуњују одбрану померањем строја. Након затишја, 
терористи поново крећу у напад. Са првим мраком почиње артиљеријска 
ватра насумице да би испровоцирали одговор и тако открили положаје 
наших снага. Жарко иде од борца до борца, каже им да свако спреми по три 
бомбе и стави их на дохват руке, да олабаве осигураче и да не пуцају док 
терористи не приђу на 50 м и дохват бомби. Ноћ парају фијуци граната и 
детонације. Терористи решени да по сваку цену продру према Призрену, 
наши да до последњег бране границу. Шта ли носи ноћ 26 на 27. мај“ Хоће 
ли живи дочекати да сунце обасја Паштрик и пред њиховим очима пукне 
величанствени призор или ће им се очи заувек склопити у борби за. слободу 
Србије. А 
“ Борци чују да терористи раде у минском пољу. Откопавају мине 
спремајући пролаз за напад. Борци не виде терористе не пуцају. Сви су на 
положају, грчевито стежу пушке, чула су максимално напрегнута а сваки 

мишић затегнут. Очи боле од сталног напрегнутог осматрања. Хладноћа се 
увлачи под војничку одећу. Борци знају да иза њих нема никога, да су сами 
и једини бедем терористима. Свесни су да ту бране Србију. Ако поклекну 
непријатељ ће преко њихових лешева навалити на Србију. А да ли Србија 
зна каква се крвава и тешка битка води те ноћи подно Паштрика. Зна ли 
Србија колико јуначких срца ту, на најистуренијој линији одбране, куца те 
ноћи за њу, колико ће се вреле младалачке крви пролити, колико живота 
угасити. Зна ли Србија како се херојски бори њена младост те и свих 
претходних ноћи и дана, младост која је спремна да гине али не и да се 
повлачи и бежи. И хоће ли Србија када сазна за величанствену битку своје 
деце упамтити и поштовати њихово жртвовање или ће их заборавити и 
одбацити. Они су Србију носили у срцу и нису постављали таква питања. 
Они су хероји којима се, као њихов хроничар и ратни друг, најискреније 
дивим и одајем захвалност што су ме прихватили да могу раме уз раме да 
будем са њима док су се најхрабрији синови Србије борили за част и 
слободу своје отаџбине, прва гинули и улазили у легенду. Бити с њима, 
неустрашивим борцима, била је привилегија за коју сам био спреман да дам 
живот. Поред хероја може се бити само херој. 

Ишчекивање се завршава нешто после поноћи када почиње 
артиљеријска припрема напада. Гранате пребацују положаје бораца. Креће 
пешадијски напад много јачи од дневних. Терористи прилазе на 50 метара, 
између наших бораца и њих је пропланак. Они су на ивици шуме с друге 
стране пропланка, наши на ивици шуме са супротне стране. Они почињу да 
се укопавају по грулицама. Изненада отварају ватру по нашем десном крилу 
према Паштрику. Пуцају насумице према нашим резервним положајима 
који су празни. Чују се покрети терориста али их наши борци не виде. Ту су 
негде. Прсти бораца су на окидачу. Чекају. Иза Жарка, који је у рову, на пет 
метара пада бомба. Жарко залеже. Чује експлозију. Детонација му подиже 
ноге али га не рањава јер је заштићен земљом. Терориста је бацио бомбу са 
двадесетак метара. Остали су пузећи пришли на тридесет метара. Почиње 
страховита паљба са обе стране. Ништа се не види сем бљесака од муниције. 
Пуца са свих страна, хиљаде куршума звижди поред глава бораца, ударају у 
дрвеће, кидају гране, ломе камење. Митраљези штекћу. Цеви оружја су 
усијане. Ноћ је паклена. Терористи су сувише близу. Сада се ломи одбрана. 
Нема времена да се напад одбије пушкама и митраљезима. Терористи само 
што нису скочили у ровове. 

Повући се или погинути7 Нико ни не помишља да остави положај. 
Туку се јунаци прса у прса и све за Србију и само за Србију. Сада је и 
војничка част у питању. Смрт је величанствена, повлачење срамно. Неће 
Обилићи побећи. Нека им је Бог на помоћи и мајка Србија чија су деца и за 
коју гину. Да ли је готово, да ли линија пада7 Жарко громогласно командује: 
„Бомбе бацај - паљба у висини траве". Борци из ровова бацају припремљене 
бомбе. Свако баца по три. Настаје пакао. Лете гелери на све стране, земља и 
камење прште, крв тече. Након бомби борци отварају силовиту ватру. Тако 
се боре припадници Приштинског корпуса. Терористи су избезумљени. 

Устају. Борци бацају осветљавајуће мине из минобацача. Одједном је небо 
осветљено као да се неко чудно ново сунце родило. Борци виде терористе 
који беже и чују страшну кукњаву, урлање и јауке. Почињу да их туку 
тромблонима, митраљезима и аутоматским пушкама. Беже злотвори главом 
без обзира натраг у Албанију, потпуно су разбијени. Педесет до шездесет 
зликоваца је убијено. На каменој огради на шездесетак метара од наших 
бораца, где је погинуло десетак терориста, остао је рањени терориста који је 
јаукао и звао у помоћ. С обзиром да су терористи целе ноћи упорно 
покушавали да га извуку вероватно је био официр. Нон-стоп су му 
прилазили. Пузе, па иду поред зида али не успевају да дођу до њега. Линија 
је те ноћи, када су рођени нови хероји, одбрањена бомбама. Остатак ноћи 
искоришћен је за попуну муницијом преко уобичајене норме, јер су напади 
били до тада невиђено жестоки и упорни и бомбама по захтеву командира. 

Свиће нови дан - 27. мај. У саму зору настављају се напади 
терориста уз масовну подршку хаубица, вишецевних бацача ракета, 
минобацача албанске армије. Одмах жестоко одговара наша артиљерија 
такође хаубицама, ВБР-има, минобацачима. С обзиром да је караула 
Горожуп била у полуокружењу, јер су терористи били у шуми између 
Паштрика и карауле, а наша линија одбране од карауле десно нагло 
повијала у дубину, борци се по наређењу извлаче из прве линије уз караулу, 
на другу линију одбране у селу Бинај, засеок Тејец, око 300 метара од 
граничне линије. 

Терористи нападају у таласима, ненормално се деру, урлају, 
жестоко пуцају, око главе многи имају зелене повезе са арапским словима. 
Када их наши борци силовитом одбраном зауставе терористи залежу, 
извлаче рањене и мртве, попуњавају се новим снагама а онда креће други 
талас. И тако у три до четири таласа. Бројчано су знатно надмоћнији. Држе 
све доминантне висове који су на албанској страни као и сам врх Паштрика 
који је такође на територији Албаније. Наши борци нису запосели врх 
Паштрика јер је нерационалан за одбрану и лака мета за авијацију, већ држе 
изабране мање уочљиве положаје. Потпуковник Стојан Коњиковац, 
уочивши са истуреног командног места критично стање током напада 
трећег таласа терориста, оставља старешине да осматрају из поткровља 
зграде са које се уочава комплетно бојиште, а он одлази у Бинај. У 
разговору са старешинама, војницима и добровољцима објашњава им значај 
одсудности одбране и тежину ситуације. Саслушавши предлоге командира 
одлучује да, због силине напада и дејства албанске артиљерије, тежиште 
одбране постави у захвату пута Горожуп-Планеја ослонцем на засеок Бинај- 
Тејец и косу Боке. Успоставља се друга линија одбране. у 

Капетан Мишић са старешинама и војницима запоседа засеок Тејец 
ослонцем на предње куће и контролише леви блок до Врбничког језера. 
Дејствују косо према непријатељу који око 12,00 часова долази до 
напуштене карауле Горожуп. Старији водник Велибор Бошевски са 61 
борцем креће да затвори правац десно од карауле. Под јаком ватром 
минобацача поседа положај Бинај-Паштрик /велики шумарак испод 

горожупских бачила/. Десно од њега је чета војне полиције која је ушла у 
врзину и почела да се утврђује. 

Почиње још један од четири напада терориста тога дана. После јаке 
артиљеријске ватре креће пешадијски пробој. Терористи силазе с њихове 
карауле, иду пошумљеном увалом у којој их наши не виде. Тек када изађу 
на другу страну испред наших положаја борци могу да дејствују. Нападају у 
таласима. Иде први талас, уз жестоку пуцњаву и урлање. Наши борци 
немилосрдно туку. Када побију део терориста, стане њихов први строј, 
долази други и иду даље, па трећи. Терористи су у црним и маскирним 
униформама. Кидишу жељни српске крви, међутим, проливају своју. Наши 
губици су минимални. Тога дана настрадао је један борац и рођен јунак а 
рањена десеторица хероја. 

На фронту ширине три километра само је 250 наших бораца. Туку се 
као да их је хиљаде, као да изнад себе немају авијацију која их засипа 
бомбама, албанску артиљерију која их гађа с брда, па 3.000-4.000 терориста 
у једном таласу који нападају као рој. Рој терориста се рашири, иде, пуца, 
залеже, устаје, иде, пуца, сачека попуну и иде даље, решен да пробије нашу 
линију. Куршуми лете попут снежних пахуљица у вејавици, земља дрхти, 
камење стење, дрво пуца. Каква је то била битка! Невиђено жестока и 
крвава. Таква битка се и на филму не виђа. Причаће се засигурно у годинама 
које долазе да је те, 1999. године, подно Паштрика била невиђена битка у 
којој су се наши Обилићи јуначки тукли не дајући злотвору да уђе на свету 
српску земљу. 

Борци су правили импровизоване МРУД-ове који све чисте стотинак 
метара испред себе. О жестини битке најбоље говори податак да је 
Божевски са својим борцима, у току одбијања једног напада терориста који 
су му пришли на 70 м, потрошио 7.600 метака за аутоматске пушке и 3.600 
за митраљезе. Око 15,00 часова следи нови напад. Наши борци се без 
одмора, без замене, непрестано боре. А терористи стално убацују свеже 
снаге. Имају преко 4.000 људи. Почиње уобичајена снажна артиљеријска 
припрема из свих расположивих средстава не би ли пробили наше линије. 
Авијација НАТО-а стално дејствује од граничне линије до Планеје, али не 
погађа наше положаје. Изнад наших бораца је непријатељска авијација, на 
брдима непријатељска артиљерија, испред 1.000 терориста а они малобројни 
на линији одбране. Иза њих Србија коју треба одбранити. Нема лепше и 
величанственије смрти него умрети у јуначкој борби за мајку Србију. Јунаци 
се рађају и заувек живе у биткама за слободу отаџбине, а те херојске битке у 
неравноправним условима надахњују генерације које долазе патриотизмом, 
чојством и јунаштвом. Ту, подно Паштрика и на самом Паштрику, исписана. 
јејош једна блистава страница наше историје, историје крварења и смрти за 
одбрану отаџбине. 

После артиљеријске паљбе и дејства авијације креће најжешћи 
пешадијски напад уз дотад невиђену жестину борбе. Био је то покушај 
пробоја по сваку цену. Чинило се да ће тај напад, попут огромног воденог 
таласа, просто збрисати наше малобројније борце. Терористи, користећи 

шуму, вртаче, увале, стене пузећи и претрчавајући у таласима долазе на 
мање од 20 метара од наших положаја. Ни хиљаде метака који излећу из 
цеви наших бораца не могу да их зауставе. Терористи бацају бомбе које 
пребацују наше борце, падају иза њих и експлодирају. Последњим 
напорима, исцрпљени борци у одсудном тренутку, када се с непријатељем 
гледају очи у очи, успевају да сломе њихов напад. Беспрекорном храброшћу 
свих војника, добровољаца и старешина, и поред више узастопних и 
упорних напада одбијени су сви покушаји пробоја терориста. Успостављена. 
друга линија одбране, која је на 300 м од граничне линије, омогућила је 
одбрану на свим правцима на којима су терористи покушали пробој са 
тежиштем дуж пута. 

Терористи су до 16,00 часова тог 27. маја успели само да овладају 
линијом караула Горожуп - село Мартинај и линијом Горожуп - пошумљене 
источне падине Паштрика - Горожупска бачила. Продрли су највише пар 
стотина метара на нашу територију. При томе су само тог дана имали 
страховите губитке - преко 400 људи. Лешеве су одвозили камионима и 
шлеперима. Један пропланак преко кога су нападали и поред високе траве 
црнио се од лешева терориста у црним униформама. Приликом извлачења 
лешева били су спремни да још тројица или четворица погину за сваки леш. 

Око 17,00 часова напади су утихнули. Терористи су се делимично 
повукли у веће вртаче, извлачили погинуле и рањене. То је био преломни 
дан за одбрану и стабилизацију тог правца. Почетак краја „Стреле" је 
заправо био 27. мај. Ни по једној теорији, имајући у виду изразито бројчану 
надмоћ непријатеља, дејство НАТО авијације, албанске артиљерије са 
доминантних брда и нашу бројчану подређеност, те немогућност да због 
брисаног простора по коме дејствује авијација употребимо тенкове, БВП, 
„праге", несхватљиво је да су наши борци успели да зауставе све те нападе, 
борећи се без престанка, попуне и замене. Разбили су напријатеља али и 
војну теорију и изненадили НАТО стратеге који су све карте у злочиначкој и 
неизазваној агресији на нашу земљу бацили на покушај пробоја на 
врбничком правцу. Западни стратези рачунали су да је немогуће поред 
њихове предности да наша линија одбране остане непробојна. Заборавили 
су само једно, да „бој не бије свијетло оружје, већ бој бије срце у јунака". И 
преварили су се. Сада ће морати да пишу нову теорију и да схвате да 
Приштински корпус и Војска Југославије границу људске издржљивости, 
храбрости и способности померају далеко напред, да за наше војнике не 
постоји немогућ задатак, да битка није изгубљена све док се један борац на 
линији бори. 

До касних вечерњих сати пристижу наше додатне снаге, 
удвостручује се број бораца. Наставља се увезивање наших снага према 
врху Паштрика где је тог дана вођена битка. 

КАДА МЕТАК ПРОЂЕ КРОЗ КОСУ 


Капетан Звездан Николић је, 27. маја, добио задатак да одржи линију 
подно врха Паштрика који је на албанској страни и на коме су терористи и 
да направи спој с десним крилом где је непријатељ почео да се пробија. На 
нашој линији на брду Врапче била су два водника са 10 војника који држе 
положаје ширине само 250 м, јер су због страховито јаке артиљеријске и 
минобацачке ватре, дејства снајпера и непосредног гађања терориста 
базукама и бестрзајним топовима, морали да се повуку и оставе око 00 м 
празног простора. Водници су се са десет војника сами борили шест дана а 
да терористи нису успели да их отерају с положаја. По том подручју 
авијација је стално тукла. Авиони су гађали свако возило у покрету и веће 
групе војника. Највише су дејствовали А-10 из тола који приликом дејства 
брзо испаљује велики број зрна која буше челик, од кога остају крпице, и 
изору земљу при чему се чује застрашујуће зујање ррррр.. 

Капетан Звездан са 22 војника креће на линију која је на 1.870 м 
надморске висине. Терористи су на врху на 1.986 м и имају изванредну 
видљивост и контролу територије. После силовитог марша планинским 
стазама борци савлађују велик успон, долазе на Врапче и излазе на брисани 
простор на коме су из авиона лако уочљиви. Терен је стеновит, обрастао 
ниском травом. На том потезу су минска поља а дејствују и снајперисти с 
албанске стране. 

Треба да претрче брисани простор. То је трка са смрћу, треба бити 
бржи од снајпериста који су на положају који надвисује Врапче. 
Претрчавају један по један. Трче цик-цак по двадесетак метара без стајања. 
Успешно се пребацују. Последњег гађа снајпер и не погађа га. Али војник 
пада симулирајући да је погођен да га снајпериста не би поново гађао, јер је 
код снајпериста неписано правило да не гађају „мртво месо". Пузајући 
војник долази до осталих. Заузимају положај. Звездан пузи према врху брда 
Врапче да извиди ситуацију и положаје терориста. Подиже главу и осматра. 
Заклања се. Устаје и окреће се ка борцима. Тада му снајперски хитац 
пролази кроз косу иза левог увета. Брзо се баца на земљу. Други хитац удара 
у камен поред њега. Војници, који све то гледају, крсте се мислећи да је 
капетан мртав. Али, Звездан устаје и долази до бораца. Капетан поставља 
дежурно оруђе, митраљез М-84 с десне стране. Праве мале заклоне од 
камења фронтално с међусобним размаком 25-30 м. Терористи су на 500- 
600 м у већ урађеним бетонским бункерима с пушкарницама. Чим наши 
борци промоле главу из импровизованог заклона терористи их туку 
снајперима. У једном усеку између стена, група наших бораца је имала 
минобацач 60 мм. Звездан је почео да гађа положаје терориста са тим 
минобацачем. Прецизном ватром поклопио је снајперисту на 500 м и 

ућуткао га. Други снајпериста се са тог места огласио после четири сата. За 
то време Звездан је с борцима успео да пређе брисани простор и заузме 
десни положај и направи спој са „Фантомом". Сав тај терен на коме су наши 
борци је миниран. У минском пољу постоје стазице којима се може проћи. 
Борци ноће на достигнутим положајима, али времена за одмор нема, јер 
целе ноћи праве заклон. 

Подно Паштрика ноћ је искоришћена за попуну преко норме, 
дотурање минобацачких мина и хране. У 21 час и 30 минута јаке снаге 
терориста крећу у напад. Успешна одбрана током дана дала је додатно 
самопоуздање свим нашим јединицама које су биле на правилно одабраним 
линијама које пружају добру заштиту. 

Терористи, под окриљем ноћи, у тишини прилазе близу наших 
линија и изненада отварају ватру. Од силине паљбе из аутоматских пушака, 
митраљеза, минобацача, експлозија бачених бомби и тромблона цела. линија 
одбране се запалила. Да није рат призор би био величанствен попут 
новогодишњег ватромета. Само што тај ватромет кида месо, пролива крв и 
односи животе. Чим су уочили дејство терориста наши артиљерци су 
почели прецизно да их туку. Напад је сломљен око 23,00 часа. Престаје 
пуцњава, али се чују лелеци и јауци рањених терориста. Међутим, 
непријатељ не мирује. Очито су решени, да без обзира на губитке пробију 
нашу одбрану. Постаје јасно да се води битка од које зависи исход рата. 
Тридесет минута после поноћи на исти начин почиње нови напад. 
Преморени борци, који без замене два дана непрекидно одбијају невиђено 
жестоке и интензивне нападе терориста, успевају да, око два часа и 
тридесет минута, сломе и тај напад. Целе ноћи албанска артиљерија са 
околних висова туче положаје око карауле Горожуп. 

Око 23,00 часа, после артиљеријске припреме, креће наш 
противнапад правцем засеок Тејец - караула Горожуп. Прави се обухват с 
леве стране карауле према долини Белог Дрима. Педесет бораца, које води 
капетан Мишић, у групама се пребацују у скоковима по 20-30 м. Једна група 
поседа положај, а онда иду друге лево и десно. Осматрају и ослушкују, јер 
не знају да ли су терористи ту. Па онда иду на следећи скок. Групе се 
увезују. Минобацачи су све време у готовости у случају да дође до контакта. 
Групе које се пребацују у скоковима терористи не уочавају. Нема контакта. 
У зору борци запоседају терен лево од карауле и увезују се са војницима око 
карауле. 

Непријатељска пропаганда на сва звона објављује да су 
терористичке снаге постигле „велики“ успех, да су освојили караулу 
Горожуп и пробили нашу линију, да су сви наши борци побијени. Очајници 
славе „победу“. Треба одмах демантовати лажи НАТО пропаганде и 
показати да су наши борци живи и да чврсто држе положаје. Одлазим код 
Лазаревића. „Морам одмах ка караулу“, кажем му. „Борбе су у току", 
одговара. „Знам“. Одлазим, до Призрена стижемо без проблема. Волим тај 
град понајвише због Душанове тврђаве. У граду је мирно. У даљини је 
велелепни Паштрик. Тамо се води невиђена крвава битка. Јављамо се 

пуковнику Божи Делићу, озбиљан, одређује једног официра да пође са нама. 
„Горе је Стојан" - каже, „иди до њега". Крећемо добро знаним путем. У 
ваздуху је много авиона. Иза Ландовице скрећемо на пут који води у село 
Зјум. Прелазимо добро маскиран и маскирним бојама офарбан мост преко 
Белог Дрима. Пилоти НАТО нису успели да га погоде. Пролазимо кроз 
Донај. Излазимо на зараван са које се виде Призрен и околина. То је брисани 
простор на коме је свако возило идеална мета за авијацију. „Брже, брже", 
стално понављам Томи. „Пајеро" од брзине поскакује макадамским путем, 
авиони су изнад. Од свега је најтежа неизвесност и ишчекивање да будемо 
погођени. Подно Паштрика видимо стубове дима, дејствују по нашем 
положају. На Планеји су наши борци. Одлазимо у кућу која ће сутрадан 
бити погођена и сравњена. Ту је потпуковник Стојан Коњиковац. „Хајдемо 
на караулу Стојане, да покажемо да је нису заузели". Стојан узима пушку, 
издаје наређења и седа у „пајеро". Између Планеје и Нинаја је чистина на 
којој је права деоница пута с чије леве стране терен нагло пада. Та деоница 
пута је изузетно опасна, јер нема могућности за заклањање, а изложена је 
дејству авијације и албанске артиљерије која с брда уз саму границу има 
изванредну прегледност. 

На том делу пута спас је само у брзини. Ту се игра нека врста руског 
рулета. Терористи на брдима чекају жртву а авиони у ваздуху. Другог пута 
до карауле нема. На почетку смо деонице где се игра рулет са смрћу. 
„Помози Боже", помислих у себи. „Гас"! Пршти камење испод точкова, џип 
поскакује, нагиње се на једну па на другу страну, иза нас је облак прашине. 
Само да се не преврнемо. Лево је провалија. Камера и касете падају са 
задњег седишта. Казаљка на мерачу брзине је 130 км/час. Ударамо главама у 
кров „пајера" па у прозоре. Нема добро познатог реског звука мина. Прошли 
смо. Уста су нам пуна прашине. Долазимо до Нинаја. Ту остављамо возило. 
Долази Жаре коме износим план. Он окупља борце међу којима су и Цоби и 
Саша, Лесковчани, изузетни борци. 

Идемо према караули. На ивици шуме, уз камену ограду, положаји 
наших бораца. Уморни су, необријани, данима се жестоко туку. Око њих 
пуно чаура, сандуци с муницијом, бомбе, „зоље", вреће за спавање. 
Наилазимо на део пута који је откривен и окренут према Албанији одакле 
терористи нападају. Опет рулет са смрћу. Један по један погнуто 
претрчавамо. Највећа опасност нам прети од снајпериста. Улазимо у шуму. 
Сада смо заклоњени. Караула је на око 150 м испред. Ту је брисани простор 
на коме су папрат и жбуње једина заштита. Жаре креће први. Погнуто с 
упереном пушком полако се пробија кроз трње и папрат. Затим креће 
следећи. Док идем кроз жбуње пецкају ме коприве, боду иглице трња. 
Остаје нам још двадесетак метара. Претрчавамо до разрушене карауле од 
које је остала гомила камења и силазимо у ровове у којима су наши. Одатле 
се пружа задивљујући поглед на Паштрик, Врбницу, Албанију. Снимамо 
албанску караулу Погај која је на суседном брду. Разговарамо с борцима у 
седећем ставу. Главе су нам изнад заклона, око нас стално звижде куршуми. 
Момци нам кажу да су непосредно пре нашег доласка ликвидирали 

снајперисту који је био у кући 200 м од албанске карауле. Терористи су у 
шумици која се налази у долини испод наше карауле. Опомињем борце да 
се сагну и седну у ров да наставимо разговор. Неће ни да чују а терористи су 
ту испод нас. Војник Миломир Савић из Пљеваља каже: „Отац и брат су ми 
били на ратишту, дође време да и ја кренем њиховим стопама. Судбина је 
таква, издржаће се све". Његов саборац, Момчило Мојашевић из Подгорице, 
одлучним гласом искусног борца, док гледа према непријатељу с прстом на 
окидачу очекујући сваког тренутка напад, каже: „Ми Црногорци никад 
нисмо били издајице, нити ћемо да будемо. Увијек смо били заједно". До 
њих седи добровољац Радош Аврамовић из Црвенке, искусан ратник који 
делује смирено и улива преко потребно самопоуздање. Прилазим му с 
микрофоном. Пар метара од нас, иза наслаганог камења на ивици рова, 
прозујаше два снајперска хица. Борци не реагују, и даље седе на левој 
страни рова откривени до груди. Укључујемо камеру. Радош прича: „Овде 
сам са сином који служи редован војни рок. Ја сам дошао с њим. Ратујемо, 
не дамо се. Боримо се, ово је наше. Док год је овакве младости, оваквих 
бораца, патриота, оваквих хероја, борићемо се. Ово су прави хероји. Сви би 
ми могли бити синови. Видите како се храбро боре". Тагта,та,та, пролеће 
рафал ту негде поред нас. „Они неће да одступе ниједну стопу, ниједан 
педаљ са наше земље". И нису уступили ни педаљ док су се борили, док 
није стигло наређење за повлачење. 

Крв је тих дана у потоцима текла. Ти српски Обилићи одржали су 
час из патриотизма, храбрости, непобедивости и ратничког умећа. Хвала 
мајкама које их изродише и јуначким млеком дојише, очевима и дедовима 


који их јунаштвом надахнуше. Њихову љубав према Србији и јунаштво не 
може да упрља кукавичлук оних који се оглушише о Лазареву клетву: „Ко је 
Србин и српскога рода, а не дошо на бој на Косово..." Борци ми показују 
летке које бацају из авиона и у којима их позивају да дезертирају, да напусте 
положаје, да се предају. „Па хоћете ли се предати", питам их. Смеју се. 
Миломир први проговара: „Ми не бјежимо. Можемо само да идемо напред, 
назад никако". И тако је и било. Ови су момци своју генерацију увели у 
легенду. Борили су се и за оне којих није било ту, да раме уз раме, као браћа 
по крви, одбране Србију. Ови хероји, понос нашег народа, нису хтели да 
беже из земље када је она нападнута, били су спремни да дају своје животе 
за њену слободу. Херојски, мушки, с пушком у рукама нису били спремни 
да генерацијску борбу нашег народа за слободу понизе и упрљају. Оних 
кукавица и изрода који то учинише стидеће се њихови потомци. „Шта ћете 
да поручите грађанима" - питам их. „Нек се чувају колико могу, ми ћемо их 
чувати овдје. Док смо ту, до последње капи крви бранићемо границу". 
Терористи из шумице, са седамдесетак метара, појачавају пуцњаву, 
куршуми ударају у камени зид ровова. Момци узимају пушке и митраљезе. 
Очекују напад. Спремни су. 

Правим најаву да покажем да је караула у нашим рукама. Седам на 
камен испред карауле. Сада сам потпуно откривен, добра мета за 
снајперисту. Хоћу да у једном кадру будемо ја и караула, да се добро види 

да је терористи нису заузели. „Пожури", довикује ми Жарко „иду“. Сунце 
залази стварајући невероватно леп, готово нереални призор подно 
Паштрика. Почињем најаву: „Албански медији објавили су вест да су 
терористи, наводно, направили нови коридор на правцу наше карауле 
Горожуп и да су је заузели. Колико има истине у тој информацији најбоље 
показује наш боравак на караули Горожуп која је чврсто у рукама наших 
бораца..." На исто место седа мој ратни друг, старији водник Жарко 
Петровић из Бора, човек који је са својим борцима одбранио Горожуп, јунак 
који ће својим унуцима имати шта да приповеда, и којим ће се његови 
потомци поносити. Тома укључује камеру: „Изјутра рано, око 3,45, почео је 
први напад са око 1.500 терориста. Иза тога је уследио други напад када смо 
терористе потпуно разбили, имају преко 100 мртвих". Одлазимо. Опет 
претрчавање и пробијање кроз жбуње и папрат. Долазимо до групе бораца 
који нас нуде ситним трешњама. Распитују се за ситуацију, како се држимо. 
Објашњавам им да су нам јединице сачуване од дејства авијације, да имамо 
минималне губитке, да су терористи разбијени, да је копнена агресија на 
правцу Кошара заустављена и да је последњи, очајнички покушај пробоја ту 
на Горожупу. Ако ту издржимо рат ће бити брзо завршен, И био сам у 
праву. Али тада нисам знао да ћемо без војничког пораза, на политичком 
плану изгубити Космет за који су се ови момци тако срчано тукли не 
штедећи себе. Настављамо даље, претрчавамо брисани простор, седамо у 
„пајеро". Опет вратоломна вожња на правој деоници. Ускоро стижемо у 
Призрен, пада мрак, не можемо да спавамо код пуковника Делића, јер 
морамо да монтирамо материјал, пошаљемо га у Београд и изјутра опет 
кренемо на терен у неку нову битку. 

У очајничким покушајима да пробије нашу линију одбране, агресор 
је 29. маја ујутру први пут употребио стратегијску авијацију на северном 
делу села Планеја, где се током 1998. године налазио логор јединице 
Приштинског корпуса. Посматрачи ОЕБС-а, који су обилазили ту јединицу, 
снимили су елементе распореда па је из стратегијских бомбардера Б-52 
прецизно поклопљена просторија 300Х300 м. Наше снаге су, међутим, већ 
биле измештене одатле па није било губитака. Стратегијска авијација је на 
том простору дејствовала чак четрнаест пута што говори о немоћи агресора. 
да пробије нашу одбрану, јер је стратегијска авијација намењена за дејство 
по важним циљевима у дубини бар 100 км а не по првој линији. 

Терористи нон-стоп нападају у таласима. Прво иде артиљеријска 
припрема, па пешадијски напад уз дејство ловачко-бомбардерске и 
стратегијске авијације НАТО. Дневно се смењује 5-6 таласа напада. Око 
14,00 часова, 29. маја, из дубине Албаније стиже 11 аутобуса са терористима 
поред њихове карауле Погај. Капетан Димитријевић са 150-200 м испод 
врха Паштрика наводи „Голуба" и минобацаче 82 и 120 мм који директно 
поклапају искрцавање терориста из аутобуса. Терористи имају огромне 
губитке. Лешеве су одвозили камионима према Погају. Наши борци их 
слушају на моторолама. Терористи, који међусобно разговарају на 

хрватском, траже помоћ. Касно поподне им стижу камиони за извлачење 
мртвих и рањених. 

Два стратегијска бомбардера Б-52, који носе по 49 тона убојитих 
средстава , 30. маја туку наше положаје у источном делу села Планеја у два 
налета. У Планеји, која је недалеко од граничне линије и која је служила као 
база за одмор, било је педесет бораца. Пре напада, два Б-52 су кружила на 
висини од 10.000 м између Призрена и Пећи остављајући иза себе бели траг 
помоћу кога су на небу направили крст и долар. Непосредно пре 
бомбардовања, два авиона, које су наши борци на Паштрику уочили, 
испалила су по једну димну ракету испред и иза села да би обележили циљ 
за Б-52. Борци са Паштрика су то одмах јавили па се из Планеје извукло 
тридесетак наших војника. Око поднева два Б-52 су у исти мах изручили 
смртоносни терет на простор 300Х300 метара. Зачула се ужасна детонација, 
као да је експлодирала атомска бомба. Бу,бу,бу,бу... одјекивало је док се тло 
померало. Село је збрисано. Подигао се димни стуб пречника 1,5 до 2 км. 
Од кућа су остале гомиле камења и цигли. Земља је спржена као у неком 
катастрофалном пожару. Борци који су били на суседним положајима 
кренули су у помоћ. Док су извлачили повређене стално је по њима 
дејствовала авијација. Повређена су два борца који су извлачили рањене. 
Било је изузетно тешко извући рањене и осакаћене испод рушевина. 
Требало их је ручно откопати уз стално дејство авијације. Рањени су 
пребацивани на гранама, шаторским крилима и вратима. Из рушевина су их 
извлачиле и жене - добровољци Слађана Миленковић, која је неколико дана 
касније погинула, и Марина Јелић. 

За то време, у два налета, јаке снаге терориста, њих 400-500, кренуле 
су у напад. Приликом напада авиона Б-52 погинуо је један борац а двадесет 
их је рањено. Тог дана је погинуо још један борац у борбама с терористима. 
Посебно је интересантан податак да тих дана нисмо изгубили ниједног 
борца од дејства из аутоматских пушака и митраљеза, већ само од дејства 
артиљерије и минобацача. Био сам у Ђаковици код пуковника Ђошана и 
његових противавионаца када сам сазнао за дејство Б-52. Било је касно да 
бих отишао и снимио последице бомбардовања. Зато смо ноћ провели на 
положајима око Ђаковице са припадницима противваздушне одбране и 
изјутра кренули на Планеју. У шумици испред села које је било готово 
збрисано, нашли смо наше борце. Ту је и потпуковник Стојан Коњиковац 
који је пошао са нама. Одлазимо у гомилу камења и разрушених кућа где је 
до јуче било село. Парче земље је спржено. Околина је зелена а тај део 
жуто-црн, куће које нису порушене делују као паукова мрежа препуна рупа, 
од школе су остали делови зида. Огромне гомиле камења, цигли и гвожђа 
делују сабласно и застрашујуће. Ту и тамо испод гомиле камења виде се 
делови трактора, аутомобила и камиона. На све стране су гелери. 
Вишеспратне куће, између чијих спратова су биле дебеле армиране 
бетонске плоче просто су одуване. Кровова нема, као да их је нека огромна 
рука скинула и разбила на ситне делиће. Дрвеће се једноставно истопило, 
остала су само понека стабла црна и угљенисана. Призор је налик онима 

филмовима о нуклеарној катастрофи. У ваздуху се осећа непријатан мирис 
барута, паљевине и прашине. Село би боље прошло и да га је погодио 
катастрофалан земљотрес. Планеју су, међутим, погодили стратегијски 
бомбардери са скоро 100 тона бомби у очајничком покушају да заједно с 
терористима пробију нашу линију одбране. Нису успели. 

Након Планеје свраћамо на положај наших бораца који су, док смо 
снимали последице дејства Б-52, одбили напад терориста. Невероватан је 
осећај који нас обузима када се нађемо на најистуренијим положајима, на 
првој борбеној линији где је непријатељ на неких 50-100 м испред и где 
сваког трена може да нас погоди метак. Ваљда та игра са смрћу, која на 
првој линији убрзо постаје уобичајена и чак досадна свакодневица јача 
самопоштовање, надахњује и просветљава, активира оне најбоље особине 
људи и снажно уједињује саборце по оружју и браћу по крви, те заувек као 
оштрим мачем у срце уписује слободу, непокор и жртвовање за отаџбину - 
мајку нашу Србију. Стојан ми каже да је пропагандна машинерија НАТО у 
којој по лажима предњачи чувени СММ а у стопу га следе ВВС, Дојче веле, 
Слободна Европа, Глас Америке, известила да су дејством авиона Б-52 
поклопљена два наша батаљона, да има преко 100 убијених. Наш народ има 
једну добру изреку за такве лажи: „Шта је баби мило, то јој се и снило". На 
првој линији разговарам с борцима који су по извештајима западних медија 
мртви. Да је тако ни нас не би било ту на том терену, а терористи би већ 
били надомак Призрена. Момци су смирени, расположени, лепо им стоје 
униформе, неки имају и наочаре за сунце, па мараме преко главе. Окупило 
се тридесетак њих, хоће да преко телевизије пошаљу поруку грађанима: 
„Овде смо, живи и здрави. Држимо се чврсто и храбро и тако ће увек бити". 

Током два јака напада терористи су са положаја изнад наших бораца 
прецизно гађали бестрзајним топовима и минобацачима. Старији водник 
Велибор Бошевски је с Бинаја уочио положај бестрзајног топа код каменог 
бункера и осматрачнице на брду с албанске стране. Са војником Марком 
Јањићем директно је погодио албански бестрзајац и његову послугу и 
елиминисао их. Кад год би наше борце поклопила авијација а терористи 
кренули у напад упадали би у наше везе и преко моторола викали: „Срби 
набијте главе у земљу, бежите у Русију". Али они су били ти чије су главе 
заувек остале на земљи, они су били ти који су под ватром наших бораца 
бежали. Није им помогла ни изразито бројчана надмоћ, ни дрога, ни 
стратегијска авијација. Крваво су платили агресију на Србију, толико крваво 
да ће и њихове генерације то памтити. 

На самом Паштрику, тачније на брду Врапче капетан Звездан је са 
малобројним борцима одолевао терористима. Између запоседнутог и новог 
положаја десно, Звездан је имао брисани простор који је непријатељ тукао с 
врха Паштрика. Тог дана Звездан са два војника претрчава пролаз који 
терористи туку да би дошао до минобацача којим је хтео да поклопи 
снајпер који се поново огласио. Док је, око 10 часова и 15 минута, намештао 
минобацач Звездан чује: „Стиже". Мина је летела према њима. Потерао је 
војника Бору из Горњег Милановца да се склони узбрдо и бацио се на њега. 

Осетио је снажан прасак од кога је тренутно оглувео. Од детонације је 
полетео у ваздух. Мина је пала на 3-4 м од њега. Бора је рањен у руку а 
други војник је добио два гелера у ногу. Ћири је гелер огулио кожу до 
кичме. Терористи су почели са три до четири минобацача жестоко да их 
туку, прецизно их поклапајући. Очито су минобацачима руковали 
специјалци. Једна мина пада директно у ров у коме је војник. Детонација га. 
из рова баца на суседну стену где га погађају снајперски хици. Један борац 
је заувек напустио борбени строј. Други војник, резервиста, који је био у 
истом рову, десетак секунди пре експлозије мине изашао је да пије воду и 
спасио се. Када се окренуо и видео да је ров погођен изгубио је моћ говора. 
Проговорио је тек сутрадан. Терористи туку бесомучно јако и прецизно. 

Звездан обилази војнике и храбри их. Иде у сваки ров, бодри борце 
који не могу да узврате док терористи туку минобацачима. За 45 минута 
пада 35 граната. Гелери рањавају шест бораца. Звездан наређује да се не 
пуца да их терористи не би открили и да би стекли утисак да су их побили. 
Каже борцима да само осматрају и забрањује им било какво кретање. Око 19 
часова и 15 минута до Звездана долази „Фантом“ који му каже да су му 
погинула три борца а један је рањен због чега је морао да се повуче дубље 
унутар наше територије. Тада Звездан сазнаје да су му терористи с десне 
стране на око 300-350 м. Капетан и његови борци су једина препрека 
терористима да обиђу Паштрик с десне стране и прођу ниже према 
Призрену. Звездан поставља мине распрскавајућег усмереног дејства 
ЈМРУД/ које се активирају даљински. Око 21,00 час терористи крећу у 
пешадијски напад. Наши борци на десном боку чују гласове. Звездан преко 
курира обавештава све борце да на по десет секунди почну паљбу да би 
изгледало да их има више. Терористи нападају фронтално у облику 
потковице јер су мислили да су наши борци поклопљени минобацачком 
ватром побијени. 

Тактичком варком да се не пуца капетан је преварио терористе који 
иду с врха Паштрика и почињу да се пењу на Врапче. Долазе на 100-110 м 
од паших положаја. Тада борци отварају жестоку ватру. Терористи, чији је 
сваки метак био осветљавајући што има моћан визуелни ефекат, одговарају. 
Судећи по жестини ватре, метак до метка, терористи су на том потезу имали 
бар стотинак људи. Пред пешадијски напад терориста, двојица војника су 
добила напад слепог црева - укоченост и бол. Многи су имали уганућа, 
ишчашења, ломове костију, ране од удараца камена у главу. Од 22 борца, 12 
их је било ван строја за пешадијску борбу. Зато је капетан, који све време 
борби није имао везу са базом, замењивао једног по једног повређеног 
војника - здравим. Док је наш снајпериста кроз пушкарницу од камена 
пуцао, њега су гађали снајперисти с албанске стране. Један хитац је окрзнуо 
камен уз његову главу. Прашина је ушла у очи снајперисти који је рекао: „У 
- прашина", протрљао очи и без имало страха наставио дејство. Убрзо су, 
суочени са жестоком ватром наших бораца, терористи ућутали. Звездан 
користи предах и са два војника испузава испред наших положаја. Силази 
између мина, поставља митраљез М-84 и чека. Сада већ држи линију 

ширине један километар. Са борцима је договорио да се, ако терористи 
негде пробију положај, испали 10 осветљавајућих метака. Око 23,00 часа 
Звездан је са два војника отворио жестоку ватру да би терористи помислили 
да наши покушавају пробој и брзо се повукао. 

Ујутру, око 8 часова и 15 минута, терористи почињу минобацачки 
напад. Капетанови борци су међутим преко ноћи направили три групна 
склоништа у стенама па им минобацачке мине нису могле ништа. Положаји 
наших бораца су били на око 420 м од граничне линије. Сутрадан су 
терористи поново тукли положаје наших бораца али нису кретали у 
пешадијски напад. Ноћу је дејствовала и авијација на око два километра од 
Звезданових положаја. Дејство је било страховито, све је горело као да је 
дан. Од силине детонација видео се и Призрен. Капетан Звездан је са 
малобројним борцима, којима је храна и вода допремана на три магарца, 
спречио терористе да се преко Паштрика спусте према Призрену. Морал 
бораца за борбу је био изванредан. Нису жалили животе. Са Врапчета 
Звездан је непоражен отишао 6. јуна. Борци су били страшно разочарани 
што су морали да се непобеђени повуку са Космета. 


ГОТОВИ СМО - БОРИЋЕМО СЕ ДО ПОСЛЕДЊЕГ 


Подно Паштрика, 31. маја око 6 часова и 30 минута, почео је 
најжешћи копнени напад из Албаније који је непрекидно трајао седам сати у 
таласима. Од 10,00 часова у напад се укључила и авијација НАТО која је 
дејствовала по рејону објекта Чеја и Планеја са око 40 пројектила који нису 
директно погодили положаје наших бораца. 

Терористи су нападали из два правца уз истовремени напад преко 
врха Паштрика. Продор преко врха Паштрика спречавало је 40 бораца 
груписаних на четири положаја по 10, којима је дошло још 40 бораца као 
појачање са „зољама", снајперима „црна стрела" 12,7 мм, минобачацима 60 
мм. Уз помоћ наших хаубица напад на Паштрику је одбијен чији се врх 
црнио од лешева терориста међу којима је највише било муџахедина. Подно 
Паштрика у непрекидним дејствима, од првог до последњег таласа, у нападу 
је било преко 1.000 терориста. Од силине борби и земља и небо су горели. 
Наши борци су били на изабраним положајима а терористи изнад њих 
одакле су дејствовали артиљеријом и минобацачима. Након артиљеријске 
припреме терористи крећу у напад. Излазе на чистину. Наши борци их 
пуштају да приђу на око 200 м и отварају сасређену ватру из минобацача, 
хаубица и снајпера. Враћају их на прве положаје. На истуреном командном 
месту одвија се усклађен рад. Терористи крећу у нови напад, у стрељачком 
строју, разређени, фанатично јуришају. Са њихове стране терен пада па 
долазе у положај где их наши борци не могу гађати. Зато дејствују 
минобацачи. Због јачине одбране терористи се враћају. На групе које остају 

концентрише се ватра. Линију Дрим-Бинај агресор жестоко напада уз 
садејство авијације. Наши борци упорно бране линију. Имамо 30 рањених 
бораца. Терористи прилазе на 50 м, успевају да се уклине код Бинаја. Око 
14,00 часова стратегијска авијација поклапа предњи крај линије Дрим-Бинај. 
Има мртвих. Борци бране линију али сви мисле да им нема спаса и да сами 
себе отписују. Божевски се јавља пуковнику Делићу и каже му: „Готови 
смо, борићемо се до последњег". Делић му радио-везом одговара: „Назад 
нема, само напред. Немој да окрећеш главу назад, назад немаш где". Борци 
остају без хране и муниције. Наши минобацачи, вишецевни бацачи ракета и 
хаубице дејствују изузетно прецизно по дубини терористичких снага које 
крећу у напад. Последњим атомима снаге, исцрпљени борци са Србијом у 
срцу, уз огромне напоре и хероизам примерен јуначким песмама, одбијају 
напад и враћају агресора. После тога нашима стиже помоћ. 6 

На десном крилу Жарко Петровић са 70 бораца држи 600-700 м. Око 
11,00 часова следи јак налет авијације. Бомбе падају 50-70 м од наших првих 
линија. Нема повређених сем једног војника на караули Горожуп кога је 
огребао гелер. Након петоминутног бомбардовања по целој линији фронта 
почиње општи пешадијски напад. Терористи иду у стрељачком строју с 
међусобним размаком 5-7 метара. Крећу се погнуто, пузе, пребацују се, 
трче. Наши борци, који су пре напада поставили МРУ Д-ове, пуштају их да 
приђу. Терористи нападају, трче, вичу, деру се, пуцају. Борци активирају 
МРУД-ове који су постављени на по педесетак метара. Затим отварају 
жестоку ватру. Десеткују терористе. Током борбе међусобно се довикују: 
„Четници" - „Турци“. Терористи се заустављају, залежу у шумици на 70 м 
испред наших бораца и мало се укопавају. Остаје много лешева и рањених 
терориста којима не могу да приђу. На ливади између две шумице је чак 
стотинак мртвих и рањених терориста које су ноћу извлачили коњима. На 
Жарка и његове борце на том простору кидисало је 500-600 терориста док 
их је на целој линији у нападу било 2.000-3.000. 

Око 13,00 часова осећа се да се ломи ток борбе на целој линији после 
скоро седам сати непрекидних, силовитих напада терориста. Ти напади су 
одлучивали исход рата. Команда Призренске бригаде процењује да мора 
употребити најјача средства. Туче вишецевни бацач ракета са свих 32 
пројектила и поклапа шири рејон граничног камена Д-6 а са другим 
пражњењем село Погај где су терористичке снаге. Дејствују и наше хаубице 
и минобацачи по процењеним главним концентрацијама терориста. Та 
дејства наносе тешке губитке терористима што их присиљава да смање 
интензитет напада и почну панично повлачење. У дубини њихове 
територије по рањене и погинуле долазе камиони као и амерички 
санитетски хеликоптери. Терористи и њихови НАТО савезници су добро 
осетили ватрену моћ српског оружја. . 

Припадници специјалних снага НАТО, током пешадијских напада, 
откривали су наше положаје и наводили артиљеријску ватру са албанске 
територије. Извлачење рањених терориста траје читав сат. За то време чује 
се спорадична ватра и повремено дејство артиљерије. Авијација непрекидно 

лети изнад положаја наших бораца и дејствује док терористи у таласима 
бесомучно нападају. 

Око 14,00 часова почиње дејство авијације по Планеји и околним 
положајима које траје све до 18,00 часова. Смењују се паре НАТО авиона 
који туку и по дубини, према Призрену. Авијација по сваку цену настоји да 
отвори пут терористима према том граду. Интензитет дејства је толики да из 
кућа у Шех махали борци нису могли да претрче 200 м до оближњих увала 
и врзина. Педесетогодишњи добровољац Жика Живковић, аутомеханичар 
из Лазаревца, изашао је током бомбардовања из заклона да помогне 
рањеном стражару. Пре тога је узео санитетску торбицу од болничарке 
Марине а њу вратио у склониште. Док је ишао према рањеном борцу на 30 
м од њега пада бомба. Детонација га баца у ваздух и просто залепи за 
оближњи зид. Жика устаје, скаче у рупу у којој је авио-бомба експлодирала 
да сачека да прође бомбардовање. У рупи се препипао да види да није 
рањен. На срећу није био ни огребан и наставио је да извлачи рањене. 

Потпуковник Стојан Коњиковац, који је имао велики углед и уживао 
изузетно поверење бораца и који је увек, као и његов командант пуковник 
Делић, био први у биткама, налазио се у кући, на осматрачници. Непосредно 
после дејства нашег вишецевног бацача ракета и затишја на предњем крају, 
сишао је с осталим борцима с осматрачнице из поткровља да предахне, јер 
је непријатељ панично бежао. Били су у приземљу. На почетку дејства 
авијације око 14,00 часова једна ракета је ударила у кућу у којој су били. 
Осетили су јаку детонацију. Од силине експлозије одувани су прозори. 
Разбијено стакло прекрило је просторију. Одмах су полегали по поду да би 
се заштитили од новог дејства. Када је детонација утихнула узели су 
најбитније ствари - наоружање и мотороле, наредили свим војницима и 
старешинама да напусте кућу, јер су очекивали погодак, и истрчали из куће 
у унапред одабрано склониште, подрум суседне куће на 30 м. Изнад тог 
подрума биле су четири армиране бетонске плоче. За кратко време сви су се 
склонили у подрум сем потпуковника Лемића који је, самоиницијативно, 
због интензивног дејства авијације /непрекидно 12 до 15 авиона изнад њих 
који су испалили око 100 пројектила/ морао да наводи противваздушну 
одбрану. У току ЗРВИ сата који су борци провели у подруму око њих стално 
падају бомбе, осећају јаке детонације. У три наврата потпуковник Ђокић и 
Коњиковац излазе на врата да се чују с Лемићем јер моторолом из укопаног 
подрума не могу. 

Око 18,00 часова у тренутку одједном настаје мрак. Чују се 
страховите детонације и рушење. Тло подрхтава, подиже се огромна 
прашина од које 30 бораца у кућама не може да дише. Чују се јауци 
повређених. Било је то дејство два стратегијска бомбардера Б-52 који су 
одједном избацили скоро 100 тона бомби и збрисали Шех махалу. Погођени 
су објекти где се налазило истурено командно место. Затрпан је тај део 
команде јединице везе непосредно и позадинско обезбеђење. Био је то још 
један у низу покушаја непријатеља да дејством стратегијске авијације 
Једноставно збрише наше борце. 

Део подрума у коме је 20 бораца је зарушен. Покушавају да 
моторолом известе да су погођени и затрпани али сигнал не пробија. Не 
виде никакву светлост, осећају безизлазност. Разговарају шта и како да чине. 
Потпуковник Коњиковац и Ђокић смирују остале. У затрпаном подруму јеи 
болничарка. Изнад подрума је била изузетно дебела бетонска армирана 
плоча због чега су се ту и склонили. После дејства плоча се преполовила а 
један њен део заградио борце у делу подрума. Тако да им остали нису могли 
прићи док се бетонска плоча не одигне. Потпуковник Ђокић кроз рушевине 
у моменту угледа зрачак светлости. Рукама разгрћу цигле и камење, наилазе 
на отвор 40х40 цм. Једни друге извлаче кроз ту рупу. Док ошамућени, 
угрувани, изубијани излазе напоље, авиони А-10 топом дејствују по њима. 
Након А-10 који дејствују радиоактивном муницијом долазе други авиони 
који бацају бомбе и ракете. Борци који су успели да, упркос сталном дејству 
авијације, изађу из рушевина склањају се 150-200 м према Дриму у вртачама 
где се скупљају борци из осталих праваца. 

У међувремену са суседних положаја и из бригаде из Призрена 
крећу борци, санитетске и екипе за рашчишћавање да помогну затрпанима. 
Први је са четири војника стигао капетан Бобан Димитријевић. Бобан виче: 
„Има ли живих". Из куће се јавља један борац да је жив и каже да их има 
још у рушевинама. Двојица их рукама откопавају. Извлачење затрпаних 
почиње око 19,00 часова. Од четвороспратне куће у којој су били остала је 
само хрпа камења. За све време извлачења авијација их стално туче. С 
падом мрака почињу да бацају осветљавајуће бомбе и жестоко туку борце 
који извлаче затрпане другове. Две цистерне с водом, које су из Призрена 
кренуле у Шех махалу да гасе пожар, авијација је погодила. Два тешко 
рањена борца у делу подрума који је био затрпан бетонском плочом нису 
могла да буду извучена док из Призрена не стигне возило с краном које је 
требало да подигне бетонску плочу. Тешко раван борци су извучени преко 
ноћи. Мртви су извучени сутрадан када је УЛТ рашчистио рушевине. Гога 
дана, када је горела земља а куће нестајале као да су гумицом брисане са 
папира, од бомби Б-52 погинуло је седам бораца и потпуковник Бошко 
Лемић који је са положаја на коме га је затекла смрт руководио 
противваздушном одбраном. Није хтео да оде у склониште. Борио се до 
краја, без шансе да преживи удар Б-52. У борбама са терористима бранећи 
својим животима границу погинула су три борца, рањено је петнаест, Био је 
то највећи и најтежи губитак који је херојска 549. моторизована бригада 
претрпела. Уједно, то је био највећи губитак у Приштинском корпусу у 
једном дану за све време бомбардовања НАТО авијације. Болно је међу 
борцима одјекнула вест о погибији њихових другова. Њихова погибија била 
је завет да непријатељ не сме проћи. У Шех махали је уништено и седам 
моторних возила размештених по двориштима и шупама. У порушеном 
селу био је резервни положај за дотур муниције првим борбеним линијама. 
Муниција је била затрпана. | 

Када ми је генерал Павковић, знајући да веома тешко подносим 
страдање наших бораца, у Приштини опрезно рекао да је тог дана било 

лоше на Горожупу, у мени се нешто сломило. Кроз главу су ми пролазили 
ликови Жарета, Стојана, Бобана, Марине, Саше, Цобија... Ко ли је страдао“ 
Павковић није знао колико је бораца погинуло, јер је њихово извлачење 
било у току. Има мртвих. Ноге су ми отказале, готово сам пао на под. Сео 
сам и ставио главу у руке. Био сам очајан, изгубљен, уморан. Чим је свануло 
кренули смо у Призрен. У дворишту куће где је био Делићев штаб срећем 
Стојана с видним повредама. Храмље. „Жив си Стојане"! После краћег 
разговора полазимо према караули Горожуп. Из „пајера" видим два бела 
млаза на небу, то су Б-52. Заклањамо „пајеро" уз овећи жбун. Покривамо га. 
гранчицама да нас пилоти не уоче. Снимамо Б-52 који лете из правца Пећи и 
Ђаковице. Одједном чујемо снажну детонацију у даљини, Дејствовали су 
негде према Ђаковици. И даље снимамо. Авиони изнад Горожупа праве 
заокрет и лете према Албанији. Да ли су погодили или промашили наше 
борце прошло ми је кроз главу питање које сам, кад год је авијација 
дејствовала, постављао себи. 

Долазимо до шумице недалеко од Шех махале. Маше нам борац. 
Брзо улазимо у шуму. Војници одмах покривају грањем наш џип. Ту је 
капетан Бобан Димитријевић који је изместио своје борце у шуму након 
дејства Б-52. Направили су логор на левој падини овеће јаруге. Успели су да 
из рушевина извуку храну, воду, санитетски материјал. Борци су мирни али 
напети. Преживети неколико налета стратегијске авијације, после чијег 
дејства наступа права катаклизма, није лако, а при томе наставити борбу с 
фанатичним терористима. Морал им није опао али су психички били 
уздрмани. 

Долазимо до погођене Шех махале. У подножју косе на којој је било 
село налазимо бомбу тзв. крмачу од 500 килограма која је пала између 
петнаест војника и није експлодирала. Куће у којима су били наши борци 
више не постоје. Само гомиле камења испод којих вире делови затрпаних 
камиона. Земља је спржена, дрвеће угљенисано, погођен је и један 
минобацач. Од камења се не може ни пешке проћи кроз оно што је до скора 
било село. Свуда има гелера и кратера. Кућа у којој је био Стојан са борцима 
више не постоји« Види се део бетонске плоче и мали отвор кроз који су се 
преживели извукли. За четири борца спаса није било. Они су били уз зид 
који је детонација просто истопила. Те слике катаклизме, изазване 
злочиначком руком НАТО пилота, никада неће нестати из моје главе. Од 
тада нисам у стању да гледам ни филмове о нуклеарним и природним 
катастрофама, јер су сећања на Шех махалу и Планеју исувише болна, 

Због јаких напада стратегијске авијације и терориста из Албаније, у 
команди 549. бригаде постојала је бојазан да ће због дејства стратегијске 
авијације бити пробијена линија одбране. Због тога се размишљало да се 
снаге са тог дела пребаце на леву обалу Дрима где не би биле на брисаном 
простору: Сагледавајући ситуацију и процењујући да би повлачењем снага 
на леву обалу Дрима била угрожена одбрана на ђаковичком правцу, 
команда бригаде је одлучила да се и даље упорно бране поседнути положаји 
на Паштрику и у његовом подножју. А то је било изузетно тешко. Јер, сем 


356 


Милован Дрецуп Други косовски бој 


прве линије, на том простору није било ничега. Због заравни која је 
практично била брисани простор није било могуће употребити технику, 
поготову тенкове, нити поставити резервну линију одбране. Пробијање прве 
линије отворило би терористима несметан пут према Призрену. Сем тога, с 
албанске стране, с околних брда која су била изнад наших положаја, 
артиљерија је имала изванредну прегледност и прецизно је тукла. Десно је 
био Паштрик а лево терен који се готово вертикално спуштао пар стотина 
метара у долину Дрима. Авијација је неуморно тукла и дању и ноћу. Небо је 
горело ноћима око Паштрика од осветљавајућих бомби које су бацане из 
авиона да би наши положаји били осветљени. Наши борци су се без замене 
борили и дању и ноћу. Предаха није било. Тукла их је и стратегијска 
авијација која је први пут дејствовала практично по првој линији. Када 
стотинак тона бомби у једном тренутку спржи све на простору 300х300м, а 
војска која је поклопљена тим тепихом бомби настави да се бори и не буде 
поражена, онда непријатељ мора да буде поражен. Испред наших бораца 
био је бројчано десетоструко надмоћнији непријатељ. Наши су борци имали 
пушке, митраљезе, бомбе, „зоље" и велико срце. Имали су избор: смрт или 
победа. Победили су. 

Победили смо и ми на медијском плану. Тај осећај да смо ја и Тома 
сами насупрот моћној пропагандној машинерији НАТО и најмоћнијих 
западних медија био је мотив да будемо увек корак испред њих. Тај корак 
испред подразумевао је корак ближе смрти. Даноноћно смо ходали танком 
ивицом између живота и смрти. И тако је морало да буде. Другачије нисмо 
могли. Истину о Кошарама, Дреници, Горожупу, Чичавици, о најтежим и 
најкрвавијим биткама само смо ми слали преко РТС-а у домове наших 
грађана и у свет. Само смо ми бележили сликом и речју све подвиге, 
јунаштво, најтеже и најкрвавије битке у којима се бранила Србија и у којима 
се гинуло, Били смо хроничари тих славних ратних дана у којима су наша 
војска, полиција и народ бранили отаџбину. Били смо раме уз раме с нашим 
борцима на првим, често и испред првих борбених линија. Да смо само на 
тренутак застали, да смо се уморили, да смо се уплашили смрти, да смо 
своје животе ставили изнад слободе и одбране домовине, изнад ратног 
извештавања, не би се сазнала истина о херојском отпору агресору на 
Космету, тамо где је било најтеже, на Кошарама, Горожупу, у Дреници. До 

·нас су свих тих ратних дана долазиле поруке грађана којима су наши 
извештаји о одбрани и успесима војске и полиције давали наду да издрже, 
веру у победу, подизали морал, храбрили. И то нам је био главни задатак, да 
забележимо најславније странице нове српске историје које су се тих дана 
великим словима исписивале, и да охрабримо наше грађане да издрже ратна 
страдања и истрају у одбрани земље. И то смо успели. 

Сада, две године касније, док пишем ову књигу, кроз прозор гледам 
погођену зграду на Ушћу и слушам на вестима да ће у Београд доћи Робин 
Кук, један од западних злочинаца који су наредили убијање наше деце и 
жена, нашег народа, разарање наше отаџбине, свестан сам тежине коју ће 
ова књига имати и задатка који је пред њом - да отргне од заборава херојски 

отпор агресору, да покаже да слобода нема цену, да заустави 
„расрбљивање" нације а патриотизам и слободарство врати на пиједестал 
врховних вредности нашег народа, да нашу децу и генерације које долазе 
напаја чојством и јунаштвом, да их научи како се за слободу и отаџбину 
бори и мре, да им у тренуцима искушења буде путоказ, охрабрење и 
надахнуће, да их научи да се једном умире а као херој заувек живи у легенди 
и сећању будућих покољења. Од хероја са Паштрика и Горожупа имаће 
много тога да се научи јер су и они, као својевремено хајдук Вељко који је 
спречавајући. Турке да продру у Србију рекао: „Главу дајем, Крајину не 
дајем", своје животе давали али непријатеља нису пустили на свету српску 
земљу којом су Душанови и Лазареви витезови ходали. 

Стратегијска. авијација дејствује и сутрадан, 1. јуна, по дубини. 
Бомбардовано је село Послиште у коме је била хаубичка батерија, која је 
свих дана жестоке копнене агресије пружала снажну и прецизну подршку 
нашим снагама,на Паштрику и Горожупу. Стратегијски бомбардери су 
промашили хаубице, али су на несрећу погодили места где се склонило 
људство. Погинуло је пет артиљераца. Тог дана стратегијска авијација 
гађала је и нашу караулу Врбница на граничном прелазу, али је промашује и 
погађа албанску караулу Морина. Савезничке бомбе руше албанску 
караулу, зграду царине и деветнаест околних бетонских бункера. 

Око 10,00 часова терористи поново крећу у напад из Албаније. 
Напади трају целог дана. Наши борци бране линију без повлачења и 
губитка, По њима непрестано дејствују и авиони А-10 топовима „вулкан“ 
који поред јаког ватреног дејства имају и ужасно јак звук - брууум, брууум, 
брууум, брууум... Напади су жестоки, борцима нестаје муниција. „Панама“ 
извештава да му је остало само седам мина за минобацаче. Старешина са 
минобацачима калибра 120 мм извештава да су му остале само три мине. 
Тада Слободан Младеновић - Цоби, жестоки ратник кога метак једноставно 
неће, са делом својих људи из одељења, самоиницијативно, откопава мине 
за минобацаче из рушевина у Шех махали коју су погодили Б-52. Мине 
ставља у путничко возило - црвена лада „нива" и вози их до минобацача у 
више наврата. Успут га стално гађа авијација али на срећу промашује. 
Терористи нападају без прекида. 

На положајима нестаје стрељачка муниција и вода. Сунце је упекло, 
цеви су усијане. Цоби, старији водник Сава Ердељан, који је касније 
погинуо, Саша Павловић и војник Алојз Машек ваде муницију из рушевина. 
Ладом снабдевају борце на положајима муницијом и водом. Око њих лете 
куршуми и бомбе, али не хају за то. Линија се мора одржати, граница не сме 
пасти, Терористи прилазе на педесет метара. Има доста рањених међу 
нашим борцима. Војник Јовановић трчи у бункер да узме санитетски 
комплет да помогне рањенима. Враћа се на положај. Тада мина из 
минобацача 82 мм пада на 3-4 м од њега. Гелер га погађа у срце јуначко. 

И поред непрекидног дејства авијације из стратегијских бомбардера, 
албанске артиљерије и вишепевних бацача ракета, жестоких и упорних 

јуриша бројно надмоћнијих терориста, недостатку муниције и замору, наши 
борци су одбранили линију и разбили непријатеља. 

Жарко је тог 1. јуна, у 7,00 часова изјутра, кренуо са 30 добро 
опремљених и обучених бораца од граничног камена Д-5/1, који је недалеко 
од врха Паштрика, да прочисти терен дубине 700 м који иде уз саму границу 
до Д-5/3 од заосталих терориста. Међу борцима је и седам Руса 
добровољаца који траже да иду уз саму границу. Жарко се са својим 
борцима преко брда Врапче убацио терористима бочно иза леђа и изненадио 
их. Руси су на десном крилу, у средини је Жарко са 11 војника а лево Ушке 
са водом војне полиције. Распоређују се фронтално, увезано, са међусобним 
размаком 5-7 м. Крећу са стеновитог терена наниже. Иду опрезно и 
прикривено кроз густу, стару шуму користећи природну маску. Лагано 
напредују. Пребацују се. Један се пребаци 10-15 м напред, застане па 
осматра док му остали чувају леђа. Онда други борац иде напред. Крећу се 
низбрдо, стрмина је велика, пребацују се од дрвета до дрвета, од камена до 
камена. Заклањају се иза пањева. Терен је изузетно стрм па морају да се 
крећу ногама напред док леђима скоро додирују земљу. Сви ћуте, 
договарају се знаковима које дају рукама и очима. Чишћење терена је у 
ствари најтеже у густој шуми када се не зна где је непријатељ. Борци имају 
аутоматске пушке, митраљезе, пушкомитраљезе, „зоље", тромблонске мине 
и бомбе. Наилазе на трагове терориста, проналазе остатке завоја, крваве 
мрље, чауре. Земља смрди од крви. На том делу је највише терориста 
побијено током вишедневних напада. У правцу камена Д-5/3 наилазе на 
нашу патролну стазу где праве краћи одмор. Састају се старешине ради 
договора о даљем чишћењу. Тог тренутка двојица терориста наилазе на 
наше борце који су сакривени у заседи. Крећу се изнад наше патролне стазе 
шумицом и причају. Наш борац их на албанском позива да дођу код њега. 
Један терориста му прилази на десетак метара. Борац отвара ватру и убија. 
га. Други терориста бежи према албанској територији. Борци настављају 
чишћење терена. Ускоро силазе до наших положаја, терен је очишћен али га 
наши борци нису запосели, већ су пустили терористе да ту улазе а са 
положаја их прецизно тукли. 


ВРАТА ПАКЛА 


Напади терориста, дејство албанске артиљерије и НАТО авијације 
настављени су и 2. и 3, јуна. Ноћу око два часа, 3. јуна, стратегијска. 
авијација је поклопила минобацачки вод 120 мм у селу Рашкај. Погинула су 
два војника на обезбеђењу, уништена два минобацача и два возила. Због 
непрекидних напада на положаје подно Паштрика, 3. јуна поново одлазим с 
Томом на караулу Горожуп. У шумици испред Планеје, у логору, јављамо се 
капетану Бобану. Борци су добро расположени. Слађа - добровољац, кува 

нам кафу. Док разговарамо изнад нас прелећу авиони који дејствују ту око 
Паштрика. Нико од нас више не реагује на звук авиона. Више и не гледамо у 
небо кад пролете. Прошло је 70 дана бесомучног, даноноћног 
бомбардовања. Не да нису моћни као што причају и хвалишу се, већ је 
НАТО авијација комично неефикасна и немоћна. Једино погађају касарне, 
фабрике, болнице, стамбене блокове, путничке возове и аутобусе... Ситурно 
су после агресије тимови психолога морали да НАТО пилотима подижу 
морал и врате им самопоуздање. 

Са нама крећу Цоби и Саша, наша два добро знана ратна друга. 
Обојица су из Лесковца. Борци склањају гране којима су маскирали џип, 
Брзо излазимо из шуме да не откријемо логор. Почиње игра са смрћу, ко ће 
бити бржиг Сва четворица поскакујемо у џипу који као да не додирује пут. 
Наилазимо на вод војне полиције. Заклоњени су у шумарку иза пута. 
Заустављају нас. Објашњавамо им којим путем да дођу до прве линије и 
настављамо. Чека нас права деоница пута и руски рулет с албанском 
артиљеријом на брдима и НАТО авијацијом на небу. Гледам на сат, 
двадесет минута до поднева. Колико ли нам је још остало живота, помислих 
чврсто стегнувши ланчић који су ми деца поклонила за рођендан. Тада сам 
већ био сигуран да ће ме њихова љубав сачувати. Чујемо авионе. Гледам 
кроз прозор, два А-10 лете у круг. Вребају плен лешинари. Долазимо на 
почетак деонице коју смо ја и Тома назвали „врата пакла". Около је чистина, 
нема шумице да нас заклони. Улазимо у „врата пакла". „Гас, гас", кажем. 
„Пајеро" брекће и шкрипи као да се ломи, поскакује. Напето ослушкујем. 
Одједном се возило опасно нагиње улево јер смо налетели на овећи камен. 
Само што се нисмо окренули и суновратили у понор. Облак прашине иза 
чини нас лако уочљивим за пилоте изнад. Још једном смо прошли кроз 
„врата пакла" живи. Долазимо до бораца у селу Бинај. Брзо заклањамо џип 
уз високи зид. Ту је Жаре, поздрављамо се уз осмех, срећни што једни друге 
видимо живе. „Држите ли се Жаре" „Овде неће проћи", одговара ми. 
Идемо на караулу, Жаре је испред, па Цоби, ја, Тома, Саша. Поред сеоског 
пута којим идемо, лево и десно има пуно кратера од мина што сведочи о 
жестини артиљеријске паљбе с албанске територије. Поздрављамо борце на. 
најистуренијим положајима. Линија је чврста, непробојна а бораца мало али 
с великим срцем. 

Долазимо до дела пута који није заклоњен, између две шумице. Опет 
руски рулет, додуше сада са снајперистима. Да ли нас већ имају на нишану7 
Обично гађају у главу, бар ће смрт бити брза. Претрчава Жаре у погнутом 
положају са пушком на готовс, па Цоби који је иначе висок а тиме и боља 
мета од нас. Крећем, у рукама носим микрофон, касете, блокчић. Не чујем 
ништа око себе, само откуцаје срца који ми пробијају главу а чини ми се да 
су некако успорени. У глави су ми ликови Дејана и Милице, насмејани су. 
Гласно сам се насмејао тог тренутка док сам претрчавао. Жаре ме чудно 
погледа, па се и он насмеја. Окрећем се да видим иде ли Тома. Брз је, чува 
камеру више но себе самог. Колико сам га пута само гледао тих 70 дана у 
таквим ситуацијама док смо трчали бежећи од снајпера, минобацача, 

стрељачке ватре, док смо обилазили прве борбене линије, док смо излазили 
испред најистуренијих положаја, док смо улазили у Албанију, ишли кроз 
минска поља, пролазили кроз борбени распоред терориста, пели се на 
снежне врхове да би им дошли иза леђа, били дању и ноћу испод авиона док 
су сејали смрт, док смо снимали борбе у Дреници, на Чичавици, на 
Кошарама, док смо Косово и Метохију даноноћно обилазили борећи се за 
Србију сликом и речју, истином, носећи у срцу отаџбину и неизмерно 
тугујући за страдалим и осакаћеним борцима и полицајцима, нашим ратним 
друговима. Последњи претрчава Саша. Настављамо кроз шуму дуж прве 
линије, па опет кроз папрат претрчавањем до карауле, односно до ровова. 
Толико опасности и ризика да се дође до карауле а није снимљен ниједан 
кадар. Прилог ћемо снимати тек на самој караули. Снимити прилог на првој 
борбеној линији изузетно је тешко, напорно, ризично и захтева много 
времена. Највећи проблем је свакако доћи до места догађаја и вратити се. 
Тома укључује камеру и снима добро нам познат предео, Паштрик, долину 
Дрима, Албанију, борце у рововима, разрушену караулу Горожуп. 
Повремено чујемо паљбу с албанске стране, борци не одговарају. Учестали 
су снајперски хици чији је звук препознатљиво злокобан. На линији су и 
даље живи и здрави добро нам знани Радош, Момчило, Миомир и другови. 
Кажу да су ликвидирали снајперисту који их је тукао из куће близу албанске 
карауле. 

Треба направити најаву. Хоћу да устанем из рова, окренем се према. 
албанској караули и покажем да наши борци чврсто држе положаје. Борци 
се не слажу с тим. Упоран сам, нећу да одустанем. Питам Тому, мада већ 
знам одговор, хоће ли са мном. Морамо да изађемо испред ровова и станемо 
поред разрушене карауле, на чистину окренути према албанској караули 
која је с друге стране на брду. У јарузи испод су прве линије терориста 
одакле крећу у силовите пешадијске нападе. Била је то сулуда одлука и 
непотребан ризик. Тако на ту најаву гледам сада две године касније. Шансе 
да станемо на стотинак метара испред терориста и изложимо се дејству 
њихових снајпериста и преживимо биле су 1:100. И Жаре ће са нама. Морам 
најаву да изговорим брзо, из прве. Шансе за поправни неће бити. Био је то 
изазов коме нисам могао да одолим. Стати између наше и њихове линије, 
тамо где се претходних дана масовно гинуло и жестоко борило, било је 
сулудо. Зашто сам тако поступио не могу да објасним. Професионално 
гледано биће то пун погодак ако преживимо и снимимо прилог, мада би 
било довољно и то што смо снимили нашу прву борбену линију и албанску 
караулу. Али желео сам још више. Хтео сам изазов, као и много пута до 
сада игру са смрћу, али да је добијем. Желео сам да покажем колико је 
српско срце, да поразим непријатеља. Једино чега сам се све време рата 
плашио је што не осећам никакав страх. А да сам сулудо срљао, и у све то 
увукао и Тому, стално су ме опомињали официри, борци, посебно генерали 
Павковић и Лазаревић. А ја другачије, и да сам хтео, не бих могао. Јер као 
дете често сам сањао да сам уз кнеза Лазара и Милоша Обилића на Косову 
пољу. Сада сам имао прилику да сан преточим у јаву, да се борим за нашу 

Србију, да будем достојан потомак славних предака који ме чојству и 
јунаштву, борби за слободу научише и херојством надахнуше, да будем на 
понос својој деци. Тихо је. Превише. На зло слути. | 

„Идемо“, кажем. Излазимо из рова, претрчавамо десетак метара 
према осматрачници. На ивици смо јаруге. Они су доле испод нас. Могу 
лако да нас уоче. Жарко наслања пушку уз дрво поред којег стоји. Окренут 
сам леђима према албанској караули. Тома је испред мене. Ставља камеру 
на раме. Држим микрофон. Одједном рафал десно од нас. „Пожури", каже 
ми Жаре. Окрећем се према Албанији. Испред њихове карауле нешто 
светлуца. „Може", довикује ми Тома. Окрећем се ка камери. Не осећам 
страх али ме нека језа пролази. Сваког тренутка очекујем да опале по нама. 
„Из правца албанске карауле Погај, која се налази иза нас, а са које стално 
дејствују снајпери..." правим најаву. Тада изнад наших глава пролеће 
неколико рафала. „Готово", кажем. „Назад, брзо, брзо", чујем Жарета. То је 
невероватан и неописив осећај када делићи секунде деле живот од смрти а 
исход је неизвестан. Окрећем се према терористима. Подижем руке с три 
прста. „Србија", викнух колико сам могао. Потрчах према рову. Седосмо сва 
тројица, без речи, само смо се гледали. Поздрављамо се с борцима и 
одлазимо. „Чувајте се", довикујем им. „За нас не брини", каже Радош, „Али 
ви се чувајте, не истрчавајте". 

Долазимо до шумице. Идемо уз ограду од камена иза које су борци. 
Застајемо код митраљесца. Испред је пропланак ширине неких педесет 
метара, па шума у којој су терористи. Ту је најмањи међусобни размак. Из 
шуме у којој су терористи диже се висок стуб густог дима. Борци нас питају 
шта то значи. Можда обележавају подручје за дејство авијације која стално 
лети. А можда се спремају у напад кажем Жарету, па шаљу сигнал да 
авијација ту не гађа. Сви гледамо и ишчекујемо. „Што мало не 
прострелите", рекох Жарету. Митраљезац ме послуша и дугим рафалом 
распали према терористима. Тог тренутка терористи отворише страховиту 
паљбу. Наши борци узвраћају. Цела линија, од Дрима до Паштрика 
наједном букну, хиљаде куршума прашти. Почиње и дејство артиљерије. 
Албанци туку са минобацачима и бестрзајцима, одговарају наши 
артиљерци. Тома, заклоњен иза дрвета које је на пар метара иза митраљесца, 
снима битку. Ја сам иза дрвета до њега. Меци ударају у дрво цепајући кору, 
околне гране, забадају се у земљу, као да пада киша. У лево око ми упада 
део коре коју куршум кида. Трљам око које сузи. Не видим добро. Цоби је 
поред митраљесца коме се цев усијала. Невероватно храбар борац тај Цоби. 
С марамом на глави, у стојећем положају жестоко пуца из своје аутоматске 
пушке, па чучне, заклони се, промени оквир, устане и опет пуца. Жаре је до 
њега, шара својим аутоматом. Саша је до Цобија, њих двојица као да су у 
неком филму, као да око њих лете ћорци а не куршуми који могу да им узму 
младе животе. У стојећем ставу пуцају без прекида. Горе небо и земља од 
паљбе. „Снимаш ли", довикујем Томи. „Снимам", једва га чујем. Цоби, док 
око нас све прашти а меци кидају гране, ломе камење, подиже руке уз осмех 

и виче: „Ово је Србија" и окреће се према мени. Насмејах му се. Битка се 
распламсава, очекујем терористе да изађу из шуме. Нема их. 

После тридесетак минута страховите обостране ватре све се смирује. 
Шта се десилор Наш митраљезац је отворио ватру управо у тренутку када су 
се терористи спремали да крену у напад, истрче из шуме и дођу до наших 
положаја који су свега педесетак метара испред. Жестока ватра наших 
бораца их је спречила да крену у напад. „Добро си проценио“, рече ми 
Жаре. „Пресекли смо им напад". Одлазимо до возила. У селу нам кажу да је 
неколико наших бораца у том нападу дуж целе линије рањено. Тројицу су 
донели до куће поред које је наш џип. Двојица су теже рањена од гранате 
бестрзајног топа који је тукао с брда. Један војник из Горњег Милановца је 
добио гелер који је прошао између предњег и задњег дела панцира. Не 
можемо да повеземо сву тројицу. Цоби и Саша одлучују да остану а да ми 
повеземо лакше рањеног војника. Двојица теже рањених нису били 
покретни па нису могли с нама. Тада нисам знао да их остављамо у загрљај 
смрти из кога се неће извући. Нисам знао ни да ће Цоби, који је одустао да 
се врати с нама да бисмо повезли рањеника, бити због тога у блиском 
контакту са смрћу. Одлазимо. Рањеника стављам на предње седиште до 
Томе. Опет долазимо до „врата пакла". Рањеног војника боли труцкање. 
„Сада мораш да издржиш, држи се чврсто" кажем му. „Пајеро" поскакује 
бацајући нас лево-десно. Рањени борац тихо јауче. Нису нас тађали, још 
један срећан дан за нас, али... 

На почетку те опасне деонице наилазимо на болничко возило ТАМ- 
110. Заустављамо се. Унутра, поред возача седи Слађа. Рањени војник им 
каже: „Пожурите, да не искрваре". Возача Саву и Слађану питам: „Зашто 
идете са тако великим и спорим возилом, могу да вас погоде". „Идемо 
неколико пута дневно", каже ми Сава „Прекрстимо се па шта буде". „Пазите 
се", уз осмех рекох. Слађа се насмеја и нешто рече али од звука мотора 
нисам добро чуо, чини ми се да нас је позвала да опет дођемо на кафу. 
Нисам знао да сам их тада последњи пут видео живе. Ми смо отишли за 
Призрен. А они нису прошли кроз „врата пакла". Њихово болничко возило 
су, на путу који смо ми просто прелетели, неколико минута пре терористи 
гађали минобацачима мада је возило имало видне ознаке - црвени крст са 
стране и на крову. Прве две мине падају испред болничког возила. Сава 
зауставља „ТАМ“ и враћа га назад. У покрету избегава трећу мину, окреће 
возило и враћа се у Шех махалу и заклања у шумарак око 500 метара од 
Бинаја у коме су рањеници. 

Цоби и другови тешко рањене саборце стављају на греде и носе их 
до болничког возила, укрцавају тројицу рањеника. Цоби седа на место 
сувозача а Слађа и болничар прелазе назад. Око 18,00 часова крећу према 
бази. Неки од њих на свој последњи пут тог 3. јуна 1999. Авиони лете изнад 
њих. Савин „ТАМ“ су НАТО пилоти тих дана гађали девет пута и 
промашили га. Ово је Сави требала да буде последња тура пре одласка са 
тог подручја. На око 200 метара од базе, испод Планеје, с леве По 
возила, на свега пола метра, пада мина испаљена из минобацача калибра 12 

мм. Погађа возило. Цобија са места сувозача детонација избацује из возила 
које наставља да се креће још четрдесетак метара, затим стаје. Болнички 
„ТАМР" је сав избушен, гелери су напросто прошли кроз возило. Отварају се 
задња врата, Излази болничар Милошевић и одмах пада препун гелера. 
Цоби иде према возилу из кога излази и Слађа. Цоби види да јој недостаје 
парче лобање. „Цоби, помози" каже му. Цоби је ставља на леђа, носи је 
педесетак метара и спушта на земљу. Из возила сам излази рањени војни 
полицајац и претрчава тридесетак метара. Прилази му Цоби и види да му је 
бутни мишић исцепан. Други рањени војник сам прилази Цобију који скида 
троуглу мараму с главе и везује му руку на којој је покидана артерија. Из 
возила излази и Сава. Стаје на око два метра од возила. Цоби га пита: „Како 
си"2 „Са мном је у реду све". Цоби узима Савину моторолу и тражи помоћ 
из базе. Тада и сам види да има гелер у левој нози и гелере у панциру. 
После два сата долази помоћ. Слађа и војник Фатић умиру на путу за 
болницу а Сава, који је добио три гелера, на операционом столу. Цобија 
метак. на срећу, није хтео. Не бих могао себи да опростим да је настрадао, 
јер је требало са нама да се врати. Рањени војник кога смо повезли имао је 
среће, јер да није кренуо с нама и он би био у погођеном „ТАМ-у". Храбри 
Сава није преживео последњу туру. Са Слађаном више никада нисам попио 
кафу, али је се зато у мислима увек сетим, кад год са ратним друговима 
пијем кафу, сетим се и њеног последњег осмеха на путу у смрт. „УХ, како ме 
заболела њихова смрт". 

Напади авијације и терориста настављени су и 4. и 5. јуна када је у 
вечерњим часовима коначно разбијена операција „Стрела“. До извлачења 
наших снага, 13. јуна, агресор је само спорадично дејствовао артиљеријом а 
јачих пешадијских напада није било. Преломни тренутак је био 27. маја када 
је стабилизована наша друга линија одбране и 31. маја када је био најјачи 
интензитет копнених и авио дејстава. 

Укупни наши губици су на том подручју 25 мртвих и 126 рањених 
бораца. Агресор је, по албанским подацима, имао око 800 мртвих. Границу 
коју је уз помоћ НАТО авијације и албанске артиљерије нападало по 4.000 
терориста бранило је између 900 и 1.000 наших бораца. У петнаестодневним · 
огорченим борбама непријатељу су нанесени тешки губици и спречен његов 
продор на нашу територију. Да би помогао шиптарске терористичке снаге 
на Паштрику, агресор је први пут употребио стратегијску авијацију 
бомбардере Б-52 против наше пешадије. Четрнаест пута је стратегијска 
авијација бомбардовала положаје бригаде али су они остали непробојни 
бедем за агресора. Само у току два дана прва чета, првог моторизованог 
батаљона на Паштрику гађана је са 800 ракета и бомби, а трећа чета истог 
батаљона у рејону објекта Чеја са чак 700 бомби и ракета. А борци су остали 
на својим положајима. У тим надасве тешким данима одбране земље, 
јединство народа и војске, свих снага одбране, дисциплина, свест и изузетно 
висок морал остаће златним словима забележени. Амерички новинар је 
написао да је од снага агресора у операцији „Стрела" направљена каша. 

А мени су, како време одмиче, слике предивних предела Паштрика 
све чешће пред очима. Из дана у дан, из ноћи у ноћ мислима одлутам до 
ровова и шума где су се моји ратни другови херојски борили и гинули 
бранећи Србију, до „врата пакла", до карауле Горожуп. И приповедам по 
Србији истину о јунаштву и великој војничкој победи српске војске, да се не 
заборави и да се памти да буде наук и инспирација како се за слободу 
отаџбине бори и гине. И питам се како ли сада изгледа тај предео по коме 
гази туђа војничка чизма. 

НОЋ КАДА ЈЕ ГОРЕЛО НЕБО 


Почео је јун ратне 1999. године. Знао сам колико је ратних дана иза 
мене, али не и колико ћемо се још борити. Како су дани одмицали чинило 
ми се да ће рат трајати у недоглед, да је тек почео. Из дана у дан, из ноћи у 
ноћ, гледао сам авионе, бомбе, терористе, јурише наших хероја, крв, смрт. 
Отоплило је, благе ноћи наговештавале су долазак лета. Пролеће нисам ни 
приметио. Од бомби, куршума, мина, избегавања заседа није било времена 
да се уочи озеленела шума, трава на ливадама. Да сам у Београду шетао бих 
поред Дунава, водио Дејана и Милицу у „лунаћ" а сада у Београду, и по 
Србији падају бомбе, зликовци нас убијају, разарају нам земљу. Они, су тако 
моћни дошли на наше небо да сеју смрт одозго, с безбедне висине, као 
последње кукавице. А ми на своме само хоћемо да Србија и даље буде 
наша. 

Данима сам разговарао с борцима. Сви смо чврсто били решени да 
животе дамо али Косово и Метохију, нашу Србију никад. Има ли ичег 
часнијег од решености да се живот да бранећи отаџбину. Било нас је 
стотинак хиљада таквих на Космету. Јесу ли нас НАТО стратези избрисали 
са списка живихј Они можда јесу, али наша деца, супруге, мајке, очеви, 
сигурно нису, Ни наши преци, ни сени славног Лазара и његових Обилића. 
И зато смо били живи и борили се за Србију, часно, витешки, надасве 
храбро. Другачије нисмо ни могли јер смо знали да, попут Обилића, 
улазимо у историју, у још једну битку која ће попут многих у којима су 
наши очеви, дедови и прадедови крварили, гинули за слободу Србије и 
опстанак нашег народа, бити у свим историјским уџбеницима из којих ће се 
генерације које долазе напајати хероизмом и витештвом. Из којих ће учити 
како се воли отаџбина, како се за слободу бори и мре. Знали смо сви до 
једног да нам ваља истрајати, борити се и преживети. А било је ђаволски 
тешко. 

Те, 71 ноћи бомбардовања, решили смо да се одморимо у 
Приштини, јер нас је замор сустигао. Тешко смо се кретали, све нас је 
болело, били смо неиспавани, нервозни. Оставио сам Тому у „Гранду", сео у 
„пајеро" и кроз ноћ, не палећи светла, кренуо према вртићу да се нађем с 
пријатељима. Док сам паркирао зачуо се добро познати звук. Опет авиони. 
Очекујем детонацију али уместо ње видим велику светлећу куглу која 
полако пада с неба. Осветљавајућа бомба била је изнад центра Приштине. 
То пилоти траже циљ. Одједном ноћ се претворила у дан, међутим, светлост 
је била нападно јаке црвенкасте боје. Пилотима који су били изнад нас сада 
смо лака мета. „Гађаће вртић", повика неко. Претходног дана је на 
Интернету била информација да је војска у том вртићу. Ватрена кугла се 
полако спуштала. Били смо као у мишоловци. 

ПАШТРИК 


РУСКИ ДОБРОВОЉПИ Алберт и Дима на Пиштрику у трнутку деј 


стратегијске авијације па Шех Махалу (димпи стуб) 


Последице дејства стратегијске авијације по цивилним циљевима 


– подно Паштрика 


КУЋА у чијем је подруму било 20 бораца у тренутку дејства стратегијске авијације. 

Где год да кренемо не можемо се сакрити. Седам у „пајеро" и брзо се 
удаљавам према бензинској пумпи на изласку из Приштине према 
Урошевцу. Тада креће друга осветљавајућа бомба, баш изнад бензинске 
пумпе, Заустављам се, не знам где да кренем. Бомбу или ракету нећу чути. 
Све је око мене осветљено као у једном хорор филму кога сам се тог 
тренутка сетио. Имао сам осећај као да сам у паклу. Први пут сам, за све 
време бомбардовања осетио немоћ и нешто налик страху. Одлучујем се на 
ризичан потез, идем поред касарне коју су готово сваке ноћи гађали. 
Додајем гас. Креће и трећа осветљавајућа изнад касарне. „Невероватно који 
сам баксуз", помислих. Да ли ми је то последња погрешна одлука Тада 
одјекну детонација негде око касарне, а онда још једна осветљавајућа. 
Пролазим поред Беопетролове бензинске пумпе. Сам сам на путу осветљен 
као за Нову годину. Битка за живот траје. Одјекује још једна детонација 
десно од пута, па још једна осветљавајућа. 

Гори небо над Приштином а немам где да се заклоним. Да ми је да 
се дочепам првих кућа у Косовом Пољу. Толико мало је остало до смрти 
или живота. Кроз главу ми пролазе ликови сина и кћери, а онда опет чујем 
детонацију. Чини ми се да ће ми срце искочити из груди. Више ништа не 
разазнајем око себе, само очекујем смрт. Видим на небу испред себе бљесак. 
То је ракета откачена са авиона. „, рај помислих, „децо, волим вас"! 
Прибио сам се уз волан чекајући смрт. Грунуло је негде лево од мене. Тамо 
су наши ракеташи. Долазим до прве куће и стајем. Истрчавам из џипа који 
остаје онако насред пута и заклањам се уз зид сав обамро од неизвесности и 
неверице да сам жив. Наслоњен на зид дисао сам као никада у, животу 
дубоко, халапљиво грабећи свежину ноћи која ме уверавала да ћу опет 
видети своју децу. Дрхтао сам, не од страха већ од ишчекивања смрти и 
немоћи да ишта урадим. Толико сам пута био много, много ближи смрти но 
вечерас али никада ме својом хладноћом и застрашујућом неизвесношћу 
није ужаснула као тада. Та ноћ када су изнад мене падале осветљавајуће 
бомбе које су од мене направиле лаку ловину била ми је од свих најтежа. 
Однела је заувек део мене. Те ноћи осетио сам хладан дах смрти и 
преживео, али део живота ми је ипак узела једна топла јунска ноћ 1999. 
године у Приштини. А почела је тако уобичајено, ни слутио нисам да ћу 
доживети ноћ у којој сам био тако ужаснут. 

О тој ноћи, до писања ове књиге, нисам никоме причао. Хтео сам да 
је заборавим и избришем из сећања. Јесам ли се уплашио или је то само 
била борба за живот, неравноправна, неуобичајена и чудна. Ни данас не 
знам одговор. Знам само да такав грозан осећај до тада нисам доживео и 
надам се да никада више нећу. И не бих га пожелео никоме. А не могу да га 
избришем из сећања и зато га убацујем у књигу да помогнем себи да се та 
ноћ не враћа у моје мисли. Али... | 

Ја и данас, када у њиховим собама обиђем Дејана и Милицу да 
ВИДИМ да ли спавају, погледам кроз прозор, понекад видим ватрене кугле на 
небу. И почиње да ме обузима језа... 

ШПОРЕТИ УМЕСТО ТЕНКОВА 


Потпуковник Остојић је све време бомбардовања вештим 
маскирањем технике, домишљатим и оригиналним уређивањем лажних 
положаја одолевао моћној авијацији агресора и са својим борцима очитао 
лекцију НАТО-у. Још једном су старешине и војници ВЈ показали да је у 
сукобу најмодерније технологије НАТО-а за 21. век и људског фактора, 
победу однео човек - припадници Приштинског корпуса, односно ВЈ. Док је 
са јединицом боравио на потезу Урошевац - Биба - Старо село - Танкосић - 
Златар са задатком да спречи евентуални копнени продор непријатеља из 
Македоније преко Ђенерал Јанковића, или да разбије могући десант НАТО 
снага, Остојић је уредио лажне положаје од којих је умногоме зависила 
безбедност људства и технике и извршење задатка. 

На том подручју, дуж пута Урошевац - Гњилане терен је релативно 
раван. Ту је и изузетно лепа борова шума у којој су били добро маскирани 
тенкови. Ту јединицу сам обишао заједно са генералима Павковићем и 
Лазаревићем. Десило ми се да сам прошао поред једног тенка и да га нисам 
уочио, био је одлично маскиран боровим гранама. Цеви су такође биле 
маскиране али спремне за дејство. Шатори су били потпуно сакривени. 
Логори и техника су били апсолутно уклопљени у природни амбијент. 
Остојић је са борцима мајсторски уредио лажне положаје. На положаје је 
истерао тракторе и приколице на које је поставио балване да изгледају као 
цеви. Затим би у дужини 500 метара до километра прошао тенк до трактора 
да би гусенице оставиле траг до лажног положаја. Онда се тенк истим 
трагом врати назад. Беспилотне летелице које су стално летеле, али и 
редовно обаране, што је убрзо постала монотана свакодневица, снимају 
лажне положаје. Сутрадан долећу авиони и туку лажне положаје по читав 
дан, увек у два наврата. С безбедне удаљености наши борци, као у биоскопу, 
гледају те „поготке" НАТО пилота које онда пропаганда агресора на сва 
уста хвали као велики успех уништавања „300 српских тенкова". 

Често сам с нашим борцима гледао како туку лажне положаје. Тада 
бисмо, пијући кафу, с нескривеним цинизмом и подсмехом коментарисали: 
„Ал су добри ови НАТО пилоти", „Браво Рамбо", „Погодише нам трактор, 
мајку им", „Мораћемо да сечемо нова дебла", „Није бре ово Топ-ган, ово је 
Србија". Момци су уместо тенкова постављали на лажним положајима и 
шторете на дрва до којих би обавезно био направљен лажни траг тенком. 
Ватру борци ложе у шпорету од 5 до 7 сати ујутру, када наложе последњи 
пут. Шпорет је топао до поднева. Термовизијске ракете, које се наводе на 
топлотни извор, имају у шпоретима добар мамац. Пилоти НАТО су у седам 
наврата гађали шпорете и регистровали их као „уништене“ тенкове. 
Постављане су и макете величине правог тенка. Конструкција те макете је 
метална, пресвучена је фолијом и офарбана. Макета, као и прави тенк, има 

гусенице, тело, куполу, топ. Увек су постављане по три макете да би 
симулирале тенковски вод а редовно су прављени трагови гусеница до 
макете. Колико су насели лажним положајима НАТО пилоти, казује податак 
да су само на положајима потпуковника Остојића уништили петнаест 
макета. Уместо тенкова постављани су и радарски рефлектори у облику 
троугла. Два рефлектора симулирају један тенк. Обично се постављало по 
шест рефлектора - један тенковски вод. И обавезно су прављени трагови од 
гусеница. Авијација НАТО је гађала те лажне положаје у два наврата. 

Све у свему, по извештају НАТО-а и његове пропаганде, 
потпуковнику Остојићу је уништено бар педесет тенкова, а у стварности 
није му погођен ниједан. Цех „прецизности“ НАТО пилота платили су 
шпорети, дебла, трактори, макете. 

„Браво“, Џо! 


ДОЛАЗЕ РУСИ 


Завршавамо снимање по Дреници. На тешко приступачном терену 
терористи су се у пећинама данима скривали. Након разбијања тих банди у 
пећинама је остало оружје, муниција, опрема, душеци, ћебад, униформе које 
су терористи бацили када су се пресвлачили у цивилну одећу покушавајући 
да се извуку. Дан је леп и сунчан. Крећемо за Приштину. Још неколико дана 
и биће тачно 80 дана бомбардовања. Наслоњен на врата „пајера" који тутњи 
Косовом размишљам колико ли ће све ово трајати. Ни не слутим шта ће се 
десити. Увече долазимо у Команду корпуса где налазимо Павковића, 
Лазаревића и друге официре. Нека чудна атмосфера, тишина, сви су веома 
озбиљни и нерасположени. Почињем да слутим да се десило нешто лоше. 
Да нам нису пронашли неку јединицу2 

Долазим до Павковића и с неким усиљеним осмехом кажем: „Шта је 
било генерали, изгледате као да смо изгубили рат "7 „Рат је завршен“, кратко 
ми одговори Павковић, „одлазимо с Космета". „Како бре одлазимо", рекох 
љутито и с неверицом, „па не могу нам ништа“. „Договорено је", озбиљним 
гласом, не погледавши ме, изусти Павковић. Никада до тада нисам ни њега 
ни Лазаревића видео тако смркнуте, озбиљне, ћутљиве и нерасположене. 
Тог тренутка сам сео, готово се срушио, на столицу поред Лазе. Ћутимо, 
нико не проговара. Кроз главу ми пролази хиљаду слика са Кошара, 
Горожупа, Дренице... Како да се вратим у Београд, како да погледам децу, 
супругу, рођаке, пријатеље. Дошао сам на свето Косово спреман да за 
његову одбрану живот оставим ту, где га је оставио наш часни кнез Лазар, 
Милош Обилић, по коме се јунаштво мери, девет Југовића... Стављам главу 
у руке наслоњене на сто. Осећам неки јак бол у грудима, тело ми дрхти. 
Чујем официре иза себе који гласно негодују. Не могу да се помире са 
сазнањем да нисмо поражени а одлазимо с Космета. Од тог тренутка више 

нисам био онај исти који је дошао на Космет да га брани истином, сликом и 
речју о херојској одбрани од агресије. Нешто је заувек пукло у мени. И та 
жива косметска рана, која из дана у дан све јаче боли, неће бити залечена. 

Узео сам телефон и позвао супругу. Јавио ми се син. „Дејо, сине, 
иако си мали, једно мораш да знаш“ рекао сам, „нисмо вас обрукали, нисмо 
изгубили, херојски смо се борили". Слушао ме је у ништа није рекао. Питао 
ме: „Тата када долазиш“7 „Ускоро сине, ускоро" а туга ме убијала док сам 
разговарао са њим. Крај рата а нема радости! Коначно ћу, после три месеца, 
загрлити децу и супругу. Хоће ли ме дочекати као хероја или као губитника, 
хоће ли ме поштовати и славити или осуђивати; Јавља ми се супруга. 
„Готово је, Данијела, рат је завршен". Како се обрадовала на те речи. Да сам 
и ја могао да осетим бар мало од те радости жене која је силином своје 
љубави свих тих дана и ноћи на Космету увек била уз мене, стрепела и 
чекала да се вратим њој и нашој деци. Нисам ништа више могао да кажем. 
Осећала је и знала шта ме мучи. „Ви сте хероји", рече, „поносимо се вама". 
Њене речи су ме вратиле у живот. „Одбранили смо Србију, али више од овог 
нисмо могли". „Знам", рече ми, „сада се што пре врати мени и деци и све ће 
бити добро". „Видимо се ускоро", рекох на крају. Али дубоко у мени, у 
мојој српској православној души ништа више није било добро, нити ће бити 
док се на Космету поново не завијори српска тробојка. Те ноћи сан ми није 
долазио на очи. Сео сам у „пајеро" и сам отишао на Ветерник, убацио касету 
и појачао радио. Док слушам трубаче, негде у даљини, тамо према граници, 
у мислима видим Жарета, Цобија, Сашу, Бобана, Стојана, Божу, као да су ту 
испред мене. Они још увек бране границу. Сутра ћу код њих да последњи 
пут погледам Паштрик. 3 

Јутро је. Полако одлазим у Приштину и будим Тому. Не кажем му 
где сам провео ноћ, јер би ме прекорео зашто толико ризикујем када је све 
готово. Одлазимо на караулу Горожуп. Борци су утучени и нерасположени. 
Преживели су страховите битке, праву кланицу, не желе да оду. Речи утехе 
су им потребне. „Добили сте битку, јуначки сте се борили, поносим се што 
сам вас упознао, истина о вашем јунаштву неће умрети одласком с Космета, 
заклињем вам се да заборав неће прекрити ваш хероизам и жртвовање за 
слободу Србије", рекао сам им. Ћутали су. „Видимо се у Србији", рекох на 
одласку. Пре но што сам ушао у „пајеро", последњи пут сам погледао 
Паштрик, Врбницу, околину Призрена. Желео сам да ми се тај призор 
заувек утисне у сећање. И јесте. | 

Јављају нам да долазе Руси. Једна њихова јединица из Босне иде 
преко Србије на Космет. Са још неколико официра крећемо да их дочекамо 
на административној граници Космета и Србије. Српски живаљ на Космету 
с великим надањима и радошћу очекује руске припаднике КФОР-а, Срби 
очекују да ће их Руси заштити од терориста након одласка наше војске и 
полиције. Дуго траје маршевски ход руских мировњака. Увелико је ноћ, 
чекамо код надвожњака на самој административној граници. Тачно у поноћ, 
као да је то неко намерно наштеловао време, долазе Руси. Џипови, 
транспортери, камиони а на челу генерал Заварзин. Заустављају се. Следи 

кратак договор. Настављамо сви за Приштину. Ја и Тома снимамо колону, 
час смо на зачељу час испред. Код Подујева наилазимо на огромну колону 
наших бораца који иду пут Куршумлије. Промичу џипови, камиони, 
тенкови, „праге", транспортери. Пут је скоро закрчен. 

Улазимо у Приштину. Наш „пајеро" је испред. Ја возим а Тома до- 
пола изван прозора, снима улазак Руса у Приштину. Улазимо у главну 
улицу која води према хотелу „Гранд“. Одједном видимо хиљаде људи. То 
су Срби изашли да дочекају православну браћу Русе. Појављује се руска 
колона. Народ их одушевљено поздравља. Људи бацају цвеће на возила у 
колони. Војници им отпоздрављају. Чују се и рафали, пуца се од радости. 
Народ просто зауставља колону. Толико људи у Приштини никада нисам 
видео. Генерал Заварзин долази у хотел „Гранд“. Договара се с генералом 
Љубишом Стојимировићем где да иде. Генерал Стојимировић их шаље на 
аеродром Слатина. Колона се полако пробија кроз масу људи и одлази пут 
Косова Поља. Тамо се зауставља а генерал Заварзин се враћа у „Гранд" да 
телефонира претпостављенима. Почиње дуга и неизвесна ноћ. Народ се не 
разилази с улица Приштине. Људи славе долазак Руса, осећају сигурност. 
Када су Руси ту, причају, не морамо да се селимо. На несрећу то неће бити 
тако. 

У подруму хотела „Гранд“, у коме је била куглана, генерал Заварзин 
телефонира. Ту је само дежурни официр Команде Приштинског корпуса, 
још пар старешина и ја. Остали су отишли на спавање. Нешто се чудно 
дешава судећи по реакцији руског генерала. Знам руски, па разумем о чему 
говори. Претпостављени му наређују да се с јединицом врати, изађе с 
Космета и чека даља наређења. Нешто се дешава у државном и војном врху 

"Руске Федерације. Очигледно је да је изненађени НАТО извршио притисак 
да Руси не уђу први на Космет. Јасно ми је да је у току тешка политичка 
битка. Одлучујем да одиграм своју игру. Мада ће ми сигурно неки замерити 
што ћу ово што следи написати, не могу тај догађај да сакријем од јавности. 
Да ли сам добро поступио или сам погрешио суд ће дати само историја. 

Када је Заварзин рекао да мора да се врати у Србију пришао сам му: 
„Господине генерале", рекао сам му „треба да знате да народ који вас је тако 
одушевљено дочекао као своју браћу неће дозволити да изађете из 
Приштине, већ се пронео глас да се враћате па су људи поседали на улице и 
неће вам дозволити да прођете". „Наша колона, коју смо срели код Подујева 
је нападнута минобацачима и „зољама", напад и даље траје, има погођених 
возила, пут је потпуно закрчен, много је терориста", наставио сам. „Енглези 
и Американци су планирали десант и заузимање аеродрома Слатина у 5 
часова и 30 минута". Наравно, све то што сам рекао била је лаж. Све сам 
измислио с искреном намером да их спречим да се врате с Космета јер сам 
очекивао да ће руски војници доћи у великом броју и заштитити мој народ 
на Космету а ако желе да брзо довуку значајне снаге морају да контролишу 
аеродром. Заварзин ме је упитао има ли заобилазног пута да се са војском 
извуче из Приштине. „Има рекао сам, али је блокиран код Милошева. 
Наравно, и то сам измислио. Руски генерал се мало замислио. Онда је 

поново узео телефон и претпостављенима испричао оно што сам му рекао. 
Међутим, поново му је речено да се повуче. Сео је у „аскону" и отишао пут 
Косова Поља где му је била јединица. Разочаран кренуо сам према „пајеру". 
Било је негде око пола три. Зазвонио је телефон, из руске амбасаде су 
тражили генерала. Није било никога да оде по њега, зато сам сео у „пајеро" 
и јурнуо за њим. Претекао сам њихову „аскону" коју је возио пуковник 
Александар Хлонин, помоћник изасланика одбране при амбасади Руске 
Федерације у СРЈ и зауставио их. Рекао сам генералу да га зову телефоном. 
Вратио се у „Гранд“. Наређено му је да остане на Космету. Одахнуо сам. 
Руска јединица се те ноћи распоредила на аеродрому Слатина у згради 
близу улаза у тзв. рупу - подземни део аеродрома који НАТО авиони нису 
успели да униште. 

Сутрадан су у Приштину дошла два руска официра. Позвали су ме 
из Команде Приштинског корпуса јер су Руси желели да разговарају са 
мном. Срели смо се у подруму хотела „Гранд“. Током вишечасовног 
разговора детаљно сам им објашњавао догађаје на Космету, циљеве 
америчке политике и НАТО на Балкану, геополитику, војнополитичку 
ситуацију. Све су педантно бележили у великој свесци с тврдим корицама. 
На крају ми је високи плавокоси официр, чини ми се мајор, рекао да је то 
била изванредна анализа и питао ме чиме се бавим. Био је помало изненађен 
када сам му рекао да сам ратни репортер и војнополитички коментатор 
РТС-а. Отишли су на аеродром. Пар сати касније, док сам са Лазаревићем 
правио план снимања наших јединица које су почеле измештање с Космета, 
позвали су ме да се јавим на телефон. Добио сам позив од генерала 
Заварзина да одем код њега на аеродром. Одмах сам отишао у зграду 
Команде Приштинског корпуса коју су војници исељавали и узео карту 
Космета на којој су била обележена сва места у којима живи српски живаљ. 
Сео сам у „пајеро" и отишао на се р Руски стражар је већ имао 
папирић с мојим именом и пропустио ме. Кренуо сам према „рупи“. С друге 
стране било је много цистерни, у којима је био керозин за авионе, које су 
биле спремне да крену пут Србије. Авијација НАТО-а није успела да 
уништи гориво за авионе. Около су били руски војници али и наши, 
транспортери, камиони, џипови. Дошао сам до командног возила испред 
кога је било и неколико наших официра за везу с Русима. Стражар ме је 
најавио. На изненађење наших официра генерал Заварзин ме је позвао да 
уђем унутра. Био сам једини „странац“ који је ушао у руско командно 
ВОЗИЛО. 

Заварзин је седео за столом и нешто писао. Устао је и поздравио се 
са мном. Чврсто ми стегавши руку питао ме: „Како си"7 „Никако генерале, 
наша војска и полиција одлазе с Космета а мој народ остаје на милост и 
немилост терористима и НАТО-у, ко ће га заштитити"7 „Учинићемо све 
што можемо", рекао је гласом који ми је улио неку наду. Понудио ме је да 
седнем. Зазвонио је телефон, позвао га је начелник Генералштаба Руске 
армије. Заварзин му је неуобичајено детаљно објаснио цео марш руске 
јединице до Космета. Заварзин је очигледно имао велико поверење у мене 

када ме је пустио да уђем у командно возило и слушам његов разговор с 
претпостављеним. Рекао ми је да су везе из тог возила потпуно заштићене и 
да их НАТО не прислушкује. Показао сам карту Космета и подручја у 
којима живи српски живаљ. Питао сам га колико ће руских војника доћи на 
Космет. Изненадио ме својим питањем: „Колико ти треба, две, пет, десет 
хиљада" Био сам затечен. „Генерале, ја сам новинар, не могу о томе да 
разговарам". Није реаговао на моју примедбу. „За неколико дана ћеш имати 
десет хиљада војника, где да их распоредимо" 2 Пробудила се нада у мени. 

Почео сам да му на карти показујем места и подручја у којима су 
Срби. „Кажи твојима да оспособе аеродром за слетање наших транспортних 
авиона", одсечним гласом ми рече. Поново је зазвонио телефон. Био је то 
руски министар одбране. Заварзин се јавио а онда окренуо мени и питао: 
„Колико је већ НАТО војника ушло на Косово" Шта да му одговорим7 
Слагаћу не би ли их натерао да што пре пошаљу војнике из Русије. „Око 
18.000", рекох, мада је у ствари тек ушла британска бригада. Заварзин ме 
изненађено погледа и брзо министру понови бројку. Затим су следила 
додатна бројна питања о ситуацији на Космету, бројности и распореду 
терориста и НАТО снага, ко контролише путеве до аеродрома, где могу да 
се снабдевају руски војници, могу ли безбедно да се крећу... Руски министар 
је питања постављао Заварзину, он мени, ја одговарао њему а он преносио 
одговоре министру. Разговор је потрајао скоро сат. Нисам био ни надлежан, 
ни припремљен за тако озбиљан разговор који је могао да има далекосежне 
последице, али сам морао да искористим прилику и нешто учиним за свој 
народ на Космету. Веровао сам да ће та словенска, православна повезаност 
заштитити Србе од злочина шиптарских терориста. Говорио сам истину, али 
и лагао за свој народ. У глави ми је стално била бројка од десет хиљада 
руских војника. Ако дођу на Космет, многе ће српске главе бити сачуване, 
многе куће заштићене а наште светиње сачуване. Зато је требало и морало се 
мало лагати. Затим је Заварзин свом министру одбране прочитао све оно 
што сам рекао двојици руских официра а они записали у свесци. Када је 
завршио разговор, генерал је рекао да ми напишу и дају пропусницу коју је 
лично он потписао, да могу слободно да уђем. на аеродром и у руску 
јединицу. Ухватио ме под руку и рекао: „Пођи са мном". 

Изашли смо из командног возила и сели у његов џип. Отишли смо 
до цивилне аеродромске зграде. Рекао ми је да ће ту сместити свој штаб и 
поново ме ухватио под руку. Пратиоцима је рекао да нас сачекају. Кренули 
смо у лагану шетњу. Ни данас не знам зашто ме тако брзо пријатељски 
прихватио и стекао велико поверење. Можда због познавања ситуације на 
Космету. И ја сам њему веровао. Разговарали смо. Објаснио ми је руски 
план. „Косово ће бити подељено на секторе, ми ћемо са неутралним 
земљама запосести сектор од Митровице, преко Србице и Глоговца до 
Урошевца и Гњилана, нећемо бити под НАТО командом и довешћемо десет 
хиљада војника". Рекао ми је још неке детаље које ћу ипак задржати у 
сећању не бележећи их у овој књизи. Питао ме шта мислим о плану. „Да ли 
ће, генерале, заиста бити тако" 7 „Хоће, то је план, буди ту наредних дана да 

снимиш долазак транспортних авиона и војске". „Бићу, мада је за мене сада 
изузетно ризично да будем на Космету“. Предложио сам му да у 
преговорима са НАТО-ом који по сваку цену жели да има снаге у 
Приштини, дакле у сектору који су Руси хтели да поседну, траже да њихови 
војници буду у Ђаковици коју су Срби већ напустили и Ораховцу, па да 
добију Ораховац, јер је у граду и околним селима велика концентрација 
српског живља. Сложио се са мојом идејом и рекао да ће је пренети 
надлежнима. Судећи по каснијим догађајима, Руси су тај мој предлог 
прираитицИ и инсистирали на њему, мада у сам Ораховац нису могли да 
УђУ. 

На путу за Приштину, под утиском разговора са генералом 
Заварзином, размишљао сам није ли можда договорена подела Космета и да 
ли би то требало рећи јавности у извештају. У Косову Пољу је било много 
људи на улицама. Народ је био узнемирен. Људи ме поздрављају, машу, 
заустављају. Сви ме питају шта да раде, да остану или иду у Србију. Шта да 
им кажем2 Да остану по сваку цену и угрозе животе или да напусте вековна 
огњишта7 „Склоните децу и жене у Србију у прво време, ви се држите на 
окупу и не раздвајајте се", рекао сам људима који су му тих дана 
постављали исто питање. Упозорио сам их да ће терористи кидисати на 
Србе у намери да их протерају с Космета. Да лиће остати или отићи била је 
њихова одлука, ја ту више ништа нисам могао, мој посао ратног репортера 
био је завршен. У Приштини сам генералима Павковићу и Лазаревићу рекао 
да Заварзин тражи да се аеродром оспособи да прихвати руске авионе. 
Лазаревић је издао наређење и аеродром је изузетно брзо био оспособљен, 
али руских авиона и десет хиљада војника није било. Узалуд смо их 
очекивали. 

Сутрадан сам с Томом отишао на аеродром да снимимо руску 
јединицу. Били смо прва новинарска екипа која је ушла на геродром и 
снимила Русе. Пропусница коју ми је дао Заварзин отварала је сва врата на 
аеродрому. У Приштини су већ биле све водеће светске новинарске екипе са 
пропусницама КФОР-а које су имали и неки наши новинари, Ми нисмо 
имали КФОР-ову пропусницу. Носили смо легитимацију РТС-а, били 
поносни на њу, били смо и тада, као и пре, српска екипа на светој српској 
земљи. Све те водеће светске новинарске екипе су покушале да уђу на 
аеродром али им то није пошло за руком. То смо, тих првих дана, успели 
само ја и Тома који смо, као и све време агресије, били два усамљена борца 
за истину о борби нашег народа, његове војске и полиције за одбрану 
Космета, два већ уморна „ратника“. Они су дошли са НАТО снагама а ми 
морамо да одемо са нашом непобеђеном ·војском и полицијом, нашим 
народом. Они су све време агресије славили НАТО бомбаше,. који су 
убијали наш народ и разарали нашу отаџбину, и били су ван Космета на 
сигурном, ми смо бележили хероизам наших бораца, јурише у смрти 
легенду, страдање народа и били све време на Космету где је било најтеже, у 
најкрвавијим биткама. Они долазе када је све готово по новинарску „славу“, 
каријеру, дневнице и хонораре, ми одлазимо остављајући део себе на 

Космету с неиздрживим болом и питањем да ли ћемо се икада вратити на 
наше свето Косово и поклонити сенима часног кнеза Лазара, Обилића, 
Југовића... 

На аеродрому је и британска претходница. Мимоилазимо се са 
француском колоном. Један велики камион из те колоне је слетео поред 
пута. Подижем руку с три прста према Французима. Један ми одговара, 
подиже руку па је с испруженим палцем окреће надоле показујући да смо 
„побеђени". Нагињем се допола кроз прозор. „пајера", подижем обе руке с 
три прста и вичем: „Србија“. Долазимо до Руса. Војници раде нешто на 
транспортерима а део јединице се постројава. Док их Тома снима, одлазимо 
до групе британских официра који су преко пута командног возила генерала 
Заварзина. Неколико џипова, један шатор, неколико официра и десетак 
ниских црнпурастих војника, много хваљених „гурки“. Намерно шетам 
испред њих. Нервозни су и заплашени држе прсте на окидачима. Стајем 
поред официра и на енглеском му кажем: „Ово је Србија". Ћути, ништа не 
каже. Окрећем се и видим неколико наших војника од којих један има фото- 
апарат. Зовем их да се сликамо. Нас неколико, загрљени окрећемо леђа 
Британцима и сликамо се. Из зграде у којој су Руси излази група НАТО 
официра који су разговарали с руским официрима. Официри НАТО-а су 
тражили да запоседну аеродром али им Руси то нису дозволили већ су 
транспортерима запосели кључне тачке на аеродрому. Дошли су и 
британски тенкови. Ситуација је била напета, сукоб се осећао у ваздуху. 
Далеко бројнији и надмоћнији Британци су одустали од намере да под 
борбом преузму аеродром од Руса. Након завршеног снимања отишао сам 
до подземног дела аеродрома. Погођен је био само бетонски лук изнад 
улаза. „Рупа“, у којој су све време агресије били авиони МИГ-21, није била 
оштећена. Унутра је све функционисало, било је и струје и воде. Данима и 
ноћима су пилоти НАТО-а покушавали да пробију „рупу“, али нису успели. 

По изласку из подземног аеродрома срео сам се са Заварзином. Био 
је нерасположен и љут. Позвао ме је покретом руке. Сели смо на клупу 
испред командног возила. Било ми је све јасно. „Нема десет хиљада војника. 
генерале", разочарано сам рекао не гледајући га. Ћутао је неко време а онда 
рекао: „Сада су ствар преузели политичари, Американци су извршили 
притисак". И последња нада да ће Срби на Космету бити колико - толико 
заштићени нестала је. Седели смо тако и ћутали неколико минута. Нисам га 
гледао, ни он мене. Гледао сам у даљину према Приштини. Устао сам и 
отишао. Нисмо се поздравили. Био је то мој последњи сусрет с генералом 
Заварзином. Више га нисам видео. 

Мене и Тому је чекао још један задатак. Треба снимити одлазак 
наших снага с Космета, забележити повратак хероја. И снимали смо. Ишле 
су реке тенкова, „прага“, топова, оклопних транспортера... На њима борци 
са подигнута три прста и развијеним српским заставама. Каква је то само 
била сила. На уласку у Приштину из правца Урошевца, поред путоказа, 
чекамо једну нашу колону. Тада иза леђа чујемо два кратка рафала из кућа. 
недалеко од болничког центра. Један метак удара у таблу поред које стојим. 

„Ђенка, ови хоће да нас среде на крају", рече Тома. Залежемо. Тада наилази 
колона путничких аутомобила са ђаковичким таблицама. У њима су наши 
несретници који напуштају своје домове у Метохији. Поново, као и у 
Хрватској, теку реке српских страдалника. Из аутомобила излази неколико 
полицајаца и одговарају на ватру терориста који се више нису оглашавали. 
Приштина се пуни колонама трактора, камиона, путничких аутомобила 
којима Срби и Црногорци напуштају вековна огњишта у Метохији у коју се 
враћају терористи заједно с немачком бригадом из састава КФОР-а. Почиње 
застрашујуће етничко чишћење неалбанског живља на Космету које под 
окриљем НАТО снага спроводе терористи и великоалбански сепаратисти. 


БРИТАНСКИ МАЈОР - МАЈОРУВЈ - 
„НАДМУДРИЛИ СТЕ НАТО" 


Мајор „Јаран" је, током агресије, извесно време са јединицом био и у 
рејону Краљевице и Горње Пакаштице. Због сталних налета авијације 
његови војници су уредили по два три лажна положаја за свако борбено 
возило. За израду лажних положаја коришћене су маскирне мреже, 
трактори, комбајни, кварцне пећи. Направљено је и неколико лажних 
трагова гусеница тенкова који су водили до гомиле ђубрета. Возачи су 
извезли тенкове до ђубрета па се вратили истим трагом у склониште које је 
тако маскирано да се не може уочити. Средином маја док је, око 9,00 часова 
ујутру обилазио јединицу на 300-400 м од „Јарана" зачула се страховита 
експлозија. То су се обрушила два авиона која су гађала ђубриште, јер су 
пилоти због трагова гусеница мислили да су ту тенкови. Након три до 
четири минута поново су ракетирали. Ускоро је уследио и трећи налет. 
Након пет минута, на ђубриште су у четвртом налету бацили две касетне 
бомбе. Генерал Кларк и гласноговорник НАТО-а су били задовољни. То је 
био још један велики „успех" и „прецизан погодак" НАТО пилота. Истина је 
међутим да су њихове бомбе завршиле на ђубришту где ће свакако бити 
смештен и прљави рат који је Алијанса водила против наше земље. У 
историји НАТО-а сигурно није било већег неуспеха од покушаја да се 
уништи преко 400 тенкова ВЈ на Космету. Даноноћним бомбардовањем за 
78 дана успели су да униште само седам тенкова. Има правде. 

Ево још једног примера како су обманути и побеђени НАТО пилоти 
и њихова моћна техника. На алтернативном аеродрому Радујевац, код 
Батлаве, била је једна наша јединица десетак дана. Када сам обилазио тај 
аеродром пре агресије снимио сам верификаторе који су 24 часа дежурали у 
џиповима, двадесетак метара од аеродрома, у дворишту једне шиптарске 
куће, снимали и пратили покрете војске. Знали су да је на аеродрому део 
211. оклопне бригаде. Наравно, скинули су све потребне координате. за 
дејство авијације и поставили локаторе. На аеродрому су, између осталог, 

биле и самохотке. Након одласка јединице, 19. марта 1999, на аеродрому су 
постављене макете транспортера и _ тенкова, израђене приручним 
средствима /комбајни, лимови/. Борци су у комби постављали греду, на 
запрежна кола стављали пластичне цеви, а макете ракетних система правили 
тако што су постављали лутке из продавница одеће. Луткама су савијали 
руке и у њих стављали цев као да имају „стрелу" на рамену. Те макете су 
постављане у облику кружне одбране у земљаним заклонима. Постављани 
су и кошеви на које су војници косо стављали лимове. 

Када је почела агресија, авијација је навалила да бомбардује 
Радујевац без престанка. Тукли су и касетним бомбама мислећи да на 
аеродрому има живе силе. Наравно, уверљиво обманути добрим 
маскирањем и постављањем лажних положаја, пилоти су јављали да су 
уништили тенкове и другу технику. Могу да замислим како су се тим 
»погоцима" радовали НАТО пилоти, генерали, Клинтон, Блер, Олбрајтова... 
А тек како су се разочарали када су сазнали истину да „уништених" 300 
тенкова и даље чини окосницу ватрене моћи Војске Југославије. Када је 
почело размештање војске и полиције с Космета, дан пре доласка 
британског контингента у то подручје, њихови хеликоптери су ниско 
надлетали Радујевац и осматрали тражећи гомилу „уништених“ тенкова. 
Наравно, нису их нашли. Припадници 211. бригаде су се срели с 
британским војницима код села Главник на путу Приштина - Подујево, на 
истом месту где сам пре агресије имао непосредан сусрет с терористима. 
Британски мајор, уз помоћ преводиоца, поразговарао је с мајором Николом 
Жакулом, коме је рекао: „Ви Срби сте мудар народ, надмудрили сте НАТО 
који је мислио да су у Радујевцу тенкови. Када смо дошли видели смо да су 
то све макете. Вас не може нико да пређе". Жакула, искусни ратник, био је 
поносан али сувише тужан за било какав даљи разговор, јер је морао да оде 
непоражен с Космета за који се тако жестоко Борио; а његови ратни другови 
су животе положили и крв пролили за одбрану Косова и Метохије. 

Лево од Главника у Лаховићима, 25. маја 1999. године, јединица 
војске и полиције, после разбијања терориста, накратко је застала да 
људство руча. Формирана је колона и обезбеђена. Колона је била на путу 
испред мостића. Иза је брдо са шумом у којој су биле две три усамљене куће 
у којима су претходно разбијени терористи који су се повукли према 
Врбовцима. За време ручка, терористи су пришли кроз шумицу на педесетак 
метара и напали колону која је стајала низбрдо на путу. Пуцали су из 
ручних ракетних бацача „зоља“. Прва ракета је прошла 30 цм изнад главе 
капетана, који је тог тренутка улазио на лук командира. Ракета затим 
пролази свега десетак центиметара изнад главе полицајца нишанџије, који је 
стајао у куполи на луку транспортера и тог тренутка се сагао да погледа 
добош с муницијом. Ракета коначно удара у тополу чије гране падају на 
транспортер. Друга ракета је погодила задњи БРДМ, који је био на кривини 
на узвишењу. Погодила је у задњи део и пробила га. Гелер од погођеног 
мотора је убио једног полицајца унутра. Пешадија је брзо узвратила 
отворивши ватру на терористе који су побегли кроз шуму. 

ГЕНЕРАЛ ЛАЗАРЕВИЋ - ВОЈСКОВОЂА КОЈИ ЈЕ 
ИСПИСАО ИСТОРИЈУ 


Јединице Приштинског корпуса које непобеђене одлазе с Космета 
поздравља њихов командант генерал Владимир Лазаревић. Стојимо поред 
пута којим пролазе моћне колоне. Борци поздрављају свог команданта с 
подигнута три прста, машу нашим заставама, трубе. Лазаревић у ставу 
мирно отпоздравља својим јунацима војничким поздравом. Легендарни 
војсковођа достојанствено испраћа своје борце пут Србије. Поносан је на 
њих, Кнез Лазар и његови Обилићи у њима имају достојне потомке, Али то 
више није био онај исти Лазаревић. Видео сам тугу на његовом лицу. Било 
му је тешко, одбранио је Космет, сачувао војску и народ, а мора да се 
повуче. Док сам све то гледао био сам поносан и неописиво тужан. Борили 
смо се, нисмо побеђени, а одлазимо с Космета, Јуришало се и гинуло за 
сваку стопу свете српске земље без узмицања, а онда се поновила трагична 
српска историја, у рату победници у миру губитници. Док колоне иду према 
Србији Лазаревић ми даје последњу изјаву на Космету: 

„Злочиначка агресија НАТО 
алијансе на нашу земљу је по' многим 
параметрима без преседана у историји 
ратовања, а посебно по ангажованим 
војним ефектима из 19 војно и еко- 
номски најразвијенијих земаља, испо- 
љеној бруталности и постављеним 
циљевима. 

Уз укупни однос снага војних 
ефектива 600:1, циљ НАТО агресора је 
био да поразе, понизе, униште, униште 
и униште српски народ. 

Њихова намера је била да то 
постигну доктрином „блиц крига", за 3- 
4 дана, са безбедне даљине и висине уз 
истовремену оружану побуну шиптар- 
ских терориста и сецесиониста. 

У току агресије на нашу земљу, 
НАТО злочинци су морали веома брзо, 
мимо плана, предвиђања и очекивања 
да мењају тактику, па и читаву стра- 

5 тегију напада на нашу земљу. Прак- 
тично, агресор је реализовао комплетну доктрину „копнено-ваздушне 
битке" на простору Косова и Метохије, уз масовне ударе из ваздушног 

простора и са дистанце, оружану побуну Шиптара на Косову и Метохији и 
копнену агресију на два тактичка правца: морински и врбнички. Посебну 
компоненту те доктрине чиниле су обавештајно-субверзивне и психолошке 
операције, као и радиолошка компонента рата - употреба радиолошког 
оружја. 

Херојским отпором народа СРЈ, његове војске - Војске Југославије, 
посебно Треће армије и нарочито Приштинског корпуса, спречено је 
остваривање постављених циљева НАТО агресора: слобода и независност 
земље су сачувани, сачувана је оперативност одбрамбених снага, а 
решавање проблема на Косову и Метохији пренето је у надлежност ОУН. 

Приштински корпус, обједињавајући све снаге одбране на Косову и 
Метохији, био је на тежишту одбране земље, у првом стратегијском 
ешелону. 

Задаци Корпуса, од стратегијског значаја за одбрану земље, били су: 
сачувати људство од масовних удара из ваздушног простора са дистанце и 
од шиптарских терористичких снага /сачувати борце и наше синове/, 
сачувати ратну технику, заштитити српски и црногорски народ на Косову и 
Метохији и сво становништво лојално држави и заштитити државну 
границу и сваку стопу земље. 

Укупни оперативни положај Приштинског корпуса у агресији без 
преседана, био је крајње сложен, тежак, неповољан и по многима крајње 
неизвестан. Припадници Приштинског корпуса, стотине хиљада бораца, 
знаних и незнаних, извршили су све постављене задатке у одбрани земље, 
часно и достојанствено, херојски и војнички, бриљантно исписујући нове 
странице историје и постајући сами део те историје. 

У скоро немогућим условима, претрпели су минималне губитке у 
људству око (0,7 одсто и ратној техници испод 2 одсто, поразили 
терористичке снаге на Космету и сачували српски народ, мање је Срба 
погинуло у рату на Космету него у Сурдулици, Алексинцу, Нишу... 
сачували државну границу и сваки педаљ наше земље и коначно допринели 
престанку оружаног дела агресије. Припадници Корпуса су успешно 
извршили најтеже и најузвишеније патриотске задатке на светој српској 
земљи, на Космету, личним и колективним хероизмом, животима, знањем и 
мудрошћу, ослонцем на херојски отпор и подршку народа. Својим 
животима исписали су нове тапије српском народу на његовој земљи, у 
другом косовском боју 610 година касније. Бројни примери личног и 
колективног хероизма, на хиљаде знаних и незнаних хероја, сачували су 
достојанство српског народа и војне префесије и допринели опстанку 
земље. 

Приштински корпус остаје у историји нашег народа као трајан 
симбол пркоса, непокора и непобедивости, са неугасивом жељом да се што 
пре врати у колевку српства, у своју матичну зону". 

Иду колоне српских Обилића по Космету. У колонама је војска, 
полиција, тенкови, траснпортери, „праге" БОВ-ови, ракетни системи, 
камиони... Иду пут Србије, а са њима и колоне српских изгнаника који под 

терором шиптарских. терориста остављају вековна огњишта. Агресија је 
завршена а страдање Срба на Космету сејош жешће наставља. Приштински 
корпус је по престанку оружане агресије извршио још два задатка 
оперативно-стратегијског значаја: 

а предислокацију комплетних снага и средстава Корпуса са простора 
Космета у нову зону размештаја за једанаест дана уз минималне губитке; 

- извршена је демобилизација ратног корпуса са бројне величине од 
75.000 на 8.000 људи у периоду од 10-15 дана. 


Генерали Павковић, Лазаревић, Ћирковић и пуковник Стојановић на Космету: 
сагчували су технику, своје борце и војнички одбранили Космет 


Према Војнотехничком споразуму, зона Приштинског корпуса 
подељена је у три зоне, с тим што су све јединице АРЈ, ПВО и авијацијске 
јединице морале да напусте простор Космета за 48 часова и да се разместе 
најмање 25 км од административне границе са Косметом. Према плану 
измештања јединица Корпуса, са територије Космета прво су повучене 
јединице из прве зоне које су измештене за три дана. Јединице из друге зоне 
измештене су за четири, а из треће зоне за три дана. Упоредо са повлачењем 
јединица ВЈ и МУП-а, јединице КФОР-а су одмах распоређиване у рејоне 
размештаја јединица ВЈ. У току измештања јединица ВЈ, посебно у 

Метохији у рејону Суве Реке, било је више терористичких напада на 
појединачна возила или мање колоне, у којима су погинула шесторица 
припадника ВЈ, шесторица су рањена а четворица нестала. Јединице КФОР- 
а нису пружале одговарајућу заштиту јединицама ВЈ које су се извлачиле, 
нити су заштитиле српско и црногорско становништво, које је са 
повлачењем ВЈ масовно напуштало простор Космета, посебно 
становништво из насеља мешовитог етничког састава и из већих градова. 

Приштински корпус је извукао сва исправна борбена и неборбена 
средства, муницију, убојна средства и материјална средства, гориво, 
потрошни материјал, храну и сва формацијска и ванформацијска средства и 
целокупну документацију. У току измештања команди и јединица Корпуса 
није било већих проблема око организације марша. Јединице су се 
придржавале плана марша. Највећи проблем је био недостатак вучних 
возова за превоз неисправних борбених возила, тако да је мањи број 
неисправних борбених возила остао. Пре измештања јединица из рејона. 
распореда, међународним снагама су предати положаји, осматрачнице, 
карауле и друге позиције уз пружање информација о положајима и 
испољеним дејствима терориста у својим зонама одговорности. Минска 
поља су остала неразминирана, али су снагама КФОР-а дати подаци о 
рејонима распореда минских поља која су поставили припадници ВЈ. У току 
размештаја команди и јединица Приштинског корпуса обезбеђена је 
непрекидност командовања на свим нивоима и у свим фазама измештања. 

Истовремено са предислокацијом, јединице Приштинског корпуса 
су, практично у покрету, поседале нове рејоне размештаја, у новим 
гарнизонима и гарнизонским местима: пет гарнизона и једанаест 
тарнизонских места. За десет дана Корпус је извршио оперативни развој и 
посео нову зону према административној граници са Косметом, дужине око 
200 км и државној граници према Македонији дужине око 86 км. Укупна 
површина нове зоне је око 10.000 км2. 

Приштински корпус је од дејства НАТО авијације, терористичких 
снага и копнене агресије из Албаније претрпео минималне губитке. Ефекат 
дејства агресора није дао очекиване резултате. Осим разарања објеката и 
минималних губитака у људству других ефеката није било. Агресор није 
постигао изненађење на почетку, јер су јединице Приштинског корпуса 
напустиле војне објекте а материјалне резерве извучене и расељене. 

Од дејства НАТО авијације погинуло је 14 официра, 10 подофицира 
и 140 војника, укупно 164 бораца /39 одсто од укупно погинулих/. Рањено је 
14 официра, 9 подофицира и 363 војника, укупно 386 бораца / 29 одсто од 
укупног броја рањених/. 

"= _ Од дејства шиптарских терористичких снага погинула су 22 
официра, 15 подофицира и 254 војника, укупно 291 борац /57 одсто укупних 
војних губитака/. Рањено је 42 официра, 32 подофицира и 717 војника, 
укупно 791 борац /59 одсто од броја рањених/. Нестало је 35 бораца /један 
официр, 2 подофицира и 33 војника/. Ван борбених дејстава погинуло је 6 

официра, 2 подофицира и 51 војник, укупно 59 бораца /11 одсто укупних 
губитака/. Рањено или повређено је пет официра, два подофицира и 195 
војника, укупно 202 борца /12 одсто укупно рањених/. 

Дакле, укупни губици Приштинског корпуса у људству су 0,7 одсто. 

Од важних борбених система у току агресије уништено је 13 тенкова 
/7 од удара из ваздуха/, 4 БВП, 2 ПОБ-а, 3 самохотке, 6 хаубица, 10 
противавионских топова и других мање битних борбених система, што је 
укупно испод 2 одсто свих материјално-техничких средстава. 


КРАЈ 


Руска јединица је на аеродрому Слатина. Почиње размештање 
наших снага с Космета по Србији. Ја и Тома одбројавамо последње дане на 
светој српској земљи. До 21. јуна повућиће се све наше јединице. Остаје нам 
да забележимо повратак хероја и да напустимо Космет, јер ће на њему бити 
неке туђе војске. Будим се око 7,00 часова и одлазим до Лазаревића. У 
Приштини је много људи на улицама. Неизвесност је огромна. Срби не 
знају да ли да остану или напусте Приштину. Утучен сам, нерасположен и 
безвољан. Немам више снаге ни жеље да било шта радим. Стигао ме 
премор, стигле су ме црне слутње. Нека чудна празнина ме обузела. Шта ли 
ће бити са мојим народом на Космету, да ли ће се икада наша војска 
вратити7 Потпуно сам сломљен. Ја сам свој рат завршио. Налазим Тому 
испред зграде у којој је привремено била ТВ Приштина. „Хајдемо до 
Горожупа и Кошара да се опростимо од границе", кажем. Седамо у „пајеро" 
и крећемо. 

Идемо према Урошевцу. До краја смо појачали радио, одјекују трубе 
а ми ћутимо. Нисмо више ни издалека онај убитачан тим који је просто 
кидисао на смрт, непријатеља и лажи. Нема свежине, нема жеље, све је 
готово. Наслонио сам главу на врата. Кроз отворени прозор топли поветарац 
ме успављује. Заборавио сам да узмем пушку у руке, мада су нас ратни 
другови пре поласка из Приштине опоменули да се максимално припазимо 
баш тих последњих дана, јер се тада највише гине. Поред једне бензинске 
пумпе, с леве стране пута, видимо гомилу страних новинара који нешто 
чекају. Стигли су да после битхе величају злочинце а сатанизују жртву - мој 
народ. Излазимо из кривине и одједном видим, а не могу да поверујем, војну 
колону у којој су страни транспортери. Колона стоји на левој страни пута. 
„Кочи", викнух Томи. Била је то прва јединица НАТО-а која је ушла на 
Космет. Налетели смо на Британце. Педесетак метара испред колоне била је 
жена у плавој униформи и још један официр. Изнад, лево и десно од пута, 
летела су два хеликоптера. Брзо смо испред њих окренули „пајеро" и 
кренули према Урошевцу. „Србијо, шта си дочекала", рекох више за себе. 

ХЕРОЈИ ОДБРАНЕ КОСОВА И МЕТОХИЈЕ 


ХЕРОЈИ ОДБРАНЕ КОСОВА И МЕТОХИЈЕ 


МАСКИРАНИ ТЕНК НА КОСМЕТУ 


ПРИПАДНИЦИ ВОЈСКЕ ЈУГОСЛАВИЈЕ И МУП-а РЕПУБЛИКЕ СРБИЈЕ 
добили су ваздушно-копнену битку на Космету 


Милован Дрецуп Други косовски бој 


„Готово је Ђенка, нема више Космета", процедих кроз зубе Томи. Није 
ништа рекао. 

Долазимо до надвожњака, скрећемо десно и пењемо се на 
надвожњак. Излазимо из џипа, стојимо изнад пута којим НАТО војници 
треба да прођу. Поред нас су и два фоторепортера. Долећу хеликоптери, 
полако лете, осматрају све испод себе. Пилот у хеликоптеру лево од нас 
приближава летелицу, лебди на једва двадесетак метара изнад и посматра 
нас. Вероватно се плаши да нешто не бацимо на колону која треба да прође 
испод надвожњака. Подижем руку с три прста а Тома камеру. Хеликоптер 
одлази даље. Долазе британски транспортери на којима су војници на 
митраљезима спремни за дејство, па џипови у којима су добро наоружани 
војници „гурке". Тома их снима, Тада се нешто сломило у мени. Нисам 
могао да издржим. Стао сам на ивицу надвожњака, подигао обе руке са три 
прста и почео да плачем. Гушио сам се од суза. Све што ми је у животу било 
свето, све на чему сам васпитаван, тог тренутка је нестало. Сви моји снови, 
све моје наде, мој живот, све је то у једном трену било негде далеко од мене. 
На светој српској земљи туђа војничка чизма. Дрхтао сам, ноге су ми 
клецале, груди ме ужасно болеле. Од суза нисам могао да дишем, Низ лице 
су ми текле бујице суза које нисам могао да задржим. И није ме било стид. 
И хероји могу да плачу, не зато што се плаше, већ што душа боли због 
судбине која нас је задесила. Био сам само неколико метара изнад колоне 
која је пролазила. Војници су нас гледали. Неки су подигли руку са три 
прста. Наишао је један камион Војске Југославије. Док је прелазио преко 
надвожњака возач је избацио руку кроз прозор с три прста и викнуо; 
„Србија". 

“ И даље сам стајао са подигнутим рукама и плакао док су ми кроз 
главу пролазиле слике рата, битака, јуриша, умирања, крви, јунаштва. 
Покушао сам да викнем: „Срб...", али нисам могао јер ми се глас изгубио у 
сузама. Био је то најтежи тренутак који сам доживео у рату. Бол коју сам 
осетио када сам видео прве НАТО војнике била је тежа и гора од смрти. 
„Хајмо", рече ми Тома. „Не можемо више ништа". Погледао сам свог верног 
пратиоца, ратног друга, али нисам могао ништа да му кажем, Сели смо у 
„пајеро“ и заменили места. Ја сам возио док је Тома снимао британску 
колону коју смо обилазили. Пустио сам касету на којој је била песма 
„Видовдан“ да је чују и Британци. Успут нас је дочекало још једно 
изненађење. Хиљаде Шиптара, са огромним количинама цвећа дочекивали 
су британске војнике. Никако ми није било јасно одакле су дошли, када су 
многа од тих села до јуче била празна, или смо ми мислили да су празна. 
Подизали су руке с два прста у знак „победе". Волан сам држао десном 
руком а леву сам избацио кроз прозор с три прста и викао: „Србија, Србија, 
Србија". Били смо сами између туђих војника и Шиптара који су увидевши 
да смо српски новинари почели да звижде и гађају нас каменицама: 

У Приштини смо монтирали тај прилог и послали га у Београд. 
Након тога смо отишли испред хотела „Гранд". Док смо стајали на улици 
зачула се јака бука изнад нас. У бришућем лету прелетели су авиони Миг-21 


383 


Милован Дрецун Други косовски бој 


који су све време агресије били на сигурном у подземном делу аеродрома 
Слатина. Пилоти су тик изнад „Гранда“ направили опроштајни круг и 
одлетели за Србију. Наредних дана британски војници су се распоредили по 
Приштини. Снимали смо их како у две колоне с леве и десне стране, с 
међусобним размаком двадесетак метара и пушкама на готовс патролирају 
улицама Приштине. Тенкови су били на раскрсницама. Привремена база 
била им је на аутобуској станици и око Југопетролове пумпе на изласку из 
Приштине према Урошевцу. Стали смо на пут да снимимо тенкове на 
аутобуској станици, али су Британци одмах окренули топ према нама. 
Руком сам показао према камери да војник у тенку види да смо новинари. 
Међутим, није окренуо топ на другу страну. Били смо упорни и довршили 
снимање. Отишао сам до „Гранда“. Тамо сам затекао мог старог ратног 
друга генерала Милана Ђаковића који је био задужен да с британским 
официром, који је иначе био војни аташе у Београду, координира 
реализацију Војно-техничког споразума. Британац ме погледао и рекао: 
„Добар дан". По његовом изразу лица било ми је јасно да ме је препознао. 
„Не могу вам пожелети добар дан јер сте бомбардовали моју земљу, убијали 
мој народ и дошли да окупирате Космет", хладно сам му одговорио. Ништа 
ми није рекао, само се уозбиљио. Изашао сам на улицу која је била препуна 
људи. У „Гранду" је било као у кошници. Стотине новинара са Пресс 
легитимацијама КФОР-а било је у холу и испред хотела. На горњој тераси и 
испред „Гранда" већ је било монтирано много антена за директно слање 
слике из Приштине. У Врањевцу, кроз који се пролази када се из Приштине 
иде за Подујево, чула се пуцњава. Терористи су запосели тај део Приштине 
и блокирали излаз из града. Око „Гранда" сам приметио неколико младића 
који су били јако црни у лицу, али од врата наниже бели. Били су то 
терористи који су дошли из шуме. Схватио сам да је Приштина пуна 
терориста и да постаје веома ризично: Наш „пајеро" је био без таблица јер 
смо их скинули да би заварали терористе. Кренули смо за Грачаницу. 
Међутим, код скретања са пута за Урошевац наишли смо на нову колону 
НАТО-а. Морали смо да нагло окренемо и вратимо се у Приштину, јер су 
војници НАТО-а одузимали оружје од цивила, а то нисмо смели да 
дозволимо ако смо желели да се живи вратимо с Космета. 

Колоне НАТО-а улазе из Македоније на Космет. Путеви су готово 
закрчени. Генерал Лазаревић, иако га НАТО специјалци и те како вребају, и 
даље крстари Косметом обилазећи своје јединице које крећу пут Србије. 
Командант Корпуса руководи изузетно сложеном акцијом размештања 
Корпуса у нову зону одговорности. Ризик од сукоба с терористима, који с 
НАТО јединицама масовно улазе на Космет, је велики па зато Лазаревић 
непосредно на терену руководи акцијом, не обазирући се на терористе и 
НАТО снаге. Легендарни српски војсковођа поносно, непобеђен хода 
светом српском земљом. Са њим је његов пратилац „Танки". Крећу се само 
једним возилом без великог обезбеђења. Срећемо се на путу код Урошевца. 
„Ђенерале, може ли интервју за РТС", уз осмех рекох Лази. „Шта ћу ти ја 

када су ту НАТО генерали, тражи од њих интервју", шалећи се одговорио је 
Лазаревић. „Ја само најбоље интервјуишем, оне који улазе у легенду". 

Док је на двадесетак метара од нас пролазила НАТО колона, у којој 
су били транспортери и тенкови, радио сам један од последњих интервјуа са 
Лазаревићем на Космету. Објашњавао је како тече операција размештања 
наших јединица одајући признање својим борцима за јуначко држање и 
одбрану Космета. Да су НАТО војници, који су пролазили поред нас, знали 
с ким разговарам свашта би се десило. Овако зачуђено су гледали српског 
генерала поред којег је стајао „Танки", а испред ја и Тома. Повремено су са 
тенкова окретали митраљезе према нама. Истовремено, надвожњаком изнад 
пута, којим се кретала НАТО колона, повремено су пролазили наши борци 
поздрављајући свог команданта који је поносно и пркосно стајао уз сам пут 
не обазирући се на НАТО војнике. Другачије тај изузетно храбар човек, 
надасве одан својој отаџбини, изузетан војсковођа и није могао да се 
понаша, Као што је све време агресије био испред својих бораца, тако је и у 
тренуцима уласка туђе војске на Космет до краја био са својим Обилићима. 
Након интервјуа заједно смо се вратили у Приштину претичући НАТО 
колону. У време агресије толико тражена мета НАТО авијације и 
специјалних тимова, командант Приштинског корпуса генерал Лазаревић 
био је на само пар метара од НАТО тенкова, у једном возилу са само 
неколико војника. Такви су српски официри и генерали. Зато и нисмо били 
војнички побеђени. 

Генерал Лазаревић не само да је сјајан стратег, изузетно храбар 
војсковођа већ је и веома домишљат човек који изузетно брзо размишља и 
реагује. То је показао и када је потписиван Војно-технички споразум. Да 
није било њега и малог трика којим се послужио тај споразум би био сасвим 
другачији. Наиме, састанак наше и делегације Уједињених нација требало је 
да буде одржан у Ђенерал Јанковићу. Требало је договорити детаље 
размештаја наших и долазак снага КФОР-а на Космет. Стратези НАТО-а су 
се, међутим, послужили триком. Тражили су да наша делегација потпише 
споразум са НАТО делегацијом, а не делегацијом УН што би суштински 
изменило договор са Ахтисаријем, да на Космет дођу не снаге УН, већ 
НАТО снаге, да копнена зона безбедности буде чак 25 км од 
административне границе с Косметом према унутрашњости Србије. 
Запретили су да ће, ако наша делегација не прихвати те захтеве до поноћи, 
бити настављено бомбардовање. Био је то покушај НАТО-а да изигра и СРЈ 
и УН, Чланови наше делегације су били под великим притиском, па је 
постојала опасност да подлегну претњама и прихвате ултиматум НАТОга. 
Тада је на сцену ступио Лазаревић. Увидевши да би то решење било 
катастрофално за будућност Космета и за Србију, позвао је чланове наше 
делегације и рекао им да, с обзиром да се приближава вече, не може по 
мраку да им гарантује безедност у Ђенерал Јенковићу и да су му терористи 
претходне ноћи у околини убили официра. Био је то трик. Лазаревић је 
сигурно могао да им гарантује безбедност, али је желео да их спречи да 
прихвате ултиматум. Након тог Лазаревићевог упозорења чланови наше 

делегације су напустили Ђенерал Јанковић. Рок који је поставио НАТО је 
истекао у поноћ. Преговори су настављени сутрадан у мирнијој атмосферии 
на другом месту. Ултиматум НАТО-а, захваљујући Лазаревићу, није 
прихваћен. Дошле су снаге УН, копнена зона безбедности је 5 км, Војно- 
технички споразум је потписан са КФОР-ом а не НАТО-ом. Био је то још 
један изванредан потез легендарног војсковође и још једна његова победа у 
сукобу са НАТО-ом. Био сам и тада и данас задивљен тим Лазиним потезом. 
И сам сам слично поступио када су руски војници дошли на Космет. 

Четири наша оклопна транспортера су 13. јуна обезбеђивала колону 
која је ишла из Призрена преко Дуља. Транспортери су ишли из Штимља 
али је на километар пре Дуља стао БВП водника Бојана Стојановића. Борци 
у транспортеру су чули пуцњаву између коте 915 и Дуља. Водник је кроз 
нишанску справу из транспортера видео тројицу цивила поред белог аута на. 
путу. Двојица су лежала на путу. Водник је са борцима дошао до цивила. То 
су били немачки новинари које су побили терористи. Трећег, рањеног 
водник је превио. Недуго затим су наишли немачки војници и одвели 
рањеног и једног мртвог новинара. Водник је са БВП-ом остао ту и ноћу. 
Када су пролазили поред њега немачки тенкови су окретали митраљезе 
према нашим борцима који нису на ту провокацију реаговали. 

Тих дана је за нас било крајње ризично да се крећемо, па смо покрете 
смањили на минимум. Планирали смо да се извучемо с Космета с 
последњом јединицом Војске Југославије која је требало да оде пут Србије. 
Добио сам информацију да нас терористи у Приштини прате. Нисам ништа 
о томе рекао Томи али сам се посаветовао са једним официром који ми је 
рекао да одмах напустимо Космет. Ја, међутим, још нисам био спреман да 
одем. Поново сам осетио онај пркос који ме је све време рата терао да се 
инатим са смрћу и да срљам у неизвесност и опасност, Решио сам да 
одиграм последњу партију руског рулета. Узео сам један путнички ауто од 
пријатеља, рекао Томи да ћу отићи на састанак, да ће ме возити пријатељ и 
узео оружје. Паркирао сам ауто близу хотела и чекао. Када је Тома ушао у 
„пајеро" и кренуо према Косову Пољу видео сам да је црни „ауди" пошао за 
њим. Ставио сам метак у цев, припремио бомбу и кренуо за њима. Тома није 
отишао за Косово Поље већ је скренуо према вртићу у коме сам ноћио и 
„ауди" за њим, и ја за „аудијем". Пратили су га. Тома је паркирао испред 
вртића, а они нешто даље. У „аудију " су била четворица. Прошао сам поред 
њих полако. Угледали су ме и жестоко се изненадили. Нагло сам додао гас. 
Кренули су за мном. Брзо сам дошао до „Гранда“ и паркирао. Стали су 
преко пута. Ушао сам у хотел, позвао телефоном пријатеља и рекао му да 
дође по ауто. Било је јасно да су нас терористи „покрили" и да нас прате. 
Када се Тома вратио ништа му нисам рекао. За тај догађај ће први пут 
сазнати када буде прочитао ову књигу. Био је то 17. јуни. Колоне српских 
прогнаника који су бежали од зулума терориста из Метохије пристизале су у 
Приштину. Још једна српска трагедија. Како ме заболела њихова несрећа. 
Одлазак с вековних огњишта у неизвесност, без велике наде да ће се 
вратити. 

Увече сам Тому оставио да спава са делом Команде корпуса 4 
подруму „Гранда" а ја отишао у вртић где су такође спавали неки официри. 
Испред вртића је с једне стране био стражар. Унутра сам срео једног 
официра, мислио сам да остали спавају. Нисам ни знао да су већ отишли и 
да ћу заправо те ноћи сам бити у вртићу. Преко пута вртића, према 
библиотеци, терористи су већ у неколико наврата пуцали на цивиле и 
полицајце. Из „пајера" сам узео две бомбе, олабавио им осигураче, 
репетирао сам пушку и ставио још два пуна оквира поред пушке. Напунио 
сам пиштољ. Поред прозора сам ставио сто који сам окренуо на бок да имам 
заштиту ако ме терористи нападну. У суседној соби сам отворио прозор, да 
могу кроз њега да се извучем ако затреба и побегнем према другом делу 
вртића. Поред зида, који је између две зграде вртића, ставио сам бомбу да је 
искористим ако се туда будем извлачио. Позвао сам телефоном супругу и 
рекао јој да ћу сутра кренути за Београд, ако све буде у реду. Била је 
изузетно дуга последња моја ноћ на Космету. Легао сам обучен. У левој 
руци сам држао бомбу а пушку сам пребацио преко стомака и држао је 
десном руком. Пиштољ ми је био у футроли за појасом. Био сам спреман да 
преживим последњу ноћ на Космету. 

Свануло је, жив сам. Када сам устао био сам изузетно напет. Отишао 
сам по бомбу коју сам оставио у дворишту и схватио да у вртићу нема никог 
и да су терористи могли да уђу без икаквих проблема. Испред није било 
стражара. Било ми је јасно да немам много времена. Трчећи, с наоружањем, 
улетео сам у џип и отишао у „Гранд“. Тамо није било људи из Команде која 
је била исељена. Ту је био само један наш БОВ и генерал Ђаковић с 
британским официром, Јавио сам се Ђаковићу. „Где је војска Милане". 
„Извукли су се по плану, више нема никог у Приштини, сем мене и нешто 
војних полицајаца", рече ми. „Шта чекаш извлачи се". Нисам могао да 
нађем Тому. Сео сам у „пајеро". Када сам изашао у главну улицу на 
семафору сам видео тројицу из црног „аудија". Град је био препун 
терориста, у појединим деловима их је било и у униформама. Наше војске и 
полиције више није било у Приштини. Хтео сам да направим опроштајни 
круг главном приштинском улицом. Само што сам кренуо у ретровизору 
сам видео црни „ауди" који је почео да ме обилази с леве стране. Био сам 
педесетак метара од „Гранда“. Кроз десни прозор млађи човек, који је преко 
ногу држао аутоматску пушку, руком ми је показивао да станем. „Ауди" се 
готово залепио за „пајеро". Нисам могао да убрзам ј јер је било пуно народа, 
наставио сам полако да возим. Терориста ми је на српском љутито 
довикнуо: „Стани“. Узео сам бомбу десном руком и ухватио осигурач 
устима. После пар секунди викнуо сам: „Бацам је". Убрзали су и отишли 
испред мене. Брзо сам окренуо и вратио се до „Гранда“. Видео сам Тому. 
„Житно по ствари, идемо", рекох му. Паркирао сам џип с доње стране хотела. 
где је био наш БОВ. Тома је убацио ствари. Ушли смо у џип. „Преко 
Врањевца не можемо, град је пун терориста“, рекох му „идемо на 
Милошево, то нам је једина шанса да се живи извучемо". 

Кренули смо, нисам видео црни „ауди". Искористили смо масу људи 
на улицама да непримећени кренемо према Косовској Митровици и 
Милошеву. Али, ђаво нам није дао мира. Морао сам да свратим на 
Газиместан, додирнем ту свету земљу натопљену крвљу нашег часног кнеза. 
Лазара, Обилића, Југовића и њихових наследника припадника Приштинског 
корпуса. Скренули смо са асфалтног пута. Када сам видео споменик 
косовским јунацима заборавио сам на све опасности. Срце ми је јако куцало 
док је нека блага језа пролазила кроз мене. Сваког часа су терористи могли 
да наиђу а ми, два искусна ратна репортера, пркосимо и њима и смрти. „Дај 
апарат да се сликамо", рекох Томи. Док је из џипа узимао апарат, сагнуо сам 
се, обема рукама захватио мало свете српске земље, пољубио је и расуо у 
ваздух. Гледајући споменик нашим јунацима тихо сам, више за себе, рекао: 
„Борили смо се јуначки, можете бити поносни на нас, нисмо вас обрукали, 
нисмо поражени. Опростите нам ви који сте својом херојском борбом и 
смрћу пре шест векова заувек ушли у српску легенду и историју на понос 
нас ваших потомака, што непобеђени одлазимо са свете српске земље. 
Примите у строј јунака оне који животе дадоше да одбранимо Космет. А 
једног дана..." нисам довршио. Окренуо сам се према Томи. Сунце је пекло, 
али то није било сунце слободе. Подигао сам тог 18. јуна 1999. године, 
последњег дана мог боравка на Космету, обе руке с три прста. Иза мене је 
био споменик косовским јунацима на Газиместану. Та слика је данас изнад 
мог радног стола а сада је и У овој књизи. Онда сам ја сликао Тому. Хтео 
сам да комад земље са Газиместана понесем у Београд, али су тада лево од 
нас припуцали, Морали смо одмах да кренемо. Сели смо у „пајеро" чија нас 
је моћна машина одвезла на сигурно. Успут смо сретали аутомобиле, 
камионе и тракторе наших несретника који су напуштали своје домове. 
Наслонио сам главу на седиште и последњи пут гледао брда и планине 
поред пута Приштина - Подујево. Тамо у давини била је, по терористима и 
њиховим злочинима позната, Чичавица. Неће више њоме српске ноге 
ходати, Долазимо до надвожњака на административној граници Космета и 
Србије. Кажем Томи да успори. Окрећем се да последњи пут погледам наше 
Косово. Како ме тај тренутак заболео. Напуштам свету земљу српском 
крвљу натопљену којом су Лазар и његови Обилићи ходали и јуришали 
бранећи је од Турака, а 610. година касније Павковић и Лазаревић са својим 
јунацима. Погледах у небо. Сунце сија, да ли ће ме икада више огрејати на 
Косову. Избацих десну руку са три прста кроз прозор и рекох: „Све је ово 
било за Србију". „Труби, Томо три пута, да се опростимо од нашег Космета 
и мртвих јунака другог косовског боја". Ту-ту-ту, опраштао се „пајеро" од 
косметске земље по којој је превалио 20.000 км. И ми с њим. Улазимо у 
Србију. Нешто ме вуче да се још једном окренем и погледам тамо где су 
сени наши» мртвих јунака, али немам снаге. Док грабимо према 
Куршумлији питам се да ли ћу икада више видети Кошаре, Морину, 
Горожуп, Пећку патријаршију, Ђаковицу, Дреницу, Газиместан, да ли ће се 
завијорити српска тробојка на југословенско-албанској граници или је све 
заувек изгубљено. 

Одлазимо са Косова и Метохије. На светој српској земљи нема више 
наше војске. Тамо почиње ново страдање мог народа. Шиптарски терористи 
под окриљем НАТО снага пале српске куће, отимају земљу, руше наше 
светиње, скрнаве гробове, убијају наш народ. За мене је рат завршен 18. јуна 
те 1999. године. Отишао сам са Космета који сам сликом и речју, истином и 
животом бранио читавих десет година професионалног (бављења 
новинарством. Учинио сам све што сам могао за одбрану Космета, уложио 
сву снагу, знање, здравље, будућност. Заложио сам живот храбро гледајући 
смрти у очи која се често поигравала са мном али ме није хтела. Више 
стотина коментара, извештаја, репортажа о паравојном организовању 
великоалбанских сепаратиста, масовним илегалним уласцима из Албаније 
на Космет, терористичкој агресији из земље орлова, терористичким 
злоделима, масовним гробницама у којима су зверски побијени Срби и 
Црногорци, 78 дана дивљачког бомбардовања, убијања нашег народа и 
уништавања земље, херојској одбрани и величанственој победи народа, 
његове војске и полиције које су предводиле живе легенде, српске 
војсковође Павковић и Лазаревић и њихови команданти и командири, нису 
били довољни да Космет и даље буде српска земља. А део мене је заувех 
остао у тим прилозима. Бранио сам Косово и Метохију и нисам их 
одбранио. С тим горким, надасве болним сазнањем треба живети и надати 
се да ће једног дана... 

Две године након одласка с Космета, док исписујем последње 
редове ове хронике и сведочанства о херојској и јуначкој одбрани земље у 
другом косовском боју и даље сањам један исти сан - да испред наше војске 
и полиције, испред генерала Павковића и Лазаревића и њихових Обилића, с 
нашом тробојком у рукама први ступам на свету косовску земљу, да идем на 
Газиместан, па на југословенско-албанску границу, а све то снима Тома. 
Тешке су ноћи пуне тог предивног сна који нестаје с освитом зоре док душа 
гори од жеље да очи виде Косово. А толико сам хладних косметских зора 
провео по брдима током рата верујући да са сваким новим даном свиће зора 
слободе за наш Космет. Никада нећу престати да сањам тај сан, а из душе 
ми нико не може отети Косово и Метохију, свету српску земљу. Ако тај сан 
за мене не постане јава, можда ће једног дана, када мене више не буде, мој 
Дејан или његов син, или син његовог сина доћи на Газиместан, пољубити 
ту свету српску земљу и рећи: „Ово је Србија" као што сам ја говорио. Тада, 
тек тада, моја ће се душа смирити. А до тада, док је живота у мени, сањаћу 
исти сан и борити се. 


За Србију 
увек! 

УМЕСТО ПОГОВОРА 


Ми, припадници Приштинског корпуса и МУП-а, били смо 
одабрани за свети задатак одбране отаџбине и свете српске земље Косова и 
Метохије. Судбина мајке Србије и слобода народа били су у нашим рукама. 
Нисмо поклекли. Плашили се нисмо. Борили смо се, јуришали, падали и 
устајали, остајали без очију, ногу, руку, крварили и умирали, али нас 
победили нису. Осетили су нашу снагу и моћ нашег оружја. Њихово је 
оружје било модерније и смртоносније, али наше срце веће, огромно. То 
срце је куцало само за нашу Србију, волело је више од властитог живота, од 
наших синова и кћери, мајки и очева. Ми смо осветлали образ нашим 
прецима. Ми смо српски Обилићи. Храбро и витешки борили смо се за 
слободу, част и достојанство отаџбине и нашег народа. Били смо 
јединствени. Борили смо се за Србију и као хероји достојни својих предака 
ушли у легенду и историју, за разлику од оних који не дођоше на Космет, не 
узеше пушке, већ се сакрише или побегоше из Србије када је Србији било 
најтеже. Они су својим кукавичлуком обрукали наше славне претке и 
издали Србију. Ми ћемо опет, ако нам Србија буде нападнута узети пушке 
и животима својим заштитити отаџбину и слободу. А они би да нам суде 
што смо земљу и слободу свету бранили. И мисле да ће кукавице и 
издајници судити храбрима и родољубима. За издају и кукавичлук се суди, а 
не за чојство и јунаштво, за одбрану отаџбине. Нећемо дати, ми који смо 
бранили Космет и Србију, да нико понизи наше мртве Обилиће, наше 
саборце, наше јунаке. 

Нема Србије без слободе, нема Србије без Косова и Метохије. Нема 
Србије без њених синова и кћери који се за њу боре када непријатељ покуша 
да је пороби. Србија и Срби су се вазда распознавали по слободи, чојству и 
јунаштву. Тако ће и остати. Нека се сви који Србији не желе добро плаше 
наше снаге, нашег херојства, наше љубави према отаџбини и наше 
одлучности да је сачувамо, слободну и поноситу. Ми нећемо дати да нашу 
Србију понизе, да је заробе, да јој крила слободе сломе. Нама ће се наша 
деца, унуци и праунуци поносити. 


За слободу Србије! 

О АУТОРУ 


Милован Дрецун, војно-политички аналитичар и ратни репортер, 
као спољно-политички уредник листа „Војска“ и коментатор РТС-а 
извештавао је о борби српског народа за одбрану права на живот и вековних 
огњишта, са ратних подручја у Хрватској и Босни и Херцеговини. 

Од 1988. године извештавао је о паравојном организовању 
великоалбанских сепаратиста на Космету, терористичкој агресији из 
Албаније 1998. године, злоделима албанских терориста на Космету, 
акцијама војске и полиције на разбијању терориста. Од првог дана па до 
завршетка агресије НАТО на СРЈ провео је на Космету као ратни репортер. 
Његови ратни извештаји са територије целог Космета, са југословенско- 
албанске границе, који су снимљени на првим а често испред првих 
борбених линија, о најтежим и О Крракијим биткама које су припадници 
војске и полиције водили са НАТО авијацијом и специјалним снагама, 
терористима на Космету и копненим снагама агресора из Албаније, обишли 
су свет. Ти ратни извештаји су аутентично и драгоцено сведочанство за 
историју о најтежем периоду новије српске историје, о херојској борби 
народа, његове војске и полиције за одбрану земље, о злочинима и геноциду 
над грађанима СРЈ који су починили НАТО и шиптарски терористи. За 
заслуге у одбрани земље одликован је Орденом за храброст. 

Милован Дрецун је рођен 4.10. 1957. године у Врању. Завршио је 
Факултет политичких наука. Живи и ради у Београду. Ожењен је 
Данијелом, имају сина Дејана и кћер Милицу. Спада у најбоље познаваоце 
геополитике, војно-политичких и безбедносних питања, обавештајних 
служби, тероризма. Председник је политичке партије „Препород Србије". 

Очи у очи с' терористим: 33 
Погођени, а иду у борбу 37 
Заглављени транспортер 41 
Мајор „Јаран" увек иде са 43 
Невидљива 252. оклопна бригада 48 
Најава док експлодирају бомбе 53 
Троцевци руше авионе ......... 56 
Ни четири ракете му ништа не могу. 9 


Оштро око Самирово.. 
Пас открио терористе. 


ПАКАО КОШАРА 
Пакао Кошара 
Драган Грубић Гром. 
Војско ми резервни положај немамо 
ГРОмови ........... са НЕ 
Судњи дан подно Маја главе. 
Бомбом на бункер... 
Иза леђа терористима 
Легенда у акцији 
Крвави Ђурђевда 
Тенкови у немогућој акциј 
Чекајући смрт 


„Живап" против „Делта" снага 
Браде до стомака и мачета .. 
Павароти више не пева на Кошарама. 
Ноћ најдужег бомбардовања... 
Заглављени БОВ у терористичком селу. 
Напад А-10 на Црмљанску суку.. 

Радивоје Раденковић —скок у смрт. 
Легендарна 63. падобранска бригад: 


Пази ми на децу.............. 8 
Плавуша пуца „Бровингом“ 
Генерал Павковић – легендарни српски војсковођа. 
Кад Рајан руши авионе... 

Тенк ралица..... 
Долина лешева. 


72. специјална бригада – Соколов: 
НАТО специјалци беже пред „Соколовима". 
Убојита а неухватљива „Стрела 1М"...... 
Пробијање Лапушника – акција за уџбени) 
Први јуриш БВП-а. 
Велико срце српско 
Погибија живе легенде. 
Заседом на заседу 
Звер сан 
Данас се гине 
Ибарски вукови 
Крвави сурдулачки април 
Како сам победио Џејми Шеја 
Ослобађање Ораховца 
Прле и Мрмот......... 
Пад хеликоптером са 8 метара. 
Хапшење НАТО шпијуна. 
„Прагом" на А-10. 
Дејана неће метак... 
Краве откриле терорист 
Шапоња против „Апача 
Заседа подно Чичевице. 
Сашка и Браца.. 
Стрела обара А-1 
Клечка – крематоријум за Србе. 
Горанови неуништиви тенков)! 
Битка за Качаник........... 
Шарена лажа за НАТО авијацију. 
Сам против тридесет терорист, 
Тенк за „Гиниса". 
Срби мртве и рањене не остављају. 
Чудна нека „Прага".... 
Терориста није „оверио 
Последња звезданова битка. 
Освајање црмљанске суке. 
Ватрено крштење. 

СТРЕЛА – БИТКА КОЈА ЈЕ ОДЛУЧИЛА РАТ 
Стрела битка која је одлучила рат. 
Одступања нем: 


Бомбе бацај... 39 
Кад метак прође кроз косу. 56 
Готови смо – борићемо се до последње 52 
Врата пакла... 59 


Ноћ када је горело небо... 
Шпорети уместо тенкова. 
Долазе руси........... 
Британски мајор – мајору ВЈ „Надмудрили сте НАТО" 
Генерал Лазаревић – војсковођа који је исписао историју. 


Уместо поговор: 
О аутору. 


